
УВОД 


Сазнања о најстаријем периоду дубровачке историје, 
псеудоисторије, материјалне и духовне културе започињу 
легендама које су неколико векова преносиле оно што је 
постојало у народном памћењу, у историјама, у спомени- 
цима, што се временом мењало и постепено прерастало 
у традицију која је, када је једном очврсла, почела да се 
прихвата као сведочанство прошлости. Према тим исто- 
ријама, од византијског цара Константина Порфирогенета, 
који је средином Х века у свом делу О владању царством 
(е адттахтапао 'третто) писао о Дубровнику, преко 
Милеција који је у Х! веку у краткој стихованој хрони- 
ци говорио о дубровачким светачким моћима, и њеног 
додатка из ХШ века, преко успутних помена у страним 
историографским списима до, условно речено, целови- 
тије, на тада још живим легендама засноване Исшорије 
Дубровника (хота Кагихгп) Ивана Равењанина с краја 
ХТУ века, успоставиле су се повесна линија и повесна це- 
ловитост Дубровника. Истовремено, исплела се и упорно 
опстајала богата легендарна историја у којој је мотивисано 
и објашњено све, од разарања Епидавра, од појаве Павли- 
мира, оснивача Дубровника, заједно са целом историјом 
његових предака, и низа варијаната те приче које су нашле 
своје место у другим делима, преко помена у Хроници 
попа Дукљанина, укључујући народну митологију, епску 

хронику и локална историјска и неисторијска предања, на 
којима се заснивала народна историја. Сви ти спомени- 
ци, заједно са традицијом у којој се изградила представа 
о самосталном граду-држави, која је почивала на складу 
и идеалу слободе, подржавали су током неколико векова, 
не фактографијом већ суштином идеје поимање дубровач- 
ке самосвојности. И када се дубровачка историографија у 
каснијим вековима увелико одвојила од легенди, сачувала 
је у себи легендарну окосницу која више није имала сна- 
гу историјског (и псеудоисторијског) сведочанства већ је 
поимана као симбол Дубровника у свим значењима која је 
подразумевао. Током неколико векова, од УП до ХМ, Ду- 
бровник је изградио себе, дубровачку свест и дух поданика, 
заштитника сопствене слободе, и док је постојао, чувао је 
ту своју тековину. Део њен била је и књижевност. 


СРЕДЊОВЕКОВНА ТРАДИЦИЈА 


Преовладавањем словенског живља и словенског језика 
на дубровачкој територији спонтано су се стварали услови за 
настанак и развој књижевности. Култура и идеологија сред- 
њег века, почетак стварања на народном језику и потреба 
за тумачењима многих појава у животу, суштине и смисла 
веровања, општа окренутост цркви, вери и морализаторској 
литератури углавном су били књижевни оквири за „науке“, 
молитвенике, лекционаре, легендарне поучне зборнике све- 
тачких биографија, за апокрифне верзије библијских при- 
повести, за лаичку побожну поезију, песме братовштина, за 
пригодне драмске сцене (Христово рођење, „мука“) и сл. 
али и за средњовековне романе о Александру Великом и 
о Тројанском рату, за хроничарске белешке, за обичне, не- 
посредне и алегоричне животне поуке, за споменичке нат- 
писе, епитафе и њихове поруке. Специфичност дубровачке 

средњовековне писане традиције, коју су, у ужем књижев- 
ном смислу, највећим делом чинила преведена дела или у 
дубровачки говор пренета са других словенских матица, 
или подубровчене верзије дела која су кружила литературом 
током средњег века (Александрида и др.) јесте у томе што је 
она, по одабраним садржајима који су се нашли у лекцио- 
нарима и зборницима, и поред императива побожно-морал- 
но-дидактичке поуке била – наглашено литерарна. Избор из 
далеко већег репертоара дела средњовековне провенијенције 
на разним језицима која су се потенцијално могла наћи у 
дубровачким зборницима, појединачним списима и натпи- 
сима, спонтано је исказивао опредељење појединих аутора 
(редактора, преписивача) за садржински и стилски виши 
ступањ стваралачке писмености која је једним својим делом, 
посредно, на тај начин учествовала у уобличавању дубро- 
вачке књижевности. То својство које је имала средњовековна 
поезија и још у много већем обиму и садржају дубровачка 
проза, са романима и приповестима о Розани (роман о љу- 
бави и моћи вере која драматичан разлаз преобраћа у срећно 
сједињавање), Јосафату, Авраму, Сузани, о блудници Марији 
Египатској и развратној александријској лепотици Пелагији, 
о Александру Македонском, о пустињацима, аскези и анахо- 
ретском животу, пророчанствима, ратовањима, о превођењу 
изузетних појединаца из паганства у хришћанство, често са 
основом из далеких историја и крајева за које је фабула ве- 
зана (Вавилон, Индија, Египат, и др.), пуних оријенталних 
парабола (о четири ковчега, о „инорогу“, о птичару и славују 
и др.), са есхатолошким умецима (Јосафатово виђење раја) и 
др. учинило је да та врста преводне књижевности траје на- 
поредно са хуманизмом и једним делом и током ренесансног 
периода. Невелика по обиму, највећим делом неоригиналног 
садржаја, али писана на народном језику, та књижевност је 
преко језика одржавала сопствени живот у деценијама ка- 
да су дубровачки хуманисти друге половине ХУМ и у првим 

деценијама ХМ] века својим делима на латинском и итали- 
јанском увелико стицали европску славу. У позадини ових 
нових литерарних токова и збивања, трајући на народном 
језику, иако највећим делом неоригинална, средњовековна. 
књижевност је имала одређену улогу. Учинила је да се кон- 
тинуитет тога стварања не прекида, да се њен језик развија, 
да њена проза еволуира, да се стихови преносе и одржавају 
у молитвама и пригодној побожној литератури и да се на тај 
начин споји средњовековна традиција са ренесансом. Стога 
препород, који се темељио на поимању стварања као супрот- 
ности са средњовековним начелом, није у потпуности пре- 
небрегао средњовековну традицију. Не само што су писци 
хришћанске ренесансе за своја побожна дела (поезију, рели- 
гиозне драме, епску визију „правога пута“ и др.) налазили 
изворе у дубровачким средњовековним зборницима, попут 
Мавра Ветрановића (чак и поједини аутори ХУШ века, као 
што је Никола Марчи, полазе од истих основа), већ се и у ре- 
несансној поезији петрарткиста налазе трагови и парафразе 
средњовсковне побожне лирике, молитава, епитафа (Један 
мршац или косши од мрца 1оворе пушнику Николе Наљешко- 
вића, верзије химне Богородици и др.), поезије братовштина; 
имплицитна интерпретација делова Физиолоћа (Џ. Држић), 
алузије на далеке крајеве (Индију), на личности из апокрифа 
и приповедака, на Александра Македонског, трагови хро- 
ника итд. Посебност књижевности, коју су највећим делом 
чинили преводи и прераде најпознатије литературе епохе, 
била је у томе што је настајала на народном језику. 


ж 


У средњем веку на територији Дубровника поред слу- 
жбе на латинском вршила се служба и на словенском јези- 
ку већ у ХГУ столећу. Недовољна образованост једног дела 
свештенства у том раном периоду, од којих неки нису знали 

латински (1407, поп Иван из Гружа „не зна латински“ – 
„пезск Пеегат Тан пат“, исто се понавља и за неке свеште- 
нике с краја века, већ се служи „ћирилицом“, што значи да 
је и мисал који је поседовао, „зио пива“, био ћирилични)', 
али и сасатав становништва који је често разумео само 
словенске свештенике (тестаменти се понекад састављају 
и обзнањују ћирилицом, односно „словенским језиком“, 
или се преносе из ћирилице у латиницу), посредно су 
били од значаја за еволуцију народног језика, за ток нај- 
старије књижевности и развијену преводилачку литерату- 
ру, касније, у следећем веку, и за издања средњовековних 
књига. У великом броју докумената наводе се свештеници 
који држе службу „ап Ипрџа зоуппа“, „1 попа зсјама“, као 
и књиге којима су се служили у цркви, „Словенске књиге“ 
помињу се током ХТУ века (на више места, 1329. „апшт 
ИБгшп зсјапопезсит“, 1372. „Шгштп зсјахопешт“ и касни- 
је)2. Било је свештеника који су служили службу на оба 
језика („ла Ја по е! енат 18 зећјапошећо“). Помињали су 
се и свештеници који су долазили са територије Далма- 
ције (из Сења, са Пага, из Врбника са Крка). Дубровачка 
влада је водила рачуна о учењу словенског језика, па је 
стога доводила и одговарајуће учитеље (1390. помиње се 
учитељ Никола „Бугарин“, са надимком „Грк“, да учи де- 
цу „словенском писму“)3. Осим католичких „словенских 
свештеника“ било је до последњих деценија ХМ века на 
територији Републике и православних. И једни и други су 
се звали „словенски свештеници“ („ргезђутег! 5сТам1е!“), 

'М. Динић, Словенска служба на територији Дубровачке репу- 
блике у средњем веку, Прилози за књижевност, језик, историју и фол- 
клор, Београд, 1934, ХТУ, 1–2, 50—65. 

2 Нав. дело, 65. 

Зм. Динић, Прилошци за историју средњет века, Ш Једна словен- 
ска књша у Дубровнику 1372. 1., Прилози, 1938, ХШ, 1–2, 71–73. 

или „ћирилица“ (са алузијом на одговарајуће писмо), са- 
мо је понекад означена разлика („ргезђугел 5сјам1е! ћдеј 
Стесе“, „рарајев тест“; у неким документима се помињу 
и жене „словенских свештеника“ – попадије)“. Дубровачка 
влада је 1334. примила обавезу из Повеље краља Душана 
о уступању Стона и Пељешца „да пребива поп србски и 
да поје у црквах које су у Стону и у Рту“. После проши- 
рења Републике, у новостеченим областима, пре свега 
оним које су пре тога биле део државе краља Душана, 
које нису биле верски хомогене, на Пељешцу, у такозва- 
ним Новим Земљама, касније и у Конавлима, дубровачка 
влада је неко време инсистирала на словенској служби и 
православним свештеницима. 

Најстарије средњовековне штампане књиге намењене 
дубровачким читаоцима објављиване су ћирилицом. Од 
почетка ХМГ века било је настојања да се у Дубровнику 
отвори ћирилична штампарија, када је, 1502. католички 
свештеник Лука Радовановић већ поседовао „машину за 
штампање и потребне калупе за ћирилска слова““, коју је 
поклонио свештенику Павлу Вукашиновићу. Неуспелих 
покушаја је било и касније. Године 1511. пропала је слична 
намера Петра Ђорђевог Сушића и Франа Ратковог Маца- 
ловића да заснују штампање књига у Дубровнику. Мацало- 
вић је већ 1510. уговарао са Ђироламом Сончином, издава- 
чем из Пезара, да штампа Официј Ботородичин, јеванђеља и 
Разтоворе са самим собом о односу душе према Богу (50- 
Шодила) Светог Августина. Све је требало да буде штам- 
пано „српским словима и језиком“ („ап Шега ег 14 отлаје 


4 Нав. дело. У неким документима (тестаменти, сведочења) поми- 
њале су се и попадије (1363), као жене „словенских свештеника“ („З!апа 
рорафа“, „Кадозјама рорада“), 72. 

5п. Колендић, Нирилицом штампане књије за дубровачке кашо- 
лике из шеснавсшот века, Политика, 11. јануар 1933, 8860. 

вегмтапо“), уз напомену да ће се књиге продавати у Ду- 
бровнику и по Србији („с Казизн ег шп рагибиз Зегује“). 
Пошто је потреба за књигама несумњиво била велика, убр- 
з0о је и Лука Примовић тражио од владе одобрење 1514. да 
отвори штампарију у којој ће штампати латинске књиге, 
можда и грчке и књиге какве су потребне православним 
калуђерима. Није добио дозволу. У Дубровник су, иначе, 
доношена и продавана најновија издања средњовековних 
ћириличних књига из штампарије Божидара Вуковића у 
Венецији, али и из манастирских штампарија у Горажду и 
У Рујну, које су доносили српски трговци. На то је укази- 
вала жалба Николе Вуковића (брата Божидара Вуковића), 
упућена 1538. године дубровачком Малом већу, зато што 
је, иако је, како је тврдио, имао привилегије, када је дошао 
у Дубровник „с товарима књига штампаних у штампарији 
његовога брата“, видео да су „већ пре њега стигли српски 
трговци, са књигама штампаним, несумњиво, у штампа- 
ријама Горажда и Рујна . 

Године 1512. Дубровчанин Франо Ратковић, који се 
потписивао и као Мацаловић, штампао је у Венецији прву 
ћириличну књигу за католике, молитвеник, који је садржао 
Офичје (Служба) блажене дјеве Марије и петнаест моли- 
тава „Свете Бригиде“. Друго издање је штампано 1571. под 
насловом Офичје блажене Госпође. Био је то превод са ла- 
тинског језика молитвеника Ојсшт беше Матае Итртов. 
Састав је одговарао уобичајеном садржају оваквих књижи- 
ца: Офичје Маријино, Офичје Св. Крста, Офичје Св. Духа, 
Седам псалама иокорнијех са Лишанијама Свих Светих и 


6 Венеција, Атећгло 41 З!ајо, Бепаго Тегга, Е,а 3. Видети: М. Пантић, 
Прилози за историју старе сриске књије, Музеј примењене уметности, 
Зборник, Београд, 1967, 52. – У Вуковићевој штампарији је до 1538. изи- 
шло шест издања, Служабник, Псалтир с посредовањем, Зборник за 
путнике (два издања), Окшоих, Празнични минеј. То су књиге које су се 
могле наћи у продаји у Дубровнику. 

неколико мањих молитава папе Гргура Х (из ХМ в.), непо- 
средне прагматичне намене (за болесне, за „записима“). У 
литератури је наглашено да је у преводима делова из Све- 
шола писма било трагова из старијих црквено-словенских 
текстова (Ф. Фанцев, М. Решетар). 

Познати калиграф ХМГ века, Италијан Камило Зане- 
ти", поред једне богослужбене књиге намењене православ- 
ним манастирима, издате у Венецији 1563. (Пеншикосшар, 
зборник црквених служби који је наручио скадарски калу- 
ђер Серафим), штампао је уставном ћирилицом мали като- 
лички Наук крстјански, 1583. То је био дубровачки превод 
– „истомачен у језик дубровачки“ – популарног катеки- 
зма Хришћанско учење шпанског исусовца Јакова Ледезме 
(1519–1575)8, преведеног, иначе, на више језика. Садржао 
је катехетички део – теолошка питања и одговоре о вери, 
значењу веровања, знамењу крста и др., са коментаром Оче- 
наша и молитвени. Као највероватнији преводилац помиње 
се Бартол Сфондрати. „Језик нашега Наука зове сам изда- 
вач у насловном листу језик дубровачки... то (је) доиста 
дубровачко, штокавско-ијекавско нарјечје, и то дубровачко 
у танким детаљима. са слабом патином црквенога језика“ 
(Штефанић). 

О кружењу средњовековних текстова разне провенијен- 
ције међу Дубровчанима, има и необичнијих података. Један 
препис молитвеника Рај душе (1560) кајкавског аутора Николе 
Дашића настао је у Београду, међу дубровачким трговцима.“ 


ТР,Ј. бајанк, Сесзетсе де гпамјаутусћеп ;петатих, Ш, Ртаг, 1865, 
273; Р. Којепфе, М!етаска каћртај Катио Запеп Као Матраг једпов ди- 
буоуаског кагећгта, Кебејагоу гбопик 17 диђготаске ргобозн, Рибгомтк, 
1931, 265—269. 

8 у, Чејашб, Јакоу Гедезта 1 пјегоу „Маик Каггђап« ка“ (1583), За- 
тајеуо, 1938. 

9 Нав. дело, ХХХЛ. 

Приређивач је био Дубровчанин Марин Николин Грапић, 
који је за Матка Ђурђевића, који је низ година живео у Бео- 
граду, преписао овај мали молитвеник 1567. године.19 

Од значаја за дубровачку средњовековну књижев- 
ну традицију било је неколико зборника, лекционара и 
редакција средњовековних романа, писаних савременом 
прозом.!! Путеви којима су ова дела у изворном, преве- 
деном или прерађеном облику доспевала до Дубровника 
били су различити, испреплетани са разним слојевима 
и утицајима култура, латинске, византијске, словенске 
– источне и западне, глагољско-чакавске провенијенци- 
је. Иако су њихови садржаји, када је реч о литургијским 
делима, лекционарима, псалтирима, били општи, онда 
када су њихови преводи, преписи или редакције доспе- 
вали у руке свештеника или читалаца, постајали су део 
дубровачке културе тога времена. У средњовековном 
корпусу издвајају се преписи Бернардиновог лекциона- 
ра!2, ћирилични и латинични, од којих је један Рањинин 
лекционар (преписивање започето 1508). Већу књижевну 
занимљивост имале су нелитургијске књиге, Дубровачки 
зборник од 10д. 1520, зборник дубровачких легенди, редак- 
ције средњовековних романа, романа о Троји и Алексан- 
дрида. У њима се некад наилази на оригиналне белешке, 
као што су хроничарски записи о историјским догађајима 
везаним за дубровачку историју, и у једом од дубровачких 
ћирилских преписа Бернардиновог лекционара и у једној 


10 11. Колендић, Ко је приређивач беоћрадскот „Раја душе“, Зборник 
историје књижевности Одељења литературе и језика САНУ, Београд, 
1961, 2, 65—67. 

им. Решетар, Најстарија дубровачка проза, Београд, 1952. 

12 М. Решетар, Бернардинов лекционар и његови дубровачки пре- 
ниси, Посебна издања СКА, Философски и филолошки списи, 23, Бео- 
град, 1933. 

дубровачкој редакцији Александриде, који су се већим 
делом поклапали. Сједињени, опомињали су на следеће 
датуме; 


„Нека се зна када се поче Дубровник градити од 
града Цаптата... 626 годишта Христова, 

нека се зна када се донесе глава од Светога Власи 
у Дубровник... 1018 лиета Христова, 

нека се зна када се поче света Госпођа сидати у 
Дубровнику ...и сида се 30 годишта... 1160, 

нека се зна како дарова Цар Стиепан Дубровнику 
град Стон на ...1333 лиета Христова, 

на 1361 – како би велика куга у Дубровнику 

нека се зна како Углеша деспота и брата му Вука- 
шина биеше кои на риеци Марици ...1361 лиета, 


нека се зна како има Дубровник рат с Николом 
жупаном на 1370 лита“, 


Најпознатији дубровачки средњовековни зборник је 
Либро од мнозијех разлога, како је насловљено у рукопи- 
су – Дубровачки зборник од 1520, како је познат у лите- 
ратури.3 Писан је ћирилицом, почетком ХИЛ века, са не- 
што уметака на празним странама из ХУП века. Према 
наслову, означавао је књигу у којој се говори о многим 
стварима. Сви њени делови су преводи са старијих ма- 
тица (латински и италијански оргинали, старије глагољ- 
ско-чакавске редакције, за неке од њих постоје ћирилске 
паралеле), прилагођени дубровачком говору. Први њен део 
био је дидактичко-апокрифног карактера и садржао је по- 
знати морално-филозофски трактат Двијет од крјепости 
(трактат је око 1300. године саставио бенедиктинац Тома 


8 Зборник је објавио М. Решетар: Либро од мнозијех разлола, ду- 
бровачки ћирилски зборник од г. 1520, Ср. Карловци, СКА, 1926. 

Гоцадини у Болоњи), поучну причу – „наук“ о премудром 
Акиру, апокрифне легенде о „прјекрасном“ Јозефу, сину 
Јакобовом, о Светом Томи, о Авраму и смрти Аврамовој. 
Други део зборника чине углавном састави који су прево- 
ди са италијанских извора, међу којима је неколико побож- 
них легенди у стиху које су преведене у прози, Суд вели- 
ки Госиодинов, Историја од Свешоћа Ивана Злашоусника, 
Историја од Свешота Ђорђа, један контраст, Историја од 
узкрснушја Исукрстова и др. Трећи део је садржао кален- 
дар за врачање и тумач значења снова пророка Данијела. 
Све што је до овог прилога садржано у зборнику било је 
забавног карактера, у складу за поимањем овакве литера- 
туре у средњем веку и имало је извесну литерарну подло- 
гу. Следили су делови са наглашеном побожном поуком, 
молитве, легенде („чтенја“), морално-филозофски чланци, 
на крају апокрифна прича Сказање од 12 пешака. Либро од 
мнозијех разлоћа била је омиљена лектира одређеног круга 
читалаца који су налазили задовољство у хришћанским 
фабулама. Посебно су били занимљиви апокрифи јер су 
у њима, уз додатке биографијама библијских личности, 
маштовито надограђивани канонски модели. Истовреме- 
но, разни чланци у зборнику су били извор ствараоцима 
који су настављали да их развијају у оквиру нових, ори- 
гиналних дела. 

Истој врсти литературе припадао је и зборник у науци 
познат под насловом Дубровачке летенде, под којим га је и 
објавио Јосип Карасек!“. Аутор овога кодекса је са осећа- 
њем за романескну страну приче, за естетски доживљај, 
за стилску изнијансираност, за непосредни утисак који 
изазивају егзотични, далеки крајеви и необичне „судбине“ 
одабрао неколико богатих приповести које је обједиња- 
вала литерарна постичност. Тај избор је био другачији од 


А] Кагавек, Каризатасће Герепадеп, Ртар, 1913. 

уобичајених зборника хагиографске прозе. Поред апокриф- 
ног Усиења Богородице (Увићесете Русе Зисје Плеуг Ма- 
ге), молитве против грома и муње и легенде о Светом Јоси- 
пу који је помогао двојици фрањеваца у бродолому, у кодекс 
је уврштено још неколико састава занимљивих фабула и 
изразитих индивидуализованих ликова. Први је био Живош 
блажене Розане, мали средњовековни роман, пун драматич- 
них обрта, о љубави и снази вере, односно прастара прича 
о родитељима који раздвајају заљубљене, која има срећан 
исход, са хришћанском поентом. Преведен је из италијан- 
ске средњовековне књижевности. Следили су Живош Све- 
шоа Јосафаша и Барлаама, као апотеоза пустињаштву и 
аскетском животу, заснована на христијанизованој источној 
причи (посредством Арапа прешла је у византијску књижев- 
ност, а одатле у општесловенску), Живош Свеше Еуфрозине, 
неизмерне лепоте, која је, како не би код других изазивала 
велика осећања, повукла у самачку ћелију, Живош Свете 
Пелалије, чији се развратни живот преобратио у врлину. 
Зборник се завршавао Живошом Свеше Марије Етинашске, 
према легендарној хагиографији „по Софронију бискупу хи- 
јеросолимитанском“ о грешници која је, пошто је спознала 
беду сопственог живота, доживела преображај и потом 47 
година живота окајавала грех у пустињи. „Дубровачки је 
легендариј – или боље, његов старији протограф – избором 
средњовековне књижевне грађе, обиљежјима преводилачке 
технике, слободном интерпретацијом низа мјеста од стране 
нашег преводиоца, властитостима језичког израза, стилом – 
уопће свим својим квалитетима – неоспорно изузетно знача- 
јан дио наше старе књижевности, а посебно што упућује на 
развој израза приповједне прозе у дубровачкој књижевној 
средини гдје текстови такве врсте нису чести. Нема сумње 
да је тај развој повезан с традицијом већ спомињаних ли- 
тургијских текстова с тог подручја, која је опет ослоњена 
на црквенословенске изворе.“ (Херцигоња) 


~ и 

Најлитерарнијем делу ове књижевности припадале су 
дубровачке редакције средњовековних романа, Алексан- 
дриде п Романа о Троји, који су још у ранијим вековима 
из византијске књижевности прелазиле из једне у другу 
словенску књижевност и били веома популарни. У првој 
половини ХУ века постојала је једна верзија романа о Троји, 
преписана са ћириличног предлошка и проширена делови- 
ма из Овидијевих Мешаморфозао Сачуване су и две ре- 
дакције Александриде (Српске Александриде из библиотеке 
Љ. Гаја), од којих је старија из прве четвртине ХМТ века 
(препис редакције из ХУ). Било је претпоставки да је, према 
језику, за који је речено да је „врло стар“ (Јагић) најстарија 
редакција још из ХТУ века.16 Обе су писане „дубровачком 
брзописном ћирилицом, чистим народним језиком штокав- 
ско-ијекавског дијалекта“. Обе су настале на католичком 
терену према српским изворницима!". Рукопис је био по- 
знат у Дубровнику и у касније време. У преписци између 
Ивана Наталића Алетина и Ђуре Матијашевића, Алетин 
обавештава Матијашевића (1714) да му је један пријатељ 
показао комад врло старе књиге, писане српским „1п Зегу1- 
апо“ рекавши Овоџе живош Алесандра Великота („ап рег70 
да! Пбго аппсћавзшио зет о 11 Зегујапо соп фтпи Оуоје 5с1- 
“ог АЈезвапдга Уе  кора“)!8. Послао је потом, прецртавајући 


Бр Маринковић, Јужнословенски роман о Троји, Анали Фило- 
лошког факултета, Београд, 1962, 1, 9–66. – На основу језичке анализе 
Р. М. претпоставља да је преписивач могао бити Руско Христофоровић 
који је водио „српску“ канцеларију од 1392. до 1430. године. 

16 А. Махигагб, А. Међег, М. Мезе, ШтзКа снапка га вотпје г1т- 
паге, Веб, 1856, 1. 

Пр Маринковић, Србска Александрида у Дубровнику, Анали Фи- 
лолошког факултета, Београд, 1976, 12, 23–59. 

18 Гепете а: Спото Мапеј, Тото ртто. Сопепепе 1 саперро сол. 
рт Споуаши Мајап АПен Зерг. де 'Есста КерибПса 4! Карика, 18, Ду- 
бровник, Хисторијски архив. 

верно, Матијашевићу препис почетка рукописа, који се до- 
словно слаже са текстом Српске Александриде. Друга Алек- 
сандрида представља слободну прераду прве Александриде 
(према Фанцевљевом испитивању језика, писар рукописа је 
био пореклом из Босне). 

У време када су се у првим деценијама ХМ! века оформ- 
љавали најважнији дубровачки средњовековни зборници и 
штампале прве књиге, дубровачка књижевност је увелико 
кретала путем великог развоја у хуманизам и ренесансу. 
Био је то сасвим нови пут који је за собом остављао једну 
епоху која је постајала део књижевне историје. 


ПУТЕВИ ХУМАНИЗМА 


Корени хуманизма. – Хришћански хуманизам. – 
Преилишање хуманисшичког и ренесансног језичкој из- 
раза. – Хуманисшичка универзалност. – Научна проза. 
Бенко Кошруљевић. – Учешће странаца у развоју хума- 
нисшичке кулшуре. – Прва тенерација хуманиста – Џиво 
Гучешић. Франо Луцо Гундулић. Хуманистичка проза. 
Зачеци хуманисшичке поешике. – Исшоричари. Феликс 
Пешанчић. Хуманисшички ерудишизам. Лудовик Цри- 
јевић Туберон. — Усџон хуманизма. Ђорђе Драишић у 
Дубровнику. Друла тенерација хуманиста. Карло Пуцић. 
Илија Цријевић, Јаков Бунић и Дамјан Бенешић. – Ху- 
манисшички илашонизам. – Укршшање хуманистичких 
и ренесансних идеја. 


Хуманизам, који се остваривао у Дубровнику у времену 
од средине ХУ до почетних деценија ХМ! века представља 
прво велико и вредно поглавље дубровачке књижевности. 
Његов значај је колико у самој литератури која је стварана. 
према свим општим законима хуманистичке поетике, то- 
лико и у утемељивању дубровачке књижевности уопште. 

Део свеукупних духовних и друштвених промена које 
су биле назначене у ХТУ веку а од почетка ХУ постајале све 
одређеније, била је и књижевност. У свим областима ства- 
ралаштва и културе, филозофије и естетике, под утицајем 

новог хуманистичког погледа на свет, на живот и религију, 
на материјалност и духовност, на световно и профано, на- 
гло се или померају или мењају границе које су нови дух 
делиле од медијевистичког поимања света. Са тим духом, 
чије је извориште било у обнављању античких идеала у 
свим сферама мишљења, настаје нова, хуманистичка визија 
доба и човека у њему, која се веома брзо прелива у рене- 
сансну са којом заједно означава велику епоху у историји 
препорода. Та нова епоха која је била израз човекове свести 
о сопственој вредности и стваралачкој моћи и ослобађања 
од вишевековног ауторитета цркве ипак није прекидала све 
везе са средњим веком који је сменила, нити са богатом 
легендарном и народном прошлошћу претходних времена. 
Творци и ствараоци нове литературе у једној својој струји 
одржавали су религиозну медијевистичку традицију, која 
се огледала у хришћанском хуманизму!. Истовремено, на 
почетку нове литературе, у којој су се раздвојила два при- 
ступа књижевности, на једној хуманистичко стварање на 
старим језицима, грчком и латинском, на другој ренесансно, 
искључиво на народним језицима, граница која их је делила 
за извесно време није била доследна. Оба ова својства ху- 
манизма исказала су се у дубровачкој књижевности и она 
су одредила и неке од њених битних особина. 

Као и у другим књижевностима, у којима је хумани- 
зам одлучно закорачио новим постмедијевалним путем, али 
чији су се представници и поред искреног одушевљења ан- 
тиком и вере у моћ муза, супротно основном начелу хума- 
низма, препуштали и стварању на народном језику (Данте, 
Петрарка) и у дубровачкој се огледао такав дуализам. У пр- 
вим генерацијама дубровачких писаца (рођених средином 
ХУ века), истовремено се формирају и они који припадају 
хуманизму, као и они чија су дела у целости била израз 


ТА. Вгетопд, Ашои де 1'ћитатзте, Ратлв, 1936. 

типичног ренесансног стваралаштва. И један и други преко- 
рачују границу која их је строго делила. Такав однос према 
другој струји, карактеристичан у првом реду за хуманисте, 
али и за поједине ране ренесансне ауторе, остаће видан код 
низа песника. Хуманисти и поред стварног уверења да је 
латински (ређе и грчки), једини достојан литерарног ства- 
рања, у понекој песми на италијанском (тј. народном) језику 
праве изузетак, док су ренесансни писци, у погледу језика, 
од почетка били доследнији и искључивији. Примери таквог 
односа су дела раних писаца, хуманисте Џива Гучетића, 
који је, према познатим подацима, испевао неколико збир- 
ки песама на латинском, грчком и народном језику, и Џора 
Држића, репрезентативног зачетника ренесансне поезије, 
који је био учесник у латинским диспутацијама. 

Иако је хуманизам био наговештен у Дубровнику кра- 
јем ХТУ века, када је у њему у својству канцелара боравио 
неколико година (од 1383. до 1387) хуманиста Иван Раве- 
њанин, аутор његове кратке историје (Мота Карић), у 
тој средини још није било услова за прихватање великог 
таласа препорода. Корени јасно оформљеног хуманизма у 
Дубровнику сежу до прве половине ХУ века, када делују 
образоване личности новога доба које су стекле углед и из- 
ван своје средине, доминиканац Иван Стојковић, астроном 
Иван Газуловић, меркантилиста Бенко Котруљевић. 

Иван Стојковић је био један од првих Дубровчана 
који су студирали у Паризу (завршио студије око 1420). Иако 
је највећи део живота провео ван Дубровника, живео је у 
Риму, одакле је упућиван у разне мисије и посланства, на 
Васељенски сабор у Базелу, у Цариград (у оквиру пропаган- 
де на сједињавању источне и западне цркве), стално је био 
у вези са својим градом и током целог живота показивао 
знаке искреног патриотизма. Размењивао је писма са савре- 
меницима и владом (било је настојања да буде постављен за 
мрканско-требињског бискупа 1436), извојевао је код папе за 

Дубровник важну бенефицију да може слободно да тргује са 
источним земљама и на посредан начин доприносио полету 
хуманизма. Сам он набављао је и сабирао оригиналне ру- 
кописе а за њега су и преписивана теолошка дела и римски 
класици. Том првом колу хуманиста који су то били поне- 
кад више деловањем но самим делима, припадао је његов 
савременик, Иван Газуловић (рођен око 1400 – 1465)2, који је 
на сличан начин доприносио све снажнијем хуманистичком 
таласу у Дубровнику. Како је углавном живео у Дубровни- 
ку, његов утицај је био непосреднији и већи. Студирао је у 
Падови, у којој је промовисан за доктора филозофије (1430), 
где је стекао међу хуманистима низ пријатеља. Као учена 
личност, астроном, посвећен научном раду и култури, оста- 
вио је видан траг у првој генерацији дубровачких хуманиста. 
Ангажован на разним важним пословима (у званичним ми- 
сијама у Италији; позиван на двор Матије Корвина), потпуно 
је био посвећен напретку Дубровника, који је, иако је при- 
падао досељеничкој породици из Албаније, сматрао својом 
домовином. Са хуманистичким жаром је сакупљао књиге и 
био свестан од коликог су значаја за развој мисли нове епо- 
хе. Поседовао је значајан број књига филолошко-теоријског 
садржаја (из области граматике, реторике, поетике), знамс- 
ниту Птоломејеву Геотрафију, систематски трактат о теоло- 
гији Петра Ломбарђанина из ХИ века (бетеппатит Ибт 1У ), 
књиге из канонског права, Свето писмо. Тестаментарно их је 
остављао да буду сачуване у оквиру једне библиотеке да би 
њима могли да се служе сви који су заинтересовани. Сматра 
се да је то био темељ прве јавне библиотеке у Дубровнику. 
То је, уједно, време када настају дела која су била израз 
свестраног хуманистичког бављења разним дисциплинама. 


2 7 Тадић, Јоћаппез Сагијив, дубровачки хуманиста ХУ века, Збор- 
ник Филозофског факултета, УШ, Споменица Михаила Динића, 2, Бео- 
град, 1964, 429–454. 

Та дела, са темама из области филозофије, права, естетике, 
историје, приватног и јавног друштвеног живота и др., У 
облику трактата, расправа (диспутација), посвета и сл., пи- 
сана су према обрасцима обновљене античке учене прозе са 
доста литерарних елемената. Тим својствима она припадају 
хуманистичкој научној прози. Међу најважнијима је трак- 
тат О шртовини и савршеном шровцу (репа тетсашта а! 
аде! тетсате рекјепо) Бенка Котруљевића (1400—1468) 
датиран 1458. у Серпици крај Напуља (објављен у Венецији, 
1573). Образовани хуманиста, посвећен науци и филозо- 
фији, касније угледни државник и дипломата, личност од 
поверења на двору арагонског краља Алфонса напуљског, 
после очеве смрти 1439. морао је да прихвати породичне 
трговачке послове (судбина или Бог одредили су да док се 
„најлепше бавио филозофијом“ буде отргнут од науке којој 
се потпуно посветио – писао је Котруљевић за себе у посве- 
ти свог трактата дубровачком трговцу Франу Стефанију). 
Потомак угледних дубровачких грађана из највишег реда, 
антунина (которска породица Котруљ се средином ХЕМ ве- 
ка населила у Дубровник), чим је закорачио у свет трговач- 
ких послова, увидео је у којој су мери они у његовом граду 
несређени и нерегуларни и одлучио је да напише дело које 
ће допринети увођењу система и правилности у ову област 
деловања. Иако трактат није написан на латинском језику, 
на коме би било, по ауторовим речима, „много достојније“ 
излагати (јер је латински језик „много достојнији од на- 
роднога“)3, већ на италијанском, како би дело било од веће 


3 Трактат је први пут објављен у ХУТ веку, 1573. и убрзо је изазвао 
велико интересовање; 1582. преведен је на француски (Жан Бојрон) и о6- 
Јављен у Лиону; друго италијанско издање, Бреша, 1602. – Фототипско 
издање са преводом Жарка Муљачића, О ;гооут 1 о заугтзепот Твоуси. 
Сепут Кпусе Сограта Вепе Котиеуса Пибтоусапта, парћзапе ртеа уг- 
зе од СХ годта зада хе ођјејодапјији. Угота Котзне хгуакот Ттаоуси 
Риђгомик, 1989. = 

користи недовољно образованим дубровачким трговцима, 
у свему је био израз размишљања ученог хуманисте. Све о 
чему је писао у четири дела трактата почивало је на Котру- 
љевићевој учености, на познавању грчке и римске филозо- 
фије, етике, књижевности, права, али и народне традиције. 
Угледањем на античке и касније ауторитете, које цитира, 
некада по сећању, на које се ослања у образлагању низа 
тема или у илустровању својих ставова, на Цицерона, Ди- 
огена Лаертског, Лактанција, филозофа и драмског писца 
Сенеку Млађег, на Аристотелову Ешику, расправу О души, 
на Плинија Млађег, Плинија Старијег, Плутарха, Хесиода, 
Хомера, Вергилија, на Боетијеву Филозофију, али и на Тому 
Аквинског, Светог Августина, Светог Јеронима, уз наво- 
ђење Дантеових стихова, уз алузије на Бокачове новеле и 
др., Котруљевић се представља као свестрани образовани 
хуманиста, који познаје низ дисциплина и који високо цени 
врлину знања. Он се, приступом грађи и начином излагања, 
развијеним сликовитим језиком, сентенциозним изразом, 
сликама из живота и алузијама на савременост, античким 
реминисценцијама, бираном фразом, представља и као 
хуманистички прозни писац. У својим размишљањима не 
издваја трговину из живота већ их проткива опажањима о 
моралу, природи, породици, стварним међуљудским одно- 
сима, савремености (на више места преведеним народним 
пословицама илуструје веродостојност својих ставова) и 
тако посредно представља културну средину Дубровника 
свога времена. Свестан да је трговина највиталнија грана 
дубровачког живота, усредсређује се на дефинисање њених 
оквира и садржаја, настоји да проникне у њену филозофију, 
да усаврши њене неписане норме и етички кодекс у чијем је 
средишту личност трговца, да формулише напредне моделе 
(двоструко књиговодство, прво у Европи његовога доба), 
да уздигне врлину. У трактату о трговини Котруљевић је 
донео визију идеала човека новог времена – хуманисте. 

Поред Дубровчана. који су се после хуманистичког 
образовања, које су стицали на страним универзитетима, 
враћали у свој град, или бар остајали у вези са својом сре- 
дином ако су боравили ван њега, и у основе његове културе 
и литературе непосредно и посредно уграђивали и стечена 
знања, и искуства и универзални, полетни, оптимистички 
дух нове епохе, таквом нивоу опште културе доприносили 
су и многи странци који су у овој средини деловали. 

Утицај на нова хуманистичка кретања у дубровачкој 
књижевности једним делом имали су образовани странци, 
који су у њему боравили најчешће као канцелари или учи- 
тељи. Они су, посебно у првом периоду, пре средине ХУ 
века, у коме се Дубровник отварао према свету, не само 
преносили новине које су овладавале хуманизмом уопште, 
већ су и непосредно доприносили књижевном васпитава- 
њу и стварању (прихватању поетичких начела, увођењу 
песничких родова, врста и тема, учењу латинског језика 
и усавршавању у писању стихова на латинском и др.), упо- 
знавању са антиком и највећим ауторитетима старога света. 
Међу најважнијима је био Италијан Филип де Диверсис 
(РА рриз де Птуег5ј5), „изврсни доктор наука и говорник 
из Луке“ који је као професор хуманистичке гимназије у 
Дубровнику боравио неколико година (1434–1440). Дубро- 
вачку историју и културу задужио је не само стога што је 
у Граду поставио темеље јавној „латинској школи“ према 
моделу оних какве су већ постојале у напредним итали- 
јанским центрима (почевши од залагања да се добије од 
дубровачке власти школска зграда, које до тада није било, 
до стварања програма и успостављања школског система) 
и васпитавао прве генерације хуманиста у духу нове књи- 
жевне културе, већ и познатим описом Дубровника свога 
времена (9и5 аедстогит, роппае е! јаидађфит сопзие- 
татит ступапу Карихп). Тај трактат, настао из ауторове 
жеље да „овековечи глас и славно име Дубровника... који 

су до сада други занемаривали““, са географским и урба- 
нистичким описом Дубровника, утврђења, цркава, посебно 
Свете Марије и Светога Влаха, Кнежевог двора, школе коју 
је засновао, устројства власти Републике и њене канцела- 
рије (у којој се, поред латинског, опширно објашњава Де 
Диверсис, употребљава и ћирилично писмо, односно у ко- 
јој постоји секретар за ту врсту списа), са представљањем 
организације цркве и свештенства, начина живота, обичаја 
итд. одсликавао је јавни и приватни, културни и непосред- 
ни живот тадашњег Дубровника. Спис о Дубровнику одаје 
ерудиту, преданог проучаваоца логике и филозофије, позна- 
ваоца класичне старине, на коју се често позива, писца који 
има хуманистичку свест о вечној трајности „писмено објав- 
љених“ дела. Настао при крају Де Диверсисовог боравка у 
Дубровнику, почетком 1440. године, иако из пера странца, 
овај трактат је морао бити штиво првим генерацијама ху- 
маниста а потом и један од важнијих извора за дубровачку 
општу и културну историју. Морали су трага оставити и 
општој културној атмосфери доприносити и други странци, 
хуманиста Ксенофон Филелфо (син познатог италијанског 
хуманисте Франческа Филелфа који је из Византије, у ко- 
јој је дуже боравио донео доста старих грчких рукописа у 
Италију, учитељ у Болоњи, Фиренци, Милану), који је био 
и општински секретер седамдесетих година ХУ веказ. У 
исто доба у Дубровник су као канцелари дошли Бартол и 
Иван Сфондрато из Кремоне, у граду основали породице и 
остали у њему и били део његовог хуманистичког живота. 

Међу њима запажено место на књижевном пољу при- 
пада Млечанину (из Фелтра) Ивану Ловру Регину, кан- 


4 Рбр де Реуегалв, Ор: Риђгоутћка, за Таппзкор ргеусо ргог. 4г Љуап 
Воже, РПибгомшк, 1983. 

5 Е. бађоно, Зепојоте Епеђо а Кагихга, Атећ1м1о рег Тпечје, 18 Ша 
ед 1 Ттемо ТМ, Когоа–Етепсе, 1890, 132. 

целару, који је био на служби у Дубровнику средином ХУ 
века (1449—1460). Из тог времена потиче његова збирка 
песама (састављаних између 1435. и 1469), испеваних на 
латинском и на италијанском језику, која је једним делом 
настајала у Дубровникуг. Садржала је претежно пригодне, 
у мањем броју љубавне и побожне песме, од којих је већи 
број био посвећен Дубровнику и Дубровчанима: епитафи 
на латинском језику властелину Паскоју Растићу (1435); 
циклус од двадесетак сонета на италијанском Николи Рас- 
тићу, у којима има алузија на Растићеву „музу и лиру“; 
похвални стихови дубровачком канцелару, „свом колеги“, 
Бартолу Сфондрати; латински стихови, прозне посвете, со- 
нети и циклуси песама на италијанском посвећени Џону 
Мариновом Градићу, Вуку Бобаљевићу, Стијепу Гучетићу, 
Франу Бенешићу, чији је књижевни дар хвалио у четири 
песме на италијанском језику, Марину Димитровићу, Џону 
Цријевићу; зачинка поводом венчања Маргарите Шишка 
Ђурђевића, на латинском. Ова збирка је природом свога 
садржаја била пресек песничких оријентација у новим то- 
ковима у којима се преплићу хуманистичко-ренесансни 
приступи књижевном стварању, што се огледало у темама, 
у песничким врстама, у уједначеној заступљености кла- 
сичног латинског и народног италијанског језика. Преко те 
збирке кружили су Дубровником већ средином ХУ века, 
пре но што су почели да стварају најважнији дубровачки 
хуманисти, пригодне песме на латинском језику, љубавне, 
побожне, епитафи, свадбене зачинке, панегирици, сонети 
на италијанском, кратки трактати, у којима су садржане 
и мале поетичке расправе или разрађени ставови о пое- 
тичким појмовима (о поеми; о питањима предности изме- 
ђу науке и уметности; о реторици, граматици, теологији, 


6 М. Векегаг, Рјезте Туапа Гоута Керта, диђгоуаскора Капсејата 
ХУ уђека, Отада, Гаотеђ, 1901, 3, 1–43. 

филозофији, медицини, побожној поезији, о музама и др). 
Иако су то стихови странца, у песмама настајалим у Ду- 
бровнику и писаним за Дубровчане забележене су не са- 
мо алузије на културни живот и атмосферу Дубровника у 
средишњим деценијама ХУ века већ и вредни књижевно- 
-историјски подаци о савременицима писцима – Вуку Бо- 
баљевићу, Николи Растићу и Франу Бенешићу. У основи, 
ова поезија посредно чува, у стиховима на италијанском, 
сећање на ране дубровачке хуманисте. 

Најстаријој генерацији дубровачких хуманиста, о 
којима се зна као о припадницима свога времена и уче- 
сницима у јавном животу Дубровника знатно више но о 
претходницима, припадају савременици Џиво Гучетић, 
Петар Менчетић и Франо Луцо Гундулић. Иако њихова 
дела (осим Гундулићевог и само десет Гучетићевих сти- 
хова, посвећених Јакову Бунићу, који их је и штампао) 
нису сачувана, обиље пронађених биографских података 
о њима и о њиховом стварању осветљава живот и кул- 
турни ареал Дубровника њиховога времена. Ти подаци 
имају вредности јер пружају увид у разноврсност књи- 
жевног стварања током друге половине ХУ века, гово- 
ре о неким специфичностима дубровачког хуманизма и 
употпуњавају представу о напоредним литерарним то- 
ковима две струје препорода. Карактеристично је да су 
сви, као и остали хуманисти, били припадници власте- 
оског сталежа, важни и угледни учесници у државним 
пословима 

Захваљујући посмртној беседи коју је Џиву Гуче- 
тићу (1451–1502) одржао Илија Цријевић 1502. године!, 


7 дећих Татртаиз Сетутих Рогта Таитеаизз е! сапотсиз Отапо 
Јипеђућ т Јоаппет бопит. Латински оригинал са преводом на српски 
језик објавила: . Меуетс Отађомас, Октапо јипеђтау ћитатзте Таја Стг- 
јеућба дибтоуаскот рехтћи Туапи (р2туи) Сисепси, Хлуа адиКа / Жива 
антика, Скопље, 1974, ХХТМ, 1–2, 333—364. 

као и посебним песмама посвећеним њему, може се стећи 
шира представа о једном од првих плоднијих дубровачких 
хуманистичких писаца. Поред сталних места која су била 
својство ове реторичко-књижевне врсте, а то је подразу- 
мевало хвалу рода Гучетића, пореклом из Хума, једне од 
најугледнијих породица („из првог градског рода и веома 
богатог још од оснивања Дубровника“), у беседу су унете 
многе појединости о Џиву Гучетићу као важној личности 
тога времена и, посебно, о њему као хуманисти. Цријевић 
је истицао да је Гучетић упознао стару културу на извору, 
на Леванту, куда су га водили трговачки путеви, одакле је 
доносио у Дубровник античке предмете (над вратима своје 
куће уклесао је латинске стихове, које је Гучетић унео у 
говор), да је био славан, образован, успешан говорник на 
грчком и на латинском језику, да је живео у раскоши, да је 
поседовао библиотеку рукописних кодекса и инкунабуле 
са делима класика (Ливија, Хорација, Теренција, Овиди- 
ја, Јувенала, Цицерона; Платонову Државу, Аристотело- 
ву Ешику и др.). У њу је несумњиво био укључен и онај 
део „раскошне библиотеке“ који му је поклонио угледни 
дипломата Баро Џивов Гучетић. Из Цријевићевог описа 
садржаја Гучетићевог књижевног опуса, песме које му је 
упутио и из једног писма италијанског песника Анђела 
Полицијана Гучетићу из 14988, коме је пре тога Гучетић 
послао своју поезију, сагледавају се обим и природа њего- 
вих дела. Према тим изворима, писао је на три језика, на 
грчком, латинском и „илирском“. Наводи се да је саставио 
краћи спис под називом Делфин „у невезаном слогу“. (У 
песми намењеној Гучетићу, 44 Јоаппет аопит, Цријевић 
је певао о садржају Делфина, уз реминисценцију на мит о 


8 Ц. Колендић, Избор Анђела Полицијана за ректора у Дубровни- 
ку, Зборник радова ХУП Института за проучавање књижевности САН, 
1952, 2. 

Ариону кога је делфин избавио из мора и на својим леђи- 
ма изнео на обалу, преносио је причицу о пријатељству 
између дубровачког рибара и делфина-плискавице, који 
му је био помагач у рибарењу, са апострофом тога чуда на 
крају). Извори помињу и већи број разноврсних књижица 
песама „за забаву“. Истакнута је метричка разноврсност 
његових песама, а према врстама набројане су љубавне, 
епиграми и шаљиве, које је Полицијано високо ценио због 
досетљивости, истанчаног хумора и оштроумних шала. 
Хуманистичка слобода њега није удаљила од побожности, 
коју је увек показивао, и која је, по Цријевићевом сведоче- 
њу, била узрок што је пред смрт спалио три књиге својих 
љубавних песама. И Цријевић и Полицијано су његову 
поезију оцењивали као савршену, писца су поредили са 
Енијем (који је такође певао на три језика), истицали ње- 
гову посвећеност филозофији и говорничку вештину. Иако 
су хвале вероватно биле претеране и пристрасне, не само 
зато што су потицале од пријатеља, већ и због околности 
у којима су делом изрицане (посмртна беседа), нема сум- 
ње да је Гучетић био запажени хуманиста у Дубровнику 
крајем ХУ века. 

О Петру Менчетићу (1451–1508) откривен је изве- 
стан број биографских података (Јиречек), али не и ближих 
вести о његовим књижевним делима. Студије је завршио 
у Италији, а потом је текао каријеру угледног племића у 
Дубровнику, у коме је, од уласка у Велико веће 1472, обав- 
љао важне дужности (кнез Републике 1504; изасланик у 
државним мисијама). О његовим хуманистичким књижев- 
ним интересовањима и деловањима потврду дају подаци 
да је био носилац титуле „поете лаурсатуса“, добијене у 
Италији, не зна се где, што би значило да је писао поезију 
на латинском од значаја за то време, као и једна одредба у 
његовом тестаменту (1504) из које се види да је поседовао 
већи број хуманистичких књига. 

Једини писац из ове ране генерације хуманиста чије 
је дело сачувано био је Франо Луцо Гундулић (Ргап- 
с15сив Гастапив де Оопдоја, 1451–1505)7, аутор прве нове- 
ле у дубровачкој књижевности, под насловом Варпзттих'. 
После завршене хуманистичке гимназије у Дубровнику за 
известан број година посветио се породичним трговачким 
пословима (транзитна трговина сребром) и путовањима (чи- 
таву деценију је боравио у Венецији), а од 1486. усталио се 
у Дубровнику, укључен у разне службе државне админи- 
страције. Подаци из његовог тестамента упућују на Гунду- 
лићева хуманистичка схватања (поседовао је библиотеку и 
ценио књигу) и на посвећеност цркви коју је обдарио вели- 
ким бројем поклона и прихода (Госпу на Данчама, неколико 
женских манастира у Граду, на Дакси и др.). Књижевношћу 
се, по сопственој изјави, бавио „у млађим годинама интен- 
зивно“, али ју је временом занемарио. Један скандалозни до- 
гађај из 1489. године поново га је вратио књижевном раду, 
колико из потребе да га опише како би „будућа поколења“ 
била упозната са прошлим збивањима, толико из искреног 
веровања у моћ књижевности. У краткој новели описао је 
стварни догађај који је узбуркао живот у Дубровнику 1489, 
када је познати италијански пустолов и варалица Антонио 
Монеља, представљајући се лажно као ђеновски дужд Бати- 
стино П Фрегозо – (Варнз пиз) успео да обмане и опљачка 
већи број грађана укључујући и власт, и да некажњено по- 
бегне. Био је то прави предмет за духовиту новелу, у којој 
је Гундулић верно, са много сликовитих појединости, опи- 
сао и главну жртву, вунарског трговца Петра Милатовића 
и друге личности, као и варалицу Монељу, који је успео да 


"+ Колендић, Хуманиста Франо Луцо Гундулић и њетов „Варп- 
зппиз“, Зборник историје књижевности Одељења литературе и језика 
САНУ, 1963, 4, 1–27. 

105, јул, Мерогпала диђтоуаска ткипађша, Кериђика, Хартеђ, 
1960, ХМТ, 20. 

одржи у заблуди већи број људи током више од два месеца 
која је провео у Дубровнику у раскоши, гошћењу и забавама. 
(власт му је чак дала на услугу пиротехничара за припрема- 
ње ватромета). Новелу је написао непосредно под утиском 
блиских догађаја и штампао у Венецији око 1490. године. 
Живо описивање савремених збивања и духовито детаљно 
приповедање, уз помен многих реалија и савременика, што 
је у целини драгоцена слика живота тога времена у Граду, 
Гундулић је пропратио двема кратким посветама. Обе по- 
свете, прва, са почетка књиге, упућена властелину Мару 
Џоновом Градићу и друга, додата на крају, школском другу 
Франу Делфину, места су на којима аутор излаже неке од 
ставова своје поетике. Дефинисао је корисну, „лековиту“ 
моћ књижевности (наводећи аутобиографску појединост 
да јој се вратио у часу када су га задесиле личне несреће), 
нарочито ако се, развијао је аутор даље ту мисао, шаљиви 
догађај представи у облику поуке. (У стиховима његовог 
савременика. Џора Држића то је сажето у синтагму „смих 
извидни“.) У духу начела тадашње поетике о задатку исто- 
рије, унео је и други став да се од дела очекује да сачува 
за будућност верну слику описаног догађаја. Гундулићево 
излагање поетичких ставова било је експлицитно, што је 
запазио и подржао Илија Цријевић хвалећи у једном дека- 
стиху поучну страну новеле. Овим невеликим делом књи- 
жевна проза је обогатила дубровачки хуманизам будући 
да је она углавном била резервисана за трактате и истори- 
ографска дела. 

Хуманистичка литература је од почетка, напоредо 
са великим занимањем за поезију коју је доживљавала 
као највеће откриће античке песничке вештине, под своје 
окриље уводила и друге, прозне жанрове који нису били 
строго књижевни. Основ је имала у богатој античкој ли- 
тератури те врсте, филозофској, естетичкој, правној, хро- 
ничарско-историографској и др., на коју је надграђивала 

мисао свога времена. Будући да је све што је у њој ствара- 
но било израз ерудиције и елитистичке учености, великог 
труда око стилског израза и реторике, ова врста дела била 
је подједнако омиљена колико и поезија у свим видовима. 
Тако се и у Дубровнику, одмах уз прве песнике, појављују 
аутори који са успехом стварају дела хроничарско-истори- 
ографске садржине, или се огледају у другим уметничким 
дисциплинама блиским књижевности (калиграфији, пре- 
писивању кодекса и сл.), што је посредно сведочанство о 
богатству хуманистичког духа ове средине. Природа тих 
дела, као и деловања неколико хуманиста, односили су се 
на далеко шире просторе од локалних, дубровачких, а њи- 
хов садржај је био изван интимних, личних преокупација 
и то им је отварало врата других угледних хуманистич- 
ких центара. Један од таквих центара била је Корвино- 
ва библиотека на мађарском двору, у којој су радили као 
управници, као преписивачи кодекса и илуминатори, као 
учитељи на њеној Академији, доминиканци Саро Бунић 
и Тома Басељић, Феликс Петанчић, Петар Џамањић. Први 
дубровачки хуманисти тога типа, који су увели у дубро- 
вачку литературу хуманистичку историографску прозу, 
били су Феликс Петанчић, и три године млађи Лудовик 
Цријевић Туберон. Са њиховим делима учвршћује се у 
дубровачкој књижевности и једна нова – историјска, ан- 
титурска тема, која ће потом бити једно од важних темат- 
ских обележја великог броја песника, и на виши ступањ 
подиже историографска проза са свим својствима новог 
класичног израза. 

Феликс Петанчић (Еепх Вгш  Регапст)в; де Рејапсн, 
1455 – око 1520), који је, по свему, образовање стицао у Ду- 
бровнику, и које је потом на многим путовањима и током 
пребивања у важним културним центрима (Напуљ, Вене- 
ција), а посебно у Корвиновој библиотеци, обогатио, имао 
је значајну улогу у проширивању садржаја дубровачког 

хуманизма. Као повремени наставник и помоћни учитељ у 
дубровачкој школи (између 1478. и 1496), као канцелар који 
се истицао калиграфским али и шире ликовним умећем (са- 
чуване службене књиге разних канцеларија писане његовом 
руком, капиталном мајускулом, хуманистичким курзивом 
и минускулом данас су уметнички предмети, као и ћири- 
лични натписи и копије папске буле на српском језику)!!, 
као управник у краљевском преписивачком скрипторијуму 
у Будиму, у коме је илуминирао кодексе Корвинове библи- 
отеке, као прозни писац историографских списа, Петанчић 
се издвајао као значајна фигура свога времена. Попут дру- 
гих хуманиста, показивао је велико занимање за историју. 
Тој заинтересованости је нарочито доприносила околност 
што је за потребе угарског двора, а то је било у складу 
са неколико западних држава које су почеле да схватају 
величину опасности за хришћанске земље од ширења Ту- 
рака на простору Балкана, који су још увек умногоме би- 
ли недовољно познати, као и њихови путеви и устројство 
истраживао савремену историју. Тада су настали његови 
богато илустровани аутографи Генеалотије турских царева 
(бепефогла Титсотит третагогит) и Историје Турске (Н1- 
мота Тикатса), као и путописни извештај угарском краљу 
Владиславу о простору Балкана, из 1502, који је, из страте- 
шких разлога требало добро упознати. У том спису, у коме 
је следио хуманистички манир позивања на важне античке 
ауторе, остали су забележени многи географски, историјски 
и легендарни подаци о крајевима којима је пролазио, њего- 
во виђење Косовског боја заједно са легендом о јунаштву 
Милоша и убиству султана Мурата итд. Као историчар и 
познавалац савремених токова турске историје Петанчић 
је посредно подржавао нову тему дубровачке литературе 


ИП. Колендић, Феликс Пефанчић ире дефинишивно!г одласка у 
Угарску, Глас САН ССХХ ХМ], Одељење литературе и језика, 1959, 4, 

која је била мотивисана хришћанским, патриотским и ан- 
титурским осећањем и у историографској прози и у хума- 
нистичкој поезији. 

Савременик Петанчићев, Лудовик Цријевић Ту- 
берон (1458–1527) још један је од дубровачких хумани- 
стичких ерудита који су пошли стопама новог одушевље- 
ња историјом која је имала два задатка: да са наглашеним 
осећањем патриотизма реконструише стару (легендарну) 
историју и да поштује начело постике по коме је задатак 
историје да сачува истиниту представу и буде пред будућ- 
ношћу сведок свога времена. Потицао је из угледне пле- 
мићке породице чији су се чланови већ од краја ХЛ века 
налазили на угледним државним функцијама. Од значаја је 
податак да су у ХШ веку на острву Свети Андрија, надомак 
града, подигли манастир који је имао важно место у дубро- 
вачкој књижевности. У даљем сродству је био са песником 
Илијом Цријевићем. За разлику од већине савременика, који 
су се, после завршене дубровачке гимназије, даље школова- 
ли на италијанским универзитетима, Цријевић је отишао у 
Париз, где је проучавао књижевност, филозофију, матема- 
тику и теологију, и где је изабран за члана једне академије. 
Из тог времена потиче и његово друго хуманистичко име, 
Туберон (према римском историчару Туберону). По поврат- 
ку у Дубровник скретао је на себе пажњу манирима које је 
стекао у Паризу, а који у његовој средини нису благонакло- 
но прихватани. Убрзо је дошло до значајне прекретнице у 
његовом личном животу, која је потом одредила и његов 
стваралачки пут: у 25. години ступио је у бенедиктински 
ред (добија име Алојзије). Током следећих деценија боравио 
је у бенедиктинским манастирима на територији Републи- 
ке, на оближњем Светом Андрији, који су подигли његови 
преци, а потом у Светом Јакову на Вишњици, крај самог 
Дубровника, често као једини калуђер. У овом манастиру 
створио је прави хуманистички амбијент: на зидовима и 

надвратницима били су уклесани латински натписи, по- 
ставио је спомен-плочу оснивачу манастира, уредио дво- 
риште са древним камењем за млевење маслина, на шта ће 
алудирати у једном епиграму Дамјан Бенешић (44 АЈегит 
Ађђает). У њему је оформљена и богата хуманистичка би- 
блиотека, несумњиво великим делом од његових књига, али 
и књига других донатора, намењена Дубровчанима уопште; 
у њему је, у неким периодима, радила и манастирска шко- 
ла. Велики део времена Цријевић је посвећивао сопственом 
хуманистичком усавршавању, прикупљању грађе и писању 
амбициозно замишљеног дела – хронике свога времена, коју 
је назвао, по угледу на друге ауторе (Цицерон, Цезар, Е. С. 
Пиколомини) Коменшарима/!7. Током рада направио је 1508. 
краћи прекид одласком у Угарску, у посету калочко-бачком 
надбискупу Гргуру Франкопану. Та посета се показала важ- 
ном у његовом даљем раду на спису. 

Иако је био посвећен раду на Коменшарима, Цријевић 
је повремено писао и поезију. О томе има посредних пода- 
така и неколико сачуваних песама, из којих се види да је 
писао пригодне стихове, осмртнице, епиграме и побожну 
поезију. Бенешић му је слао своје песме на оцену, што би 
значило да му је било стало до његовог песничког суда, а 
Илија Цријевић је хвалио префињеност његових стихова, 


12 Коментари су остали у рукопису. Најпре је, заслугом дубровач- 
ког бенедиктинца, историчара и биографа Еузебија Кабожића и племи- 
ћа Матије Бунића објављен 1590. у Фиренци одељак посвећен турској 
историји Ре Титсатит опрте; под насловом Гидоујст Тиђетопћу Аббапу 
Соттетаногит де теђих, аиае тетрогђиг етих т Ша Еигоре рате, диат 
Раппопћ е1 Тигсае... издати су у Франкфурту 1603. и поново 1627; 1746. 
у Бечу; под називом Глдомте! Сегуат  Тиђегоп... Соттетата зиогит 
тетротит објављени су у Дубровнику 1784. код А. Окија, а одељак о 
историји Дубровника Ре Опете ег тстетето Џуба Кћасизапаег 1790. 
такође у Дубровнику код А. Тревизана. У преводу штампани су у књи- 
зи: Тлдомк Спјемје Тађетоп, Котетап о тојет утетепи, Хартеђ, 2001. 
(прев. Владо Резар). 

стајући у одбрану песника који пишу побожну поезију. У 
литератури се помињу осмртница Филомелу Лана Гучетића 
и епиграм Јакову Мафеју. Сачувано је пет епиграма испе- 
ваних поводом смрти двојице значајних личности, епског 
песника Јакопа Саназара и Ђованија Понтана који имају 
вредност просечне пригодне поезије, али их прати и једна 
необичност (погрешно обавештен, Туберон је опевао Са- 
назарову смрт још за његова живота). Познати су и његови 
говори у спомен на Матула Џамањића и Џива Гучетића. 
И поред ширег учешћа у књижевном животу, Црије- 
вић је за дуго година првенствено био посвећен студијама 
богате литературе (антички аутори, скитски историчари, 
мађарски) и састављању Коменшара. У њима је оквирно 
обухватио савремене историјске догађаје током три децени- 
је, од смрти Матије Корвина 1490. до избора папе Адријана 
МТ 1522. а унутар тог временског распона позивао се на 
многа збивања из ближе и даље прошлости (угарске, тур- 
ске, српске, босанске, млетачке, пољске итд.). У завршној 
верзији спис је подељен на једанаест поглавља („књига“). 
Првобитну замисао да опише и наглашено морализаторски 
коментарише, што је хуманистички елитизам давао себи 
за право, бурне промене у оном делу југоисточне Европе 
у који је Дубровник био загледан (борбе за угарски престо 
и турску историју) унеколико је изменио: када је писање 
Коментара већ увелико било одмакло, на наговор свог при- 
Јатеља, надбискупа Гргура Франкопана, додао је и једно 
непланирано поглавље о прошлости Дубровника. Нацрт 
овога поглавља посветио је хуманисти Марину Бунићу, за 
кога се зна из песама Илије Цријевића да је био и песник, 
и од њега је тражио и суд о својим списима. То поглавље 
је и поделило књигу на два дела, у првом је предмет била 
историја угарског простора, а у другом турског. Напомињу- 
ћи да је овај уметак значио и удаљавање од његове основне 
замисли, изнео је причу о граду од његовог постанка до 

свог времена. Ослањајући се на Хронику попа Дукљанина, 
што је већ у ХУШ веку сматрано бесмисленим (Анселм 
Бандуровић), на древне легенде (о Павлимиру, оснивачу 
Дубровника), на старе анале, на народну традицију, али и 
на друге, стране изворе (Бонфини), не увек поуздане и не 
увек добро схваћене, Цријевић је представио свеукупну 
историју Дубровника. Осим праћења историјског тока (од 
заснивања града, преко раста, постепеног ширења тери- 
торије до савремених збивања), поклањао је пажњу и нео- 
бичним личностима, стварним и легендарним догађајима, 
и специфичностима (приповедао је о кнезу Дамјану Јуди, 
расправљао о варијантама имена Еаоиза, писао о љубави 
према слободи која је код Дубровчана. „надјачавала и род- 
бинске везе“, о поштовању задате речи, а пример је било 
пружање уточишта деспоту Ђурђу Бранковићу и сл.). Овим 
поглављем Цријевић је дао значајан допринос великој теми 
дубровачке књижевности – хуманистичком патриотизму, 
која се коначно искристалисала управо у овом делу. При- 
поведање о Турцима такође је било од значаја јер је аутор 
њихову стару и савремену историју сагледавао из перспек- 
тиве свога времена и угрожености хришћана. Присуство 
Турака у Европи, подухвате које предузимају, продоре 
и освајања, коментарисао је као последицу превирања у 
Угарском краљевству. На овај став надовезује се и опште 
место хуманистичке литературе – опомена европским хри- 
шћанским владарима што, обузети борбама за престоле и 
верским трвењима, занемарују Гурке као највећу опасност. 
Одељак о Турцима, тада још увек недовољно познатим у 
Европи, био је процењен као веома користан и објављен 
је у засебној књижици у Фиренци 1590. године. Током из- 
лагања угарске и турске историје, Цријевић је осветлио и 
низ догађаја из српске историје, делом, несумњиво, према 
народним легендама и епској поезији, од широког и детаљ- 
ног описа Косовског боја и јунаштва Милоша Обилића, 

преко прогонства Ђурђа Бранковића до турског освајања 
Београда 1521, чији је савременик био (овај последњи до- 
гађај је сматрао погубнијим од пада Цариграда). 

Озбиљније но и један претходни дубровачки аналиста 
са много више знања и настојања да што верније предста- 
ви савремену, делом и прошлу историју, Туберон је узео у 
разматрање велики број питања која нису била јасна или 
су одговори на њих у тадашњој историографији били не- 
сигурни и произвољни. Расправљао је о Илирику, то јест 
о народима. „између Јадранског мора и реке Драве“ („које 
Угри дијелом називају Хрватима, дијелом Славонцима а 
дијелом Рашанима“, „данас (се) велик дио Илирика назива 
Рашком“; „Илирик насељавају и номади Власи“; у опису 
Косовског боја Србе дефинише као Шупсј и др). Из ових 
објашњења се види да је уважавао језички критеријум 
Вредно је и његово размишљање о прошлости Словена. = 
којој су савремени хуманисти имали магловиту и нетач- 
ну представу, која се сводила на идеализацију и библијско 
порекло. Цријевић је био опрезнији, научно спремнији да 
расправља о том питању и заступао је тада нову тезу, иако 
географски непрецизну, о далеком прекодунавском пореклу 
Словена. Његов став је био јасан. По њему, Словени нису 
били аутохтони на просторима које насељавају (погрешно 
мишљење се одржало још и у ХУП веку) већ су се ту досе- 
лили око шестстоте године. 

Представљање историје читавих народа и савремених и 
прошлих историјских догађаја, као и реалних личности које 
су у њима учествовале (од владара и папа до обичних рат- 
ника), повлачило је за собом богате ауторове коментаре. Ти 
коментари су били у непосредној вези са реалним животом 
и са стварношћу, тако да су они истовремено прерастали у 
друштвену хронику. Истицано је у литератури да је Цри- 
јевић нашироко расправљао о цркви, о изопачености све- 
штенства (о лажној скрушености, грамзивости, сплеткама), 

у чему је најгори пример пружао Рим (с разлогом је његово 
дело било стављено на Индекс забрањених књила), о право- 
славној и католичкој вери, сматрајући да обе, и поред посто- 
јеће мржње, „једнако размишљају о Богу, разликујући се тек 
црквеним обредом, а не вјером“. Значајан број коментара о 
свим појавама у основи је садржао алузије на савремени Ду- 
бровник, што је свему давало наглашену стварносну црту. 
Коменшаре је писао поштујући најзначајније античке исто- 
ричаре, филозофе и књижевнике, подражавајући их у кон- 
цепцији дела, у поетици која је прилагођена новом времену, 
у списатељским поступцима (хуманистички топоси, фик- 
тивни говори, описи војски, борби, моралистичке рефлекси- 
је, реминисценције на античку митологију и др.), у сталном 
одржавању озбиљног тона учености (на то ће опомињати у 
својој песми и Дамјан Бенешић, који га ословљава са „оче 
све образованости“, „велеучени“) и посебно у изграђеном 
језику. Тај језик се сматра „школским примером хумани- 
стичког латинитета“ (цицероновски језик, гномски изрази, 
преведене народне пословице, за неке изричито каже да су 
далматинске, цитати итд.). Одлике овога списа су историј- 
ска заснованост и историјска тачност у оној мери у којој је 
било могуће одржати је, будући да су многи извори које је 
аутор користио били несигурни и легендарни. Међутим, у 
настојању на историчности, аутор није потиснуо књижевни 
доживљај јер су разграничавања унутар те прозе код хума- 
ниста била понекад једва видљива. Низом актуелизованих 
анегдота, легендарних, етнографских и географских ди- 
гресија, које иначе припадају научном хуманистичком сти- 
лу, Цријевић је многим деловима хронике давао књижевни 
облик и тиме предмет о коме пише учинио занимљивијим 
и сликовитијим. У овом делу је усавршена дубровачка ху- 
манистичка проза у којој се често брисала граница између 
ученог и књижевног израза. Уз то, богатством садржаја, 
многим додирима са реалношћу и низом инкорпорираних 

начела хуманистичке поетике Коменшари су постали из- 
вориште за многе теме дубровачке књижевности, не само 
латиниста већ и раних ренесансних писаца, Цријевићевих 
савременика а са историографског становишта веома су ко- 
ришћени у мађарској историографији. 


ж 


Прва генерација дубровачких хуманиста је, колико се 
може закључити на основу сачуваних дела али и многоброј- 
них података о њиховом општем прихватању хуманизма 
као темеља нове културе и књижевности, у основи обавила 
важан задатак. Настојала је на сопственом усавршавању, 
на усавршавању хуманистичког латинског језика у исто- 
риографској и приповедачкој прози и поезији, метрике и 
стила и на тај начин допринела потискивању средњовеков- 
ног латинитета. У књижевност је увела различите садржаје, 
песничке и прозне врсте подражавајући античке узоре и 
моделе, као и оне које су савремени хуманисти обнављали 
и држећи се поетичких начела која су се усталила унутар 
хуманизма. И поред разних слабости које је ова литература 
у првој развојној фази имала, уз постепено ослобађање од 
често недефинисаног односа према ренесансном песништву 
које почиње да се развија у исто време, уз спонтано свођење 
нивоа универзалног на ниво дубровачког и личног, створи- 
ла је основу за велики узлет хуманизма који ће се остварити 
у делима друге генерације дубровачких хуманиста, Илије 
Цријевића, Јакова Бунића и Дамјана Бенешића. 

Између најстаријих хуманиста и нове генерације прелаз 
је својом појавом чинио Карло Пуцић (Сагојиз Ршеџз, 
1458–1522) са којим је и започињало најважније раздобље 
дубровачког хуманизма. И он је потицао из старе властео- 
ске породице, па је самим тим био предодређен да се бави 
пословима у дубровачкој управи. По свему, имао је непре- 

стано великих обавеза, које, ипак, како је у стиховима по- 
мињао Илија Цријевић, нису сметале његовом „дружењу 
с Музама“. Био је кнез у Стону, у Сланом, у Конавлима, 
члан Већа умољених и др. Осим образовања у дубровачкој 
школи, продубио је хуманистичка знања, а сачувана дела 
показују да је познавао колико античку књижевност, толико 
и савремену поезију италијанских латиниста. Претпоставља 
се да је неко време боравио у Фиренци и на извору упо- 
знао поборнике хришћанског платонизма, међу којима је 
био најзначајнији Марсилије Фичино. Пуцићево књижевно 
дело је сачувано највероватније у знатно мањем обиму од 
онога у коме је стварно постојало: на његову обимну поезију 
посредно алудира Цријевић, а Дамјан Бенешић у епитафу 
(Ернарћшт Сагоћ Ритеђ) и песми на грчком језику наглаша- 
ва да је певао до смрти и да су му последње речи биле један 
дистих о свеопштој пролазности. Сачувани део његовог пе- 
сништва чини циклус од четири елегије и неколико пригод- 
них епиграма. Све те песме су у ауторово време објављене. 
Његове елегије представљају прву малу целовиту збирку 
љубавне поезије засноване на обрасцу односа између лепоте 
жене (Агнезе) која уништава песника и самог песника, 3а- 
робљеника свемоћне љубави. Књижица елегија о похвалама 
девојке Атнезе (ЕТерлатит ИбеПих де јандђих Спехае риеПае) 
штампана је крајем ХУ века (у Фиренци или у Венецији), 
иако су песме настале вероватно у ранијим годинама, на 
шта посредно указују неки Пуцићеви стихови („сву мла- 
дост своју ставих у службу добру твоју, Купидоне“). Песме 
су независне и свака је остварена у јединственом осећању 
и сопственој форми (о окрутности љубави; о несталности 
љубави и др.) а заједно чине целовит циклус. Предмет је 
патња заљубљеног песника који је постао роб љубави коју 
прати размишљање о погубности љубави, о испуњењу љу- 
бавних ишчекивања, о схватању да је свака пожуда кратка 
и о преображају његових осећања. У изразу љубави Пуцић 

не следи неспутано хуманистичко опевање женске телесне 
лепоте и страсти. Он је обузет сопственим осећањем патње 
и „ропства“ које исказује стандардним симболима и топо- 
сима (апострофа Амора са тоболцем; Купидона и Венере; 
љубавне стреле које песника, до тада слободног, претварају 
у сужња; поређења са античким „жртвама“ љубави, Јупите- 
ром, Аполоном и др.). У опевању Агнезе, која је најпре узрок 
његове патње, а потом задовољства, остаје уздржан и код 
њега изостаје хуманистима толико блиска ласцивност: она 
јесте најлепша под небом, лепша од звезда, али детаљи те 
лепоте не отеловљују њену фаталну појаву (складне речи, 
благи глас, лагани ход, рујне усне, светло око, сјајне власи, 
бели врат, румени образи и сл.). У трећој и четвртој елегији 
песник „историју“ љубави постепено разрешава тако што 
се земаљска (пролазна) љубав повлачи пред божанском: ле- 
пота Агнезина нестаје као „цветна латица“, песник се осло- 
бађа „несталних нада“, признаје „тмине греха“ и предаје 
се божанској љубави. Пуцићеве елегије, у којима се пре- 
познају утицаји римских елегичара и савремених песника, 
писане изграђеним стилом и језиком, метрички правилне 
(елегијски дистиси, хендекасилаби) нису почетничке, што 
би значило да је до тада прошао свој развојни пут. Посеб- 
ност њихова је у хуманистичком платонизму са наглашеном 
хришћанском нотом, који се на тако експлицитан начин ни- 
је остварио код других дубровачких песника. И Пуцићеве 
пригодне песме су објављене: стихови у хвалу расправе о 
природи анђела Ђорђа Драгишића („толике, за обесне људе 
небеске тајне, / оштрим својим открио је умом“) уз његово 
дело 1499. и епиграм патрицију Џону Ђурђевићу (који је 
умро почетком 1498). 

Друга генерација дубровачких хуманиста којој при- 
падају Илија Цријевић, Јаков Бунић и Дамјан Бенешић, 
као и мање значајни и тек по некој песми или по књижев- 
ном помену познати аутори, попут Шишка Бонифација 

Ђурђевића, Бунићевог вршњака Ловра Николиног Рањи- 
не (1469—1521), Цријевићевог пријатеља Марина Бунића 
(11540) у потпуности је одредила природу зрелог хумани- 
зма крајем ХУ и првих деценија ХМГ века. Њихово ства- 
ралаштво и хуманистичко ангажовање, као и њихова ме- 
ђусобна повезаност, укључујући и Карла Пуцића, упућују 
на постојање праве хуманистичке академије у Дубровнику, 
једног ученог и књижевног друштва које је деловало у ду- 
ху великог покрета. На то је, посредно, указивао Дамјан 
Ђенешић дочаравајући књижевну атмосферу Дубровника 
у осмртници Јакову Бунићу, да је „усред града, такмичећи 
се са другима“ читао „биране песничке теме“. О њихо- 
вој повезаности, заједничком деловању, програму који су 
остваривали бавећи се латинским језиком и књижевношћу, 
сазнаје се доста из низа пригодних песама које су један 
другоме упућивали. (Као племићи, сви су се свакодневно 
сусретали и у већима Републике јер су учествовали у по- 
словима владе и обављали многе дужности у дубровачкој 
управи и администрацији.) Деловали су као целина и сви 
су били дорасли припадници истог полетног кола новог 
замаха у литератури коју је донео зрели хуманизам. Зна- 
чајно је што су неки од њих били у то време учитељи 
и професори у дубровачкој школи, Феликс Петанчић до 
1496; у два наврата, од 1497. до 1504. и од 1510. Илија Цри- 
јевић, истовремено и Данијел Клари из Парме (који је пра- 
тио токове италијанског хуманизма и коме је венецијански 
издавач Алдо Мануци 1498. посветио прво издање грчких 
Аристофанових комедија са препоруком да их проучава 
са ученицима), који је био неко време и канцелар (умро је 
у Дубровнику 1529). Њега је наследио Јеролим Калво из 
Виченце, кога помиње Илија Цријевић („ер иојагшт га- 
о15јег“), тумач античких писаца (Цицерона, Квинтилијана 
и др.), који се потпуно уживео у дубровачку књижевну 
средину (умро је у Дубровнику 1518). 

Успону зрелог хуманизма, осим општих, погодовале 
су и непосредне околности. Једна је створена у време че- 
творогодишњег боравка хуманисте Ђорђа Драгишићаз 
(1496—1500), „творца непоновљиве атмосфере у хуманистич- 
ком Дубровнику“ (Шундрица). Теолог и филозоф значајног 
угледа у Италији, пријатељ важних савременика (кардинала 
Басериона, војводе Урбина, Лоренца Величанственог и ње- 
гових синова у Фиренци и др.), као професор и цењени про- 
поведник окупио око себе учене Дубровчане, у првом реду 
већ познате хуманисте из властеоских редова, али и странце 
који су боравили у граду (као канцелари, професори, лека- 
ри). Појединачне учене разговоре о теолошким питањима, 
које је водио са хуманистима и својим ученицима, одлучио 
је да подигне на општији и виши ниво јер је, како је нагла- 
шавао, у Дубровнику тада постојао велики број оштроумних 
људи који су познавали теолошку литературу и занимали се 
за духовне теме и давали паметне коментаре. По угледу на 
рад италијанских академија и учених и књижевних друшта- 
ва, и он је одржао један циклус од десет теолошко-филозоф- 
ских расправа у дубровачкој катедрали средином 1498. годи- 
не. Учествовали су, како је прецизно забележио, чланови 33 
властеоске породице, надбискуп, каноници и свештеници, 
као и учени људи из редова грађана, а нарочито је подсти- 
цао младу властелу да узме удела у дискусијама. Била је то 
сложена расправа о природи анђела, дискутанти су, пре- 
ма старој форми диспутација, као и у хуманизму цењених 
трактата у облику дијалога, постављали питања и изража- 
вали сумње, а Драгишић је давао одговоре. (Неке од раз- 
говора је бележио брзописом канцелар Бартол Сфондрато.) 
Све разговоре је објединио и објавио у књизи под насловом 


8 7. Зопанса, Виго Ртари не ! Риђгоутк, Риђтоушк, 1982, ХХУ, 4, 
30–40, прештампано у књ: Тајпа Кипја диђтоуаскор атћтоа 1, Тартеђ—1- 

О природи небеских духова које називамо анђелима (Пе па- 
гита саејегпит зртиимит диоз апре!оз уосатиг). Штампана је 
са његовом посветом дубровачком Сенату у Фиренци 1499. 
године. У овој посвети, која је садржала велике хвале Ду- 
бровнику, поменуо је све важне хуманисте, писце, чланове 
угледних властеоских породица, од којих су му неки би- 
ли и лични пријатељи, Ивана Гучетића, Ловра Николиног 
Рањину, Илију Цријевића, Карла Пуцића, Миха Бунића. У 
два маха је пријатељским тоном истакао да је међу присут- 
нима у расправи био и Џоре Држић („суптилни“, „марљиви 
ученик“, „мој Џоре Држић, памећу и изгледом красан“). За 
дубровачку књижевност ова инкунабула има важност као 
сведочанство о истинском хуманистичком духу који је у 
њему владао на преласку из ХМ у ХМТ век, као и стога што 
је у њој Драгишић објавио неколико песама савремених ла- 
тиниста, три Илије Цријевића, две Дамјана Бенешића и по 
једну Карла Пуцића и Шишка Бонифација Ђурђевића. 
Друга погодна. околност за успон зрелог хуманизма 
била је у постојању хуманистичке основе стваране током 
ранијих деценија. Претходни ствараоци су постепено дефи- 
нисали садржај хуманизма и учвршћивали његове форме. У 
темељном бављењу изворним латинским језиком, а за то је 
била заслужна хуманистичка школа, пређен је пут од сред- 
њовековног латинског до прочишћеног и изглађеног језика 
хуманиста; истовремено, савладана је стандардна античка 
метрика. У поезију су уведене обновљене песничке врсте 
(пригодна поезија, љубавна, побожна; епиграми, елегије, 
осмртнице и др.). Своју форму је добила хуманистичка про- 
за (ораторска, историографско-хроничарска, белетристичка; 
посвете). Лутања и трагања за постичким нормама налазила 
су постепено разрешења током стваралачког искуства поје- 
динаца и у ретким сажетим формулацијама неких постула- 
та самих хуманиста (Франо Гундулић, Лудовик Цријевић). 
Од нарочите је важности било што се литература, и поред 

античког начела од кога је полазила, стваралачким присту- 
пом, темама и исказивањем разноврсних осећања прила- 
гођавала књижевној, друштвеној и историјској реалности. 
То се огледало у избору тема које су се често сводиле на 
ефемерне тренутке из свакодневице (понекад са доста ауто- 
биографских детаља), у реалистичности, у патриотизму, у 
критичком коментару времена, појединаца, владара, цркве, 
у антитурском ставу, у хришћанском хуманизму, у хумани- 
стичком платонизму. 

На самом почетку тог узлета стајао је Илија Црије- 
вић (АеН из Гатрпа из Сегуа, 1463–1520) са којим је дубро- 
вачки хуманизам достигао врхунац. И он је, као и други ху- 
манисти, потицао из највишег друштвеног слоја дубровачке 
властеле. И Цријевићи и Соркочевићи, његови преци по 
очевој и мајчиној линији, имали су током претходних веко- 
ва важну улогу у економском, политичком, црквеном и кул- 
турном животу Републике. Преци су му били од значајног 
угледа (судије, дипломате, кнезови, трговци, бродовласни- 
ци); током више генерација били су у добрим трговачким 
и дипломатским везама са Рашком, изасланици на двору 
цара Душана и каснијих владара. Осим других личности, 
дед песников, Паскоје Соркочевић боравио је дуже у Срби- 
ји, најпре у Новом Брду, а потом на двору деспота Ђурђа 
Бранковића у Смедереву као ризнички челник — министар 
финансија („еогер1о сеопјећ де! Шизше зрпог дезрог“). Био је 
у даљем сродству са хуманистом, историчарем Лудовиком 
Цријевићем Тубероном, својим савремеником. У младости 
је стекао широко хуманистичко образовање, научио је по- 
ред латинског и грчки и овладао у потпуности песничким 
језиком, метриком и реторичком прозом, што се огледало 
у свеукупном његовом стваралаштву, почевши од првих 
песама. Његова лична и књижевна биографија од почетка 
су биле испреплетане. Познато је да је као млади властелин 
слободног понашања у више махова био у затвору или је 

кажњаван (1482) а таква природа га је пратила и у зрелим го- 
динама (1491, 1504). Неке од његових песама садрже одјеке 
управо таквих животних детаља (Празник у зашвору). Упо- 
знавао је нову културу и литературу у Риму; кратко време је 
био на студијама у Ферари (1481, 1482), где му је учитељ био 
хуманиста Батиста Гварини. Ту је доживео први књижевни 
успех: међу епитафе који су имали да обележе смрт жене 
мантовског кнеза Федерика Гонзаге ! (умрла 1479), које су 
испевали студенти, оратор Пјетро Спањуоло је уврстио и 
три Цријевићева!“. Од тада па до краја живота, скоро четири 
деценије, бавио се непрестано књижевним радом. Из Фера- 
ре се 1482. вратио у Дубровник, одакле је после кратког и 
бурног боравка у Граду (учествовао у изгредима и био каж- 
њаван), отишао у Рим. Седиште старе римске књижевности 
и културе у доба хуманизма постало је центар откривања и 
темељног и свестраног обнављања и проучавања старина и 
споменика антике, која је била најважнији ослонац хумани- 
зму. У то време у Риму је, и поред нерасположења поједи- 
них папа (Павле П), постојало неколико академија, учених 
и књижевних друштава, која су обично деловала у кућама 
најугледнијих грађана, посвећених обнови антике, старог 
позоришта, усавршавању вештине говорништва, неговању 
поезије и умећа подражавања класичних аутора, дискуси- 
јама, тумачењу филозофских и књижевних појмова и др. 
Све се то одвијало у угодном амбијенту и било праћено 
слободним уживањима сваке врсте. Илија Цријевић је при- 
ступио академији Помпонија Лета, на римском Квириналу, 
која је допуштала својим члановима да можда најслободније 
и најреволуционарније исказују хуманистичка опредеље- 
ња. За ову средину Цријевић је био припремљен. Добро је 
знао класични латински језик и литературу, познавао је и 

грчки на који се позивао у тумачењу појединих појмова из 
филозофије, филологије и др. у малом хуманистичком лек- 
сикону који је састављао већ од ранијих година; унапред је 
знао колике су могућности пружали центри које је увелико 
захватио талас препорода и новог поимања живота; имао је 
до тада и песнички успех. У академији на Квириналу, али 
и у другим угледним римским друштвима, упознао је тада 
значајне хуманисте, тумаче антике, песнике и историчаре, 
браћу Кортезе, кардинала Александра Фарнезеа, песника и 
историчара, Ј. Понтана, председника напуљске академије 
и писца и др. и о свакоме од њих певао је у пригодним пе- 
смама. Један од највећих доживљаја за Цријевића било је 
откривање чари позоришта и обнове античке трагедије и 
комедије, што је наилазило на велико одобравање. Велику 
заслугу за то имао је Помпоније Лето, који је организо- 
вао извођење Сенекиних трагедија и античких комедија. 
Цријевић ј е учествовао у тим представама и у свеукупном 
враћању сјаја старог позоришта. Ту је „учио“ не само глу- 
му већ и све друге тајне позоришног посла и позоришне 
праксе (из области костимографије, сценографије, режије), 
што ће свакако бити драгоцено искуство када касније са 
својим ученицима у Дубровнику буде изводио Плаутове 
комедије. Читајући Плаутове комедије (штампане први пут 
1472) запазио је да су у акростиховима аргумената садржани 
њихови наслови. У темељном даљем бављењу трагедијом 
и комедијом, вероватно и под утицајем дискусија које су се 
водиле, бавио се њиховом поетиком, вредностима старих 
и природом нових поетичких начела, о којима је певао у 
неколико песама и јасно дефинисао узвишени тон и „тмур- 
ност“ трагедије (Сенекине), односно „омамљивост“ смеха 
који шире Плаутове комедије (Ево комедија се враћа, О сша- 
рој комедији, сашири и новој комедији с одбраном Плауша). 
И поред ширине са којом се предавао хуманистичком духу 
академије, за Цријевића је најважнија била поезија. Уче- 


исте 


82 Злата Бојовић 


ствовао је 1484. године на песничком такмичењу, које је 
Лето организовао сваке године, у академији Помпонија Лета 
1484. и за циклус од 13 љубавних песама које је рецитовао 
пред члановима академије стекао је титулу песника овен- 
чаног ловоровим венцем (роета Јаџгеа! 5). (Прво место на 
такмичењу делио са Тосканцем Лоренцом Бонинконтријем.) 
По повратку у Дубровник, поред других дужности за 
које је од уласка у Велико веће биран, био је кастелан твр- 
ђаве у Стону (1494), у тврђави Сокол, адвокат комуне, члан 
Већа умољених и др. Од 1497. био је професор у дубровачкој 
хуманистичкој школи, најпре као други (1497–1504) а потом 
као први управитељ (од 1510). Са ученицима је организовао 
позоришне представе Плаутових комедија. За време четво- 
рогодишњег боравка Ђорђа Драгишића у Дубровнику био 
је један од најистакнутијих његових сарадника. И поред 
свега што му је културни дух Дубровника пружао, имао је 
жељу да оде на двор угарског краља Владислава, на коме 
је, у окриљу чувене некадашње Корвинове библиотеке било 
услова за озбиљан хуманистички рад, али није успео да је 
оствари; одбио је позив пријатеља Трајана Булана да дође у 
Венецију на место учитеља. Поседовао је, за то време богату 
библиотеку од око две стотине књига. Последњу деценију 
живота, поред тога што је био управитељ школе, провео је 
као свештено лице (после женине смрти), био је каноник 
(1512) и управитељ Цркве Светог Спаса (1516). 
Цријевићево књижевно дело је обимом значајно и ра- 
зноврсно и најпотпуније представља хуманистичку епоху 
дубровачке књижевности. Писао је разноврсну лирску по- 
езију (љубавну, патриотску, сатиричну, морализаторске, ди- 
дактичке, програмске и религиозне песме – елегије, посла- 
нице, епиграме, оде, химне), саставио је један спев, писао 
је неколико врста учене прозе коју је одликовао развијени 
литерарни стил – беседе, посмртне говоре, књижевно-исто- 
ријске и поетичке расправе. Био је искључиви латиниста и 

писао у најбољем маниру поклоника Цицероновог језика – 
„узор сјераппае Јанпнап“ (Шалабалић) – и елегијског стиха. 
У својој опчињености величином романске прошлости, са 
којом је доводио у везу и најстарије доба дубровачке ле- 
гендарне и стварне историје, латински је доживљавао као 
најузвишенији језик и најдостојнији књижевног и сваког 
другог стварања и општења и давао му је примат над народ- 
ним говором (погрдно га је називао „илирским крештањем“ 
и „скитским језиком“ и еуфорично се залагао „нека Плаут 
врати Епидавру оно што му је одузео дивљи Скит“), 
Цријевићева поезија је, осим неколико штампаних пе- 
сама, остала у рукописним кодексима. Највећи део песама 
испевао је до своје тридесете године. Тада је (1493), како 
се из докумената види, склопио уговор са калиграфом Фе- 
ликсом Петанчићем да му калиграфски, са иницијалима, 
подражавајући штампу, препише седам стотина песама (Ко- 
лендић). Његове песме су сачуване у знатно мањем броју. 
Средишње место у његовом песничком опусу припада љу- 
бавној поезији а у оквиру ње посебно се издваја циклус од 
тринаест песама инспирисаних страственом љубави према 
Флавији и њеном лепотом које су му донеле песнички ло- 
воров венац. Био је први дубровачки песник који је певао 
слободно, чак распусно о путеној љубави. Као ни код већине 
италијанских хуманиста, чију је поезију познавао и подра- 
жавао, ни код Цријевића нема спутавања страсти и слободе 
у замишљању љубавног доживљаја. Исказује дивљење пред 
лепотом женског тела и уживање у њему. У овој поезији се 
срећу типичне ситуације и мотиви преузети из античке љу- 
бавне лирике, које је песничка реч новог времена оснажила 
јачим тоновима, често и драстичним контрастима: слика 
гроба (у који песника отера љубав) са епитафом који опту- 
жује кривца (Флавију); мотив губљења слободе, љубавног 
ропства и Купидона (љубавне стреле); мотив свемоћи љуба- 
ви уз безброј парафраза девизе атог опита утпск („све пред 

љубављу пада“); погубности женске лепоте, пролазности 
лепоте са позивом на уживање (сагре Фет) и сл. Иако под 
великом инспирацијом антике, пунија од других савреме- 
ника реминисценцијама и алузијама на Тибула, Овидија, 
Катула и др. Цријевићева поезија на много места одише 
свежином и личним тоном, који је најчешће био у складу 
са новим сензибилитетом тога времена (парафраза Катуло- 
ве песме Пољубаца сшошину ми дај добија код Цријевића 
нову поенту и др.) и на свој начин је антику приближио 
своме доживљају лепоте и љубави. И поред признања, ње- 
гова љубавна поезија је доживела у Дубровнику и критике 
због отворене ласцивности. Пригодна поезија чини другу 
велику скупину његових песама и она је пратила читав ње- 
гов живот; за време боравака у Италији настале су песме 
посвећене тамошњим пријатељима и угледним личностима 
(Помпонију Лету, мантовском кнезу Ф. Гонзаги, Венецијан- 
цу Трајану Булану, Ј. Понтану, Павлу Кортезеу и др); инте- 
ресовањем за угарски двор и за најугледније државнике који 
су се уједињавали око хришћанске идеје и око одлучнијег 
супротстављања Турцима инспирисане су песме упућене 
угарском краљу Владиславу, француском краљу Карлу, који 
се, после уласка у Напуљ 1494. заносио мишљу да освоји 
Цариград и др. Највећи број пригодних песама, епиграма, 
посланица, елегија посветио је дубровачким пријатељима и 
песницима и њиховим појединим делима које је пропраћао 
похвалама и преко њих повезао скоро све хуманисте свога 
времена: Лудовика Цријевића Туберона и његову побожну 
поезију, Ђорђа Драгишића и расправу о природи анђела, 
Џива Гучетића, његову поезију и Делфина којег је детаљно 
у једној песми представио, Франа Луца Г ундулића и ње- 
гову јединствену новелу, као и његову поетику у једном 
епиграму, Јакова Бунића кога је препоручивао у Риму, Ма- 
рина Бунића, кога је као песника препоручивао кардина- 
лу Александру Фарнезеу, што је драгоцени траг о његовом 

бављењу поезијом, а кога је веома ценио и посветио му део 
своје поезије очекујући од њега суд о њој и др. Већина тих 
пригодних песама колико говори о другим песницима и 
битним личностима, толико и о самом Цријевићу. Он је 
у њима саопштавао аутобиографске податке, што је било 
карактеристично за хуманисте, од самосвесног подсећања 
на песничку славу стечену у Риму (Краљу Владиславу), на 
учешће у позоришним представама (уз навођење детаља о 
костиму који је носио), преко описа боравка у затвору (са 
сликовитим троструким паралелизмом у опису Бадње ве- 
чери у Празнику у зашвору) и непосредног помена својих 
дела (погребног говора Матији Корвину), исказивања же- 
ља и молби да буде примљен на Угарски двор, одбијања да 
прихвати место учитеља у Венецији, преко појединости из 
личног и породичног живота. Жалио се да му није одгова- 
рала клима у Риму и да је сваке јесени падао у грозницу; 
опевао је тугу после женине смрти због деце која су остала 
без мајчине љубави; писао је колико су се промениле његове 
мисли и осећања када је постао свештеник (песма о Светом 
Влаху и др; и сл. У тој врсти поезије он је нашао оквире за 
низ дескрипција које је увео као новину: сликовити и про- 
живљени опис Ријеке дубровачке (Маријану Бунићу), ду- 
бровачког Парнаса, са богатим поређењима и митолошким 
асоцијацијама, са алузијом на идилично златно доба, опис 
Локрума (кардиналу Александру Фарнезеу), у којима је, са 
сензибилитетом хуманисте, истицао тренутке уживања у 
спајању са лепотом природе и угодностима које она пружа, 
човеку. Пригодност његових стихова подразумевала је и ја- 
сне одјеке реалности, често ефемерних појединости (пише 
епиграм о избору посланика који дубровачка влада упућу- 
је пољском краљу, саставља дистих који је 1505. урезан на 
топу „за одбрану Дубровника“ и сл.), којих је, иначе, било 
у великом броју у његовој прози и у посмртним говорима. 
У његовој лирици се осећала и фолклорна нота (Празник у 

затвору), у највишој мери исказана искреном радошћу коју 
доноси ведар народни дух, у опевању древних обичаја (Мар- 
шински празник). Као писац, Цријевић је роега дос, што 
се не сагледава само у познавању и потпуном разумевању 
антике у свеукупном поимању, већ и у доживљају учености 
као највишег идеала хуманизма („корист ћеш стећи, учења- 
че, проучавајући књиге“, Библиошеци). | 

У складу са новим упознавањима прошлости, која су 
уследила после открића старина (археолошка сазнања, псе- 
удоисторија, легенде о постанку градова и сл, у хумани- 
зму се развило снажно осећање патриотизма (љубави према 
родном месту, отаџбини). Оно је добило на снази када се 
удружило са реалним страхом од Турске и подстакло ду- 
боко хришћанско осећање. Цријевићеви савременици, Ф. 
Петанчић и Л. Цријевић опширно пишу о Турцима подр- 
жавајући владаре који су имали идеју о стратегији одбране. 
Код Илије Цријевића преовладава исконска, непосредна љу- 
бав према Дубровнику, удружена са патрицијским поносом, 
вером у његово романско порекло и осећањем да им је дат 
завет да га слободног сачувају. Патриотске песме најбоље 
су у својој врсти у оквиру хуманистичког певања (Молишва 
за ошаџбину; Ода Дубровнику). У овим песмама, као и у не- 
ким од посмртних говора и у спеву Ре Ергданато Цријевић 
се ослањао и на домаћу традицију, на усмену епику која је 
већ певала о Турцима („зли вукови“), на легенде о разарању 
Епидавра и настанку Дубровника које су садржане у стари- 
јим аналима, за које у то време постоји појачано интересо- 
вање, па се стога преписују (Никола Рањина). 

Спевом Ре Ергданаго Цријевић је отворио пут новом 
жанру у дубровачкој књижевности. Био је то први историј- 
ски спев са домаћом темом, заснован на народној традицији, 
писан на латинском језику. Настао је 1505. године, када га 
је јавно и прочитао посвећујући га Дубровачком већу (по- 
света је садржала елементе поетике). Спољашња форма епа 

одговарала је неким од основних поетичких начела (избор 
теме; инвокација). Унутрашња форма била је у дијалогу, 
у коме су учествовали Епидавро и Бог (Громовник). Опе- 
вао је постанак Дубровника, обавијен легендама, умногоме 
на основу анала, са жељом да прослави његово романско 
порекло („Рагузо, у малом слико римских грађана“). Спев 
одликује низ карактеристичних хуманистичких својстава: 
патриотизам исказиван са заносом (величање прошлости 
родног града), слика разореног древног Епидавра са про- 
рочким дочаравањем будућег Дубровника; аристократизам 
(узношење дубровачког племства и устројства Републике); 
хришћанска компонента (мешање античких и хришћанских 
елемента, позивање на Цереру, Феникса, музе и др., а исто- 
времено на Христа; средњовековна визија вечног живота); 
реалистичност (визија будућег Дубровника, детаљи о на- 
чину живота у конавоским селима, дочаравање природних 
непогода и сл.); пластична дескрипција, осећање за пејзаж, 
за амбијент (опис конавоског предела виђеног са тврђаве 
Соко); ученост; реторичност (развијена поређења, патос, 
апострофе; подражавање познатих слика из литературе, мо- 
тив лабудове песме, помен седмокраког ушћа Нила итд.), 
сентенциозност. 

Проза Цријевићева, писана развијеним хуманистичким 
стилом, чини важан део његовог опуса. Поред беседа које 
је пред крај живота држао у оквиру цркве (поздрав новом 
дубровачком надбискупу Рајнолду Грацијану, 1510; говор на 
црквеном сабору 1517. и др.) одржао је већи број посмртних 
говора важним личностима свога времена, угарском краљу 
Матији Корвину, најугледнијим дубровачким племићима 
(кнезу Матули Џамањићу), писцима, рођацима, пријатељи- 
ма – требињском бискупу Ђуру Крижанићу (правом хума- 
нистичком саговорнику, у чијој се библиотеци налазила 
инкунабула К. Пуцића), неколиким члановима породице 
Гучетић, рођаку Џону Соркочевићу, блиском другу Мари- 

ну Градићу и др. Обновљени антички огаћо јипеђулу јављао 
се код дубровачких хуманиста, али га је Илија Цријевић 
усавршио, односећи се према њему не само као пригодној 
беседи већ као књижевном реторском жанру. Подигао је на 
виши ступањ и учврстио њену структуру: уводни део бе- 
седе садржао је општа места (филозофска размишљања о 
краткоћи живота, о људској души, о вечном животу, о отаџ- 
бини, а када је реч о Дубровчанима о славној Републици и 
неизмерној љубави према њој – у једној од беседа се налази 
познати стих „Очњи виде мој, Рагузо, моја отаџбино“, одно- 
сно фрагмент из његове Оде Дубровнику, са подсећањем на 
романско порекло и угледне претке), а у другом је пажљи- 
во разрађивао индивидуални приступ свакој личности. У 
том погледу највреднија је беседа ујаку Џону Соркочеви- 
ћу у којој је представио личност богате биографије, али и 
свој род, своје претке, њихову државничку улогу у ближој 
прошлости Дубровника и изнео велики број драгоцених 
историјских података за које је имао поуздане изворе. При 
састављању говора примерено је користио античке ауторе 
у полуцитатима (Цицерона, Ливија, Квинтилијана) и оса- 
времењавао их оригиналном применом. Проза је била пуна 
патоса и претераних хвала (М. Корвина узноси као вели- 
ког ратника, противника Турака и градитеља, пореди га 
са Ханибалом и Марсом; за Џ. Гучетића каже, духовитом 
досетком, да је толико допринео угледу предака да би они 
преко њега стекли славу и да му нису оставили познато 
име; преувеличана је и војничка слава ујака Џона Сорко- 
чевића и др.). Ефекте је постизао реторичким средствима, 
апострофама, повишеним тоном, динамиком, реторским 
питањима, фигуративношћу, развијеним поређењима (пози- 


15 р, Мееле Стађоуас, Отапо јипеђућу ћитатвте Пе Стјеугба ди- 
Бгоуаскот ретки Тапи (рлуш) Сисепси, гама апука — Жива антика, 

вањима на античке примере), поентама у краћим пригодним 
песмама које су инкорпориране у говор и др. Та је проза на 
више места оплемењена поетичношћу и исказима личних 
осећања и искреног дивљења према блиским личностима 
(0. Соркочевићу, Џ. Гучетићу, М. Градићу). Цријевићеве 
беседе, добро конципиране и ослоњене на реалне основе 
јер говоре о стварности, имају биографску вредност и, по 
правилу, садрже много више података о личностима којима 
су посвећене од других извора који постоје о њима. Како 
су говори обухватали шире садржаје од оних који су се од- 
носили непосредно на личност којој је беседа посвећена, у 
њих су уткивани делови историје (посебно занимљиви када 
сведоче о савременим збивањима, којима је Дубровник био 
заокупљен, о везама Републике са Угарском, са средњове- 
ковном Србијом и њеним двором, о турским пустошењима 
освојених градова и простора, Смедерева, Паноније, Тран- 
силваније итд., о историјским личностима, краљу Владисла- 
ву, Јанку војводи, деспоту Бранковићу и др.). Наилази се и 
на културно-историјске појединости, на помене народних 
обичаја и умотворина (наводи да погреб „по старом обича- 
ју прате „женско нарицање и лелекање“, „погребне песме“ 
и „тужбалице нарикаче“), што у целости даје овој прози и 
животни печат. Неке од Цријевићевих беседа више подсе- 
ћају на плутарховске биографије но на пригодне куртоазне 
посмртне говоре. 

У Цријевићевим делима, поред оних која су посвећена 
питањима теорије и историје књижевности, на више места 
расута су његова размишљања или ставови о поетици која је 
у хуманизму уређивала однос између античких поетичких 
основа и нове литературе. Његов платонизам је потврђиван 
најчешће као подразумевајући став („бићеш увек познат по 
дубровачкој песми“, певао је угарском краљу Владиславу; 
позива се посредно на платоничаре у говору Матији Кор- 
вину опомињући да смрт надвладавају „постојани свеци“; 

његово размишљање као хришћанина о васкрснућу под- 
разумева став платоничара о постизању блаженства и сл.). 
Великим темама посвећене су његове расправе у стиху иу 
прози које показују Цријевићево добро познавање античких 
теорија: у предавању Стара комедија, сашира и нова коме- 
дија са одбраном Плауша расправља о комедији и сатири, 
њиховом настанку и развоју и указује на свестрани значај 
драмске поезије: 


„Тужан је овај живош; он тражи иозоришта и 
забаве. Хеликонски мед и пејазијска песма ублажују 
горчину живоша, образују ипросшошу, оплемењују ду- 
шу, оштре дух омладине а старцима пружају корисне 
мисли.“ 


У неколико дела се супротставља чувеном Платоновом 
схватању поезије, брани је и систематично образлаже свој 
став (Брашу Фрањи у прилог песничке умешности; тума- 
чење Проперцијевих песама уз истицање предности Пла- 
утовог језика у савременој књижевности и др.). Пише, са 
педагошког становишта, као професор, детаљно о тумаче- 
њу поезије, о метрици, о елегијском дистиху, хексаметру и 
пентаметру, о слагању стопа, о могућностима разноврсно- 
сти, о ритму и звучности стихова и сл.; разлаже на више 
места „о реторици као свеопштој науци“ која је „поезија 
у прози и коју многи називају надахнутом говорничком 
сржи или песничким медом“, о говорнику. Саставља прву 
књижевно-историјску расправу О Вершлију (Ре Ретото), 
кога сматра средишњим песником античке поезије, изно- 
си његову биографију, што је било у духу хуманистичког 
величања аутора и индивидуалног ствараоца. У свим овим 
списима, као и у великом делу поезије, Цријевић није оти- 
шао у крајњу световност, остајао је, и поред свих слобода, 
побожни верник: христијанизовао је и мирио са својим 
временом античку мисао, успостављао хармонију између 

роега [еојовиз и роега гћегог, позивао се и ослањао на цркве- 
не ауторе и каноне – „Колика су ова земаљска добра према 
оном вечном блаженству небеске отаџбине!“ (Корвину). 
У његовој личности и у његовом делу, у његовој филозо- 
фији и његовој поетици одсликавала се изворна варијанта 
дубровачког хуманизма у којој је хришћанска струја увек 
била у позадини и то је била једна од њених битних спе- 
цифичности. Савременици су Цријевића ценили и безре- 
зервно издвајали као најбољег песника, „није било бољег 
песника“, закључио је Д. Бенешић у осмртници, у којој је 
наглашавао да је био познат „по целоме свету“; Н. В. Гу- 
четић је издвојио три песника, међу, којима је на првом 
месту био Јаков Бунић, на другом Цријевић, на трећем 
Дамјан Бенешић. 

Јаков Бунић (Тасођиз Вопиз, 1469—1534), један од 
блиских Цријевићевих пријатеља, био је међу најважни- 
јим члановима мале дубровачке хуманистичке „академи- 
је“. Припадник је угледног властеоског рода, који је у то 
време дао неколико хуманиста (Серафин Бунић, Матија 
Бунић, Марин Бунић). Школу је похађао у Дубровнику у 
време када је у њој предавао познати калиграф и писац 
Феликс Петанчић, Студирао је у Падови и Болоњи, где је 
упознао значајне личности, поред других, кардинала Оли- 
вијера Карафу и хуманисту Филипа Белоарда чији је ђак 
једно време био.16 Са обојицом је одржао блиске књижевне 
везе: Карафи је посветио спев Ошмица Кербера (Ре караш 
Сетђетл, 1500) а Белоардо је то дело пропратио похвалним 
епиграмом. Преузевши рано породичне трговачке послове, 
био је окренут спољњем свету и многим путовањима на 
Исток и на Запад, о чему има доста података у посмртној 


16 Велики број података о Бунићевом животу саопштио је Ђ. Кер- 
блер у студији: Јакоу Вите Риђтоубатт, гаппз  рјехитк (1469—1534), Када 
ЈАДЏ, 1909, 180, 58—145, посебан отисак: 7аргећ, 1910. 

песми коју му је испевао Дамјан Бенешић. Познавање да- 
леких земаља (Египта) оставило је трага и у његовом делу. 
Као племић, у Дубровнику је вршио разне службе: био је 
1513. државни изасланик код новоаугурисаног папе Лео- 
на Х (Ивана Медичија); биран је неколико пута за јавног 
адвоката и општинског адвоката, пет пута је био кнез Репу- 
блике, кнез Шипана (1493), Стона (1494), члан Малога већа 
(1531). И поред свих тих обавеза и трговачких и других пу- 
товања (у Болоњи и у Риму надгледао је штампање својих 
дела), од ране младости бавио се књижевношћу. Писао је 
епску и лирску поезију, на латинском и на грчком. Безма- 
ло, све су то били панегирици, епиграми испевани разним 
личностима које су доприносиле издавању или величању 
његових дела, али и изван тога круга, енглеском краљу 
Хенрику УШ, нешто побожних и рефлексивних стихова 
(правила за живот) и сл. (Песме испеване на грчком, по 
каснијој оцени преводиоца Ј. А. Фабрицинуса, оцењене су 
као неуспеле.) Бунић је пре свега био епски песник, по че- 
му је стекао одређену славу у своме времену и по чему се 
и разликовао од осталих хуманиста. Саставио је два епска 
дела, први митолошки спев Ошмица Кербера (ре гаарти 
Сетђета, 1500) и први религиозни еп Хрисшов живош и дела 
(Ре уна е1 вегпг Сћутаап, 1526) у дубровачкој латинистичкој 
књижевности. 

Крајем ХУ века, под великим утицајем садржаја ми- 
толошких прича и њихових савремених обрада, саставио 
је митолошки спев Ошмица Кербера (обухваћен је део ми- 
та о Херкуловом савладавању троглавог пса). Испеван је 
у дактилским Хексаметрима, подељен у три певања, на- 
званих према Харитама (Грацијама) – Аглаји, Еуфрозини 
и Талији, које су персонификовале Афродитина својства 
(лепоту, радост и блаженство). Посвећен кардиналу Ка- 
рафи, штампан је 1500. у Риму. Обрада је била прилично 
самостална, али се у њој препознају и утицаји (Сенекине 

трагедије; Вергилијеве персонификације људских порока; 
Дантеове представе подземног света и др.). Мешање антич- 
ког и хришћанског света (Херкул замишљен као алегорија 
Христа – „свемогући бог и пород вјечног оца“) добило је 
касније појачано значење јер је писац накнадно инсистирао 
на алегорији и објашњавао је у проширеном наслову и у 
другој посвети, папи Леону Х (1526; треће издање: Базел, 
1538. са посветом Карафи). И поред ограничења оквиром 
теме, у спеву има аутобиографских појединости (сећање 
на путовања на исток) и личног тона (опис приморског 
амбијента и сл.). У спеву су се одразиле несигурности ово- 
га жанра у коме се још нису изградила чврста постичка 
начела, није савладан поступак мотивисане христијани- 
зације; језик алегорије није био довољно јасан. Временом, 
Бунићу је хришћанска идеја била све ближа и у потпу- 
ности ће је остварити у побожном епу о Христу (рођење, 
живот, деловање, распеће, смрт, ускрснуће). Испевао га је 
у преко десет хиљада правилних хексаметара, распоређе- 
них у шеснаест певања, природно груписаних у два дела 
(у првих девет певања живот, у преосталима страдање и 
ускрснуће). У Хрисшовом живошу и делима, написаном 
двадесет и пет година после спева о Херкулу, Бунић је 
био потпуно одређен у свом хришћанском хуманизму. У 
једној од посвета уз дело, цару Карлу У, јасно је рекао да 
је његов подухват – састављање епа о најдостојнијој теми 
– потпора напорима да се сузбију протестантске идеје које 
су све више нарушавале јединство католичког учења. Еп 
су подржале важне црквене личности, кардинал Августин 
Тривулзије, тадашњи заштитник Дубровачке републике 
на папском двору, папа Климент УП, кардинал Егидије од 
Витерба који је био рецензент епа. Пред епом су се нашле 
и три Бунићеве посветне песме у којима је објаснио неке 
од ставова своје поетике (омаловажавање певања о „изми- 
шљеним догађајима“; хорацијевско начело о односу теме и 

дела да значај одабране теме представља велики чин). Еп је 
писао на основу сва четири јеванђеља (уз снажније осла- 
њање на приповедање по Матеји) комбинујући напоредна 
места тако да свака фаза у развоју фабуле буде што потпу- 
није представљена. На многа места уносио је оригинална 
проширења која су имала да појачају јеванђеоске моралне 
поруке. Како су до тог времена многи антички појмови 
добили устаљена алегоријска значења и прихватани као 
општи, а појединости из класичне литературе постали то- 
поси, природно је било да се и код Бунића препознају и 
реминисценције и књишки трагови (одговарајућих мито- 
ва, Хомера, Вергилија). Издање је пропраћено похвалним 
песмама у првом реду због велике теме (Италијана Петра 
Галатина, Јеролима Калве, Егидија од Витерба), а дубро- 
вачки пријатељи су славили самог песника (И. Цријевић, 
Д. Бенешић, касније и Н. В. Гучетић). 

Бунићев песнички „биограф“ и савременик Дамјан 
Бенешић (Папмапиз Вепезза, 1477—1539), школовао се у 
време када су у дубровачкој школи предавали Феликс Пе- 
танчић и Данијел Клари. Потицао је из старе патрициј- 
ске породице (која се, према генеалогијама, доселила из 
Котора у ХШ веку), и од 1504. вршио је разне дужности 
у телима Републике. Са искуством, годинама и угледом 
дошли су избори у највиша звања: био је неколико пута 
члан Малога већа и сената, провидур и три пута биран за 
кнеза (1524, 1526, 1527). Бавио се трговачким пословима 
и тим поводом путовао је у Италију и Француску (Ли- 
он), што је проширило његове погледе на хуманистичка 
струјања изван своје средине. Његово књижевно стварање 
пада у доба најзначајнијег хуманистичког периода у Ду- 
бровнику. Поезијом се бавио од ране младости, несумњиво 
под утицајем савремених хуманиста, својих професора и 
песника, међу којима је био Илија Цријевић, који му је, 
како је сам истицао, као и Јаков Бунић, био узор. Био је 

најмлађи од песника чија је три епиграма 1499. објавио 
Драгишић у трактату о природи анђела. Спада међу оне 
хуманисте који су писали разноврсну поезију (тематски; у 
различитој метрици, у хексаметрима и елегијским дисти- 
сима, у дијалозима и др.) и један је од двојице аутора који 
су се окушали у сложеној форми религиозног епа. Свој 
песнички опус унеколико је сабрао и средио припремајући 
га за штампу, па се у њему лако разабирају песничке цели- 
не: три књиге са око 120 епиграма различитога садржаја, 
буколске еклоге (претежно парафразе Вергилијевих), две 
књиге лирских песама, у које је уврштено 36 ода, сатире, 
религиозни еп о Христовој смрти (Пе топе Сћттуп). Осим 
тога, сачувало се и девет песма на грчком језику, неколико 
парафраза и превода античких песника са грчког (прера- 
ђивао је Тибулове елегије, Марцијалове епиграме; Гргура 
из Назијанза и др.). У Бенешићевој поезији заступљена је 
већина песничких врста које су писали хуманисти. Љубав- 
на поезија је настајала у његовим ранијим годинама и из 
неколико епиграма види се да је и он, попут Карла Пуцића 
и Илије Цријевића следио образац љубавног пара: жене 
која лепотом опчињава и „заробљава“ песника (Флавија, 
Агнеза) и самог песника. Предмет његове љубави је Зана 
(Гаппа), најлепша међу другим девојкама, за коју песник 
смишља сликовите метафоре („као драги камен који се 
везује жутим златом“, „као мирисна ружа у пролећном 
врту“). Љубавна „историја“ је неуобичајена (он је теши јер 
је она у жалости после мужевљеве смрти) и схвата да је та 
љубав неостварива. По уздржаности, опис жене био је бли- 
жи Пуцићевој Агнези но раскошној Цријевићевој Флавији. 
Бенешић се у каснијим песмама одриче Венере и Амора 
и „сласти живота“, опева свој преображај (да је одавно 
у њему преовладало осећање како је од земаљских задо- 
вољстава вредније оно што остаје од човека после смрти), 
по чему је такође био ближи савременику Пуцићу. Међу 

његовим песмама велики број је пригодног карактера (по- 
сланице, епиграми, елегије, еклоге, надгробнице). Неке 
од њих усредсређене су на савремене теме (попут других 
песника, позива хришћанског владара, француског краља 
Фрању [и хришћанске народе да се супротставе Турцима) 
и догађаје (песма упућена Александру Фарнезеу прили- 
ком избора за папу 1534), чак и потпуно ефемерне (1507. 
саставља епиграм о раду петорице државних чиновника). 
Чешће је био инспирисан непосредним хуманистичким 
садржајем. Поводом проналаска каснохеленске скулпту- 
ре Лаокоонтова група у Риму 1506. године (Пе Гаосооп- 
је пиреу терепо Котае), испевао је пригодне стихове који 
садрже исказе његовог поимања естетике (као уметничке 
вредности истиче веродостојност — „истинитост“ и екс- 
пресивност; хвалио је савремене италијанске песнике – О 
песницима нашела доба (Пре роећпу потае аетап5) пи др. Од 
књижевно-историјског значаја су песме посвећене писцима 
које су обједињавала заједничка интересовања. У епигра- 
му Ђорђу Драгишићу пева о његовим врлинама и заслу- 
женој популарности („тебе су славили у граду Фиренци, 
/ тебе је заволео Лоренцо [Медичиј“). За време боравка у 
Лиону 1514. издао је спис о Другом пунском рату Силија 
Италика, заједно са две песме којима је дело посветио Г. Б. 
Содоринију. Надживео је своје најближе пријатеље, писце 
Лудовика Цријевића Туберона, Карла Пуцића, Илију Цри- 
јевића и Јакова Бунића и свима је певао посмртне песме у 
којима је, уз хвале њихових дела, забележио и велики број 
биографских података о њима. Поводом Бунићеве смрти 
1534. изнео је и један аутобиографски податак да је престао 
да пише поезију јер није више у њему било стваралачког 
жара, али да га је пријатељева смрт вратила стиховима ко- 
јима је желео да га испрати. То значи да је свој песнички 
зборник завршио знатно раније, док је још, како је писао 
пријатељу и дубровачком учитељу Бартоломеу Таколети 

из Кремоне (био је ректор од 1519–1525) имао намеру да се 
и даље усавршава у певању на латинском и у препевавању 
са грчког језика. У прозном епилогу којим се завршавао 
зборник писао је да је поезију припремио за штампу и о 
својим даљим плановима, да ће, ако је читаоци буду добро 
примили, објавити еп о Христовој смрти. Био је то један од 
епова са тада популарном темом, која је програмски имала 
намену да пружи снажну подршку јединственој католичкој 
вери у доба лутеранског покрета. Дубровачки допринос 
овој теми био је већ Бунићев еп, објављен 1526. Бенешић 
се усредсредио на један део велике теме, на Христову смрт, 
материју је поделио у десет певања („књига“), пратио је 
добро познати след догађаја, понегде је било трагова угле- 
дања на Бунића, али, у основи, била је то конвенционална, 
монотона стихована парафраза без надахнућа и песничког 
тона. У целини, Бенешићево песничко дело вредније је по 
општем доприносу типолошкој разноврсности и књижев- 
но-историјском биографско-фактографском сагледавању 


дубровачког хуманизма, но по индивидуалним литерар- 
ним одликама. 

Ограниченост хуманизма само на класичне језике отво- 
рила је велики простор за стварање на народном језику, 
као првом обележју ренесансне књижевности. Тако се она, 
у новом виду, може пратити у Дубровнику већ од треће 
деценије ХУ века, почевши од најстаријег сачуваног репре- 
зентативног фрагмента – три непотпуна двоструко римова- 
на дванаестерца у запису Џона Каличевића из 1421. годи- 
не, ћирилицом, Сада сам остављен срид морске пучине... 
Стварана током непуна следећа четири века у Дубровнику 
на народном језику, штокавским источнохерцеговачким 


____________ 

дијалектом ијекавског изговора, та је књижевност носила 
све важне ознаке епоха у чијим је литерарним и поетичким 
оквирима настајала. Истовремено, носила је и битна извор- 
на обележја захваљујући богатству живога језика, који се у 
оквиру ње развијао и оплемењивао, усмене и писане тради- 
ције, духа и људске природе и специфичности живота, који 
се увек, у већој или мањој мери, преливао у литературу. 
То је дубровачкој књижевности, и поред тога што је била 
под значајним утицајем узора (великим делом зато што је 
у почетку подражавање било важно начело опште поетике) 
и што је у њој стварао много већи број такозваних малих 
писаца од аутора изразитог дара, који су стицали славу у 
својој средини а понеки од њих и ван Дубровника, давало 
одређену меру аутохтоности и посебности. 

У периодизацији литературе старијих епоха опште је 
прихваћено поједностављено разграничавање, по коме се 
ренесансна књижевност у Дубровнику развијала од друге 
половине ХУ и током ХУМ], барокна у ХУП а просветитељ- 
ска током ХУШ века. Строгост ове поделе ублажавају доне- 
кле чињенице да је поезије на народном језику свакако било 
у ранијим деценијама ХУ века (не само зато што посто- 
ји фрагмент из песме коју је забележио Џонко Каличевић, 
већ и стога што сачувана поезија из друге половине века 
показује да јој је претходио процес усавршавања), да је У 
мањим траговима ренесансне поезије било још и почетком 
ХУП века а да је барок трајао не само и у првим деценијама 
ХУШ, већ се као анахронизам задржао код понеких писаца 
скоро до друге половине века, када је просветитељство већ 
увелико изградило своје принципе, поетику и унутарњи па- 
ралелизам између класицизма и назнака предромантизма. 

Током више од једног века трајања дубровачка рене- 
сансна књижевност је прошла природни пут развоја. У Ду- 
бровнику, у коме је хуманизам дао велики замах култур- 
ном животу и литератури, стварао је у малој средини током 

читавог ХМГ века значајан број писаца. Школовани на стра- 
ни, или образовани на страној развијеној литератури, или 
боравећи из различитих разлога у другим центрима они су 
од првих списатељских покушаја и своје стваралачке же- 
ље и снаге мерили нормама које су владале у развијенијим 
литерарним срединама, пре свега Италије, али и ван ње 
(Француске, Угарске). Иако на ободу простора који је био 
захваћен снажним таласом препорода, књижевност ствара- 
на у Дубровнику није била само последица одсјаја који су 
до ње допирали из средишта хуманизма и ренесансе, већ 
је својом унутарњом природом, језиком, патријархалним 
духом, сталним присуством хришћанског гласа, уделом жи- 
вота без кога не би могла да се развија створила сопствени 
ЛИК. Стицајем спољашњих околности да у Дубровнику није 
постојала штампарија и да је велики део књижевног ствара- 
лаштва кружио међу читаоцима у рукописима и преписима 
који су замењивали књиге (сразмерно множини дела мали 
број је штампан, а стари рукописи су се преписивали још 
и почетком Х1ТХ века), долазило је до посебне врсте пове- 
заности унутар књижевног процеса (једнообразности, по- 
дражавања, понављања, спонтаних преузимања, померања 
и мешања граница ауторства, учауривања у устаљене форме 
– у метрици, у стилу, у књижевном изразу, чак и у лекси- 
ци – што је понекад прерастало у конвенционалност мимо 
оне коју је у поезији наметао петраркизам и сл.). У поезији 
се усталио двоструко римовани дванаестерац, као основни 
стих ренесансне поезије. Све је то утицало на посебну вр- 
сту самосвојности ове књижевности, коју ће она унеколико 
задржати до краја. Велики број песника у малој средини и 
богато песништво, које је било веома популарно — (значај- 
ним делом се ослоњало на народну меличку лирику) и које 
се певало, преписивало у зборнике и ценило (што је била 
заслуга и актуелне платонистичке поетике која је величала 
бесмртност песника и поезије) имали су удела у значају који 

му је придаван и месту које је у културном и јавном животу 
бављење књижевношћу заузимало. 

Следећи главне токове италијанске ренесансне књижев- 
ности, према којој су, једним делом, стварали и сопствену, 
дубровачки писци су пратили и процес установљавања нове 
поетике, у којој је платонистичку и неоплатонистичку ху- 
манистичку мисао смењивала аристотеловска, али у којој 
се супротности нису увек разилазиле већ су се и додири- 
вале и мешале. Њима је било добро познато, пре свега пре- 
ко литературе коју су пратили, у ком правцу се развијала 
теоријска мисао која се бавила законитостима песништва. 
У њиховим делима потврђивала су се сва битна важећа пра- 
вила поетике, они су се опредељивали за платоничаре или 
аристотеловце, прихватали су и традиционалну концепцију 
и револуционарне промене. Самом поетиком, у теоријском 
смислу, углавном се нису бавили. 

У дубровачкој ренесансној књижевности зачињале су 
се, развијале се и природно нестајале или се мењале све 
типично ренесансне теме и форме које су пролазиле, у скла- 
ду са поетиком, али понекад и по неком унутарњем успо- 
стављеном реду, одговарајуће фазе које је литература епохе 
имала и у највећим средиштима препорода. У складу са оп- 
штим токовима и развојем књижевности, који су, на готово 
јединствен начин у историји књижевности били регулисани 
нормативном поетиком заснованом на античким начелима 
прилагођеним новом времену, од петраркистичке поезије 
и осветовњавања књижевности, чиме је она отпочињала 
„велику револуцију“, до зреле ренесансе и постепеног ма- 
ниристичког модификовања, дубровачки писци су, у складу 
са условљавањима културне средине и других околности, 
током више од једног века (од најранијих књижевних де- 
ла до оних у којима су се са ренесансним мешали и први 
тонови барокне књижевности) стварали оквире и садржај 
литературе која чини дубровачку ренесансу. У тако вели- 

ком распону, у току живог и богатог развоја, она се не само 
развијала већ и мењала и у односу на спољашње утицаје и 
на унутрашњу, непосредну књижевну материју. У оквиру 
ренесансе, која није била јединствена током целог траја- 
ња, која је имала природан лучни пут од настанка, преко 
успона, до гашења, у Дубровнику се, више по међусобној 
сродности и специфичности у књижевном стварању у од- 
ређеном временском распону, но по строгом хронолошком 
реду, и, без грубе поделе, уочавају три књижевна периода. 

Стваралаштво прве генерације дубровачких ренесан- 
сних писаца чија су дела настала крајем ХУ века, најве- 
роватније у мањој мери и у првим годинама ХМ], Шишка 
Менчетића, Џора Држића и анонимних савременика,! било 
је најкомпактније. Том ренесансном песништву, с краја ХУ 
века, о коме нема потпуних података (ни о обиму, ни о свим 


| Највећи број песама је сачуван у рукописним канцонијерима са 
поезијом Ш. Менчетића и Џ. Држића, од којих је Менчетићев, најве- 
роватније готово у целини, а Држићев једним делом ушао у зборник 
ренесансног песништва који је састављан од 1507. године. У науци је 
познат као Рањинин зборник (користи се Решетарово издање, Рјезте 
58 Ка Мепбепба 1 Рготе Рг ба 1 ола!е рјегте Капутта гђоттка, ЗРН, П, 
Хартеђ, 1937). Осим песама двојице најплоднијих и најпознатијих аутора, 
у њему се налазе и песме анонимних савременика али и неколико аутора 
из каснијег времена (М. Хиспанија, М. Кристићевића, М. Ве трановића), 
можда још неког другог, препеви италијанских песника и једне дијало- 
шке драме и песама „на народну“. Утврђено је да је међу њима и неколи- 
ко потврђених народних песама. Овај зборник представља најбогатију И 
највреднију збирку дубровачке ране ренесансне поезије и највероватније 
даје пресек песничког стваралаштва. На заступљеност већег броја пе- 
сника чија је поезија била заступљена у Рањинином зборнику посредно 
указу је Никола Наљешковић у Надробници Никше Рањине. Апострофи- 
рао је „све“ чије је песме преписао Рањина да треба да га жале, 


ки труде све ваше и славне љувезни 
на једно купљаше сложене у пјесни. 


Када је Рањина умро, то значи да је у животу било још песника који су 
заступљени у његовом зборнику. 

ауторима), поред Менчетићевих и Држићевих, припадале су 
и „илирске“ песме Џива Гучетића, од којих се неке такође 
могу крити међу анонимним песмама, као и сада непозна- 
тог Сладоја из Држићеве посланице, за кога је Држић из- 
ричито навео да је певао шаљиву и љубавну поезију. Само 
су коју годину биле млађе, али свакако настајале пре 1506, 
несачуване и у литератури високо цењене љубавне песме 
Мавра Ветрановића. И поред нецеловитости, поезија са- 
чувана у најстаријим збиркама, коју карактерише високи 
степен зближености, подражавања и клишираности, садржи 
реалну представу о раној дубровачкој ренесансној лирици. 
Не би се она битно изменила ни када би се одгонетнула 
ауторства анонимних песама, јер су и оне припадале истом 
литерарном току. Стваралаштво ране генерације, будући да 
није било разноврсно, да је временски било концентрисано 
на кратак период, да је постојао мали број аутора и да је пи- 
сање на народном језику тек почело да добија већи простор 
у књижевном и културном животу, прегледно је и у њему 
се лако препознају опште и заједничке одлике. Домини- 
рала је поезија, сви аутори су били песници, петраркисти 
(уз изузетак митолошке еклоге Џора Држића). Састављали 
су канцонијере љубавне лирике, у којима је био мали број 
песама изван предвиђеног унутрашњег клишеа (неколико 
претежно фиктивних посланица и сатиричних песама). У 
потпуности су били везани за дубровачку средину, у којој 
су стварали, и за њену народну песничку традицију. Певали 
су искључиво на народном језику, иако су били савремени- 
ци најбоље и најплодније генерације дубровачких хумани- 
ста. То се и много касније истицало као највиша вредност: 
Динко Рањина је хвалио Менчетића и Држића који су, „у 
њих домаћи језик“ описали оно што им се догодило „на 
служби љувеној... и не хтјеше туђе земље узоране и наређе- 
не копат“. Били су добри познаваоци и изворне италијанске 
ренесансне поезије, на коју су се угледали у оној мери у којој 

је она била основ мимезиса, са лакоћом је парафразирали 
или препевавали, али нису певали на италијанском. По- 
средно, преко својих узора, они су се држали поетике која 
је у другој половини ХУ века нормирала петраркистичку 
поезију. Следили су актуелне струје које су се стварале међу 
петраркистима и управљале токовима поезије, према којима 
су се на основу личних сензибилитета опредељивали и сами 
постајали њихови родоначелници у дубровачкој лирици. Та 
поезија, у којој су се стварали први обрасци, значајна је по 
томе што се са њом утемељила ренесансна поезија са свим 
битним општим одликама, у складу са поетиком и њеним 
варијантама, што је од самог почетка спонтано уносила сво- 
је примесе, дух, језик и традицију. Значајно је што је у њој 
створен модел који ће, уз прилагођавања и измене, трајати 
током читаве ренесансе, оличен у ауторитету љубавне по- 
езије који је она имала до краја препорода, у напоредном 
трајању две петраркистичке струје, у опстајању формира- 
ног метричког система (двоструко римованог дванаестер- 
ца, уз мали број изузетака, у строфичној варијантности) и 
праћењу општих књижевних токова (појава псеудосонета, 
реформисање стила, разгранавање облика, маниризам као 
нов стилски израз и др.). И поред тога што је поезија нај- 
старијих дубровачких песника у великој мери била у знаку 
клишеа и конвенције, она је изградила и своја обележја која 
су била непосредна веза са средином и временом. 

Други период отпочиње са новом генерацијом ствара- 
лаца која је у литературу улазила после Шишка Менчетића 
и Џора Држића и њима сродних анонимних песника. Тај 
период је по много чему био сложенији. Трајао је много ду- 
же и у њему из разних разлога није било оне компактности 
која је обележила претходни. Неки од његових припадника 
деловали су до последњих деценија ХУ! века и пролазили 
кроз разне фазе развоја дубровачке ренесансе књижевности. 
Стварање на народном језику све се више разгранавало и 

богатило новим садржајима и формама и управљало према 
сложенијим и разложенијим законима поетике и естетике јер 
су у њему били заступљени сви књижевни родови. Јавља се 
велики број писаца који се у значајној мери разликују међу 
собом, али и оних унутар чијег дела има крајњих супротно- 
сти. Значајну новину представљала је и нова струја у оквиру 
ренесансе – хришћанска ренесанса која је од самог почетка 
била јасно постављена у књижевном опредељењу Мавра Ве- 
трановића и других њему сродних савременика, нарочито 
оних који су световном надахнућу временом претпоставили 
религиозно (Н. Димитровић). Дошло је до изразите сталешке 
промене и међу најзначајнијим писцима било је све више 
припадника грађанског сталежа (Ветрановић, Димитровић, 
Наљешковић, Држић и др.), који су у већој мери били усред- 
сређени на трговину и послове који су их водили на исток 
и на запад (Наљешковић, Димитровић), боравили су дуже 
у другим срединама као калуђери, свештеници, студенти 
(Ветрановић, Држић), долазили су у непосредне додире са 
писцима и важним личностима, са њима измењивали по- 
сланице и похвалне песме, што је уносило велики број но- 
вих тема које су захтевале и нове песничке врсте. Објављују 
своје књиге у Италији (Димитровић, Наљешковић, Држић). 
Штампају се и прве књиге ћирилицом. Поезија више није 
била једини вид стварања. Наступали су аутори различитих 
интересовања, преовладавала је њихова заинтересованост за 
драмску књижевност, а најзначајнији од њих – Мавро Ветра- 
новић, Никола Наљешковић и Марин Држић – били су пре 
свега драмски писци. У том периоду били су заступљени сви 
важни драмски жанрови и њихове подврсте (еклога, пасто- 
рала, побожна драма, комедија, трагедија, фарса, контраст). 
Значајну новину представљале су драме у прози, или дели- 
мично измешана проза и стих. Поезија се жанровски нагло 
ширила. Овим ауторима је љубавна петраркистичка лирика, 
као најважније наслеђе претходне генерације, била мање 


а! 

битна, иако су је углавном сви писали, и, осим у појединач- 
ним збиркама, део њен је сачуван и у оквиру скупина које 
су ушле у састав такозваног Рањининог зборника. Негују се 
песничке врсте које су, као и њихови аутори, ближе своме 
времену, у њима се успостављају додири са савременицима, 
са животом града, са друштвеним и политичким збивањима, 
са моралним дилемама тога времена а већина од тих врста 
тада започиње живот у дубровачкој књижевности или се, 
ако је била наговештена код претходних песника, конач- 
но дефинише – маскерате, друштвена и политичка сатира, 
посланице, надгробнице, патриотска поезија, рефлексивна, 
похвалне песме, програмске песме, побожна лирика, препеви 
и парафразе библијских псалама и побожне поезије уопште, 
парафразе античких писаца (Катонових мудрости и др). За- 
једно са новим жанровима а самим тим и новим захтевима, 
поезија се обогаћује новим метричким комбинацијама, све 
учесталијим осмерцем и већим бројем различитих строфа 
и рефрена (осмерачки катрени, секстине, октаве). И поред 
сложености и књижевне разноврсности, писцима је, у нај- 
важнијем периоду њиховога рада, била заједничка духовна 
и стилска блискост са првим дубровачким петраркистима и 
постиком мимезиса, стварање на. народном језику, окрену- 
тост домаћој традицији и специфичан дух. Обједињавала их 
је ауторска препознатљивост и окренутост животу и реално- 
сти. Упоредно, религиозна литература на латинском језику 
добија своје место после периода у коме је унеколико била 
потиснута хуманизмом; реформисана хришћанска литера- 
тура пружала је нове оквире за развој савремене теолошке 
мисли (Амброз Рањина, Климент Рањина и др.). 

Од шездесетих година ХМ] века дубровачка литература 
улази у трећи, завршни период ренесансе. Књижевност је већ 
током претходног периода постајала све популарнија јер се 
дела све чешће штампају што доприноси песничкој слави 
већег броја појединаца. Песници се лакше и чешће одвајају 

од своје средине. Неки од њих су дуже боравили у Италији, 
учествовали у тамошњем књижевном животу, остварива- 
ли књижевне везе и пријатељства са писцима, измењивали 
песничке посланице и похвалне песме, писали поезију на 
италијанском језику, неки чак искључиво на италијанском 
(Савко Бобаљевић, Михо Моналди, Франо Лукаревић, Антон 
Медо, Лука Соркочевић и др.). Дела на италијанском језику 
објављивана су у засебним књигама (Бобаљевић, Моналди), 
у италијанским антологијама (Д. Рањина), а појединачне по- 
светне песме уз разна издања, што им је доносило популар- 
ност и ван Дубровника. Свему овоме доприносила је окол- 
ност да је у тој средини било и неколико Италијана, који су 
се бавили књижевним радом. У другој половини ХМ! века 
основана је Академија Сложних (Рег Сопсотађ која је оку- 
пљала ствараоце на италијанском језику. Италијански језик 
је и изван поезије био све заступљенији код дубровачких 
аутора, на њему настају научни, поетички, естетички и дру- 
ги трактати (Н. Наљешковић, Н. Гучетић, М. Моналди, А. 
Медо и др.). Поред оригиналних поетика, на италијанском, 
преводе се и поетички трактати (Д. Рањина), расправља се 
и у оквиру поезије о поетичким нормама и посредно успо- 
ставља поетика дубровачког песништва. Све је већи број 
образованих аутора који певају и на латинском језику, на 
коме пишу филозофске трактате и правничке књиге, преводе 
са грчког на латински (М. Бенешић, С. Бенешић и др.). Пое- 
зија поново добија средишње место у књижевном стварању. 
Развијају се даље све оне врсте које су већ установљене у 
претходном периоду, појављују и нове, неке се, у складу са 
другим мерилима значајно усавршавају (маскерате, сатире, 
пародије, пастирске песме и др.); пригодна поезија добија 
смисао књижевне хронике; формира се подврста посвет- 
не песме — посветни панегирик, који је био део конвенције 
(стихована похвала прочитаног рукописа неког дела, у којој 
се оно слави, и коју аутор објављује заједно са хваљеним 

делом). Обе струје петраркизма, устаљене крајем ХУ века, у 
измењеном виду још трају, али се класични канцонијер или 
сводио на мањи обим или се као форма губио. Већа разновр- 
сност строфа и стихова, заједно са маниризмом уноси новине 
у стил и књижевни израз. Значај драмских дела опада, од по- 
знатих врста из претходног периода још се одржавају фарса 
и митолошке еклоге (А. Сасин), али процват доживљавају 
преводи и прераде античких и ренесансних трагедија (Михо 
Бунић Бабулиновић, Франо Лукаревић, Доминко Златарић 

Савко Гучетић Бендевишевић) и савремених италијанских 
пасторала, Тасовог Аминше (Д. Златарић, С. Бобаљевић, С 

Гучетић Бендевишевић) и Гваринијевог Пастор фида (Ф. 
Лукаревић). Најмању популарност је имало епско песништво: 
настаје први ренесансни религиозни еп (Ветрановићев, Пеле- 
ћрин), крајем века и први историјски спев (Сасин). Са појавом 
већег броја штампаних књига јавља се и прераста у специ- 

фичан жанр прозна посвета, која често садржи и елементе 

поетике. Паралелно свој књижевни живот имају и латинско 

песништво (спев о Светом Влаху и поезија Д. Пира; пригодна 

похвална поезија), као и религиозна литература. 


РАНИ ПЕТРАРКИЗАМ 


| Поезија нај старијих дубровачких петраркиста настајала 
крајем ХУ века,“ којој су се у првим годинама наредног при- 
друживали, по свему, и други песници, била је непосредни 


2 Песме Шишка Менчетића и Џора Држића несумњиво су настале 
УХМ веку, иако су рукописи у које су преписане из ХМ! века: љубавни 
канцонијер Шишка Менчетића морао је припадати времену пре његове 
женидбе у четрдесетој години, а у стиховима много пута ја метафорично 
замењује синтагмом „моја младос“; како је Џ. Држић 1494. био клерики 
управник цркве а постао свештеник 1497. и његове песме су настале пре 
1494, осим тога и он је на више места у њима алудирао на своју „младос“. 

израз песничког времена, ренесансне занесености животом, 
платонистичке поетике и естетике, имитације као једног од 
основних принцина и доминирајућим петраркизмом, преко 
кога се преносио читава два века дух Петраркиног Канцони- 
јера, који се наметнуо новим универзалним идеалом лепоте, 
устаљеним кодексом осећања, патосом и песничком рето- 
ричком изражајношћу. Садржаји канцонијера, али и поједи- 
начне песме које су могле припадати неком зборнику тога 
типа, или само биле одговор на неки мотив, показују да су 
песници доследно поштовали структуру петраркистичког 
канцонијера, у коме су песме биле независне једна од друге 
али су заједно следиле и подразумевале целину (на ту услов- 
ну целовитост указује и чињеница да нису имале посебне 
наслове). Ту целину је чинио развој „љубавне историје“: од 
љубави на први поглед, преко топоса (драгу песник угледа 
на прозору или на балкону), преко описа жене која је лепо- 
том изазвала љубав (у том опису се, у великом броју песама, 
изградио целовити женски лик са устаљеним појединости- 
ма њенога изгледа, такозвани идеални иоршреш ренесансне 
жене), преко исказивања, пуног патоса, песникове дуге, 
обично седмогодишње патње до узвраћања љубави, које, 
уместо срећом, заљубљеног испуњава осећањем резигнаци- 
је, одрицања овоземаљске љубави и окретања ка божанској 
љубави, ка Богородици, као једино вредној тога узвишеног 
осећања. Поимање лепог које је било у непосредној вези са 
љубављу у потпуности се подударало са дефиницијама по- 
стојећих поетичких италијанских трактата, у највећој мери 
познатог италијанског филозофа ХУ века Агостина Нифа, 
који је касније извршио велики утицај на формирање есте- 
тичких ставова Николе Гучетића. 

Песничка форма, у ужем, спољашњем значењу (које је 
подразумевало различите облике песама, строфа, стихова 
и принципа метрике) такође је била део клишеа, али њен 
утицај на дубровачке песнике био је ограничен. Дубровачки 


Историја дубровачке књижевности 83 


песници су Петрарку и његове следбенике подражавали да- 
леко више у садржају но у форми, Разлог је био у томе што 
је у метричкој основи дубровачке лирике био двоструко ри- 
мовани дванаестерац који је условио строфу – дистих, ређе 
катрен и октаву, односно образац песме строго ограничен 
сукцесивним паровима двоструких рима. То ће бити основ- 
ни стих читаве дубровачке ренесансне поезије. Очигледно 
је било настојање да се усвоји страмбото, али он није добро 
репродукован, односно строфа од осам стихова у основи је 
била строфа од четири дистиха. Најважније одступање је 
било у томе што у поезији дубровачких петраркиста није 
било места за класичну форму сонета као најкарактеристич- 
нију песничку ренесансну форму. (То није била само њихова 
специфичност, слично је било и у неким другим европским 
књижевностима јер се правилни облик Петраркиног сонета 
није лако уклапао у њихове метричке системе и у традицију 
песничког језика и израза.) Стога, они никада нису могли да 
постигну ефектну изражајност коју је ова савршена форма 
у свим својим варијантама, омогућавала. Пошто је сонет 
подразумевао строгу схему (с формалне стране, не само два 
катрена и две терцине већ и распоред рима), петраркисти су 
од почетка били усредсређени на друге облике, оне који су 
одговарали двоструко римованом дванаестерцу. Био је то 
стих народне поезије који је очврснуо у споју са мелодијом, 
и петраркисти су преко њега били везани за усмену песнич- 
ку традицију. Дубровачка петраркистичка лирика – и она 
у канцонијерима и самосталне песме – јесте делом била 
намењена читању, али, често и певању. На ту појединост 
указују многи стихови. Љубавне песме су се певале на по- 
знату мелодију која је одговарала дванаестерцима. Меличка 
основа двоструко римованог дванаестерцаз није допуштала, 


3 
~ На више места у песмама помиње се да се оне певају: Џ. Држић 
(13 Љу ~ 
„Из гласа појући с уздасим прислацим“ (38). На постојање мелодије за 

метричке измене, тако да су остајале мале ен 
развој строфе. Дубровачки петраркисти су, иако огр = 
чени метричком базом, ипак у препевима и аи 
настојали да формално, бројем стихова, одрже однос је -4 
ворним сонетима; низ њихових песама од четрнасст 1: 
хова упућује на могућу сонетну основу изворне песма “: 
што су и многобројне октаве у дистисима биле ослоњ пене 
италијанске страмботе. У Рањинином зборнику запа . 
је неколико сонета, у којима је чак имај а Е „и 
међу њима су и препеви италијанских сонета (Тор Е пио 
Петровић) један се крије у краткој, са песен срттиа ј УБА 
преведеној драми (Одовор Купидонов Венери), али у 
ли правилни сонети. – 
7“ Павел поезију, осим тога што су јој пр 
дуговали форму двоструко римованог дванаестерца, си 
њали су се песничким сликама, лексиком, често и сиже Мо 
Песнички језик петраркиста био је пун синтагми преузе са 
из лирике, створио се низ парова рима које су се рне ~ 
јер су ритмички одговарале захтевима рима рак -4 
унутрашњем распореду цезуре после 3,6. и 9. МЕ 
утицајем народне лирике, али у вези са петраркис ње 
инспирацијом, развило се и такозвано певање „на нар о: 
које су дубровачки песници неговали и довели до саврш 58 
ства. То је подразумевало следећи образац: песма је форм 
била блиска народној лирици (стих, слике, ритам, речник), 


двоструко римоване ОИ ен ен Ки 
гри Ветрановићеве драме Од порода је 5 питај 
јпре отпевали једну песму уз народне инструменте, у осмерачк! 
пи да те још једну „на други скопас“ (то јест, У САН 
стиху), а ти „други“ стихови који су уследили били су НЕ 36 
вани дванаестерци. Н. Наљешковић изричито наводи, у. п песни а 
Димитровићу, око 1540. године, да се Димитровићеве љу Ез еј 
вају, чак и у колу („виле гиздаве“ у колу певају његове ра за а еЊе 
љувени госпођам кад поју, / чути их другу ни пјесанцу, 1 

чак и ситуирањем, а садржај је био петраркистички. Тај спој 
је, у прво време, био толико природан и одговарао песнич- 
ком доживљају уопште, да су неке од најуспелијих песама 
из зборника (Одиљам се, моја вило... и др.) потицале баш 
из групе песама „на народну“. Њих касније више није било 
у поезији. Природност те блискости потврђује и чињеница 
да је неколико изворних народних песама залутало у кан- 
цонијере и опстало у њима током преписивања. 

У најстаријим зборницима и канцонијерима, осим оп- 
штег клишеа, изградио се и конвенционални језик поезије. 
Због ограничења која је наметнуо дванаестерац и метрич- 
ких захтева који су подразумевали велику дисциплину у 
одржавању двоструке риме и цезура унутар стихова устали- 
ли су се многобројни парови идентичних рима и синтагми. 
Претерана понављања су ограничавала и лексички избор и 
природну мелодију стиха и чинила их монотоним. Песници, 
са осећањем за вредности стиха и књижевне речи, спонтано 
су уносили освежења. Налазили су их у песничком језику 
народне поезије, као једином ослонцу који су У сопственој 
традицији имали и укључивању икавизама, некада због ме- 
трике или слика, али најчешће из потребе да прекину мо- 
нотоност овешталог израза. 

Дуго трајање петраркизма природно је изазивало уну- 
трашње промене, у односу према узору, у зависности од 
међусобног утицаја песничких струја или делимичног ра- 
зилажења, степена ослобађања од клишеа и др. 

Дуготрајно подражавање узорног Петраркиног канцо- 
нијера, на широком простору, на коме је било различитих 
традиција и утицаја, нарочито усмене провенијенције, али 
и неједнаког односа према слободном поимању живота и 
нових вредности које су објављивале хуманистичке девизе 
атот отта утси и сатре фет, које су на тренутке оду- 
дарале од платонистичке поетике и естетике, учинило је 
да се Петраркини следбеници, остајући у оквирима нор- 

мативне платонистичке поетике, унеколико раздвоје у два 
тока образујући две основне песничке школе. Прва је била 
такозвана напуљска школа (страмботисти)“ која је током 
завршних деценија ХУ века са Серафином Аквиланом, 
Бенедетом Каритеом, Антониом Тебалдеом, Балдасареом 
Олимпоом и др. стекла велики број поклоника јер је, под 
утицајем провансалске поезије и народне лирике, унеколи- 
ко изменила идеалну визију љубави коју су прокламовали 
и поетички дефинисали непосредни следбеници Петрарке. 
Они су преузели Петраркине теме, али су, пошто је њихов 
број ипак био ограничен, морали да изналазе нове начине 
у варијацијама интерпретираних мотива и бране сопствену 
поезију од монотоније и статичности. Зачетник њен у ду- 
бровачкој поезији био је Шишко Менчетић, који је усвојио 
све важне елементе којима се одликовала поезија ове школе: 
досешку (комбинацију необичних, „прављених“ слика, која 
је била даљег провансалског порекла), која је у његовим сти- 
ховима добијала оригиналан призвук када се појављивала у 
функцији поенте изречене народном пословицом, прилаго- 
ђеном двоструко римованом дванаестерцу; страмбошо као 
основну строфу (у његовом канцонијеру није била обавезна, 
састављао је песме од једног дистиха до више десетина дво- 
струко римованих дванаестераца); фигурашивносш и лекси- 
ку народне поезије (топосе, синтагме, деминутиве, фразе, 
слике и др., у којима су се препознавали делови стихова 
и песничког израза изворне народне лирике); сензуалносш 
(умеренију од оне којом су обиловали узори). Менчетићева 
поезија је усредсређена на жену (идеалну ренесансну ле- 
потицу која је увек у клишираном поетичком знаку рајске, 


4 Појам страмботисти потиче од строфе страмбото (строфа од 
осам стихова), пореклом из напуљске народне лирике која је као окта- 
ва или као песма са бројем стихова дељивим са осам била честа у овој 


поезији. 

анђеоске, божанске, небеске лепоте) која управља песни- 
КОВИМ осећањима у свим фазама развоја његове љубави. 
Доследан је у поимању идеалне лепоте – рајске, божанске, 
анђеоске – односно њеног клишеа, у складу са оновременим 
естетичким и филозофским трактатима о лепоти. 
Шишко (Сигисмунд) Менчетић> (1458–1527), пр- 
ви познати песник ране ренесансе чија је поезија сачувана, 
уједно је и најплоднији стваралац овога доба. По много че- 
му он је и као личност ренесансе и као песник представник 
своје средине, времена и литературе у коју је ушао обим- 
ним канцонијером од преко пет стотина песама, у коме је 
садржано све оно што је било темељ и што је први пут 
покренуто у дубровачкој ренесансној поезији. Љубавна пос- 
зија не би имала тако важан удео у свеукупном књижевном 
стваралаштву током ренесансе да на самом почетку, у ње- 
ним основама није стајало, за дубровачке прилике обимно. 
и прихваћено као велика новина, песничко дело Шишка 
Менчетића. То је репрезентативни примерак канцонијера. 
у коме су примењене и учврстиле се опште норме петрар- 
кизма, успоставио низ обавезних тема и њихов унутрашњи 
однос (свака песма је независна, али и одређена местом које 
јој у низу сукцесивног развоја „љубавног“ романа припада) 
и мотива који су према предвиђеној структури, поетици и 
естетици пратили песникову идеју. Поетички је кодифи- 
кован књижевни и стилски израз, који је сједињавао у се- 
би традиционални песнички језик усмене књижевности и 
прихваћених модела (стилистичких, метричких и др.) пе- 
траркизма уопште. Иако ће се временом развити различити 
приступи основној теми канцонијера у целини и његовим 
битним својствима, и варирати од песника до песника, не 
само због природне различитости већ и стога што се то- 


5 - 
У старијој литератури појављује сем 
пазе А јављуј друго, споредно презиме 

ком неколико деценија мењао сензибилитет, па самим тим 
померала и поетичка законитост, Менчетићев канцонијер 
је био стварна основа овој врсти певања. Тога су каснији 
дубровачки песници, и када су се већ удаљили од раног 
петраркизма и делом превазишли његову поетику, били све- 
сни и Менчетић је, заједно са Држићем, за њих био – „прва 
свитлос нашега језика“. 

Шишко Менчетић је припадао једној од најпознати- 

јих дубровачких племићких породица која је током векова 
оставила значајне материјалне и духовне трагове свога по- 
стојања. О његовом животу има доста података (Јиречск, 
Решетар) на основу којих се сагледава човек новог времена, 
ослобођен патријархалних обзира, који није само пример 
самосвесног човека препорода; истовремено, у његовој би- 
ографији се пресликавају друштвени односи и привилегије 
патрицијског поретка: од ране младости, 1476, па до зрелих 
година непрестано га сустижу оптужбе, затворске казне и 
глобе, увек умањене зато што је властелин, због туча (1483, 
1498), грубих изгреда, безобзирности, занемаривања пле- 
мићких обавеза, насилног понашања према грађанима, пре- 
ма служавкама и сл. После школовања у Дубровнику бавио 
се трговином (путовао је у Турску, боравио је у Једрену итд.) 
а у зрелијим годинама вршио је разне дужности у дубро- 
вачкој влади; два пута биран је за кнеза (1521, 1524). Умро је 
од куге од које је током 1526. и 1527. године у Дубровнику 
страдао велики број грађана. 

Канцонијер Менчетићев, према обиму у коме је засту- 
пљен у Рањинином зборнику, садржи 512 песама, без насло- 
ваб. Од уводне песме, која је у основи топос, до завршних, У 
којима резигнирани песник тражи уточиште у Христу, пра- 
ти се клиширана, наизглед лична, историја, од љубави на 


6 Бројевима их је обележио Матијашевић у ХУШ веку, а наслове 
су им касније дали у својим издањима В. Јагић и М. Решетар. 

први поглед и песниковог – ренесансног – признања свемо- 
ћи љубави (атог оттја утси) до ослобађања од овог „роп- 
ства“. У тој историји садржане су стандардне фазе из којих 
се види до ког тренутка поезија прати Петраркину идеју, а 
када се петраркисти, неоплатонисти одвајају од њега: умр- 
лу драгу другог дела Петраркиног канцонијера заменило је 
остварење љубавних жеља, али је очекивана кулминација 
преокренута у хришћанску визију највише, небеске љубави 
Пут успона љубавних емоција, под утиском овог открића, 
преобраћен је у ново осећање резигнације. | 
Уводна песма је најављивала садржај канцонијера (не 
и свеукупан садржај Менчетићеве поезије заступљене у Ра- 
њинином зборнику) и његову природу: љубавна туга, о којој 
пева, поручивао је песник читаоцу, не треба да га растужи 
„молим те, весело, ... весели тве чело“), чиме сам указује 
на конвенционалност своје поезије. Основним мотивом, ла- 
коћом којом опомиње на основно осећање, досетком, у кој 
је уграђена, као поента, народна пословица („тој ли ЈУР И 
боље ти мореш, ти твори / ото ти јур поље...“ — ко може боље 
широко му поље), извештаченошћу (наизглед дубоко осећање 
исказује се баналном сликом – „кости нагризат“), двоструко 
римованим дванаестерцем, дистихом, акростихом и општом 
лежерношћу ова. уводна Менчетићева песма је најавила у це- 
лини одлике поезије у канцонијеру. (Она је и сведочанство 
о постојању првобитног компактног љубавног канцонијера 
који се потом мешањем рукописа и преписа, изменама и до- 
дацима претворио у зборник.) Патњу, према основној схеми 
изазива неизмерна љубав према жени изузетне лепоте која 
је узрок песниковог „ропства“. Менчетић, без обзира што 
акростиховима великог броја песама алудира на низ на 
них лепотица и на тренутке нарушава идеализам платонске 
љубави, током целог канцонијера у основи изграђује један 
једини идеални лик жене који је узрок разних емоција и ду- 
шевних стања кроз која пролази и на тај начин не изневерава 


99 __ Злата Бојовић 


кодекс осећања. Велики број различитих женских имена, 
којима је упућивао изјаве љубави и које је описивао, као и 
уплитање свога имена у разним варијантама, био је део стил- 
ске игре, досетка, и припадао је форми. Идеални лик који 
је он изграђивао у целости је одговарао конвенционалном 
петраркистичком књижевном портрету најлепше жене, и у 
избору елемената лепоте и у сликама којима је представља 
(златна коса и два прама која падају поред лица; лице бело 
попут љиљана, румено попут руже; очи – две звезде; обр- 
ве – два месечева лука; усне као корали, зуби као бисери: 
врат – бео попут слонове кости, гладак; глас, смех – сладак, 
реч – медна, ход – брз и лак као у јелена). Овако задат пор- 
трет, крајње уопштен, без простора за индивидуализацију, 
није остављао велике могућности за песничку слободу, што 
се од аутора, који треба да следи узор у највећој могућој ме- 
ри, није очекивало. Менчетић ствара портрет идеалне рене- 
сансне лепотице према клишеу, дефинисаном у поетичким 
трактатима ХУ века и у поезији тако што га склапа или од 
појединачних детаља (песме у којима је описан само један) 
или га види као целину (песме у којима опева неколико или 
све предвиђене елементе идеалне лепоте). 


Слави свак из гласа ову вил гиздаву 

ка носи од власа венчац лип на главу, 
а пушта на чели два злата прамена, – 

зато ју свак вели да је моћ љувена; 
измиша с ружом ђиљ тер просу низ лице, 

тер нас зби јак смириљ у сокол птичице. 
А нику има слас позор ње избрани, 

да чловик за ње влас живот свој не брани; 
ако ли тко позре ње уста румена, 

море рећ цвитком зре кораља црљена. 
Ох, грло љувено и руци прибиле, 

колици скровено за љубав њих цвиле2 

Тој конвенционалној визији Менчетић ипак, спонтано, на 
више места даје индивидуално обележје, замењујући, на 
пример, топос дејства лепоте на заљубљеног, оригинални- 
јом поентом која је довољно концизна да се издвоји у за- 
себну песму: 


Вишњи Бог на неби, владалац од звизда 
што створи сам себи кад ово нам изда; 


Портрет жене је употпуњавао поред конвенционалних и 
од узора независнијим појединостима које нису припада- 
ле спољашњој лепоти већ другим својствима и духовним 
карактеристикама: хвали њен разум („други је Саламун“), 
дар да лепо пева, слави идеални спој лепоте и доброте (оми- 
љен код петраркиста, према грчком филозофском начелу 
калокагатије 


Ако још доброта небеска рај стјече, 
од ове лјепота ни раја далече), 


али и мане, охолост, променљиву ћуд, поигравање његовим 
осећањима, презир његове љубави. Стална супротност из- 
међу силине песникове љубави, чежње и патње и неузвра- 
ћања осећања надвладана је само у песмама које припадају 
средњем делу развојне линије канцонијера када је на други 
начин потврђена свемоћ љубави – у узвраћању љубави и 
заједничком уживању. Портрет се, иначе, полако губи и пе- 
сник се све више посвећује својим осећањима; растерећен 
појединости спој платонистичког и петраркистичког поима- 
ња лепоте је у првом плану, означен епитетима божанска, 
анђеоска, рајска, али и илемениша (подразумева заједничко 
аристократско порекло). Све је наглашенији богатији спек- 
тар песникових осећања, без обзира што су део конвенцио- 
налног манира: верност у „љубавној служби“, изгубљеност 
пред њеном лепотом, чежња, неспокојство („ово ни љубав, 
неголи непокој“), истрајност, слабост заљубљеног, омамље- 

ност њеним певањем („свис и памет занесе он глас твој“), 
весеље када је угледа; радост изазвана испуњењем љубав- 
них жеља, осећање среће које симболично досеже врхунац 
у парафрази Петраркиног сонета Блажени час и хип најирво 
кад сам ја... (наглашено у завршним стиховима, у којима се 
удаљава од Петрарке 


Блажена лјепос тва, блажена тва младос 
покли се мени сва дарова за радос); 


резигнација, незадовољство (мизогински тонови, против 
„злог језика“) и на крају осећање смирености у циклусу 
песма посвећених Исусу. У мноштву тема, мотива, поједи- 
начних песничких слика и исказа Менчетићевог канцоније- 
ра, препознато је, некад непосредно, а некад и вишеструко 
посредно порекло у Петраркиним сонетима и канцонама (у 
симетричном смењивању препеваних и оригиналних сти- 
хова, у делимичном преводу на који додаје „свој завршетак 
и др.) у елементима „слатког новог стила“ (парафраза из 
Дантеовог Пакла „ни веће жалосши / нер смишљаш у тузи 
минуше радости и сл.), у траговима трубадурског певања 
(типично поређење заљубљеног са јеленом који се прогоњен 
сам предаје ловцу, у песми 68), у инспирацији, у парафра- 
зама и делима петраркиста (Серафина из Аквиле, Анђела 
Полицијана и др.). И поред тога, Менчетић није био само 
следбеник општеприхваћених узора већ је на тренутке спон- 
тано, надахнуто осликавао тренутне призоре који, чак и ка- 
да нису изворно његови, имају драж изворне свежине: такву 
је слику остварио у опису девојке која, када га је изненада 
угледала, изводи спонтано сцену завођења распуштањем 
косе и одмах нестане, а њега остави збуњеног (песма 3); та- 
кав је доживљај интимног амбијента, када је ослушнуо дует 
пријатеља и неке жене (пролазећи „кроз дразих твојих двор 
јучер се запутих..., нјеку госпођу чух с тобом појући“) у по- 
сланици Блажу (96). У понеком стиху осветли се биографска 

појединост („ни кад се с ким убих у моје дни младе, али што 
изгубих, не плаках јак таде“ – у песничкој слици је скриве- 
но подсећање на бурну младост, 417). Има непосредности 
у опевању одласка „у туђе стране“ како би заборавио на 
неузвраћену љубав, које му је уместо олакшања донело још 
већу чежњу (91), у певању о љубави у посланици пријатељу 
Стијепу. Лични су његови имплицитни искази о схватању 
платонистичке поетике (по којој је славно оно што песник 
прослави, 370), и самосвесни стихови о себи: 


Зашто сам они ја за кога на сај свит 
од мнозих име сја и цафти како цвит; 
зашто сам писнивац и пјесни зач твору 
од којих јур винчац љувени задвору. (378) 


(Можда је у овим стиховима, поред песничке, у речима 
„мнозих име сја“ скривена алузија на неке непознате песме 
у којима је славио друге.) 

Изван клишираног оквира љубавне лирике, канцонијер 
је садржао циклус песама посвећених Исусу који се у осно- 
ви уклапао у преображај песниковог основног осећања на 
коме је почивала „историја“ љубави. Менчетић је испевао 
и неколико сатиричних песама са изразито оштрим мизо- 
гинским порукама и једну сатиру засновану на изразима 
антагонизма према Которанима. 

Сензуалност, као једно од обележја неоплатонске тео- 
рије љубави напуљске школе петраркиста, нашла је место 
у Манчетићевој поезији, али не онолико слободно и нагла- 
шено као код песника на које се иначе угледао. Остајала 
је, најчешће, у границама које су биле на ивици слободе, 
у досеткама (песник прижељкује да буде онај цвет који би 
девојка убрала и ставила у недра, 51), а само је у оном де- 
лу канцонијера у коме је опевао фазу одговора на љубав И 
остварење љубавних жеља било непосредних алузија на 
уживање (девојка „дарова образ свој мојојзи младости“, 

„рајске сладости живот мој напуни“, „мени се сва у дар 
дарова“, позив да дође „кад приде ноћни мрак“, уживање у 
пољупцима, занетост у радости „вас падох у пламен гору- 
ште љубави“, указах у мени желинје љувено, које сви љу- 
вени пожеле“, „крили она се сва мени“ и сл.). 

Однос према народној поезији показивао се многостру- 
ко код свих раних дубровачких петраркиста, чије су песме 
заступљене у Рањинином зборнику тако да је све оно што 
се запажа у Менчетићевим песмама у већој мери део за- 
једничких особености но његова специфичност. Једна од 
најбитнијих веза, која је учествовала у стварању форме, у 
мелодици и метрици била је у потпуном овладавању дво- 
струко римованом дванаестерцу који се као стих народне 
поезије у уметничкој усталио већ од почетка ХУ века. До- 
датну везу је представљала и околност да је ова лирика, 
по свему, значајним делом била меличка, на шта на више 
места опомињу аутори стихова. Налажење ослонца у народ- 
ној поезији било је природно јер је пре развоја ренесансне 
поезије једини ослонац био у домаћој традицији на народ- 
ном језику. Отуда су и сви поступци, који су у оквиру тог 
односа успостављени у италијанској лирици, у дубровачкој 
добијали оригиналну форму јер су се заснивали на изворној 
лирици и народној мудрости. Њима су рани петраркисти, 
аутори заступљени у Рањинином зборнику, дуговали звуч- 
ну и живу, значењски пуну лексику усмене поезије, богату 
фигуративност (са мноштвом топоса, синтагми, епитета, 
деминутива, апострофа и др.), дикцију и звучност и, у ве- 
ликој мери, сентенциозност у којој је, најчешће, изворна 
народна пословица замењивала књишку мудрост. Поред 
народне поезије у извесној мери је и античка, понекад и би- 
блијска основа, до које је долазио углавном преко Петрарке 
и петраркиста, аутору била стилско средство и служила за 
песничка поређења и илустративне реминисценције: некада 
је то било непосредно преузимање слика (о Саулу, Давиду 

и Голијату, према Петрарки, о љубави Јелене и Лукрециј а,0 
лавиринту из кога не може да нађе заљубљени излаз, такође 
према Петрарки; о фениксу, према С. из Аквиле), некада су 
оне биле толико опште да се нису везивале за одређене из- 
воре (Купидон са луком и стрелама, алузија на Париса као 
симболом моћи лепоте, на Дијану и др.), а на неколико места 
паралелу је тражио код највећих песника, Хомера и Верги- 
лија. Дистих је био основна строфа Менчетићеве поезије; 
у мањем броју песама дванаестерци су били организовани 
у катрене, што је на неколико места остављало могућност 
за разломљене рефрене којима се затварао мелодијски круг 
песме. Често је облик строфе (дистих/катрен) био тесно по- 
везан са акростихом, а ређе је био мотивисан унутрашњим 
поетским смислом, независно од клишеа (бр. 345, песма 
састављена од два катрена: први катрен у служби једног 
мотива – пролазности времена, и једне фигуре у функцији 
ефекта – реторичког понављања; други у акростиху, са до- 
сетком у основи, који унутрашњом везом са мотивом првог 
катрена чини песничку целину и сл.). У целини народна по- 
езија је оставила значајан траг у Менчетићевом песништву. 

Удаљавање страмботиста од складног, језички чистог 
и префињеног Петраркиног певања, посебно од неприко- 
сновеног платонског доживљаја љубави, који је нарушен 
сензуалношћу, довело је до реакције у поезији. Издвојила 
се друга песничка школа, која је према поборнику враћања 
„изворном Петрарки“, италијанском песнику Пијетру Бем- 
бу (1470—1547), названа бембизмом. Настојање на проме- 
ни односа према Петраркином платонизму, у коме је било 
уочљиво све веће удаљавање, које је било све озбиљније 
од друге половине ХУ века, временом се улило у Бембов 
програмски и теоријски прилог језичком и стилском опо- 
нашању Петраркиног дела (дијалогом о платонској љубави, 
трактатом о вредности стварања на народном језику) што 
је потом пропраћено и канцонијером, чиме се тежиште са 

садржаја унеколико премештало на форму. У доживљају 
љубави примат је дат илашонизму, насупрот сензуалности 
страмботиста, а у исказивању осећања поступку који ће 
унапредити све елементе од којих се конституише форма, 
то јест складу, усавршавању метричке форме, брижљиво 
бираном иесничком језику и улађеносши сшилскот израза. 
И ова друга струја петраркизма, још у свом формирању, 
пре главних реконструкција Пијетра Бемба', имала је свог 
представника у дубровачкој поезији у Џору Држићу. 
Џоре Држић (1461–1501) један је од двојице најпо- 
знатијих ренесансних песника и аутор прве световне дра- 
ме у дубровачкој књижевности. Припадао је дубровачкој 
грађанској породици, старином из Котора, која се бавила 
трговачким пословима. Један од његове браће био је отац 
потоњег комедиографа Марина Држића. Хуманистичку шко- 
лу је похађао у Дубровнику у време када су у њој већ били 
врло развијени хуманистички програми. Права је завршио у 
Италији, и тај податак бележи генеалогија породице Држић. 
За време боравка у Италији непосредно је упознао богату ли- 
рику италијанских петраркиста, у време када у њој долази до 
превирања изазваних различитим односима према изворном 
Петраркином платонизму, свакако и латиниста, о чему је и 
остао траг у историји књижевности. О животу који је водио 
непосредно по повратку у Дубровник нема извеснијих пода- 
така. По свему, није наставио породичне трговачке послове. 
Извесно је да се у младим годинама бавио поезијом (на више 
места у песмама помиње своју „младос“), а како је аутор и 
једне пастирске еклоге, могуће је да је она представљана и 


7 Трактат под насловом Азолани (О Азојапђ), у форми дијалога о 
добрим и неподобним странама љубави, који се заснива на споју неопла- 
тонизма и Петраркиног доживљаја љубави, Бембо је штампао 1505; рас- 
праву Ргозе деПа ушрат !тргиа, у којој је дао поетички програм из кога се 
види да се тежиште преноси на језичко и стилско опонашање Петрарке 
објавио је 1525, а збирку песама Ге Ктте, у којој га је применио, 1530. 

да је на тај начин учествовао и у позоришном животу града. 
Тек се о каснијим годинама његовога живота зна нешто ви- 
ше. Пред њим, као грађанином, поред трговачке предстојала. 
је, као могућност, једино свештеничка каријера, за коју се, 
после тридесете године и определио: имао је 33 године када 
се, 1494. помиње као клерик и управник Цркве Свих Светих 
(Домино), а 1497. ступио је у свештенике. Биле су то године 
живог деловања хуманиста у време боравка Ђорђа Драгиши- 
ћа у Дубровнику, међу којима се несумњиво кретао. Када је 
године 1498. Драгишић одржао циклус теолошко-филозоф- 
ских расправа о природи анђела, у дубровачкој катедрали, 
у којој су учени Дубровчани узимали учешћа, зна се да је 
међу онима који су учествовали у диспутацијама био и Џо- 
ре Држић, који је тада већ био свештеник. Ове разговоре 
Драгишић је објединио и објавио 1499. (О природи небеских 
духова које називамо анђелима). У тој књизи Драгишић је 
о Држићу забележио неколико запажања, изречених прија- 
тељским тоном „мој Џоре Држић, памећу и изгледом кра- 
сан“, уз оцене да је био префињен и „марљив ученик“, што 
би значило да је био у групи хуманиста око Драгишића. 
Из приближно истог времена је и вест да му је тестамен- 
том 1500. године пријатељ из Стона, Фрањо Михо Главан, 
оставио неколико књига из своје хуманистичке библиотеке 
(Марцијала, Клаудијана, Цицерона). Других података о томе 
периоду нема, а певање петраркистичке поезије у то време 
било је већ иза Држића. 

У књижевности Џоре Држић је познат према канцони- 
јеру под насловом Џореше Држића пјесни ке сшвори докле 
кроз љубав бјеснјеше иочињу (садржи 96 песама и кратку 
дијалошку драму)“; могуће је да се још нека од његових 


- Део Држићеве поезије преписан је у Рањинином зборнику, па је у 
оквиру њега и објављиван. Целовит канцонијер је приредио за штампу 
Ј, Хам, Ргоке Ртте, Рјехт! ђиуепе, БРН 33. Хартеђ, 1964. 

песама крије међу онима које су анонимне у Рањинином 
зборнику, у који је доспела преко других рукописа, Не зна 
се тачно ни када је настао Држићев канцонијер као целина, 
сачуван, иначе, у препису тек из ХМ века, па самим тим 
ни да ли су у њему садржане све песме које је испевао, или 
је то био збир само оних које је до одређеног тренутка на- 
писао. Љубавна поезија Џора Држића испевана је у духу 
петраркистичког платонизма, односно оних следбеника ко- 
ји су се супротстављали сензуализму и необавезности пе- 
сника напуљске школе, на чему ће убрзо и Бембо консти- 
туисати свој програм и поетику. И поред различитости 
које су постојале између две струје, страмботиста и њихо- 
вих противника (бембиста), у основи је била реч о једном 
великом току поезије која је славила платонистичке идеале 
лепоте и љубави и стандардне девизе ренесансне филозо- 
фије. Њихове су песме у много чему биле сличне и, осим 
оних које су садржале изразите елементе сензуалности и 
наглашено различитог ауторског сензибилитета, често ни- 
је постојала између њих јасна граница. Држићев канцони- 
јер је исповест заљубљеног младића и садржи љубавну 
„историју“, која прати све устаљене фазе кроз које пролази 
заљубљени. Има стандардну композицију, од уводне про- 
грамске песме са пишчевом парафразом девизе о свемоћи 
љубави – „Љубав ка небеса и вас сај свит влада“ до побож- 
них песама на крају зборника којима се заокружује циклус 
осећања. Канцонијер започиње конвенционалном песмом 
која најављује тему и садржај „Ох шужне сеј ијесни, с уз- 
дахом сложене 7 у сузах с болјезни цић муке љувене“, и у 
којој се огледају основна метричка и стилска својства: дво- 
струко римовани дванаестерац, али организован у катрене, 
са нетипичним акростихом који садржи песниково име. У 
песмама које следе постепено се формулише идеална ле- 
пота: опевана жена је најлепша; њен песнички портрет је 
створен од устаљених појединости, а осим телесних црта, 

исказаних клишираним метафорама и поређењима, упот- 
пуњавају га духовне врлине, ум, доброта, блаженост; ле- 
пота њена је, према поетичком начелу, анђеоска, рајска, 
божанска, небеска. У песмама се понављају устаљени пе- 
траркистички мотиви (о љубави као ропству, љубави на 
први поглед, о Купидону, љубавној стрели, неуслишеној 
љубави и песниковој патњи итд.). Клише канцонијера и 
конвенционалност у изражавању љубавног осећања, као и 
језичко и стилско опонашање Петрарке према бембистич- 
ким начелима условљавали су песнички поступак. Пошто 
у бембистичкој визији љубави није било сензуалности, мо- 
тив женске лепоте добио је пригушеније тонове. Песник 
више пева о свом осећању, а у мањој мери се бави чарима 
идеалне драге, иако је и њен портрет у целости дошао до 
изражаја. Делимично преношење тежишта на заљубљеног 
песника условило је да изостане низ уобичајених петрар- 
кистичких мотива. О тој разлици унеколико говори и чи- 
њеница да се у акростиховима Држићевих песама помиње 
најчешће песниково име, а женска само на два-три места, 
и то дискретно уплетена у стихове. Поред љубавних песа- 
ма у којима је опевао идеалну драгу, њену телесну и ду- 
ховну лепоту, своју љубавну патњу и тренутке радости 
које је доживео у љубави – што је све у домену конвенци- 
оналног, а не личног – или у којима је сажимао рефлекси- 
је о лепоти и љубави, (често у облику досетке, у једном 
дистиху), испевао је и неколико песама другачијег типа. 
Доживљај љубави Држић на моменте извлачи из стандард- 
ног оквира и преноси у слике које су изабране из народне 
поезије (уместо виле, песничко осећање покреће сељанка, 
„висока и танка / румена и била“; синтагма усмене прове- 
нијенције „висока и танка“ постаје топос у његовим опи- 
сима женске лепоте); за илустрацију верности призива 
слику унесрећене грлице из средњовековног Физиолота, 
љубавну песму претвара у посланицу и др. Ауторски глас 

творца канцонијера, односно „власника“ „љубавног рома- 
на“, прекида неколико пута пуштајући да о љубави говори 
„женски глас“ (Лисш од дивојке свому виренику, монолог 
„робиње“ у песми о узнемиравајућем сну) или уносећи 
реалистичне алузије (на „дубраву“, то јест Дубровник). Од 
клишеа одударају фиктивне посланице, не због форме ко- 
ја није неуобичајена, већ због нестандардног оквира за љу- 
бавну песму (једна коју упућује пријатељу и песнику Сла- 
доју; друга је „писмо“ – „лист“ девојке који шаље драгоме). 
Посланица пријатељу Сладоју садржи неколико поједино- 
сти које се везују за књижевну суштину, а не за шаблон: 
осим што апострофира непознатог песника љубавних и 
шаљивих стихова, алудира и на један лик из своје еклоге 
Радмио и Љубмир (што је од важности за хронологију на- 
станка Држићевих дела), преноси љубавни доживљај у па- 
тријархалну средину и слави једноставну лепоту, досетљи- 
во парафразира Проперцијеву „клетву“ (ако човек хоће 
некога да казни, нека га прокуне да се заљуби) и лапидар- 
но дефинише поетику смеха – „смих извидни“ (исто као и 
његов савременик, хуманиста Франо Луцов Гундулић), 
али и утилитарну улогу поезије. У Држићевој поезији је и 
на неколико других места било одјека усвојених постич- 
ких начела: платонистички став да је дело плод заноса 
крије се у речима да је поезију певао „докли кроз љубав 
бјеснјеше“; приклањање бембистичкој поетици у опасци 
да „свитовни одвеће слободно пивају“ и сл. По другачијем 
представљању доживљаја љубави издвајају се песме Лисш 
од дивојке свому виренику м друга, која почиње стихом 
„Ако је истини, мој Боже, ови сан“ (Чудан сан, ЕХХМЦ). 
У обе песме о љубави се пева с позиције женског осећања, 
које је непосредније од конвенционалних јадања у стоти- 
нама песама петраркиста. У првој мотив растанка уокви- 
рен је стварносним околностима: девојка тужи не само 


зато што је драги далеко, већ и над горчином трговачког 

живота. Држић је тиме увео у литературу тему, која ће 
управо доживљавана онако како је он о њој певао (на да- 
леком путу трговцу нема спокоја, нема ослонца у туђини- 
ма, постаје роб стицања и др.), наставити да траје у ду- 
бровачкој књижевности. У другој је у средишту такође 
животна тема, смештена у онирички оквир: песник у уз- 
немиравајућем сну види „госпоју“ очима петраркисте (уз 
необичан, готово маниристички обрт: она реторским пи- 
тањима сама себе описује према стандардном клишеу ле- 
поте), али визијом робиње коју гусари воде, њеном молбом 
трговцима да је ослободе, сажетим описом и слављењем 
родног града, односно Дубровника („дубрава тврда у мра- 
мору“) и његових највећих вредности, мира, слободе и 6о- 
гатства („мнози јој завиде ки нијесу слободи / ње благо 
гди виде тере мир угодни“), песник тај клише потпуно 
потискује. У првом плану остају патриотско осећање, пр- 
во представљање Дубровника у ренесансној књижевности 
и глас о своме времену; са књижевно-историјског стано- 
вишта, песма добија на важности јер је преко ње у дубро- 
вачку књижевност уведен мотив „робиње“, односно актив- 
ни женски лик који се сам бори за себе, и који нема 
никакве везе са ренесансном лепотицом канцонијера, ка- 
кав ће се понављати и касније (Ветрановић). Онирички 
оквир у овој песми најближи је функцији снова у народној 
лирици, иако је поигравање са сном („и у сан и јави тој 
зове што жели / ванка вас остави ини мир весели“) на не- 
колико места код Држића било у домену књишких понав- 
љања, без профетског наглашавања о коме је, иначе, упра- 
во у то време размишљао и писао Ђорђе Драгишић 
(ргорћепсаг хогипопех, 1497). 

У канцонијеру се налази и једна еклога, кратка дија- 
лошка пастирска драма са темом љубави, какве су биле 
уобичајене у петраркистичким канцонијерима. Иако је 
имала драмску форму, то је била само још једна од вари- 

јација основне теме. Драмски дијалог има 316 стихова и 
представља прву световну драму у дубровачкој књижевно- 
сти. Замишљена је да буде изведена на отвореном просто- 
ру, на коме су се представе изводиле, што се разазнаје из 
имплицитне дидаскалије у првом стиху дијалога: Радмиои 
Љубмир су се срели у граду, „меу кнезови | (први редови у 
гледалишту припадали су племићима, од којих су се бирали 
кнезови). Све је у драми смишљено са циљем да потврди 
девизу о свемоћи љубави. Учесници дијалога су опоненти: 
Љубмир, заљубљен, по петраркистичком клишеу, на први 
поглед, стаје у одбрану љубави без обзира на сва разумна 
одвраћања рационалног пастира Радмила који је на страни 
реалног живота. И унутрашњост мале драме испуњава низ 
контраста: супротстављање села и града, идиличне слике 
села (Радмио) сивилу сеоских зимских дана (Љубмир), су- 
протстављање блазираних градских госпођа непосредности 
сеоских жена: 


Нут како све тобом смијехом се шпотају 
и хвале меу собом туј ер те скончају. 


Гиздавих сељанка сада су све хоре, 

не свршив још санка ране ве' при зоре. 
Туј сурле, туј дипли хитро им узсвире, 

а бубањ најлипли уза ње удире. | 
А оне т' без вари у пјеснијех дан трају 

и танцем с овчари под убрус играју. 


Поента је у разлазу Радмила и Љубмира као потврди по- 
беде љубави. | | 
Додири са народном лириком у Држићевој поезији су 
вишеслојни и превазилазе једноставно ослањање на то- 
посе који се из усмене преносе у уметничку књижевност. 
Амбијент природе, који је, као у песмама „на народну , 


био оквир за многе варијације доживљаја неузвраћене љу- 

бави, укључивао је и велики број поређења са појавама у 
природи са биљним и животињским светом који је носио 
симболику и књишке и усмене традиције. Преузимају- 
ћи формуле из народне поезије Држић је следио стилску 
префињеност и неизвештаченост која је одисала чистотом 
једноставности (О круно придрага, бисерни мој цвите; мој 
драги бисеру; мој цвите примили, моје чисто злато и сл). 
Исту меру је имао и у ослањању на пословичну народну 
мудрост која је била у основи великог броја поенти и до- 
сетки, чак и читавих афористичних кратких песама (од 
два или шест стихова). Због изостанка ефектних детаља 
из оквира сензуалности, већа пажња посвећена је форми – 
бираним речима, стилу и финоћи у лирском изразу – која 
преузима улогу најважнијег ослонца у спознаји осећања. 
Ограничења која је наметнуо двоструко римовани дванае- 
стерац, Држић је налазио начина да превазиђе. Метрички, 
уз уобичајене дистихе и страмботе, он разним комбина- 
цијама стихова, претежно римом, формира терцине (два 
дванаестерца и један полустих се римују; дистих и по- 
лудистих са римом а, а, 6; в, в, 6...), које подражавају Пе- 
траркине терцине, катрене (акростихом, са поентирањем 
сваког четвртог стиха), секстине (такође маркиране акро- 
стихом); уводи рефрен и, као новину, осмерачке катрене 
(са римом а, 6, а, 6). Срећу се аутодијалози и дијалози, 
као и читаве песме у облику афоризама. Постоји велика 
блискост са народним изразом, већа но код других петрар- 
киста, који је имао уметничку дикцију. Та разноврсност је 
наметнула нови ритам поезији који ће се преносити током 
трајања ренесансе. 

Песници ХМТ века су познавали Држићеву поезију не 
само по оном делу који је заступљен у Рањинином зборнику 
већ и по рукопису Џореше Држића ијесни ке створи докле 
кроз љубав бјеснјеше почињу, чији је наслов парафразирао 
Влахо Водопић у једној посланици Николи Наљешкови- 

ћу“. По свему, Држићевих песама је било и ван његовог 
канцонијера. Динко Рањина је шездесетих година ХМТ ве- 
ка у малом циклусу, насловљеном Нафробје Џоре Држића 
(168—–170) навео да је осим најбројнијих љубавних („најли- 
ше љувене“), певао и побожне песме, којима је указивао на 
„прави пут“ и шаљиве, 


све хвале и славе вишњела припива, (168, 8) 

У нашу потребу тко нам ће сказат моћ 

прави пут, ки к небу води нас дан и ноћ 

За нашпој болјезни разговор подати, 

тко нам ће већ пјесни веселе спјеватиј — (170, 7–10). 


Остао је, заједно са Шишком Менчетићем – „Шишко и Џо- 
ре“ – симбол дубровачке лирике током читавога века. 


ПРЕВЛАСТ ДРАМЕ 


После песничког узлета прве генерације петраркиста, 
која је отварала пут уметничком певању на народном језику 
у завршним деценијама ХУ века и одиграла велику улогу 
у васпостављању оквира и природе дубровачке ренесансне 
књижевности на њеном почетку, као и књижевнога језика и 
у утемељавању низа својстава која ће је одредити и учинити 
самосвојном током читавог трајања, уследио је други пери- 
од у њеном развоју. Сложенији, разгранатији, садржајнији, 
са великим бројем представника, који ће трајати више од по- 
ла века. Био је то најбогатији период дубровачке ренесансне 
књижевности. Започињао је са Мавром Ветрановић који јеу 
књижевни живот улазио у време када га је прва генерација 


9 П. Станојевић, Прилог познавању ренесансног песника Влаха Во- 
допића и њетових веза са Џором Држићем, Студије и грађа за историју 
књижевности, 1986, 2, Институт за књижевност и уметност, Београд, 46. 

дубровачких петраркиста напуштала. У најпунијем значењу 
тај успон се остваривао деловањем неколико генерација пи- 
саца између тридесетих и шездесетих година ХМТ века, иако 
је са Ветрановићем започињао и знатно раније. После њего- 
вог укључивања у ток дубровачке ренесансне књижевности 
уследио је низ мање запажених песника, од којих је остало 
тек понеко дело, попут Марина Кристићевића (друга пол. 
ХУ века – 1531), Мата Хиспанија (око 1508 – после 1553), 
анонимних писаца који су малим бројем сачуваних стихова, 
којих је, судећи по вештини певања, морало бити и више, 
показивали којим је токовима наставила да траје петрарки- 
стичка лирика после најстаријих песника. Уз њих готово из 
године у годину у литературу су улазиле нове личности 

приближно исте генерације, Влахо Водопић, Марин Г аљазо- 
вић, Марио Кабожић, Никола Наљешковић, Марин Држић 

Марин Буресић, Никола Димитровић, готово сви из редова 
грађана. Најзначајнији међу њима, Наљешковић, Држић и 
Димитровић, имали су и сличне животне путеве будући да 
су сва тројица припадала трговачком свету. А у поезији све 
су их, укључујући и Ветрановића, повезивале посланице 
и осмртнице које су једни другима упућивали. Како се у 
дужем периоду није појављивао ниједан већи песник који 
је био искључиво петраркиста, можда и због засићености 
овом врстом поезије, тежиште књижевности се премештало 
на друго поље. Прекинута је доминација петраркистичке 
поезије и петраркизам стагнира, а у литератури се отварају 
широки простори за разноврстан рад – за писце различитих 
назора, за многе нове песничке врсте, за препеве античких 
мислилаца, за драму, за хришћанску ренесансу, за религи- 
озне садржаје уопште, за библијске парафразе и препеве; 
књижевност на народном језику осваја средишње место у 
широј култури; настају прва дела у прози, писана говорним 
језиком; разгранава се метрика, умножавају врсте строфа и 
стихова; стилски стандард се разбија маниризмом; потреба 

за књижевним делима подстиче велики преписивачки рад 
(умножавају се рукописи, стварају песнички зборници, пре- 
писују се анали); излазе прва издања дубровачких писаца. 
Поред постојања већег броја писаца, у том периоду највред- 
нију улогу је имало стваралаштво тројице аутора, Мавра 
Ветрановића, Николе Наљешковића и Марина Држића. Сва 
тројица су, и поред тога што су се бавили поезијом, и са- 
стављали канцонијере (и Наљешковић и Држић су били 
бембисти), богатим и разноврсним драмским радом обеле- 
жили овај период дубровачке књижевности. 

Дубровачка ренесансна драма је после пастирског ди- 
јалога Радмио и Љубмир Џора Држића, од првих година до 
краја шесте деценије ХМ] века доживела пуни развој. Од 
самог почетка, а то су године у којима почиње да живи у 
Дубровнику прави ренесансни театар, у драмску књижев- 
ност улазе једна за другом готово све врсте овог литерар- 
ног израза. Познато је према посредним подацима да се 
ново позориште усталило са представама Плаутових ко- 
медија које су изводили ученици Илије Цријевића. Није са 
Плаутовим комедијама на позорницу поново ступала само 
једна нова сложена уметничка појава, већ се са њима успо- 
стављало све оно што је подразумевао ренесансни театар, 
обновљен на античкој традицији. У Дубровнику, у коме ни- 
је постојала позоришна зграда, са првим драмама се уста- 
лила сцена на отвореном простору, пред Кнежевим дво- 
ром, импровизована, према поетичким правилима и према. 
пракси, тако да буде уклопљена у део градског амбијента 
који је био и природан декор, пред публиком која је била 
распоређена по хијерархији, у првим редовима властела и 
владике, у позадини народ као „покретна“ публика (већ је 
и алузија у Држићевој еклоги с краја ХУ века упућивала на 
ту околност – да се драме изводе на отвореном, „меу кне- 
зови“). Сачуване вести о разним извођењима, иако увек не 
казују о којим делима је реч, показују да се током читавог 

периода, о покладама, а када је реч о побожним драмама 
у одређеним пригодама, одржавала традиција представља- 
ња нових драма. Дубровник није имао ни професионалне 
глумце, али је од почетка имао добро организоване гру- 
пе аматера које су, често заједно са аутором, припремале 
представе. Посредне вести казују да је у Дубровнику то- 
га времена било и музичара (осим оргуљаша у катедрали, 
који је обично био странац), без којих не би могле да се 
представљају оне драме у којима је било делова који су 
подразумевали песму и игру на сцени. Савременици Ма- 
рина Држића, који је, према Ветрановићу, свирао на свим 
инструментима, а поуздано се зна да је биран за оргуљаша 
у дубровачкој катедрали, били су фрањевци Антун Тудро- 
вић, Емануел Златарић! , Без сумње било је и других, из 
световних редова, јер је управо у световним драмама било 
делова који се певају и играју (филозоф Никола Гучетић је 
оставио сведочанство да је, када је у младости учествовао 
у представама комедија и трагедија, свирала музика како 
би учесници савладали трему)!!. Тај период је започињао 
митолошком еклогом Мавра Ветрановића. И поред тога 
што је овом невеликом драмом постављена основа овом 
жанру и савладан поступак у преношењу митолошке фабу- 
ле у драмску форму, митолошка еклога није наставила да 
се развија као чиста, самостална врста, али је на известан 
начин задржала своје место у оквиру другог жанра. Са 
Ветрановићевим пастирским играма наставио је да се раз- 
вија и овај жанр, а у односу на Држићеву пастирску еклогу 
оне су представљале велики напредак (сложенија радња, 


10 Рта А. РозтКом бе, Зекипа Вгипјоћ, диђгоуаске загђетћ и ХУТ 
узеки, Зуећа Сестуја, 1918, ХП, 113—15. 


им. Пантић, Дубровачко нозоришше Држићево! доба, Књижев- 
ност и језик, Београд, 1961, УП, 2, 150—159, и у књ.: Из књижевне про- 
шлосши, Београд, 1978, 5—16. 

паралелне радње, учешће већег броја личности, музички 
и плесни умеци). Следиле су Наљешковићеве пастирске 
игре, освежене блискошћу са народном традицијом, али и 
слободом какве до тада није било на дубровачкој позорни- 
ци (ласцивне алузије и алегорије). Тај жанр је у развоју и у 
вредности достигао врхунац у Држићевој Тирени. 

Хронолошки, нова врста се појавила крајем четврте де- 
ценије ХМГ века са низом побожних драма Мавра Ветрано- 
вића, које су од почетка биле поетички потпуно дефинисане 
и изграђене: писане у духу хришћанске ренесансе – побож- 
на тематика пренета у модерну драмску форму – представ- 
љале су сасвим нов правац у овој врсти стварања. Побожна 
драма је била нова врста која се одвојила од средњовековних 
приказања преузимањем неких елемената форме класичне 
драме, увођењем или назначавањем реалних учесника и 
ситуација, пасторалног и рустикалног амбијента, драма- 
тичношћу која је проистицала из радње и заплета, ликови- 
ма са наглашеном индивидуалношћу и емоцијама, језиком 
поезије и др. На тај начин се приближила савременој све- 
товној драми, али је остала у оквирима религиозних тема 
и садржаја. И поред велике популарности побожних драма 
(једна од њих сачувана је у пет верзија), Ветрановић није 
имао следбеника у овој врсти рада. 

Почетком пете деценије појављује се још један нов, у 
ренесанси омиљени жанр – фарса, коју је у дубровачку књи- 
жевност увео Никола Наљешковић. Са њом на дубровач- 
кој позорници први пут се приказује непосредна стварност, 
грађански живот у коме гледаоци могу да препознају своје 
време и себе саме. За ово доба везана је још једна новина: 
отвара се нови простор за извођење драма – позорница у 
приватној кући (то су драме које се играју приликом свад- 
бених весеља). За разлику од италијанских градова, у којима 
су представе игране на дворовима, или у оквиру већих на- 
учно-уметничких друштава, академија, које су се окупљале 

у богатим кућама, дубровачки простор је био знатно ску- 
ченији. Но, та околност је додала овим драмама и њихо- 
вим извођењима тон приватности и на непосредан начин је 
за публику отворила садржаје који су сједињавали живот 
и позориште. Фарса је наставила своје трајање, али, буду- 
ћи да је следећа у тој врсти била мотивски усредсређена 
на феномен „сељака у граду“, није наставио да се развија 
онај тип фарсе преко кога је Наљешковић увео овај жанр 
на. дубровачку сцену. Средишње године ХМ! века биле су 
најплодније и најуспешније за дубровачко ренесансно по- 
зориште. Са сцене су се већ повукли аутори који су њиме 
доминирали, Ветрановић и Наљешковић, а на њу се успињао 
Марин Држић. У драмским врстама у којима је имао прет- 
ходнике, отишао је даље, усавршио их је (фарса) или створио 
нове варијанте (спој митолошке фабуле и фарсе, мешање 
пастирско-митолошких фабула). Највиши домет је достигао 
у писању ерудитних комедија, које су, у основи, највреднија 
тековина дубровачке ренесансне књижевности. Осим што су 
биле и остале једине у овој врсти, вредне су и по томе то 
су то прве драме писане у прози, народним језиком. Крајем 
шесте деценије ХМ века настаје и прва трагедија којом се и 
окончава драмски рад Марина Држића. Поред најважнијих 
жанрова који су доживели потпуни развој у овом периоду 
дубровачке ренесансне књижевности, било је и других, мање 
значајних појава, попут анонимног контраста Каранје Џивко 
Облизало и Сава Враголов, који и жанровски и вредношћу 
хумора заостају за богатим низом дубровачких драма, али 
који имају вредност сведочанства о шароликости њиховог 
садржаја и разноликости рустикалних типова. 

Ширењем садржаја књижевног стваралаштва, које је, 
будући да је уз нормативну поетику све већу улогу има- 
ла имплицитна поетика, у великом делу подразумевало 
промене које су пратиле сензибилитет човека зрелог пре- 
порода, заступљеношћу готово свих жанрова који су про- 

истицали из богатства садржаја који је улазио у литера- 
туру, развојем народног језика који је добијао књижевну 
потврду, усавршавањем стиха и стила, околношћу да је у 
том времену стварало неколико аутора посебнога дара и 
свестрано посвећених списатељском раду, али и позори- 
шту, у овом периоду се конституисала Дубровачка књи- 
жевност као литерарни факт, која ће тај оквир сачувати до 
краја свога трајања. 

Прве петраркисте, који су поставили темеље дубро- 
вачкој лирици и нови период у књижевности препорода, и 
генерацијски и по природи свога раног стваралаштва, спајао 
је Мавро Ветрановић. 

Мавро Ветрановић! (1482–1476) једна је од нај- 
значајнијих фигура дубровачке ренесансне и дубровачке 
књижевности у целини. У веку у коме је стварао оставио 
је трага у најважнијим токовима литературе будући да је 
био савременик скоро свих дубровачких писаца ове епохе 
и свих промена које су се у њој догађале. Рођен је у гра- 
ђанској породици, из реда антунина (према генеалогији 
племство је изгубила средином ХТУ века). Крштено име 
му је било Никола. Са стране оба родитеља имао је даље 
италијанско порекло. Школовао се у Дубровнику, и од та- 
дашњих професора, међу којима је био и Илија Цријевић, 
могао је да стекне широка општа хуманистичка, као и не- 
посредна књижевна знања. Имао је прилике да се упути 
у теолошку материју, коју је на популаран начин, јавним 
теолошким и филозофским расправама међу ученим Ду- 
бровчанима ширио Ђорђе Драгишић, од 1497. до 1500. про- 
фесор теологије и проповедник у Дубровнику. Посредно 
се потврђује да се у младим годинама бавио световном 
књижевношћу. Његова биографија постаје доступнија од 


12 У старијој литератури често се употребљава и споредно пре- 
зиме – Чавчић. 

када се у двадесет и петој години определио за монаштво и 
ступио у бенедиктински ред. Завете је положио у бенедик- 
тинском манастиру Свете Марије на Локруму 21. јануара 
1509, а како је томе претходило најмање једногодишње 
искушење, уз друге припреме, из световног живота мо- 
рао се повући још 1507. Као бенедиктински калуђер, који 
је готово седам деценија провео у овоме реду, боравио је 
у неколико манастира дубровачке дијецезе, на Мљету, на 
Светом Андрији (на коме је био приор), на Локруму, и, нај- 
дуже, у Светом Јакову на Вишњици, учествовао је у рефор- 
ми бенедиктинских манастира на територији Републике, 
уз велике трзавице које је реорганизација изазивала (пет 
година је провео у изгнанству у Италији, одлазио је 1528. 
због процедуралних проблема папи у Рим); 1545. дошао 
је на чело Мљетске конгрегације и добио звање опата на 
Мљету. Вишедеценијски боравак у Светом Јакову, надо- 
мак Града, као и његова непрестана заинтересованост за 
свакодневни живот и за сва збивања у Републици учинили 
су га живим учесником и књижевним сведоком читаве јед- 
не епохе. Поред књижевности, којом се непрестано бавио, 
био је посвећен теологији и астрологији. Умро је у Светом 
Јакову („на дан Светога Мавра опата“), где је и сахрањен. 
Његову смрт је пропратило неколико савремених песника. 
(М. Бунић Бабулиновић, Д. Пир, Н. Наљешковић, у чијим 
је стиховима слављен као опат, теолог, астролог и „спје- 


валац изврсни“). У епитафу испод његове слике у Светом 
Јакову!3 писало је: 


Р. 1. Маџгиз Ме тапиз Сту18 Каризтпиз 

Ми 1 штад. Тћеојорта мегзан (81) 1и5 
ег те са регша адео сјагив, 

се тотег 151 рт1огез 5ш 1еторолз Роегаз 
Гаџгеа фрпов тегћо 51 адзсттреи5. 


13 0 овом елогијуму данас постоји траг само у препису. 

У том часу, иако су хвалили његову поезију и дожив- 
љавали га као књижевну величину, савременици још нису 
могли да сагледају стварну вредност његове појаве. У ду- 
бровачку књижевност увео је нову модерну струју препо- 
рода – хришћанску ренесансу и у својим делима је темељно 
разрадио у складу са савременом поетиком јер је, јасније но 
други савременици, схватио њену суштину: идеалан спој 
хришћанске материје и ренесансне форме. Својом поезијом, 
окренутом животу, начинио је велики преокрет у дубро- 
вачком ренесансном песништву: прекинуо је доминацију 
конвенционалног, безличног, књишког односа према емо- 
цијама, на коме се највећим делом заснивао петраркизам, 
увео је лични тон и лични став, песмама је дао наслове 
и успоставио везу између аутора, предмета о коме пева и 
стварности. Поставио је темеље дубровачкој драми и допри- 
нео њеном наглом развоју; увео је нове врсте (митолошка 
еклога), постојеће унапредио (пасторална еклога) и довео 
до врхунца побожну драму као нови жанр; саставио је први 
еп на народном језику; осмислио низ песничких врста, од 
којих су се неке први пут појавиле у дубровачкој поезији. 

Ветрановићев богати рад!“ у књижевној историји де- 
ли се на два периода годином његовог ступања у бенедик- 
тински ред. Световном делу његовога стваралаштва, ко- 
је је настајало у младим годинама, припадале су љубавне 
песме, које нису сачуване, на које је сам алудирао („тој ли 
су пјесанце љувено ке појах“) и на које су опомињали и 
други аутори (М. Држић), вероватно и неке од парафраза 
античких мотива и покладне песме. На основу низа детаља 


1 Ветрановићево књижевно дело није сачувано у целини. На чи- 
њеницу да је постојао већи број фолио свезака његових песама указао 
је В. Јагић (Рјезте Мауга Уегтатса Саустба, Тартеђ, 1871, 5РН, Ш). Ка- 
снијим проналаском извесног броја песама (Колендић) овај податак је 
потврђен; несумњиво је да је изгубљена и његова љубавна лирика коју 
су помињали и сам аутор и други песници. 

расутих у његовој каснијој поезији (Чудно приказање, Пје- 
санца размишљања од смрши, Пјесанца Трлици), који су или 
алудирали на ране љубавне стихове или су то били њихо- 
ви делови (синтагме, опис женске лепоте и сл.), види се да 
је то била петраркистичка поезија, настајала, по свему, на 
преласку из ХУ у ХУГ век. У њој је Ветрановић замишљао 
идеалну жену која је дар с неба и анђеоске лепоте. У пе- 
сничком изразу касније лирике сачувало се доста слика које 
су припадале петраркистичкој форми казивања. Из раног 
периода потицала је и његова. покладна поезија. Неколико 
сачуваних песама можда су само део већег броја стихова ове 
врсте. Испеване су у ведром тону, у истој форми (у осме- 
рачким катренима, римованим а 6 а 6, са рефреном). Под 
маскама (Араби и Индијани, Ланци Алемани, трумберашари 
и пифари, Пастири, Двије робињице), али не скривајући се 
алегоријом, опевао је пригодне теме из савременог живота 
(трговце који су са разних страна долазили у Дубровник, 
немачке музичаре који су о карневалима стизали у Град, 
робиње које су гусари доводили у Дубровник на продају и 
др.) и хвалио родни град (дубровачко племство, углед Ре- 
публике, добре вернике, мудру политику, лепе Дубровкиње, 
трговце и трговање уопште). Биле су то најстарије покладне 
песме у дубровачкој поезији, лаког хумора, изграђене на 
сликама из реалног живота, надахнуте осећањем патрио- 
тизма и обогаћене мотивима из народне поезије. 
Поезијом је Мавро Ветрановић наставио да се бави 
и после 1507. године. Промена његовог односа према све- 
товном није га одвела у другу крајност, која би подразу- 
мевала само хришћанску и побожну тематику. Напротив, 
био је најсвестранији песник током свих деценија бављења 
поезијом, најобимнији по броју испеваних стихова, најди- 
ректнији и најреалистичнији по односу према времену у 
коме је радио. Због толике отворености према свим темама 
свога времена, његова поезија је богата песничка хроника 

Дубровника током највећег дела ХУГ века. Богатство тема 
и садржаја условило је настанак и развој неколико пџеснич- 
ких врста унутар Ветрановићевог песништва. Те песничке 
врсте нису биле увек строго разграничене јер су њихови 
разнородни садржаји, пуни дигресија, испреплетености 
(профаног и светог; античке и библијске парафразе и др.) 
уметнутих тема и морализаторске дидактике, нејасни кри- 
теријуми (садржајуформа) условили жанровско мешање, 
Осим тога, Ветрановић за већину врста није имао прототи- 
пове и ослонац у домаћој поезији. У његовој лирици, према 
основној подели, издваја се неколико врста: побожне песме, 
сатиричне, патриотске, програмске; посланице, осмртнице, 
парафразе и препеви псалама, античке парафразе. Лирика 
религиозног садржаја („пјесанце“, „тужбе“ и др.) била је 
богата и разноврсна и по обиму и по опеваним предметима. 
Обухватала је: једноставне парафразе библијских поучних 
прича (Пјесанца о Јобу, Тужба краља Давида врху Абса- 
лона, Тужба краља Давида врху Саула и Јонаше), у духу и 
маниру хришћанске ренесансе, која је у непосредном при- 
ближавању читаоцу видела смисао дидактичког делова- 
ња, на које је неретко непосредно указивао („овој писмо 
често чтите“); циклусе молитава Христу и Богородици; 
традиционалне представе о Христовом рођењу и о његовом 
страдању, о пропасти света; препеве псалама; расправља- 
ње о теолошким и религиозно-филозофским питањима (0 
смрти, о узалудности наде, о веровању, о греху, спознању 
и кајању, о Светом Тројству и др.). Од песама посвећених 
Богородици издвајала се нестандардна Пјесанца штшурку, 
оригинално замишљеног садржаја (апострофа цврчка да се 
придружи општем слављењу Богородице). Оквирну тему у 
песми надвладао је снажан доживљај природе, проткан пе- 
траркистичким мотивима и симболима, сликама и ритмом 
усмене поезије, рафинованом поетичношћу (опис праско- 
зорја), појачаном инкорпорирањем познате химне (Зараво 

дјево приблажена), којом се лично осећање сједињавало са 
универзалним. То је било пресудно за утисак који песма. 
оставља и за срећан склад између надахнућа и поетског из- 
раза. Доживљај природе је и иначе у Ветрановићевој поези- 
ји имао важно место. Она је била богати амбијент лирских 
догађаја, неисцрпно врело слика са којима је поредио или 
помоћу којих је објашњавао све: људе, њихове поступке, 
човекову природу, живот, осећања, збивања, етичке појмо- 
ве, лепоту итд. Симболика преузета из природе једно је од 
најважнијих својстава његовог песничког израза. Велики 
број Ветрановићевих више религиозно-рефлексивних но 
религиозно-моралистичких песама биле су део његове фи- 
лозофије која се темељила на хришћанским начелима, али 
која се није у потпуности опирала новом погледу на свет. У 
основи свих његових религиозно-рефлексивних песама би- 
ла су озбиљна општељудска питања на која је тражио и да- 
вао одговоре: да је веровање ослонац у човековом неснала- 
жењу и лутању (Вјеровање), да је пролазност неумитна, да 
је нада у добра овога света само обмана (Пјесанца крашку 
року нашела живоша, Млохаво је свјешовно уфање); да смрт 
треба прихватити као вољу Божју (Пјесанца размишљања 
од смрши), да је блажен онај ко може у себи да победи зао 
дух. О тежини ових питања говорила је и песникова сумња, 
коју је често спонтано исказивао. Иако је певао о смрти као 
спасењу које води блаженству, откривао је и резигнирани, 
субјективни, овоземаљски доживљај („гди види љепши 
цвијет, прјеђе га обруни“). Тај субјективизам је био једна од 
унутарњих веза која је обједињавала Ветрановићеву поези- 
ју. Једну грану његове религиозне поезије представљали су 
препеви псалама. У поступку преношења оригинала био је 
слободан, дигресијама и умецима толико је ширио препев 
да се у њему једва препознавала Давидова молитва а обим 
је понекад вишеструко надмашивао изворни псалам. У тим 
проширењима садржане су понекад потпуно нове песме, 

патриотско слављење Дубровника, исповедне (о личним 
незадовољствима), о друштвеном моралу, о историјским 
збивањима са позивом хришћанским владарима да се ује- 
дине пред турском опасношћу и сл. Посебно место у Ве- 
трановићевим самоиспитивањима имала је песма Ремеша, 
у којој је опевао боравак на пустом острву Свети Андрија, 
на које се повукао 1534. године са жељом да се, удаљен од 
света, посвети молитвама. Искушења свакодневице, доча- 
рана сликовито и реалистички, аутобиографска непосред- 
ност, блага аутокарикатура, успела координација између 
природе као спољашњег света и песникових унутрашњих 
недоумица и ломова, дале су овој песми јединствен тон у 
дубровачкој религиозној поезији. И поред убедљиве про- 
живљености, песник није био без дистанце према опеваном 
садржају. Није се губио у реалистичности, већ је, описујући 
је, размишљао о дубоком нескладу који дели човека од ње- 
гових жеља, о граници и смислу трпљења, о прилагођавању 
животу. Психолошки мотивисане ауторове реакције биле 
су знак прихватања овоземаљског живота. Зато у ремети 
није било гриже савести већ окретања новој реалности у 
којој ће он и даље задржати место Божјег слуге. 

О стварности певао је Ветрановић у низу сатиричних 
песама, које је, као жанр, отварала друга песма Ремеша. 
Метафоричког значења, дочаравала је песников доживљај 
света који га је окруживао пошто је прешао из „пустиње“ 
(напустио испоснички живот на острву) „у ове стране“, 
тј. у Дубровник. Нова песма је садржала програм великог 
дела Ветрановићеве сатиричне поезије. У тој поезији се 
усредсредио на друштвене и људске пороке како би показао 
надмоћ хришћанске идеје и вечног живота над пролазним 
задовољствима. Готово да нема актуелне теме које се није 
дотакао, а која је, по његовом осећању, разарала друштвени 
морал, добре обичаје, високе етичке принципе. Певао је о 
охолости (Пјесанца прошива охолсши, Пјесанца младосши), 

о расипништву, које је било део пишчеве и дубровачке сва- 
кодневице, о лакомости (Пјесанца лакомости) и страсти 
за стицањем. Опомињао је на бесмисленост богаћења, на 
лакоме судије у којима је грамзивост уништила осећање за 
правду, на трговце осуђене сопственом похлепом на тего- 
бан живот, на таштину, коју хране женска раскош и сујета, 
алудирајући на више места на ренесансне жене које ве- 
штачком лажном лепотом потискују природну и губе осе- 
ћање мере за праве вредности (Пјесанца кошуши рањеној). 
Ослањајући се на метафору познатог мита о златном добу 
(Пјесанца Аитеа аета5), дочарао је, у контрасту, своје време 
у коме је све што се збива супротност врлини. У друштве- 
ним сатирама Ветрановић није штедео никога јер је свако 
појединачно зло, по њему, било на штету и на несрећу ње- 
гове мале отаџбине. Поред младих, жена, судија, трговаца и 
разних видова неморала (Пјесанца спурјаном), критиковао 
је и свештенство. Општепознату распуштеност оних који су 
морали да служе за узор људима у побожности, честитости, 
скрушености, поштењу, Ветрановић је осуђивао најоштрије 
јер су њихови грехови имали највећу тежину (Моја илавца и 
др.). Грађани који су себе препознали у песниковим крити- 
кама бранили су се оптужбама, клеветама, злобом, што га 
је подстакло да се јавно разрачуна са њима (Свијеш и моје 
ијесни). Поново је одлучно, озбиљно и доследно начинио 
рекапитулацију тема којима је посветио низ „пјесанци“, у 
којима је критиковао мане савременика и развијао мисао 
о неправди која му је наношена. Као што се друга Ремеша 
може сматрати, шире гледано, уводом у његову критику 
савременика и програмом друштвене сатире, тако се песма 
Свије и моје ијесни може узети као њихов закључак. Био 
је свестан тежине својих критика друштва — „како гњилу 
ствар ја га сам погрдио“ – и није сумњао у њихову исправ- 
ност. Иако су савременици према њему били неправедни 
у њему није било гнева. Дубоко уверење да следи „прави 

друм“ чинило га је моћнијим од непријатеља. У сатирич- 
ној поезији Ветрановић је имао узора и у поезији неколико 
италијанских песника који су се на сличан начин разра- 
чунавали са својим суграђанима и који су имали слична 
мерила о моралу, вери, правди итд.» Ветрановићево „рас- 
прављање“ са светом било је, међутим, толико искрено да 
између његове осуде стварности и начина на који су то 
чинили италијански песници није било зависности, иако је 
било подударности. Искреност и реалистичка заснованост 
ових стихова донела им је временом још једно својство ко- 
га песник није могао бити свестан: описујући детаљно и 
критикујући на разне начине живот и пороке дубровачког 
друштва – жене, раскош, моду, судије, свештенство, мла- 
де, трговце и др. – Ветрановић је оставио драгоцену слику 
времена, културне историје, човека препорода и сведочан- 
ство о духу Дубровника током највећег дела ХМТ века. Тон 
који је друштвеној сатири дао Мавро Ветрановић одржао 
се дуго у дубровачкој поезији, у песмама Н. Наљешковића, 
Х. Мажибрадића и др. 

Политичка сатира била је још једна врста која се у 
оквиру Ветрановићеве поезије развила у озбиљан жавр. 
Темама ових песама су обухваћени: неслога и политика 
европских хришћанских земаља, однос Турака према по- 
робљеним хришћанима, Венеција и њено непријатељско 
понашање према Дубровнику, Пераштани и Котор као не- 
мили суседи. И у овој врсти песама осећа се Ветрановиће- 
во познавање ове врсте савремене италијанске поезије, али 
није се инспирисао њоме. Извор његових надахнућа било 
је сопствено осећање и лично виђење савремене историје и 
отуда та угледања нису имала већег значаја за њега. Једна 
од најважнијих тема политичких сатира била је разједи- 


15 М. чојкомзе, Мауто Уегтатб, хаутетет! гантспа рјезтћ, Мазјаута 
мјезтик, 1916, ХХМ, 3, 136–148; 4, 204–212. 

њеност хришћанских народа коју је успешно користила 
Турска за своје циљеве. После коначног пада Будима под 
турску власт 1541, проклињао је издајство хришћана, а 
то се односило на политику Беча према Турској (Тужба 
рада Будима). У овој песми је пре других исказивао и 
осећање словенства, призивањем негдашњих јунака сло- 
венских народа. Делом према епској поезији, делом према 
сазнањима о положају околних народа под турском влашћу 
(о поробљенима које окивају „у синџире“, о отимању деце 
и покрштавању, о одвођењу девојака у харем и др.) Ветра- 
новић се искрено борио за хришћанску идеју. Међутим, он 
је истовремено подржавао званичну дубровачку политику 
према Турској, чију је врховну власт Република признава- 
ла после 1526. (иако је део харача плаћан и раније) и чи- 
ју је заштиту уживала. Стога је песник њихова силовита 
освајања оправдавао греховима хришћана, чије је поразе 
и трпљења тумачио као праведну казну Божју за охолост, 
славољубље, неморал. Оштро је певао о Млечанима, ста- 
рим ривалима на мору са којима је Дубровник имао мно- 
гих размирица, алудирајући грубо, са омаловажавањем на 
њихов кукавичлук, злобу, хвалисавост (Орлача Риђанка 
речено у Блашу рибаром), на дволичну и лукаву политику 
(Пјесанца слави царевој) и др. Са подједнаком жестином 
и грубошћу певао је против Пераштана и Которана који 
су непосредно угрожавали Дубровник: Пераштани непре- 
станим пљачкама (оптужује их да су кукавице, лупежи, 
да су глупи, „смрад и гад“), Которани као млетачки по- 
даници. Песме су испеване у облику пророчанства које је 
изговарала локална, народна пророчица, „влашка сибила“ 
– „орлача Риђанка“. Стихови упућени Которанима били су 
нешто блажи. У свим овим песмама критика непријатеља 
(Млечана, Пераштана) имала је за циљ да покаже надмоћ 
Дубровчана над њима и давала је стиховима упечатљив 
патриотски призвук. О морнарици као поносу Дубровника 

испевао је посебну песму Галиун, у којој је хвалио хра- 
брост и вредноћу морнара и њихову оданост Републици. 

У току свих деценија књижевнога рада Ветрановић је 
писао пригодну поезију. Испевао је двадесетак песама по- 
водом догађаја у Граду (куга), смрти најближих сродника 
и пријатеља, као и неколико посланица. Од прворазред- 
ног књижевно-историјског значаја су посланице упућене 
савременим писцима, Марину Држићу, кога је одбранио 
од оптужби да је био плагијатор и доказао његово аутор- 
ство Тирене (Шесанца Марину Држеићу у номоћ), Петру 
Хекторовићу, хварској властели. И осмртнице испеване 
пријатељима писцима имају књижевно-историјску важ- 
ност јер садрже низ података о њима и њиховим делима, 
песнику Мару Лили, Антуну Лучићу, Марину Држићу. Из 
ових стихова се види да је Маро Лила (у литератури се 
помиње да је можда то Марин Кристићевић) био песник, 
да је писао љубавну поезију и да је „прославил словински 
вас језик“, да је путовао ван Дубровника. О дум Антуну 
Лучићу забележио је да је био „вриједан учитељ божјијех 
закона“, „књижник“, васпитач и учитељ; две осмртнице 
Држићу садржале су важне податке о његовој књижевној 
биографији. Најчешће певајући о писцима, али и у дру- 
гим песмама на више места је износио понешто од сво- 
је поетике. Били су то ставови о богомданом песнику и 
трајној песничкој слави (Пјесанца музам), о улози муза 
(Пјесанца слави царевој), о орфејевској моћи песништва 
(есанца куфу), о двострукој улози поезије (о „сласти“ 
и о васпитној улози). Најдиректније је певао о слободи 
стварања (Пјесанца у помоћ поешам), парафразирајући 
познато Хорацијево начело о уметничкој слободи. Поред 
платонистичких начела веома брижљиво је дефинисао и 
свој песнички поступак – тражење свога „пута“, односно 
нових форми за старе садржаје, што је припадало поетици 
хришћанске ренесансе. 

Као човек препорода, иако је мислио и певао у духу 
хришћанске ренесансе, није превиђао ширину промена ко- 
је су се збивале. Његова визија човека новога доба била је 
хуманистичка (Права мудрост). У јеку великих открића 
и спознавања новог реда међу појавама за њега су и даље 
била меродавна средњовековна тумачења космоса и гео- 
графије, али је, уважавајући учења других, прибегавао и 
рационалним тумачењима. Певао је о мору („како јабука 
вазда у облини“), о појавама у природи, о космосу, о ка- 
лендару, о астролошким знацима у духу напредних мисли 
свога времена (Пјесанца мору, Пјесанца мјесецу). Однос 
његов према новом добу огледао се и у ставу према антици. 
Познавао је антички свет, његову филозофију и естетику, 
књижевност, поетику, митологију и у свему томе имао је 
ослонац. На исти начин на који је преузимао библијску 
причу, он је и антички садржај и симболику (песме о Ор- 
феју, Ариону, Еолу, Нептуну, Плутону и др.) прихватао као 
параметар за оцењивање људских и животних вредности, 
особина и врлина. 

Стварајући непосредно после првих петраркиста, чија 
је поезија била у много чему једнообразна, Ветрановић је 
прихватао неке од основних начела форме којих су се они 
држали, иако их није пратио у поезији у којој су је они при- 
мењивали и развијали (двоструко римовани дванаестерац, 
дистих), али је, од самог почетка, био много самосталнији 
у организовању песничке материје. То су потврђивале већ 
и неке песме из световног периода испеване у осмерачким 
катренима, са симетричним строфичним рефренима, што 
је указивало на мелодијску основу (покладна поезија); за- 
држао је осмерац и у каснијој поезији и отишао даље у 
новој комбинацији риме (осмерачки дистих), неуобичајеној 
за овај метар. Био је то значајан корак у развоју метрике 
дубровачке ренесансне поезије. И поред тих помака, скоро 
сви оцењивачи Ветрановићеве поезије као њене недостатке 

истицали су опширност, развученост, понављања, дигре- 
сије, расплинутост мисли и идеја. Ове замерке су се одно- 
силе у основи на његов стил и форму у целини. Тај стил 
је, међутим, одговарао његовом схватању смисла поезије и 
чину стварања. Ветрановић, који је у основи био један од 
најреалистичнијих песника свога времена, стиховима је јед- 
ноставно следио мисли и као што оне не прате концентри- 
сано само једну радњу, већ лутају, тако је и његово певање 
подражавало природну неспутаност ума и осећања. Иако 
се, после љубавне поезије и световних драма удаљио од 
петраркизма, у његовом стилу, који је требало да побожној 
и моралистичко-поучној тематици да савремену форму, би- 
ло је доста елемената петраркистичког стилског израза (на 
више места опис жене), слика и речника из народне поезије. 
Истовремено, пратећи савремени стилски израз без обзира 
на тематику, показивао је типичне особине маниристичког 
стила, што је била једна од новина у дубровачкој поезији и 
једна од карактеристика његовог певања. 15 

Дуги временски распон у коме је Ветрановић стварао 
учинио је да он једним делом свога песничког рада закорачи 
у нови, завршни период дубровачке ренесансе. Том перио- 
ду припадао је његов обимни религиозно-рефлексивни еп 
Пелећрин. Без узора и ослонца у дубровачком ренесансном 
песништву, испевао је, унеколико надахнут Дантеом и Ја- 
копом Саназаром, алегорични еп о пелегрину, путнику, хо- 
дочаснику", који је био више средњовековна но ренесансна 
фигура. Избором религиозног садржаја и формом која је 
требало да следи правила нове поетике на примеру је пока- 
зивао идеални спој као израз хришћанске ренесансе. Идеја 


16 М, Коћиирае, Уагтапоугсеуа таттупска јаза, Ротен, 1978, ХЛ, 
12, 15–26. 

и садржај сједињени су у замисли да представи пут чове- 
ка који пролази кроз грех и преко кајања досеже до Божје 
милости. Ова дантеовска тема! расула се у замршеним и 
нејасним епизодама, аутобиографским реминисценцијама, у 
дугим размишљањима и поједностављеном филозофирању, 
у понављањима мотива из лирске поезије. Најављена интро- 
спекција у почетним стиховима изгубила се у преко четири 
хиљаде двоструко римованих дванаестераца, које песник 
није могао да савлада чвршћом организацијом и сједињава- 
њем идеје и фабуле. Уз све ове несавршености, Пелетрин је 
допринео богатству и разноврсности Ветрановићевог опуса 
и развоју дубровачког епског песништва. 

И поред богатог Ветрановићевог песничког рада који 
је на више начина обележио развој дубровачке поезије прве 
половине ХМЛ века, најзначајнији допринос књижевности 
представљале су његове драме. Аутор три световне и пет 
побожних драма, био је зачетник нових жанрова и један од 
најплоднијих драмских писаца тога времена. Дубровник је 
имао драмску традицију и пре појаве Мавра Ветрановића, 
али он у њој није имао значајнијег ослонца. Средњовековна 
приказања нису била као узори од велике користи (иако су 
се у њима усталили неки модели, посебно у пасијама), јер је 
овај књижевни род током хуманизма и препорода био уре- 
ђен по сасвим другачијим правилима. Драма и позориште 
добијали су у Дубровнику нагло на значају, захваљујући 
хуманистичкој заинтересованости за Плаута и извођењу 
његових комедија од стране ученика (у време када је и Ве- 
трановић похађао дубровачку гимназију), а, истовремено и 
под утицајем митолошких и пастирских еклога које су, због 
наглашене љубавне тематике, налазиле своје место у канцо- 
нијерима и зборницима (Џора Држића, Никше Рањине). Као 

што је у поезији прошао пут од песника испуњеног радошћу 
овога света до контемплативног, озбиљног, дубоко побож- 
ног писца, забринутог над људским и друштвеним пороци- 
ма, тако су се и у драмама огледала два његова доживљаја 
света. Један је припадао његовом раном стваралачком пе- 
риоду, у коме је на сцени замишљао митолошко-пастирско- 
-вилински амбијент, и из кога су потекле митолошка екло- 
га Орфео и две пастирске игре, Ловац и вила и Историја 
од Дијане. Други је био из времена после прекретне 1507. 
године, у коме је написао пет побожних драма. 

Три световне драме, иако су припадале разним врста- 
ма, имале су заједничких карактеристика. Све су припада- 
ле клишеу раноренесансног позоришта у коме је обновљен 
антички митолошко-пасторални свет, и у погледу садржи- 
не и у погледу форме. У дубровачкој књижевности једини 
углед му је могла бити Држићева рудиментарна драма, у 
којој је драматичност остваривана дијалогом, а не радњом, 
то јест без правих драмских елемената. По ј једноставности 
и ступњу развијености прва је највероватније била мито- 
лошка еклога Орфео (састављена од око шест стотина сти- 
хова, двоструко римованих дванаестераца и малог броја 
осмераца; недостају јој наслов и, вероватно, само неколико 
почетних и завршних стихова). У њој је обрађен крај по- 
знате приче о митском певачу Орфеју и Еуридици. Била 
је то прва митолошка еклога у дубровачкој књижевности 
и остала је јединствена: ни један каснији писац ХМ ве- 
ка више није саставио драму која је била стриктна пара- 
фраза митолошке приче без мешања с пасторалним или 
неким другим садржајем. Уместо очекиваног краја, у Ве- 
трановићевој обради дела митолошке приче одговорност 
за трагични исход била је на Еуридици, а не на Орфеју. У 
томе је следио једну мање познату верзију, што је значило 
да се определио за „дантеовско“, средњовековно тумаче- 
ње митолошког садржаја, по коме је жена носилац греха. 

У оживљавању митолошке фабуле, Ветрановић ] је реалном 
ситуираношћу и спонтаним реакцијама ликова. (Еуридике, 
Харона) на моменте брисао границу између мита и блиске 
стварности и на тај начин се и удаљавао од својих извора. 
Тај реализам који је назначен у Орфеу постаће карактери- 
стичан за Ветрановићев драмски поступак и прерасти у 
одлику свих његових драма. 

Рад на драми настављао је пастирским играма Ловац и 
вила и Историја од Дијане. То је била нова фаза у његовом 
књижевном развоју. Структура нових драма била је сложе- 
нија. Радњу је померио према пасторалном садржају, с тим 
што је задржао везу са митолошким светом, приближио је 
амбијент и радњу, увео већи број ликова, испреплетао ре- 
троспективни и хронолошки ток догађаја. Једноставнија, 
вероватно по реду прва, била је Ловац и вила са познатим 
мотивом отете девојке која се продаје као робиња (обрадио 
је и у маскерати Двије робињице и у обе ове драме). Главни 
лик виле, односно робиње је вишеслојно изграђен (она ре- 
троспективно у монологу излаже део догађаја, у дијалогу са 
ловцем дефинише и свој и његов лик, а истовремено је не- 
престано у комуникацији са публиком, са пуно алузија на 
Дубровник и његове грађане). Супротност између робиње 
и ловца која се преобраћа у контраст (ловац се заљубљује 
у робињу) и напоредно постављене слике града и села без 
коначног разлаза два принципа нису доприносиле ни ди- 
намици, ни драматичности, али су отвориле нове просторе 
унутар пастирске игре које ће касније, као модел, умети 
да искористе и други аутори. Следећа драма, Историја од 
Дијане била је сложенија од претходне. Иако су наслов и 
учешће митолошких бића (Дијана, Купидон, Меркур, са- 
тири) драми давали митолошки оквир, то није била мито- 
лошка драма јер њен садржај није била митолошка прича. 
Симболично је представљена борба између чедности (у 
лику виле, односно робиње, коју штити богиња Дијана) и 

љубави (Купидон), али ни у овој драми Ветрановић није 
настојао на оштром контрасту. Аутор је крајности мирио 
посредством Меркурија који је доносио разрешење. Избор 
Меркурија био је двоструко мотивисан: симболизовао је 
трговину (асоцијација на продају робља) и био је, по ми- 
толошком својству, преносилац гласова и заштитник скла- 
пања мира. Непосредну везу са претходном драмом чинио 
је лик робиње, преко које писац уводи реални амбијент 
дубровачког трга а преко њених похвала Дубровнику и 
његовој власти, свој доследни патриотски став. Исшорија 
од Дијане била је Ветрановићева најразрађенија световна 

драма. Садржала је у основи два чина, иако ту поделу писац 
није извео, повезана игром и песмом парова вила и сатира. 
Осим компликованије радње (две паралелне радње, једна 
са мотивом робиње, друга, са двоструким значењем, за- 
снована на паралелизму – „ловац“ на вилу, Купидон, бива 
такође заробљен) и учешћа већег броја ликова, у њој је било 
елемената спектакла – једанаест парова вила и сатира игра 
и пева на сцени (драма је испевана у двоструко римованим 
дванаестерцима а песме које се певају уз игру биле су у 
осмерачким секстинама). Богате дидаскалије, елементи мо- 
решке и конкретизовање пасторалне радње, као и у Ловцу и 
вили, актуелизовали су и оживели стандардну пасторалну 
тему. Тим особинама и преплитањем пастирско-митоло- 
шког света она је значајно утицала на развој оваквог типа 
драме током ренесансе. 

Посебну целину у Ветрановићевом опусу чинило је пет 
побожних драма, са темама из Сшарола завеша (Посвеши- 
лиште Абрамово, Сузана чиста и Како брашја продаше Јо- 
зефа) и из Новола завеша (Од иорода Језусова и Ускрснушје 
Исукрстово). За Приказање од норода Језусова утврђено Ј је 
да је изведено 1537. (Пантић), а за најстарију верзију По- 
свешилишта Абрамовот да је представљено 1546. (Павић). 
Осим у Библији, инспирацију је налазио и у постојећим 

приказањима и разним апокрифним проширењима којих 
је било у глаголским и ћирилским зборницима (Либро од 
мнозијех разлота, 1520). Две драме са новозаветним садр- 
жајем обрађивале су два најважнија догађаја из Христовог 
живота, рођење и васкрсење. У Приказању од порода Језу- 
сова аутор је проширио библијску садржину апокрифним 
и пасторалним умецима, увео пролог, измешао прозу са 
поезијом; учеснике библијске фабуле потиснуо је у поза- 
дину, па је публика могла више да ужива у ономе што је 
подсећало на пастирске игре. Ускрснушје Исукрстово је по 
драмској статичности било блиско народним сказањима. Но 
ауторска концепција, која је подразумевала интервенције и! 
познатој фабули, множина личности и богатство прича које 
су оне са собом доносиле (Ева, Давид и др.) учинили су да 
и у овој драми позната фабула буде на нов начин занимљи- 
ва. За драме са темама из Стара завеша одабрао је приче 
које су већ у изворном облику садржале драматичност која 
је могла да буде основа за ширу и живљу драмску радњу. 
Старозаветна прича о дванаест Јакобових синова, која је у 
основи драме Како брашја продаше Јозефа, већ је садржала 
динамичне преокрете погодне за драмско представљање, 
као и јасну хришћанско-моралистичку поуку. Оба ова свој- 
ства аутор је искористио (велики број личности учествује у 
ситуацијама које су омогућавале постизање драмских ефе- 
ката), библијску фабулу је проширио пасторалним умеци- 
ма и актуелизовао призорима из реалног живота. У Сузани 
чистој је још више побожну драму одвојио од традиције 
приказања. Алегорична библијска прича о победи врли- 
не (морално чиста Сузана; праведни Данијел), која је била 
угрожена људском слабошћу (блудни, похотни и лажљи- 
ви свештеници) заснована је на драматичним ситуацијама 
(ухођење, суђење, сведочење и др.). Дочаравајући их на сце- 
ни, Ветрановић је подражавао реалне ситуације до танчина, 
чак и судски процес расправе према устаљеним правилима 

дубровачког суда. У погледу форме, то је било зрелије дело 
од претходних, организовано према неким од основних пра- 
вила класичне поетике: имало је пролог, било је подељено 
на чинове и на сцене. У прологу се успостављала веза са 
гледаоцима (писац се обраћао Дубровчанима, помињао је 
место на коме се представа играла, износио сиже, упућивао 
поуку). Поучна прича о моралној чистоти и греху који мора 
да буде кажњен била је идеалан оквир за Ветрановићеве по- 
руке које су се односиле на његово време (на питање судске 
правде, на изопаченост свештенства). Уоквирена сликама из 
реалног живота, чак и ослобођена алегорије, била је прибли- 
жена световној драми. Овај жанр је у потпуности усавршио 
у Посветилишту Абрамовом. Сачувано је у пет верзија, 
што значи да је толико пута и приказивано. Из приповести 
о Аврамовој непоколебљивој чврстини у оданости Богу Ве- 
трановић је одабрао најдраматичније место (Бог куша Авра- 
ма). У томе није био једини, ово место је било популарно 
и у апокрифима, и у приказањима, на која се угледао.“ У 
парафразу тог одељка унео је значајна проширења, увео је 
Сарин лик, који се на одговарајућем месту у Библији није 
ни помињао, слушкиње и пастире (хор пастира, глас Бога, 
анђео) и разделио простор радње која се збивала на неко- 
лико места, што је подразумевало симултану позорницу. 
Драма је имала пет чинова, подељених на сцене, испевана 
је, као и остале, у двоструко римованом дванаестерцу са 
више уметнутих осмераца. Радња је смештена у пасторал- 
но-рустикални амбијент а то је омогућило да на сдени буду 
представљени реални простори и небиблијски свет што је 
пружало подршку световним елементима (слика патријар- 
халног живота на селу; народна имена слушкиња и пастира; 


12 указано је (Решетар) на могућа угледања на дело Т. Белкарија, 
Та Карртезетаглопе е јема а'Ађутаат е 4 1зас зио ћеПио!о, из средине 

хумор, Сарина комуникација са публиком, што је библијску 
причу спуштало међу реалне људе). Са Посветилиштем 
Абрамовим Ветрановић је побожној драми као врсти дао 
завршни облик и својства којима се она потпуно одвојила 
од традиције сказања и приказања. То је постигао психо- 
лошком мотивацијом ликова, реалистичношћу, хумором, 
хришћанском поруком, која је мање упућивана саветима, 
а више занимљивом и сликовитом парафразом фабуле. Од 
значаја је што је у најзрелијим побожним драмама Ветрано- 
вић изградио нову драмску форму и на тај начин припремио 
појаву комедија и прерада трагедија. 

Иако Мавро Ветрановић као носилац хришћанске ре- 
несансе у дубровачкој књижевности није имао значајних 
следбеника, на многе начине је био повезан са писцима који 
су у литературу улазили у годинама његовог најплодни- 
јег стварања и који су се у разним књижевним жанровима 
ослањали на њега. 

Хронолошки, први је међу њима био је Никола На- 
љешковић (око 1508 — 1587), кога је, иако је био знатно 
млађи од Ветрановића, за њега везивало вишедеценијско 
пријатељство. Пошто је стекао образовање у хуманистич- 
кој школи у Дубровнику, од раних година био је посвећен 
породичним трговачким пословима. Највероватније је из 
тог времена потицао и његов надимак Живон (Живоница). 
И поред тога што нема података о његовим даљим уче- 
њима и усавршавањима, он је по ширини интересовања 
и ангажовања био прави представник своје епохе, ћиото 
итуегтале – тртовац, геометар, писар, канцелар, писац, ма- 
тематичар, астроном, учесник у ученим дијалозима. Један 
је од писаца чији је велики број књижевних дела био своје- 
врстан коментар сопственог живота и, попут Мавра Ветра- 
новића, али књижевно осмишљеније, стварао је постику 
биографизма у оквиру своје поезије. Преузевши породичне 
послове, посветио се од 1530. године трговини (продавао 

је и куповао поседе, трговао разном робом, изнајмљивао 
бродове, путовао Средоземљем). Од самог почетка био је 
променљиве среће у овом послу (претрпео је неуспех 1538. 
и неколико месеци током следеће године провео је у затво- 
ру). Тргујући, боравио је у разним градовима, Александри- 
ји, Лиону, Ђенови, више пута у Венецији итд. У Венеци- 
ји су живели његови блиски рођаци и други Дубровчани 
укључени у уметнички живот града (сликар Влахо Држић, 
са којим је био у пријатељству). Био је у прилици да буде 
у близини Пијетра Аретина, Тицијана, Антонија Брућо- 
лија и др., да присуствује карневалским и позоришним 
представама, да упозна бујни ренесансни живот, значајне 
ствараоце и књижевност, да учествује у астрономским и 
филозофским расправама, да на извору одмерава сучеља- 
вање следбеника платонистичке и аристотеловске постике 
и усложњавање књижевних принципа поодмаклог препо- 
рода. И путовања и боравци у италијанским градовима 
несумњиво су проширили његове видике и потом га на- 
дахњивали за нове књижевне форме и слободе каквих у 
дубровачкој књижевности још није било и подстицали на 
астрономска размишљања. После неуспеха у трговини и 
многих путовања, од 1540. године смирио се у Дубровни- 
ку. До тог времена је почео да се бави драмским радом, а 
1542. године изведена је једна његова фарса у приватној 
кући, у оквиру свадбеног весеља Марина Жупановог Бу- 
нића Кларичића2'. Решавао је своје породичне проблеме 
и отпочео са службовањем у градској управи (као писар 
житнице, канцелар рачуноводства, геометар); боравио по 
разним дужностима у Конавлима, на Пељешцу, на Корчу- 
ли и др.: део времена је проводио на имању Љубац у Жупи 


20 М. Пантић, Наљешковићева комедија „арецитана у Мара Кла- 
ричића на ниру"“, Зборник Матице српске за књижевност и језик, Нови 
Сад, 1955, Ш1, 1–6. 

дубровачкој, где је настала његова астрономска расправа. 
Стицао је све већи углед међу антунинима и до краја живо- 
та четири пута је биран за гасталда (1552, 1559, 1567, 1583). 
У каснијим годинама потпуно се посветио астрономском 
раду и календарским прорачунавањима и писању научне 
расправе на италијанском језику Дијалог о сфери света 
(рпаого хорга Ја зјега де! топао), коју је и објавио у Венс- 
цији 1579. Његови математичко-астрономски прорачуни 
нашли су своје место у сродној литератури и скренули на 
себе пажњу календариографа. Како је у то време била у 
завршној фази велика реформа календара, папа Г ргур хш 
га је позвао да учествује у расправи у Риму 1582; пошто 
није могао да иде, послао је своје мишљење које је прочи- 
тано и одлично примљено. Од најраније младости до краја 
живота Наљешковић је на још један начин био стално при- 
сутан у књижевном животу Дубровника: био у додиру са 
великим бројем савремених писаца који су на својеврстан 
начин повезани посланицама које су међусобно упућивали 
Једни другима, чији је адресант најчешће био он. 
Наљешковић је као писац припадао средишњем, дру- 
гом периоду дубровачке ренесансне књижевности, а де- 
лимично и трећем у којем је начињен последњи заокрет 
у трајању ове литерарне епохе. Првенствено као драмски 
писац, па тек онда песник, свеукупним својим стварањем 
учествовао је у васпостављању свега онога што је садржајем 
и формом стварало и одавало нову природу и нове могућ- 
ности ренесансне књижевности тога времена. Допринео је 
Наљешковић томе разноврсношћу књижевног интересова- 
ња, као и постиком која је улазила у нову фазу, у којој су 
се многа правила у већој мери обликовала унутар књижев- 
ног дела, под дејством књижевне материје, но према спо- 
љашњем нормативном принципу. Тако поимана поетика, 
која је књижевност одвајала од апстрактности клишеа, до- 
приносила је новом односу између аутора и стваралачког 

чина, а новим слободама размицала је ограничења у низу 
постојећих форми. Наљешковић је био плодан и разновр- 
стан, унеколико чак и универзалан стваралац који је у сво- 
ме делу измиривао велике супротности: био је „несрећни“ 
и тужни петраркиста, писац дубоко побожних и религио- 
зно-рефлексивних стихова, ласцивних маскерата, озбиљни 
кореспондент и унеколико песнички хроничар своје епохе, 
аутор преслободних, алегоријских призора у еклогама, први 
реалистични радикално оштри сликар савременог дубро- 
вачког грађанског друштва у фарсама, писац научног трак- 
тата у коме расправља о тада најважнијим проблематичним 
питањима геоцентричне теорије. 

У књижевност је ушао као песник кога су од епохе 
обележене сјајем канцонијера 1. Менчетића и Џ. Држића 
делиле већ три-четири деценије, а самим тим и од раног 
петраркизма који је свој врхунац увелико прешао у време 
када се Наљешковић родио. Околност да је поезија у вре- 
мену између првих петраркиста и нове генерације ствара- 
лаца која се нашла пред широким пољем могућности да се 
искаже у разним жанровима, изгубила апсолутни примат, 
битно је утицала на промене које су се у литератури зби- 
вале. Током читавог живота Наљешковић је писао поези- 
ју (његова последња песма датирана је 1586. године), која 
се већ у опусу Мавра Ветрановића разгранала: љубавну, 
обухваћену канцонијером (181 песма; још неколико песама 
припада овој врсти, посланица Нику Латинићу Примовићу, 
две маскерате), побожну, пригодну (посланице, надгробни- 
це), маскерате, свадбене песме. Читаву његову поезију, без 
обзира на устаљеност тема и мотива којима је била огра- 
ничавана (петраркистичке песме, побожне), карактерисала 
је значајна мера реалистичности, која је спонтано следила 
поетику биографизма. 

Зборник Наљешковићеве љубавне поезије је, после 
Менчетићевог и Држићевог, најобимнији канцонијер у том 

периоду ренесансне књижевности. Међутим, он више није 
био практикум платонистичке поетике, у њему се изгубила 
чврста структура, није више одређен развојним током љу- 
бави која доводи до кулминације и потом наглог преокре- 
та који води у резигнацију, а она у одрицање овоземаљске 
и у окретање божанској љубави. Без тих јасно поентира- 
них „фаза“ љубави, јер ниједна није унутар свога циклуса 
доведена до врхунца, канцонијер је губио на унутрашњој 
прегнантности и драматичности, а бембистичка умереност 
водила у статичност и монотонију. Промењен је унеколико 
и концепт стилотворности, губе се песме „од кола“ и по- 
степено смањује удео и лексике и фигуративности усмене 
провенијенције. Као бембиста, песник се усредсредио на 
осећања и стања заљубљеног, а сензуални доживљај рене- 
сансне лепотице са свим атрибутима лепоте и репертоаром 
изазивачких призора који су били њено моћно средство у 
опчињавању, потиснуо у други план. Та прерасподела, у 
којој су изостајала нека од најбитнијих средстава за постиза- 
ње ефеката, до које је дошло у бембистичком петраркизму. 
захтевала је од аутора да савршеном формом, изграђеним 
књижевним изразом, профињеним стилом, класичним скла- 
дом надомести поезији оно што је губила изостављањем 
наглашених поенти, сензуалности, досетки. Наљешковићу, 
који је у основи био песник спољашњих изазова и ефеката 
(пасцивност маскерате, узбуђујућа фактографија посланица 
и надгробница, епитафска рефлексивност), недостајало је 
тога дара. Стога је његов канцонијер у већој мери књижев- 
но-историјска чињеница у оквиру његове списатељске би- 
ографије, но важан степеник у личном књижевном развоју. 
Изван тога, Наљешковићев канцонијер, први у новој фази 
токова петраркистичке поезије, показао је, с једне стране 
пример специфичног, личног стваралачког односа према по- 
езији, а истовремено, у том процесу су се испољавали знаци 
постепених промена до којих је у њој долазило. Формом и 

структуром то је био више зборник љубавне поезије коју 
повезује усамљени статус заљубљеног песника, па се стога 
лако и доводи у везу са низом могућих аутобиографских 
података и расположења. Поред опште конвенционалности, 
коју не треба занемаривати, има у тој лирици личних тоно- 
ва који, често, избијају у први план или делују да су такви 
захваљујући наглашавању приватности (алузије на стварне 
догађаје, реалистички дочарани сусрети, препирања, раз- 
двајања; акростих са пишчевим надимком Живон и име- 
ном Ника које се подударало са стварном личношћу итд.), 
но што се она може биографски препознати. Том утиску 
зближености поезије са реалношћу доприносе непосредност 
у интерпретацији, колоквијалност, тренутна спонтаност и 
недорађеност стилског израза, који на тај начин приземљују 
тему. У тој поезији поновиле су се унеколико модификоване 
карактеристике класичне поставке петраркистичког пои- 
мања лепоте, у чему су се препознавали знаци постепеног 
удаљавања: идеални портрет даме се више подразумева на 
основу расутих појединости у песмама, ублажен је платони- 
стички идеализам (проређене одреднице лепоте анђеоска, 
рајска), симболика антике се проређује (углавном успутне 
реминисценције на Јелену, Дијану, Дафне, Леандра, Хоме- 
ра); комуникација са драгом добија мање коришћене форме 
унутар песме (размена тобожњих љубавних писама, дочара- 
вање обичних ситуација, алузија на друштвене манире, на 
могуће непосредне догађаје и сл.). Утицај народне поезије 
који је био једно од важних обележја раног петраркизма и 
имао велику улогу у формирању стилског израза, знатно је 
мањи, што је такође био знак постепених промена у поетици 
до којих је долазило тридесетих-четрдесетих година ХМ] 
века. Огледао се и у односу према узорима и претходницима 
уопште. Подражавање се код Наљешковића чешће испоља- 
вало спонтаним или успутним подсећањем на Петрарку (на 
једном месту је „проклет хип и час“, када је угледао вилу, 

а на другом су „блажена... мјеста“ и сл.), на дубровачке и 
италијанске петраркисте (постојеће сличности су више знак 
подударности но зависности), на Ветрановића (парафразира 
понеку од његових мисли). Спонтаности је било и у његовим 
критикама књижевног поступка савременика који пише о 
недоличним темама, што је коментарисао поетичком досет- 
ком („штоно је груба ствар учима слишати / није тријеби тој 
нигдар у писма слагати“). Као бембиста, није развијао оне 
процесе које је започео Држић уносећи новине у форму и 
поред метричких ограничења, већ је задржао једнообразни 
двоструко римовани дванаестерац. Свим тим својствима 
Наљешковићев зборник је обележио једну фазу дубровачког 
петраркизма и, у назнакама, наговестио промене до којих 
је у њему долазило. 

_ Више су од књижевно-историјског но уметничког зна- 
чаја и Наљешковићеве маскерате којима је ширио тематски 
и стилски своју поезију и одржао континуитет овој врсти 
коју је зачео у дубровачкој књижевности Ветрановић. Ако 
је у Ветрановићевим маскератама имао узоре за основне 
елементе који одликују ову врсту певања – маркирана ма- 
ска, форма која је прилагођена познатој мелодији уз коју се 
маскерата пева (краћи стих – осмерац, динамичне строфе, 
катрени, секстине, октаве, рефрен) и спектаклу (сам чин 
маскирања подразумева елементе глуме, односно – изво- 
ђење, које је понекад драмска сцена, често и игру и сл) – у 
фабули се није ослањао на њега. Слободне и ласцивне до 
мере која је била одраз најраспуснијих ренесансних визија, 
Наљешковићеве маскерате су установљавале ову подврсту 
карневалске поезије, ласцивну уличну маскерату, која се по 
тону, експресивности и расположењу разликовала од уздр- 
жаних салонских маскерата. Понела је све типичне одлике 
уличних маскерата – ефекат изненађења у визуелном пред- 
стављању маске (ђаволи/врагови, сужњи, пастири), отво- 
рене алузије на слободна путена уживања са наглашеним 

учешћем жене, непристојност, ласцивност у изразу, нату- 
рализам и бестидност у нуђењу услуга и прошњи награда, 
двосмисленост у самој маски и у стиховима, најприземнији 
доживљај девизе сатре фет, али и реалистичност, као свој- 
ство жанра у целини. Понављао је алузије на своје време, 
како су чинили и италијански аутори маскерата и Ветра- 
новић, а то су били, понекад у неодговарајућој позицији 
у песми, стихови о Дубровнику, похвале његовом устрој- 
ству и власти и сл. Није искључено да су неке од уличних 
маскерата кружиле у разним варијантама, да су се мења- 
ле и прилагођавале тренутку, будући да су их „извођачи“ 
углавном усмено преносили и то у необавезној атмосфери 
покладних забава. 

Током читавог живота Наљешковић је развијао при- 
јатељске односе са низом писаца и блиских личности, о 
чему је остао траг у четрдесетак посланица и надгробница, 
као и у неколико похвалних песама, објављених уз његов 
научни трактат о сфери света 1579. Неке посланице су чи- 
ниле читаве мале циклусе у којима је садржана историја 
пријатељских односа са Мавром Ветрановићем, Никшом 
Андретићем Рањином (1494—1582), Николом Димитрови- 
ћем, Хваранином Петром Хекторовићем, касније са Динком 
Рањином. Поред значајнијих песника, у стихованој коре- 
спонденцији, или као аутори похвалних песама, нашли су 
се његови вршњаци и школски другови, или, нешто шире 
посматрано, припадници једне генерације, већином из ре- 
да грађана, антунина, Влахо Водопић (“између 1505—1510), 
два писца побожних дела, Марин Гаљазовић (“пре 1505), 
фра Хонорије Саламуновић (“пре 1506), Марио Кабожић 
(#1505), Марин Буресић (“око 1510), а од припадника знат- 
но млађе генерације, поред Рањине, Доминко Златарић, 
Марин Бобаљевић, Михо Манчетић (Матуфић), Марин 
Клаудије, Виктор Басељи, Баро Наљешковић. Свакако је 
у његовом књижевном пријатељству значајну улогу имао 

његов саговорник у астролошком дијалогу Марин Брату- 
тић. Разумљиво је да су подаци о кореспондентима, посеб- 
но о адресатима, садржали значајне књижевно-историјске 
и културолошке чињенице, вести личне природе о самом 
аутору и сродницима, чак и о изгубљеним посланицама и 
да су, самим избором кореспондената, биле показатељ од- 
носа међу писцима. (Карактеристично је да у приближно 
исто време Наљешковић на Парнасу види тројицу писаца, 
Петра Хекторовића, Мавра Ветрановића и Николу Дими- 
тровића, а да Марин Држић само Ветрановића од живих 
песника сматра достојним тога узвишеног места.) Међу На- 
љешковићевим кореспондентима били су и песници изван 
Дубровника (Хекторовић, Парожић, Бртучевић, Видали). 
Но посланице нису биле само књижевна хроника једног вре- 
мена већ и израз конвенције. Сугестивна непоредост коју су 
посланицама давали детаљи личне и фактографске природе, 
у основи је била такође клише, знак јавне културне комуни- 
кације, изречене пристрасно, са патосом и претеривањима 
у хвалама, која је подржавала свест о значају поезије која 
обезбеђује трајност и славу. Функција посланице у овом 
времену код дубровачких писаца замењивала је неке друге 
видове јавног књижевног изражавања (полемику, критику, 
оцену и сл., некад скривену у алузијама и данашњем чи- 
таоцу неразумљиву) и често се на томе заснивала основна 
мотивација. Један број Наљешковићевих посланица био је 
део књижевне конвенције, што не умањује вредност чиње- 
ници да су оне садржале књижевно-историјске и културо- 
лошке појединости и опаске, које су у неким случајевима и 
Једино сведочанство такве врсте (о постојању неког дела, 0 
књижевном раду неког аутора). Низ посланица је био израз 
личних осећања, опевања прекретних, тешких догађаја у 
приватном животу, резигнирана слика света у коме живи и 
дубоког незадовољства. Све посланице у којима је певао о 
тим темама, посебно о сплету животних недаћа 1538--1539. 

године, биле су упућене, осим Мавру Ветрановићу, његовим 
пријатељима и школским друговима из најраније младости, 
Франу Бутковићу, фра Влаху Цинцуловићу, Хонорију Са- 
ламуновићу. Лични печат је понела. исповедна посланица 
рођаку Аугустину Наљешковићу у Венецији, пуна горких 
рефлексија о личној судбини (веома млад је остао без ро- 
дитеља), о друштву и људима (сва добра нестају, владају 
дволичност, неискреност, лажна пријатељства, завист итд.) 
која у себи носи и тешку осуду ренесансног друштва и сво“ 
ди се на закључак „зато је смрт боља нег живот оваки“. О 
Наљешковићевим књижевним пријатељима сведочиле су и 
надгробнице, које су биле израз личних наклоности (Мавру 
Ветрановићу, Никши Рањини). 

Са побожном поезијом коју чини невелики циклус 
песама углавном посвећених теми Христових мука, зао- 
круживао се Наљешковићев песнички опус. Певана је у 
покајничком расположењу, са ослонцем на средњовековну 
традицију (понављања сталних места из пасија; парафраза 
црквених песама; епитаф Косши од мрца товоре пушнику) и 
на ренесансну побожну поезију која је већ код Ветранови- 
ћа, и поред морализаторско-дидактичког тона, ослобођена 
строгости и дисциплине. То се препознавало у краткој па- 
рафрази епитафа који у себи носи досетку, у лаким осмерач- 
ким секстинама са рефреном у химни Богородици, што Је 
упућивало на мелодијску основу, у блискости са стиховима 
Мавра Ветрановића, у низу петраркистичких појединости. 
Основна тема је посебно развијена у Размишљању врху му- 
ке Исукрстове, које је, са преко хиљаду стихова, добијало 
размере побожне поеме. У целини, религиозно песништво 
Николе Наљешковића било је, већим делом, плод зрелих 
размишљања која су доводила до очекиваног резимирања 
питања о смислу „овога света“ и „вечног раја“. 

Обимно и разноврсно песничко дело Николе Наље- 
шковића, које га је представљало као свестраног рене- 

сансног писца, по вредности знатно заостаје за његовим 
драмским радом.2! Стварајући у време када је дубровачка 
драма током неколико деценија доживљавала пуни развој, 
и сам је, са даром за ову врсту стварања, томе дао свој 
допринос. Сачувало се седам његових драма („комедија“, 
без наслова, означене бројевима), од којих су четири па- 
стирске игре, а три фарсе. Све су испеване у двоструко 
римованим дванаестерцима са неколико уметака у осмер- 
цима. Хронолошки, настајале су у време које је већ више 
година чак и деценија делило Наљешковићево позориште 
од пастирских игара Мавра Ветрановића. Наљешковић је 
био први аутор који је после Ветрановића наставио да не- 
гује световну драму. На основу структуре, сложености и 
других особености, четири пастирске игре („комедија“ 4. 
до 1) претходиле су фарсама. Све четири су имале прологе, 
што је била новина у односу на претходне примере овога 
жанра, у којима се сажето износио садржај драме. Прва од 
њих („комедија“ 4), кратка (састављена од 150 дванаесте- 
раца и осмераца), сва је била у игри и песми, сведена на 
разговор између младића (који беже од гусара и трагају за 
искреним љубавима) и горске виле. Поента је у призива- 
њу „госпоја изабраних“ које ће им донети спокој, то чине 
певајући песму која у свему одговара маскерати и све се 
завршава како је и почело, игром којом напуштају позор- 
ницу („ухите се сви... тер играју у танац, с којијем отиду у 
луг“). Ова пастирска игра није имала драмску концепцију, 
била је неразвијена и далеко је заостајала од нивоа до којег 
је ову врсту довео Ветрановић. Следећа пастирска игра 
била је нешто сложенија и обимнија, у њој се препознају 
мотиви, неки елементи и пасторално-драмска решења из 


21 Најпотпунији текстови Наљешковићевих драма објављени су у 
критичком издању његових дела које је приредио Амир Капетановић: 
Макоја Маје“ ком1е, Кпу еупа аје1а, Тавтеђ, 2005. 

Ветрановићевих пастирских игара (учешће Дијане као 60- 
гиње чедности; вила коју хоће да отму пастири и сатири; 
игра пастира и сатира). Новина је у томе што се у радњу 
укључује Старац, из реалног света, резонер догађаја, који 
штити вилу и употпуњава атмосферу хвалећи идиличну 
дубраву. Разрешење сукоба, као и у Историји од Дијане, 
долази са стране, али је поснта другачија: вила, којој је, на 
предлог Старца, препуштен избор, одлучује се за слободу, 
односно за Дијанину заштиту. (Претпоставља се да је дра- 
ма са оваквом поентом могла бити извођена поводом од- 
ласка неке Дубровкиње у манастир.) Грећа пастирска игра 
по спољашњим одликама припада овом жанру. И у њој су 
саставни делови спектакла били песма и игра, али је њен 
смисао у целини био алегоријски: у радњи у којој учествују 
три виле које су на ливади у цвећу нашле јабуку са нат- 
писом „за најљепшу од свих вила“, пастири и судија који 
одлучује којој ће јабука припасти, прикривена је позната 
митолошка прича о Парисовом суду, и то њен средишњи 
мотив – женско лукавство. Све ове три драме одвијале су 
се у идиличном амбијенту. Са последњом („комедија“ 1) 
Наљешковић је начинио заокрет према другачијој атмос- 
фери унутар драме: унео је хумор, као новину, рустикални 
амбијент, ликове и радњу приближио реалистичном свету, 
што је овом жанру дало нова својства. Тема је једностав- 
на и типична за ову врсту драме која треба да илуструје 
свемоћ љубави. Сложеном радњом и учешћем већег бро- 
ја личности које су усредсређене на главног јунака Рада- 
та, перипетијама, неспоразумима (вила прободе Радата, а 
потом га оживљава), фолклорним елементима (призори 
бајања и врачања уз навођење читавих народних басми), 
ласцивним асоцијацијама на путеност, хумором (старица – 
врачара у комичном неспоразуму нуди болном Радату лек 
за зубобољу, а узрок његовог бола је љубав; оживљавање 
мртвог Радата), реалистичним детаљима и опаскама ова 

пасторално-рустикална игра је својом живошћу надвлада- 

ла тему. У њој су се испољиле неке од карактеристичних 

црта једног дела Наљешковићеве поезије, ласцивност и 

двосмисленост, као израз ренесансне распусности. 

Најзначајнији допринос књижевности биле су три фар- 

се („комедија“ 5, 6, 7). Све су припадале типу грађанских 

фарси, које грубо и оштрим хумором реалистички сликају 

интимни и свакодневни живот грађана. У таквом представ- 

љању стварности Наљешковић није имао претходника у 

дубровачкој књижевности, ни по огољености живота који 

приказује, ни по слободном изразу, ни по карактеризацији 

људских недостатака. Таквог тона је у извесној мери било 
у сатиричној поезији претходника (Менчетић, Ветрано- 
вић), али је тек драма, својом сликовитошћу, животношћу, 
динамиком и језиком дијалога, сучељавањем карактера, 
гестом и мимиком и сл. могла ефектно да представи људе 
и догађаје у наглашено комичним ситуацијама. Ни у фарси 
као драмској форми није имао претходника у Дубровнику. 
Познавао је млетачко-падованске ренесансне фарсе „папре- 
ног хумора“, које су поједностављеним и често фриволним 
односима и слободним призорима на сцени, али и речни- 
ком драме биле плод крајње ренесансне необузданости, 
Преузео је из њих стилизоване ликове и односе, грубост 
у крокијима при оцртавању нарави, схему упрошћеног за- 
плета, али је у слободи хумора био уздржанији. Ликове је 
представљао унакрсним контрастима и доводио у такве 
међусобне односе и ситуације да их не критикује он, већ 
је спретно препустио њима да говоре једни о другима. Све 
три фарсе су, као и пастирске игре, имале прологе и све су 
биле у стиховима. Из фарсе у фарсу број личности се по- 
већавао, оне су биле све изразитије као носиоци људских 
и друштвених мана и оштрије маркирани. Од брачног пара 
и служавки, који су учествовали у првој („комедија“ 5) и 
чинили окосницу односа (захтевна, ћудљива, лења госпо- 

дарица, неверан бескрупулозан господар, слободне служав- 
ке са којима је у интимним везама), преко исте структуре 
друге фарсе („комедија“ 6), у којој је додат лик неморалног 
свештеника (контраст је појачан типом основног пара: стар 
господар је неверан, иако има младу жену), наглашени- 
је су аморалне црте служавки, лик жене је заштићенији, 
сликовитост на сцени је изразитија (учешће траварице) 
Наљешковић је изградио неке од елемената који су нади- 
лазили оквире фарсе као жанра. Издвојили су се ликови 
(слушкиња, господара) који су се приближавали типовима, 
ренесансних комедија. Трећа фарса („комедија“ 7) у још ве- 
ћој мери је удаљена од рудиментарне, типичне форме овога 
жанра који је био у основи веома сведен. У њој се не по- 
навља основна схема, већ се представља један од типичних 
породичних и друштвених проблема – разуздани младић 
– уоквирен сликом друштвеног морала. Ова фарса је сло- 
женија, у њој је учествовао већи број ликова повезаних раз- 
личитим међусобним односима (родитељи будућег младог 
пара који расправљају о миразу; служавка у другачијем, 
неконфронтираном односу према господарима; на развој 
тока збивања утиче куртизана; сцене маскирања и препо- 
знавања др.), радња се заснивала на развијенијем заплету 
и подељена је на три чина. Није она била сложенија само 
по форми већ и по ширини у дочаравању реалног живота 
и друштвених односа. У њој су се показала наличја тих 
односа и самог живота и појединаца у њему (девојке које, 
уколико су без довољног мираза, одлазе у манастир; очеви 
који о браку своје деце разговарају само у оквиру пропи- 
саних сума; неодговорни разуздани младићи; алузије на 
разблудне свештенике и сл.). Све те особине, као и назна- 
чени типови (отац коме је новац важан; распусни син који 
се опире женидби, обузет уживањима са куртизаном; пар 
господарица / куртизана – служавка која подржава њене 
„послове“, у позадини лик беспомоћне веренице) указивале 

су на елементе класичне комедије која је увелико освајала 
ренесансну позорницу, али се Наљешковићева фарса није 
развила у том правцу. Ни у техничком ни у структурном 
смислу аутор није био спреман да начини тај искорак. Није 
могао да се одвоји од симултане средњовековне позорнице, 
на коју је и Ветрановић постављао све своје драме, ликове 
је представљао стилизовано и осветљавао их једностра- 
но, често их сводећи само на симболику одређене појаве 
или карактера. Карактеристично је да је све у овим фар- 
сама састављено од стварности, да је представа живота 
драстично реалистичка, на тренутке натуралистичка, да 
је репертоар директно осветљених аморалних појава пре- 
цизно запажен и одређен (надмоћ власти новца над људ- 
ским осећањима, над животом; бестидно свештенство; свет 
слугу и господара супротстављен на више нивоа; свођење 
ликова на аморална понашања – једино жене, господарице 
не носе тај грех). Већина ситуација и многи ликови, када 
би се посматрали са озбиљне стране, не би деловали смеш- 
но. Наљешковић, будући да је све било намењено забави, 
није желео да драма буде под теретом озбиљности и мо- 
ралисања. Већ је у прологу прве фарсе објавио свој став: 
„тер ћете имат' смијех“. Није хтео да критикује, ни осуђује 
(једино је у пролозима указивао на предстојеће ситуације 
и давао поуку), он је пустио да се живот одвија на сцени, 
да сам говори о себи. Приказујући га, говорећи отворено 
о пороцима и моралу, он је посредно исказивао свој став, 
али и потребу да све буде израз ренесансне ведрине. Јаке 
црте је ублажио уопштавањем, људске мане је сагледао у 
огледалу супротне стране, и у том узајамном „оптужива- 
њу“ разоружана је озбиљност, све се претварало у хумор 
који је надвладао и радњом, и ликовима и ситуацијама и 
сценом у целини. 

Иако је Наљешковић увео грађанску фарсу у дубровач- 
ки театар, иако је у оквиру његове три „комедије“ остварен 

развој овога жанра, иако је реалистичношћу и хумором у 
потпуности одговарала ренесансном духу, она није даље 
опстала ни у књижевности ни у позоришту. Познато је да 
је једна од њих („комдија“ 6) изведена у кући, на свадби 
властелина Марина Жупановог Кларичића 1542. Ова но- 
вина је од значаја за историју дубровачког позоришта јер 
говори о новим околностима: представе су, иначе предви- 
ђене за извођење на тргу, добиле нови простор – извођене 
су у приватној кући. (То је био одјек дворских представа 
које су се приказивале у италијанским градовима.) Послед- 
ња, најсложенија фарса, била је уједно и највиши домет за 
Наљешковића у драмском раду. Како су се убрзо појавиле 
ерудитне комедије Марина Држића, оне су потиснуле жанр 
који им је био најближи, али који је у датим могућностима 
заостајао у сваком погледу и био у њиховој сенци. Тако су 
грађанске фарсе, заједно са својим творцем, сишле са ду- 
бровачке позоришне сцене. 

Са Марином Држићем (око 1508 – 1567) и дубро- 
вачки театар и дубровачка ренесансна књижевност досегли 
су своје врхунце. У његовом делу, које је у целости имало 
основне карактеристике средишњег периода дубровачке 
ренесансе, довршени су сви они дуги процеси кроз које се 
она пола века усавршавала, у првом реду у оквиру драме, 
а драма је у то време била носилац развоја књижевности. 
Савременик Ветрановића и генерацијски блиских Мариа 
Кабожића, Николе Наљешковића, Мата Хиспанија, Нико- 
ле Димитровића, Марина Буресића, Влаха Водопића и др., 
међу којима је имао и пријатеља и непријатеља, од којих је 
неке високо ценио а постојање других у књижевности пре- 
виђао, био је самосвојна фигура. И по животу који је водио 
и по књижевном делу које је приказивао својим савреме- 
ницима или остављао у списима. Рођен је у дубровачкој 
грађанској трговачкој породици, што је унапред унеколико 
ограничавало његова будућа животна занимања. Хумани- 

стичко образовање је стекао у Дубровнику. Са осамнаест 
година, као клерик, 1526, изабран за једног од управитеља 
Цркве Свих Светих (следећи своје сроднике у том звању, 
Џора Држића и, непосредно, Андрију Држића); подаци из 
следећих година потврђују да је учествовао у споровима 
штитећи права цркве. У то време је било изгледа да ће се 
посветити трговини (учествовао је у породичним посло- 
вима, покушао је и самостално да их организује). Извесно 
је да је напоредо стицао и музичка знања, а његов избор 
за привременог оргуљаша у дубровачкој катедрали 1538. 
сведочио је о озбиљној музичкој спреми (у генеалогији по- 
родице Држић коју је написао син његовог старијег брата 
Влаха, Јеро Држић, истакнуто је да је био „изврстан му- 
зичар и да је свирао на свим врстама инструмената: „ега 
тизтсо ессејеп ву то е! зпопауа Ф'орти вогге де та тштелц“), 
што је поновио и Ветрановић у песми испеваној поводом 
Држићеве смрти (а и сам Држић је још у прологу Тирене 
посредно поменут како је добио дипли да „град свирећи 
прослави“). Породични проблеми у трговачким пословима 
и лична интересовања одредили су даље кораке у његовом 
животу: „ослобођен“ је од стране породице од трговачких 
послова, пошто је изабран у звање свештеника, 1539. је 
отишао на студије права у Сијену. Боравак у Сијени, у којој 
је студирао црквено и световно право (неко време је био 
управник студентског дома и вицеректор универзитета и 
заступао је пред властима интересе студената, о чему су 
се сачували подаци), пресудно су утицали на његов ка- 
снији драмски и позоришни рад. У Сијени је био укључен 
У позоришни живот, учествовао је и као глумац у пред- 
стави једне комедије 1542, у улози љубавника, и упознао 
неке од најважнијих личности за развој позоришта, писца 
и теоретичара који се деценијама бавио поетиком „нове“ 
ерудитне комедије Алесандра Пиколоминија, Николу Се- 
кија и др. Сигурно се увелико посветио читању италијан- 

ских савремених комедија, којих није м 156 це у ЛО) 
дубровачкој библиотеци, будући да 66 са та сали 
делима показало да их је добро познавао. Не си Би 
студије, вратио се у Дубровник. У то време је, и пате 
чео да упражњава нека сијенска искуства, Е пе ~ 
посредно сведочанство: када је одређен да Ун Ба ~ ди 
аустријском грофу Кристофу фо: 1 Рог ендорфу кој сен ем 
у Дубровнику, напоменуто је да је био „познати 3 ~ 4з 
У његовој служби Држић је, с прекидима, провео .“ 56 
дине. Најпре је био решен да га прати у Цариград, ге 
што је гроф одустао од свога плана, отишао је са пази 
Беч, где се задржао три месеца. Неколико месеци о “ 
Кристоф вон Рогендорф је поново, на путу за Цар | ; 
свратио у Дубровник, Држић је опет ступио у битна : - 
жбу, овога пута као тумач. Са њим је неко време ба 4 
у Цариграду, али ја напустио службу и вратио с 4 У . 
Следећи, најважнији период у његовом нон М П 
био је од 1548. до 1562. године. Провео га је у Ду 0 сен 
ку, у потпуности посвећен писању драма, од ПН ј Па 
и штампао, и организовању њихових извођења. Неко 5 
драма је написао за свадбе угледних ни ка 
извођене у њиховим домовима, 1549, 1550, от 
је повезало са Влахом Држићем, Влахом Одрко теви = 
Мартлицом Хајдиновим Џамањићем, Сабом а ти и ~ 
времено је одлазио у Венецију, у којој је живео авени Бри 
сликар Влахо, највероватније када су се тамо ш У: 
нека од његових дела. Крајем 1562. године пете |" 
богату каријеру драмског писца, напустио је Ду Перне = 
прешао да живи у Венецији, вративши се свеште зе 
позиву који је низ година потпуно занемаривао (пост је 
капелан венецијанског патријарха), где је остао све е: И 
ти. Тамо је имао пријатеље и рођаке, поред аликара Њ у 
гостопримство му је пружао дубровачки трговац у 
Примовић, код кога је сретао и његовог брата, пес 

Николу Примовића22. Отишао је из своје средине носећи у 
себи велико незадовољство друштвеним стањем у Дубров- 
нику, са много горчине према дубровачкој влади, о чему 
сведочи подухват из 1566. године да се изазове побуна 
и промени политичко и државно устројство Републике. 
Тај део пишчеве биографије расветљава преписка између 
њега и фирентинског двора, коме се обратио за помоћ. У 
писмима које је слао фирентинском војводи, описао је ду- 
бровачку власт са пуно беса и грубости (као неправедну, 
својевољну, глупу, уљуљкану у празној самохвали и слји 
излагао веома смео план како да се она промени, а заузврат 
врховни турски патронат над Републиком припао би Ме- 
дичијима. Значај ових писама је, изван њиховог садржаја 
и пренаглашених личних карактерисања власти, посебно 
њеног врха – „петнаесторице немоћних и безвредних лу- 
дака“ – и стања у Републици, у томе што она сведоче о 
почетку нарушавања ауторитета патрицијског устројства 
и скретању пажње на „забрањену“ тему дубровачке ре- 
алности. Значајан је и тон ових писама, која на тренутке 
прерастају у сатиру у прози, коју карактерише грубост и 
која је постајала све чешћа у сатиричној поезији друге по- 
ловине ХИТ века („имамо управљаче који су луди, а мисле 
да су мудри“, који су „безвредна чудовишта“ и сл.). Све је 
то говорило о напуштању принципа ренесансног склада, 
а истовремено је доприносило устаљивању новог начина 
општења аутора са својим временом. 
Као што је Држићев живот познат само у деловима 
и уз разна довијања књижевна историја успостављала је 
његову линију, тако и у спознаји његовог свеукупног књи- 
жевног рада постоје празнине, па његов опсег ни до сада 
није утврђен (на неколико места у његовим драмама постоје 


22 Д. Павловић, Нови подаци за биотрафију Марина Држића, Збор- 
ник радова САН, 1951, кб. 1, Х, 97–107. 

алузије на нека друга, данас непозната дела). Пошто се као 

писац у јавности представио тек крајем пете деценије ХМ 

века, све што би се о претходном времену рекло, великим 

делом би припадало претпоставкама. Прва од њих се од- 

носи на његову поезију, објављену са две драме у стиху 

1551. године, 23 за коју се може претпоставити да је највећим 

делом испевана у ранијим годинама. У малом песничком 

зборнику који се нашао на почетку књиге садржани су: 

петраркистички канцонијер са нешто више од двадесет пе- 
сама, два фрагмента која су припадала Тирени и неколико 
пригодних песама. По аутобиографским алузијама у пе- 
смама, канцонијер је настао у младим годинама, свакако 
пре но што је почео да се припрема за свештеничко звање. 
Има стандардну структуру петраркистичког канцонијера, 
почевши од уводне песме у којој се аутор обраћа читаоци- 
ма до завршне, чији садржај обухвата осећања од почетка 
љубави до резигнације и окретања „вишњој свитлости“. 
Цео сиже канцонијера песник је сажео већ у уводној пе- 
сми, која није била само парафраза дефиниције о свемоћи 
љубави и најава стања несрећно заљубљеног. Испеване у 
двоструко римованом дванаестерцу, тематски и стилски 
у складу са клишеима који су устаљени код бембиста, са 
неколико женских имена у акростиховима, са сентенца- 
ма-поентама и понским ауторским исказом („створен сам, 
виђу ја, летуште нарави“), са пригушеном чулношћу, са 
нешто маниристичких поигравања која су давала извесну 
динамику монотоним стиховима, ове песме нису ничим на- 
јављивале великог писца. Од пригодних песама, свадбена 


23 рјест! Матта Ратхесћта узедпо зјаурћепе г тпозт друг Перт 
тудтт, Мепетја, МРИ. Пјесни су чиниле збирку од 28 песама, у чијем 
су се оквиру нашле Тужба Љубмира, од комедије Тирене, Пролог други, 
такође из Тирене, а „лијепе ствари“ су биле Љубав Венере и Адона и 
Новела од Станца. 

зачинка намењена сестри, пуна топлих благослова, наста- 
ла је у ранијем периоду (1535), док су три преостале биле 
из времена непосредно пре објављивања: посланица Сабу 
Никулинову, испевана после првог извођења Тирене и две 
осмртнице Дубровкињи Фјори Шумичић из 1549. У посвети 
уз ово издање, намењеној пријатељима, аутор се правдао да 
је песме објављивао не зато што их сматра вредним, већ за- 
то што му многи траже да им их да у препису, па је одлучио 
да их штампа. Та радозналост пријатеља није се односила 
на љубавни канцонијер који је настао пре више година, већ 
на посланицу Сабу Никулинову која је садржала његову 
одбрану од напада да је плагијатор Мавра Ветрановића. 
Скандал око ауторства Тирене (избио после првог прикази- 
вања драме јер су неки од гледалаца посумњали да је дело 
његово), који је покренуо талас непријатељских оптужби 
али је изазвао и Ветрановићеву одбрану, подстакао га је да 
се и сам брани на разне начине, па је зато та посланица била 
тражена. Читава књижица, штампана одмах после објављи- 
вања Тирене унеколико је имала да послужи потврђивању 
Држића као аутора те драме. Касније се Држић више није 
бавио поезијом, осим што је у неке од комедија уносио ша- 
љиве песмице (духовите загонетке у стиху, набрајалице и 
сл.) које су имале сасвим другу сврху. 

Писањем драма Држић се, према данашњим знањима, 
бавио релативно кратко, само једну деценију, и за то време 
успео је да покрене читав позоришни живот Дубровника, 
да организује неколико аматерских позоришних дружина 
да освоји све театарске просторе – драме су му извођене 
на отвореном, „прид Двором“, у приватним кућама, у сали 
Великог већа. У том истом периоду, у области драме обога- 
тио је овај род усавршавањем и разгранавањем постојећих 
жанрова и увођењем нових. Писао је еклоге пасторалног. 
пасторално-рустикалног и рустикално-митолошког садр- 
жаја, и у великој мери развио и обогатио ову врсту и њене 

подврсте. Остали жанрови које је писао били су потпуно 
нови у дубровачкој књижевности: фарса са клишеом сижеа 
„сељака у граду“, ерудитна комедија у прози и трагедија. 
Драмски опус Држићев чини дванаест драма: еклоге Тире- 
на, Венере и Адон, Плакир и вила, фарса Новела од Сшанца, 
ерудитне комедије Помеш, Дундо Мароје, Пјерин, Џухо Кр- 
пета, Скуп, Манде, Аркулин, трагедија Хекуба. 

За Држићево драмско стварање пресудна су била иску- 
ства и учења на страни, у италијанским градовима који су 
се истицали драмско-позоришним деловањем, као најистак- 
нутијим и најспектакуларнијим изразом природе ренесан- 
сних аутора. Важну заслугу у томе имао је његов боравак 
у Сијени, иако је реално претпоставити да је и приликом 
боравака у Венецији дошао у додир са позориштем и њего- 
вим шароликим репертоаром. У Дубровнику је до времена 
Марина Држића драма већ прошла у неким жанровима од- 
ређен развојни пут који је одсликавао књижевну и културну 
атмосферу средине. Држић је познавао дела Џора Држића, 
Ветрановића и Наљешковића. Присуствовао је, највероват- 
није, извођењима оних која су играна у његово време (по- 
божних Ветрановићевих и Наљешковићевих драма). Међу- 
тим, осим за пасторалу, за остале врсте, по свему, није био 
заинтересован. Карактеристично је да је, хвалећи двојицу 
својих претходника, Држића и Ветрановића, у једном од 
пролога Тирене истицао њихову поезију, није ни поменуо 
побожне драме које су одиста биле значајан помак у прибли- 
жавању новом позоришту. Посредно, то је већ показивало 
његов однос према постојећим драмама. Ерудитну комедију 
у Дубровнику имао је прилике да упозна преко Плаутових 
комедија и преко ученичких представа које је организовао 
Илија Цријевић (1525). Прави сусрет са сјајем ренесансног 
позоришта и ренесансне драме, доживео је тек када се на- 
шао на њиховом извору, у Сијени. То је било од пресудног 
значаја за његово коначно књижевно опредељење. 

За време студија у Сијени Марин Држић се нашао на 
месту на коме се одвијао важан процес претварања тради- 
ционалних, из антике преузетих жанрова, у нове драме које 
више нису биле само копија и парафраза узора већ израз 
свога времена, човека препорода и његовог сензибилитета. 
Био је то процес стварања такозване еклоге сијенског типа 
за чији је развој била заслужна Дружина Неотесаних (Со- 
втева деј Кога), и срудитне комедије која се доводила у нај- 
тешњу везу са деловањем Академије Сметених (Ассадепна 
дер! Пигопап) и њеног најистакнутијег члана, комедиографа, 
филозофа и теоретичара, преводиоца и коментатора Аристо- 
телове Поешике Алесандра Пиколоминија. Деловање Дру- 
жине Неотесаних било је од велике важности за стварање 
и усавршавање једне од најсвежијих драмских врста ране 
ренесансе, која, осим у обнављању рустикално-пасторалљ 
ног амбијента према дијалошким песмама и идилама, није 
била зависна од античког прототипа. У њеном окриљу, под 
утицајем књижевних и друштвених разлога, створена је ру- 
стикална, односно пасторална еклота сијенскоћ шина. Била је 
то, у основи, ренесансна еклога, прилагођена, уз садејство 
писаца и глумаца, духу и расположењу специфичне среди- 
не и новога времена. И поред тога што су се у њој мешали 
фиктивно и стварно, одликовала се реалистичношћу која је 
нарушавала идилу, чији су носиоци били првенствено русти- 
кални ликови (укључујући супротности у односу село-град) 
и хумором који је имао распон од наивне шале до сатире. Та 
врста еклоге била је откриће за Марина Држића и све драме 
овога типа које је написао подржавале су овај концепт. 

Држић се није подухватио састављања пастирских 
еклога какве су постојале у дубровачкој књижевности јер 
за њега статична идиличност није била драмски привлач- 
на. У еклогама сијенског типа он је нашао модел како да 
изиђе из традиционалног оквира и преко реалистичности 
и хумора споји фиктивну причу са духом свога времена. 

Преузео је основну схему заплета (све је сведено на тему 
љубави) и систем драмских поступака који су му остављали 
велику слободу у спровођењу свог начела, али није слепо 
следио сијенске ауторе и драме Дружине Неотесаних. Прва. 
драма у којој је применио свој концепт била је пастирско- 
-рустикална склога, Тирена, за коју је у издању назначено 
да је изведена 1548. (литература прати као прво извођење 
1549). играна је и 1551. и исте године и штампана (1551).24 
Прво приказивање је прекинуло невреме, а други пут је 
представљена у приватној кући, на свадбеном весељу. Про- 
лог уз прво извођење, у коме учествују два сељака (Вучета 
и Обрад), био је у оквиру традиционалних клишеа, најав- 
љивао је укратко садржај драме и патриотским стиховима 
величао Дубровник, мир и спокојство који у њему владају. 
Представио је и дубровачки Парнас, на коме је видео Џора 
Држића, Шишка Менчетића и Мавра Ветрановића (непоми- 
њање других савремених песника осим Ветрановића, могло 
је бити повод критикама Тирене). За друго извођење напи- 
сао је нов пролог (дијалог Обрада и Прибата), пригодног 
карактера, са хвалом породица слављеника, дубровачких 
племића и са низом аутобиографских појединости које су 
објашњавале историју извођења Тирене и изричито потвр- 
ђивале његово ауторство. У стандардни идилични амби- 
јент смештен је заплет који обједињује све ликове (у вилу 
бродарицу Тирену заљубљују се сви који долазе у додир са 
њом, пастири и власи, митолошка бића). Преплићу се фик- 


24 Трећа сотефа Матта Рагхста рпћахапа у Пубгоитки рофкста 
МРХТУШ, Мепела, МОШИ. У овом издању садржана је посвета власте- 
лину Мару Макуљи Пуцићу, у којој напомиње да драму штампа како 
би је сачувао јер су је многи преписивали из рукописа и на тај начин 
оштећивали. Драма има пролог који говоре сељаци Вучета и Обрад. У 
другу књижицу, из исте године, у којој су објављене Пјесни..., штампану 
после Тирене, унет је други пролог, састављен за друго извођење, који 
говоре Обрад и Прибат. 

тивно и реалистичко на свим нивоима, од амбијента, преко 
смењивања плачних љубавних уздаха и цвиљења са здра- 
воразумским расуђивањима и једноставним исказивањима 
осећања. Иако су повезана једном темом која је потврђивала 
познату ренесансну девизу о свемоћи љубави, ова два света 
се ни у једном тренутку нису помешала. То је омогући- 
ла Држићева јасна подела на две врсте пастира – на „уз- 
множне“, који љубав изражавају петраркистичким маниром 
(Љубмир) и „убоге“ – сељаке, козаре, влахе који исказују 
стварна осећања на. једноставан и комичан начин (Миљен- 
ко, Радат, Драгић). Држић је већ у првој драми ове врсте, 
заснованој на структури пасторале сијенског типа, тради- 
ционалну идиличност, подржану митолошким елементима 
(Купидон, вила, сатир, оживљавање пастира и др.), пореме- 
тио снажном рустикалношћу (ту припада и игра морешке), 
реалистичношћу (Стојнина критика дубровачких жена и 
младих, Радатово ублажавање опомињањем на понашање 
старих; сељаково резоновање да је пренемагање у искази- 
вању љубави изван реалног живота) и хумором (љубавно 
Јадиковање „убогог“ пастира у петраркистичком маниру; 
блага иронија виле на његову наивност; обесмишљавање 
девизе о свемоћи љубави увођењем лика дечака Драгића и 
др.). Та померања ка реалистичном и према хумору била су 
новина и показатељ стварних Држићевих преокупација У 
бављењу овом врстом књижевности. У Венери и Адону, која. 
такође припада почетном периоду Држићевог драмског рада 
(приказана је истом пригодом којом и Тирена) увео је, опет 
према искуству сијенских рустикалних еклога, у драмски 
оквир два света: фиктивни митолошки, реални рустикални. 
У овој драми ти се светови уопште нису ни додиривали, 06- 
једињавала их је иста тема: љубав коју је требало освојити. 
Конципирана је као позорница испред позорнице, на којој 
се одвијају две независне драмске радње: једна је у форми 
рудиментарне фарсе са мотивом женидбе сељака у граду, 


и 

а уоквирена је другом, митолошком, сведеном на Венерино 
освајање лукавством смртнога Адониса. Подела између ова 
два света, рустикалног, који је био носилац реалистичности, 
хумора и трезвености (сељак Грубиша у улози заљубљеног 
сељака у трагању за градском изабраницом; његова мајка, 
сељанка као носилац реалног доживљаја света) и фиктив- 
ног коме је митолошка маска крила још једно виђење свога 
времена, сучељавала је две реалности. Већ је ова еклога, 
састављена на брзину (љу два сједења“), по жељи пријатеља, 
која измиче жанровској дефиницији, показала да Држићева 
интересовања за ову драмску врсту нису водила ка њеном 
развоју. Окренут новим изазовима, а то су биле ерудитне 
комедије, напустио је еклоге и вратио им се још једном тек 
при крају бављења драмом. Године 1556, и трећи пут за 
потребе једног свадбеног весеља (што је могло бити повод 
за поновно састављање еклоге) саставио је пригодну драму 
Плакир и вила (са доста алузија на реалне личности у чију је 
част драма изведена) у којој се на сцени појављују два света, 
фантастичан и реалан, али не одсечно одељена као у Венери 
и Адону, већ испреплетана у радњи као у Тирени. Ова русти- 
кално-пастирско-митолошка еклога у великој мери била је 
плод Држићевог комедиографског искуства: сложенија је у 
заплетима (учешће неколико љубавних парова), подељена је 
на три чина, делом је писана у прози; препознају се типови 
односа између господара и служавки, дуги прозни монолози 
у којима се понављају критике реалних стања у друштву, у 
којима се огледају супротности између патријархалних на- 
чела и савременог тренутка (критике жена, понашања мла- 
дих и сл.); описима призора врачања, аутентичним фраг- 
ментима усменог порекла при бајањима,2> умецима кратких 


2> Као целовита слика унето је бајање са аутентичним говорним 
прилогом који је пратио тај чин: 

„Твој жив, твој мртав Драгић! И дво ти на час грудица: умије- 
си прјесначић... Сада, је ли која невјеста, да прјесначић умијеси од ове 

народних пошалица појачава се непосредна реалистичност, 
има грубих сцена хумора, својствених комедији вештине и 
сл. У пасторалном амбијенту преплитали су се: митолошки 
свет раздвојен борбом између чедности и чистоте (у вртлогу 
борбе између вила, које су под Дијанином заштитом и Ку- 
пидона и Плакира, симбола „жуђења“ и „задовољства“) који 
мире платонске врлине („правда, хитрост, јакост, тихоћ“), 
рустикални и пастирски (власи, парови сељака и пастира 
погрешно заљубљених у виле и др.). Између њих и реално- 
сти, са којом носиоци разних улога у заплетима комуници- 
рају јер су интегрисани у њу, остварило се посредништво 
преко алегорије и вишеслојног хумора. И у овој еклоги ре- 
алистичност је надвладавала драмским заплетом у целини 
јер су носиоци хумора изван фантастичног света. 

У истој књизи у којој је штампао Венеру и Адона 1551, 7 
чијој је структури садржан призор који је по форми и тону 
најближи фарси са темом сељака у граду (прецизније: же- 
нидбе сељака у граду) Држић је објавио и прву дубровачку 
фарсу овога типа, Новелу од Станца, која је представљена, 
годину дана пре Венере и Адона, такође на једној дубровач- 
кој свадби. Фарсе су биле део општих карневалских забава 
јер су својим слободним хумором, често грубим и непри- 
стојним, једноставном фабулом и ефектним осветљавањем 
људских слабости биле погодне за распуштену атмосферу 
покладних дана. Поред грађанске фарсе, подједнако је била 
популарна фарса у којој се хумор заснивао на типу наивног 
сељака у граду. Држић је у том лику видео погодног јунака 
за драматизацију једне популарне шале. Тај јунак је од пр- 
вог тренутка био уоквирен одређеном типичном ситуаци- 
јом: сусретом са окретним, обесним, на подвалу спремним 
градским младићима према којима је у сваком погледу – 


грудице7 Видим једну невјесту онамо. Нево, дво ти грудица, умијеси и 
сјутра га поклони твому Влахи, да руча, и реци му: 'Ловци у лов, јунак 
на бој, а храбар к дјевојци; прјесначић теби, Влахе мени'.“ 

стар, уплашен, несигуран на туђем терену, обележен својим 
влашким пореклом – био инфериоран. Читавој радњи која 
је уследила, а састојала се од дијалога између прерушеног 
младића Џива Пешице и Станца, освајања Станчевог пове- 
рења, магијског призора „подмлађивања“, и освешћивања 
превареног сељака, и свим ликовима аутор је дао природ- 
ну реалну подлогу (ситуирање догађаја, афирмација здра- 
воразумског трговачког начела, алузије на свакодневну 
препознатљиву стварност, менталитети и природе главних 
учесника, фолклорни призор бајања током „подмлађива- 
ња“, чаролија карневалске ноћи и др.) тако да се у њој из 
видокруга губило све оно што је у основи било опште. Све 
је деловало као да је на тренутак заустављен на позорници 
живот ренесансног Дубровника. Главни јунак је морао да 
буде у супротности са другим личностима, околностима и 
атмосфером јер су само тако његове црте и ситуација у којој 
се нашао могли да дођу до изражаја. Истовремено, морао је 
да буде носилац хумора који га одржава у границама реал- 
ног. У његовом лику показала се надмоћ људског тренутка 
над сваком филозофијом времена и друштвених класа, јер 
оно на чему се сломио Станац, који је дуго одолевао лу- 
кавом Џиву Пешици, није била инфериорност усамљеног, 
приглупог, наивног, бојажљивог и неповерљивог сељака 
који се нашао ноћу у непознатом граду, у свему нејаком 
пред обесним младићима. Држао је њега писац током чи- 
таве фарсе изнад тога, показујући наклоност према његовој 
трезвености, озбиљности и исправности. Станца је сломио 
људски тренутак, у коме се у трену развејао кратки сан о 
младости, и то исказано само једном реченицом „што би 
Миона моја дала, домаћа мога мила! (,..) Ах, рада т' би би- 
ла, гдје је она хубава младица а ја стар. У том тренутку 
Станац је изишао из оквира Дубровника и Држићеве ствар- 
ности. Ухваћен у замку изненада пробуђене наде, Станац 
је изгубио сву опрезност и тако слаб дао могућност да му 

младићи учине „новелу“. Незаштићен осећањем неповере- 
ња, он кида везу са реалношћу и постаје комичан. У часу 
отрежњења постаје опет оно што је и јесте – наивни сељак 
у страном граду коме је украдена кратка илузија која га је 
за тренутак узнела из реалног живота. Највероватније да 
је кратка шаљива прича о обманутом и приглупом сељаку 
Станцу већ постојала у народу, о чему сведоче пословични 
изрази „Луђи си од Станца“, „Држи га за Станца“, „Учинио 
га је Станцем“ и др. (многе пословице и пословични изрази 
су, по постању, поенте изгубљених прича), која је из усмене 
традиције прешла у драму. 

Заједно са првим еклогама и фарсом Држић је у свој 
стваралачки репертоар уводио и комедију која је убрзо по- 
стала и у његовом личном раду и у оквиру дубровачке 
драмске књижевности њен највреднији део. Иако су Пла- 
утове комедије биле део школске лектире, и извођене на 
латинском језику, нова ренесансна ерудитна комедија до 
Држићевог одласка у Сијену 1539. није стигла на дубро- 
вачку позорницу. Од важности је била не само чињени- 
ца што је Држић у Сијени имао прилике да доживи прве 
сложене велике представе, већ и околност што је, када је 
он дошао у овај град, ова комедија већ представљала одре- 
ђену и учвршћену књижевну и позоришну појаву, уређена 
према начелима која су творила њену поетику и што је већ 
добила нека нова обележја. Процес обнављања античке 
комедије, који су започели хуманисти, а потом и њеног 
прилагођавања ренесанси, колико подражавањем антич- 
ких комедиографа, Теренција и, нарочито, Плаута, толи- 
ко готово истовременим настојањем да се древни захтеви 
поетике прилагоде новим садржајима2, брзо се одвијао и 


26 Већ је 1525. П. Аретино у прологу комедије Га Согпрапа (Двор- 
ска иосла) оправдавао тежњу за преуређењем античке комедије, јер се у 
Риму живи другачије него што се живело у Атини“, М. Рапис, Роепка 

поетички уобличавао услове за стварање плаутовске, еру- 
дитне, учене – нове комедије. На сцену је ступао други 
језик, а нови градови, као места радње, људи и животи 
у њима, односи и обичаји, друштво у целини, политич- 
ка ситуација, публика и доба у најширем значењу били 
су другачији од оних у антици. Ерудитна комедија коју је 
Држић упознао у Сијени, развијала се у окриљу Академи- 
је Сметених, коју су чинили племићи и која је у значајној 
мери била ангажована у политичком животу. У сијенским 
комедијама спонтано су инаугурисани нови облици односа 
према изворима, што је било од велике важности за развој 
комедије. Изведена је прерада једне Плаутове комедије на 
италијанском језику, са радњом пренетом из старог Рима у 
Сијену, са изменама и додацима који су одговарали животу 
Сијене прве половине ХМ] века и тако је пружала модел за 
начин прилагођавања античких комедија и фаворизовала 
„нови принцип“; играна је и комедија Аурелија (Е. Биза- 
ри), заснована на једној новели из Бокачовог Декамерона, 
а потом на сцену ступају и комедије писане у прози које 
већ и чињеницом да нису у стиху на позорници подража- 
вају свакодневни живот. Све су биле плод промишљеног 
бављења новом драмом и позориштем и потврђивале су 
авангардно искуство Академије Сметених. Држић је био 
савременик тога процеса и новина које је установљавао 
Алесандро Пиколомини и поетичким трактатима и прак- 
сом комедиографа 27 Поред прозе којом је заменио стихове 


ћитатета 1 тепезапхе, П, Веозгаа, 1963, 57; Ђ. М. Чеки у прологу коме- 
дије И МатеПо /аиз уае се!огла, Ађаппо, Тогттето атотого/ упућује на 
Плаута не да га коригује већ зато што његов „Јаћпо“ није за садашњу 
комедију која представља Фиренцу, нав. према: Соттеаге ф! С(тоуапта- 
та Сессћа, П, Етгевепге, 1856, 3–4. 

27 3, Бојовић, Марин Држић и „П ртовено драттагитгсо“ Алесан- 
дра Пиколоминија, Прилози за књижевност, језик, историју и фолклор, 
Београд, 2008. [за 2007], КХХШ, 3–20. 

у комедијама (настављајући трагом првих аутора комедија. 
„нове моде“, у прози, Бернарда Довићи да Бибиена, и Ари- 
оста), према чему је било отпора конзервативне критике, 
Пиколомини је још једном новином изазвао велике поле- 
мике: увео је у драмски израз дијалекте и говор странаца, 
који на позорници говоре исквареном мешавином разних 
језика. У даљем усавршавању ерудитне комедије стално се 
бавио питањем односа између нормативних ставова пости- 
ке и књижевне, односно животне материје која се наметала 
и која се често косила са тим начелима или није могла да 
се уклопи у њих. Основни Пиколоминијев став до кога је 
дошао био је да комедија не треба да се држи строгих по- 
етичких правила, којим је уређивана античка комедија, по 
којима ће се, као у схему, уносити предвиђени типови, већ 
да у њој треба да буду представљене све врсте и природе 
људи и односа који проистичу из живота. Нарочито му је 
била неприхватљива једнолинијска димензија типизираних 
ликова, као и њихова ограниченост и поједностављеност 
у избору јер тиме није био покривен стварни живот. Свим 
својим поступцима Пиколомини се залагао за комедију као 
животну драму, што је потврђивао и у пракси. 

Држићев комедиографски опус није сачуван у целини. 
Ни једна од његових комедија нема потпуни текст: Помеш је 
изгубљен; Дунду Мароју и Скуну недостају завршне сцене; 
Манди и Аркулину недостају почеци; Пјерин и Џухо Крџеша 
су познати само у фрагментима, али се и поред тога може 
сагледати у пуном обиму. У свему он је био следбеник Але- 
сандра Пиколоминија и драма у којима је извршена тран- 
сформација античке у ренесансну комедију. 

Избор тема, избор ликова, проза којом су комедије пи- 
сане, драмска структура (пролози, подела на чинове и сце- 
не), слободнији однос према поетичким начелима жанра, 
смештање радње у реалан простор, однос према изворима 
и, у највећој мери, према стварности одредили су Држи- 

ћеву комедију и као књижевну појаву и као сведока рене- 
сансног духа и живота. У погледу избора тема, Држић је 
прихватио оне варијанте које су се издвојиле у сијенском 
позоришту, а потом се прошириле на велики део савреме- 
них италијанских комедија. У првим комедијама, Помешу 
и Дунду Мароју, извор није био књишког порекла. Аутор је 
пошао од реалних појава свога времена и, на самом почетку, 
иако без искуства (колико је познато), показао велико умеће 
у спајању тога садржаја, који није дефинисан претходним 
предлошком, са класичном формом плаутовске комедије. У 
обе комедије радња је смештена у реалне градове у којима 
су се њени носиоци могли наћи, у Дубровник и у Рим, што 
је само по себи одређивало многе поступке и у заплетима 
и у грађењу ликова, у језичким слојевима говорне прозе 
и др. Други извор су биле Плаутове комедије, које су му 
послужиле као основ за два дела, за Пјерина (1552) и Ску- 
па (1555). Већ је Пјерин, који је настао одмах после Дунда 
Мароја, пако сачуван само у фрагментима, иако наизглед 
ограничен Плаутовим Менехмима, везаношћу за дубровач- 
ку основу показао пут који је Држић изабрао за своје коме- 
дије. У комедији Манде потврдио се и трећи извор, који је 
својом новелистичком основом Бокачовог Декамерона давао 
добру подлогу за комедиографску фабулу. За Џуха Криешу 
се на основу сачуваних фрагмената не може тачно одредити 
коме жанру припада; сврставамо га међу комедије на основу 
чињенице да је пролог, као и у другим комедијама, писан у 
прози, као и сви изваци из драме. За све се може рећи да су 
биле плод пишчевог поимања комедије као одраза живота 
који није одсликаван радњом већ изграђеним ликовима, у 
којима се спајало типично и животно. 

И поред тога што није познат ни тачан број Држиће- 
вих драма и што комедије нису сачуване у целини, њихово 
право књижевно богатство чини око сто педесет ликова ко- 
ји учествују у њима. Насупрот мањкавости коју остављају 


Историја дубровачке књижевности 161 


непотпуности и фрагментарност, неразјашњени заплети и 
крње фабуле, скоро сви ликови су јасни и изграђени. Чак 
и они који су представљени само са неколико неповезаних 
реплика (у фрагментима несачуваних комедија), препозна- 
тљиви су као карактери и типови, као представници одре- 
ђених врста људских природа. И најмањи број изговорених 
речи их је одређивао јер је свака појединост код Држића 
била мотивисана и имала је пуног смисла. Преглед Држи- 
ћевих ликова показује да је аутор имао јасан став према 
целовитости поетике ерудитне комедије, да је поштовао и 
однос свих њених унутрашњих чинилаца, а један од бит- 
них јесу типизирани ликови. Сви окосни типови, који чине 
основу сваке ерудитне комедије, и који се у безмало свакој 
понављају, увек у истим односима, унапред ограничени и 
тим односима (глупи господар – интелигентни слуга, отац 
тврдица – син расипник итд.) и цртама које их до крајње 
тачке поједностављују и приказују једнострано, а самим 
тим и непотпуно (тврдица је само илустрација тврдичлука; 
куртизана представљена у светлу лакомости; син једино као 
расипник; приглупи слуга само као изјелица и др.), ускра- 
ћивали су слободу дисциплинованим ауторима комедија. 
Потпуна оданост постулатима често је раздвајала комеди- 
ју од реалног живота, који је, као „свакодневна ствар“ у 
основном одређењу не само жанра већ и природе комичног 
позоришта уопште. 

Определивши се за животност као основни елеменат у 
стварању типа, односно лика, Марин Држић је васпоставио 
сасвим нови однос према типизираности предвиђеној стан- 
дардном поетиком. Једностраност коју је наметала упро- 
шћеност типа губила се када је доведен у разне животне 
ситуације и односе. Стога се његови носиоци типичних 
црта најчешће не уклапају у потпуности у клише, а они 
из истог типолошког профила међу собом веома разли- 
кују. Први међу типизираним ликовима је сотасих зепех, 

комични старац који је најпре тврдица, затим отац распу- 
сног сина и, према стереотипу, заљубљен у исту жену, мла- 
ду, обично куртизану, у коју и његов син. Сви ови елементи 
су се сједињавали у идеалном типу и били су потребни да 
би обезбедили комичне заплете у више праваца и довс- 
ли у сплет веза неколико учесника радње. У Држићевим 
комедијама има неколико, најчешће главних ликова који 
припадају типу комичног старца, али се ни један не може 
у потпуности свести у предвиђени оквир типа, нити су 
међу собом подударни. Према најопштијем одређењу, типу 
комичног старца припадају Дундо Мароје (Дундо Мароје, 
сасвим извесно и Помеш), Скуп (Скуц), Аркулин (Аркулин), 
Пјеринов отац, Лучилин отац, по неким појединостима и 
Дијанин отац (Пјерин). Од типизираних црта, прва, твр- 
дичлук, у потпуности одређује само Скупа, али у највећој 
мери стога што је такав прототип већ постојао у Плауто- 
вом Буклиону. Тврдичлук Дунда Мароја изгубио је много 
у оштрини јер га је аутор представљао у реалним живот- 
ним ситуацијама и природним реакцијама и односима (са 
сином, са слугом), оплеменио га емоцијама, разумевањем 
за сина; ублажавању те црте доприносиле су особине дру- 
гих ликова (Бокчилов хедонизам и неумереност, Марово 
неодговорно расипништво и сл.), трговачки разум и очин- 
ска озбиљност. Аркулин се највише удаљио јер је његов 
лик, иако значајним делом заснован на односу према новцу, 
оптерећен ситуацијама које су наглашавале друге његове 
црте. Пјеринов отац, према сачуваним фрагментима, више 
је усмерен на другу црту овог типа. Та друга црта била је 
везана за постојање пара отац-син, односно отац, старац, 
тврдица – млади син расипник, који је изостао у Скуцу и 
у Аркулину. Та црта је једино остварена у односу Дундо 
Мароје – Маро, али и она умногоме измењена у односу 
на оштрину прототипа јер су људске црте оба типа њи- 
ховом односу давале велику меру животности. Ни трећа 


Историја дубровачке књижевности 163 


одликујућа црта типа старца тврдице која је подразумевала 
заљубљеност у исту младу жену, најчешће куртизану, ко- 
ја је имала двоструко дејство — драстично је наглашавала 
супротност у односу отац—син и појачавала комику твр- 
дичлука, будући да је љубав са куртизаном подразумевала 
трошење новца – није остварена ни у једном Држићевом 
„старцу тврдици“. Овакво ауторско мењање основног типа 
који је у различитим комедијама прерастао у варијанте које 
су мање зависиле од типизираних црта, а у већој мери биле 
одређене реалистичношћу и природношићу, повлачило јем 
све друге ликове и односе из сфере типизираног у ниво 
животног. Распусни синови, или младићи уопште, чија је 
филозофија била израз афирмације животне радости која 
је обележавала идеал епохе, и без које је тешко остварити 
комплетан тип комичног старца, изостајали су из заплета 
и фабула. Чак је и Маро Маројев, у коме је било највише 
елемената који су били по мери типа, изишао из клишеа 
животном реалношћу у коју су га околности довеле, 
Слуге као важни чиниоци у стварању заплета, једног 
од најбитнијих елемената у структури ерудитне комедије, 
неизоставни пратиоци и главних и споредних ликова, је- 
дини који нису изостајали ни у једној комбинацији унутар 
фабуле, поетиком су већ јасно били одређени као типови. 
Паметни и приглупи, као парови по супротности, али и по 
двоструком паралелизму као пратиоци господара/господа- 
рица, увек одани, најтеже су напуштали клише јер би се 
тиме нарушавала целокупна структура односа. Као и код 
Пиколоминија, који их је посматрао у животним различито- 
стима, а не у типизираној доследности, и код Држића су се 
они извили у низ варијаната људи од овога света и живота, 
којима је само случајно, осим у неколико примера, пало у 
део да носе у себи тип једног или другог слуге. Ако би се 
ликови слугу разврстали по основној подели на интели- 
гентне и приглупџе, показало би се да је у свакоме од њих 

много више оних црта које их чине различитим, него оних 
које их поистовећују. (На пример, Помет, Попива, Мунуо, 
Облождер повезани су углавном спољашњим цртама које 
је наметао тип слуге интриганта: оданошћу господарима, 
хедонизмом, спретношћу у вођењу послова својих господа- 
ра, али је сваки од њих носио свој карактер, своју интели- 
генцију, своју филозофију, чак је и њихова интелектуална 
супериорност у односу на господаре била мање упадљива 
и ублажавала је очекивану супротност.) Исто се може рећи 
и за типове служавки јер је и њих одликовала разноврсност 
у односу на основни тип. Поред служавки које су у великој 
мери одговарале прототипу (Петруњела, Кате), друге су У 
својим малим улогама и појединостима носиле свој живот- 
ни жиг (Перина баба, стара Варива, млада Груба, своди- 
ља Анисула и др.). И оне су биле носиоци малих, реалних, 
људских филозофија и мисли о жени у своме времену, о 
пороцима и људским наравима, о моралу, о старима и мла- 
дима и др. То је била она природна зависност од живота, а 
не од поетике, која је за Држића била стваралачки налог у 
писању комедија. 

Део подражаване стварности у комедијама био је ду- 
бровачки говор који је већ сам по себи носио свежину, при- 
родност и сугестивност. Језик, сликовит, жив, пун народних 
мудрости и досетки, који је одражавао многе етичке норме, 
са умецима примерених стихова (двосмислених загонетки, 
набрајалица и сл.), прилагођен ликовима које је одређивао 
и статусно, и интелектуално и локално био је једно од нај- 
важнијих средстава у грађењу ликова, карактера и хумора. 
Поред изворног народног дубровачког говора такође су важ- 
ну улогу имали говори странаца или носиоци различитих 
дијалеката, који су у срединама у којима су се нашли бивали 
комични. На сцени су се чули дијалози на неколико језика 
(италијански, комбинације исквареног италијанског и не- 
мачког, макаронски, карикирани турцизми и др.). Све је то, 

заједно са костимима који су употпуњавали појаве поједи- 
них ликова, била подршка општој живости и шароликости 
на сцени, све је то било „велики смијех“ који је динамично 
одржаван на позорници. Држић је искористио могућност да 
тим средством неке од најуспелијих, иако споредних лико- 
ва, изгради, делимично или у целини, на специфичностима 
које су проистицале из њиховог порекла (Сади Жудио, Уго 
Тудешак). Сваки од ликова странаца могао се сврстати у 
Једну од две категорије које су се издвојиле у његовим ко- 
медијама: или су били странци међу Дубровчанима (Дундо 
Мароје), односно у средини у којој се радња збива (Манде), 
или су потицали из других места и са собом доносили ка- 
рактерне црте. Неки од тих ликова били су лажни странци 
(Лаура; Грк Негромант у Аркулину, Турчин у Манди) или су 
већ били устаљени међу ликовима у италијанским савреме- 
ним комедијама и почели да добијају црте типа (Немац пи- 
Јаница, Јеврејин чији је језик маркиран речником тврдице, 
куртизана чији је језик израз лажне финоће и афектације и 
др.). На свој начин Држић је спонтано извршио поделу на 
странце и „нашијенце“ у које, иако су са разних страна (Но- 
вобрђани, Которани, Корчулани, један Хрват и др.) сврстава 
све оне са којима се Дубровчани разумеју – „а ти разуми- 
јеш нашки“ (Трипе у Арлкулину), „иштом се обеселим кад 
чујем кога од нашега језика“ (Трипчета у Дунду Мароју), 
„нитко не приступи к нам нег сам нашијенац“ (Бокчило), 
„нашијенче, добар ти дан“ (Петруњела), „нашки ми говори“ 
(Петруњела). Највећи број странаца учествовао је у радњи 
Дунда Мароја јер је смештена у Рим, док је у прерадама 
Плаутових комедија ова појава занемарљива. 
Такав приступ комедији показивао је да је код Држића 
у основи замисли увек стајало пиколоминијевско, условно 
речено, поетиком необавезујуће слепо подражавање начела. 
Полазио је од идеје да људски живот, поновљен у небројено 
варијаната, оним што је најмаркантније у сваком појединцу 

буде део слике свакодневице и доба које га чини таквим 
какав јесте, природно обележен знацима ренесансе, и још 
више, да га уздигне у ономе што је опште људско. Уз по- 
штовање драмског начела, које је подразумевало у највећој 
мери дисциплину форме, а комедија је у том погледу била 
најконзервативнији жанр, Држић је, захваљујући сажив- 
љавању са већином својих ликова, ту форму претворио у 
животни оквир у коме се преискушавају људске врлине и 
мане. 

И поред тога што их посматра у искорацима из очеки- 
ваног живота, у сценама и односима који говоре против њих 
самих, Држићеви ликови су носили велику дозу хумора. 
Хумор је био највећа вредност ових комедија. Било је смеха 
и шале, међусобних оптуживања личности и довођења у ко- 
мичне ситуације, било је призора у којима личности делују 
смешно. Тајна успеха тог „великог смијеха“ који је изазивао 
и приглупи Бокчило и хвалисави Трипче, и до карикатуре 
доведен страхом за новац опседнути Аркулин, и духовити 
филозоф Негромант, и мудро/лукави Помет и многи други 
била је у томе што се Држић својим ликовима није подсме- 
вао. Држић је своје ликове волео, није их осуђивао, није 
им ни судио, није правио карикатуре од њихових мана, за 
сваку је имао „лек“ и остављао да се из сваког незавидног 
положаја спасавају ведрином и оптимизмом. Држић је увек 
био на страни својих ликова бранећи тако и сопствено не- 
писано поетичко начело. 

Последње Држићево драмско дело била је трагедија 
Хекуба. Била је то прва дубровачка трагедија, препев са 
италијанског језика истоименог дела Лодовика Долчеа, по- 
средног преводиоца Есхилове трагедије. Настала на почетку 
друге половине ХМ! века (1558), постала је прототип овога 
жанра који су дубровачки писци следили до краја епохе. 
Трагедија је испевана у полиметрији (смењују се дванае- 
стерци и осмерци), има пет чинова подељених на сцене, 

хорове и интермедије, плесне уметке (,„..шес сатир изиду, 
трчећи један за друзијем под сон од свирал; послије, ставши 
на мјесто од игре, први говори“). После низа драма писаних 
у прози, Држић се вратио стиховима којима је подржавао 
драматичност, трагичку дикцију и патос. Иако је основа 
трагедије била унапред дата, Држићева трагедија је била 
нова у његовом односу према самом предмету. Античкој 
Хекуби, кобном лику, дао је нешто од свевремене људске 
трагичности, дах препознатљивог живота и истргао је из 
фатумске одређености којој је била подређена по античком 
схватању греха, кривице и освете. У њена тужења за по- 
губљеном децом унео је дубоку материнску тугу, а у њену 
освету снагу инстинкта. У Хекуби је било измена и нови- 
на у односу на изворно дело јер је пренос на други језик 
подразумевао, према успостављеној поетици, слободнији 
однос према оригиналу и прилагођавање новом времену, 
и у садржају и у форми. Измене, одступања и додаци (ин- 
термедиј, игра сатира, виле и др.), посебно у оквиру моно- 
лога и дијалога, били су резултат ауторске интервенције и 
откривале су, умногоме, мотивацију избора. Наглашавање 
одређених места у трагедији, која су у извору мање при- 
метна, христијанизација, нанос филозофије ауторовог доба, 
комуникација са стварним временом, организација драмске 
радње, која је била у складу са театарским новинама (ви- 
ле на броду улазе на сцену) песнички израз са одликама 
маниризма карактерисали су Држићеву Хекубу. И поред 
занимљивости које је садржала у себи, већ и као прва до- 
маћа трагедија на дубровачкој позорници, Хекуба два пута 
није добила дозволу власти за јавно представљање (марта и 
маја 1558), а уз друго одбијање дато је и образложење: „не 
допушта се да се трагедија прикаже у Граду због тога што 
је време такво да није потребно оно што смућује“. (Не зна 
се да ли је сачувана верзија Хекубе, која је изведена 1559, 
она из 1558, која је забрањена, или је у њој било измена у 

односу на прву верзију.) У општа размишљања о животу и 
свету, изнетих у хоровима и у монолозима, Држић је уносио 
и своје погледе на време и друштво у коме живи и многе 
оштре алузије на стварност. Ти Држићеви погледи нашли 
су погодно тло у садржају Хекубине трагике (у сили власти 
која се оглушује о праведност и правду препознао је своје 
време и наопаке законе и др.). Уношење свог доживљаја у 
прерађену трагедију и наглашавање онога што је у њој мо- 
гло имати везе са дубровачком стварношћу, прихватили су 
касније и остали аутори. 

Иако је Држић, као личност, био заклоњен драмским 
садржајима и ликовима, пасторалним, рустикалним, фик- 
тивним, реалним, типичним заплетима и ситуацијама, кли- 
шеима, он није остао по страни. На више места говорио 
је о себи, а велики број ликова говорио је у његово име, 
био глас његових идеја, резона, етике, односа према своме 
времену и друштву. Од аутобиографских стихова у песма- 
ма, преко активне расправе о ауторству Тирене (пролози, 
посланица Сабу Никулинову), преко изношења низа ставо- 
ва о дубровачком животу и стварности и идентификације 
те стварности на сцени, на коју директно указује (пролози 
Дунда Мароја, алузије на реалне садржаје живота у којима 
гледаоци препознају себе и своје време и др.) до импли- 
цитне филозофије којом дефинише своју спознају човека 
и друштва у коме, ипак, влада равнотежа (пролог Негро- 
манта у Дунду Мароју и на више места у делима пренета 
суштина поделе на две врсте људи – „људи назбиљ“ и „љу- 
ди нахвао“; монолози неколико најсавршенијих ликова у 
његовим драмама) и отворених незадовољстава друштвом 
(Хекуба) израстао је унутарњи портрет Марина Држића, као 
човека свога времена и носиоца идеја ренесансе. Те идеје су 
афирмисале живот и животну радост, свемоћ љубави, хедо- 
низам, али и друге мисли, макијавелистичке, о владању, о 
утопији, о срећи, разуму, самосвести, предузимљивости и 

индивидуализму човека препорода, о трговачком идеалу и 
идеалу стицања, о правди, о скупој цени сопственог зани- 
мања („није га бит" поета...“) и др. Уз све могућности које 
је оставио да се протумаче његов лик и његова природа, и 
поред индивидуалног мешања у дело, и поред непосредне 
комуникације са читаоцима и публиком, Држић је, ипак, 
више препуштао своме времену да говори о себи но што је 
говорио о своме виђењу тога времена. 

На сличан начин је препуштао да се из његових књи- 
жевних поступака и непосредних коментара очитавају и ње- 
гови поетички ставови. Подржавао је начела платонистичке 
поетике: о поезији као Божјем дару која прославља и обез- 
беђује бесмртност („пјеснивци који освитлише пјеснима 
свак свој град“), о орфејевској моћи поезије, и богомданом 
песнику, о стваралачком чину као плоду заноса, о складу, 
о божанском пореклу лепоте – „Вишњега прилика“, о кало- 
когатији; јасно се одредио према мимезису (комедија Скуш 
– „сва је украдена из њекога либра старијег нег је старос – 
из Плаута..“), експлицитно о забавној и утилитарној улози 
књижевности („ова моја писма не могу нег корис учинит: 
ако су крјепка, сочна и вриједна, плод ће учинит; ако ли 
нијесу, наук ће дат свакому“, „пуку дат радос“, „за обесе- 
лит ови пир“, „плакијер дат“; „узмите наук...“), посредно 
о статусу стихова и прозе (штампао је само дела у стиху; 
алудирао на став публике према драмској прози – „пара да 
се на Плаци разговарају“ и на примат који су имале пасто- 
рале) и др. Држић је у свему био глас свога времена, а као 
писац и његов најбољи представник. 

Уз главне носиоце развоја и успона ренесансне књи- 
жевности, који су, по уметничким досезима али и у окви- 
ру књижевно-историјских мерила обележили велики део 
ХМТ века, свеукупном књижевном животу доприносили 
су и многи други, и по обиму дела и по значају мањи 
писци, без којих се не би сагледавале природа и целина 

овога периода. Међу најстаријима је Марио Кабожић 
(око 1505 — 1582), познат и по надимку Кордица. И он је, 
попут неколико других аутора, припадао и средишњем 
периоду дубровачке ранесансне књижевности и њеној за- 
вршној фази. Потицао је из важне властеоске породице 
која је током неколико векова дала већи број значајних 
личности. Рано се определио за црквену службу: већ је 
1527. постављен за каноника дубровачке цркве, а 1535. 
именован је за архиђакона дубровачког каптола; у касни- 
јим годинама био је старешина неколико цркава (Светог 
Спаса и Светог Николе на Лопуду, Сигурате, Светог Влаха 
у Гружу и др.) а при крају живота именован је за заме- 
ника надбискупа (1575). Од 1530. године био је на студи- 
јама црквеног и грађанског права, а по стицању дипломе 
провео је неко време у Венецији. Од тада, током преко 
четири наредне деценије његов живот је био испуњен 
најразноврснијим неслагањима са црквом и са дубровач- 
ком влашћу, посебно са Сенатом. Због разних сукоба (са 
дубровачким надбискупом Лодовиком Бекаделијим, са 
папиним визитаторима, са владом), расправа, изгреда, 
чак и скандала, био је осуђиван новчаним казнама, више 
пута на дужа изгнанства и већи број година је провео 
изван Дубровника. У представкама које су против њега 
подношене, осим у онима судске природе, оптуживан је 
за безбожништво, невршење свештеничких дужности, за 
блуд, скандале, за беспризорност (учествује у тучама, но- 
си оружје и др.); истицано је да се бави чаробњаштвом и 
да је алхемичар. Све су те оптужбе, без обзира на поводе 
и позадину неких догађаја, подједнако говориле колико о 
Кабожићевој личности, толико о типу ренесансног човека, 
кога је дубровачка патријархална и затворена средина, као 
и друге сличне њему, тешко могла да прихвати. Истовре- 
мено, имао је углед у Италији, уживао је заштиту папа 
(Павла Ш, Гргура ХШ), имао је звање папиног капелана, 

апостолског пронотара и др. у Риму, где је остао до смрти, 
ослобођен је од последње оптужбе. 

Читав Кабожићев живот и његова природа у великој 
мери су се одсликавали у његовим књижевним делима. 
Књижевним радом се бавио и у Дубровнику и У Италији, 
где је био члан Академије Збрканих (Ассадета де Соп из!) 
у Витербу (потписивао се псеудонимом Сопћво). Писао је 
теолошко-правне расправе и полемике на латинском језику, 
које су се односиле на процесе у којима је учествовао. У 
њима су се огледале ружне стране односа у цркви, укључу- 
јући и њене најважније представнике, које је беспоштедно 
критиковао и вређао, иако је, у основи, и сам био део те 
стварности (објављиване су у Италији, под псеудонимима, 
и под пуним именом). И његова поезија је највећим делом 
била израз критичког реаговања против појединаца са који- 
ма је био у сукобима (и у Италији и у Дубровнику), против 
власти и свештеника. Певао је сатиричну поезију, састављао 
је пасквиле које су биле знак тренутне реакције изазване 
ексцесним догађајима, често усредсређен само на жаоку, 
без труда око читаве песме. Неке од ових песама, које су 
биле намењене италијанској средини, али и Дубровчанима, 
испеване су на италијанском језику и оне припадају првом 
таласу певања на италијанском. Личним тоном је обележе- 
на Сашира архиђакона Мариа Каболе, дубровачког илемића, 
звано Кордица и Конфузо ирошив дубровачког илемсшва 
(бапта ...сошто [а пођта ф Кагиу). То је била реакција на 
дуги процес који се водио у једном спору, у којој је, посма- 
трано из његовог угла, осветљавана самовоља владајућег 
слоја друштва. У Кабожићевој сатиричној поезији настав- 
љала се развојна линија моралистичке сатире (Пјесан о ди- 
нару), која се зачела још код Ш. Менчетића, која се све више 
удаљавала од поетског и прерастала у заједљиве обрачуне, 
у коме је стил био подређен садржају и фаворизовао сиро- 
вост, неумереност и грубост сваке врсте. Поред сатиричне 

писао је и пригодну поезију, посвећену савременим песни- 
цима (сонете на италијанском језику, Н. Наљешковићу, по- 
водом трактата о сфери света, М. Моналдију). Траг певања 
љубавних стихова је једна његова бурлеска, а библијских 
инспирација препев СТХ псалма. Није се поезија Кабожи- 
ћева издвојила посебним вредностима, али је на неколико 
начина доприносила сагледавању оног књижевног тока који 
је био у служби грубе реалности и личних односа према 
њој, а изузетном грубошћу која је била основно обележје 
његових сатира, утицао је да се такав тон развије у овој 
песничкој врсти у другој половини века. 

Тој генерацији песника, који су употпуњавали књижев- 
ну атмосферу прве половине ХМ] века, припадао је Ма- 
то Хиспани (око 1508), иако је његово књижевно дело 
углавном непознато. Подаци о њему и његовим књижевним 
везама са савременицима познати су из архивских доку- 
мената али још и више из посланица које су измењивали 
Никола Наљешковић и Никола Димитровић. И са једним 
и са другим имао је пословних додира, са Димитровићем 
је предузео и једно трговачко путовање у Угарску (1546. су 
били у Стоном Београду, одакле је трабало да заједнички, 
као неку врсту песничке досетке, пошаљу посланицу Наље- 
шковићу). Хиспани је певао љубавну поезију. За ту поезију 
Димитровић је имао велике хвале („припјевал љувезни... 
мило и слатко“), његово песничко умеће поредио с Арио- 
ном, а непосредно о њеној вредности сведочи антологијска 
песма Пријашељу у Стону“, сачувана у оквиру Рањининог 
зборника. Замишљена као фиктивна посланица, коју шаље 
заљубљена девојка младићу на далеко, са призвуком елеме- 
ната народне лирике, у основи је љубавна песма о чежњи, 
о неизвесности и бризи за неким ко је далеко, пуна нежних 


ба Вордал, Јо“ једап рјестЕ Каплтта гботтка, Џтпје ове пјеса, 
2003, ХРУП, 1–2, 67–83. 

тонова, непосредна, једноставна и људска. Искреношћу и 
оригиналношћу одудара од љубавне поезије тога времена. 
и сматра се једном од најуспелијих песама дубровачке ре- 
несансне поезије. 

Савременик Хиспанијев, такође једва познат по књи- 
жевним остварењима, био је Влахо Водопић (прва де- 
ценија ХМГ века — 1574), према генеалогијама, из угледне 
породице херцеговачког порекла (изворно презиме: Водопи- 
ја), из редова антунина2“. Хуманистичку школу је најверо- 
ватније завршио у Дубровнику и био довољно спреман за 
службу канцелара у Криминалној канцеларији Републике. 
У два маха је вршио високу функцију као гасталд антуни- 
на. Живот је проводио у Дубровнику и у Затону, у коме је 
и умро. Био је блиски рођак Џора Држића чију је поезију 
темељно познавао. У јединој његовој сачуваној песми, по- 
сланици Николи Наљешковићу, испеваној четрдесетих го- 
дина ХМЛ века, поменуо је и Држићеву поезију из младости, 
парафразирао је наслов његовог познатог канцонијера и у 
своју епистолу инкорпорирао један његов дистих. Из две 
Наљешковићеве песме – у једној је тражио од Водопића да 
допуни једну његову песму из канцонијера ефектом ехаз, 
друга је била посланица-одговор – посредно се закључује да 
је Водопић писао љубавну поезију. Водопићева посланица 
Наљешковићу, осим што сведочи о дуготрајном уважавању 
Држићеве поезије, својим складним двоструко римованим 
дванаестерцима, духовитом досетком у виду прећутног ци- 
тата и књижевним алузијама, показује да је имао песничког 
искуства и рафинмана и да је био део књижевног живота. 


оп Станојевић, Прилог познавању ренесанснот! песника Влаха Во- 
донића и њетових веза с Џором Држићем, Студије и грађа за историју 
књижевности 2, [Професору Мирославу Пантићуј, Институт за књи- 
жевност и уметност, Београд, 1986, 45—48. 

30 В. Богдеме, Моја Мађезкоуле диђгоуаска рћзас ХУТ уека, Вео- 
втад, 2005, 157. 

Још је више у књижевном животу Дубровника тога 
времена учествовао Никола Димитровић (око 1510 – 
1553). Поезијом, која није била његово прво занимање, био 
је повезан са значајним савременицима, најпре са знатно 
старијим Ветрановићем, са Држићем и, у највећој мери, са 
блиским пријатељем и вршњаком Николом Наљешкови- 
ћем и Матом Хиспанијем. Као и сви они, био је грађанин, 
а породица, иначе старином которског порекла, припадала 
је најимућнијем слоју антунина. У раној младости је преки- 
нуо школовање, јер је после смрти готово целе породице од 
куге 1527. морао прерано да преузме породичне трговачке 
послове. С годинама, био је све ангажованији у трговини, 
повремено је био партнер и пословно везан за Николу Наље- 
шковића и Мата Хиспанија. Трговина, али и сродни послови 
(заступање трговачког друштва и трговаца, заштита терета, 
изнајмљивање бродова и др.) водили су га на разне стране. 
Током последње деценије живота на трговачким путовањи- 
ма проводио је доста времена, од боравка у Александрији 
(1542), и другим средоземним лукама (Венеција, Ђенова), 
преко Босне (Сарајево), Угарске (Стони Београд, 1546, Бу- 
дим), Србије (извесне пошиљке је слао „ех... Возпае е! МЕ 
зјас“), до поновног боравка у Александрији 1553, одакле је 
отишао на Крит, где је умро од куге. Време које је између 
путовања проводио у Дубровнику, било је испуњено, поред 
трговачких и обавеза према широј породици, присуством 
пријатеља и књижевним радом. 

Димитровићево обимом невелико песничко дело, које 
није сачувано у целини, није било типично, али је, на свој 
начин, било израз књижевног времена. Писао је љубавну 
и побожну поезију, препевао је седам покајничких исала- 
ма, према античком извору парафразирао је Катонове ре- 
флексивне стихове и испевао неколико посланица. О свом 
љубавном канцонијеру оставио је помена у оквиру побож- 
них песама. Исповедајући свој грех, уз молбу Христу да га 

ослободи љубавног ропства, навео је и неке појединости о 
тим песмама: та је поезија била део његове непромишљене 
младости („младјахан лје бил сам и дости безуман“), његово 
љубавно ропство је трајало дуго („љета триш по пет“), био 
је заљубљен у немилосрдну вилу. Ове песме, у којима се 
окреће божанској љубави, припадале су, по свему, завршном 
делу канцонијера. Више је о Димитровићевим љубавним пе- 
смама говорио Никола Наљешковић. У посланици (Николи 
Јерка Димитшровића), испеваној око 1540, пре него што су 
настала друга његова дела, хвалио га је већ као најбољег 
љубавног песника („такога спјеваоца... у нашем језику та- 
кога јур не би ни море бит вику“), „пјесни љувене“ су му 
обезбеђивале место на Парнасу, давао им је предност над 
Катулом, Тибулом и Орфејем. Истицао је да су биле попу- 
ларне и да су се певале („љувени госпођам“, али и „виле 
гиздаве“ уз игру у колу). Иако конвенционалне, хвале су 
свакако садржале и Наљешковићеву оцену. У периоду који 
је уследио Димитровић се посветио побожној и рефлексив- 
но-религиозној поезији која је и по темама и по побожној 
дидактици била у складу са хришћанском ренесансом. Ис- 
певао је низ побожних песама које је објавио заједно са пре- 
певом покајничких псалама 1549. у Венецији3!. Штампање 
књиге Димитровић је пратио у Венецији јер је он био и њен 
издавач (са уредном „привилегијом“). На почетку књиге 
аутор је најавио њен садржај – „се'ам салам покорњијех“ 
и „друге молитве“. У првом делу штампан је препев седам 
покајничких псалама, у двоструко римованом дванаестерцу, 
стим што су у некима завршни стихови били организовани 
у шестерачке катрене, као врста поенте, и четрнаест песама 
које је означио као „молитве“. Био је то први препев покај- 


31 М. Пантић, „Седам салам покорњијех краља Давида“ и њихов 
песник Никола Димишровић, Анали Филолошког факултета у Београду, 
1976, 12, 61–97. 

ничких псалама у дубровачкој књижевности, а као углед 
имао је Ветрановићеве парафразе неколико псалама. Осим 
у стиху, Димитровић није следио Ветрановићев поступак, 
коме су псалми били само оквир за широке рефлексије о 
Дубровнику и његовој стварности, о савременицима, о лич- 
ном животу. И Димитровић је ширио библијску основу али 
је парафраза ишла у правцу даљих побожних размишљања. 
По тону и побожној дидактици сличне су и остале религи- 
озне песме, четрнаест их је штампао у другом делу књиге, 
изван које је остало још девет песама. Међу њима се издваја 
обимна парафраза Тумачење од Оченаша, у коме је за сваки 
стих испевао по једну подужу песму. Рефлексивност која се 
показала већ у препевима псалама и побожној лирици до 
пуног изражаја је дошла у Причицама изешим из Свешоћа 
писма и философа. Садржала је 243 парафразе сентенци и 
изрека, претежно књишког порекла, са непосредним поука- 
ма за побожан и мудар живот. Преовладавала је у приличној 
мери лапидарна религиозна дидактика, али је велики број 
стихованих мудрости био општег карактера са алузијама 
на друштво, на морал, на живот, које су се подударале са 
сличним стиховима других песника. О њему као личности 
и о његовим књижевним пријатељима највише се сазнајс 
из његових посланица, које допуњавају песме истога тина 
упућиване њему. У посланицама има неке посебне живости, 
коју је постигао непосредношћу, уткивањем реалија и ауто- 
биографских појединости („с грозницом на пола ови ти лис 
справи“, о намери да Мато Хиспани, са којим је био 1546. у 
Стоном Београду, и он заједнички напишу посланицу На- 
љешковићу и др.), о Наљешковићу, кога је сматрао својим 
учитељем и коме је, хвалећи његову поезију по којој ће Ду- 
бровник бити славан („нека град Дубровник по теби свак 
слави“), узвраћао за сличне похвале које је од њега примио. 
У посланице је увео макаронски говор, што је обогатило 
песнички језик и уносило живост у двоструко римоване 


Историја дубровачке књижевности 77 


дванаестерце. Последња песма, коју је испевао пред саму 
смрт, упућена Наљешковићу из Александрије 1553. јесте 
његова лабудова песма. Сликовитим и проживљеним пу- 
тописним стиховима, живим дочаравањем Александрије, 
мислима о свом трговачком послу и о трговини уопште, 
алузијама на пријатеље и надасве личним тоном он је не- 
свесно заокруживао своје књижевно дело. Димитровићеву 
поезију су савременици ценили. Наљешковић је поред љу- 
бавне поезије једном посланицом хвалио и његов препев 
псалама, а Ветрановић је у надгробници певао да ће о њему 
остати „поштен глас“ и да ће бити познат као песник зато 
што је прославио „словински вас језик“. 

Димитровићеве рефлексивно-моралистичке „причице“, 
као и препев псалама имале су непосредног одјека у књи- 
жевности, о чему сведочи књижица његовог савременика, 
песника Марина Буресића (поч. ХМЕ в. – 1572), дубро- 
вачког грађанина, који је током живота такође био упућен 
на трговачке послове. Из посланица које су измењене између 
њега и Николе Наљешковића види се да је писао љубавну 
поезију са клишираном темом заслепљености љубављу на 
први поглед и да је био велики поштовалац његове поезије, 
а у сачуваној песми Тужба (за коју се верује да је његова), 
испеваној у осмерцима, у којој подсећа неверну драгу да је 
певао љубавне песме у младости („нјегда кад сам у љувезни 
с тобом младом уживао“) то се и потврђује. Главним сво- 
јим делом, преводом једне средњовековне збирке морализа- 
торских дистиха, који су се приписивали римском песнику 
Катону, он се приближио струји хришћанске ренесансе. Из 
корпуса дистиха издвојио је и препевао, можда са неког 
посредног превода, 142 сентенце (моралистичке поуке). Бу- 
ресићеви дистиси се одликују разумљивом једноставношћу 
и имају у себи нешто од ненаметљиве сугестивности, која је 
део поетике ове врсте литературе. Рукопис „Катовијех нау- 
ка, које он истомачи у језик дубровачки и урешено сложи у 

пјесан“з2 дао је у Венецији свом блиском рођаку, песнику, 
фрањевцу Габрију Темпари чићу (11575) да га препише с 
„начином подобним“ и објави. Он је објавио 1562. књижицу 
Злате ријечи наука Кашовијех искора исшомачене и сложе- 
не у ијесни језиком дубровачкијем... ик: шому одвеће а 
покорни Давидов с једном исиовијесши господину Болу. 
овој књижици Темпаричић је објавио и своју посланицу у 
прози, посвећену Буресићевом сину Франу, која је М ОЕНОВИ 
мали трактат о користи поучног садржаја ове књиге и која 
се завршавала његовом краћом песмом од осам двоструко 
римованих дванаестераца у којој је понављао основну ми- 
сао. Од осталих дела, то јест од „изврсних песама разнога 
рода“, „лектора“ и „беседника“ Г. Темпаричића, који је при 
крају живота био управитељ царске музике у Бечу, где је и 
умро, није се ништа сачувало. 

Са овим ауторима и њиховим савременицима, са лите- 
ратуром у којој је све више слабила оптимистичка, бурна, 
ренесансна опчињеност животом и бивали све присутни- 
ји хришћанско-морализаторски гласови, са реформацијом, 
окончавао се средишњи период дубровачке ренесансне књи- 
жевности. 


ПОЕЗИЈА КАСНЕ РЕНЕСАНСЕ. 
ПРЕВОД КАО СТВАРАЛАЧКИ ЧИН 


Шездесетих година ХМ! века постепено су бледеле 
све оне појаве које су одликовале књижевност средиш-“ 
њег периода дубровачке ренесансе и јављале се нове које 
ће обележити њен трећи, завршни део. Из ње је изишао 


32 М. Рапце, Кпубеупоз! Пиђтоутка 1 јуапјеуст, У 36.: Батовап Маје 
Бгасе п Риргомшки, Дартер–Ртиђтомик, 1985 (Апајеска сгоапса сћизнапа, 
ХО), 304–305. 

не само најупечатљивији стваралац Марин Држић, који 
је обележио својим ренесансним надахнућем и личном 
природом књижевну епоху, већ су се са њим губили и 
највиталнији садржаји једне књижевности. Са Ветрано- 
вићем је нестајала оригинална и на искрености заснована 
форма хришћанске ренесансе, а он и Наљешковић, иако 
су се још јављали у књижевном животу, најчешће поне- 
ком посланицом или осмртницом, у њему стварно нису 
учествовали. Ветрановић је, ван свих промена које су се 
догађале у поезији, остајао у свету свог Пелегрина и труда 
да васпостави поетички и поетски тешко савладив алего- 
ријски еп. Наљешковић, препуштен астролошким разми- 
шљањима, у основи се удаљио од литературе. Промене 
које су се све јаче осећале у измењеној поетици песништва 
и платонистичких начела уопште и ослобађале га умно- 
гоме традиционалних стандарда, клишеа, али и обавеза, 
многи песници нису могли да прате. Писци се више нису, 
као у претходним временима, генерацијски груписали око 
жанрова који су имали највећу популарност или око наче- 
ла која су усмеравала одређене књижевне токове. У већој 
мери су их обједињавале поједине књижевне појаве које 
су у одређеном тренутку доминирале: поезија, која је од 
краја ХУ и великим делом следећег века ишла у два смера 
тражећи свој пут и поред ограничавајуће поетике, тек се 
у овом периоду показала у новом светлу и открила нове 
концепције; певање на италијанском језику које је означи- 
ло велику новину у односу на претходно песништво; по- 
свећивање превођењу драмске књижевности, трагедија и 
пасторала и поимање препевавања уопште као стваралач- 
ког чина; постепено трасирање пута епском песништву; 
неговање учене прозе и трактата на италијанском језику 
који су имали и додира са књижевним размишљањем и 
стварањем; популаризација побожне књижевности; одр- 
жавање латинистичке традиције и др. 

Појава велике збирке под насловом Пјесни разлике Дин- 
ка Рањине 1563. године и симболично и у својој свеукуп- 
ности означила је нови правац којим ће дубровачка поезија 
ићи и разгранавати се до повлачења ренесансе, до краја века 
и најаве нове епохе барока. Са Пјеснима разлицијем у књи- 
жевност се враћао не пасивни петраркизам, који је углавном 
претрајавао током претходног периода, већ је улазила нова 
врста позног петраркистичког певања. 10 певање је под ве- 
ликим утицајем реалног живота и непосредног ауторског 
приступа разним темама у претходном периоду уносило 
живост и одважност да се превазиђу традиционални стан- 
дарди и налазе нови, да се не угрозе ауторитети али да се не 
сузбијају природне промене до којих је у литератури дола- 
зило. У складу са Петраркином варијантом древног начела 
„ново доба, нове ћуди“ и Рањина је својом збирком отварао 
нови простор у поезији. Од наслова који је најављивао збир- 
ку разних песама — разноликих и у погледу обухваћених 
жанрова, и садржаја, и форме, и поетичког приступа – чиме 
се супротстављао клишеу монолитног љубавног канцони- 
јера, до чињенице да су се у њој заснивале нове, или јасно 
уобличиле неке раније зачете врсте, ова збирка је била увод 
у значајан део поезије времена које је уследило. 

Динко Рањина (1536—1607) је потицао из властеоске 
породице која је током ХМ! века дала неколико личности 
значајних за културу и књижевност Дубровника. Даљи ро- 
ђак му је био аналиста Никола Андретић Рањина, делом 
живота и његов савременик. У првој половини ХМ] века 
истакле су се и црквене личности и писци из овога рода. Је- 
дан од њих је био Амброз Рањина (крај ХУ в. – око 1550), 
аутор животописа дубровачких доминиканаца. Штампани 
су у књизи Оиодићег дедатаогшт (Венеција, 1541) Кли- 
мента Рањине (1482—1550), аутора низа трактата објављи- 
ваних и за време живота и касније. У другој половини века. 
стонски бискуп је био Хризостом Рањина, такође човек од 

књиге. Поезијом се бавио и син песниковог брата, Марто- 
лица Иванов Рањина. 

Породица Динка Рањине од давнина се бавила тргови- 
ном и то је умногоме одредило и његова кретања у животу. 
Његов отац и сви најближи сродници водили су разгранате 
трговачке послове у Италији. После завршене хуманистичке 
школе у Дубровнику, у којој је у то време један од настав- 
ника био Италијан Аурелио Амалтео (1546–1554), каснији 
канцелар Дубровачке републике, и ступања у Велико веће 
(1556), и он је одмах почео да преузима практичне трговачке 
послове. Одласком у Месину, у којој је постојала дубро- 
вачка трговачка колонија, у којој су већ пословала његова 
браћа, Рањина је, самостално и удружујући се са другим 
Дубровчанима и рођацима наставио са бављењем тргови- 
ном (путовао је у Александрију, Фиренцу, Напуљ, Рим, Ан- 
кону). Истовремено, он се живо интересовао за савремени 
књижевни и културни живот и укључивао у њега. У Ду- 
бровнику започето бављење поезијом Рањина је наставио 
за ових година у Италији, по свему са великим песничким 
амбицијама. Непосредни додири са књигама песама најпо- 
знатијих италијанских петраркиста, са поетиком и актуел- 
ним расправама о њој, са писцима са којима се упознао и 
спријатељио, били су за њега значајна инспирација. Године 
1563. објавио је у Фиренци Пјесни разликезз, Тада је већ ис- 
певао и тридесетак сонета на италијанском језику који су 
објављени исте године у зборнику [ зесопао уоште аеПе 
те зсепе да фуетх! ашот (Венеција). Од значаја је било 
зближавање са песником Анибалом Каром у Риму (1563), 
који га је препоручио Венецијанцу Доменику Венијеру, око 
кога су се у Италији окупљали дубровачки писци, посвећи- 


33 : 2 

Књига се појавила у, условно речено, два издања: један део ти- 
ража је био у примерцима раскошно и скупо опремљеним; други део 
тиража је био знатно скромније опреме. 

вали му песме, и под његовим утицајем основали касније у 
Дубровнику Академију Сложних. Био је у пријатељству са 
песницима Спероном Сперонијем, Лодовиком Доменикијем, 
Лауром Батифериз“. Један је од првих Дубровчана који су 
амбициозно писали на италијанском језику, и то са успехом, 
и уопште остваривали многе везе са италијанским писцима 
али и другим личностима од утицаја. Доживео је за његово 
време велику част да 1567. у Пизи буде свечано примљен 
од стране Козима 1 Медичија у тек установљени ред Витеза 
Светог Стефана („СамаНег! а: зап!о Чјећапо“) >. Од повратка 
у Дубровник, 1565, до краја живота, током преко четири 
деценије, Рањина се готово уопште није бавио поезијом. Ње- 
гова породица је, стицајем разних околности, рано погођена 
озбиљним знацима слабљења сталежа коме је припадао. 
Водио је повремено трговачке послове и био је у разним 
службама Републике (кнез Лопуда и Колочепа, капетан Тр- 
стенице, криминални судија, члан Већа умољених и др.). 
Седам пута је од 1588. до 1607. биран за кнеза Републике. 
Иако није писао, са књижевношћу и блиским пријатељима 
писцима био је стално у вези. Познато је из више помена 
у литератури да су се окупљали код њега у летњиковцу у 
Врућици на Пељешцу, у коме је проводио доста времена. На 
зиду куће уклесао је натпис 1583. године: Ропитисиз Казпша 
Совпи Мариа Рис5 Ебгипеа едџез доптџта ћапс Ашт)в шајаг ад 
виши апусогитаџе сотодит етехе МРЕХХХИУ. О једном 


34 М. Поповић, Динко Рањина, Неке Рањинине везе са италијан- 
ским песницима, у књ: Огледи и студије о ренесансној поезији, Горњи 
Милановац, 1991, 62–65. 

35 1, Рауге, Ратко Капјта 1 пјевоу Жуоторћ, у КЊ.: Риђтоуаске ми- 
ауе, Тавтеђ, 1938, 39–52. 

36 Натпис доносимо према препису М. Пантића из рукописа Мале 
браће у Дубровнику, в.: 3. Бојовић, Динко Рањина, [предговор] у књ.: 
Динко Рањина, Песме, Књижевна баштина старог Дубровника, Београд, 
1996, 21. 

од тих књижевних пријатељстава сведочи околност да га 
је Никола Витов Гучетић увео као саговорника у трактату 
Ређо зао деПе Кериђисће, објављеном 1591. 

Поезијом је Рањина почео да се бави у раној младости 
и већ је до одласка у Италију, у 24. години, био познат као 
песник у Дубровнику. До тог времена је писао љубавну по- 
езију и полемике у стиху. Наставио је да је ствара за вре- 
ме боравка у Италији, богатећи је темама и разноврсношћу 
у погледу форме, као и певањем на италијанском језику. 
Збирку Пјесни разлике Динка Рањине, власшелина дубро- 
вачкола, у којих он каже све шшо се згоди му створиши 
кроз љубав стојећи у траду лашинском од Затле посветио 
је писцу Миху Мартиновом Менчетићу Матуфићу (у сти- 
ховима помиње да помно чита Платона и ословљава га са 
„књижниче“). Према ондашњем обичају, рукопис је дао на 
читање пријатељима, Франу Лукаревићу и Марку Рањи- 
ни, а њихове похвалне песме су штампане у оквиру фирен- 
тинског издања. Посвета Менчетићу садржала је Рањинин 
превод савременог платонистичког трактата о поетици (из 
1562) италијанског аутора Бернарда Таса. Рањина је у свом 
преводу теоријску материју приближио дубровачким читао- 
цима успостављањем веза између Тасових правила и домаће 
литературе (неке од општих ставова илустровао је стихо- 
вима Џ. Држића и Ш. Менчетића). 

Пјесни разлике садрже 436 песама и то је најобимнији 
штампани песнички зборник. Према опису садржаја у на- 
слову и према глобалној композицији, то је требало да буде 
канцонијер љубавне лирике. Прва и последња песма пове- 
зивале су такву ауторову концепцију, али је унутар збирке 
она нарушена. У основи, Рањина је био следбеник традиције 
песника напуљске школе. Како је унутар тог правца дошло 
временом до ослобађања од низа норми у односу на прве 
представнике те струје, у његовој поезији је било знатно 
више слобода у опевању љубави и напуштања тематског 

клишеа. Велики корак је начинио у осмишљавању поезије 
и одвајању од клишеа давањем наслова песмама, уместо 
означавањем бројевима, чиме их је приближио суштини 
садржаја и дефинисао сваку појединачно. 

На почетку је наговештавана типична петраркистичка 
љубавна историја (О ви сви љувени, ки ове слишате / пјесни, 
сад ио мени, што је љубав, познаше...), у чијем су средишту 
били Ливија и љубавном патњом мучен песник, но чврсти- 
на приче постепено је слабила. Песник се од ње удаљавао 
темама које се нису строго уклапале у њу и разноврсношћу 
у опевању доживљаја љубави. Запажа се да је љубавне пе- 
сме писао у циклусима (такве целине су се распознавале 
по основним расположењима, по блискости са дубровачком 
традицијом или удаљености од ње, по платонистичком пои- 
мању љубави или по сензуалности, по метрици, по месту у 
збирци и др.), да се неке од група уопште нису везивале за 
Ливију, да су неке певале о жени уопште, о љубави уопште 
и др. И поред тих удаљавања, њих су спајале најважније те- 
ме и мотиви карактеристични за ову врсту петраркистичке 
лирике (величање љубави, свемоћ љубави и симбол Купидо- 
нове моћи, опомена на пролазност младости са позивом на 
уживање, свемоћ лепоте и др.) као и специфичан доживљај 
љубави који се унутар канцонијера развио и исто толико 
специфичан песнички израз. 

Судећи према оквирној концепцији, највероватније да 
је на почетку постојао један целовит канпонијер који је, 
проширењима и низом песама изван његовог садржинског 
оквира, прерастао у збирку, што се природно пренело на 
њен наслов. 

Први део збирке, од око четрдесетак песама које чи- 
не канцонијер био је у знаку традиционалног платонизма 
(песника је очарала лепотица Ливија). Завршавала се пе- 
смом Бивши сад здружени у љубко ми дило (43), у којој је, 
у пристојном тону парафразирао Катулово забројавање у 

пољупцима, а у следећој (44), подстакнут овом темом, певао 
је већ слободно, како ни један дубровачки песник љубавних 
стихова пре њега није чинио. Уоквирене познатим петрар- 
кистичким фигурама и чедним декором („разблудо ма мила, 
зговоре мој мили“, „мој тихи Дунају“ и др.) низала су се до 
бестидности слободна дочаравања љубавног доживљаја која 
су одавала пуноћу ренесансног предавања животу. Посте- 
пено, иако је остајао у оквирима канцонијера, уводио је не 
само нови тон већ и нове мотиве и теме. Повезивао их је у 
циклусе, који су се уклапали у оквир збирке, али се нису 
сједињавали и сливали у уобичајени ток канцонијера. На 
тај начин у Шјесни разлике уткивала се друга, мања збирка 
песама различитог садржаја: два мала циклуса посвећена 
Шишку Менчетићу и Џору Држићу, посланице, морално- 
дидактичке и сатиричне песме, у којима је полемисао са 
критичарима своје поезије, са моралом свога времена, људ- 
ским слабостима и др. 

Иако се тон канцонијера мењао, а платонистички иде- 
ализам и клиширани кодекс љубави био потискиван мани- 
ристичким индивидуализмом и епикурејском реалистич- 
ношђу, основни однос између драге и заљубљеног песника 
остајао је великим делом исти: она је била немилостива, он 
је патио, прижељкивао је смрт као избављење од мука, опо- 
мињао је друге да се чувају љубави како би себе поштедели 
бола. У акростиху Рањина није доносио име жене, Ливију 
је помињао у оквиру песама, али је она, као што је уоби- 
чајено код петраркиста, била деперсонификована. И овом 
лириком је доминирала мисао о свемоћи љубави о чему је 
најречитије требало да говори тобожња судбина рањеног 
слуге (Рањине) јер својој рани не може да нађе лек, како 
је у маниристичком стилу на више места исказивао. Рене- 
сансни песнички доживљај љубави заснивао се значајним 
делом на клишираним мотивима, али је велика новина би- 
ла у томе што он доминирајући идеал лепоте, од кога све 

потиче, постепено замењује симболима женских порока, па 
се, у складу са тим, и осећања патње несрећно заљубљеног 
замењују мизогинским размишљањима и грубим крити- 
кама на рачун жена. Идеалан физички и духовни портрет 
ренесансне жене, који је остављао јединствен утисак, дра- 
стично се мењао у мизогинском опевању њених мана. У 
љубавној лирици претходних дубровачких петраркиста, као 
и Рањининих савременика, драга није била порочна (она је 
била смо окрутна у ускраћивању љубави), а о женским ма- 
нама певало се тек у понекој песми, Новина у Рањининој 
збирци била је у бројности таквих песама и у детаљном 
описивању мана. У циклусима Овди ијесни слиде у којих се 
злим женама рута (58—61), У ових шјеснех злим женам руг 
швори (270—–276) уводи нови тип жене, својевољне, обузете 
преварама, неверне, охоле, распусне и изнад свега похлеп- 
не. Осећање мизогинства досезао је врхунац у изјави која 
је била ближа неком строгом поборнику католичке обнове 
него ренесансном љубавнику: 


нигда се ниједно зло ни на свит згодило 
у које улјезло није женске ко дило. 
(У даре љувене право се свуд прави, 67) 


Нов је био и пасторални амбијент у Рањининој петрар- 
кистичкој поезији (Пасширске ијесни, 46–49; Пјесни од кола 
и др.) у оквиру којих такође веома слободно опева љубавне 
доживљаје. Природа је често била декор љубавном догађају, 
патњи, прекору, уживању. Основно расположење читавих 
песама у целости је понекад проистицало из доживљаја при- 
роде (У зору пролишњу и др.) и оне су се само асоцијацијама 
везивале за тему љубави. У тим песмама је било успелих, 
сликовитих реалних запажања. Као и збивања у природи и 
догађаји, анегдоте, причице (митолошке, књишке) и легенде 
често су биле предмет песме али у служби илустровања и 
наглашавања песникових осећања. То је било у супротно- 

сти са платонистичким доживљајем љубави, али је успешно 
разбијало монотонију понављања, уопштеност и статичност 
петраркистичког канцонијера. Те сижее Рањина је преузи- 
мао из дела античких писаца, из легенди, из песама других 
песника, или их је сам смишљао парафразирао је анегдоту 
о Александру Великом Једному убоју охолу (308), познату 
причицу о Љубави коју је ујела пчела (22), Езопову басну 
о црној врани која се кити туђим перјем, наводно аутоби- 
ографски догађај о ловцу, приче о Танталу, Сизифу идр. 
После повлачења петраркистичке поезије из првог 
књижевног плана током претходног периода, у њој су се 
постепено губиле неке специфичности које су је у почетку 
одликовале. Једна од њих је био и однос према народној 
лирици. Најпре се огледао у чињеници да су из канцоније- 
ра изостајале такозване „пјесни од кола“, које су биле сво- 
јеврстан сној петраркистичких мотива и песничког израза 
народне поезије. Тај процес се коначно довршавао у оквиру 
неколико љубавних песама Динка Рањине које су се садржа- 
јем, мотивима и нарочито песничким изразом додиривале 
са усменом лириком (о девојци која. неће „злостара љубити“ 
већ „млаца“ – Једна вил у сјени од дуба сједећи, 69; о дево- 
јачком поигравању са младићем и проверавању да ли ће јој 
бити побратим или драги – За нјеком јур тором, ливада пји 
сташе, 40 и др.). Њима су припадале и четири у збирци 
узастопне песме (три под називом Пјесан од кола, 335, 336, 
337 и Ој ма рајска вишња дико, коју Бот објави, 338) које 
су због специфичне блискости са народном поезијом биле 
више пута предмет истраживања (В. Јагић, П. Поповић, М. 
Медини, А. Стојичевић). Показало се да су у многим поје- 
диностима имале непосредних подударности са народном 
поезијом (са речником, фразама, уводним стиховима одго- 
варајућих песама), али да је тај однос, пренет у сижее, гу- 
био оне вредности које су „употребљени“ народни стихови 
у себи носили. Песник јесте користио слике из те поезије 

(„о камену драги“, „бистри тих Дунај“, „данак били“, сла- 
вуј „лужанин“ и сл.), али се удаљио од ње јер није очувао 
једноставност и ненапрегнутост њеног стиха и израза (то 
су посебно нарушавали банализовани детаљи и ласцивне 
алузије, маниристичке претераности и извештачене игре 
речима и др.). Такав начин употребљавања усмене лирике 
у стварању уметничке песме при чему се пред нападним, 
каткад и нерафинованим исказивањима осећања изгубила 
изворна тананост, толико се чинио нескладним једном Ра- 
њинином савременику да га је грубо карикирао у својим 
стиховима. Било је то у једном делу песме која је позната као 
песма Шестој госпођи из Јеђупке која се води под именом 
Андрије Чубрановића. Ова песма се, иначе, у литератури 
одавно сматрала првом пародијом дубровачке петрарки- 
стичке лирике. Поређења су показала да за предмет паро- 
дије аутор песме Шестој 1тосиођи није одабрао стандардне 
Рањинине петраркистичке стихове већ две песме које су се 
додиривале са народном поезијом (О камену драги, вридни 
мјеста исшочнола 337, Ој ма рајска вишња дико, коју Бој 
објави, 338)77. Судбина коју су две Рањинине песме „од ко- 
ла“, прометнуте кроз духовиту „исповест“, у супериорном 
ауторовом поигравању у песми Шесшој тосиођи у Јеђуцки 
доживеле говорила је о следећем: да је уметничка поезија 
ослоњена на народну потпадала под строже критеријуме од 
уобичајених и да је свако огрешење о прави народни дух и 
израз одузимало од вредности ауторске песме. На томе се 
заснивала једним делом и чувена пародија дубровачког пе- 
траркистичког певања прикривена у покладној маскерати. 

Начин на који је Рањина писао песме „од кола“ које су 
послужиле за пародију није био одлика читавог његовог 


37 3, Бојовић, Лародија две песме „од кола“ Динка Рањине, Да- 
ница, српски народни илустровани календар за годину 1996, Београд, 
1995, 181–-185. 

стваралачког поступка у коришћењу усмене поезије и на- 
родног израза, од кога је често полазио у грађењу песничких 
слика и исказивању доживљаја и осећања (познате синтаг- 
ме, позајмице из речника, прилагођене народне пословице, 
изреке и загонетке, понародњене књишке сентенце, поме- 
ни здравица, описи народног врачања и сл.. Већи број тих 
појединости био је концентрисан у песмама са пастирским 
темама. У њима је развио богату идеализовану слику па- 
сторалног света дајући му предност над градским. У овим 
песмама Рањини нису у сопственом изразу сметале оне поје- 
диности (вјенчац, вјешриц, санак, данак п сл.) које је сматрао 
превазиђеним у савременом петраркистичком певању. Он 
је, у основи, а да тога није био свестан, мислио делимично 
онако као и критичар његове две песме „од кола“: да је ло- 
ше било неадекватно коришћење израза усмене лирике, а 
не тај поступак у целини. 

Рањина се више од других савременика у поезији бавио 
књижевним питањима. Поред превода поетичког трактата 
као увода у Пјесни разлике, што је био експлицитни израз 
поетичког опредељења, он је у оквиру низа песама дотицао 
питања песничког стварања. Шишку Менчетићу и Џору Др- 
жићу одавао је признање зато што су стварали на народном 
језику и стога су били „прва свитлос нашега језика“ и на 
више места у песмама започињао је полемике са свремени- 
цима: истицао је да у то време (а то је значило када је он 
стварао своју збирку, крајем шесте и почетком седме деце- 
није ХМ! века) нема вредних писаца религиозне и, нарочито, 
љубавне поезије; критиковао је књижевне крађе (у познатој 
парафрази Езопове басне Једному ки ијесни Шишкове и Џо- 
рине освајаше, 106), прекоревао је оне који су занемарили 
домаћу традицију и певали на страним језицима: 


38 Рањина је у посвети уз Пјесни разлике развио мисао о потреби 
да се ствара на народном језику („„..У домаћи језик“) и уврстио је, попут 

ви који свакоје језике учите 
а ствари од своје куће пак не умите. – (177,1–2) 


Савременици нису ћутке прелазили преко његових примед- 
би и они су узвраћали критикама његових песама. Значајно 
место у тој полемици има песма Једному ки нишшо не учини 
а шуђе све хули (107). Била је то мала расправа о делимич- 
ној преживелости песничког израза ране петраркистичке 
поезије. Новој поезији (а то значи његовој коју критикују) 
више нису одговарале старе форме изражавања 


„Свитлушто суначце“, „розице“, „диклице“, 
„љувено срдачце“, „гримизна свилице“... 
„крунице бисерна“, „мој злаћен прстенче“. (107,5–6,8) 


Према Рањинином осећању, критичар његове поезије није 
схватао да су негдашње вредности преживеле јер је Рањини- 
на поезија садржала много већи репертоар тема и осећања 
но поезија првих петраркиста, који су захтевали нове форме 
исказивања. У основи, бранио је револуционарно начело 
ондашње поетике да треба уносити промене и залагао се 
за мишљење да нова осећања траже нове речи – „друга сад 
имена наше пјесни диче“. Полемика је била оштра, препуна 
увреда, песник никада није именовао свог критичара, који 
је, по њему, био злорек, завидљив, таман, прилуд, зао. Ина- 
че, сматрао је да је био жртва песничке зависти. 

По тону блиске полемичким песмама биле су сати- 
ричне, у којима је, попут Ветрановића и Наљешковића, са 


других песника, тај критеријум међу начела поетике. Његова критика 
оних песника који су занемаривали свој а певали на туђим језицима 
односила се на неке од савременика са којима је полемисао пре одла- 
ска из Дубровника. Да је унеколико изменио мишљење у том погледу, 
види се по томе што је и сам у Италији испевао близу тридесет сонета 
на италијанском (неки су били препеви његових песама) а касније, у 
Дубровнику, још један сонет. 

морално-дидактичком озбиљношћу певао о своме добу и 
о људским манама. На много места сатира је прерастала 
у резигнацију пред стварношћу, и личном и заједничком, 
певао је да му више нису миле „родне њиве“, о стању у 


Дубровнику: 


Овди, гди си сад ја стоју 

згинула је сва дружина, 

ни се веће пјесни поју, 

нити свири, ни зачина, 
(Госнодину поипиованому 
Нику Наљешковићу) 


о трговини која уништава многе (аутобиографски: шо ли је 
худа трловина / свијем је срце обујмила). Критиковао је ду- 
бровачку владу што је у Италију по државним пословима 
слала непогодне људе, али је, са пуним осећањем патрио- 
тизма певао о своме граду, вредног поређења са многим 
италијанским: 


„драг граду родни мој, саграђен крај мора, 
ки се мож с твојима вридности такмити 
к латинским мнозима, ки слову по свити. 


Рањина је писао и посланице (у збирци је објавио преко 
двадесет, а касније је испевао још три блиском пријатељу 
Н. Наљешковићу), у традицији дубровачке поезије, по ко- 
јој су „писма у стиховима“ била то или само формом, или 
су била део стварне комуникације. У прву групу сврстава 
се неколико фиктивних посланица које су у основи, иако 
су упућиване реалним личностима, биле љубавне или ре- 
флексивне песме (Влаху Лукеју, Франу Гундулићу и др. а 
у другу песме упућене савременим писцима, у којима има 
доста књижевно-историјских и аутобиографских података 
(о својим љубавним јадима, о књижевним изворима, о 6о- 


192 Злата Бојовић 


равку у Месини и др. – Мароју Мажибрадићу, Франу Лука- 
ревићу, Луки Соркочевићу, Николи Наљешковићу). 

У завршни део збирке Рањина је унео двадесет и пет ре- 
лигиозних песама (Пјесни ботољубне, 408—412; Кајанје, 413, 
Од светота иричесшјенја, 424 итд.). За разлику од клиши- 
раних циклуса духовне лирике на крају петраркистичких 
канцонијера, у којима је преовладавала свест о потпуном 
окретању и предавању Богу, ове песме су биле првенстве- 
но рефлексивне или религиозно-рефлексивне. Рефлексије о 
смрти, о срећи, о свету и сл., изношене на разним местима 
у збирци, у љубавним песмама, епитафима, осмртницама, 
овде су се концентрисале и у већој мери су биле израз Ра- 
њининих размишљања о животу но свести о преображају. 

Богата и разноврсна поезија Динка Рањине садржала је 
у себи многе трагове утицаја под којима је стварао. Поред 
дубровачких претходника (од песника Рањининог зборни- 
ка до Наљешковића), инспирисала га је поезија савремених 
италијанских песника. Ослањао се, колико на страмботисте 
с краја ХУ века, који су слободама и ефемерношћу угрожа- 
вали платонистички узвишени доживљај љубави, толико 
на њихове следбенике који су средином ХМ] века ожив- 
љавали такво певање, али, када му је то одговарало, и на 
њима супротстављене бембисте. У његовом односу према 
петраркизму мешали су се: непосредни утицај Петрарки- 
них стихова, петраркистичке парафразе и његов лични од- 
нос према устаљеним клишеима. Певао је и под значајним 
утицајем античких песника, који је у његово време великим 
делом долазио преко ренесансних препева и парафраза тада 
популарних антологија класичне поезије. У овај однос ори- 
гиналност је уносио избор „старих поета“ (Овидије, Марци- 
јал, Вергилије, Езоп, Хорације, Проперције, Катул, Тибул 
и др.) и специфичан поступак који је сугерисао постичко 
начело по коме је оно што је преузето уклапано у ренесан- 
сни доживљај живота. 

У погледу песничке форме, са Рањинином збирком до- 
шло је до велике промене у дубровачкој лирици. Она се 
показала у свим елементима форме. У метрици, доминира- 
јући строги двоструко римовани дванаестерац све је у већој 
мери замењиван осмерцима, и комбинацијама шестераца 
и дванаестераца, у сложеној полиметрији, у рими и њеној 
ритмичкој функцији, у рефренима, у слободном стиху У 
бесједу одријешену“), супротстављеном традиционалним 
римама везаним полустиховима и крајњим сликовима. У из- 
бору строфа, поред традиционалног дистиха, стихове је ор- 
ганизовао у троструко римоване терцине, катрене, секстине, 
октаве. Највише новина је било у формама читавих песама. 
Велики број песама је добио посебан статус у тематским 
циклусима. Новину је представљала структура форме која 
се заснивала на визуелној илустрацији теме: песма Стрила 
распоредом стихова асоцира на врх Купидонове стреле (од 
двосложних, растућих до дванаестерца и опадајућих поно- 
во до двосложног стиха). Најзначајнији допринос развоју 
песничке форме представљао је псеудосонет. Ограниченост 
дубровачке петраркистичке лирике двоструко римованим 
дванаестерцем, што је онемогућавало испуњавање непомер- 
љивог распореда строфа и комбинација рима у сонету, Рањи- 
на је превазишао смелом организацијом четрнаест стихова 
сонетаз2. Низ песама је Рањина испевао у четрнаест стихова, 
поштујући јединственост сонетне песме, двочланост садр- 
жаја и облика, графички распоред строфа (два катрена и две 


39 Глобално, структура сонета подразумева двочлану песму и у 
форми и у смислу. У форми први, дужи део од другог, краћег, одво- 
јен је обликом строфе (два катрена према две терцине) и структуром 
риме (рима из катрена није се понављала у терцинама, осим у ретким 
комбинацијама). У смислу сонета двочланост се огледала у сукобљава- 
њу или различитости две целине (једну је чинио садржај два катрена, 
другу садржај две терцине) и у драматичности коју су та два сегмента 
изазивала. 

терцине у дванаестерцима), једино што је изостала сонетна 
рима. То је био исеудосонеш којим је Рањина значајно 060- 
гатио форму дубровачке ренесансне поезије. (Залажено је 
да је проблем са сонетном римом већ и раније постојао у 
поезији, да су неки од препева Петраркиних сонета имали 
четрнаест двоструко римованих дванаестераца и да је било 
спорадичних настојања да се формирају псеудосонети.)“) У 
Рањининој збирци било је неколико десетина псеудосонета, 
у највећем броју међу љубавним песмама, међу посланицама 
и „надгробјима“. Сонетну форму сматрао је најелитнијом и 
био је свестан значаја своје иновације којом је превазишао 
недостатак дотадашње лирике у подражавању Петрарке и 
петраркизма и стога су две најважније песме у збирци би- 
ле псеудосонети: прва, на крају прозне посвете Госиодину 
Миху Менчешићу, пријатељу и рођаку свому, као и прва 
песма у књизи којом се обраћао читаоцима и најављивао 
своју поезију. 

Подлогу у псеудосонетима из Пјесни разлицијех имало 
је двадесетак Рањининих сонета (од укупно 27 или 28) ко- 
је је испевао на италијанском језику и који су објављени у 
неколико издања популарног италијанског зборника Ктте 
зсепе, односно П хесопао уодите деПе пте усеће (Венеција, 
1563). Сонети на италијанском језику, посебно они који су 
преведени, псеудосонети (Комбол), показали су да је Рањи- 
на био најпосвећенији дубровачки ренесансни песник у ис- 
траживању нове форме. Успех његових сонета на италијан- 
ском језику умногоме је био велики подстицај низу песника 
тога времена да певају на италијанском, што је обележило 
завршни период дубровачке ренесансне поезије. 


40 7 Тољампа, Маћап тиепсе оп ће рогу ој ће Кавизап гериђис, 
Гопдов, 1931; – 5. Ретом1е, Ргобјет гопета и затђој ћрушшкКој кпјегеупохћ, 
ОБЕ ! гтао, Кад ЈАТ, Таггеђ, 1968, 350; – 2.. Војоу1е, Мезго хопега и 
аиђтоуаској 1те, Ботора опетанв, 1999, ХУШ, 1, 89–91. 

Поезија Динка Рањине код савременика је изазвала и 
велике похвале и критике, чак и пародирање стихова, што 
је, такође, била новина у томе времену. Рањинине песме хва- 
лили су Мароје Мажибрадић, Франо Лукаревић (једну од 
његових песама препевао је Бернард Џамањић на латински 
језик), Марко Рањина, Никола Наљешковић („приславну“ 
љубавну поезију, којом је свима „наук дао“), Антун Сасин, 
Дидак Пир, Михо Моналди, Савко Бобаљевић, Никола Ви- 
тов Гучетић стихове на оба језика, „тосканском“ и „нашем“ 
(„пе! мегзо 1овсапо“, „пе!' „фиогла поз то“), Мавро Орбин ње- 
гове „словинске“ песме, Доминко Златарић, Марко Мари- 
новић; три Рањинине песме са италијанског препеване су 
крајем ХМ! века на француски. У неким од похвалних песа- 
ма (Ф. Лукаревић, М. Рањина) истицано је да је превазишао 
све претходне песнике 


(„ти си сам све ине, меу нами ки су бил" 
пјеснивце једине надишал и добил“ М. Р.). 


Поред свих хвала његове поезије, укључујући и оне које 
су изрицали италијански песници, и полемика са савреме- 
ницима још у Дубровнику, пре одласка у Италију, који се 
нису слагали са његовим новинама, одступањима од кла- 
сичног певања и канцонијера, са реформама, и сл. Рањина 
је, по повратку из Фиренце, доживео једну за њега изузетно 
тешку посредну критику: била је то пародија његове две 
песме „од кола“ у Јеђушки Андрије Чубрановића! још увек 
неодгонетнутог песника друге половине ХУТ века, у којој 
је, поигравајући се изворним Рањининим стиховима усмене 
провенијенције грубо али и духовито карикиран песнички 
поступак својеврсне петраркистичке манипулације елемен- 


41 једирка гогродта Апаутује Сибђгапоућеа Пибтоубсатћпа гуџеПоти 
1 раетеппоти розродти Тоти Вифмауи тугепоти паиспеи 1 тидтаси 
диђгоуавкоти ућеви 1 Капотки Ккгађеузтуа рођаскова, Мепегла, 1599. 

тима народне лирике, чиме је, по осећању „критичара“ тог 
поступка, изворна поетичност била обезвређена. Рањина се 
поводом ове пародије није оглашавао, иако је она оспора- 
вала једну од суштинских новина у његовој лирици. Како 
је после, по повратку у Дубровник, са великом раскошном 
књигом Песни разлицијех 1563. године (када су објављене 
све његове песме, и оне на италијанском) престао да пише 
поезију (осим што је испевао касније неколико послани- 
ца), а живео је још преко четири деценије дружећи се са 
песницима, та његова одлука може се довести у везу са 
пародијом његових стихова у Јеђупки. Но, та пародија не 
угрожава важно место које заузима његова појава у оквиру 
свих одлика и иновација којима је обележен трећи период 
дубровачке ренесансне књижевности. 

Маскерата под називом Јеђунка, као непосредна реак- 
ција на Рањинине песме „од кола“, поред тога што је све- 
дочила о озбиљним превирањима у дубровачкој поезији 
почетком последњег периода ренесансе и преиспитивала 
ставове актуелне поетике, истовремено је као песнички 
жанр одједном избила на високо место. Током свих прет- 
ходних деценија ХМ! века маскерата се одржавала у ду- 
бровачкој поезији, у њој се појавио већ и велики број 
стандардних маркираних маски, не издвајајући се ничим 
посебно. Ведри, ненаметљиво шаљиви, чак и наивни тон 
Ветрановићевих маскерата код Наљешковића је прерастао 
у ласцивне, необуздане, до неукуса слободне песме, пуне 
грубих алузија, небираног речника, у којима је све било 
подређено обесној уличној забави. Прва маскерата која је 
понела књижевну поруку била је једна од песама из Јеђуцке 
Андрије Чубрановића а околност да је аутор баш маскера- 
ту са маском Циганке одабрао као најпогоднији облик за 
то, сведочи о популарности ове врсте поезије. Први пут се 
дубровачка маскерата не појављује као самостална песма, 
већ у оквиру збирке која подразумева породичну салонску 

сцену у чијем средишту је група жена којима се извођач 
обраћа. 

| Јеђуцка је збирка покладних салонских маскерата која 
је под именом Андрије Чубрановића, рођака писца Томе 
Наталића Будиславића, како је стајало у посвети издавача 
и песника такође, Марина Батиторе, штампана у Венецији 
1599. Садржи уводну песму Циганке која се обраћа скупу 
госпођа и шест песама у којима прориче појединачне суд- 
бине. Те песме су биле део покладних забава, које младић 
маскиран у Циганку (Јеђупку) рецитује у породичном кругу 
дама. Цела збирка је испевана у лаком ритму, у осмерачким 
катренима; пет песама намењених „госпођама“ (Првој тоспо- 
ђи итд.) исте је дужине, свака се састоји од десет катрена, 
док песма Шестој тоспођи, која има 361 осмерац, одудара 
од целине зборника. 

Зборник Андрије Чубрановића под јединственим нази- 
вом Јеђуцка у структури је подражавао популарну Ијубку 
хварског песника Микше Пелегриновића (око 1500 – 15 62)15 
насталу пре 1528. године, која је садржала уводну песму и 
осамнаост појединачних песама – „срића“, које су ведрином 
и духовитошћу одговарале ренесансној покладној атмос- 
фери (неке су биле у основи љубавне песме). Чубрановићев 
зборник је сам по себи занимљив јер је делом плагијат, 
а делом оригинална творевина (Петковић, А. Колендић). 
Уводна песма и пет песама је преузето из Пелегриновиће- 
ве Ијубке, нова је – Чубрановићева — само песма Шестој 
тосиођи. За првих четрдесет стихова ове песме верује се да 
такође представљају једну од Пелегриновићевих „срећа“, 
која се завршава величањем љубави и ренесансним пози- 
вом на љубав. У наставку, од 41. стиха, изградила се нова 
маскерата која је била мотивисана на други начин и није 


| 2. Петковић, Дубровачке маскерате, Београд, 1950; – А. Којеп- 
аее, Једирка 1 пјеп аигот, Еериђика, 1962, 2–7. 

била јединствена по тону. Аутор је најпре духовито, као да 
посредно коментарише нешто што је изван маскерате и што 
се коси са лакоћом и спонтаношћу првих 40 стихова, паро- 
дирао стихове „од кола“ Динка Рањине. Потом је претера- 
ностима и благим карикирањем начина петраркистичког 
изражавања љубави, са призвуком аутокарикатуре, напу- 
штао пародију. Враћао се у „маску“ заљубљеног младића 
и песму завршавао топлим благословима, са призвуком 
искрених, складних стихова и осећања народне лирике. 
Песма Шестој 1осиођи постала је веома популарна, а сти- 
хови преузимани из ње понављали су се и у следећем веку 
на много места у поезији. 

У време када је Рањина, у младим годинама, пре од- 
ласка у Месину, великим бројем песама и полемикама са 
савременицима најавио ново песничко време и док је, по- 
том, неколико година био у Италији, окупљао је око себе 
књижевнике, у другачијој атмосфери, тадашњи дубровач- 
ки архибискуп, Италијан Лодовико Бекадели, који је на тој 
функцији био од краја 1555. до средине 1560. године. „Стан 
Бекаделијев у Дубровнику постаде ускоро средиштем жи- 
вота дубровачкога и културе. Ту се није расправљало само 
о теологији – читали су се песници латински, провансал- 
ски и италијански... Бекаделијева вила на Шипану била је 
прототип оних књижевних 'салона' какви су се доцније 
сакупљали код Рањине у Врућици на Рату и код Златарића 
у Конавлима“ (Торбарина). Бекадели је био важан црквени 
великодостојник, учесник Тридентског концила, папски 
нунције у Млецима, одакле је и дошао у Дубровник, анга- 
жован у спровођењу радикалне моралне католичке обнове, 
што у дубровачкој Цркви није примљено са одушевљењем. 
Истовремено, био је посвећен књижевности, писао је по- 
езију, бавио се проблемима версификације и био цењен 
у италијанским песничким круговима. За време боравка 
у Дубровнику написао је познату биографију Франческа 

Петрарке (Уна ае! Регтатка ф! Мопз. Тодошсо ВессадеПо 
Атсто а! Кагиха), а потом и Пијетра Бемба, као и историј- 
ске белешке о Дубровнику и Сплиту (Мопгте мготсће деПе 
ста Кагиса е Зрага1о). Саживео се са средином и трудио се 
„да постане Словен“. Измењивао је сонете на италијанском 
језику са великим бројем савременика (написао је сонет 
угледном, богатом властелину Луцијану Кабожићу), а ме- 
ђу дубровачким песницима који су му одавали признање 
стиховима, били су Савко Бобаљевић и тада двадесетого- 
дишњи Михо Моналди. Осим поезијом, којом је подсти- 
цао песнике да пишу на италијанском језику, теолошким 
разговорима и сугестијама утицао је и на уздизање рели- 
гиозног духа писаца које је окупљао око себе. Све већој 
популарности певања на италијанском језику – јер је то 
доносило извесну славу и ван граница Дубровника, осим 
тога, било је у моди да се похвалне песме уз дела која се 
штампају у Италији певају на италијанском – доприносила 
су књижевна пријатељства која су остваривали Дубровча- 
ни за време својих боравака у италијанским градовима. У 
Дубровнику су тој оријентацији, поред Бекаделија, доста 
допринели и браћа Амалтео, Италијани, хуманисти, ко- 
ји су певали на латинском и на италијанском језику. Не- 
ке од дубровачких песника су већ знали из Падове и из 
Венеције. Неколико година учитељ је у Дубровнику био 
Аурелио Амалтео; у време Бекаделијевог боравка Џам- 
батиста Амалтео је био секретар Дубровачке републике, 
настојао је на културном унапређењу Града (он је позвао 
Нашимбена Нашимбенија да дође за учитеља у Дубров- 
ник), а својом петраркистичком поезијом утицао је на неке 
касније дубровачке песнике (Д. Златарића). Дуго је остао 
у пријатељским везама са Савком Бобаљевићем и Михом 
Моналдијем који су га помињали на више места у својој 
поезији. 

КЊИЖЕВНИ ПРАТИОЦИ 


Најстаријој генерацији завршног периода дубровачке 
ренесансе припадали су Антун Сасин и Мароје Мажибра- 
дић, који су у књижевност ступали крајем прве половине 
ХМГ века и стварали скоро до његовог краја. 

Антун Сасин (1518–1596) први је песник у чијем се 
делу показала извесна дезорганизација књижевног начела 
ренесансног ствараоца. С једне стране, он је био следбе- 
ник савременика који су већ освојили дубровачки Парнас 
(у првом реду Марина Држића, од кога је био само једну 
деценију млађи), с друге, био је у разним књижевним поду- 
хватима нов, али најчешће није имао покретачке песничке 
снаге да те новине претвори у своје предности. За разлику 
од савременика, судећи према сачуваним делима, није пи- 
сао љубавну поезију, што јесте био показатељ постепеног 
повлачења петраркизма. У оквиру других жанрова пратио 
је, углавном, унеколико епигонски, токове савремене књи- 
жевности. 

Сасин је припадао сталежу дубровачких грађана, стон- 
ског порекла (на које подсећа друго презиме Братосаљић). 
После завршене школе, у следећих десетак година његово 
присуство у Дубровнику су углавном потврђивали судски 
процеси и пресуде због честих изгреда које је правио; по- 
том је провео три године бавећи се трговином у Анкони 
и најзад нашао стално место службеника у Стону (1553) 
за дуги низ година (као писар у солани, у стонској кан- 
целарији, као учитељ). Иако на периферији Републике, 
Стон је био важно војно утврђење а у Сасиново време у 
њему је било учених људи и писаца међу свештеницима и 


43 Исцрпно о Сасиновом дугогодишњем животу у Стону: П. По- 
повић, Аншун Сасин – дубровачки песник ХУЛ века, Глас СКА, Београд, 
1930, ХС, 1–67. 

војним службеницима. У Стону су му, за краће или дуже 
време били савременици песник Савко Бобаљевић, бене- 
диктинац Еузебије Кабожић, аутор историографског списа 
о значајним Дубровчанима (одељак о легендарном оснивачу 
Дубровника, Павлимиру, који је ушао у касније историје, 
високо је оценио Игњат Ђурђевић), учени писци, бискупи 
Петар Гучетић (1551–1564), Бонифације Стефанић Драко- 
лица (1546—1584), Хризостом Рањина који је имао значајну 
библиотеку, коме је своје књиге оставио и Кабожић, Мароје 
Мажибрадић, Марко Басељевић““, Михо Бунић, неко време 
и Мавро Орбин. Службе које је вршио стално су га одржа- 
вале у вези са становницима читавог Пељешца, а самим 
тим је био учесник њихове свакодневице, што се на много 
места огледало у делима која су у то време настајала. У 
највећој мери захваљујући њему Велики и Мали Стон су 
ушли у литературу на садржајнији начин од дотадашњих 
овлашних помена, а са њима и призори који су одсликавали 
живот, културну климу и народни дух. За време свих деце- 
нија боравка на Пељешцу био је у току књижевног живота 
у Дубровнику и пратио га својим делима. 

Сасин је за собом оставио разноврсно дело које је, буду- 
ћи да је настајало од времена његове младости, до послед- 
њих година ХМ] века, својим садржајем и природом прима- 
ло одлике и другог и трећег периода дубровачке ренесансне 
књижевности. Као аутор покладних маскерата и као драм- 


4 Марко Басељевић (око 1554 – 1625), из знамените породице ко- 
торског порекла, о чијем се приватном животу доста зна по изгредима 
које је у младости чинио, крајем ХУТ века боравио је у Стону. Био је 
отворени противник оним Дубровчанима који су, на страни подстицај, 
организовали заверу против Турске (браћа Рестић и Јаков Ђурђевић, 
брат песника Стијепа Ђурђевића). Сасин му је уз рукопис завршених 
Разбоја од Турака послао на Корчулу, на којој је у то време боравио, по- 
сланицу – Књићђу, у којој је поменуо његово бављење поезијом – „слатке 
пјесни тај спјева“. 

ски писац, близак је био оном току који су следили Држић 
и Наљешковић, као аутор песама са општим књижевним 
темама и по епским стиховима пристајао је књижевности 
последњих деценија ренесансе. Без обзира на ту двојност, 
која је била последица књижевних околности, Антун Сасин 
је ненаметљиво у већој мери следио своје литерарне потре- 
бе да буде на трагу значајних савременика, а на тај начин, 
посредно, и у току књижевних збивања у Граду, но што је 
себе видео као једног од носилаца динамичних промена 
које су се у његово време догађале у дубровачкој поезији. 
По томе, он је, ма колико био у вези са својим добом и са- 
временицима, унеколико био и засебна појава. 

У обимом невеликој Сасиновој поезији заступљено је 
неколико врста: патриотска, покладна и пригодна. Иако је 
испевао само једну патриотску песму, Мрнарицу, она спада 
међу најбоље у својој врсти. Изворна инспирација (Ветра- 
новићев Галиун, који је на њега несумњиво оставио велики 
утисак својом потпуно новом темом, заједно са ауторите- 
том аутора) спојена са искреним осећањем љубави према 
Дубровнику дала је тон и надахнути оптимизам хвалоспе- 
ву дубровачкој морнарици а истовремено и Републици и 
врлинама њених оданих грађана (трговачкој способности 
и одважности, безрезервној заштити слободе, храбрости, 
јунаштву, родољубљу, вери). Песму су одликовале нестан- 
дардне новине: песник се веома смело везао за већ постојећу 
песму (Галиун), задржао је основну идеју али ју је богатије 
развио; дао јој је дијалошку и реторичну форму и сместио 
изван Дубровника, у Месину; за узношење патриотских осе- 
ћања нашао је једноставне исказе, без патоса, чија је основа 
била у народној епској традицији. 

Из различитих периода Сасиновог живота потичу по- 
кладне песме, маскерате (Старци небози, Робови, Мрчари, 
Вршари, Од љубави поклисари, Дрмојеви редовници, Мужи- 
ка од цревљара, Робињица шурска, Машкараша Убот и др., 

неке у две варијанте)“, којима је дао богат прилог овој врсти 
песништва. Заступљени су готово сви типови маскерата (са 
великим бројем различитих маски): уличне (ласцивне, са 
непристојним алузијама и пуне грубог хумора), салонске, 
песме које изговара једна маска, или неколико преруше- 
них младића, или група која је део карневалске поворке; 
фиктивне маскерате, са наговештајима љубавних изјава, 
или сатиричног садржаја; маскерате уз које се игра и пе- 
ва, песме које подразумевају сцену врачања. У Сасиновим 
маскератама било је доста конвенционалности и трагова. 
познавања Ветрановићевих песама ове врсте, Наљешкови- 
ћевих ласцивних алузија и бестидних алегорија, посред- 
них или непосредних преузимања из поезије италијанских 
аутора, Лоренца де Медичија, Алесандра Брачија, Тома- 
за Рафкинија и др. (Петковић). Истовремено, оне су имале 
велики ослонац у народној поезији, у реалијама на које су 
алудирале, на средину и пригодне тренутке у којима су 
настајале (Колендић). У форми маскерата било је такође 
разноврсности (полиметрија и необичне комбинације сти- 
хова; секстине, септиме), што је одговарало начину изво- 
ђења маскерата (појединачном или групном, уз мелодију 
и игру или рецитовањем). Овом метричком разноликошћу, 
посебно новим строфама, Сасин ј је доприносио савременим 
струјањима у дубровачкој поезији, у којој је почетком друге 
половине ХМ] века динамика стиха значајно нарушавала 
дисциплину двоструко римованог двнаестерца и дистиха. 
Скупину пригодних Сасинових песама чини неколико 
осмртница испеваних поводом смрти њему важних лич- 
ности, Марина Држића, кога је високо ценио и био његов 
подражавалац и следбеник, Џива Симовог Бунића, коме је 


48. Качторп, О једпот гђоттки диђтоуаске 1тке, стада ЈА, 1954, 
24, 257—260; – И. Арсић, Две маскерате..., Прилози, 2000, ХШ- ХМ, 
44–55, 

посветио Разбоје од Турака, посланица Марку Басељевићу, 
уз рукопис спева који му је послао, тужбалица са слементи- 
ма љубавне песме (Жалос љувенице у смрш Пава Торели), са 
макабристичким појединостима које су најављивале барок 
(„да је црвим пут тва храна“). Занимљиве су по замисли ка- 
талошке песме, неке смештене у онирички оквир, у којима 
призива славне личности античког света (Сан), познате Ду- 
бровкиње (Фјора Мартинова Шум ичић и др.) и дубровачки 
Парнас (Други сан, У похвалу ијесника дубровачкијех). Оне 
су његов вредносни пресек дубровачке поезије, у којој нај- 
више место припада Марину Држићу. За разлику од других 
писаца, који су у уздизању своје књижевне сабраће на ду- 
бровачки Парнас били веома штури (М. Држић), Сасин их 
је, на том месту замишљао у великом броју: 


Пјеснивац велик број дано ми би видјет, 
кијех никад језик мој не може прибројит... 


Низ набројаних песника био је дуг, од Ш. Менчетића, Џ. 
Држића, М. Ветрановића, Андрије златара, као аутора Је- 
ђуџке (по свему, спојио је помен Андрије златара као ауто- 
ра песама у Рањинином зборнику и постојећу збирку по- 
кладних песама која ће касније, 1599. бити штампана под 
именом Андрије Чубрановића), преко Н. Наљешковића, Н. 
Димитровића, М. Буресића, М. Мажибрадића, М. Лиле, С. 
Бобаљевића, С. Гучетића Бендевишевића, до Д. Рањине, М. 
Моналдија, Ф. Лукаревића. 

Као савременик Ветрановића, Наљешковића и Држића, 
стварајући у времену у коме је ренесансна драма, својом 
животношћу и новом поетиком пасторалне естетике, на- 
метнула позорници у једној струји пастирско-рустикални 
спој, Сасин је природно у драмском раду пошао тим путем. 
Саставио је три драме, једну фарсу и две пастирске еклоге, 
са којима се готово и завршавао развој ових ренесансних 
врста у оквиру оригиналне књижевности. Његова Малахна 

комедија од иира била је последња дубровачка ренесансна 
фарса, а он једини аутор који се, као следбеник Марина 
Држића, окушао у овој иначе популарној драмској врсти. 
Припадала је типу фарси које су представљале сељака у 
граду, са предвидљивим контрастима, и то са темом „же- 
нидбе сељака у граду“ која је обезбеђивала смех на позор- 
ници. Ј едина драма која је делимично ову тему дотакла пре 
њега био је својеврстан интермедиј у Држићевој Венери и 
Адону, у коме је она имала пратећу улогу у оквиру главне 
идеје драме и остала неразвијена. Код Сасина то је била 
главна тема која му је омогућила да развије и мотивисано, 
сликовито и духовито представи главног јунака. И поред 
тога што је у том поступку Сасин имао прототип у Станцу 
(Новела од Станца), који је са села дошао у према њему 
непријатељски град, и што је на нивоу мотива имао већ 
модел занесеног сељака кога околина покушава да спасе 
од непристале женидбе, он је нашао сасвим нови оквир за 
познату тему. Пратећи духовиту згоду о катунару који је 
„глух и стар“ дошао пред Стон ради женидбе, а жели да 
одабере идеалну драгу – од добра и богата рода, „и да је 
притила, бијела, мекушата, / и да није мала“ – Сасин уноси 
и за фарсу типичан, али и стварни, стонски амбијент, у коме 
се једноставна радња збивала: градску капију окренуту по- 
љима, са стражом, локалну боју и расположење „у вријеме 
од поклада“ (препознавање стражара, гозба у Малом Стону 
која се завршава игром и песмом и др.), могуће ситуације, 
свакодневни улични груби хумор. Успут има подсмеха се- 
љацима из херцеговачког залеђа (Гачанима), који су смеш- 
ни у својој наивности и неумесности, елемената народне и 
усмене традиције („около пак поје пјесни почаснице; „тер 
се поврните прид овом господом / на влашки ваш начин 
весело у танац“) што је фарсу чинило блиском онима који 
је гледају, аутоалузија и алузија на савременике. Сасин није 
имао осећај за Држићеву меру да се никад не подсмева и 

не вређа своје ликове, што се показује у повременим гру- 
бостима (опис телесног недостатка), али је природношћу 
хумора, иако је деловао крајње локално, издигао фарсу из 
уског стонског амбијента. 

Под утиском Држићевих еклога, извођених у Дубров- 
нику и објављених још пре Сасиновог одласка у Стон, али 
и под утицајем враћања овог жанра у средиште драмско 
књижевности крајем ХУТ века Аминтом Торквата Таса, са- 
ставио је две оригиналне драме ове врсте, Филиде и Флору. 
Филиде је кратка драма у три чина, једноставне фабуле, у 
којој се ослањао на искуства претходника (у основној зами- 
сли и појединостима на рудиментарну еклогу Џ. Држића) и, 
у већој мери, на Марина Држића (лик Станца, резоновање о 
љубави, о младима, конструкција односа међу личностима и 
др.). Флора је сложенија (имала је пет чинова и развијенију 
радњу, два љубавна пара, већи број личности, интермедије 
идрји непосредније је подражавала Држићеве драмске 
поступке (пролог који комуницира са публиком, са асоци- 
јацијама на Пометов пролог, одјек поделе међу пастирима 
на влахе и „нобиле“, реалистичност и др.). Као и у другим 
Сасиновим делима, и у овоме је било личних резона, попут 
Радатових проживљених речи о ограниченим потребама 
старости и наљешковићевских осуда друштвених порока 
свога времена, у коме се не може опстати часно 


нег је тријеба лагат и тлапит на сај свит, 
мамит и вуховат, ако ћеш сад жив бит. 


Сасин је Флору састављао са више амбиција, водећи ра- 
чуна о спољашњим ефектима да буде пријатна „за око и за 
ухо“, али је остала расплинута, личности су недефинисане, 
слављење љубави пренаглашено реторично; Филиде, сва У 
једном расположењу, чвршће сплетена око јединственог мо- 
тива, била је целовитија и ефектнија. Иако су остало недо- 
рађене и са празнинама (састављене око 1584), сачувале су 

нешто од атмосфере старих пасторала, од лакоће и игре, од 
декора и привида. Њихов значај је у томе што су продужиле 
трајање оригиналној домаћој пасторали, иако се у Дубров- 
нику већ увелико преводе најбоље италијанске драме овога 
типа, у драмским новинама (интермедији), у непосреднијем 
односу са усменом традицијом од претходника, од којих су 
се нарочито разликовале по томе што је у Сасиновим било 
тежиште на идили. Са њима се завршавао пут дубровачке 
ренесансне пасторале, започет један век раније. 

У последњим годинама стварања Сасин се посветио 
епским стиховима, који су се, будући да је дубровачка рене- 
сансна поезија један од важних ослонаца имала у народној 
поезији, током читавог века њеног трајања непрестано пре- 
плитали са ауторским стиховима. Имали су великог удела 
у формирању песничког израза, као и у стварању народне 
историје и у опевању важнијих епских догађаја и личности. 
Испевао је између 1593. и 1595. први историјски спев о важ- 
ним савременим догађајима из аустријско-турског рата, 
Разбоје од Турака (у 1820. стихова, претежно осмераца и у 
мањем броју дванаестераца). Спев обухвата епизоде из ово- 
га рата у времену од 1592. до 1595. године (трајао је до 1606) 
и у њему је јасно дефинисана антитурска тема коју је тадаш- 
ња дубровачка књижевност често потискивала. Заснован је 
на неким од традиционалних поступака епског песништва 
(вила води песника и приповеда му о бојевима са Турцима; 
асоцијације на античке митолошке личности; описи јутра 
и вечери којима се омеђавају догађаји; набрајања и др.) и 
подељен у осам краћих певања – разбоја. Описи догађаја и 
историјских личности показали су ауторову добру обаве- 
штеност (пева о Синан-паши и спаљивању моштију Светог 


46 На самом почетку певања 1593. написао је посвету властелину 
Џиву Сарову Бунићу; пошто је Бунић умро 1594, после завршеног спева, 
1595, саставио је другу посвету У облику посланице, песнику и прија- 
тељу Марку Томовом Басељевићу. 

Саве на Врачару у Београду одмах пошто се то догодило и 
др.), познавање савремене историје било је израз снажног 
хришћанског и родољубивог осећања. У историчности, хро- 
ничарском току опевања догађаја, ригорозном антитурском 
ставу, симболици, стилским особеностима, попут макабри- 
зма („без броја је туј телеса... туј од смрада свак сад бјежи, 
200–206) Сасин је у овом спеву био не само временски на 
прагу барока. 

Знатно је мањег учешћа у дубровачкој књижевности 
имао Мароје Мажибрадић (1519/1520—1591), вршњак, 
савременик и пријатељ Сасинов. Мажибрадић је био део 
књижевног живота Града, помињали су га као вредног пе- 
сника савременици, али је број његових сачуваних песама у 
несразмери са гласом који га је пратио. Потицао је из старе 
угледне породице дубровачких грађана која се помиње већ 
од ХТМ века.47 Школовао се у Дубровнику, највероватније 
са краћим прекидима јер је настава обустављана због ку- 
ге. То је време, када је, може се закључити по стиховима 
пријатеља, писао љубавну поезију, коју је много касније, у 
осмртници, хвалио Доминко Златарић (У смрш Мароја Ма- 
жибрадића Шуљале). Бавио се својим имањима на Пељешцу 
и у Конавлима, о чему је такође остало трага у стиховима 
савременика. У малобројним аутобиографским стиховима 
(посланица Д. Рањини, штампана 1563) оставио је нешто 
података о свом животу, који је углавном проводио мирно. 
Посредно је познато, из стихова његовог сина, барокног пе- 
сника Хорација Мажибрадића, да је био имућан и да је ве- 
лики део својих поседа разделио (У смрш пошшованота оца 
своја 1оси. Мароја Мажибрадића), а из тестамента се види 
да је реч о имањима и кућама широм територије Републике. 
Мажибрадић је писао поезију од младости до зрелог доба, са 


47 Ц. Поповић, Мароје Мажибрадић – дубровачки песник ХУТ века, 
Глас СКА, 1933, СТМТ, 1–39. 

прекидима (у једној од три посланице које му је упутио пре 
1563. Динко Рањина га је подстицао да се врати певању). Не- 
велики број од око двадесетак постојећих песама, претежно 
љубавних, указује да је подражавао страмботисте, али су оне 
биле потпуно слободне. Није имао на уму канцонијер нити 
било какву повезаност унутар поезије, изостали су битни 
елементи петраркистичке лирике (не опева женску лепоту, 
нема одређен однос према поетици), све је сведено на појед- 
ностављено јадиковање заљубљеног због неузвраћене љуба- 
ви. У песмама су понављани конвенционални мотиви старије 
петраркистичке лирике, каквих је било и код италијанских и 
код других дубровачких песника (поређења љубавних мука 
са мукама у паклу; молба Купидону да рани ону која је пе- 
сника ранила; поређење драге са сунцем; песник не може да 
нађе реч када је у друштву жене у коју је заљубљен и др.). У 
неколико песама ипак има стихова и идеја вредних пажње. 
Личног тона има у посланици Рањини, у којој резигнирано 
говори да више нема жеље да пише поезију. Могуће је да је 
то Мажибрадићев одговор на Рањинину молбу – послао му 
је бели лист („лис био“) да на њему напише шта жели – да 
испева неки стих о збирци коју је давао у штампу, што је, 
иначе, био уобичајени поступак. Уместо тога, Мажибрадић 
му је упутио посланицу, у којој се правда: 


ти жудиш љувено, тој добро виђу ја 
да златом такмено рђаво гвожђе сја. 


Било је досетљивости и духовитог поигравања са женским 
именима и њиховим значењима (Имена), маниристичких 
слика и необичности у епитафу У смрш тоснође, који је 
замишљен као њен монолог. Певана највише у двоструко 
римованом дванаестерцу (мањи број песама је у сложени- 
јој полиметрији), Мажибрадићева поезија је у свему пока- 
зивала успорени ток дубровачке петраркистичке поезије у 
одмаклим деценијама ХМГ века. 

Удаљавање од традиционалног петраркизма које је во- 
дило ка напуштању конвенција, до чега је долазило још у 
другом периоду дубровачке ренесансне поезије, а поготову 
у његовој последњој фази, огледало се и код других песни- 
ка. Изразито се показивало у поезији Савка Бобаљеви- 
ћачв (1529—1585), аутора петнаестак песама и збирке љубав- 
них, пасторалних и сатиричних песама на италијанском 
језику. Припадао је једној од најзначајнијих и најстаријих 
властеоских породица која је још од краја ХТУ века уче- 
ствовала у најважнијим државним и трговачким пословима. 
(на Неретви, на царинама у Србији, у разним функцијама 
на српском и на босанском двору, посебно у управи и вође- 
њу политике Републике). Редовно школовање у дубровач- 
кој гимназији није довршио јер је због изгреда у најранијој 
младости био осуђен на прогонство. Провео је три године 
на турској територији (неко време је боравио у Софији). По 
повратку у Дубровник постао је члан Великог већа (1550) 
и почео да обавља разне дужности (заповедник страже на 
Ловријенцу), које је прекидао због честих казни за обесно 
и импулсивно понашање. Рано је оболео и током низа сле- 
дећих деценија углавном је боравио у Стону (1552. је по- 
стављен за заповедника кастела; од 1561. до краја живота 
вршио је разне дужности као капетан града, заповедник 
тврђаве Подзвизд, чиновник у солани, надзорник радника). 
Удаљеност од Дубровника, као центра ренесансне културе и 
књижевности, унеколико је надокнађивана околношћу што 
је у другој половини ХМТ века у Стону боравио и стварао 
већи број писаца. Не зна се тачно када је почео да се бави 
поезијом, али се посредно, будући да је био међу песницима 
које је окупљао Лодовико Бекадели, коме је и посветио један 
сонет, као и на основу посланице Пелегриновићу из 1557. 


89 Друго презиме Мишетић; после болести која је оставила после- 
дице на његово здравље, добио је надимак Глушац. 

године, закључује да је то било од времена када се после 
првог изгнанства вратио у Дубровник. Његова поезија није 
сачувана у целини, а оно што је остало од ње неједнаке је 
вредности. Неколицина његових песама (На снијећу ће увије- 
ће биши, Срце ми је пуно јада, Књита Мароју Мажибрадићу) 
испевана је у савршеном маниристичком стилу и у знаку 
надахнуте лиричности која сведочи о песничком дару. Неве- 
лики опус чини неколико љубавних песама, две посланице 
са доста личних тонова и исповедних стихова (М. Пелегри- 
новићу, М. Мажибрадићу), покладна песма (Јеђуцка), која се 
не истиче ничим посебно осим што потврђује популарност 
овога жанра, парафраза орфејевског мотива Аријадна у оди- 
јелјенју Тезеја товори, препев епилога из Аминше Торквата 
Таса Атот јигртуо (Мајка Венера ишше Кунида, свола си- 
на, од ње изубјена) који је начинио после 1581. године.“ 
За разлику од других савременика који су, и поред многих 
промена које су се догодиле у поезији, и све изразитијег ма- 
ниризма у стилу, у форми и књижевној конвенционалности 
ипак одржавали јачу или слабију везу са платонистичком 
традицијом петраркизма, Бобаљевић се много одлучније 
од ње одвојио. Његовом поезијом је преовладао осмерац, 
што је био својеврстан увод у версификацију епохе која ће 
уследити, који је у дистисима деловао надахнуто и свеже, 
као и у комбинацијама са дванаестерцима. Ненапрегнутом 
тону и спонтаној лиричности, којима су се одликовале неке 
од успелих песама, доприносили су и једноставни елементи 
народне поезије, срасли са природношћу ауторових стихова. 

Бобаљевић је писао поезију и на италијанском језику 
и био је први аутор целовите збирке љубавних, пасторал- 
них и сатиричних песама, насловљене према садржају Ктте 
атогтовзе е рачога!е е хапте (објављена после смрти, 1589. 


49 Пошто је овај епилог Тасо унео у издање Аминше из 1581, види 
се да је Бобаљевић препев начинио у последњим годинама свога живота. 

у Венецији).20 Међу дубровачким песницима тога време- 
на све је било популарније певање на италијанском језику 
које је већ за време Бекаделијевог боравка у Дубровнику и 
браће Амалтео постајало део савремене књижевности. На 
ту популарност је несумњиво утицала слава коју су неки од 
песника стицали својом поезијом на италијанском у Италији 
(Д. Рањина), а међу њима је био и велики број оних чије су 
се похвалне песме појављивале у разним издањима итали- 
јанских књига, или су их измењивали са савременицима са 
којима су били у пријатељству (Бенедето Варки, Доменико 
Венијер, Анибал Каро, Лодовико Доменики, Лаура Бати- 
фери и др.). Везе са италијанским песницима и средина- 
ма у којима су повремено боравили (Фиренца, Венеција), у 
којима је тада било у моди интелектуално-књижевно оку- 
пљање у академијама, подстакли су дубровачке писце да 
и сами оснују једно такво књижевно друштво. Доласком у 
Дубровник Нашимбена Нашимбенија, на позив Џамбатиста 
Амалтеа, уз велико заузимање Савка Бобаљевића, та идеја 
се остварила оснивањем Академије Сложних (Ассадета 
де Сопсогта1)>!. Њени чланови су били и Италијани који су 
тада боравили у Дубровнику (уз Амалтеа и Нашимбенија, 
песници Камило и Виктор Бесали) и дубровачки поклоници 
италијанске поезије, од којих је већина писала песме на ита- 
лијанском језику (Савко Бобаљевић, Динко Рањина, Михо 
Моналди и др.) у знаку свога имена (сложни), академија је 
неговала пријатељске односе међу писцима, дискусије о по- 
етици и књижевности и била је важна спона са песницима 

50 Избор из Рима са препевом: Е. Саје, Рјегте танјапке зађа Вођа- 
Џеујса оса, Загреб, 1988. 

51 М. Поповић, Оџеди и студије о ренесансној поезији, Горњи 
Милановац, 1991. (посебно видети студије о Академији Сложних у Ду- 
бровнику и о поезији на италијанском језику Савка Бобаљевића, Динка 
Рањине, Миха Моналдија, као и о везама са савременим италијанским 
песницима). 

у Италији. Најзаслужнији за њено деловање у Дубровнику, 
Савко Бобаљевић, испевао је сонет Академицима Сложних 
(Ааћ Ассадетс! Сопсотаф), славећи их као изузетне песни- 
ке о којима се добар глас разноси на све стране. Осим тога, 
он се озбиљно бавио језичком проблематиком писања пое- 
зије на италијанском и о језичкој правилности измењивао 
мишљење са Моналдијем (Мопа!аћ, уг јато тлдете ааиато). 
Његов допринос целом подухвату и израз стварног одушев- 
љења оваквим друштвом била је његова поезија на итали- 
јанском језику, обимна збирка песама. У постхумном изда- 
њу штампано је седам похвалних песама које је саставио 
монсињор Вићенцо Ђиљано (три сонета на италијанском, по 
два епиграма на латинском и грчком) у којима га је назвао 
„одличним писцем“. Бобаљевићева збирка (те атотозе...) 
са преко две стотине педесет песама (најзаступљенији су 
сонети, око 220, затим мадригали, канцоне, станце – „он ауе 
те“, један дијалог, посланице) била је највећи дубровачки 
песнички зборник на италијанском језику, а спада и међу 
најобимније међу објављеним збиркама тога времена. Садр- 
жала је највећим делом љубавну поезију – петраркистичке 
песме, у којима је подражавао Петраркин канцонијер (песме 
за живота опеване жене и песме настале после њене смрти). 
Као мања целина издвојено је двадесет пастирских песама, 
у облику сонета, које је писац посветио Динку Рањини. Низ 
песама је био пригодног карактера, то су биле посланице 
и осмртнице које су се односиле на његове пријатеље или 
су биле знак поштовања појединих савременика (Марина 
Држића, Мавра Ветрановића, Лодовика Бекаделија, Дин- 

ка Рањине, Миха Моналдија, Луке Соркочевића, Анибала 
Кара, Бенедета Варкија, Франа Лукаревића и др). Засебну 
целину су чиниле и сатиричне песме, у облику посланица, 
у којима је било доста реалистичности и исповедних тоно- 
ва и горчине због сопственог тешког живота, али и оштре 
полемике са критичарима његове поезије. Бобаљевићева 


214 Злата Бојовић. 


поезија на италијанском језику високо је оцењена у историји 
књижевности (М. Поповић, Ф. Чале) а као њени квалитети 
истицани су: лиричност, одвајање од познатих конвенци- 
оналних образаца који су потиснути индивидуализмом и 
маниристичким сензибилитетом и савршена форма. 

Међу последњим и најзначајнијим члановима Акаде- 
мије Сложних био је Михо Моналди (1540—1592), који 
је стварао само на италијанском језику. Потицао је из по- 
родице италијанског порекла која се населила у Дубровник 
почетком ХУ века и која је припадала највишем грађанском 
слоју антунина. Био је образован у разним областима, што 
је било све уобичајеније за његове савременике, бавио се 
филозофијом, математиком, књижевношћу, На његово „ве- 
лико образовање“ указивао је Никола Гучетић када га је 
одабрао за саговорника у дијалогу о Аристотеловим Ме- 
шеорима 1584. године > Поред његовог дијалога о лепоти, 
имао је свакако на уму и расправе, од којих је једна била о 
метафизици, као једној од најпопуларнијих темам3 У мла- 
дим годинама приближио се друштву песника окупљених 
око Лодовика Бекаделија, и из тог времена (око 1560) потиче 
и његова прва песма, написана на италијанском језику, што 
је, у основи, био препев са латинског, у септимама, друге 
Хорацијеве еподе Веатиз Ше, ди! ргоси! педо!в... Наставио 
је да пише поезију и то само на италијанском, несумњиво 
у окриљу Академије Сложних. Сједињена у збирци под јед- 
ноставним насловом Ке (објавио их је после Моналдијеве 
смрти Марин Батиторе),7“ та поезија је пружала преглед не 


52 рувсогзв! а тезвет Мсопо Упо а; Согге... зорга је Метеоте 4 Ат8в1о- 
1е]е. Пивносшон еззе теххег Месоћо еф боггв г теззет М!сћаеје МопаПт, 
Мепегла, 1584. 

53 Дијалоге реп ауете е деџа тегаћмса, објавио је М. Батиторе 
постхумно у Венецији, 1599, и поново 1604, 

54 рате ае1 гопот Масћеје Мопатт, Мепегла, 1599. и поново 1604. 

само његовог песништва већ је давала непосредни увид у 
његово поимање лепог као најважније категорије ренесан- 
сне поетике и естетике. Садржала је укупно нешто више од 
шездесет песама (претежно сонета), неколико песама њему 
упућених, међу њима је била и једна станца Јулије Бунић, 
љубавне и пригодне тематике. Моналдијева љубавна поези- 
ја, која је следила поетику Петра Бемба, углавном је била у 
стереотипима у којима је, без духа и свежине, подражаван 
Петрарка. Љубавна тема код Моналдија као да је била по- 
тиснута размишљањем о лепоти, о чему је расправљао и 
писао у трактату о лепоти (репе оуето аеПа ђеПегга), који 
је оцењен као „химна лепоти“ (М. Поповић). Са осталим 
песницима и струјањима у поезији био је у непосредном 
додиру преко песама које им је упућивао, Нади и Јулији 
Бунић, Цвијети Зузорић, Луки Соркочевићу, Марију Кабо- 
жићу; испевао је осмртнице Марину Држићу, Џамбатисти 
Амалтеу, Анибалу Кару, Савку Бобаљевић и др. У једној од 
песама славио је победнике битке код Лепанта 1571. године. 
Моналдијеву поезију су високо оценили анонимни аутор 
једног сонета (са дивљењем говори и о прози и о поезији) 
и Виктор Бесали у издању које је приредио Батиторе и, по 
свему, на његову молбу су песме и испеване. О поштовању 
његове поезије, иако је била на италијанском језику, сведочи 
и Златарићев епитаф: 


Овди је укопан Моналд, ки задости 
по свем је свијету знан цијећ своје крепости. 


У више прилика сусретало се име Луке Соркочеви- 
ћа (11583)>, који је био члан Сложних, писао поезију на ита- 
лијанском језику и био пријатељ савремених песника Динка 
Рањине, Савка Бобаљевића, Франа Лукаревића, Миха Мо- 


55 М. Поповић, Неколико подашака о Луки Соркочевићу (Тиса 807- 
го), Нав. дело, 88–93. 

налдија и др., који су хвалили његове врлине у сонетима и 
осмртницама. Припадао је познатој и богатој дубровачкој 
племићкој породици, бавио се трговином углавном у Итали- 
ји; доста времена је провео у Фиренци (једно време у зајед- 
ничким пословним подухватима са Лукаревићем), у којој је 
био близак са кућом Медичи, у Пизи је заступао трговачке 
и банкарске интересе дубровачке владе, учествовао у тр- 
говачким акцијама са тосканским кнезом и сл. Припадао 
је оним песницима који су, можда више као личности но 
као писци уживали углед у Италији и били једна од спона 
са дубровачком песничком средином. Писао је пригодну 
поезију на италијанском језику и неколико његових песама 
је штампано у италијанским зборницима (сонет поводом 
смрти кардинала Ивана Медичија, Роезте гогсапе еп 1атте..., 
1558). О угледу међу италијанским песницима сведоче соне- 
ти италијанских песника који су га хвалили (Герарда Спина 
и др. у збирци Роезте 1озсапе..., Фиренца, 1563). Највише га 
је уважавао Лодовико Доменики, са којим је изменио сонете 
пуне израза пријатељских осећања, истицао је, поред дру- 
гих врлина, његову „скромност и доброту“ (Матопа Капа, 
Венеција, 1565); Доменики му је посветио своју комедију 
Две куршизане (Те диг сотпвапапе). Од важности је што је, 
заједно са Лукаревићем, бринуо о штампању Рањининих 
песама у Фиренци, у којој је у то време живео. 

Напоредно са популарношћу стварања извесног бро- 
ја дубровачких писаца на италијанском језику развио се у 
завршном периоду ренесансе још један вид односа према 
италијанском стваралаштву на ширем књижевном плану. 
Док је велики део дубровачке ренесансне књижевности на 
различите начине био под утицајем, у првом реду, поезије и 
драме, што је било природно будући да се из италијанских 
центара ширила књижевност препорода у читавој Европи, у 
њеном завршном периоду доследно подражавање оригинала 
(мимезис) у једном делу литературе заменили су преводи и 

прераде. То не значи да превода и прерада није било током 
читавог ХМГ века (препеви Петраркиних и петраркистич- 
ких песама, прераде Плаутових комедија и др.), што није 
умањивало књижевну вредност некога дела у очима савре- 
меника. Но тек се у овом времену превод конституисао као 
одређена књижевна форма у драмској књижевности, која је 
унутар себе изградила поетику и готово достигла ниво под- 
врсте. То су препеви италијанских ренесансних трагедија, 
већином оних које су биле прераде античких драма, осим 
једног непосредног превода са грчког (Златарић)е, најпо- 
знатијих савремених италијанских пасторала, као и први 
препеви Овидија. Ови препеви су дали печат највећем делу 
драмске књижевности у деценијама после Марина Држића. 

Посебно поглавље драмског стварања у последњим де- 
ценијама ХМТ века чине трагедије, које су, углавном биле 
препеви или прераде античких трагедија, у једном случа- 
ју савремених талијанских драма, Јокасша Миха Бунића, 
Далида Савка Гучетића Бендевишевића, Елекшра Доминка 
Златарића, Ашаманше Франа Лукаревића. Дубровачки пи- 
сци нису, осим Доминка Златарића, преводили изворна дела 
већ њихове италијанске прераде. Најпознатији италијански 
писац који се посветио томе послу био је Лодовико Долче. 
Он је, преносећи садржај античких драма на италијански је- 
зик понешто мењао и прилагођавао драмску материју новом 
времену, па су се већ у оквиру његових прерада издвојила 
нека поетичка правила. Када је дошло до преноса у трећи 
језик, нова верзија драме још више се удаљавала од извора, 
измене и разлике су биле изразитије, што је био случај са 
већином дубровачких трагедија. Прва ренесансна трагеди- 
ја у дубровачкој књижевности била је Држићева Хекуба, 


56 Т,, Вајоћ, Мегротепте тазке, Тепопепојорија ЗХапга (гасед је и 
диђгтоуаскогт гапопоуомјекомђи, Гаргеб, 2007; – Г. Покрајац, Од Хекубе 
до Атаманша, Нови Сад, 2010. 

настала према посредном Долчеовом преводу Еврипидове 
истоимене трагедије. Држић је у свом преводу судбине ли- 
кова уздигао на ниво општих људских судбина, филозофију 
античког човека прилагодио своме времену и својим по- 
гледима на свет, у проширењима и интермедијима створио 
простор да античку радњу повеже са својим добом и драми 
да актуелан тон. Тиме се већ код Држића оформило језгро 
поетичких поступака, на које ће се ослањати сви остали 
преводиоци. У даљем развоју ове врсте трагедије они ће 
још одлучније изграђивати њене законитости. 

Најближи Држићевом поступку био је Михо Бунић 
Бабулиновић (1541–1617). Он је могао памтити извођење 
Држићеве Хекубе јер је тада имао осамнаест година. Бунић 
је, иначе, био песник и својим невеликим делом учествовао 
је у књижевном животу Дубровника у годинама када се 
окончавала ренесанса. За разлику од других савременика, 
који су делом били ренесансни ствараоци али су почетком 
барокне епохе прихватали путеве новог књижевног правца, 
Бунић се повукао из књижевности, иако је живео јоши у 
годинама када су настајала прва значајна карактеристична. 
барокна дела, до 1617. Михо Бунић ја био потомак веома раз- 
гранатог рода дубровачке властеле. После завршене дубро- 
вачке гимназије провео је десетак година изван Републике, 
бавећи се трговачким пословима. По повратку посветио се 
за племића уобичајеним државним службама, учествовао 
у највишим телима власти, био је члан Сената (1594) биран 
за кнеза Републике неколико пута (1594, 1596), умро је вр- 
шећи дужност кнеза. Један од тих избора (1594) пропратио 
је кратким панегириком на латинском језику Дидак Пир 
(484 Масћаејет Воппит гтет рибисае тћасигапае тестотет). У 
последњој четвртини ХМГ века настао је његов љубавни 
канцонијер од двадесетак песама, у касноренесансном пе- 
траркистичком маниру, у коме су се емоције завршавале у 
стиховима и опевању стандардне лепоте. Песме су у дво- 

струко римованом дванаестерцу, новине су се осећале у две- 
ма, испеваним у осмерачким катренима, од којих је једна 
са пасторалном темом. Писао је побожну поезију (о седам 
смртних грехова, антиципирајући барокну тему). Испевао 
је похвалу неизмерној лепоти Цвијете Зузорић (у основи, 
то је била љубавна песма), у маниристичким стиховима у 
којима се поигравао њеним именом („прем ти се име тој 
пристоји од цвијета“) и у којима је она била још увек типич- 
на ренесансна лепотица. У духу пуног цветања пригодне 
поезије испевао је осмртнице Мавру Ветрановићу (1576) и 
Савку Бобаљевићу (1585) и сонет на италијанском језику 
посвећен расправи о седам покајничких псалама Николе 
Гучетића (реј зјрпоу Мћсте! Вопа), објављен у Гучетићевој 
књизи 1589.57 Његова поезија на италијанском језику морала 
је бити обилнија будући да је њега и Динка Рањину Гучетић 
хвалио као „прекрасне“ песнике на италијанском Јену у 
расправи о држави према Аристотеловом схватању. Нај- 
значајнији његов песнички подухват била је трагедија Јока- 
ста, препев – „истомачење“ „у словински“ језик Долчеове 
прераде Еврипидових Феничанки. Ослањајући се на Долчеа, 
који је већ у односу на античку драму увео неке измене, и 
Бунић је наставио на исти начин да благо приближава сми- 
сао трагедије своме добу. Тај поступак је био уочљив већи 
у Држићевој Хекуби. Бунић је, попут Држића, унео четири 
независне песме, које су имале додира са основним садржа- 
јем трагедије, биле су, такође као код Држића, у осмерцима, 
за разлику од дванаестераца у којима је био читав превод, 
и на тај начин су имплицитно дефинисали своју функцију. 
Са лакоћом је парафразирао Долчеове италијанске стихо- 


57 Раксота деПа репиепга зорга 1 зепе ата репнеплаћ ф Рауга, 
Мерега, 1589. | 

58 сиПо зга!о деПе терипсће хесопао Та тете а'Атавгогеје, Мепегла, 
1592, 369. 

ве, односно опште античке мудрости, па су они, у његовој 
дикцији, добили лични печат. То лично обележје се пре 
познавало и у стиховима о величини светог, патриотског 
осећања („да... има бит над ино све благо / умрлим на сај 
свит мјесто родно драго“) у којима је песник недвосмисле- 
но алудирао на Дубровник. Сва ова прилагођавања, којима 
је постепено у препевима античких трагедија успостављао 
један мали постички систем, одражавала су дух времена 
које је пред појавом барока започињало своја велика. раз- 
мишљања о општој променљивости свега и пролазности. 
У том духу су актуелизовани и завршни стихови трагедије: 


.. тер виђ, како срећа слипа 
свак час битје промјењује, 
тко низоко би њекада, 
високо га видиш сјести, 
тко високо с мнократ паде 
у невоље и болести... 


Новину је у репертоар препева трагедија унео Савко 
Гучетић Бендевишевић (1531–1603), аутор трагедије 
Далида. Припадник једног од најзначајнијих дубровачких 
племићких родова, одрастао је и школовао се крајем прве 
половине ХМГ века у време великих ауторитета дубровачке 
ренесансе. Поезијом се бавио од својих двадесетих година, о 
чему постоји траг у два преостала стиха неке песме из 1552. 
(„Оставај збогоме, мој Мљете гиздави / притила ето ме и 
туста отправи“), из времена када је као млади властелин био 
кнез на Мљету. Према сачуваним делима из каснијег перио- 
да, а то су препеви италијанских драма, види се да је добро 
познавао савремену италијанску књижевност. Као песника 
савременици су га видели у најужем кругу дубровачких 
писаца касне ренесансе (Сасин, Мажибрадић). Далида је 
била необичан спој препева и прераде три драме: Адриане 
италијанског писца Луиђија Грота, са шекспировском темом 

(заснована на мотиву „веронских љубавника“), у мањим тра- 
говима и његове Далиде, и Орбеке Ђамбатисте Ђиралди 
Чинција. Избор Орбеке, која је потицала из старијег периода 
италијанских ренесансних трагедија (1541), да из ње укључи 
део фабуле у своју драму, показује да су Гучетића занимале 
романтичне приче ренесансних новела (за ову своју драму 
Ђиралди је користио једну од новела из своје збирке Ека- 
тшомиши). У Гучетићевој Далиди, састављеној у пет чинова, 
прва четири су била препев Адриане, пети завршног чина 
Орбеке са појединостима из Гротове Далиде. На основу вре- 
мена настанка и објављивања ових драма, закључује се да 
је Гучетићева Далида била плод каснијих година његовога 
рада. У основи драме била је трагична, дирљива судбина 
велике љубави, оличене у смрти двоје младих. Гучетићу 
се крај историје „веронских љубавника“, који је претежно 
концентрисан на неспоразум чиме се исход одупирао тежи- 
ни позадине (строгим друштвеним законима) учинио недо- 
вољно снажним за идеју којом се он водио – да отворено 
представи истину потчињености жене у друштву и средини 
којој је он припадао. Стога је унеколико изменио завршни 
део познатог сижеа уплитањем дела друге трагедије. Њего- 
ви Оронте и Далида нису умирали одмах од припремљеног 
и у неспоразуму испијеног отрова, смртни час је одложен 
за још трагичнији тренутак (што је било ближе античким 
расплетима), за сцену крви, одсецања глава и удова. У споју 
различитих дела и познатих драмских ситуација аутор је 
показивао свој оригинални однос према садржају драме. У 
њој се нашло нешто сасвим ново за дубровачку литерату- 
ру, што се није, осим на ретким местима, сретало. Био је то 
нови лик жене – више носилац ауторове идеје но драмског 
лика – побуњене против ропског положаја у породици, про- 
тив родитељског господарења судбинама девојака, против 
срачунатог брака. Да је извођена пред дубровачком госпо- 
дом, Далида би била неразумно слободна, на њену главну 

јунакињу би се гледало као да је залутала из неког другог 
света који не припада Граду. Ништа се од њеног бунта и од- 
лучности није уклапало у строге дубровачке патријархалне 
законе. Незамислив је био у реалности дијалог између оца 
и кћери која је одбијала покорност у име сопствене воље 


Атријо: Није ли божји суд и закон од свита 
послухом да се свуд родитељ почита2 

Далида: Не у оно што њима (деци) против бит море, 
у тој се не има послушат ниткоре. 


Певајући о судбини жене, Гучетић је пресликавао судбину 
Дубровкиње подређену строгим друштвеним правилима, 
(„прем почне да ходи, стража се њој стави“; „тијесно је за- 
творе“; „очима не море на сунце погледат“). Све то је у 
срж погађало традиционалне и строге дубровачке писане 
и неписане законе. 

Далида је, осим садржајем, спајањем неколико дела, 
и посебно актуелизацијом, била „оригиналнија“ од дру- 
гих препева и прерада. Оригиналности је било и у избору 
форме, у проширењима и премештањима преузетих сцена 
(обимнија је од свих трагедија, са највећим проширењи- 
ма и изменама у односу на изворе), нарочито оних које су 
обиловале филозофским рефлексијама којих је било у ве- 
ћој мери но код других аутора (осим Држића). У њима је 
било трагова читања Хекубе и Јокасше и савремене мани- 
ристичке поезије са наговештајима барокних рефлексија 
о закону и правди, о смрти и пролазности и сл. У духу 
тих размишљања, која су била ближа новом времену, би- 
ли су и мизогински тонови (поређење жене са змијом; о 
лепоти Јелениној као узроку „од рати“), мисли о људској 
превртљивости, о младости, иако је било још увек и типич- 
но ренесансних формулација (о моћи љубави) и петрарки- 
стичких слика и детаља. Највреднији је у њој Гучетићев 
покушај зближавања са својим временом чиме је она била 

умногоме „дубровачка“ трагедија. Добар књижевни укус 
и познавање савремене књижевности Гучетић је показао и 
препевом једне од најпопуларнијих италијанских пасторала 
последњих деценија ХМ! века, Аминше Торквата Таса (1580). 
Преводећи пасторалу, којој је дао наслов Раклица (према 
Тасовој Силвији), унеколико је померао тежиште са мушког 
главног лика Аминте на женски. Током преноса, Гучетић 
је вршио измене, изворна имена заменио је дубровачким 
еквивалентима, изостављао Тасове хорове а уносио хорске 
партије новога садржаја, уводио је нова лица, остављао је 
простор за своја размишљања, за мизогинске уметке и са 
доста слободе дочаравао волшебни пасторални свет. У осно- 
ви, Гучетић није схватио Тасово настојање да пасторалу 
ослободи грубости и ласцивности, којих је све више било 
у овим драмама, па их је под утицајем домаћих драма тога 
типа, у којима је било доста слобода (Наљешковић), враћао 
у оквире препева Тасовог епа. Раклица је стога у великој 
мери била прерада Аминше. 

Ово Тасово дело повезало је неколико савремених ду- 
бровачких писаца, међу којима је био и најзначајнији од 
њих Доминко Златарић (1558–1613). У време кад је ре- 
несансна књижевност, трајући у преживелим жанровима и 
недовољно дефинисаним новим, постепено оно што је у њој 
била суштина књижевног замењивала пригодним, губила 
се у разним релацијама са италијанском литературом изме- 
ђу превода и оригиналних настојања јер је пасивни превод 
заменио активно усавршавање књижевности мимезисом, 
када су разнородности сваке врсте, збуњеност маниризмом, 
метриком и стилским изразом били опште својство, појава 
даровитог Доминка Златарића вратила је за неко време не- 
што од сјаја ренесансе. 

Златарић је припадао моћној породици дубровачких 
грађана антунина, која је водила порекло из Србије (што 
се у генеалогијама с поносом истицало). Школовао се у Ду- 

бровнику у време када је на снази био средином века ре- 
формисани школски закон (Ргоуефтетит јогттаит зиреу 
кејогттапопе јиуетиптг, 1557), по коме је ученицима омогу- 
ћавано факултативно учење грчког језика, највероватније из 
практичних трговачких разлога. За професора грчког језика, 
у дубровачку гимназију је дошао португалски Јеврејин Ди- 
дак Пир. После завршене гимназије Златарић је отишао на 
студије медицине и филозофије у Падову и из тог времена 
потичу његова прва значајна књижевна дела. Угледан и по- 
пуларан међу колегама, изабран је 1579/80. године за рек- 
тора Универзитета, који се бирао из редова студената који 
су морали да испуњавају одређене предуслове за то. При- 
ликом самог проглашења за ректора, које се, по традицији, 
обављало у Падованској катедрали, астролог, математичар 
и песник Џампаоло Калучи да Сало одржао је панегирик, у 
коме је славио новог ректора и његову отаџбину, а у дугој 
верзији је још и проширио овај одељак пишући о улози ко- 
ју Дубровник има у средњем Јадрану.“ За време обављања 
ректорске дужности Златарић је добро поступао у политич- 
ким немирима који су се преносили и на студенте, што је 
остало забележено у историји Универзитета. На мраморној 
плочи са његовим именом у аули зграде налази се натпис: 
„својим угледом и настојањем готово уништеној ректорској 
части вратио стари сјај“. Уследило је, као и сваком ректору, 
именовање за витеза Светог Марка. Са тиме се и завршило 
Златарићево бављење студијама, прекинуо их је и вратио се 
у Дубровник. Живео је у Граду, као угледан и богат грађа- 
нин, и повремено на имању у Конавлима (где су га посећи- 
вали и песници) бавећи се својим поседима и породичним 
пословима. Књижевношћу се бавио интензивно и то инте- 
ресовање пренело се и на његове синове (Шимун се бавио 

59 Обе верзије су објављене исте, 1580. године, у Падови, па у 
Венецији. 

литературом, Михо је сакупио постхумно очеве стихове у 
збирку Пјесни разлике). Био је близак са већином савреме- 
них писаца, са некима од најзначајнијих — Торкватом Тасом, 
Михом Моналдијем, Михом Бунићем Бабулиновићем, Чеза- 
ром Симонетијем – учествовао у писању похвалних песама 
у славу Цвијете Зузорић. Златарић је гајио и специфично 
пријатељство са Дидаком Пиром који му је посветио једну 
своју збирку епиграма, када је био ректор епиграмом му је 
честитао 1580. Нову годину, у посебној песми је славио по- 
родицу Златарић и помињао да је са Камилом Камилијем 
боравио у његовом летњиковцу у Конавлима. 

Златарићев књижевни опус чине две збирке песама и 
препеви неколико дела, са грчког, латинског и италијанског 
језика. Са грчког језика препевао је Софоклову трагедију 
Електра. Са латинског је препевао приповест о Пираму 
и Тизби из Овидијевих Мешаморфоза (10) под насловом 
Љубав Пирама и Тизбе. То је песничка парафраза (испевана 
у двоструко римованим дванаестерцима, устројеним у ка- 
трене), коју је посветио Цвијети Зузорић. У односу на ори- 
гинал било је доста проширења, која указују да је познавао 
и неке италијанске парафразе. Са италијанског је превео 
Тасову пасторалу Аминша. Златарићев боравак у младости 
у Италији, у Падови и Венецији, савремена литература коју 
је на извору упознао, нове појаве у књижевности и позори- 
шту унеколико су зацртале пут којим ће се током следе- 
ћих година интензивног бављења књижевношћу кретати. 
У Италији је, још увек веома млад, не само стекао славу 
већ је и дошао у додир са низом савремених писаца, међу 


60 Чезаре Симонети из Фана коме је Златарић објавио збирку песа- 
ма 1579. узвратио му је пријатељску пажњу једним мадригалом и једним 
сонетом, испеваним на италијанском, у којима је хвалио његове врлине; 
Франческо Индиа му је посветио своју филозофску расправу о етици 
(Еасе...); Паоло Мајети, Млечанин, штампар у Падови. 

којима је био и један од најзначајнијих тадашњих итали- 
јанских песника, Торквато Тасо. Колико је за кратко време 
стекао пријатеља међу писцима и колики углед, види се 
по похвалним песмама које су му упућивали и по књигама 
које су му посвећивали (Чезаре Симонети, Франческо Ин- 
диа, Паоло Мајети). Поезијом је почео да се бави још пре 
одласка на студије у Италију, о чему посредно сведочи ње- 
гово прво дело, препев Тасовог Аминше, датиран у Падови 
1580,6! који је одавао изграђеног писаца, а не почетника. „У 
словински принесен“ Аминша, односно преведен ЈЉубмир, 
како је стајало у проширеном наслову, посвећен је углед- 
ном Дубровчанину, важном државнику, који се одликовао 
пожртвованошћу за добро Републике и који је подржавао 
писце, Миху Менчетића Матуфићагг, кога је у сонету на 
италијанском језику Михо Моналди називао „велики Мен- 
четић“. Захваљивао му се за подршку коју ми је пружао 
(„за биљег харности и спознанја добријех дјела ке сам од 
тебе примио“). У недостатку времена, али и да би се при- 
ближио модерном песничком изразу, Златарић је Аминшу 
препевао слободним стихом, „у одријешен верас“, што је, 
наглашава, била новина у дубровачкој поезији („не будући 
складанје на ко су научне веће уши од неумјетеонијех“). 
Пасторалу је као жанр назвао „пастирска при повијес“. Већ 
је тада био упућен у озбиљна питања поетике и свестан 
ограничења једноличног дубровачког стиха, објашњавају- 
ћи свој поступак, истакао је, да се није определио за сло- 
бодан стих да би себи олакшао превођење већ стога што 
му се такав начин чинио најприкладнијим: „Изван тога, 


6! Пасторалу је препевао из рукописа; објављена је годину дана 
касније, 1581. 
62 У осмртници Матуфићу истицао је све оне одлике које је хва- 
лио и у посвети: 
МАТУФИЋУ, части града Дубровника, 
слободо и власти и хвало велика! 

ако се у овому имамо владат закони кб нам су с великом 
њих славом оставили мнози вриједни људи у грчком и рим- 
ском језику и нејмајући ми отанарије, триметре, сенарије и 
многе ине кб они имаху, навлаштито за овакога спијеванја, 
не сумњих узет ови наш верас одријешен који таки угађа 
се нјеколико с јамбиком, гди их чинимо (што од јамбика 
прави Аристотеле) мнозијех говорећи један с другијем“. 
Седамнаест година касније, као зрели песник, са потпуно 
изграђеним осећањем за језик и за разумевање књижев- 
ности, незадовољан младалачким покушајем, увидевши 
да није искористио све могућности које је пружало Тасо- 
во дело, поново га је превео. У основи, он је препев више 
приближио домаћој традицији: задржао је у наслову само 
облик Љубмир, уместо прилагођене италијанске термино- 
логије унео је домаћу (пролог – предговор; ат – сказање; 
шена – говор и сл.), превео је сва имена, осим Купидоновог, 
изразитом полиметријом и сажимањем учинио драмски 
текст живљим, кориговао аутобиографске податке. Други 
превод је јаснији, чистији и звонкији, што показују већ и 
стихови из пролога: 


... тер како све жена и како све ташта 
тиска ме меу дворе, владања и круне 
и туј би хотила да сложим, вај! мој кип... (прва верзија) 


Тер како све жене, и како тај ка јест 

частољубна одвеће и ташта без мјере, 

тиска ме у дворе, владања и круне, 

и туј би хотила да сложим вас мој кип. (друга верзија) 


По изменама које је чинио у новом препеву, види се да 
је Златарић првенствено мислио на читаоце, јер је позор- 
ница држала до сасвим другачијих ефеката. Тасова сли- 
ковитост у Златарићевим стиховима је лако прелазила у 
маниристичке игре, које су пре свега биле песнички ква- 

литет. Препев Елекшре међу другим преводима кано ја 
крајем ХУТ века издвајао се по томе што је једини пса 
рић превео једну драму непосредно са грчког прикга 
(препевавао је у двоструко римованим бин нар 
а лирске делове у осмерцима). Карактеристично ЈЕ да с 
углавном држао извора а да је невелики број а те 
проширења и сажимања настао из потребе да је при Лизи 
своме времену – увођење хришћанских елемената, употре- 
ба латинизираних имена (Јове уместо Зевс, Јунона уме- 
сто Хера итд.), полиметрија (која донекле прати функцију 
истих имена у оригиналу). У односу на друге дубровачке 
трагедије, Златарићева Елекшра је најмање прбнничвна, 
највише „античка“, Пошто није било посредног се пина 
(који неминовно мора да садржи први ступањ одступања 
од оригинала), између Софокла и Златарића Бије стајало 
ништа друго до изворне трагедије и Златарићеве помене 
да своме времену да „штогоди давње , што је у себи са- 
држало нешто „од висока и о племенита“. Тиме је експли- 
цитно и опомињао на поетичку законитост о нето јака 
дејству поуке и забаве. У издању својих дела, из = 6 ~» 
је обухватило Елекшру, Љубмира, Смрш Пирама “ избе 
неколико песама, посебно је у посвети Ђурђу кнезу Зрин- 
скому истакао да је одлучио „учинити Хрваћку Гркињу 
Електру Софоклову“ („који вам у ваш хрвацки таворе ) 
како би начинио дар његовом „присвијетлом Господству, 
ценећи велика дела која је учинио, величајућ и његове под- 
виге, на велику радост „од свега крстјанства“. Превод се 
одликује верним преношењем изворне драматике, нату- 
рализма, снаге погубних страсти, нема много алузија на 
савремени живот, јер је аутору било важно да пренесе дах 
тичког времена. 

ЈЕ Заједно са препевима, Златарић је 1597. године у Вене- 
цији објавио и збирку осмртница, испеваних рели и 
ти пријатеља и песника (М. Моналдија, М. Матуфића, М. 

Мажибрадића, С. Мишетића Глушца и др.) и чланова своје 
породице, која је закључена побожном песмом Приславној 
дјевици Марији. Одликују се непосредношћу и топлином, 
а оне посвећене писцима и драгоценим књижевно-историј- 
ским појединостима. Природно је да у овој врсти поезије 
има и пристрасности и преувеличавања (М. Мажибрадића 
мери са највећим песницима – „уз ШИШКА и ЏОРУ по 
звијездах с ким ходим“, велича поезију Савка Бобаљевића 
„џјеснем кб спијеваше с толиком радости / да мјесто сеј 
наше просвијетли задости“), но у њој су се стекле и мно- 
ге опште мисли о краткоћи живота, о његовом смислу, о 


пролазности из којих проговара Златарић као рефлексивни 
песник: 


О коли, свите, лип нами се ти чиниш, 
а трпиш кратак хип, тер мнозијех прихиниш2 
право се може рит, у битју да си твом 
пролитње руже цвит и магла прид витром. 
(У смрш господина Андрије Мекнића) 


Осталу Златарићеву поезију, расуту на разним страна- 
ма, сакупио је и средио његов син Михо Златарић у збирку 
Пјесни разлике. Припремио је за штампу а на почетак збир- 
ке је ставио два похвална сонета, испевана у Златарићеву 
част, на италијанском језику, Бара Наљешковића, савре- 
меног пригодног песника, који је испевао и сонет поводом 
штампања Наљешковићевог Дијалоја, и у три строфе које је 
сам испевао сложене податке како је збирка настала. Садр- 
жала је 137 песама: љубавних, рефлексивних, сатиричних, 
пригодних, посланица и епитафа. (Испеване су највећим де- 
лом у традиционалном двоструко римованом дванаестерцу, 
а само неколико песама у осмерачким катренима.) У основи 
збирке је највероватније био рукопис првобитног канцони- 


јера, који је у првој песми најављивао тему о моћи љубави 


апострофом љубави, 

Справан сам да стриле и огањ твој и моћ 
и вриднос од виле припијевам дани ноћ. 

А ти чин' да стече језик мој сладак глас, 
тер управ изрече, ка нам се стече час, 


који се као целина потом изгубио у оквиру зборника. Зла- 
тарић је био последњи петраркиста, следбеник бембиста. 
Карактерише га доследно платонистичко схватање љу- 
бави које прераста у „апстрактни идеализам у схватању 
љубави“ (Комбол) и одсутност сензуалних расположења. 
Његову поезију је одликовао префињени стилски израз, 
моћ одабране речи (прижељкује да буде у стању речима 
да искаже осећања) и одмереност у сликовитости дава- 
ли су његовим стиховима елеганцију какве није било у 
дотадашњој дубровачкој поезији. Захваљујући стилској 
рафинованости, у његовој лирици маниризам је У дубро- 
вачкој поезији доведен до савршенства. У љубавној поезији 
је опевао традиционалне петраркистичке теме, али их је 
освежио песничким изразом, уздигао стилском беспре- 
корношћу (савршен дванаестерац), повишеним тоном који 
није прерастао у патос и вербализам. На оригиналан на- 
чин обрађивао је многе старе теме, парафразирао античке 
мотиве, препевавао Петраркине стихове (изворне слике је 
преобраћао у реторска питања, или их је помињао путем 
алузија и сл.). Парафразирајући чувени Петраркин сонет 
у коме благосиља место и тренутак када је угледао Лауру, 
Златарић само деловима пренетих стихова духовито обез- 
беђује Петрарки место у његовим стиховима који теку у 
сасвим другом правцу 


Кад годир мјесто ја споменем и вриме, 
кад најприје вил моја љувено рани ме, 

с толиком радости у срцу мом будем, 
да сваке горкости од свијета забудем. 

Истим поступком на оригиналан начин парафразира мотив 
о Парисовом суду, индиректним алузијама; у виду рефлек- 
сија да се људи руководе различитим жељама, опомиње на 
три „дара“, а Париса помиње тек у завршним стиховима. 
о моћи љубави. И у песмама које су биле ограничене ове- 
шталим темама и досеткама које више нису биле носилац 
духовите поенте, успео је да избегне клишее и освежи их 
једноставном лиричношћу (у Ненавидосши ноћи заљубљени 
песник се радује јутру јер ће га ослободити ноћних немира 
и омогућити да види драгу). Традиционални мотив позива 
на уживање, развија познатим низом поређења о пролазно- 
сти, предочавањем знакова старости, али не иде у грубост, 
не прелази финоћу израза, а песму у целини своди на склад- 
ну, ненаметљиву јубавну поруку. 

Златарић је осећао све израженије предстојеће проме- 
не у доживљају књижевности и у мењању песничког сен- 
зибилитета. Спонтано је, следећи дух времена, антиципи- 
рао и неке барокне теме и мотиве и тиме најављивао ново 
књижевно доба (нов однос према теми пролазности лепоте, 
моћи времена, променљивости среће и сл.). Већ су преко 
италијанских песника, посредно, и у дубровачку књижев- 
ност улазили тада нови, а у основи потом типични барокни 
мотиви. Да им је Златарић већ био дорастао, и поред петрар- 
кистичког идеализма у схватању љубави, показује његова 
варијанта опевања мотива огледала које неумољиво открива 
прошлу лепоту. Слику остареле Нике пред огледалом, које, 
симболично, даје лепој Венери, пуну контраста, уобличује у 
духу филозофске мисли свога времена: не позивом на ужи- 
вање, већ резигнираном помиреношћу са пролазношћу, са 
моћи коју има време — „вријеме ју придоби, ке хара све на 
свит“. У тим песмама све је била изразитија рефлексивност, 
на пример, сведена у складну слику, иако не оригиналну, 
у три осмерачка катрена љубавне песме Љубовник учињен 
прах од часа, са познатим мотивом – заљубљени претворен 


232 Злаша Бојовић 1 


у прах којим је испуњен часовник (С. Петровић). У његовој 
збирци налази се и неколико пригодних посланица пријате- 
љима, као и надгробница насталих после штампања оних 
које су објављене 1597, које сведоче о блиском пријатељ 
ству са песницима Динком Рањином (хвали његову поезију, 
алудира на пријатељске разговоре, оплакује његову смрт), 
Савком Бобаљевићем (коме жели да олакша невоље) итд, 
Пригодна је била и његова сатира Шали се с 1издавијем 
господином у којој се подсмева једној необичној личности 
свога времена, Томи Наталићу Будиславићу. Више је разло- 
га с којих је Будиславић изазивао и гнев и подсмех и грубу 
иронију својих савременика, међу њима и Златарића. 
Томо Наталић Будиславић (око 1540 – 1608), ни- 
ског грађанског порекла, студирао је медицину у Болоњи. 
После завршених студија са успехом се бавио својим пози- 
вом (лечио је на Порти султана Мурата 1; око 1580. је по 
препоруци папске курије упућен у Пољску, где је са успехом 
сузбио епидемију куге; од 1582. био је лични лекар краков- 
ског бискупа; лечио је угледне представнике турске власти 
у Босни). Од султана је добио на дар кнежину Бобане код 
Требиња. У Дубровнику, у коме је био градски лекар, на- 
вукао је велике несимпатије и љутњу савременика јер је, 
по свему неумерено сујетан, стидећи се свога порекла, на- 
стојао да лажним доказима обезбеди уважавање. Служећи 
се обманама стекао је племићку титулу изван Дубровника. 
Године 1601. изабран је за требињско-мрканског бискупа. 
Занимљив је податак да је у тестаменту наменио да се од 
свеукупног његовог великог имања оснује у Дубровнику 
Православни колегијум са његовим именом – СоПеотт ог|- 
ћодохит Вид аушт за ђаке његове бискупије. (Православ- 
ни колегијум је основан 1635. године.)63 У везу са писцима. 


63 М. Кебегаг, Тота Матаће Вид!гауке 1 пјегоу „СоПершт Оттоао- 
хит“ и Пибкоупки, Кад ЈАХЈ, 1915, 206, 337–341. 

и са књижевношћу дошао је тако што је веровао да ће преко 
штампаних књига у којима се помиње његово име, заједно 
са племићком титулом, осигурати себи углед. У Пољској је 
објавио књигу хуманисте Дидака Пира, а уз њу су следиле 
похвалне песме у част Томе Наталића Будиславића, у којима 
се истиче његово племство, а потом још неколико књижица 
у његову част. Већ су те књиге, уз друге поступке, изазвале 
подругљиве стихове његових савременика, међу којима је 
био најгласнији Вало Валовић 


Не зна ли да буде свакоме од штете, 
који се усуде без крила да лете 


Боље би било за њ дила барбијерска слидити 
него ли без крила по небу летјети. 


Кулминација је била у подухвату да изда једну од најпопу- 
ларнијих песама свога времена, маскерату Јеђуџка како би и 
себе довео у везу са њеним аутором и тако још једном скре- 
нуо пажњу на своје племство. Популарна Јеђуцка, која је већ 
имала своју историју у дубровачкој поезији неку деценију 
раније, објављена је 1599. године у Венецији. Као аутор је 
словио Андрија Чубрановић, а маскерата је посвећена „сви- 
јетлому и племенитому Тому Будиславу“. Издавач је био 
трговац Марин Батиторе, који је у посвети за Чубрановића 
рекао да је „час и урес... свега језика словинскога“, а да је 
Тома Наталић Будиславић његов рођак, по мајчиној страни, 
који објављивањем Јеђуџке жели да сачува од непријатеља 
и ово дело и самог аутора (,,...кИ како рођак и племеном ма- 
теринијем од исте куће Чубрановић хоћеш чуват и бранит 
боље нег нитко други сеј пјесни твога рођака од злобнијех 
језика“). Највећи број ових биографских података, као и 
многи други детаљи, нашли су место у сатири Доминка 
Златарића. Апострофирајући га, обраћа му се ироничним 
тоном и од почетка исмева његово „племићко“ порекло и 

јунаштво измишљеног претка; увредљиво алудира на његов 
изглед (на ружноћу), подсмешљиво пева о његовим књижев- 
ним, лекарским и проповедничким способностима 


Ти си витез, ти спјевалац 
од Омера бољи стократ, 
у лијецијех си сам Ипократ, 
у бесједах сповиједалац..., 


јаком ироничном интонацијом беспоштедно карикира 
људску самољубивост. У сатири је било грубости јер ни- 
су поштеђени телесни недостаци, претераности јер су се 
потпуно пренебрегавали Будиславићеви лекарски успеси, 
и у највећој мери израза дубровачког непопустљивог ари- 
стократизма (иако је Златарић грађанин). Са овом песмом 
окончавала се дуга традиција дубровачке ренесансне сати- 
ричне лирике, која се много пута, почевши од Мавра Ве- 
трановића уздизала изнад пригодне поезије којој је великим 
делом припадала. 

Поређење Будиславића са античким личностима било 
је сасвим у складу са песниковом окренутошћу класичној 
култури. Познавао је добро митологију (то потврђује вели- 
ки број мотивисаних алузија у поезији), од епских песника 
Хомера и Вергилија. Из познате грчке антологије Атћо!о- 
га Рајата, која је у то време кружила, из које је и Рањи- 
на препевавао неке песме, Златарић је преузимао мотиве 
(певајући о старој ружној жени која дарује огледало лепој 
Венери употребио је четири епиграма из Аншолотије). Хора- 
ција је имитирао на више места, за сатиричну песму о Томи 
Наталићу Будиславићу извор му је Хорацијева ругалица 
„гиздавом пријатељу“ Елију Ламију; по угледу на Катула 
и Марцијала уноси самоапострофе („Чудим се, како мож' 
Златарићу бит жив трпећ ту зла множ"“). Песма Љубовник 
учињен прах од часа је верни препев латинског епиграма 
Јеронимуса Амалтеуса итд. 

Најбољи дубровачки преводилац ХУГ века и префиње- 
ни лиричар из времена касног препорода, стилиста и верси- 
фикатор, својом поезијом је заокружио целину ренесансног 
дубровачког песништва. Истовремено, не одузимајући ни- 
шта од његове најбоље традиције, ненаметљиво је окретао 
поезију према новој епохи. 

Доминка Златарића и Тому Наталића Будиславића, као 
и низ других савременика повезала је личност Дидака 
Пира, португалског Јеврејина, који се доселио у Дубров- 
ник око 1558. Као професор грчког језика у дубровачкој 
гимназији брзо се уклопио у културни и књижевни живот 
Дубровника. Успоставио је многа пријатељства, која су на- 
шла одјека у његовим хуманистичким посланицама и дру- 
гим пригодним песмама. Међу његовим дубровачким при- 
јатељима били су: Мавро Ветрановић чију је смрт ожалио 
елегичним стиховима, Никола Гучетић, Шимун Бенешић, 
Гргур Наталић Будиславић, Јаков Лукаревић, Михо Монал- 
ди, Михо Бунић Бабулиновић, Динко Рањина, Јан и Марин 
Клаудије, Антун Медо, Франо Сагроевић, Мароје Кабожић 
Кордица, Доминко Златарић и др. У пријатељству је био 
са Томом Наталићем Будиславићем који је објавио његову 
песму о славним дубровачким породицама Пе Шизтрих 

Јатипх диае ћофе Кћасихаг ежат аппо МРЕХХХИ. Песму 
је посветио Сенату дубровачком, који га је и наградио. Пе- 
сма је објављена и у Венецији. (Сенку на овај Будислави- 
ћев потез бацала је околност што је све имало да послужи 
остваривању амбиција дубровачког лекара.) Испевао је ве- 
лики број епиграма, ода и елегија у које је уносио поетске 
доживљаје реалних збивања. Но, и поред све уживљености 
у нову средину, никада није заборављао свој изгнанички 
положај. У исповедним стиховима упућеним Николи Гу- 
четићу једноставно и потресно је опевао своју тугу о немо- 
гућем спокојству изгнаника. Међу блиским пријатељима 
био му је Доминко Златарић, коме је посветио прву књигу 

своје збирке Могаћит сатттит пбуг 1тех, састављену од 83 
епиграма. Стихови су садржавали моралне поуке. На Зла- 
тарићев подстицај, започео је еп о Светом Влаху. Певао је, 
као странац, само на латинском језику, али је сва његова 
поезија била дубровачка, и по осећању, и по реалности и по 
књижевном животу Града који се у њој одсликавао. 


У последњем периоду ренесансе на разним књижев- 
ним пословима сусретали су се и други аутори, који су, 
сваки на свој начин, доприносили природи и слици ли- 
терарног живота Дубровника. Њима је припадао Франо 
Лукаревић (1541–1598), песник и драмски писац. Поти- 
цао је из познате племићке породице чији су чланови би- 
ли важни учесници у културном и политичком животу 
Републике. После завршене гимназије у Дубровнику, неко 
време је обављао мање дужности које су му припадале, 
а потом је прешао у Фиренцу, где је основао трговачко 
друштво, заједно са песником Луком Соркочевићем. У то 
време је Динко Рањина боравио у Фиренци, надгледају- 
ћи издање своје књиге песама. У пет посланица које му 
је упутио остао је траг о том пријатељству. По повратку 
у Дубровник, 1567. наставио је са службама у управи др- 
жаве, био је кнежев заменик (1578), одлазио је у повер- 
љиве мисије, у Напуљ (1578); са Марином Геталдићем је 
као поклисар био у Турској (1579); због шпијунаже је био 
осуђен на десетогодишње прогонство. Поезијом се бавио 
од младости, од које су се сачувале четири пригодне пе- 
сме, похвале поезији Динка Рањине. Објављене су 1563. 
у његовој књизи. Дао је веома ласкав суд говорећи да је 
у љубавној поезији Рањина надмашио своје претходнике 
„свијех старих све пјесни за собом остави“. (Једну од по- 
хвалних Лукаревићевих песама у ХУШ веку је препевао на 
латински језик Бернард Џамањић.) Несумњиво је да је пра- 
тио савремену италијанску књижевност јер је крајем века, 

непосредно пошто су се појавиле, препевао две италијан- 
ске драме. Једна је била трагедија Ашаманше Џиролама 
Зопиа (1579), а друга пасторала Пастор фидо Џамбатисте 
Гваринија. У италијанској трагедији (са темом о драматич- 
ном страдању Хеле и Фрикса) нашао је многа места која су 
била подударна са дубровачком друштвеном стварношћу 
(о положају жена и ограничености које им друштво намеће, 
о неверству мужева; актуелности је било и у стиховима 
који су говорили о „пуку“ и о владању, о општим пита- 
њима морала и сл.). У Ашаманши аутор је налазио додире 
и са самим собом, јер су Фриксови стихови дефинисали и 
његову луталачку судбину: 


теже је по страни скитати се туђој, 
гдје твога друга ни да ти да ки покој. 


Препевавајући италијанске стихове актуелизовао их је за то 
време већ типичним рефлексијама о променљивости среће, 
о колу среће („а срећа своје коло... свуд врти около“; 


и што она подиже више кога икаде, 
толи га пак ниже потисне да паде), 


о општој пролазности („ништор није под неби... вјекуште 
у себи“). Следећи његов преводилачки подухват био је „из 
језика латинскога прињети у ови наш дубровачки вјерно- 
га пастијера“, то јест Ласшор фида Џамбатисте Гваринија. 
Означио је као „пасторалну трагикомедију“, посветио је 
рођаку и пријатељу Џону Маровом Градићу, „у Дубровни- 
ку... 1592“. У препеву је настојао да буде што доследнији 
оригиналу, али га је мењао утолико што је сажимао и по- 
једностављивао изворне стихове, испуштао описе аркадског 
амбијента, изостављао хорове (о свемоћи љубави, о златном 
веку) и љубавне сцене и др. Као ни други преводиоци, није 
искористио оно што је у овој пастирској игри било модерно 
и у чему је она била претеча нове драме. 


Злата Бојовић 


Вало Валовић (1561–1604), чије је име у историји 
књижевности познато по посланици Хорација Мажибради- 
ћа, иначе дубровачки трговац, био је и сам песник. Писао 
је посланице и сатиричне песме ХМТ века. Био је у сукобу 
са Томом Наталићем Будиславићем, који је кулминирао у 
тренутку када се укључио у скрнављење његовог надгроб- 
ног натниса (са племићким знаком), због чега је био осу- 
ђен, Неприлике око целог догађаја описао је у посланици, 
познатој преко парафразирања њеног садржаја од стране 
Игњата Ђурђевића. Невелики број сачуваних сатиричних 
стихова на рачун Будиславића, говори о веома оштром са- 
тиричару, односно о врсти поезије која је, не презајући од 
увреда и ироније, давала одређени тон књижевном животу 
крајем ХМТ века. 


ж 


Период од седамдесетих година до краја ХМ! века и 
почетком ХУП био је обележен у дубровачкој култури раз- 
војем научне мисли. Значајан број научника, који је сте- 
као знања у центрима Европе и потом наставио да ствара 
у својој средини, али и оних који су живећи у Дубровнику, 
пратећи литературу и открића, понекад и самоуки, били у 
стању да се баве разним дисциплинама, дао је велики до- 
принос том просперитету. Те личности и њихови аутори 
нису били одељени од осталог света, били су део културног 
живота града а многи од њих су имали непосредног додира 
са књижевношћу. Научни трактати и теоријски трактати, 
најчешће у облику популарних дијалога, сличних онима 
који су настајали и у савременој италиј анској књижевности, 
писани на италијанском или латинском језику, бавили су се 
темама математике, астрономије, трговине, наутике, али и 
филозофије, естетике, поетике, друштва, државе, економије, 
теологије и др. У расправе су се укључивали и писци, који 

су и иначе у време великих открића и развоја нових дисци- 
нлина били заинтересовани за научна тумачења свих појава 
(Ветрановић). Неки од аутора и сами су били књижевници 
(Наљешковић, Моналди), или аутори бар покоје пригодне 
песме, што је говорило о њиховој ширини и наклоности 
према литерарном стварању. Никола Гучетић је у своје дија- 
логе о различитим темама укључио савремене писце (Динка 
Рањину, Миха Моналдија). Пошто су та дела обично штам- 
пана, а по ондашњем обичају издања су пратила и похвалне 
песме, које су у великом броју уз њих објављене, она су и 
на тај начин била у додиру са савременом књижевношћу.“ 
Највише је различитих додира са књижевношћу имао Ди- 
јалот о свери свеша Николе Наљешковића, настао 1576, а 
објављен 1579. Иако је, у суштини, био изван стварног тока. 
науке (заступао је геоцентричну теорију, иако је већ обело- 
дањена Коперникова теорија), користан је био као коментар 
али и допуна најважнијих астролошких тема тога времена. 
Дијалог је водио са Марином Братутићем. Уз расправљање 
о научним темама, Наљешковић је спонтано уносио и личне 
тонове. У посвети дубровачкој влади, датираној 1576, На- 
љешковић је изрекао највише хвале државном устројству 
и управи. Величајући дубровачку прошлост, са највишим 
осећањем патриотизма, истицао је најбитније историјске 
тренутке. Свестан да је један од најважнијих догађаја у тој 
историји био када је добијен Стон од краља Душана, нагла- 
шавао је везе које је Дубровник имао са Србијом и углед 
његов на двору Немањића. Тим угледом је и мотивисао овај 
важан догађај из ХТУ века („Р! зог(е сће да рог аџе] ргап Ке 


64 Џако су то биле наменске песме, подређене предмету, њихови 
аутори су, као и сви аутори таквих песама штампаних уз разне књиге, 
дали допринос специфичној подврсти пригодне лирике – похвалним 
песмама. Та је поезија, и поред општег глорификујућег тона, пружала 
непосредни поглед на одређену врсту стваралаштва. 

Згетапо Метарпа зрипо да тој бепећсј, сће да аџеча Ста 
ћаџеа. псеџић, Је допо гтап рагге де! (еггопо Ф! Згавпо“). 
Опомињао је и на пријатељство са Ђурђем Бранковићем, 
коме је Дубровник пружио гостопримство. У самој распра- 
ви помињао је да је са сликаром Влахом Држићем имао у 
плану да заједнички израде географски атлас. У литерарном 
погледу, вредност имају његови описи Жупе дубровачке, као 
нови прозни књижевни пасажи, у поређењима пуни антич- 
ких асоцијација и у духу ренесансне филозофије „склада“ 
између природе и живота. Својеврсна веза са књижевношћу 
остварила се у пригодним песмама којима је ово издање 
пропраћено, а аутор и само дело веома хваљени. Била је то 
читава мала збирка песама чији су аутори: Доминко Злата- 
рић, Баро Наљешковић, Марио Кабожић, Марин Бобаље- 
вић, Виктор Бесаљи, Марин Клаудије. Од свих трактата, 
за књижевност су били најважнији они, чији су се аутори 
бавили питањима поетике и естетике, односно категорија- 
ма лепоте и љубави и на тај начин посредно суделовали у 
правцима којима се књижевност њиховога времена кретала. 
И између других аутора научних трактата и књижев- 
ности било је и посредних и непосредних веза које су их 
спајале у јединствени свет дубровачке културе. Филозоф, 
астролог и математичар Антун Медо (око 1535 — 1603), чију 
је биографију саставио и објавио у посвети Салшијера сло- 
винскот (1729) Игњат Ђурђевић, у коментару Аристотелове 
Метафизике (Венеција, 1598) полемисао је са Наљешковиће- 
вим ставовима, а Дидак Пир га је хвалио као одличног ауто- 
ра Астролошких размишљања (Сорпапопез ахгтојоглсех). 
Никола Сагроевић (11573) дугогодишњи поморски ка- 
петан и власник бродова написао је два дијалога о плими 
и осеки (Размашрања о разноликости плиме и осеке – Ка- 
гопатепи горта је уатета аде Лиз! е туизз! аде! тате Осе- 
апо осстаета!е; Разтовор о илими и осеци код свешионика 
Месине – Раасогхо ае! иза е! туизуг ае! јато а! Мезта, тај 

се светионик, иначе, помиње у Сасиновој Мрнарици), оба 
објављена постхумно, 1574. и 1580, од којих је први посвећен 
Дубровачкој републици. Франо Сагроевић је у једној епи- 
столи на латинском језику хвалио његово дело као „прелепу 
књигу“ („зетвве џп ђе ззипо Иго ворга 1 Аиззо е гПи550 
де! Осеапо озсстдеп!е“). 

Математичар Марин Геталдић (1568—1626), који је 
сматран за једног од главних Декартових претеча, усавр- 
шавао се у најважнијим научним центрима тога времена, у 
Риму, Лондону, Антверпену, Лувену, Паризу и кретао међу 
најзначајнијим научницима свога доба, у Падови блиско са- 
рађивао са Галилеом, имао је разумевања и за филозофију 
и уметност у којима је уживао у кући Ђан Винченца Пине- 
лија, која је била стециште научника, филозофа и уметника. 
Чувен је по свом животном делу О матемашичком учењу и 
машемашичкој конструкцији (Пе тезоштопе е1 сотогтопе 
татетапса), објављеном постхумно у Риму 1630. Писао је 
поезију на латинском. У чувеној књизи Астрономске та- 
блице његовог пријатеља, математичара и астронома Феде- 
рика Саминијатија, објављен је 1599. у Антверпену његов 
епиграм у коме пева о открићима Новога света („онај не- 
уморни Колумбо из Лигурије / открио је обалу златоносног 
Перуа“)е>. По повратку у Дубровник, поред обављања ра- 
зних државних служби, наставио је са радом на својој науци 
(познато је да је у пећини испод своје куће на обали вршио 
експерименте са сферним и параболичним огледалима. 

Истом је друштву у Падови, у коме је неко време био 
Геталдић, припадао и Никола Примовић (1515—1595). 
Бавио се трговином, а већ је дуже време боравио у Падови; 
у кући свога брата трговца Петра Примовића, који је жи- 
вео у Венецији, сусретао се са Марином Држићем. Иначе, 
у књижевност је ушао посредно, са посланицом коју му је 


6 Е. 8нраше, Матт Сега!ае, Веортгад, 1971. 

пре 1538. упутио Наљешковић (Лошшованому Нику Лаши- 
ничићу). Касније, у време када су Антун Медо и Геталдић 
боравили у Падови, био је део културне атмосфере у дому 
Пинелија. Био је цењен као ерудита. Писац Франо Сансо- 
вино му је посветио свој италијански превод римске исто- 
рије Титуса Ливија. Није прекидао везу са Дубровником, у 
сонету на италијанском језику Миху Моналдију помињао 
је заједничке дубровачке пријатеље, а своју богату падован- 
ску библиотеку је тестаментом завештао бенедиктинском 
манастиру Светог Јакова. 

Никола Гучетић (1549—1610), потомак познате пле- 
мићке породице, по ширини интересовања, о чему говори 
низ његових научних трактата, био је типични представ- 
ник универзалног човека свога времена. Образовао се у ху- 
манистичкој школи у Дубровнику. Као младић био је члан 
аматерске позоришне дружине и учествовао у извођењу Др- 
жићевих драма. После избора у Велико веће, од своје дваде- 
сете године учествовао је у раду разних управних тела, међу 
којима су била и највиша звања, био је члан Сената, владе 
(Малога већа), а седам пута је био биран за кнеза Републике. 
У каснијим годинама, 1601, 1603. држао је јавне расправе у 
дубровачкој катедрали. И поред тих обавеза, непрестано се 
бавио научним радом, окупљао најученије Дубровчане и пи- 
сце у својој кући у Трстеном, у којој су се водиле дискусије 
о разним темама. Озбиљан и изузетно вредан, пратио је низ 
научних дисциплина и савремену литературу, године 1575. 
је боравио у Риму (и имао предлоге за извесне диспутације), 
био је члан академије поклоника окултних наука у Перуђи. 
Његов рад је био познат и изван Дубровника а папа Климент 
УШ му је доделио докторат филозофије и теологије. Дидак 
Пир му је испевао елегију 44 Меогаит бопит. Са уважава- 
њем су га помињали савремени дубровачки историчари Се- 
рафино Раци и Мавро Орбин. Написао је низ филозофских 
расправа, већином у омиљеној форми дијалога. Поред рас- 

права о филозофским темама, у којима је показивао добро 
познавање античке филозофске мисли (Аристотела и др.), 
о теолошким (коментари псалама), о Аристотеловој Меше- 
орололији (дијалог је водио са песником Михом Моналди- 
јем), посвећивао се питањима из живота савременог Дубров- 
ника, бавио се реалним појавама, трговином и богатством 
(позивајући се на тек штампано дело Бенка Котруљевића), 
сагледавао науку у њеној применљивости, остављајући та- 
ко широки поглед на живот свога времена. Важно место 
у његовим интересовањима имала је књижевност, односно 
ренесансна поетика и естетика, којима се бавио у платони- 
стичким дијалозима о лепоти и о љубави, који су настали 
под великим утицајем филозофа Агостина Нифа, Разтовор 
о леноши, званој Цвет, према мишљењу Плашона (ртдого 
деПа реПегга, депо Апло5), Дијалоћ о љубави, према мишље- 
њу Платона (лаого 4 Атоте, гесопао ја тете ф! Рја(опе). 
Оба су објављена у Венецији 1581. Посветио их је Цвијети 
Зузорић, која је била саговорница у дијалогу са ауторовом 
женом Маром Гучетић. Наводимо опис ренесансне лепоти- 
це Цвијете Зузорић који се подудара са идеалном лепотом: 


„Ви имате све најлепше што се може пожеле- 
ти у једној жени на свету: косу попут најблиставије 
израђеног злата; чело слично небу када је најведри- 
је: обрве као два лука љубави; очи сјајне и јасне да 
изазивају завист најлешних звезда са неба; лице тако 
љупко и задивљујуће боје да далеко надмашује сваку 
свежу ружу у цвету, а поред тога лепши облик не би 
могао да му начини ни најумешнији уметник; нос ко- 
ји је такав у односу на лице да одговара савршенству 
Ваше анђеоске лепоте; уста као да су окружена са два 
најфинија индијска корала; а кад се насмешите, Ваши 
зуби су тако бели и једнаки да могу да се пореде са 
источним бисером. Стога с правом може да се каже 

да је ту нагомилано све благо љубави. Ватп глас звучи 
као да није људски, већ као анђеоски и божански; Ваш 
врат је прав, пун и бео да надмашује снег који је тек 
пао с неба; груди... изгледају као млечни пут који се 
понекад види на небу; руке средње пуне и превазила- 
зе најчистију слоновачу; прсти округли, не предуги, 
ноктију мало повијених. Висина и ход личе на висину 
и ход нимфи које су прослављали стари песници у Ар- 
кадији. Све остало на Вашем телу је складно у својој 
лепоти тако да ни сама завист не би могла да нађе неко 
место које би требало исправити. И одиста, ко би имао 
смелости да одриче постојање лепоте на свету кад Вас 
види.“ (Превео са италијанског Срђан Мусић.) 


Ови дијалози су сажимали законитости ренесансне поетике 
који су се већ током читавог века потврђивали у поезији. За 
књижевност је посредно био везан и Дијалог о Републици, Ио 
Арисшошеловим схвашањима, са савременим иримерима, 
објављен 1591. јер је његов саговорник био песник Динко 
Рањина. Иначе, на разним местима је помињао детаље из 
књижевног живота, давао своје оцене о неким песницима 
и сл. Свестраношћу својом Гучетић је у ученим разгово- 
рима претресао све теме свога времена, од филозофских 
и теолошких, књижевних и поетичких до друштвених и 
практичних. У целини, Гучетићеви дијалози су слика ду- 
ховног стања и мишљења Дубровника друге половине ХМТ 
века, одраз културе и нивоа до кога се дубровачко друштво 
у овом столећу успело. 


ЕПОХА БАРОКА 


Рани барок на раскрсници епоха. „Словинсшво“. 
– Књижевни родови и врсше. Маринизам. Прешизам. 
– Хорације Мажибрадић. – Стијено Ђурђевић. – Паско- 
је Примовић. – Успон барокне књижевносши. – Епско 
песништво. Џиво Гундулић. – Џиво Бунић. — Развој ме- 
лодраме. Џоно Палмошић. – Други период: станирање 
лишерарнотћ шока барока 00 1667. тодине. Вице Пуцић, 
Владислав Менчешић. – Књижевност после 1667. Тодине. 
Јакеша Палмошић. Никола Бунић. Баро Бешера. – Ано- 
нимне комедије. – Академија Исиразних. — Успон књи- 
жевносши крајем барокне енохе. – Шњаш Ђурђевић. 


Дуго је барок у књижевној историографији и теорији 
био запостављен, у најранијим историјама књижевности ни- 
је ни препознаван као особени период, или оспораван, чак 
и негиран. Иако су већ савременици епохе, попут једног од 
најзначајнијих, Џона Дона (1573—1631), препознали његову 
суштину која се сводила на „нарушавање хармоније“ што је 
упућивало на једини логични однос према претходној епохи 
склада, са становишта класицистичке и просветитељске фи- 
лозофије, којима је претходио и која није разумела тај однос, 
барок је био хаотичан и безвредан. Романтичарски поку- 
шаји схватања барокне књижевности постенено су откла- 
њали ту искључивост и водили ка прихватању особености 

литературе једне епохе, али без удубљивања у њу, препо- 
знатљиве по изразу, без обзира на њену вредност. То овлаш- 
но означавање сводило се на формално дефинисање барока 
као књижевне епохе „између ренесансе и рационализма“, 
које дуго опстаје у теоријским дефиницијама. Од почетка 
ХХ века у историјама књижевности које се заснивају на 
периодизацији издваја се појам кашоличка обнова или ка- 
шоличка ресшаурација. Иако је у великом делу литературе 
био прихваћен, тај појам је био једностран и неадекватан 
јер је подразумевао само једну врсту литературе, и то като- 
личке провенијенције. А барокна књижевност се подједнако 
развијала у оквиру православног књижевног и културног 
ареала и ширином садржаја далеко је превазилазила хри- 
шћанску и побожну тематику. Тек су од средине ХХ века, 
захваљујући новим теоријским и социолошким и другим 
комплекснијим приступима, почела темељније да се анали- 
зирају а потом да се систематизују унутрашња и спољаш- 
ња обележја која су се, по својеврсној сродности постепено 
доводила у непосредну везу и сједињавала у целину. Нои 
тада, а делом и у савременој књижевној теорији, чешће се 
говори о проблему барока но о јасној, одређеној епохи, и у 
временском и садржајном смислу. У разматрањима о бароку 
најпре се, из недовољног разумевања литературе одређеног 
времена, издвојио појам барокни стил који је умногоме по- 
кривао имплицитне законитости које су се у књижевности 
васпоставиле, али који није могао да буде дубље и потпу- 
није објашњење за феномен барокног дела. 

Док су другим књижевним епохама владали чврсти 
програми, оличени у прилично ригорозним нормативним 
поетикама, па је свака од тих епоха, у различитој мери, би- 
ла литерарни, духовни, филозофски и естетички одговор на 


Гвр. ууеПек, Тће Сопсерг ој Вагодив т ГИегагу асћоћагућтр, Сопсергз 
ој Стејт, Мем Нам/еп—Гопдоп, 1963. и касније. 

очекивања свога времена (латинизам хуманиста, клишира- 
ни петраркизам, чврстина ренесансних драмских жанрова 
и др.), књижевност у времену после ренесансе није се лако 
сводила у чврсте оквире. Барокна епоха се у највећем делу 
није консолидовала споља, у њој је до симбиозе многих 
различитости сваке врсте (идеја, тема, садржине, форме, 
несклада и контраста) дошло унутар књижевности која 
је, у крајњем виду, јасно одражавала барокно дело. Уну- 
тар ње, за изражавање барокних идеја у оквиру било које 
теме, мање је било важно припадништво по родовима и 
врстама, а далеко значајније по доследности у заступању 
и начину исказивања тих идеја. По томе је барокна књи- 
жевност, као појава у низу књижевних периода, била и 
остала самосвојна. 

Као што у сваком смењивању епоха удела имају књи- 
жевни разлози (губљење интереса за овештале теме, раско- 
рак до кога долази између устаљене поетике и живе књи- 
жевне материје коју не може да прати, промена естетичког 
сензибилитета; природни развој језика и књижевног из- 
раза, нове инспирације и сл.), као и духовне и друштвене 
околности (човеково осећање надмоћи или ништавности, у 
зависности од епохе, промена односа према религиозности, 
догматизам, духовна несигурност као одјек опште неста- 
билности), они си били пресудни и за настанак и развој 
дубровачке барокне књижевности. Корене је имала у по- 
следњим годинама ХМТ, трајала је до првих деценија ХУШ 
века, а делимично се преносила и у токове нове књижев- 
не епохе. И поред потпуно новог поимања књижевности у 
бароку, што се, осим у заинтересованости за богати сплет 
другачијих тема, у поетици, стилском изразу, духовним 
ослонцима, литерарним мерилима и др., огледало и у пре- 
вазилажењу ренесансних жанрова, у првим деценијама раз- 
воја и даље је постојао интерес за низ дела претходне епо- 
хе, и неке од најзначајнијих ренесансних књига појављују 

се поново у првим деценијама ХУП века (Држићева рана 
дела 1607, 1630, Златарићев препев Софоклове Елекшре, 
1621, Јеђупка, Рањинине песме, 1632). 

У дубровачкој књижевности барок јесте био у својој 
суштини један од видова европског барока, са ослонцима 
на савремена струјања у књижевностима на које је био упу- 
ћен, у највећој мери на италијанску. И он се формирао на 
новом односу према Богу и човековом тражењу места изме- 
ђу вечности и овоземаљске пролазности, на специфичним 
идејама и екстремним доживљајима, нескладу и контрасту, 
на поетици, темама и мотивима који су их подржавали, на 
потпуно измењеној природи књижевног израза, језика и 
форме у односу на претходну епоху, на новој функцији ин- 
спирација антиком, на алегорији, на разноврсности сваке 
врсте (барокни медијевизам, барокни класицизам, барокни 
романтизам). Дубровачки барок се конституисао унутар 
свога садржаја и израза, а мање унутар књижевних родова 
и периода (у већој мери по идејној вертикали). Теме барок- 
не књижевности и стил – барокни стил као изразито обе- 
лежје литературе – и израз били су основни оквир њенога 
садржаја. Поред општих карактеристика, дубровачки барок 
је изграђивао и сопствене, које су наметале литерарна ма- 
терија, дух ХУП века у Републици која је пролазила кроз 
велика искушења и промене, домаћа књижевна традиција 
и идеје епохе. Непосредно, његовој посебности доприно- 
силе су и специфичне карактеристике – „словинство“2 као 
основно родољубиво осећање тога времена (у оквиру свих 
родова и врста), реалистичност, историчност, блискост са 


2 Д. Павловић, О проблему барока у југословенској књижевносши, 
Прилози за књижевност, језик, историју и фолклор, 1958, ХХТУ, 3–4, 
229–237 (Реферат на ТУ међународном конгресу слависта у Москви, 
1958); – А. Апруај, Рге маукксће Ватоскиеи, Гећрглр, 1961; Исти, Неко- 
лико питања словенског барока, Исто, 1959, ХХУ, 1–2, 13527; – В. гене, 
Кодођиђђе и диђгоуаској ктубеупози, Загајсуо, 1982. 

усменом традицијом и народном историјом, живост језика 
који се изворношћу, дикцијом, мелодиком, формом и лако- 
ћом наметнуо сложеном стилском изразу. 

Дубровачки барок је, посматран у историјској перспек- 
тиви, имао неколико фаза у своме трајању. За разлику од 
уобичајеног развоја једне књижевне епохе која се постепено 
устаљује, усавршава, модификује и пролази, најчешће, луч- 
ни пут ка своме завршетку, дубровачка барокна књижевност 
је имала другачију судбину. На самом почетку и у првом 
нериоду свога постојања, до средине ХУП века, остварила 
је највише досеге. Поново се, после више деценија трајања 
у осредњости, уздигла на самом крају, последњих година 
ХУП и на почетку ХУШ века, али то је већ било време 
преласка у нову књижевну епоху. За овакав ток дубровачке 
барокне књижевности подједнако су били заслужни опште 
духовно стање, време и средина у којој је настајала и аутори 
који су је стварали. 

Барок је најављиван још у позним годинама ренесан- 
се. Маниризам, који је нарушавањем стереотипа класичне 
ренесансе, стилом, индивидуализмом, симболима умного- 
ме одредио карактеристике неких аутора касне ренесансе, 
прихвата се као прелазна форма ка барокном односу према 
преносу књижевног мишљења, идеје и осећања. Колико у 
маниристичком стилском изразу, толико се барок нагове- 
штавао и у низу тема и мотива, у новој версификацији и 
ослобођеним формама, у коначном раскиду са петрарки- 
стичком поетиком, иако су се трагови петраркизма задржа- 
ли још и у лирици неких барокних песника. Но и тај стил, 
који је улазио у литературу у средишњим деценијама ХМ! 
века (већ се примећује код Ветрановића и Држића) и подсти- 
цао на промене које ће се знатно касније сливати у барок, 
убрзо више није одговарао сензибилитету новог човека и 
новог ствараоца: „хладни, сложени, интелектуални манири- 
зам повлачи се пред чулним, осећајним, опште разумљивим 

стилом барока“, а његов затворени симболизам прераста у 
једноставнију, приземнију и сликовитију алегоријуз. Корен 
промена у духовном а потом и културном животу (у складу 
са католичком обновом) видео се у страху цркве од отуђења 
верника и од свега што оснажује човекову индивидуалност 
и у њеном настојању на повратку догматизма и мистици- 
зма. То је подразумевало религиозно-моралистичку дидак- 
тику у великом делу књижевности, најпре концентрисану 
на тему покајања која је нудила примамљиву филозофију 
да се покајањем постиже да сваки грех буде опроштен јер 
је Божја милост већа од сваког греха. Са религиозног, ово 
се преносило на филозофски ниво, тако да је велики део 
барокне контемилативне књижевности био религиозно-ре- 
флексивног садржаја. На тај начин су се грехови из религи- 
озног преносили у опипљиви свет и човеку давали илузију 
досежног спасења. 

Прве године дубровачке барокне књижевности обеле- 
жавају писци који су стварали на преласку између ренесан- 
сне и барокне епохе и у њиховим делима су се сусретале 
две поетике, два књижевна света и израза. Та прелазна фаза 
је у дубровачкој књижевности трајала кратко и са првим 
ауторима чије је стварање у целости припадало новом ве- 
ку, барокни књижевни и духовни свет, са новом поетиком 


3 Средином ХХ века било је доста настојања међу теоретичарима 
да се дефинише барок, који је сагледаван у светлу односа између мани- 
ризма и барока. Проширеним појмом маниризма обухватан је и барок, па 
је према том становишту, чак маринизам изједначаван са маниризмом, 
или је сматран његовом завршном фазом (а. Е. Носке, Маптатих [п 
дет Гтеталит, Нахабита, 1959. и др.). Пренебрегавајући чињеницу да је 
маниризам тражио промене у систему ренесансне филозофије, естетике 
и књижевне изражајности, а да се барок, иако је следио револуционарно 
одвајање од класичне ренесансе, заснивао на дубокој религиозности и 
поништавању препородне егоцентричности, на идеји која је супротна 
ренесанси, погрешно су, још не препознавајући стварни идентитет ба- 
рока, давали значење маниризму које му није припадало. 

и изразито другачијим стилом од оног који је био уређен 
нормативном поетиком и конвенцијом ренесансе, одједном 
је захватио књижевност у целини. Са раним годинама ХУП 
века, у литературу улази генерација писаца рођених деве- 
десетих година претходнога, а са њима велики број нових 
жанрова, нови израз књижевности, али и опште шаренило 
и неуједначеност сваке врсте. „Разумљивост“ барока под- 
стицала је многе ауторе на стварање, које се каткада изјед- 
начује са једноставним римовањем равномерних метричких 
целина, које нису имале ниједан други књижевни елемент, 
па се често брише граница између књижевности и стихо- 
ваних интерпретација ефемерних тема. Постојање великог 
броја писаца, који су често били аутори само једне пригод- 
не песме, утицала је на изразиту пригодност великог дела 
књижевности. У овој епохи, у складу са њеним основним 
духовним начелима, ствара велики број религиозних писа- 
ца. Новина је била у томе што су се из теолошке и побожне 
литературе пребацили у чисто књижевне оквире (религио- 
зни еп, спевови о покајању, библијске параболе, побожна по- 
езија, а све то проткано сензуалношћу, слободним опевањем 
греха, женског тела, овоземаљских порока, натурализмом и 
сл,). Књижевно стварање на страним језицима, посебно на 
италијанском, популарно у последњем периоду ренесансе, 
више није било престижно. И поред трилингвизма, који је, 
у зависности од жанрова на које се односи (расправе, тео- 
лошка литература и пригодни панегирици на италијанском 
и латинском) имао своје место у књижевности, аутори су 
држали до других вредности. Јачањем „словинског“ родо- 
љубља и из потребе да моралистичко-дидактичка побожна 
литература допре до што већег броја читалаца, предност да- 
ЈУ „словинском“ језику. Све већа заинтересованост за исто- 
ријске и друге дисциплине, још више отвара књижевност 
према ствараоцима друге врсте, ерудитизам, историзам и 
енциклопедизам зближавају разне врсте у ширем значењу 

литерарног стварања. Писци, окупљени око сличних идеја, 
удружују се у академије – научно-књижевна друштва, она 
подржавају систематичност и студиозност које су се наме- 
тале у новим литерарним формама, као и онима које су биле 
на граници књижевности. 

И поред промена у књижевности које су крајем ХУ1 
века наговештавале и припремале нову епоху, барок је у 
литературу ипак ушао нагло и лако је заменио претход- 
ну. Гледајући са најуочљивије, спољашње стране, осмерац 
је од почетка свеукупно песништво подредио својим за- 
конитостима (полиметрија је била у стилској функцији, а 
повремени двоструко римовани дванаестерац само један 
од трагова ренесансе). Општи поглед на свет, виђен очима 
дубоко религиозног и забринутог човека пред историјским 
догађајима, пред временом пуним немира, пред несигур- 
ношћу, потпуно је бацао у засенак највећи део ренесансне 
књижевности која није имала везе са животом. И управо је 
животност књижевности, без обзира на доживљаје на ко- 
јима се заснивала, од религиозних и мисаоних до путених 
и порочних, била највећа снага барока у освајању читаве 
нове епохе. 

После кратког раног периода у коме се појавило неко- 
лико песника који су првим делом свога стварања припа- 
дали традицији ренесансе а потом, нашавши се одједном у 
кругу нових тема и неслућених слобода, спонтано прелази- 
ли у барок (Хорације Мажибрадић) започео је најзначајнији 
период дубровачке барокне књижевности. То су деценије у 
којима су се формирали сви нови барокни жанрови, 2 по- 
стојећи доживели промене и прилагођени новом сензиби- 
литету епохе, у коме је, од почетка, барокни сшил освојио 
литературу и био не само вид форме већ и израз мишљења. 
У тим деценијама су један за другим у књижевност улазили 
најбољи писци, сваки је у нечему био први и нов и померао 
границу развоја барока. У другој деценији у дубровачку 

књижевност и на позорницу ушла је мелодрама, нова, ти- 
пично барокна врста (П. Примовић, Џ. Гундулић); одмах 
затим, у трећој и четвртој деценији настају прва и најбоља 
епска дела, Сузе сина размешнола, Осман, Дервиш (Џ. Гун- 
дулић, С. Ђурђевић); на тренутак обнавља се пасторала, 
умногоме измењена новим поимањем функције драме у од- 
носу на традиционалну врсту (Дубравка); поезија афирмише 
високе вредности новога стила (Џиво Бунић). 

Уследио је још један недуги период дубровачког барока 
после годића које су обележене делима Џива Гундулића, 
Стијепа Ђурђевића и Џива Бунића. То је време од краја че- 
тврте деценије до 1667. године, у коме литература, у најве- 
ћој мери под општим утицајем три велика ауторитета који 
су отворили нове путеве књижевности, наставља да следи 
и негује све оне жанрове којима су они обогатили књи- 
жевност. Мелодрама, која је већ на самом почетку освојила 
високо место (извођена „с велицијем славами“) доживела је 
пуни процват и развој, обогаћена новим темама и драмски 
усавршена (А. Кривоносовић, Џ. Палмотић, Ј. Палмотић, 
Џиво Гучетић Млађи, В. Пуцић). Популарност епског пе- 
сништва се потврђује у низу нових епова и спевова, који 
се тематски разгранавају (Џ. Палмотић, Ф. Бобаљевић, В. 
Менчетић); у најмањој мери поезија успева да следи свежи- 
ну барокизама Ђурђевићевих стихова и, посебно, лирику 
Бунићевих Пландовања, али она у потпуности припада те- 
матско-мотивско и стилском систему и гласник је основних 
идеја (религиозна, рефлексивно-религиозна поезија). Осим 
тога, она је у највећој мери својом пригодношћу и комуни- 
кацијом са реалним догађајима и личностима и ситуаци- 
јама била део „разумљивог“ барока. Богатство и разновр- 
сност књижевности потврђивала је снагу барока, али читав 
овај период показивао је и стагнацију у стилском развоју, 
немоћ аутора да не западну у понављања сваке врсте, што 
их је водило у претераности; оно што је на почетку било 

ново и свеже постепено се банализовало, губила се мера 
доброг укуса итд. Тај период је заустављен спољним окол- 
ностима, земљотресом 1667. године, који је, заједно са свим 
последицама, за дуже време одредио природу књижевног 
стварања. 

Књижевност која је настајала у периоду непосредно 
после земљотреса у почетку је у највећем делу била под 
притиском проживљених догађаја, али није била заустав- 
љена у свом току. Поред нових услова реалног живота и 
угрожености, постепено је налазила свој пут и смисао. На- 
глашено пригодног и религиозног карактера, оснаживала се 
великим идејама — хришћанском и „словинском“, обузета 
великом жељом за спас разореног Дубровника, успоставља- 
ла везе са жанровима који су већ имали добру традицију, 
окретала се животу. Епско песништво, које је по природи 
највише одговарало темама „обнове“, поново добија важно 
место у књижевности, као што је имало до четрдесетих го- 
дина ХМГ века. 


Зачеци барокне поезије и барокнога стила у дубровачкој 
књижевности наговештени су већ код касних ренесансних 
песника, који су се приближили маниризму. Разградњом 
строгог класичног ренесансног клишеа (у поезији Д. Рањи- 
не, М. Мажибрадића, Д. Златарића и др.), који се постепено 
мењао, маниристички поступци су се преносили у барок. 
Са почетком ХУП века, увођењем у поезију тема којима се 
мењао поглед на живот, којима је ренесансну сензуалност 
и хедонизам, преданост овоземаљским задовољствима и 
радостима и оптимизам смењивала дубока побожност, ре- 
лигиозна контемплација, забринутост за човекову грешну 
душу, размишљање о пролазности свих овоземаљских до- 
бара и осећања – лепоте, славе, живота, времена, стварао 

се потпуно нов књижевни свет. Као прва реакција на ре- 
несансу јавља се барокни медијевизам који је својом кон- 
цепцијом краткотрајног и пролазног овоземаљског живота, 
хришћанском врлином, свешћу о греху и покајању, нагла- 
шеном моралношћу и дидактиком одредио једну јаку струју 
дубровачке барокне књижевности и то не само побожне. 

У барокној поезији посебну функцију је имао спој 
садржаја и форме. Барокна поетика, сажета у основном 
начелу да је „циљ песника да зачуди“ подредила је сва 
средства том задатку: сложене, необичне, бизарне, и нео- 
чекиване садржаје, теме и мотиве, разгранатост форме у 
оквиру свих књижевних родова и врста; пренаглашеност, 
претераност, пренакићеност, јаке ефекте, контрасте, кон- 
чета (досетке)“, реторичност, патос, грубост израза у ужем 
и драматичност, сензуалност, ласцивност, баналност, нату- 
рализам, макабризам, фантастику и др. у ширем поимању 
барокног стила. Велика подршка свим ефектима било је 
превазилажење метричких клишеа. Основни стих барок- 
не поезије јесте био осмерац, који је омогућио динамику 
и већу покретљивост стиха и риме, но барокном изразу 
је највише доприносила полиметрија, унутар збирки, или 
унутар једне песме (са распоном стихова од четири слога 
до шеснаест, уз комбинацију са рефреном, са ехом), као и 
неколико нових врста строфа, од којих је секстина, иако је 
промицала и у поезији претходне епохе, имала важну уло- 
гу у конституисању јединства између садржине и форме у 
барокним спевовима. 

Промена погледа на свет, на поимање живота и ч0- 
вековог места у њему, која је била у знаку обновљеног 
медијевизма, унапредила је оне књижевне родове и врсте 


4 Н. Епедпећ, Сопсерпхтих, у књ; Еросћеп дет напетзсћеп ТутЕ, 
РгапкитуМ, 1964. – р. Ран вемас, Хаомтепа аса (аситегга) и ћруа!“Кот 
батокпот рјезгтуи, Стоанса, 1992/ 1993, 37/38/39, 1107—121. 

који су били подобнији за преношење барокних идеја. У 
томе је и дубровачка књижевност била доследна. Унапре- 
ђује епско песништво, са дефинисаним облицима – еп, спев, 
поема, за које је већ успостављена посебна поетика. При- 
хвата драмску разноврсност, од новога жанра мелодраме и 
мелодрамског балета, преко исусовачке драме до комедија. 
Све је ово сузило простор за поезију која више нема она- 
ко битну улогу у свеукупном књижевном стварању коју је 
имала у доба ренесансе. На нецеловитост барокне поезије 
утицало је и ширење књижевности према граничним лите- 
рарним формама, оснивање академија, учених и књижевних 
друштава крајем ХУП века чији су се чланови бавили пита- 
њима језика (посебно предношћу стварања на „словинском“ 
или на италијанском језику), литературе, науке, књижевног 
укуса. Како је под утицајем римске Аркадије у Дубровнику 
основана Академија Испразних, оживљавање класичних 
узора огледало се у све већем броју дела на латинском и на 
италијанском језику. 

Барокна поезија у целини обележена је општим одли- 
кама барокног репертоара и стила, познатог под називом 
маринизам. Маринизам који је подразумевао богатство и 
раскош стилског израза, пуног кончета (досетки), неогра- 
ниченог поигравања са смислом, претерану кићеност, сен- 
зуалност и ласцивност, груби хумор и сл., одредио је најве- 
ћи део барокне поезије (П. Примовића, Х. Мажибрадића, 
С. Ђурђевића, Џ. Бунића, В. Менчетића, А. Глеђевића, И. 
Ђурђевића и др:). Од знатно мањег је утицаја био покушај 
једне струје Маринових следбеника да се у поезији очу- 
ва уздржаност: то је био прешизам (Ђ. Прети), који сле- 
ди маринистички раскошни стил и кончето, али одбацује 
сензуалност и ласцивност (0. Гундулић). Како се више у 
зборнику није образовао тематски уоквирен канцонијер, 
песме су се осамосталиле, добиле су наслове, и то често са 
досетком и игром речима у себи, што је од почетка назнача- 


" 

вало барокну бравуру. Збирке песама добијају одређене на- 
слове, попут Пландовања Џ. Бунића, који је у себи садржао 
и постички став о песничком стварању, Град Дубровник 
властелом у шрешњи (1667), што се односило на садржај 
малог зборника, Ботољубне љубежнивосши једне душе пре- 
ма Боћу и Разлика шомаченја и размишљанја духовна (1702) 
Бара Бетере пред збиркама побожне поезије и др. 
Средишње место у барокној поезији имала је љубавна 

лирика. За разлику од ренесансног песника који је, и поред 
конвенционалности и клишеа, и поред тога што у његовој 
поезији ништа није било лично (или се бар не препознаје 
као такво), био окренут себи, он пева у првом лицу, барокни 
аутор је био отворен према спољашњем свету, и духовном 
и реалном, у коме су доминирале опште теме, хришћанске, 
патриотске, моралистичке. Убрзо ће, са развојем барокне по- 
езије која је због шире тематике којом се бавила и жанровски 
била разноврснија, љубавна поезија, која је у све већој мери 
сензуалношћу и богатством мотива померала границе овој 
песничкој врсти, преузимати важну улогу и у формирању и 
развоју стила, форме и поетике у целини. У њој је у почетку 
још било снажних трагова петраркизма (Џиво Бунић) док се 
нису успоставили у потпуности нови односи према естет- 
ском и према поетици која није била нова фаза у развоју 
законитости претходне епохе (што се у неким другим жан- 

ровима догађало) већ је уносила радикалне промене. Прво 

се изменио идеал женске лепоте: идеалну лепоту ренесансне 

плаве даме, сменила је „црничица“, а то је за собом повукло 

низ промена у стандардној конвенционалној метафорици 

љубавне лирике. Убрзо се установила конвенционална ме- 

тафорика за најчешће слике и мотиве који су се тицали по- 

имања лепоте и љубави. Од полазног петраркистичког кли- 

шеа стваране су китњасте метафоре: петраркистичке „усне 

коралне“ или „корали“, код барокних песника су прерастале 
у нову хиперболичну сликовиту игру речима: 

О, кораљко од корала, 
у којој се љубав броди; (Џ. Бунић) 
Одкли из суда од кораља 
неизречени мед се пије... _ (И. Ђурђевић) 


Сликовитошћу, живошћу, ефектима, разноврсношћу, отво- 
реном сензуалношћу, . непосредношћу, реалистичношћу 
она се ослобађала петраркистичких клишеа и уносила ] 
у почетку у поезију освежење (С. Ђурђевић, Џ. Бунић), 
али је убрзо и сама упадала у замку сопствених слобода, 
у претераности које су такође водиле ка извештачености 
и бесмислености: реалистичност се претварала у грубост 
и баналност, сензуалност у пренаглашену ласцивност и не- 
укус, досетка је постала сама себи циљ. Китњасти барокни 
стил постао је симбол за претераност и неред у систему 
песничког израза. Стилску неумереност пратила су изне- 
нађења у доживљају опеване љубави. Нови садржаји, као 
и стил, имају циљ да постигну што већи ефекат. Опева- 
ју се необични љубавни односи (песник између две жене, 
истовремено ужива уз обе, песник заљубљен у блудницу 
коју представља у тривијалним ситуацијама, о чему певају 
„фјоке“ П. Примовића), неприкосновени ренесансни идсал 
лепе жене замењује, као ефектни парадокс, ружна, стара, 
извештачена жена (то се успоставља као топос од Џ. Бунића 
до И. Ђурђевића), а младог љубавника „стар витез храбре- 
ни“, „бијелих сједина“ (Џ. Бунић). У складу са барокним 
мизогинством, током целе епохе непрекидно је у поезији 
опстајала тема о пролазности женске лепоте, од духовите 
парафразе Маринове досетке (засноване на поређењу же- 
не са менама године) Стијепа Ђурђевића до прерастања у 
симбол погубности (у скривеним или наглашеним опоми- 
њањима на пропаст Троје и Париса и сл.). Друга варијанта 
ове теме уклапала се у општи барокни став о пролазности 
и тада је губила оштрину („сваку лјепос бријеме крати“). 

Из тога су проистицали мотиви о женској несталности (Х. 
Мажибрадић), дволичности, сујети, неискрености, о лако- 
мости и др. и нов репертоар слика („змија у цвећу“, „змија 
љутица“). Новину је чинило и конкретизовање амбијента у 
који је смештен љубавни догађај. 

Битно обележје љубавне лирике била је слобода у сен- 
зуланости која је често прелазила у ласцивност, понекад 
прерастала у грубост. Слободно певање Џива Бунића о жен- 
ском телу, о уживању у њему („О снијежане, прси избране“, 
„усти драге и румене“), које је освежило поезију, прерастало 
је током века у опевања блуда и порочних порива, са до- 
ста натурализма, чак и макабризма. Та крајност се посебно 
истицала у делима побожне садржине (попут оних која су 
опевала грешницу Магдалену, Иродијаду, Салому, Свету 
Катарину). Био је то знак потребе барока да зачуди драстич- 
ним контрастима, али, истовремено, опевање блуда и сензу- 
алне и похотне жене у оквиру религиозних садржаја, било 
је и израз барокног дуализма, чиме се битно разликовао од 
медијевистичке традиције. Посебну врсту љубавне поезије 
чинила је пиасторално-русшикална лирика. Ослањањем на 
идеализовани амбијент природе античких идила и еклога, 
које су биле дијалошке песме, као и на народну лирику пу- 
ну љубавних алузија и спонтаности, створен је још један 
„љубавни амбијент“ у љубавној поезији, који је давао основе 
за сензуалност и слободу (Џ. Бунић, Џ. Растић). Само су 
наизглед удаљене варијанте чисто пасторалних или чисто 
рустикалних љубавних песама (И. Ђурђевић). На крају ба- 
рокне епохе под утицајем аркадске струје и академизма тај 
тон се испрофилисао код већег броја песника. 

Љубавну поезију је током читавог барока прати- 
ла иародија. У почетку је то била пародија петраркизма 
и петраркистичког канцонијера, а временом је прерасла 
у песнички манир, у пародију пасторалне и рустикалне 
идиличности. Као самостална врста због пренаглашености 

свега о чему је певала била је врло популарна у поезији 
епохе. У даљем богаћењу она се раслојавала или на посеб- 
не врсте или је давала пародијска својства другим врста- 
ма. Та врста односа према разним темама била је у основи 
других сродних жанрова. Најближа јој је била саширична 
поезија, у којој се такође ефекат заснивао на грубом изразу, 
на макаронским стиховима, на карикатури, на увредама. 
Када је била политичког карактера, попут сатира Паскоја 
Примовића, неумереностима је настојала да остави што 
већи утисак. Нимало уздржаности није било ни у личним 
сатирама, какве је писао Антун Глеђевић (уперене против 
личних непријатеља), јер је у њима субјективност надвла- 
давала сваку могућу уравнотеженост. Речник ове поезије 
је не само груб, већ и тривијалан, понекад чак и до пре- 
тераности баналан. Шаљива поезија истога времена била 
је необавезнија, лакшег тона, иако је и она најчешће била 
пуна жаока упућених људским слабостима (женским мана- 
ма, наивним љубавницима и сл), или се бавила ефемерним 
свакодневним догађајима итд. Под утицајем тада већ старе 
бернескне поезије у бароку је била омиљена бурлеска, која 
је вулгаризовала људске недостатке и друштвене мане, као 
и сам језик. Маскерате су се још одржале у барокној по- 
езији, иако су биле на маргини, као бледи одсјај најбољих 
ренесансних песама ове врсте. 

За разлику од свих осталих песничких врста које су 
већ биле формиране и развијене у ренесансној поезији и 
које су у бароку само мењане у складу са поетиком и пе- 
сничким кодексом нове епохе, релииозна поезија је тек у 
бароку стекла ауторитет важног жанра, са изразитим свој- 
ствима и са одлучном морално-дидактичком наменом. Ду- 
бока побожност и доминантан утицај религиозности на 
филозофију живота, а цркве на његов практични вид, увели 
су у књижевност најширу тематику која се тицала потребе 
за скрушеним животом – греха и покајања, овоземаљске 

пролазности, хришћанске врлине. Исти песници који су 
писали најсензуалније и најласцивније стихове или пре- 
слободне сатире, чулну љубавну поезију и шаљиве љубавне 
песме, слободне свадбене зачинке, попут Паскоја Примо- 
вића, Стијепа Ђурђевића, Џива Бунића, Џона Палмотића, 
Игњата Ђурђевића и др., певали су, са истом страшћу, мож- 
да и са искреношћу, побожне песме и препевавали псалме 
дајући тако свој допринос најпопуларнијој теми тадашње 
духовне поезије. Готово да нема ни једног песника ове епо- 
хе који није писао побожне стихове. Постао је и већи број 
песника који су превасходно писали побожну поезију, или 
је она чинила велики део њиховог стваралаштва, попут 
Сара Бунића, Петра Богашиновића, Бара Бетере, Николе 
Антице, Антуна Ригија, Франа Лалића, Стијепа Клашића, 
Рафа Гучетића, Јакова Наталића, Бернарда Ричардића и 
других савременика. Они су темама обухватали библиј- 
ске личности и светитеље, заштитника Дубровника Светог 
Влаха, све велике хришћанске грехове (охолост, лакомост, 
блуд итд.) и покајање, све недаће које су их задесиле тума- 
чили су заслуженом божјом казном за људске грехове. Део 
побожне поезије чинили су и многобројни препеви псалама 
(готово да нема ниједног барокног песника да није препе- 
вавао псалме), као и циклус седам покајничких псалама, 
односно парафразе којима је библијска мисао о једном од 
порока приближена времену и индивидуално оснажена. 
Њихови аутори су били и неки од најзначајнијих песника 
епохе (С. Ђурђевић, Џ. Гундулић, Б. Бетера; И. Ђурђевић 
је препевао цео псалтир). Истовремено постојање развијене 
рефлексивне поезије, која се бавила типичним барокним 
темама опште пролазности (лепоте, славе, материјалних 
вредности, живота, времена), непостојаности (сажето у Бу- 
нићевој рефлексији „људска су годишта / вихар, плам и 
сјена, сан, магла и ништа“), људске ништавности, пропа- 
дљивости, темом среће, смрти и свим оним што је чинило 

суштину погледа на свет човека тога доба, довело је до 
спајања ове две врсте у подврсту – релшиозно-рефлексивну 
поезију. Идејом се с њом додиривала (идакшичка лирика, 
која је већ својом наменом умногоме била ограничена („су- 
проћ световној љубави“ Ђ. Матијашевић и др). 

Прилодна поезија је добила ново, значајније место. Већ 
традиционалне врсте, као што су биле посланице, осим то- 
га што су садржале у највећем броју књижевно-историјске 
податке, развиле су се у широке слике времена, у личне 
исповести, рефлексијама су изражавале барокни дух, при 
чему је пригодни тренутак потпуно остајао у сенци стварне 
песничке садржине (Х. Мажибрадић). Осмршнице и над- 
тробнице (енишафи, епицедији), мако су спадале међу тра- 
диционалне врсте, биле су веома погодне за барокне мотиве 
и теме о пролазности живота, о смрти, о вечном животу, за 
моралне поуке и често су прерастале у рефлексивне песме. 
Низ за Дубровник важних историјских и других збивања 
током ХУП века наишао је на велики одјек у патриошској 
поезији. Они су улазили у поезију која јесте, као непосред- 
ни одзив на неки догађај, била хроничарска, пригоднога 
карактера, а у основи то је била патриотска поезија која је 
доживљавала прави процват. Земљотрес из 1667. године, као 
један од прекретних догађаја у историји и животу Дубров- 
ника, подстакао је низ песника на стихове охрабрења и наде 
у обнову порушене државе, који су били израз неизмерне 
љубави према Дубровнику, о чему су готово једногласно 
певали Никола Бунић, Баро Бетера, Мато Бунић и, у окви- 
ру других дела, још неколико песника. Опевани су подвизи 
Дубровчана (М. Кабоге, Н. Бунића). Пратили су се, такође, 
сви догађаји који су се тицали судбине хришћана, турска 

опсада Беча и Будима, што је подразумевало и панегирике 
тосканском војводи Фердинанду П, Јану Собјеском, Евге- 
нију Савојском, као и они који су се непосредно односили 
на Дубровник, попут успешног ослобађања од харача 1695. 

Захваљујући поклисару Владислав 
Вицко Скапић, Вице елтнасаћ и Кот - ~ + : а = квавне. 
ловић. (Песник Игњат Авилини м урин – _. 
у је посветио своје дело у 
стиховима Лијечник кућни без сиензе...) Све ове песме проис- 
тицале су из два важна осећања. Једно је било антитурско и 
антимухамеданско, односно наглашено хришћанско, а друго 
„словинско“. Почетком ХУШ века као најважнији догађај 
је доживљаван успех Петра Великог у борбама против Ту- 
рака, са очекивањем да „плам сјеверски“ одлучно потисне 
мухамеданство из Европе, о чему су са заносом певали Иг- 
њат Градић и Стијепо Русић. „Словинство“, као специфичан 
израз дубровачког родољубља, испољавало се у многим де- 
лима, а песник Баро Бетера, истичући предност певања на 
свом језику у односу на стране, испевао је песму У похвалу 
Језика словинског (1702). Под утицајем историзма, неке од 
ових песама су се удаљавале од пригодне основе Р прера- 
стале у исшоријске песме. Похвалне цесме, оде, панетирици, 
еишрами биле су само варијанте у којима су исказиване 
хвале одређеним појединцима, али су за историју књижев- 
ности од већег значаја оне многобројне песме посвећене све 
чешћим издањима књижевних дела и њиховим ауторима 
раду чланова академија, понекад писаних и на три језика. 
Као и у сваком другом, и у овом времену оне су одсликавале 
књижевни живот средине. 

· Преџеви су чинили велики део дубровачке барокне по- 
езије, и то у свим врстама. Барокна опседнутост необичним 
и изненађујућим показивала се не само у изабирању тема 
које задовољавају те захтеве већ и у препевавању туђих пе- 
сама са таквим темама. Готово је неухватљив број препева 
песама побожне тематике јер је унутарња (хришћанска) 
универзалност брисала границе између изворних стихо- 
ван „истомачења“. Други најчешћи извор, била је позната 
велика италијанска Аншолотија Палашина, из које је поте- 
као велики број дубровачких препева античких песника. 

Најзад, популарна маринистичка поезија у потпуности је на 
тренутке сједињавала изворног аутора и преводиоца – Џам- 
батисту Марина и Стијепа Ђурђевића, Ђиролама Претија 
и Гундулића, Марина и Џива Бунића итд. Препевавање 
је доживљавано као стваралачки чин и потврђивало је да 
се барокна поезија унутар себе држала на одговарајућим 
темама и стилу. 

Епско песнишшво, као доминантни књижевни род у 
бароку, који је, према поетици епохе, али и према осећању 
самих аутора, стварао највеће могућности да најпотпуније 
и на најбољи начин, барокним стилом и изразом, пренесе 
сплет сложених идеја овога времена, у дубровачкој књи- 
жевности је имао изузетно важно место. Сви значајни ба- 
рокни ствараоци огледали су се у неком од жанрова епског 
песништва.о Сви они писци који су били потпуно посве- 
ћени књижевном раду, обично плодни аутори различитих 
дела, круном свога стваралаштва сматрали су писање епа. 
или је то било препевавање неког од највећих дела из ита- 
лијанске књижевности, или је било оригинално дело. Од 
почетка, подједнако су били популарни и епови и спевови, 
са разним темама (оригинални и преведени), према којима 
се деле на различите врсте. Епови: исшоријско-романшич- 
ни (Осман Џ. Гундулића), историјски (Дубровник ионов- 
љен Ј. Палмотића), релитиозни (Пјесан од упућенја ријечи 
вјечне и од Порода Језусова П. Примовића, Кристијада Џ. 
Палмотића), анфички (почетак препева Вергилијеве Ене- 
јиде И. Ђурђевића). Спевови: релитиозно-рефлексивни (Су- 
зе сина размешноћа Џ. Гундулића, спевови о Магдалени 
покајници Џ. Бунића и И. Ђурђевића), релииозни (Свеша 
Катарина Сијенска Џ. Палмотића, Свеша Руса од ново- 
та свијета С. Бунића, Главосјечење Ивана Крсипшиеља 


У Класификацијом се бавио, поред осталих, 2. Ктауаг, Раг Вактосћ 
т дер Етоапесћеп Гиетагик, Кбјп–УМенпаг—Улеп, 1991. 

Н. Бунића, Пораженје праведнијех младенаца Н. Анти- 
це), пашриошски (Фениче алиши срећно нарешење трада 
Дубровника по шрешњи Н. Бунића), историјски (Трубља 
словинска В. Менчетића, Беча рада обкружење од цара 
Мехмета и Кара-Мусшафе великота везијера 11. Богаши- 
новића, Плам сјверски Игњата Градића, Пешар Алексиовић 
Стијепа Русића др.), комични (С. Ђурђевића, Џ. Бунића, В. 
Менчетића, И. Ђурђевића), саширични (Гомнаида Џ. Пал- 
мотића), идилични (Плач Радмилов В. Менчетића, Мачус и 
Чавалица В. Сквадровића), идилично-пасторални (Ловорка 
И. Ђурђевића), митолошки (Троја Ужежена Ф. Бобаљеви- 
ћа), романтични (Оронта из Чипра Б. Бетере), еписшоларни 
(Књила Маројице Кабоге В. Менчетића), научни – медицин- 
ски (Лијечник кућњи без сцензе сложен у верас словински 
И. Аквилинија). – Ређе су писане иоеме, којима припада 
медитативна поема Бестужансшво Франа Лалића. 
Драма је у дубровачкој барокној књижевности имала 
важну улогу и значајно је обогатила њен садржај, у првом 
реду захваљујући околности да је у њој своје место одмах 
по настанку нашла тада нова врста – мелодрама. Богата. 
ренесансна драмска традиција у Дубровнику била је ва- 
жан ослонац новим драмским врстама које ће се појавити 
и развити током барока. Преко превода трагедија и препева 
најпознатијих ренесансних пасторала (у целини или у фраг- 
ментима) који су настајали до последњих година ХМ] века 
није се прекидао континуитет драмске књижевности иако 
су нестале неке од основних врста тога периода. Књижевне 
околности, нова поетика и нови садржаји који су проистица- 
ли из новог односа према религиозној тематици у књижев- 
ности уопште, велика промена коју је у драму унела музика 
као њен саставни део условили су настанак и развој нових 
врста. Са почетком успона барокне књижевности у Дубров- 
нику и деловањем најзначајнијих стваралаца првих деценија 
ХУП века показало се да драма на дубровачкој позорници 

доживљава преображај а да као књижевна и позоришна 
појава прати актуелна збивања у савременој италијанској 
књижевности. Мелодрама је веома добро прихваћена и од 
стране писаца и гледалаца (и читалаца) и била је великим 
делом те епохе веома популарна што се показивало и по 
броју дела и аутора који су се њоме бавили. Како је развој 
мелодраме пратио и развој позоришта и, непосредно, сцене 
(позоришна техника, позоришна машинерија), она је, издво- 
јена већ спојем говора, музике и игре, што је подразумевало 
већи бој учесника (глумаца, певача, музичара, играча), више 
но друге књижевне врсте, пружала најпотпунија задовољ- 
ства гледаоцима. Подједнако је актуелно било и извођење 
религиозних, исусовачких трагедија, такође на самом по- 
четку ХУП века, које су, захваљујући развоју позоришта, 
поред своје строго дидактичке намене могле да пруже многа 
сценска изненађења. За обе ове врсте заједничко је да су 
обе биле углавном препеви и парафразе италијанских дра- 
ма, или спојеви неколико извора, укључујући и посредне 
прераде. Ређе су биле оригиналне по теми и по замисли, 
попут Палмотићевог Павлимира и мелодрамских балета. 
Богати корпус дубровачке барокне драме чинили су: мело- 
драма, заснована са првим драмама Џива Гундулића и Па- 
скоја Примовића, која је и по степену развоја и по броју дела 
обележила дубровачку књижевност до шездесетих година 
ХМП века, мелодрамски балет (Џ. Гундулић, Џ. Палмо- 
тић), мелодрамска сцена, иншермедиј као засебни драмски 
наступ; иасшорала са мелодрамским елементима (Дубрав- 
ка Џ. Гундулића), као и препеви италијанских пасторала 
(Џиво Шишков Гундулић); шрагедија (исусовачка), која је 
у дубровачку књижевност ушла преводом Мата Градића 
Крисиа Цезара 1610. и одржала се, иако не у великом броју, 
до краја епохе; анонимна комедија, која је, као оригинални 
жанр, стварана у другој половини ХУП века. Често се у 
рукописима и преписима наилази на појам шратшкомедија 

(Ио Џ. Гучетића и др.), што је, најчешће, био „опис“ мело- 
драмског садржаја који се заснивао на трагичним заплетима 
који се срећно разрешавају, иако је било драма у којима су 
та два елемента давала основа за овај термин. 

Побожна књижевност, као део из основа измењеног 
погледа на свет у односу на онај који је обележавао дух ху- 
манизма и ренесансе, у барокном стваралаштву је, изван те- 
олошке литературе, заузимала велики простор. Преводи и 
препеви молитви, псалама, парафразе делова библије и др. 
који су дефинисани као књижевни жанрови били су један део 
те литературе, увек са наглашеном моралистичко-дидактич- 
ком тенденцијом. Истовремено, сви ти садржаји су постојали 
у сведеним облицима, у оквиру сижејно-стилског система у 
поучним зборницима – науцима крстјанским, у стихованим 
парафразама библијских фрагмената, у ха иопрафским дели- 
ма (Живош Свето! Карла Боромеа П. Паликуће) у познатим 
молитвама прилагођеним дубровачкој средини (помињу се 
дубровачки свеци, пре свих Свети Влахо, Дубровник и др). 
Зборници хришћанских поука („наук крстјански“), чији су 
аутори често били и писци који се баве претежно световном 
тематиком, попут историчара М. Орбина (Зрцало духовно), 
са прилозима различите природе (химне, молитве, поуке, по- 
божне песме и др.) били су веома прикладна наменска ли- 
тература. У складу са пропагандом вере и идејом католич- 
ке обнове оваква дела штампају се и ћирилицом (Орбиново 
Омедало духовно, 1628; припремано је, из истих побуда, и 
ћирилично издање Палмотићеве Кристијаде, али није оства- 
рено). Богата је и практична литература за вернике, која на 
поједностављен начин приближава доктрину обичном човеку 
(В. Андријашевић, Разговор душе ботољубне за у љубави бож- 
јој дан провести, 1667, 1686; Пуш од раја најлошњи душам 
ботољубнијем, 1686; И. Аквилини, Офичице блажене дјевице 
Марије, 1689, Богомила љубљеживсшва... и др.). 

Све оне назнаке барока које су се појављивале у пе- 
сништву настајалом при крају ХМГ века (Антуна Сасина, 
Доминка Златарића, Вала Валовића и др.) до још јачег из- 
ражаја су дошле у поезији Хорација Мажибрадића 
(1566–1641), који је, и поред тога што је у књижевност ушао 
као касноренесансни стваралац, био један од зачетника ба- 
рокне литературе у Дубровнику. Потицао је из грађанске 
трговачке породице (био је син песника Мароја Мажибра- 
дића), међу чијим члановима је било оних који су богат- 
ством стекли друштвени углед, а неколико њих се истакло 
у служби шпанске морнарице (тим путем ће поћи и пе- 
сникови синови). Школовао се у Дубровнику у време када 
су професори били писци Франческо Сердонати и Виктор 
Бесали. Породичне и личне неприлике пратиле су га током 
целог живота, о чему је оставио доста података у својим 
песмама. Покушавао је најпре да се бави трговином, неко 
време је боравио у трговачким колонијама (у Софији), а 
потом је деценијама обављао службу канцелара у малим 
местима на територији Републике, најпре од краја 1595. у 
Бабином пољу на Мљету, а потом (од 1604. до краја живота) 
у Цавтату и повремено у Конавлима. Плахе природе, често 
је доспевао пред суд због, понекад и тешких изгреда, и би- 
вао кажњаван. Како је службовао и живео у месту које није 
било далеко од Града (Мочићи, Цавтат), често је боравио у 
Дубровнику, у коме је имао међу писцима неколико бли- 
ских пријатеља, као и међу другим грађанима који су му 
помагали у животним недаћама. Међу њима су били: Вало 
Валовић, са којим је измењивао посланице, имућни лазарин 
и књижевни мецена Раде Сладојевић (помогао је издање 
збирке Пјесни духовне Бартола Кашића), песник Мартоли- 
ца Рањина, већ тада славни Џиво Гундулић, Мато Градић, 
велики заштитник књижевника, песник Марин (Морежин) 
Фачендић, са којим је такође измењивао „листове“, његов 
негдашњи професор Бесали. У његовој породици се јасно 


Историја дубровачке књижевности 271 


осећала криза која се већ од почетка века увлачила у непо- 
средни живот Дубровника (пред крај живота продавао је 
имања и куће у Цавтату, на Пељешцу, Конавлима како би 
могао да измири издатке који су пратили замонашење чак 
пет његових кћери). 

Мажибрадић је од најраније младости био посвећен 
поезији и прве песме је испевао још у време када је његов 
отац уживао поштовање савременика као писац. За своју 
поезију, која није сачувана у целини, унеколико се постарао 
сам када је 1623. начинио избор, по личном осећању несум- 
њиво најбољих песама и посветио га угледном савременику, 
властелину Мату Градићу („ком шибика, слобода, заповид 
/ би дата од вика, да владаш...“), великом заштитнику књи- 
жевника и књижевности. Иако је, стицајем околности, део 
његове поезије био измешан са песмама других аутора, и у 
рукописима и у издањима, њен обим се проширио каснијим 
издавањем неколико фрагмената и књижевно-историјским 
разјашњењима. 

Поезију Мажибрадићеву чине „пјесни љувене“, „пјесни 
разлике“ (моралистичко-сатиричне, афоризми и параболе, 
побожне), посланице, покладна песма Јеђуика. Најобимнија 
је љубавна поезија коју је писао од младости до друге деце- 
није ХУП века, када га је Мартолица Рањина подстицао да 
настави са састављањем љубавних песама, а Мажибрадић 
одговарао („из Конавли на 15. коловоза 1617“) да је разлог 
томе бол за вилом која га је некада инспирисала („њекада 
чинила пјет“), а која више није у животу. Његова љубавна 


6 8. Казџорп, Меођјауцет аитогтађћ  офотс1 рјегата Ногасђа 
Мабтафса и тикоразпој гђе Маиспе рбПотеке и Риђтоутки, Алаћ Н1- 
зогузКов тпа ша ЈА7АЈ, 1953, 1; – Једпа диђгоуаска зртКа тогатћ 
роика ! ерћртата и гићи 12 росека ХУП мођеса, Питања књижевности 
и језика, Сарајево, 1955, Џ. 

7 Д. Павловић, Хорације Мажибрадић, дубровачки песник ХУП 
века, Глас САН, 1960, ССХТ., Одељење литературе и језика, 5, 1–47. 

лирика одсликава фазе кроз које је пролазила, и путеве како 
је из окриља ренесансе улазила у барокне, маринистичке 
токове. Највећим делом та је поезија припадала касном пе- 
траркизму. Писана је у двоструко римованим дванаестер- 
цима, понављала је традиционалне теме и мотиве петрар- 
кистичке школе, уобичајене поступке (кратке песме-досетке 
менчетићевског типа 


Сва љубав примага створенја на сај свит 
а ти се, ма драга, тврд ками можеш рит“, 


од којих су неке антиципирале барокне теме 


Ах, жено, проклет свак, тко се у те вјерује, 
и тко ти вјеру пак и у чем схрањује!; 


акростихове из уобичајеног именослова петраркистичке ли- 
рике, аутоакростих Орацио – „сприд слова велика од свога 
имена“ и др.), клиширана реторска питања (шта ће му жи- 
вот, ако га драга одбија и сл.). Препознавали су се у њој 
трагови претходника, чија је дела одлично познавао јер се 
још од своје петнаесте године бавио преписивањем старих 
дубровачких рукописа: песник се у трену заљубљује суочен 
са „анђеоском“ лепотом, пати („гине“ „... на мору како плав, 
на сунцу како свијет“), погођен љубавном стрелом поста- 
је роб љубави итд. Мажибрадић се ослободио конвенцио- 
налног идеала женске лепоте, па самим тим и низа мотива 
којима се у поезији потврђивао. Карактеристично је да, за 
разлику од других песника, није био имитатор петраркиста, 
већ је полазио непосредно од Петрарке, што је несумњиво 
био знак доброг укуса и осећања за песничке вредности. 
Препевао је неколико Петраркиних сонета, балада и мадри- 
гала (Језиче лаживи, иокли ме сад изда, Дажди ми сузице с 
уздахом сложене, Плачне ме очице, кад ода вас обрашим, 
Двије јаребице) уз одступања које су наметали двоструко 
римовани дванаестерци и дистиси или ауторова потреба да 

неке изворне стихове замени потпуно новим. Мажибрадић 
Је у тренуцима надахнућа умео стандардној слици, мотиву 
растанка, заснованом на досетки (дијалог заљубљеног мла- 
дића са драгином марамицом, на којој има трагова суза у 
песми Ма ве копренице) да удахне интимни тон (њене сузе 
је изазвао глас да ће он поћи на далеки пут) и акростихом 
Мари Орацио наговести могући лични тренутак. Када се, 
после прекида писања петраркистичке поезије, како се ви- 
дело из стихова које је изменио са Мартолицом Рањином, 
поново вратио љубавној лирици, то је, по свему, био крај 
друге деценије ХУП века. У то време дубровачка поезија 
је већ открила Марина, а са њим и велики број својстава 
барокне поезије, и у садржини, и у форми и у књижевном 
изразу. То је време када у ту поезију улази нова генерација. 
(Ђурђевић, Гундулић, Бунић) која није имала за собом терет 
петраркизма. Невелики број песама који је у том времену 
испевао, увео је Мажибрадића у барокну лирику. Са надах- 
нућем, бирајући мотиве, без обзира на њихову оригинал- 
ност (препевавао је Марина), певао је оно што је барок волео 
– о пролазности, о женској превртљивости („ах пузива жен- 
ска ћуди“, као коментар на женску изјаву љубави исписану 
на песку чија слова у трену „вихар смрси“), о љубавним 
сусретима и уживањима са доста слободе, често ласцивно 
(преноси непосредно стих Маринов: „Јаох, ти уједаш, не 
целиваш“), све заоденуто у сплетове стилских украса до 
претераности. Доживљају те поезије доприносиле су доми- 
шљате слике, бизарни мотиви, љубавни доживљај пренет у 
пастирски амбијент, дијалози између пастира и пастирица 
(„целуни ме, целиват ћу“), женска имена која више нису 
клише за акростих већ имају значења која могу да буду део 
игре речима у оквиру песме (Љубица, Траторка, Загорка, 
Сјеверка, Дубравка), нове метричке комбинације, дикција 
и динамика стихова (катрени, секстине, октаве; четверци, 
петерци, шестерци, седмерци, осмерци). У том почетном 

периоду, барокизми („врх несрећних ја несрећан“), бизарне 
слике и досетке, које је Мажибрадић брзо и лако усвојио, 
имали су драж новине. Савременици су ценили Мажибра- 
дићеву љубавну поезију, и ону која је била петраркистичке 
инспирације (Мартолица Рањина) и нову (Џиво Гундулић). 
Уважавајући га као љубавног песника, Гундулић му је по- 
казао своју поезију те врсте. 

Остале Мажибрадићеве песме жанровски су наставља- 
ле традицију дубровачке сатирично-рефлексивне и морал- 
но-дидактичке поезије, посланице које су већ скоро читав 
један век повезивале дубровачке писце, пригодну (осмрт- 
ница оцу, похвална песма уз издање Сузе сина разамешно- 
ја Џива Гундулића) и покладну поезију (Јеђуика). Све ове 
песме, осим покладних стихова (у којима је на нов начин, и 
по замисли и стилски и ритмички разрађен овај познати лик 
покладне поезије), имале су заједничку карактеристику: би- 
ле су личне, са великим бројем аутобиографско-фактограф- 
ских, интимних и књижевно-историјских података, искрене 
у исказивању осећања и изношењу погледа на друштвени 
морал. У стихове су стале све његове личне и породичне 


несреће, сиромаштво 


(богат је разуман у дјељу свакому 

а убог безуман, и није драг ниткому; 

ну ер ми је ведах плаш, ки ми оста од дједа, 
привраћен веће дваш, крпљен зад и спреда), 


неправде, људска незахвалност и изневеравања (У смрш 
поштшованота оца своја тоси. Мароја Мажибрадића), осе- 
ћање напуштености у болести, али и најлепши примери 
пријатељске оданости. Та врста. аутобиографских исказа 
проживљеношћу и искреношћу је оплеменила стихове по- 
сланица упућиване с Мљета, из Конавала, из Цавтата, неке 
у макаронском говору, пријатељу Мару Циполићу (1614), пе- 
сницима Мартолици Рањини (1617), Валу Валовићу, у којој 

је нашла место ефектна барокна слика о пролазности, коју 
е понављати други песници (Гундулић) 


Свит се врти уоколо, 
и годишта за њим лете, 
а од бремена силно коло, 
гди сустигне, туј нас смете. 


Сматра се једном од најбољих у својој врсти, у којој је пе- 
сник далеко превазишао пригодне оквире и резигнирано 
свео рачуне са животом, који је увек био против њега, де- 
финишући своју донкихотовску природу: | 


Градим зграде врх облака 
ну се заман у тој твори, 
ер ми с даждом вјетар пака 
све расплаче и обори. 


Посебну књижевно-историјску вредност има посланица 
Орацио Мажибрадић Плавковићу (1623), у којој је иза име- 
на адресата барокном досетком скривен Џиво Гундулић 
(Колендић), за кога га је везивало лично и књижевно при- 
Јатељство. Говори о обојици песника: о узајамном пошто- 
вању песничких дела, међу којима је поменута и непозната 
високо оцењена, љубавна поезија Џива Гундулића. | 


У исто време, на преласку из ренесансе у барок, ствара 
Паскоје Примовић“ (око 1565 – 1619). Припадао је гене- 
рацији песника са којима је настајао барок у дубровачкој 
књижевности и био зачетник неколико новина у литератури 
свога времена. Потицао је из трговачке породице дубровач- 
ких грађана чији су представници традиционално бивали 
канцелари. Неколико њих баш из те породице било је у слу- 


веза 8 | 5 
„канцелара слова српскијех“, „језика српскога“, „језика 


8 , 
Друго презиме којим се потписивао је Латиничић. 

словинскога“ (Паскоје Примовић, од 1486, потом су током 
целог ХУМ века следили Тројан Примовић, Лука Примовић, 
Паскоје Примовић, Јеро Примовић, Никола Примовић, Тро- 
јан Примовић, Никола Примовић, Јеро Тројанов Примовић 
и др.). Школовао се у Дубровнику а шире познавање савре- 
мене италијанске књижевности и позоришта проширио је за 
време боравака у Италији, најчешће из трговачких повода. 
У Дубровнику се, попут великог броја других припадника 
грађанских редова бавио мануфактурним пословима (про- 
изводњом тканина). У државној служби је био као канцелар 
приватних послова, а од 1592. када је биран за канцелара 
„српског језика и слова“ („веттопе е! сагас!ете зегшапо“) до 
1617. обављао је све врсте послова око превођења и препи- 
сивања рукописа у оквиру ове канцеларије. Неколико пута 
је био у државним посланствима на територији Далмације 
(као млетачке провинције), у Котору и Корчули, поводом 
проблема који су настајали у пограничним просторима. Ње- 
гово бављење књижевношћу пада у године пред крај ХМ! 
и, најинтензивније, у прве две деценије ХУП века. У ње- 
говим делима одвајање од ренесансе било је изразитије и 
одлучније но код других аутора тога доба и у већини дела, 
без обзира на њихову вредност, видело се да је и у поима- 
њу књижевности и у сфери духа изражавао опредељење за 
новине које је доносио барок. По садржају његових дела, 
избору тема, жанровима који су заступљени, по идејама, 
његово песништво је било у духу и маниру новог времена. 
То је показивао већ и преглед његових дела – бурлескна 
сатирична поезија, политичка сатира, побожна поезија, пре- 
вод религиозних спевова и мелодрама Еуридиче. 

Циклус сатиричних песама, названих фјоке, у основи 
је била духовита и груба пародија преживелог петрарки- 
стичког „романа“. У погледу форме, то је била оригинална 
подврста сатиричне бурлескне поезије, са потпуно новим 
слободама које су, посматрајући са становишта још увек 


Историја дубровачке књижевности 277 


уважаване естетике, искорачивале изван границе доброг 
укуса. Грубо и чак до фриволности ласцивно банализовање 
„осећања“, како је само неколико пута у ренесанси забеле- 
жено (у еклогама Н. Наљешковића), у овим стиховима је 
било наглашено пуноћом израза у чему ће ова врста по- 
езије имати следбенике и веома се развити током барока. 
Збирка је замишљена као „дијалог“ између несрећно заљуб- 
љеног Пава (Паскоје), што је од почетка уносило елемент 
аутокарикатуре и Фјоке, која одбија његову љубав и то је 
испунило садржај свих песама које они измењују. (Песме 
имају по десет или осам стихова, што је зависило да ли је 
у акростиху име Фјока или Паво; испеване су у двоструко 
римованом дванаестерцу.) У првој фјоки Паво је досетком 
најављивао, алудирајући на петраркисте, своју поезију (у 
којој слави Фјоку) о којој је добар глас стигао чак до кне- 
за. Постепено се издвајала „љубавна“ историја, у целости 
обојена мизогинским тоном. Низале су се песме, пуне ду- 
ховитих непредвидивих слика у којима је опевао различите 
ситуације које су алудирале на бестидно Фјокино понашање 
или су наговештавале чиме се она бави или су опомиња- 
ле на друштвене појаве (неморал свештенства, грамзивост 
блудница и др.). Правећи пародију петраркистичких моти- 
ва, љубавне патње 


К мени, ах, обрни твој поглед, мој рају, 
а немој да црни фратри те гледају, 
описа „драгиних“ врлина 
још лјепше од птице појеш кукуљаве, 
надходиш славице од густе дубраве, 
Орфео ништоре не ваља прид тобом, 


њених одбијања („махнитче од верига“, „трес те убио“, „бив- 
ши рђа и смет“), посежући за алузијама и речником који је 
већ карикиран у стиховима Јеђуцке, а сада се поново нашао 

у истој функцији („зелени венче мој“, „круно ма повита“, 
„ме злато причисто“ и др.), Примовић је пуном ефектношћу, 
каква се у бароку очекивала, улазио у простор новог књи- 
жевног израза. Поред тога што су били пародија и што су се 
бавили мизогинством као једном од наглашених барокних 
тема, бурлескни стихови фјока, које су у основи биле „скан- 
далозна хроника града“ били су и оштра друштвена сатира. 
Груби и подругљиви тон који је био у основи књижев- 
ног израза фјока, као одлика пренео се и на Примовићеве 
„пјесни шпотне“, а у основи то су политичке сатире упу- 
ћене Которанима и Корчуланима. После Мавра Ветранови- 
ћа, који је овом врстом песама исказивао не само критике 
непријатељски расположеним суседима већ, посредно, и 
патриотско осећање, ова песничка врста се само повремено 
могла срести у дубровачкој поезији. Са Примовићем она се 
вратила, и то у појачаном тону, грубља и искључивија јер је 
барокна форма стварала могућности за нове ефекте. Његове 
сатире против Которана и Корчулана део су једне велике 
барокне досетке: у подругљивом истицању мана Которана 
и Корчулана уздизао се Дубровник са својим предностима 
– слободом и независношћу. Испеване у макаронском јези- 
ку, који је био једна од изразитијих новина, са доста грубих 
израза, са политичким алузијама, са наглашеним патрио- 
тизмом биле су у потпуности део поезије новога времена. 
Насупрот свим „овоземаљским“ стиховима, посебно 
неумереним слободама фјока, стајало је Примовићево ре- 
лигиозно песништво, оригинално и преведено, у духу нај- 
дубље побожности и скрушености. Ова супротност била је 
израз барокног дуализма, својственог не само великом броју 
песника већ и читавој епохи. Писао је побожну поезију која 
се осамосталила у односу на пратећу улогу коју је имала то- 
ком препорода, и добила почетком ХМП века висок статус, 
у складу са религиозношћу и духовним преокупацијама ба- 
рокног човека. Његову збирку различитих духовних песама 

сачињавају препеви пет псалама, свих црквених молитава 
и химни, песама са кључним барокним темама покајања, 
милосрђа, вечног живота и др. (На бладан Св. Петра ано- 
стола, На блаћдан Св. Ивана Крстишеља, Сврху обраћенја 
Свеше Марије Магдалене Покорнице, Сврху живоша Св. 
Кашарине мученице, У хвалу милосрђа Богжјећа, Секвенца 
од мршвијех итд.). Ту поезију су савременици ценили, што 
потврђује избор Мавра Орбина да Примовићев препев по- 
знате погребне песме Ргег таг (Пјесан уконна) штампа у 
Зрцалу духовном 1614. са напоменом да је песму „истома- 
чио... Паскоје Примовић Дубровчанин, вриједан спјевалац 
у словински језик“. Највећи подухват је било препевавање 
најпопуларнијег дела хришћанске ренесансе, епа о Христо- 
вом рођењу Ре рати Утрт Јакопа Саназара (имало је 55 
издања), под насловом Пјесан од упућенја ријечи вјечне и од 
порода Језусова, подељен у шест „спјеванја“ (са по два увод- 
на катрена уз свако певање, има око 2400 стихова). Препевао 
га је у осмерачким катренима, у барокном стилу, који је под- 
разумевао низове карактеристичних стилских фигура које 
су биле у служби ефекта изненађења, набрајања, контраста, 
досетки, игри речима итд. Током препевавања дугог спева 
Примовић је, у основи, савладавао процес инкорпорирања 
структуре одређених стилских украса у структуру осмер- 
ца и стварао обрасце, који ће потом постати природни део 
богатог дубровачког епског песништва: 


Ријечи вјечне порођенје, 
из дјевичке чисте утробе 
свијету доније ка спасенје, 
а влас смрси од худобе, 
смернијем пјесни сада спивам, 
утјечем се грјешник к теби, 
о привишњи, тер називам 
твоју крепку помоћ с неби. (1, 1-8) 


280 Злата Бојовић 


До побожног песништва Примовић је, као и већина савреме- 
них аутора, веома држао и 1617. године препев Саназаровог 
епа био је припремљен за штампу. То није успео да оствари, 
а како је две године касније умро, Пјесан од упућенја ријечи 
вјечне остала је у рукопису. 
Године 1617, када је већ имао спремну целу збирку 
„разлицијех пјесни духовнијех“ и завршен препев Сана- 
заровог спева, Примовић је објавио мелодраму Еуридиче", 
препев „у језик дубровачки из језика латинскога“ исто- 
имене италијанске драме Отавија Ринучинија (из 1600. 
године). Био је то важан догађај и за самога Примовића 
и за дубровачки барок. До тада познат само као песник, 
најпре бурлескних фјока и сатира, а потом потпуно посве- 
ћен хришћанској мисији књижевности, како је она у бароку 
доживљавана, са појавом Еуридике показало се да јеону 
потпуности актуелан савремени писац који прати најнови- 
је токове књижевности и преноси их из великих центара 
у свој Дубровник. Мелодрама, као нова драмска врста у 
којој су се сједињавалс поезија и музика, тек је била от- 
почела свој живот на италијанским позорницама (делима 
са митолошком тематиком Отавија Ринучинија и музиком 
Јакопа Перија и Клаудија Монтевердија). Како за драмско 
стварање од краја ХУЛ века није било интереса, нова дра- 
ма је била велико освежење и двадесетих година новога 
века већ је и у Дубровнику постала популарна. Не може се 
поуздано рећи да ли је Примовићева Еуридика прва дубро- 
вачка мелодрама, јер је у исто време могла да настане нека 
од десет Гундулићевих мелодрама и мелодрамских бале- 
та, поменутих 1620. године, али је прва која је датирана и 


9 Бигзфее, гтаготеафја Разе Рптоуса Гаптећба Пиђгоусатпа, 
ргћезепа ро пјети и јез диђтоуаски 12 јег ка 1аппхкора, тподо зУШоти 
Спи. Кези Рујагоугси, ротајићки РтћзуеПе Совроде затомадимова Стада 
Риђуоутка, Матрапа п Впсхјећ, ро Туапи 5ан5, 1617. 

штампана. Књига садржи Примовићеву посвету песнику 
Кристу Ђиљатовићу и саму драму. Посвета је важна из два 
књижевно-историјска разлога. Скреће пажњу на невеликог 
савременог песника Криста Ђиљатовића, који је био 
у то време секретар Републике и слави његову породицу. 
Био је наклоњен писцима, по свему и Примовићу; на ла- 
тинском је испевао похвалу Сузама сина размешнола Џ. 
Гундулића а из каснијег времена познат је његов епиграм 
испеван у част Ивана Бунића и објављен уз Мандалијену 
покорницу (1630). Друга вредност ове посвете је што у њој 
Примовић представља своја побожна дела („многа спјева- 
ња духовна“), на тај начин посредно и своју поетику – „од 
упућенја Ријечи Вјечне и од порода Дјевичкога“ и разне 
„складне духовне песме“ и најављује да ће их штампати 
и посветити угледном властелину Мату Градићу. Мату 
Градићу (р. 1573), једном од најбогатијих властелина тога 
доба, нешто касније је, у знак захвалности за помоћ коју 
му је пружао, послао своју рукописну збирку песама (1623) 
Хорације Мажибрадић а у пропратној посланици (При- 
свишлом и мноло узвишеному Машу Градићу) узносио је 
његов род и његове личне врлине. Примовићево везивање 
за Мата Градића имало је посредне везе са садржајем це- 
лог корпуса побожних дела. Градићу је, пре тога, Фелиће 
Пасеро, папски делегат у Дубровнику 1610, аутор неколико 
побожних књига (парафразе Тасовог Мопао стеало, 1608. 
и др.) посветио своје дело са религиозном темом 1 170- 
јео деПа стосе... у коме је хвалио Дубровник као „славан 
град који живи у слободи“. Хришћанска идеја и слављење 
Дубровника спајали су ове личности. Еуридика, са типич- 
ном митолошком темом за прве мелодраме, подражавала 
је постојећа драмска решења, али то је још увек била прва 
фаза у развоју овога жанра. Састављена је од пет чино- 
ва, али није имала пролог, нити јединствену сцену (радња 
се одвија током три чина у пасторалном свету, а потом 

у паклу), ни јединствене радње. Иако је драматичношћу, 
трагичним наговештајима који се преобраћају у своју су- 
протност, богатом полиметријом (смењивање осмераца и 
дванаестераца, строфа различитих врста, рефрена, што 
је било у најтешњој вези са мелодијом на коју су се де- 
лови певали) у унутрашњој структури одговарала новој 
поетици мелодраме, у Еуридици је било још доста трагова 
пасторалних призора из еклога. Одржао се још ренесан- 
сни идеал лепоте („лјепос рајска“; „лице бијело и румено“, 
„златни прами“ и др.), певало о свемоћи љубави, мешали 
су се пагански, антички митолошки и хришћански свет. И 
поред тога, барокна размишљања су била јасна, провлачи- 
ла се, као лајтмотив мисао о пролазности и непостојаности 
и кулминирала је у стиховима који су сажели есенцију 
барокне филозофије: 


Ништор није вјековито, 
минуће су ствари свиме; 
сад несрећно, сад честито 
на свету се траје бриме; 
што се роди, све умира. 


У Примовићевом стилу и реторици осећао се природни 
процес који се одвијао у оквиру учвршћивања барокног 
израза, било је у њему нових и духовитих решења, али 
још увек није прелазио границе претераности. Многим 
својим својствима, утицао је на поезију која је настајала 
после њега. 


Први дубровачки песник који је прекинуо са тради- 
цијом ренесансне лирике и као стваралац припадао у пот- 
пуности барокној епохи био је Стијепо Ђурђевић 
(1579—1632). За собом је оставио невелики књижевни опус, 


10 Друго презиме Јаковић; надимак Гиван. 

али значајан, јер је новинама које је увео у поезију одредио 
један део њеног тока. Потицао је из племићке породице (по 
традицији, римског порекла) која је током ХУП века била 
велика и разграната, али која већ у песниково време почи- 
ње да опада и потом делом прелази у грађанске породице 
Бернардо-Ђурђевић и Ђурђевић Бундић. Школу је похађао 
у Дубровнику, у периоду када је међу професорима било не- 
колико писаца, Камило Камили, велики поклоник Торквата 
Таса, Виктор Бесаљи, Петар Паликућа, латиниста (аутор 
већег броја епиграма) и преводилац. Целу његову младост, 
почевши од школских година, обележили су изузетно бу- 
ран и распусан живот и честе казне због разних изгреда. 
Године 1612. је осумњичен да је омогућио бекство брату 
Јакову и његовом пријатељу Јакову Рестићу, осуђеним на 
доживотну робију из политичких разлога (учествовали су, 
посредно, у широкој акцији која је имала за циљ ослобођење 
балканских хришћана од Турака, у коју су били укључени 
српски патријарх Јован, потпомогнут од старне папе Кли- 
мента УШ, потом савојски и мантовски војвода, што није 
било у складу са политиком Републике) и осуђен на четво- 
рогодишње прогонство. Те године је провео у Италији (у 
Напуљу и другим срединама). По повратку у Дубровник, од 
1619, почиње да добија важније државне службе за које га 
је веће изабирало, правно-судске природе, од којих су неке 
захтевале добро познавање дубровачког права (био је члан 
апелације и разних комисија, приватни адвокат, вршио је 
одговорну дужност кнежевог заменика). Године 1632. на- 
стојао је, са породицом Рестић, да се организује ревизија 
процеса старог четрдесет година како би се изгнаници (Ја- 
ков Ђурђевић и Јаков Рестић) вратили у Дубровник, али тај 
покушај није успео. Последњи биографски подаци, који су 
имали и књижевне одјеке, била је песникова женидба 1631. 
и смрт тек рођеног сина следеће године, у којој се завршио 
и његов живот: 

Али јаох! погину у граду нам могућа 
у оцу и сину Јаковић сва кућа. 
Погину с несреће, ну у вјечној спомени 
твоји знани живјеће ловори зелени. 


Пророчанство Џива Бунића из Надробја Стијену Ђур- 
ђевићу, пако је било део конвенционалних глорификујућих 
изјава у овој врсти песама, имало је основа за време у коме 
је Ђурђевић стварао. 

Ти „ловори зелени“ који су симболизовали вечну пе- 
сникову славу односили су се највероватније на далеко 
обимнију поезију од оне која је до данас сачувана, а њу 
чини пет љубавних песама, препев седам покајничких пса- 
лама и комични спев Дервиш. Поуздано се зна да је испевао 
други, сличан овоме, под насловом Мемишах. Већ и општи 
поглед на то песништво показује да је и Ђурђевић био ти- 
пичан представник свога времена, које је личност рашчла- 
њавало дуализмом између телесног и духовног, истовреме- 
но песник животне радости и побожне скрушености. Пет 
љубавних песама, од којих само једна подсећа на ренесан- 
сну лирику (Лијене виле и тиздаве) биле су у свему израз 
правог маринизма. Певао је о новим бизарним темама, које 
су изазивале својим необичностима чуђење. Једна од њих 
је била типично барокна, опевао је осећање љубави према 
двема женама истовремено (Љубав драта мене сшави), које 
је изненађивало већ дочараном ситуацијом. То осећање није 
платонско већ реално и путено. И стари ренесансни мотив о 
растанку (Остај зботом, ма тосиође) потпуно је преобраћен 
у барокном маниру, емотивношћу и исказивањем нескриве- 
не страствености. Доживљај љубави је био слободан, пун 
духовитих призвука и нове барокне сензуалности: 


Ах, да ми се тој допусти, 
гдје смо овако загрљени 
да кроз слатке твоје усти 
сву извадиш душу мени. 

У целини су биле барокне досетке и две преостале песме. 
Очитује једном младици невјеру ње мужа, била је духо- 
вита парафраза, једне од песама из Јеђуџке, што није био 
израз Ђурђевићеве неоригиналности, како је у литератури 
тумачено, већ се барокна досетка изненађења заснивала 
на препознавању извора и прећутног цитата који је веома 
спретно Ђурђевић ставио као поенту: „ер се луда жена 
прави / с врхом зајма ка не враћа“. Друга песма је била 
препев познатог, духовитог Мариновог сонета (АПа 512- 
пота Аппа М.), заснованог на поређењу женске лепоте и 
смене годишњих доба, у коме је доминирала мизогинска 
црта. Додатна досетка је била у игри речима, заснованој 
на поклапању између женског имена Ана и појма година 
који на италијанском гласи аппо!!. Ђурђевић је у песми од 
пет осмерачких катрена – 0: Сауанег Матта „Аппа, ђеп !и 
да | Аппо И поте ртепа“ изтоворена ио Госиодину Стијену 
Гиману, како је забележено у једном препису – остварио 
паралелу која је говорила на духовит начин о пролазности 
женске лепоте, али је у њему изостао додатни ефекат који 
је постизала игра речима. Преко Ђурђевићевих стихова 
Марини је средином друге деценије ХУШ2 века ушао у ду- 
бровачку поезију, на коју је потом извршио велики утицај. 
Датирање Маринове песме (1614) посредно хронолошки 
одређује и наставак Ђурђевићевог препева. Љубавну пое- 
зију је певао са лакоћом и у само неколико песама показао 
је сва своја својства првог правог дубровачког барокног 
песника. 


И Маринов сонет и Ђурђевићев препев, који је оценио као „не- 
вешт превод“ објавио је П. Колендић у раду Један Маринов сонет у 
преводу Стијена Ђорђића, Прилози за књижевност, језик, историју и 
фолклор, 1926, 2, 281–283. 

12 Сонет о Ани припадао је, како је приметио П. Колендић, тре- 
ћем одељку (Кте атогозе) збирке Кте, у чији је састав ушао тек у 
млетачком издању 1614. 

Испевао је и једну надгробницу, пригодни сонет на 
италијанском језику којим се придружио неколицини ду- 
бровачких песника који су 1627. жалили капетана Матију 
Мартинија и прослављали његову храброст у борбама са 
Турцима. 

Поезија Ђурђевићева је не само била израз новога до- 
живљаја љубави и књижевног израза, већ је истовремено 
посредно опомињала на превазиђеност ренесансне лирике 
ове врсте. Као да је хтео коначно да расправи однос између 
ренесансе и барока у овој врсти певања, Ђурђевић је напи- 
сао спев Дервиш у коме је поступно, духовито и песнички 
аргументовано то спровео. Дервиш је први шаљиви спев у 
дубровачкој књижевности у коме је Ђурђевић тако складно 
спојио садржину и изражајни облик који јој је дао, да ће се 
до краја барока сви спевови ове врсте равнати по њему. Спев 
је пародија петраркистичке лирике, изведена на оригиналан 
начин и поред угледања на сличне италијанске спевове и 
шаљиве песме популарне још у ХМГ веку Лоренца де Меди- 
чија, Франческа Бернија (Петковић). Већ је основна замисао 
била барокно контрадикторна са предметом спева – избор 
муслиманског калуђера за носиоца „прототипа“ љубавни- 
ка, заљубљеног у лепу градску госпођу – хришћанку. Од 
почетка хумор се градио на контрасту и нескладу. Кари- 
кирао је, најпре, лик петраркистичког љубавника одаби- 
рањем неприкладног обожаваоца (дервиша), старог (Дедо 
дервипу, ружног. Непримереним поређењима, барокним из- 
витоперавањима петраркистичких слика, подсмевањем пе- 
траркистичком идеалу „рајске“, „анђеоске“ лепоте, грубим 
изразима и алузијама банализовао је и тиме обезвређивао 
Дервишеве љубавне изјаве и осећања и описе женске лепоте. 


В М. Пантић, Венац ненознаших барокних нафробница из прве 
половине ХЕП века, Прилози за књижевност, језик, историју и фолклор, 
1959, ХХХМ, 262–272. 

Није било смешно изражавање и опевање љубави, нити ис- 
тицање појединости женине лепоте, већ га је таквим чинио 
начин на који Дервиш исказује своја осећања, банализовање 
сваког исказа и изазивање грубих асоцијација (изјава да је 
жена лепша од звизда, обезвређена је непоетским додаци- 
ма: лепша је „од ренаше... звизде“, пунија је „дике и гизде 
негли чичак посред горе“; љубавна стрела га није погоди- 
ла у срце, већ у „џигер“, што је истовремено била алузија 
на другу културу). Градацијом, у којој је на тренутке било 
претеране грубости, Ђурђевић је мотивисао Дервишев лик 
збабљенот, зррбљеног „љубавника“, тобоже омиљеног међу 
вилама, који се хвали љубавном моћи, даје слободне, дво- 
смислене, просте понуде („припусти ме, нећ се кајат / ер ћеш 
видјет ке сам моћи“) и који је у заносу потпуно напустио 
реалност. Истовремено, одржавао је равнотежу у том лику 
који се претвара у аутокарикатуру („гологлав, без папуча, 
по највећем снијегу трка“), бирајући за своја осећања нео- 
дговарајуће речи и слике 


срце ми се још разјлаба 
од љувене торке биједе, 
дедо хлеба ни ћебаба 
нелаћодан већ не једе... 


Само пијем и ноћ и дан 
љути шербеш мојих суза... 


Кулминација у његовој „служби“ госпођи достиже се у 
спремности на сваку жртву, типичној за петраркистичког 
љубавника – „за те ћу се ђаур звати“ – која је беспредметно- 
штћу поражена, уз духовиту подтекстну асоцијацију на вер- 
ску неспојивост. На крају, отрежњење несрећно заљубљеног 
је мизогинска порука, којом је песник коначно раскинуо са 
идеалом ренесансе: 

проклет сваки човјек да је 
ки се у женску главу узда...! 


Комично, које је проистицало из пародије, у целини је има- 
ло подршку и у језику. Обиље турцизама, којих у речнику 
дубровачке поезије није било, па су доживљавани као про- 
заични, банални и смешни, духовити обрти, поређења која 
су асоцирала на рустикални свет, непримерена градском 
ареалу („побјеља си него груда / прем ожета млијека вла- 
шка“), разне звуковне игре и сл. складно су се сједињавале 
са духовитим садржајем који су преносиле. Композиција 
спева у целини је структурно веома успела. Спев је мо- 
нолог Деда дервиша, има 300 осмераца, односно педесет 
секстина, свака секстина је целина за себе: садржи једну 
слику, или исказује једно осећање, једну ситуацију, што 
се износи у пет стихова, шести осмерац се понавља као 
рефрен, у коме је стална синтагма Дедо дервиш, једино 
се мења епитет, који обележава дервишево стање опевано 
у строфи на чијем се крају налази (сшрављен, смамљен, 
чемеран, зловољан, жалосшан, занесен, добростив_ итд.). 
Епитет је поента целе строфе и пуним ефектом појачава 
и заокругљује смисао, као, на пример, када пева о свом 
племенитом пореклу: 


Нијесам чобан ни копиле, 
јок, ја нијесам кириџија, 
од кадуне ја сам виле 
с ком ме роди челебија, 
да чему ме већ не грлиш7 
племениш сам Дедо дервиш. 


У целини, Дервиш је складан, духовит, оригиналан спев, 
најбољи у својој врсти и под веома израженим његовим ути- 
цајем ова врста епског песништва трајаће више од једног 
века у дубровачкој поезији. Ђурђевић је испевао још једно 

дело шаљиве природе, под насловом Мемишах, које није 
сачувано. 

Барокну потпуност Ђурђевићево дело је досезало у 
његовом дуализму, као својеврсној равнотежи контраста, 
који је дошао до изражаја у препеву седам покајничких 
псалама!" Овим препевом наставио је традицију препева- 
вања покајничких псалама, који су, као опомињући симбол 
седам најтежих грехова, били део важне духовне литерату- 
ре барокног човека. Непосредно пре Ђурђевића Гундулић 
је препевао „пјесни покорне“ и објавио (1621), а тај препев 
му је већ донео славу „краља илирске поезије“. Из жеље да 
да допринос најпопуларнијој духовној поезији свога време- 
на, али, по свему, не без такмичарског подстрека, Ђурђе- 
вић је препевао псалме, припремио их за штампу заједно 
са похвалним песмама које су за то издање испеване (две 
анонимне и једна од мало познатог песника Бара Држића), 
али није стигао да их објави (то је учинио више од пола 
века после Ђурђевићеве смрти Петар Богашиновић). Ђур- 
ђевић је псалме, као и Гундулић, препевао у осмерачким 
катренима. По одликама које се запажају у том препеву 
може се закључити да му је у Гундулићевим покајничким 
стиховима сметала наглашена барокна интонација (пре- 
тераности, ширење библијске основе и сл.), што је могао 
схватити као изневеравање библијске прегнантности. На- 
стојао је, прећутно надмећући се са њим, да његов препев 
буде што ближи оригиналу. И Ђурђевићевим стиховима је 
нанос савременог песничког израза и језика дао наглашени 
барокни тон, али он је остајао у непосреднијој вези са из- 
вором. Ђурђевић је стварније и личније доживљавао молбе 


14 бедат зајата рокојтђећ Ктађа Раугаа, г!отавепе 12 јез а 1апт- 
зкова 1 Гогепе и рјезап 1 јез чоуте, Падова, 1686, штампао је заједно 
са неколико својих састава Петар Богашиновић. – Седам салама по- 
корнијех краља Давида Стијена Ђурђевића, Београд, 2012 (фототипско 
издање прир. 3. Бојовић). 

грешника, емоционално се поистовећивао са покајничком 
атмосфером и отуда су његови стихови искренији. Ни је- 
дан други аутор није са толико проживљености пропевао 
покајничке псалме (Д. Павловић). Његово поистовећивање 
са оним који моли и безрезервно прихватање библијске по- 
руке све је сводило у домен личног, из чега је проистицала 
његова оригиналност. 


Побожна књижевност је почетком барокне епохе, у 
складу са општим духовним преображајем и дубоком ре- 
лигиозношћу као одбраном од немира који су погађали спо- 
љашњи свет, имала важну улогу у формирању идеологије 
хришћанског човека који је све, па и веру доживљавао и 
проживљавао са пренаглашеним осећањима. Мимо побож- 
не поезије, која је била у домену литерарног израза тих осе- 
ћања, са којом су у барок улазили први песници (Примовић, 
Ђурђевић), на прагматичном плану то се огледало у све бо- 
гатијој теолошкој литератури, писаној на народном језику. 
Почетком века заједно са исусовцима који су имали циљ да 
укорене своје учење и идеје у Дубровнику, Сплићанином 
Александром Комуловићем и Пажанином Бартолом Каши- 
ћем доспевају и њихове књиге, Комуловићев Наук крсшјан- 
ски за словински народ у властити језик (штампан у Риму 
1582, поново 1603), Кашићева граматика илирскога језика 
(татипопит Пгиаг Шутсаг, 1604), Пјесни духовне, Наук 
крстјански. Приближавање религиозно-моралистичко-ди- 
дактичких порука савременим читаоцима мотивисало јен 
друге ауторе, из тих побуда Мавро Орбин, који је тада за 
собом имао и теолошка дела и чувену историју, препевао 
је 1606. године и припремио за штампу Зрцало духовно од 
почешка и сврхе живоша човјечанскола... истомачено из 
језика италијанскота у дубровачки. Аутор је био Ањео Ели 
(из Милана), теолошки писац, фрањевац, који је ово дело 
(бресето зртицаје..,) саставио 1595. године. У популарној 

форми разговора између учитеља и ученика, у коме ученик 
поставља питања о вери, моралу, рају, чистилишту, небу и 
др., а учитељ даје разумне одговоре, Орбин је препознао 
литературу која је требало да помогне збуњеном човеку да 
схвати смисао „овога тужнога живота“, да препозна зло које 
га вреба, избегне га и заслужи „блаженство и честитост“ 
вечног живота на небу. У духу учења католичке обнове, 
Зрцало је имало за циљ да читаоце „учи врлини и богоугод- 
ном живљењу“, Овим идејама у потпуности је био одан 
и Петар Паликућа (11647), Лопуђанин, а његова улога у 
њиховом подржавању била је од посебног значаја стога што 
је он био учитељ и у прилици да непосредно утиче на ду- 
ховно васпитавање младих. Образован је у Римском семи- 
нарију. Био је капелан у дубровачким манастирима Светог 
Андрије и Светога, Томе, службовао је у лопудској парохи- 
ји и, после избора за репетитора у дубровачкој гимназији 
1596, предавао граматику (то а! ргатанса). Био је добар 
зналац латинског и италијанског језика, писао је пригодну 
поезију на латинском, а истовремено, попут неколико сво- 
јих савременика, код којих је било све изразитије интере- 
совање за унапређивање сопственога језика и ортографије, 
тада још увек потпуно зависне од италијанске, посвећивао 
се питањима народнога језика. Превео је, да би га учинио 
достулнијим ширем кругу читалаца, Живош Свешог Карла 
Боромеа и штампао у Риму 1614. Уз ово издање објављен 
је сонет песника Андра Палмотића (10 зопепо аи ""тргтега 
јапо де! хгопогт Апатга ф Ратопа), мало запаженог писца 
побожне и пригодне поезије (чија су два сонета штампана 


у књизи Николе Гучетића Соттетаги т тег рхштох, ХУ, 
ХХЕ ег СХХРА, 1601). 


5 Како Орбин није објавио своје дело, постхумно су га штампали 
Р. Сладоевић и Б. Кашић у Риму 1614; 1628. у Венецији штампано је и 
ћирилицом, под насловом Омедало духовно. 

Поред ове врсте литературе на књижевност су све већи 
утицај имала и историографска дела која су се подударала 
са временом у коме су из верских, историјских, друштвених 
и политичких разлога, понајвише из осећања патриотизма 
и „словинства“ добијала нова значења у свести људи. Пре- 
окрет до кога је дошло у поимању историје као дисциплине 
почетком ХУП века, када легендарна историја почиње да 
буде потискивана фактографском, све израженији видови 
историзма, ерудитизма и енциклопедизма усмеравали су 
књижевност према новој реалности, темама и вредностима. 
У току само десет година појавиле су се четири историје 
Дубровника, иако нису све настале у том времену, које су 
утицале на историзам који се убрзо појавио у дубровачкој 
барокној књижевности и који ће у њој трајати до самога 
краја. Већ је историја Дубровника коју је написао Италијан 
Серафино Раци (1531-1611) под насловом Га мога а! Ка- 
игла и штампао у Луки (1595), будила нова интересовања и 
код читалаца и код писаца. За кратко време које је провео 
у Дубровнику као надзорник доминиканског манастира и 
викар дубровачке надбискупије (1587—1589) сакупио је доста 
грађе, углавном из анала и анонимних хроника, а затим је 
уз осврте на савремене догађаје, обичаје, топографски опис 
Града, књижевне алузије све проширио и на културну исто- 
рију. Неком врстом рационализма он је спајао литературу са 
историјском стварношћу и у том поступку имао је касније 
следбеника у књижевности. 

Са Краљевсшвом Словена историчара и писца Мавра 
Орбина (1563–1610), написаном и објављеном на итали- 
јанском језику (1 кеспо дерћ ал, Пезаро, 1601), у целини 
надахнутом снажним осећањем „словинства“, књижевни 
историзам, који је у себе укључивао и народну и епску исто- 
рију, постајао је један од значајних ослонаца у барокној књи- 
жевности. У своме делу, које је замишљено као компилација 
старе историје (Хроника попа Дукљанина) и времена када су 

се издвојиле посебне државе и словенски народи о којима је 
он писао, историју Дубровника је посматрао као део истори- 
је Словена, а уистину то су били околни Словени (највећим 
делом српска историја, потом бугарска и хрватска). Овим 
својим делом извршио је велики утицај на поимање истори- 
је, што је у литератури оставило видног трага. Мавро Орбин 
је и мимо Краљевства Словена своје стваралаштво ставио 
у службу реформаторских и актуелних књижевних идеја. 
Потицао је из грађанске трговачке породице, блиског ко- 
торског порекла. Школовао се у Дубровнику. Определио се 
за монашки живот и од 1578. припадао је бенедиктинцима. 
Боравио је у разним манастирима на територији Републике, 
на Мљету, у Стону (у коме су му заштитници и пријатељи 
били Хризостом Рањина и Евсевије Кабожић), у Светом 
Михајлу Арханђелу на Шипану и често долазио у сукобе са 
челницима мљетске конгрегације и другим свештеницима, 
Расправе је морао да разрешава чак у Риму, у који је путовао 
тим поводом, код папе Климента УШ, који га је ослободио 
оптужби и именовао за опата бенедиктинског манастира у 
Бачу (1587). У тим годинама, а тада је за собом имао неколи- 
ко теолошких списа (О последњем циљу човеково! живота 
или о духовном добру, чији је један део посветио Евсевију 
Кабожићу) и др., почео је, у духу новог времена, да се ба- 
ви питањима историје и прошлости уопште, да прикупља 
грађу за историју Словена обузет идејом о јединству које 
их повезује као могућем уједињеном отпору против муха- 
меданства. Највећи део рада око сакупљања грађе обављао 
је у Италији, без кога, писао је у посвети мецени Марину 
Бобаљевићу, који га је и подстицао на писање овог дела, не 
би ни могао да га на задовољавајући начин оконча. Дело је 
коначно уобличио у Пезару, у коме је Бобаљевић живео, и 
објавио га 1601. У каснијем ангажовању на популарној по- 
божној литератури, преводу Зруала, потврдила се Орбино- 
ва барокна књижевна природа. У превод Зрцала уносио је 

разне измене, са јасним утилитарним циљем или да изазове 
изненађење: цитате из Светога писма на латинском, који у 
изворном делу (зрессто) нису превођени на италијански, 
преводио је; познате молитве није увек сам преводио већ 
је замењивао постојећим дубровачким препевима (познату 
секвенцу Ргез таг Томаза да Челана из изворног дела заме- 
нио је Примовићевим препевом ове песме). У барокизовању 
Елијевог дела најдаље је отишао типичном парафразом ми- 
зогинске средњовековне литаније: 


Рит се може худој жени 
да је у њој јаз пакљени... 
Злобни језик, гњев проклети, 
несвијес луда од памети... 
На зло нагла, гнусно блудна, 
у злијех дјелијех вјекотрудна... 
Рај би у пакао обратила 
худа жена и немила... 


Исте године, 1601, када је објављено Краљевство Сло- 
вена, историчар Јаков Лукаревић (1547–1615) имао је 
већ завршено историографско дело, на италијанском језику, 
Чефири књиле обилног извода из анала Дубровника (Сорпо- 
50 патено аде оћ аппаћ а Каиза у диапто). Пошто није 
имао могућности да га тада објави, када је био у прилици 
да то учини 1604, проширио га је најновијим догађајима, 
и уз помоћ мецене Марина Бобаљевића издао 1605. годи- 
не. (У наслову је навео да књига садржи описе заснивања 
Града, стварања Републике и многих других догађаја који 
су се збивали све до 1604.) Како је његово дело унеколико 
било ослоњено на Орбиново, као и на народно предање, 
али историјски знатно критичније, оба су била део важне 
лектире готово свих каснијих дубровачких епских песника 
и историчара. У међувремену, 1603. објављена је још јед- 
на историја Дубровника, хуманисте Лудовика Цријевића. 

Обухватала је збивања од најстаријих времена до почетка 
ХМТ века, коју је, такође делом на основу народног предања, 
написао знатно раније на латинском језику као пето поглав- 
ље у оквиру Коментара свога времена. Њено објављивање 
је било део опште понетости историјом, али она је имала 
значајног утицаја на идеализовану Орбинову представу о 
пореклу Словена. 

Орбина и Лукаревића је на пресудан начин повезала 
личност Марина Бобаљевића (1556—1605), дубровач- 
ког изгнаника, великог мецену и издавача, који је у поезији 
оставио трага сонетом на италијанском језику, испеваном 
у хвалу Наљешковиђевог Дијалоја и штампаног 1579. го- 
дине. Због разних грубих догађаја у којима је учествовао 
у Дубровнику, био је у прогонству (у Напуљу), а потом, 
пошто је по повратку поново доспео у велике неприлике, 
изгнанство је било трајно. Живео је у Пезару, где је окупљао 
Дубровчане и, веома имућан, био је заслужан за штампање 
неколико значајних књига. Осим што је помогао постхумно 
штампање песама Савка Бобаљевића, посебно се трудио око 
Орбина и Лукаревића, подстицао их да пишу историјска 
дела и оба су објављена о његовом трошку. У знак накло- 
ности Орбин му је још пре тога, 1590, боравећи на Мљету, 
посветио теолошки спис О носледњем циљу човеково жи- 
воша или о духовном добру и у посвети писао опширно о 
његовим врлинама, што је унеколико одударало од познате 
биографије. Потом му је посветио Краљевсшво Словена. 
Та посвета је типична барокна претерана, китњаста хвала 
најпре рода Бобаљевића, његовог значаја за историју Ду- 
бровника, затим самог Марина Бобаљевића, уважаваног у 
Италији, и његових доброчинстава, од којих је и завештање 
да баштиник његовог великог иметка буде – Дубровачка ре- 
публика. И поред тога што је све то имало за циљ да створи 
услове да се Бобаљевић можда врати у родни град, било 
је и истински израз патриотизма. Лукаревић му је такође 

посветио Анале уз највећу захвалност према Бобаљевиће- 
вом пламенитом гесту. 
Нешто касније кружио је Дубровником и историјски 

спис Џива Мариновог Гундулића (1590—1650), углед- 

ног племића и успешног трговца који је годинама био у врху 

дубровачке власти (шест пута кнез Републике) и у важним 
посланствима, а који се бавио и историјским студијама. 

Према постојећим старим аналима и легендарним списима 
саставио је хронику Дубровника (Стотсће а! Кагиза) на 
италијанском језику, која је обухватала догађаје од постан- 
ка града до краја ХУ века. Напоредо са првим историјама, 
Орбина и Лукаревића, као знак све већег интересовања за 
историографску литературу, у тадашњем, ширем значењу 
овога појма, објављено је, исте године када и Лукаревиће- 
ви Коментари, 1605, у Венецији, биографско дело домини- 
канца Амброзија Гучетића (1563—1632), каталог дубро- 
вачких писаца припадника доминиканског реда (Сатагоги“ 
ујогит ех јатта Ртаефсатотит пиву: тајотшит). Садржао 
је шеснаест животописа међу којима се налази и његова 
биографија. Гучетић је био веома образован, студирао је у 
Болоњи и Напуљу, а у Републици је уживао велики углод, 
био је бискуп требињско-мркански (1609) и стонски. Аутор 
је већег броја теолошких дела. Каталог писаца је био знача- 
јан увод у дубровачку биографску књижевност. 


Велики део дубровачког барокног песништва, наста- 
јалог, после ране фазе у којој се, током прве две деценије 
ХУП века, конституисао барок, било је снажно обележе- 
но стварањем Џива“ Гундулића (1589–1638). Песник и 


"У новијој литератури уобичајено је да се употребљава име Иван. 
У Дубровнику Гундулићевог времена. облик имена Џиво носила су вла- 
стела. На свим књигама које је објавио за живота Гундулић се потпи- 
сао именом Џиво. Под истим именом објављена су и критичка издања 


његових дела. 


зао 

драмски писац, у литературу је ушао највероватније током 
друге деценије овога века. Од првих дела која су на разне 
начине изишла у свет – поезија у рукописним збиркама 
потом у књигама, драме представљањем на позорници – до 
последње године живота, у којој је још увек исписивао и 
дорађивао стихове Османа, био је непрестано уважаван и 
слављен, поштован од савремених песника, пуних дивљења 
за његове стихове, без иједне примедбе или уздржаности 
и то је остао задуго и после смрти. Сви његови савремени“ 
ци и писци који су улазили у литературу током барока, а 
који су се огледали у жанровима које је писао Гундулић 
били су инспирисани њиме. Ослањали су се на његове хри- 
шћанске идеје, на филозофију барокног човека, на његову 
свеприсутну алегорију стварности и бригу за Дубровник 
и његову слободу, за неповредивост патрицијског начела 
на изграђени, богат, специфичан барокни стил и негован 
књижевни израз; парафразирали су га и следили у свим 
књижевним токовима, уграђивали његове стихове у своја 
дела у великом броју такозваних прећутних цитата, у нв 
драмама настајалим током читавог века и, у највећој мери 
у епском песништву и када одавно песник више није био 
у животу. Ни један дубровачки писац није у толикој мери 
био миљеник својих савременика и следбеника и ни један 
зе имао срећу да велику славу доживи још за живота. По 
Кен историје сматра се најбољим писцем сло- 
па је живео и стварао у време које је у историји 
„великим веком Дубровника“. Родио се у старој 
патрицијској породици која је, већ у време његове младо- 
сти, као и многе друге, почетком ХУП века била погођена 
кризом властеоског сталежа као последицом друштвених 
економских и политичких промена. Осипање и матери- 
Јално опадање, скромни послови (сведени углавном на 
новчане трансакције и продаје имања) били су реалност 

Гундулићевог одрастања. На културном плану, било је то 
време све већег присуства исусоваца који су преносили 
посттридентске идеје и подстицали одређену врсту лите- 
ратуре. Још увек нису преузели школу, што ће се догодити 
знатно касније. Гундулић је основну школу похађао код 
свештеника а затим хуманистичку гимназију у време када 
су у њој предавали неки од веома учених људи и писаца. 
Један од њих био је Петар Паликућа, свештеник, песник и 
преводилац: имао је префињено осећање за народни језик 
којим се у Дубровнику говорило и писало, па је и као учи- 
тељ и као писац развијао код својих ученика љубав пре- 
ма „словинском“ језику. Други је био италијански песник, 
који се настанио у Дубровнику, Камило Камили, велики 
поштовалац писца и аутора поетике о епском песништву 
Торквата Таса (Камили је, као изврстан познавалац Та- 
совог дела и начина певања, допунио његов Ослобођени 
Јерусалим са пет певања). Нема сумње да је он на своје 
ученике пренео и знања о Тасу и љубав према његовом 
делу, што је касније дошло до изражаја у Гундулићевим 
књижевним интересовањима. На Гундулићево васпитање, 
на његово упућивање у религију и на његово узрастање 
имали су утицаја и исусовци. Они нису били његови не- 
посредни учитељи, али су и његов поглед на свет и њего- 
во дубоко религиозно осећање великим делом формирани 
под утицајем њихових учења и проповеди. Претпоставља 
се да је, повучен и ненаметљив, у то време понео надимак 
Мачица. Године 1608, по уласку у Велико веће, отпочела 
је његова службена каријера: обављао је разне дужности 
за које је у Већу био биран, као службеник царине (1612), 
капетан ноћи (1613, 1615, 1616, 1618, 1623), надзорник мага- 
цина с оружјем (1614), службеник за добављање жита (1617, 
1623), конзул апелације (1621, 1624, 1625, 1629), приватни и 
општински адвокат (1623, 1626, 1627, 1632), чиновник др- 
жавног рачуноводства (1633), службеник Велике царине и 

члан Већа умољених (1634), криминални судија и конзул 
цивилних послова (1638) и др. Двапут је био кнез у Кона- 
влима (1615, 1619). И поред општег суда о његовој тихој и 
повученој природи, акта о његовом службовању као кне- 
за показују да је био оштар и озбиљан, а службе које је 
обављао, већином правничке природе, посредно говоре о 
његовим способностима за одређене врсте послова. Иако 
је у записницима Већа забележено да је плаћао казне због 
изостајања са седница, своје службене обавезе је извршавао 
ревносно. Истовремено, непрестано је имао и личних оба- 
веза везаних за сопствену економију, око имања, продаја 
и разних трансакција које су биле последица ослабљеног 
материјалног стања породице. И поред тога, књижевно- 
шћу се бавио непрестано и посвећено, приређивао издања 
својих књига (1621, 1622, 1623, 1633) организовао позориш- 
не представе својих драма и у младости и 1628, пратио 
гласове и извештаје о историјским догађајима у Европи. 
Иако није дочекао да његови синови одрасту, сачувала се 
књижевна атмосфера његове куће заједно са књигама и 
рукописом Османа, и на њих се пренела наклоност према 
писању. Двојица од његових синова, који су иначе били у 
војним службама, Франо и Мато, оставили су дневнике 
са путовања (Мато је као поклисар Републике путовао на 
Порту и у дневничким белешкама са тога путовања писао 
је „о положају хришћана у Босни, Србији и Хрватској“). 
Трећи син Шишко бавио се поезијом и драмским радом, 
као и његов син Џиво, који је био песник. 

Када се 1621. године појавило у Риму прво Гундули- 
ћево штампано дело, препев седам покајничких псалама, 
Пјесни нокорне краља Давида, назван је „краљем илирске 
поезије“ (тевет Шупеј саптии5), пре него што је написао 
и једно од три велика остварења по којима је заузео сре- 
дишње место у дубровачкој барокној књижевности, Су- 
зе сина размешнота, Дубравку и Османа. На почетку ове 

књиге објављена је Гундулићева посвета властелину Ма- 
ру Мара Бунића, датирана годину дана раније, 1. октобра 
1620. Садржала је важне податке о његовом дотадашњем 
књижевном раду, без којих би, да их сам није саопштио, 
у највећој мери остали непознати. После посвете следило 
је десетак похвалних песама аутору, односно препеву пса- 
лама, у којима су његови савременици, Џиво Палмотић, 
Шимун Златарић, Антун Кастратовић, Кристо Џиљатовић, 
Виктор Бесаљи, Винченцо Салвацати и анонимни песници, 
од којих би један могао бити Хорације Мажибрадић), под- 
једнако хвалили и величину теме и Гундулића. Средишњи 
део књиге чинио је препев псалама (6, 31, 37, 50, 101, 129, 
142) а на крају је аутор додао и побожну песму Од величан- 
става божјијех. Књига је била вишеструко значајна: њом 
је песник заокружио дотадашњи књижевни рад; од свих 
до тада написаних дела начинио је избор од само два, оба 
религиозног садржаја, и штампао их у њој; објаснио је раз- 
логе зашто у том тренутку не објављује своја друга дела 
указујући на тај начин, имплицитно и на један од видова 
своје барокне поетике; себе је одредио као „крстјанина спи- 
јеваоца“ и нагласио да је отпочео са писањем „светијех“ и 
„божанственијех“ песама, „какве су ове Покорне“ и најавио 
препев Тасове епопеје Ослобођени Јерусалим. У то време 
је, вероватно, већ састављао религиозно-рефлексивни спев 
о покајању Сузе сина размешнола, чије је појављивање сле- 
деће године у Венецији деловало као потврда свега што је у 
Пјеснима пиокорним изрекао. Показало се да је то Гундули- 
ћево опредељење да се окрене светим темама, иако дубоко 
искрено, ипак било израз његовог тадашњег расположења 


16 у једном катрену који је саставио „Незнани“ садржана је барок- 
на алузија на Гундулићево презиме – „од ПЛАВИ носи име“ – иста она 
коју је, као досетку (гондола-плав), Мажибрадић употребио у Посланици 
Плавковићу, упућену две-три године касније, 1623. 


Историја дубровачке књижевности 301 


и да није било преломно како је изгледало. Његово даље 
књижевно стварање, после 1622, иако је он, носећи у себи 
барокни дуализам, увек остао у суштини „крстјанин спи- 
јевалац“, било је окренуто световном животу. То потврђују 
сва дела на којима је радио после Суза сина размешнота: 
испевао је једну надгробницу капетану Матији Мартини- 
ју 1627, славећи у три строфе његове ратничке подвиге у 
борбама против Турака; написао је пасторалу Дубравка, са 
пуно шароликости, музике и игре и приредио њено извође- 
ње с пролећа 1628. у Дубровнику, највероватније на дан по- 
свећен слављењу дубровачке слободе; објавио је 1633. једно 
од дела које је припадало „породу од тмина“, мелодраму 
Аријадна; тодинама је, до краја живота радио на обимном 
историјско-романтичном епу Осман пратећи историјска 
збивања и световни живот. 

У посвети пред Пјеснима покорним краља Давида, 
образлажући мотив зашто се определио да само нека де- 
ла објави, и то она са религиозном тематиком, Гундулић 
је навео шта је све до тада написао и коликог је успеха 
имао. То су биле „безбројне“ песме, „таште“ и „испразне“, 
и десет драма. Поделио је сва до тада настала дела на „по- 
род од тмине“, то јест на она са световном тематиком, и на 
„пород од свјетлости“, са побожном темом. Дајући преглед 
дотадашњих својих разноврсних дела – „разлика сложенја 
моја“ – која назива „породом од тмине“ и која у том часу 
нема намеру да штампа, Гундулић, у основи, даје детаљан 
садржај свог дотадашњег рада. Из тог прегледа се види да 
је Гундулић до тада имао за собом велику збирку, или ви- 
ше њих, песама („многе“ и „безбројне“) и да је био плодан 
драмски писац. До 1620. написао је десет драма у стиху, 
у жанру који је тада стицао све већу популарност: то су 
биле мелодраме и мелодрамски балети, са митолошком те- 
матиком (осим једне драме). Навео је њихове називе, па се, 
будући да су сачуване само четири, може реконструисати 

тематски оквир његових интересовања: Галашеа, Дијана, 
Армида, Посвешилиште љувено, Прозерпина урабљена, Че- 
рера, Клеопатра, Аријадна, Адон, Кораљка од Шира. Све 
су извођене на дубровачкој позорници, а како су се пред“ 
ставе углавном изводиле у време поклада, то би значило да 
је неколико година испуњавао репертоар. И за песме и за 
драме навео је да су биле веома популарне и да су се „на 
очитијех мјестах“ (алузија на отворену позорницу, на којој 
су пред Кнежевим двором игране представе) са великим 
успехом „с велицијем славам приказивали“. 

Књижевни рад је без сумње започео писањем песама 
још у школи, на латинском језику, како је ондашњим про- 
грамом било предвиђено. То је могао бити само подстицај за 
касније бављење поезијом. Колики је био обим његове ране 
поезије, не може се више утврдити, јер она није сачувана, 
нити је могуће нешто ближе сазнати које је све врсте песама 
писао. Да су биле многобројне и да су биле цењене јасно 
је из његових речи, и још више из хвала које су његовим 
стиховима упутили савременици називајући га „краљем 
илирске поезије“. Мислили су они у првом реду на препеве 
псалама и на побожне стихове, али и на „безбројне пјесни 
таште и испразне“, које су већ читаву деценију кружиле у 
преписима, на „говор сладак“, „злате усти“. О којим је пе- 
смама реч одговор се крије у једној песничкој посланици 
Хорација Мажибрадића Гундулићу (Орацио Мажибрадић 
Плавковићу, 1623), у којој барокним тоном изричито хвали 
његову љубавну поезију 


видјех пјесни од љубави 
вриједнијех, вриједнос тва што пише... 


позива га да је штампа и предвиђа јој велики успех, Иако 
Гундулићеве збирке поезије нису познате (можда је и сам 


џ Сачуване су: Аријадна, Прозерџина ућрабљена, Дијана и Армида. 

неке од њих уништио, а известан број се могао изгубити 
међу анонимним песмама у разним рукописним зборници- 
ма), од ње се, осим песме Љубовник срамежљиви (духовити 
спој препева три песме Ђ. Претија), сачувао значајан број 
стихова или читавих љубавних песама које је унео у своја 
друга дела, у Дубравку и у Османа. Љубовник срамежљиви 
(настао око 1620, будући да је Претијева збирка објављена. 
1619) монолог је стидљивог љубавника, испеван у катренима 
(у близу 300 осмераца), у којој Гундулић, користећи и ком- 
бинујући три особине Претијевог „љубовника“ – стидљиви, 
тајни и посшојани – чији је даљи извор био у Овидију (Фе- 
дрино писмо Хиполиту), досеткама и разиграним стилом, 
без сензуалности и ласцивности, показује да је представник 
претизма. Све одлике које су се испољиле у овој песми по- 
тврдиле су се и на свим оним местима на којима је у Осма- 
ну певао о љубавима својих јунака, то је чинио у најбољем 
маниру барокног песника. 
Заједно са поменом похвала и успеха које су доживе- 
ле његове песме, Гундулић је говорио и о својим раним 
драмама. Са десет мелодрама, написаних и изведених до 
1620. године несумњиво да заузима авангардно место међу 
ауторима који су у дубровачку књижевност уводили ову 
карактеристичну и само у том времену неговану драмску 
врсту. Истина је да је прва датирана дубровачка мелодрама 
била Еуридиче Паскоја Примовића, титампана 1617. године, 
али бројност Гундулићевих драма које су настале до 1620. 
упућује на претпоставку да су неке од њих могле бити и 
старије од Примовићеве. Иако је већина драма изгубље- 
на, из њихових наслова се види где је био извор његових 
инспирација. Биле су то античке митолошке приче, што 
је нарочито за први период развоја мелодраме било карак- 
теристично, ређе историјске личности (Клеопатра), као и 
епизоде из италијанских ренесансних епова (за Армиду је 
нашао извор у 20. певању Тасовог Ослобођенот Јерусалима). 

Свим мелодрамама и мелодрамским балетима заједничка 
тема је била љубав (Посвешилиште љувено је посвећено 
жртвенику љубави), а средишње личности у свакој од ме- 
лодрама биле су јунакиње опседнуте љубављу, страшћу, 
патњом или радошћу и уживањем. Популарношћу се, по 
свему судећи, издвајала мелодрама Аријадна (са темом о 
великој Аријадниној љубави према Тезеју, о драматичном 
преокрету, о Баховој опчињености њом и њиховом сједиња- 
вању у љубави), коју је, на наговор многих пријатеља („међу 
мнозијем пријатељима који мене свјетују и љубежљиво силе 
да Аријадну моју на свијет будем приказати...“) Гундулић 
једину и објавио 1633. у Анкони. Издање је садржало посве- 
ту Марину Тудишевићу, који је био најупорнији у молбама 
да се драма објави, зато што је он ову драму са својом по- 
зоришном аматерском дружином изводио и био заслужан 
што је Аријадна „с велицијем славами би јур приказана у 
нашему Дубровнику“. Са великим разумевањем за значај 
који за једну драму има њено извођење, скромно је додао 
да је она од њега била само „зачета“, а од стране извођача 
„урешена и прослављена“. После кратке прозне посвете об- 
јављена је похвална песма Џива Бунића, у којој духовитом 
барокном бравуром Гундулићу прориче вечну славу („твој 
ловор... зелен је увик“), а потом кратки прозни садржај дра- 
ме, која је била у основи слободна интерпретација либрета 
Отавија Ринучинија (Атаппа). Састављена од пролога (60- 
га Апола) и пет чинова, испевана у осмерцима и дванае- 
стерцима, песничким сликама, мелодрамским акцентима 
и нарочито лакоћом осмераца погађала је несумњиво укус 
публике. Друга сачувана мелодрама Прозгриина уграбље- 
на, у три чина, своју занимљивост и актуелност је дугова- 
ла већим деловима намењеним музици и певању (хорови), 
звучним и визуелним ефектима (персонификација реке, ехо, 
Меркурио излази из пакла, Аретуза излази из реке) што 
је подразумевало озбиљнији музички ангажман неког од 


= 

савременика и постојање извесне позоришне машинерије. 
Кратки мелодрамски балети Дијана и Армида, који су могли 
бити и интермедији, били су испуњени нумерама балета, 
стилизованих игара и певањем. 

Препев псалама, који је најављен као прекретница у 
Гундулићевом стваралаштву, што је несумњиво пратило 
његова тадашња дубоко религиозна размишљања, и који је 
добио највише похвале савременика, био је, за самог писца, 
савладавање једног новог књижевног поступка. Овим пре- 
певом, као и песмом Од величанстава божјијех, испеваном 
у тренутку искреног надахнућа, објављеном са псалмима, 
представљао се Гундулић први пут као религиозни песник. 
За углед је могао имати песнике ХУТ века и непосредних 
претходника који су препевавали псалме (Ветрановић, Ди- 
митровић, Примовић), али како је препев као чин пратио 
поезију одговарајуће епохе, захтевао је нова решења у пре- 
носу библијских стихова. Препевавао је у осмерачким сти- 
ховима, тако што је дворед из псалма замењивао једном 
строфом служећи се често инверзијом. Преузимао је само 
псалам без антифона. Иако је верно пратио садржај псалма 
низом стилских појединости он се удаљавао од изворних 
појмова претварајући их у наглашене фигуре („бељи од сне- 
га“ — „над снијегом побијелити“; „телад“ — „младилитни 
јунчићи“; изјава псалмотворца „не налазим сна“ у препеву 
је лишена лапидарности, разложена и тумачена, па се тако 
у Гундулићевим стиховима нашло и оно чега није било: 


не здружи ме вик сан тихи, 
све сам драге ноћи бдио...). 


Оптерећени уздасима и баналним обртима („душа моја ко 
суха земља за тобом жеђа“ – 


... ах, ма душа с прике згоде 
пред тобом је ко без воде 
суха земља. Боже од неби!) 

на тренутке су се стихови значајно удаљавали од суштине 
оригинала. Но, они су, у часу када су настали, изазивали 
највиши духовни доживљај. А 

Утицај Гундулићевог препева, који је нудио утеху 
грешнику за свих седам најтежих грехова, у оквиру дубро- 
вачке религиозне поезије био је веома значајан. Стилски и 
песнички је религиозне стихове изједначио са профаним, 
што им је обезбедило ново место у савременој поезији. Убр- 
зо после Гундулића, Стијепо Ђурђевић је препевао исте 
нсалме, касније и Баро Бетера!8, док су поједине од ових 
псалама препевавали други песници. Код свих њих осећала 
се веза са Гундулићевим препевом, са његовим књижевним 
изразом, који је у извесној мери мењао оригинал, подра- 
жавали су га у парафразирању, одступањима, у начину ин- 
терпретирања библијских порука које су биле прилагођене 
духу епохе. - 

И поред несумњивог успеха и славе коју је уживао већ 
1621. године и утицаја који је на дубровачку књижевност 
имао од самог почетка, најважнију књижевну улогу оства- 
рио је у епском песништву: у религиозно-рефлексивном 
спеву Сузе сина размешнола и у епу Осман. И у области 
поезије и у области драме било је и других писаца чија 
су успешна остварења могла да се мере са Гундулићевим 
и да их у појединим делима и надмашују. У дубровачком 
барокном епском песништву, ни међу спевовима ни међу 
еповима, ни једно од многобројних дела ове врста, ствара- 
них до првих деценија ХУШ века, није досегло уметнички 
ниво Гундулићевих. | | 

Сузе сина размешнола, са тада најпопуларнијом темом 
барокне књижевности, штампане су, због велике заинте- 
ресованости читалаца за нову књигу прослављеног писца, 


18 Сипепја ђовођиђпа утћи зедат рјезт оа рокоте Раулаоуе 5 уесе 
аригвјећ тотасепја ! гагтиХђапја дићоупђећ, Мепесђа, 1702. 

двапут за две године, 1622. и 1623. Сложена тема покајања, 
која се налазила у темељу филозофије ове епохе, о вели- 
чини Божје милости и њеној надмоћи над сваким људ- 
ским грехом („ер је милост гриха већа“), што се на много 
начина преносило на животне ситуације и било озбиљна 
опомена човеку, прелила се из проповеди у литературу, у 
чију се васпитну моћ веома веровало. Поред многобројних 
побожних несама у којима је размишљање о покори вари- 
рано на разне начине, а ту припадају и покајнички псалми, 
мотивски је уткивано и у дела друге врсте, а са највише 
ефеката је исказивано у краткој епској форми. За предмет 
свога књижевног размишљања о греху и одгонетању тај- 
ни грешне душе Гундулић је одабрао познату библијску 
параболу о разблудном сину, грешнику који је, пошто је 
спознао узроке сопствене пропасти, кајањем изишао на 
пут спасења. 

Гундулићев спев о покајању, у коме су се препознава- 
ли утицаји италијанских спевова сродне тематике (Л. Тан- 
сило), заснивао се на библијској параболи о „изгубљеном 
сину“ (из Јеванђеља по Луки). Био је у облику монолога 
„разметног“ сина, подељеног на три „плача“ (тако их је 
назвао, у барокном трагању за досетком и у сагласју са 
насловом), у којима је опевао три духовна стања главног 
јунака: грех (сарешенје), препознавање и признавање гре- 
ха (спознанје) и кајање (скрушенје). Пред сваким плачем 
налазио се мото из јеванђеља. Проводио је песник свог 
јунака кроз лавиринт греха, кроз искушења и пороке, како 
би младог човека, занетог лагодним, блудним животом и 
привидним сјајем овога света довео до отрежњења и спо- 
знаје да је све што му се нуди безвредно и лажно. Лажан 
је био његов сан о слободи сопствене личности (тако је до- 
живљавао одлуку да, чим је стасао, узме део свога имања 
и оде од куће, а ту слободу је платио губитком свега што 
је имао); лажно је било његово путено уживање – имање је 

потрошио плаћајући привидну наклоност лажне лепотице 
све док није разоткрио да је њена љубав неискрена, да има 
само цену новца, да је она оличење највећих зала – блуда, 
лицемерја, превртљивости и похлепе; лажна је била њего- 
ва вера у трајност било каквог овоземаљског задовољства. 
„Изгубљени“ син је, доспевши до дна, а то је ефектном и 
барокно грубом сликом показано (гладан завиди свињама 
на жиру), спознао да је све на овоме свету пролазно, да 
је земаљски живот кратак и безвредан — „смућено једно 
море“, да је од рођења до смрти само један трен („на хипу 
се бријеме врти“); да је жена оличење неизмерне похле- 
пе и узрок свакога зла; да су сви пред смрћу једнаки, да 
је лепота пролазна, да је трајно само оно што надвисује 
сам живот – Божја милост. Ту милост треба заслужити и 
досегнути послушношћу и покајањем, а награда – вечни 
живот, неће изостати. Било је то Гундулићево чаробно 
клупко које је дао сину „разметноме“ да нађе излаз из 
лавиринта порочног живота. Велика порука спева није 
била само једноставна, алегоријска опомена грешнику, 
ни заклон за пишчева размишљања о пороцима у којима 
је друштво огрезло, није била само посредно моралиса- 
ње намењено савременим младим Дубровчанима да се 
врате правоме путу, како се понекад у литератури упро- 
шћено тумачило. Било је то дубоко размишљање умног 
човека и искреног верника о најсложенијим питањима – о 
смислу постојања и трајања, овоземаљском животу и жи- 
воту после смрти. У Сузама сина размешнота садржан 
је репертоар најважнијих тема које су била суштина ба- 
рока: опште пролазности (времена, овоземаљског живо- 
та, среће, славе, лепоте, младости, свих добара), смрти, 
пред којом су сви једнаки („сви су у лакту земље збје- 
ни“), греха, покајања, блуда, мизогинства (несталност 
женска, притворност, превртљивост, похлепа готово сен- 
тенциозно дефинисана у хиперболи о женској глади за. 

новцем!“). Све то, међутим, није имало таман тон овозе- 
маљског. осећања већ је подигнуто на ниво филозофије 
времена јер писац, као добар хришћанин, није песимиста. 
Неке од ових тема и мотива појављивале су се у поезији 
с краја ХИТ века, још јасније су уобличене код првих ба- 
рокних песника а у Гундулићевим стиховима су добили 
своју коначну формулацију. 

Сузе сина размешнола, спев са наглашеним лирским то- 
новима, испеван је у најбољем барокном песничком стилу. 
Г ундулићеве беспрекорне осмерачке секстине (које је увео у 
поезију), „урешене“ тада свежим, духовитим барокизмима, 
досезале су најбоље тренутке овог песничког стила. Богата 
фигуративност, досетљивост лапидарно сведена у кончета, 
структура стилских украса (као што је четвороструко по- 
нављање једне мисли у оквиру два стиха на почетку спева 


Грозно сузим горк плач сада 
горко плачем грозне сузе), 


снажни ефекти (необичне слике, натурализам, макабри- 
зам) и поред свег претеривања које је било у природи 
барокног израза, били су у служби и јасног и одређеног 
смисла. Ништа што је у то време испевано у Дубровнику 
није тако складно звучало и ништа није толико речито го- 
ворило о човековој узнемирености пред животом и пред 
општом несигурношћу као овај спев. У њему је постигнута 
највиша мера склада између песникових мисли и његових 
речи, између онога што је желео да искаже и начина на 
који је то рекао. По својој савршености, било је то дело 


19 
Да су од злата поља и горе, 


да све ријеке златом теку, 
да је пучина златна море, 
да сај свијет златан реку: 
свим тијем не би стоти дио 
женске жеље напунио. 

које је настало у срећном тренутку када су се поклопиле 
највише тачке Гундулићевих могућности – осећање мере, 
мисаоност, дар, дубока вера и његово умеће да споји мисао 
и реч у савршени склад. Овај спев је, том савршеношћу и 
складом, као најбоље песничко остварење свога времена, 
изборио не само највише место међу другим Гундулиће- 
вим делима већ и једно од највиднијих места у словенском 
бароку уопште. 

Спев је извршио велики утицај на стварање ове врсте 
песништва у Дубровнику. Током више од једног века на- 
стајали су, по угледу на Сузе сина размешнота (подражава- 
њем идеје, функције теме, библијског извора, форме, стиха 
и строфе, стила, барокног дуализма као једног од најмар- 
кантнијих контраста и др.), спевови најзначајнијих песника 
епохе: Џива Бунића и Игњата Ђурђевића о грешници Маг- 
далени, Николе Бунића о Саломи и Ироду и др. 

Историјско-романтични еп Осман друго је велико 
Гундулићево епско дело, састављено према правилима 
нормативне поетике о епском песништву, у потпуности де- 
финисаној у спису Торквата Таса, али и према ауторовим 
поступцима које је применио у обрађивању епске материје 
(прилагођавањем стандардних поетичких начела идеји епа 
и др.). Тема је била супротстављање хришћана мухамедан- 
ском налету и верском закону који је угрожавао велики про- 
стор словенског света. Опевајући је, уз дату песничку слобо- 
ду, доследно је бранио хришћанску идеју која је подједнако 
припадала и њему лично и општем религиозном уверењу, 
као и свим просторима који су били угрожени турским 
освајањем. О свему овоме он је размишљао и пре догађаја 
који су га подстакли на писање епа. На то је указивала и ње- 
гова намера, у посвети из 1620, да препева са италијанског 
језика Ослобођени Јерусалим Торквата Таса и приближи га 
„свему... словинскому народу“. Вођен хришћанском и сло- 
венском идејом, намеравао је да препев посвети једном од 

тада највећих антитурских и антимуслиманских поборника 
у Европи – пољском краљу Жигмунду Ш. Одговор на пи- 
тање зашто је желео да препева баш Ослобођени Јерусалим 
није тешко наћи. Са овим делом, у коме је опевана једна 
од најтежих епизода из хришћанске историје, добро је био 
упознат јер је и о епу, и о Тасу и о његовој поетици епског 
песништва слушао доста још као ђак Камила Камилија. Та- 
са је поштовао као песника и већ је раније, у мелодрами 
Армида обрадио један део романтичне епизоде из његовога 
епа. Ослобођени Јерусалим, осим тога што је био најпопу- 
ларнија потврда важеће поетике епског песништва и узор 
многим писцима, за Гундулића је био од посебног значаја 
зато што је бранио хришћанску идеју. Пољски краљ, коме 
је желео да посвети препев, већ неколико година је долазио 
у сталне сукобе са Турцима и темељно се припремао за рат 
са њима. Организовао је и чувени Пољски сабор, на коме 
је разрађена стратегија будућих отпора Турцима и муха- 
меданству. Предвиђани и припремани непосредни сукоб 
између Пољака и Турака догодио се у јесен 1621. године 
на Хоћинском пољу крај Дњестра (на територији данашње 
Украјине) и после кратког ратовања окончан је примирјем. 
Пољаке је у борбама предводио син пољског краља, искусан 
ратник краљевић Владислав (врховни војни заповедник био 
је Карло Хоткјевич). Турску војску је предводио такође већ 
славан и успешан ратник, млади турски султан Осман П. 
Иако је овакав исход боја, завршеног примирјем, у коме 
много снажнија турска војска није однела победу, а које су 
Турци сматрали привременим, био охрабрујући за хришћа- 
не, он још увек није њима доносио велике наде. Међутим, 
када је неколико месеци касније, маја 1622. убијен турски 
султан Осман П, те су наде добиле велике размере. 

Млади и амбициозни султан Осман П, дубоко разоча- 
ран исходом битке и љут на јањичаре, који су чинили основ 
његове војске, у чијем је недовољном залагању у боју видео 

узрок што Пољаци нису побеђени, после прекида борби 
одмах се вратио у Цариград. За њега, као и за хришћанску 
Европу, примирје је било равно турском поразу. Распрши- 
ло је његов сан о брзој победи која ће му отворити пут за 
даља освајања света. Одмах је сачинио план да, док преко 
зиме траје примирје, оде на исток и прикупи нову, одморну 
и послушну војску са којом би обновио напад на Пољску. 
Иако је крио циљ свога предвиђаног путовања, изговарају- 
ћи се да се припрема на ходочашће, јањичари су дознали за 
његову намеру, а и иначе незадовољни султаном јер их није 
награђивао онако како су одраније навикли, побунили су се, 
збацили су га са престола, затворили га у чувену Једикулу 
и 20. маја 1622. задавили. 

Оваква смена на турском престолу, неочекивана и дра- 
стична по начину како је изведена, неминовно је морала да 
се одрази и на државне планове; уместо новог похода Ту- 
рака на Пољску, дошло је до склапања мира у Цариграду 
1623. године. После тога Пољаци су могли да буду мирни а 
Европа их је славила као победнике, нарочито младог на- 
следника пољске круне, краљевића Владислава. Чињеница 
да је подвиг (заустављање Турака) извео један словенски 
народ, чему су, истина је, допринеле тренутне околности 
у Турској, за Гундулића је била од великог значаја. Оду- 
шевљени Словен и хришћанин, у таквом расположењу је 
променио одлуку да препевава Тасов еп и одлучио да пише 
оригинално дело и стиховима овековечи пољски подвит. За 
тему епа узео је убиство турског султана Османа П, која је 
подразумевала важну алегорију победе хришћанства над 
мухамеданством. 

Поред историјских, Гундулић је имао и књижевних 
разлога за опредељење да ствара оригинално епско дело. 
Они су били у чињеници да је у бароку писање епа сматра- 
но књижевним послом највишег реда и скоро сваки аутор 
је желео да таквим делом крунише свој литерарни рад. 

Највероватније да је после минулих великих догађаја (Хо- 
ћинског боја и убиства Османа), о чему је Дубровник био 
до детаља обавештен, од важности било и помпом праће- 
но путовање краљевића Владислава, који је доживљаван и 
слављен као хришћански победник, од Варшаве до Рима. У 
то време Гундулић пише еп и на њему је радио до смрти, 
Као што је познато, није сачуван у завршеном облику (или 
није завршен, како се у делу литературе сматра), у облику 
у коме је познат недостају два средишња певања. Рукопис 
је био познат другим савременицима док је песник на ње- 
му радио, о чему има доста потврда у литерарним делима. 

На самом почетку размишљања о композицији епа, што 
је један од великих захтева дела ове врсте са мноштвом ли- 
кова и доста историјских збивања, Гундулић је био усред- 
сређен на велики проблем: како да епску радњу (у чијој се 
основи, поред фиктивних и псеудоисторијских, налазе ре- 
ални историјски догађаји и личности) и своју идеју усклади 
са постојећом поетиком епског песништва. Њене закони- 
тости, које је формулисао Тасо у расправи о епском песни- 
штву, добро је познавао, и било му је свакако и стало да их 
примени. Он их је у много чему и прихватио, али му је од 
почетка било јасно да неће моћи све да примени. Основна 
начела постике, по којој се управљало тадашње епско пе- 
сништво, олакшавала су савладавање обимне епске грађе, 
старала су се о предмету који се опева и о начину како се 
опева а да све служи заједничком циљу, прокламованом још 
од античких теоретичара да је задатак књижевног дела да 
поучава и да забавља. 

Гундулићу је најтеже било да се придржава оних пра- 
вила поетике која су се односила на избор садржаја. Опре- 
дељењем за опевање савремених збивања (Хоћински бој, 
убиство султана), супротно начелу поетике да одабрани до- 
гађај треба да буде из даље прошлости како би аутору било 
остављено што више стваралачке слободе, и за Османа као 

главног јунака, а не за хришћанина Владислава, оглушио 
се о најважнија правила. Показало се да је за Гундулића 
хришћанска идеја била важнија од правила, коју је, на из- 
ненађујући, барокни начин могао да спроведе само ориги- 
налном концепцијом која са предвиђеним постулатима није 
могла да буде подударна. И догађаје, и историјске личности 
и литерарне ликове је у епу слободно мењао и прилагођа- 
вао својој идеји. Његова ингениозна концепција пружила је 
основу и могућност да уместо поједностављеног слављења 
хришћанске врлине преко Владислава, све пребаци на лик 
Османа и од „неверника“ начини жртву и највећег покајника 
који своју смрт прихвата, по хришћанском начелу, као казну 
за охолост и грехове. То је онај „крстјанин спијевалац“, који 
је увек био и остао у Гундулићу. 

Аутору је било лакше да се држи поетике у оним зах- 
тевима који су се односили на форму, односно на начин 
опевања догађаја. Један од њих је предвиђао уношење ро- 
мантичних епизода које треба да се наизглед преплићу са 
историјским збивањима, са којима у суштини немају ника- 
кву везу. Ово правило је поштовао. Поштовао је и све суге- 
стије које су се односиле на песничку форму, а најважнија 
је била да она мора да одговара материји и идеји, да стил 
буде узвишен а тон хероичан. Присећао се низа поступака 
који су олакшавали, почевши од античких аутора (Хомер, 
Вергилије) премошћивање временских и других неусагла- 
шености и недостатака у замишљеној радњи, а то је било 
увођење великих путовања главних и споредних јунака. 
Динамику је уносио у дуга епска приповедања прекидом 
токова радње, ретроспективним представљањем важних 
догађаја, уплитањем херојских подвига јунака народне еп- 
ске поезије, небројеним античким реминисценцијама и др. 

Осман не почиње, како је било уобичајено у епском пе- 
сништву још од Хомера, призивањем муза већ апострофом 
охолости, која је била погубна за младог султана Османа и 

низом рефлексија о променљивости среће и о пролазности 
и тиме је од првог стиха одредио смисао и намену свога пе- 
вања. Свих осамнаест певања која су следила, велики број 
значајних и ситнијих догађаја, десетине ликова који су у 
њима учествовали били су у служби те почетне мисли. Тек 
је после уводне апострофе уследило обраћање музама, о6- 
јашњена је њихова улога и изнет кратак сиже дела. 

Од јасно и сажето назначене фабуле на почетку епа, 
чија радња почиње после прекида боја, догађаји се покрећу 
у два смера, паралелно у ретроспективном и у природном 
току: један је управљен ка остваривању Османових планова 
(упућивање Али-паше у Варшаву да присуствује утврђи- 
вању услова мира, слање Казлар-аге да прикупља девојке 
за султанов харем, припреме за његов одлазак на исток) а 
други у представљању општих догађаја (Хоћински бој). У 
ову основну схему уплићу се догађаји из различитих време- 
на (епом су обухваћена 32 века историје) који су се тицали 
разних народа и земаља. Паралелним током два путовања 
дочарава се Хоћински бој посматран из углова две стране, 
ствара се простор да лик Владислава добије значајно место 
у боју, иако је оно у оквиру реалних збивања било далеко 
мање важно, постепено се мотивише предстојећа Османова 
судбина. 

Водећи ток радње Гундулић је постепено расветљавао 
узрок Османовог пада. Иако су том паду допринеле многе 
реалне околности, песник је у султановој судбини видео 
симболику општег значења: основни Османов грех није 
била његова превелика освајачка амбиција (она се може 
оправдати његовом младошћу и непромишљеношћу) већ 
охолост и зато је морао да страда. Тако је једна важна Гун- 
дулићева идеја, спојена са фабулом, успешно развијена у 
епу и то је једна од битних веза које држе његову богату 
садржину у целини. Еп у целину повезују и друге песни- 
кове идеје и поруке, оно што је песник овим делом хтео да 

постигне: да, пре свега, као хришћанин, прослави победу 
над мухамеданством; да, као Словен, искаже понос што је 
то постигао баш један словенски народ; да, као представник 
духа и хришћанске филозофије свога доба, потврди погуб- 
ност охолости и моћ свеопште пролазности овоземаљских 
заблуда и вредности. 

Историјска основа дела условила је и пишчев однос 
према прошлости. Према савременим извештајима о Хо- 
ћинском боју, према свом познавању историје уопште, на 
основу најновијих објављених историја С. Рација, М. Ор- 
бина, Ј. Лукаревића, али и према народној историји и на- 
родној епици, према предањима и легендама формирали су 
се разни историјски слојеви у епу и представе о блиским 
просторима и народима. У складу са темом, широко је пред- 
стављао пољску и турску историју, од њихових почетака до 
савремених збивања. Савремени токови ове две историје 
почивали су, за песника, на антитези хришћанство — муха- 
меданство, крст – полумесец, потчињавање — слобода, па 
је и читава визија историје ових земаља у епу изграђена на 
тој супротности. 

Гундулићева визија историје у Осману била је много 
шира и сложенија од оне која се односила на актуелне дога- 
ђаје. Он је у тумачење савремених збивања, вођен разним 
разлозима – и литерарне, и политичке, и патриотске, и 
филозофске и религиозне природе – уклопио читаве по- 
вести народа, држава и периода који нису имали никакве 
везе са главним догађајима, Хоћинским бојем и убиством 
Османа П. Певао је о српској прошлости, уплео је фраг- 
менте који су се односили на Дубровачку републику, на- 
водио је догађаје из античке, пре свега грчке историје, из 
персијске, византијске, мађарске, шпанске. Све је то било 
у сенци главних догађаја, али у већини случајева било је 
у служби главне идеје или литерарног поступка у грађењу 
и мотивисању ликова. | 

Од посебне занимљивости је како је Гундулић предста- 
вио српску историју и дао јој велики простор. Била је то, 
претежно, интерпретација онога што је песник сазнавао из 
савремених историја (у највећој мери из Краљевсшва Сло- 
вена Мавра Орбина, потом из Лукаревићевих анала). Други 
песников извор била је народна традиција, нарочито епска 
поезија, која је чувала сећања на најважније догађаје и лич- 
ности из српске историје. Из њих је Гундулић преузео занос 
српском прошлошћу која је била у знаку отпора Турцима 
до краја постојања српске средњовековне државе. То је био 
разлог што Гундулић није имао отпора према овом право- 
славном простору, који је, иначе, као велики католик према 
другима показивао (према Грчкој и Русији). 

У епу је обухватио српску историју од настанка дина- 
стије Немањића до њеног краја – не наводећи све владаре 
– као и период кнеза Лазара и деспота Ђурђа Бранковића. 
Представљање те историје није било само у слеђењу, према 
усменој поезији и историји, познатих података, већ и у сао- 
сећању за трагиком која је пратила судбину средњовековне 
Србије у турским освајањима.29 

Од епских јунака издвајао је Марка Краљевића и Мило- 
ша Обилића, али и друге учеснике у борбама са Турцима (Ј. 
Сибињанина, Змаја Огњеног Вука и др.), о којима је певала 
народна епска поезија. Те бугаркиње он и „препричава“ у 
епу. Од важних догађаја поменуо је Маричку битку и поги- 
бију Вукашина Мрњавчевића, Косовски бој и борбе Ђурђа 


7. ... Од Маре се и од Вука 


славни деспот Ђурађ роди, 
врх рашкога свега пука 
након свекра гди господи. 

Од Ђурђа се и Јерине 
Мара опет кћи родила, 
цић липоте ње једине 


ку обљуби царска сила... (МШ, 449–451) 

Бранковића са Турцима, ослепљење његових синова, осваја- 
ње Београда и др. Косовском боју као судбоносном догађају 
за српску историју Гундулић се враћао неколико пута и све 
реминисценције су се сливале у стихове: „Гласовито поље 
од боја / тди уби Милош цара опака“. 

Са Гундулићевим поимањем и представљањем исто- 
рије у тесној вези је било и његово верско и патриотско и 
словенско осећање. Као хришћанин, забринут за судбину 
„праве вере“, он је био дубоко против свега што је ту веру 
угрожавало; био је непомирљив у ставовима о погубности 
полумесеца, о непоштовању свемоћи Божје, о охолости 
која уљуљкује човека у сновима о сопственој моћи и ве- 
личини, о заблуди да се ишта може догодити без помоћи 
са неба. У питањима вере био је искључив и непомирљив 
(на пример, његов јунак хришћанин не може ни да поже- 
ли жену муслиманске вере без обзира на замамност њене 
лепоте). 

Гундулићев патриотизам и „словинско“ родољубље би- 
ли су сложени и обухватали су неколико ступњева. Обу- 
хваћено је, пре свега, његово снажно патриотско осећање 
према Дубровнику (у то време веома изражајна љубав према 
„родном месту)2!, затим љубав према ближњим Словенима 


око тебе [Дубровника] с оба краја 
словинска је сва држава 


21 Опевајући судбину Ђурђа Бранковића, Гундулић слави Дубров- 
ник, који му је пружио уточиште и његову слободу као највећу вредност: 


Верна друго, са мном ходи 
пут славнога Дубровника, 
гди се госту у слободи 
држи вјера свим велика... 
Ђурађ деспот са свим благом 
у Дубровник да је отишб, 
слободом се штитит драгом... (МШ, 541–548) 

и, најзад, према Словенима уопште. То осећање, познато 
као барокно „словинство“, било је израз припадности ши- 
рој заједници. Он и његови савременици „словинство“ су 
доживљавали као заштиту. У ширем поимању „словинства“ 
највише је мислио на Пољаке, који су у тадашњој истори- 
ји имали, према Гундулићевом осећању, важну улогу. На 
веома занимљив начин су се сплела Гундулићева осећања 
за оне просторе који су пружали највеће отпоре Турцима у 
стиховима у којима је износио визију још већих ослободи- 
тељских подухвата краљевића Владислава и његових рат- 
ника – изгон Турака са освојених простора: 


С друге стране под оклопјем 
Радовилски кнез отиди 
тер на Витош с витијем копјем 
проз Планину Стару узиди, 
Немањићу да Стјепану 
намјесник си круне царске, 
чим под тобом земље остану 
србске, рашке и бугарске. (Х, 177—184) 


Своју основну идеју Гундулић је великим делом засту- 
пао у делу детаљним обликовањем ликова Османа и Влади- 
слава. Све што се односило на њих двојицу заснивало се на 
супротностима: један је освајач, други брани свој народи 
своју земљу, један је охол, други је смерни хришћанин, један 
је носилац највише, хришћанске идеје, други мухамеданства 
и хришћанских порока. Али код њих је писац нашао зајед- 
ничке црте које су ублажавале оштре контуре и разлике и 
омогућавале природније деловање сваког од ових ликова 
појединачно. Обојица су млади, високог порекла, племени- 
ти, храбри, амбициозни, лепи, носиоци витешких одлика, 
предводници великих војски. Њихове снаге су готово из- 
једначене. У тој равнотежи Гундулић је нашао основу за 
посебност Османовог лика који је требало да изнесе током 

епа велику идеју. Због тога Осман у епу, иако је доживео 
трагичан крај, није потпуно поражен. 

Османов лик је најсложенији и у књижевном погледу 
најизграђенији. Основ за грађење Османовог лика Гунду- 
лић је имао у његовој краткој али бурној биографији која је 
у целости нашла места у епу. У тај лик писац је поступно 
уткивао један по један податак из живота (од доласка на 
престо у дечачким годинама, преко описа ратних подухва- 
та, младалачке одважности и храбрости, до часа када је 
постао жртва и до убиства) преко којих се уздизао до глав- 
ног јунака. Посматрао га је не само као турског освајача, 
љутог поборника своје вере. Бавио се свим цртама његовог 
лика и његовим поступцима, пороцима и охолошћу, који 
су умногоме били одређени његовом младошћу и неиску- 
ством; те су црте постепено постајале људске, доносили су 
их живот, догађаји и несрећне околности, његова природа 
и његова младост. Када је у Гундулићу „словинску“ и хри- 
шћанску мисао потиснуо писац, сводећи несрећног Османа 
на људску меру, могао је од њега да ствара главног јунака. 
Та животност је била највећа Османова предност над бле- 
дим ликом Владислава. 

Епски ток радње и спровођење амбициозне идеје, у 
складу са поетиком и искуством епског певања, прекидају 
или се са њима преплићу романтичне епизоде. Њихова је 
улога била одређена: требало је да буду привлачне и за- 
нимљиве, да читаоца забаве романтичним заплетима и да 
ублаже озбиљност епске материје. Гундулић је смислио три 
такве епизоде и настојао да их што природније уклопи у 
токове радње. У средишту сваке од њих је судбина једног 
женског лика (а то је укључивало и нове мотиве, женску 
лепоту, несрећне љубави и др.), Соколице, Крунославе и 
Сунчанице; прве две су имале љубавне садржаје; трећа је 
била у склопу Казлар-агиног плана за одвођење најлепших 
девојака у султанов харем и везана је за тобожње потомке 

Ђурђа Бранковића и околину Смедерева. Епизоде су до- 
дале романтичну црту историјском (и псеудоисторијском) 
садржају. 

Гундулић је еп замислио у двадесет певања, у складу са 
симетријом која се у овој врсти песништва подразумевала. 
Писао га је у осмерцу, карактеристичном стиху за дубровач- 
ку барокну поезију. На епу је радио дуго и стрпљиво како не 
би у вишеструком праћењу паралелних радњи и у мешању 
догађаја из различитих епоха у великом временском распо- 
ну дошло до конфузије, недоследности и сл. Радећи дуго, 
током више година, стално је морао имати на уму да одржи 
прави однос између стварних и фиктивних збивања, ликова 
и ситуација, да увек мотивише и оправдава основну идеју, 
да не начини нелогичне пропусте. Ток главних догађаја, 
иако су неки представљени ретроспективно и укрштали се 
на више хронолошких нивоа, рекапитулацију историјске 
прошлости одређених народа и земаља у целини је завршио 
и заокружио. По идеји (од апострофе охолости на почетку, 
до казне охолог Османа и његовог покајања као потврде те 
идеје), по епским токовима радње, по потпуној изграђено- 
сти главних јунака, мотивисаности свих поступака, по по- 
етичкој сигурности и изграђености – Осман је целовито и 
довршено дело.22 Једино у романтичним епизодама (према 
сачуваној верзији преписа рукописа) нису разрешени запле- 
ти. Такав рукопис остао је после његове смрти. Покушало 
се са његовим објављивањем, постао је веома популаран и 
преписиван, утицао је на све дубровачке епске песнике то- 
ком ХУПи ХУШ века, а објављен је тек почетком ХТХ века. 

Посебност овоме епу даје филозофија времена у коме 
је настао и која се у њему одражавала. То је барокни по- 


=) литератури је још у ХТХ веку било претпоставки да је Гун- 
дулић написао два епа, један о Владиславу, други о Осману и да се, 
приликом њиховог накнадног спајања, појавила празнина. То је било 
једно од тумачења зашто у епу недостају два певања. 

глед на свет у коме су, у односу на ренесансу, успостављене 
нове духовне вредности. Преживелост ренесансе и њено 
природно одумирање, нови друштвени и економски усло- 
ви који су узнемиравали човека и чинили га несигурним, 
уз све веће и свестраније ангажовање цркве успели су да 
та окрену новом поимању света, заборављеним идеалима 
и новом односу према самоме себи. На више места у епу, 
разним поводима, најчешће или да потврди своја уверења, 
или да се одреди према личностима и њиховим поступци- 
ма, Гундулић је рефлексијама износио своје филозофске и 
животне ставове. Доминантна је била мисао о свеопштој 
пролазности а на њу су се надовезивале, или су једна из 
друге проистицале, о непостојаности материјалног, о моћи 
времена, о свести да је живот на земљи само пролазна фаза 
у чекању заслужене награде на небу. Био је то својеврстан 
барокни медиевизам. Гундулићев поглед на живот се ши- 
рио (рефлексије о владању и владарима и др.), али је и даље 
остајао у барокним оквирима. Међутим, када би се прибли- 
жио стварности, Гундулић се спуштао у сам живот, пои- 
стовећивао се са идеалима своје средине, са непосредним 
људским осећањима, и тада су његове дефиниције појава, 
чак и када им формулације нису биле оригиналне, исијавале 
као зрна мудрости из стихова: тако је певао о непостојано- 
сти среће („коло среће уоколи / вртећи се не пристаје“), о 
опасности коју носи младост, „ташта и плаха“, неопрезна, 
о лепоти и њеној снази и погубности, о љубави и др. О 
складу ових дефиниција неоспорно говори чињеница да је 
велики број тих стихова „изишао“ из Османа и кружио као 
општа мудрост, а велики број њих су други песници унели 
у своја дела. 

Гундулић је до последњег часа радио на епу, посебно 
на језику и на стилу. Гундулићев песнички језик је изузетно 
богат. Карактерише га обиље стилских фигура, најчешће 
међусобно спретно испреплетаних, добро и духовито сро- 


Историја дубровачке књижевности 323 


чених. Најчешће су међу њима оне које су, према барокном 
укусу, имале да изазову код читалаца изненађење својом 
упадљивошћу, необичношћу, претераношћу, досетком, 34- 
тим античке реминисценције, прећутни цитати, сентенце и 
пословице и сл. Изграђен барокни песнички израз у Осману 
умногоме је био основ певању током целе епохе и обележ- 
је дубровачког барокног песништва. Карактеристичан тон 
песничком језику Османа даје и лексика епске и лирске 
народне поезије, која је већ давно пре Гундулића ушла у 
израз ауторске књижевности. Било је то делом под утицајем 
који је епска поезија уопште имала на ово дело. До израза је 
дошао у ликовима јунака, у њиховим многобројним конвен- 
ционалним епским цртама, у реминисценцијама на лично- 
стим догађаје из народне епике; осећа се у парафразирању 
„попијевки“ и „бугаркиња“, у навођењу легенди, предања 
и народних веровања, призивању традиције, у преузимању 
низа поступака народног певача и стихова, сталних места, 
синтагми и појмова (жарко сунце, сиње море, руса тлава, 
врани коњ, ведро чело, сухо злашо, бијели ћрад, љуша рана, 
љуша змија, вишо копље, рујно вино и др.). Додир са на- 
родним певањем био је природна последица јединственог 
доживљаја епског света у целини. 

Стваран у време процвата барока, Осман је происти- 
цао из специфичног начина представљања поетског света. 
Израз је Гундулићевог хришћанског и „словинског“ осећа- 
ња, израз патриотизма у најширем поимању свега што га 
непосредно окружује и до чега му је стало, његових идеја 
о врлини и греху, али и израз најдубљих личних мисли о 
животу, свету, човеку и самоме себи. За све то изналазио 
је најсадржајније песничке слике и спајао их у целину која 
у књижевном погледу најпотпуније представља барокну 
епоху. 

Током писања Османа, којим је у потпуности био за0- 
купљен, Гундулић је направио један прекид, када се, 1628, 

вратио драмском раду и када је настала његова најважнија. 
драма Дубравка. Определио се за жанр пасторале, која ви- 
ше није могла својом традиционалном формом да одговара 
новом времену, у коју је спонтано унео велики број новина 
примерених мелодрамама. Пасторала са мелодрамским еле- 
ментима била је најпогоднија за алегорију, у којој је садр- 
жана основна пишчева мотивација. Наизглед лака, ведра, 
пуна музике и игре, народног расположења, замишљена у 
сликовитом аркадском амбијенту (уз учешће разноликог 
света, пастира, вила, сатира), намењена прослављању Дана 
слободе у Дубровнику, Дубравка је уистину, по ауторовој 
замисли, алегоријом заклоњена слика дубровачког друштва 
и живота, на које је гледао озбиљно и критички. Спољашњи 
слој драме сведен је на радњу везану за свечани тренутак: 
по традицији на светковини у дубрави додељује се најлепша 
вила најлепшем пастиру, то су Дубравка и Миљенко, али 
мешањем ружног и старог Грдана, који је подмитио судије, 
очекивани ред је изокренут; срећом, уз учешће старих сло- 
венских богова, заплет се окончава праведно и срећно, што 
је у целости било по мелодрамској шеми. Унутрашњи слој 
драме био је Гундулићев глас о своме времену. Оквире драме 
је искористио да изнесе истине о Републици и о суграђани- 
ма, о ослабљеном општем моралу, о подмитљивости суда и 
бескрупулозности судија, о робовању злату, о расипништву, 
младима, распусним и охолим господарима, лакомисленим и 
нерадним женама и сл. Гундулића је као властелина посебно 
мучила угроженост племства које је било у опадању, поредио 
је стара добра времена стицања, рада и напретка са својим 
временом у коме је видео суноврат; био је непопустљив у 
противљењу „женидбама несличним“ („разлика племена, 
имања и доба“), мешању властеле и грађана (пропраћено 
сликовитим поређењем са јармом у који је упрегнут „с јун- 
чићем во велик“). Све је то требало да буде велика опомена 
да несклади сваке врсте могу да угрозе оно што је одувек 

Дубровнику било најсветије – слободу. Два слоја драме су 
се на крају сједињавала у дубоком осећању патриотизма, у 
свечаном химничном величању не само дубровачке већ чове- 
кове слободе уопште („О лијепа, о драга, о слатка слободо!“). 
| И поред озбиљне поруке коју је у себи носила, Дубрав- 
ка је била намењена слављењу радости и живота. У њој 
има дражи правог аркадског амбијента, лиричности, тона 
ондашње љубавне поезије у исказивању нежности, одјека 
пастирских разговора из еклога (препознају се трагови чи- 
тања Држићеве Тирене, из које су преузети неки призори и 
лик сељанке Стојне, Тасовог Аминше, Гваринијевог Вернот 
пастира), доста слободе са којом се додирују еротске теме 
(„Ракле ми двије дуње дарова из недри“), има двосмислено- 
сти у наговештајима љубавних жеља и сл. У стиховима (два- 
наестерци, осмерци, петерци) има маринистичких обрта, 
претераности и наглашене реторике. У постизању општег 
утиска, који аутор, поред свих високих идеја није губио 
из вида, значајно место је заузимао хумор. Комичне сцене 
су везане за појаве сатира и сатирица, који су изазивали 
смех грубим реализмом, призвуком пародије, карикирањем 
идеализованог живота, резоновањем које је одударало од 
углађених стихова и плачних излива осећања. Као целина, 
Дубравка носи у себи слику друштва и времена, људских 
нарави и пишчеве забринутости, истовремено она је књи- 
жевни одговор на захтеве барокног позоришта у коме су се 
пред правом мелодрамом повлачиле последње идиличне 
пасторалне сцене. Изван драмских особености, њене вред- 
ности су у уздизању људских врлина и осуди порока и, више 
од свега, у величању слободе, које по искреном заносу спада 
међу најбоље дубровачке патриотске стихове. 


У периоду успона барокне књижевности у Дубровнику, 
до половине ХУП века, у литературу су ушли сви важни 
жанрови епохе, пародија петраркистичке лирике, марини- 

стичка љубавна поезија са изненађујућим новим и бизар- 
ним темама, али ограниченог обима, побожна поезија која 
се песничким изразом изједначила са световном поезијом, 
препеви псалама, комични и побожни спевови и епопеја, 
створена према новој, важећој поетици епског песништва, 
потпуно нова драмска врста – мелодрама са мелодрамским 
балетом, Том процвату и успону допринео је и Џиво Бу- 
нић (1592–1658), најистакнутији дубровачки барокни ли- 
ричар. И као државник и као писац био је једна од најмар- 
кантнијих личности свога времена. У деценијама велике 
нестабилности и узнемирености дубровачког племства, које 
су до пуног изражаја дошле у Гундулићевим алегоријским 
изразима забринутости у време материјалног опадања, као 
и опште духовне угрожености, деловање Џива Бунића је, 
бар за неко време, уливало наду да се у друштву могу очу- 
вати оне вредности до којих се тада још увек, без икаквих 
уступака продору других снага (грађанског сталежа), др- 
жало. И поред тога што је био истакнути песник и висо- 
ко цењен од својих савременика, Бунић је првенствено био 
окренут држави и очувању највећих моралних и духовних 
вредности а песничко стварање, које је било плод изрази- 
тог дара, попуњавало је само део његовог личног живота. 
Јаче но у другим временима била је изражена потреба за 
очувањем аристократског устројства и поретка, отаџбине, 
слободе, вере, морала као одбраном пред свим оним што их 
је нарушавало. Бунић је учествовао у томе. За разлику од 
крајње конзервативног Гундулића који је ту врсту осећања 
често исказивао у ламентима, рационални Бунић је настојао 
на активном превазилажењу проблема. 

Бунић је припадао познатој и разгранатој властеоској 
породици која је у свакој генерацији имала представника у 
свим управним телима Републике. Образовање је стекао у 
дубровачкој хуманистичкој гимназији, у годинама када ју 
је похађао и Гундулић, и стицао иста знања о књижевно- 

сти која им је посвећено преносио Камило Камили. Бавећи 
се, од пунолетства па надаље породичним пословима, тр- 
говином, поседима и др., већ је као млад стекао поверење 
властеле и почео је да обавља важне државне службе (као 
кнежев викар 1616, приватни и државни адвокат 1615, град- 
ски судија, 1619; 1622. упућен да на подручју Егејског мора 
обезбеди жито за Републику, уследиле су и најважније дуж- 
ности од када је постао члан Већа умољених 1628, Малог 
већа 1638; пет пута је био кнез Републике, 1642, 1645, 1648, 
1651, 1657). О његовој озбиљности и угледу сведоче најод- 
говорнија задужења која су се тицала озбиљних проблема 
у друштву тих деценија: године 1630. са двојицом племи- 
ћа Михом Растићем и Михом Бунићем добио је задатак да 
истражи узроке опадања дубровачког племства, које није 
само материјално и биолошки пропадало већ је губило на 
угледу (непосредно сведочанство, поред многих официјел- 
них аката, чувају анонимне комедије ХУП века у којима се 
исмева властела, чега у претходном веку није било), пред 
крај живота био је члан комисије чији је задатак био да се 
стара „о моралу и наравима“ Дубровчана и др. Његова по- 
свећеност највишим идеалима Републике сажета је у само 
неколико речи његовог тестамента, којима, у аманету си- 
новима, као највеће вредности издваја „породицу, отаџбину 
и слободу“ 23. 

Књижевни опус Џива Бунића није обиман. Чине га 111 
песама (љубавне песме, пастирски разговори, шаљива пе- 
сма Горитак, пригодне песме, религиозне, религиозно-ре- 
флексивне) и религиозно-рефлексивни спев Мандалијена 
покорница.>“ Свом песничком зборнику, за разлику од до 


23 Д. Павловић, Иван Бунић, дубровачки песник ХКП века, Прило- 
зи за књижевност, језик, историју и фолклор, 1940, ХЈХ, 35—59. 

24 рјеја Рћуа Витба Рисзба, ЗРН ХХУХ, ЈА2АЈ, Тартеђ, 1971. При- 
редио Милан Ратковић. 

тада неодређених или само жанровски означених збирки 
(бјесни разлике, ијесни љувене, ијесни у смрш), дао је значењ- 
ски назив Пландовања и то је прва дубровачка збирка ба- 
рокне поезије која и насловом и саставом говори у име свога 
творца и његове поетике. Овим насловом Бунић је посредно 
одредио свој став према књижевном раду, као чину коме је 
место „у доколици“, па самим тим се определио и поетички 
према улози књижевности. Бунићеве љубавне песме које чи- 
не највећи део његове лирике (75 песама и пет пастирских 
разговора) образују најцеловитију збирку љубавне поезије 
његовога доба. Бунић је својим првим песмама, највероват- 
није љубавним, улазио у дубровачку поезију у време у коме 
је она пролазила први барокни период, у коме је нови израз 
тек тражио своје место. Најзначајнији Бунићеви непосредни 
претходници и савременици нису, у првом реду, били окре- 
нути поезији, нити су од ње, из разних разлога, имали ве- 
лика очекивања. Томе је доприносила околност што се још 
није до краја одвио процес преласка из ренесансе у барок, 
из једне у другу поетику, и што је маринизам као носилац 
нове барокне поезије у дубровачку поезију почео да про- 
дире тек у другој деценији ХМ! века. То су године у којима 
део свог песничког доживљаја света Хорације Мажибрадић 
исказује у духу кончета и досетљивих стилских обрта, али 
још увек не схвата у потпуности барокну поетику, нити је, 
осим нових мотива, ушао у суштину новог правца; други 
песници или немају уопште или имају само мали број пе- 
сама (П. Примовић, С. Ђурђевић, Џ. Палмотић, В. Менче- 
тићу Гундулић своје љубавне песме склања од јавности. 
Повлачење љубавне поезије почетком барокне епохе, делом 
и под утицајем новог доживљаја света и других тема које 
су мотивисале ствараоце (хришћанске, патриотске, исто- 
ријске, моралистичке), са Бунићем је заустављено и он јој 
својим песничким зборником враћа примат у оквиру разно- 
врсног барокног песништва. Бунић је поезију новога стила, 

„теорију и праксу барокног сопсена, централног појма ба- 
рокне постике“ (Фалишевац) у највећој мери упознавао пре- 
ко италијанских песника који су пресудно утицали на њега, 
и на тај начин савладавао важан процес коначног утемеље- 
ња барокног певања у дубровачком песништву. Будући да 
је то био песник са даром, са осећањем за ритам поезије и 
вештину стилске игре на којој се барок уздизао, он је увек, 
без обзира у коликој је мери користио извор, стварао нову 
песму. У његовој поезији се, преко процеса којима је сједи- 
њавао снажне трагове петраркизма и барокни доживљај, 
изграђивао дубровачки барок. Све се то одвијало у оквиру 
његовог песничког зборника, у коме се после подсећања на 
петраркистичку драгу појављивао као контраст идеалној 
жени „златних прама“ нови лик барокне лепоте — „лијепа 
црничица“. У том зборнику често се мењају улоге између 
онога ко пати и воли (сада је то често жена) и онога ко се не 
обазире на позиве на љубав (пастир), неодређени амбијент 
све чешће замењује аркадски, народна метафорика и лексика 
из старог дугог стиха лако се преносе у ритам народне лир- 
ске поезије краткога метра, из конвенционалних, статичних 
двоструко римованих дванаестераца прелази се у ритмичку 
какофонију из које неочекивано произилази склад. Арти- 
фицијелност и фигуративна претераност заједно са конче- 
тима и непредвидивим ефектима преузимају улогу језика 
поезије и поетичног, сензуалност постаје основни начин 
за исказивање осећања. У Бунићевим песмама из ранијег 
периода уочава се да он, трагајући за својим путем у пое- 
зији, поједностављено подражава петраркистички клише, 
апострофирајући Петраркине мотиве, почевши од уводног 
обраћања читаоцима на начин италијанских и дубровачких 
петраркиста, све до Рањине: 


Испразне ме пјесни, кад вас тко упита 
тко с вами тач бјесни и толи махнита... 


330 Злата Бојовић 


Али и поред тога што он није тежио да се ослободи прет- 
ходника, он је песник из другог времена и другачијег при- 
хватања свих категорија, па и љубави, и зато његова уводна 
песма спонтано прави заокрет ка закључној поенти која није 
петраркистичка већ барокна: 


И позна најпослије да лјепос тај мила 
у себи друго није нег земља и гњила. 


У парафразирању петраркистичких мотива или делова Пе- 
траркиних песама (заљубљивање на први поглед опева пара- 
фразом стихова „блажен хипи час..“; мотив „сељења срца“, 
женског срца тврђег од камена итд.) аутор је понекад имао 
у памћењу одговарајуће песме Д. Рањине, Д. Златарића и 
још чешће ранобарокне Маринове прераде тих истих моти- 
ва. То је био начин на који је он, каои водећи италијански 
песници, приступао „обнављању“ старог Петрарке. Добро 
познавање савремених италијанских песника Франческа де- 
ла Вале, Ђиролама Претија, Томаза Стиљанија, Франческа 
Балдучија, Габријела Кјабрере и др. било је основа за његове 
паралелизме у типичним барокним мотивима и песничким 
сликама: поређење охоле лепотице са ружом испод које се 
крије змија (односно, „змија у цвећу“), (пролазне) лепоте са 
цветом који за један дан свене, љубави са ружом и трном; 
жена пред огледалом, као опоменом на пролазност лепо- 
те; „досадно дете“ које омета заљубљеног у љубави („МА 
мила Невенка, устима од меда / цјелива Миљенка, а мене 
погледа“); сан у коме се остварују љубавне жеље или изне- 
верава очекивање итд. Ови мотиви и проширене метафоре 
кружили су савременом италијанском барокном лириком, 
и, преносећи се од песника до песника, добијали су своје 
коначне варијанте у маринистичкој форми која је тада већ 
постајала конвенционална. Многи су се поновили код Ма- 
рина, па је најчешће Бунићев ослонац био баш у њему (Д. 
Павловић). И поред те зависности од најновијег књижевног 

тока маринистичке школе Бунић је, неспутан великим пе- 
сничким амбицијама, управо зато што је поезију смештао 
у простор „пландовања“, а самим тим и сопствене духовне 
игре, следећи спонтано филозофију свога времена, преузете 
и парафразиране мотиве или читаве песме скретао према 
новој поенти, Тако је постајао модеран и нов. Као што је 
поступио у првој песми пред збирком љубавне поезије, то 
је учинио и у завршној о остарелој Јелени пред огледалом, 
која је, по мотиву и развијеним контрастима била типичан 
израз барокне претераности и асоцијација (лепота-ружно- 
ћа, старост-младост, сјај-тама, сећање на лепоту – натура- 
листички детаљи реалне ружноће итд.). Док је код итали- 
јанских узора Јелена била симбол свемоћи љубави, који је 
носио траг сећања на петраркистички идеал, у Бунићевој 
барокној поенти била је метафора за незаустављиву прола- 
зност овоземаљских вредности, као што је женска лепота, 
како дефинише сама Јелена у поруци Парису: 


Така да сам била кад си ме видио, 
ни Троја згорила, нити би ти згорио. 


Форма, а унутар ње песнички језик, артифицијелност, 
сликовитост, богата али и претерана фигуративност, стил- 
ски израз, а у оквиру њега кончетизам, инвентивност, ра- 
зноликост строфа и непредвидивост њихове структуре, што 
је код аутора било у најтешњој вези са полиметријом, били 
су показатељ Бунићевог потпуног припадања маринистич- 
кој школи. Ништа у тој поезији, шире гледано, у односу на 
италијанску, није било ново. И он је, попут Марина, сведе- 
не теме, понекад се опредељујући само за поенту, опевао у 
форми „ситне лирике“ (канцонете) са жељом да изненади 
читаоца. досетком и необичношћу, што је инвентивношћу 
и успевао. Сензуализмом, који је чинио суштину марини- 
стичке поезије, обојио је велики број песама у целини и 
у појединостима; извештаченим песничким изразом, који 

је прихватио, настојао је да обогати утисак. У свему то- 
ме, било је и нечега што је припадало само Бунићу и чи- 
ме се он одупирао својим узорима. Он је у највећем броју 
случајева избегавао крајње слободе и баналности које су 
биле на граници неукуса, изостављао је такве делове из 
италијанских песма које је парафразирао, ублажавао грубо 
непристојне двосмислености и, на тај начин, примеравао 
песничку слику укусу и мерилима своје средине. На сличан 
начин је поступао и у преношењу замишљених љубавних 
призора (Љубмир пева „срамежљивој својој вили / у скуту 
га ка држаше“), у дочаравању женског тела („О снјежане / 
прси избране... прси миле / прси биле, ...ви сте ријека / бије- 
ла од млијека“...) уживања у љубавном заносу, у духовитом 
смишљању необичних стилских фигура и сл. Истовремено, 
све то што је било мање или више понављање маринизма, 
али са Бунићем ново у дубровачкој поезији доприносило је 
утиску о свежини, новини и стилском богатству његове ли- 
рике. Истина је да је са њом и преко ње, дубровачка барокна 
поезија била обогаћена. За Бунића је било карактеристично 
да је у више песама подстрек за љубав пренео на жену, што 
је, осим у ретким случајевима када се појављивао „женски 
глас“, било неуобичајено. У великом делу поезије ослобо- 
дио је жену улоге мучитеља несрећно заљубљеног песника, 
стида, охолости. Она у његовим стиховима често постаје 
носилац изјава љубави, позивања на уживања, оптужби да 
је остављена и др. (Ракле лијена и љувена; Усред иолудна; 
Офовор на Књићу, Покли ме осшави, млаче немили): 


.. Мени се удили, 
пастиру мили, 
млађахан похрли 
тер ме загрли! 
Чин да се смире, 
слатки Љубмире, 
све жеље моје! 

У томе нема ничег више од барокне игре, све је то могло 
бити ствар досетке и ефекат изненађења, али песник је на 
тај начин посредно скретао пажњу на типично барокне ми- 
зогинске призвуке у време када су женска лакомост, изве- 
штаченост, морал били под великом присмотром 


(Свеђ лакома вила ова 
злато иште, злато пита, 
ни ме љуби без дарова, 
без поклона и без мита; 
.. Море оре, сије жале, а хита вјетар плах 
уфања и хвале ко ставља у женах). 


У оквиру наизглед лаке љубавне песме, у којој је за тренутак 
нашло места за позивање на „вијек од злата“, критиковао је 
друштвене и људске мане (похлепу, подмитљивост). Уз ба- 
рокне ламенте („сваку младос бријеме крати“, „о бријеме, 
бјегуће“, „бјежи младос, дни одходе“), сентенце, пословице 
и прећутне цитате и сл., посебно када је све то било више 
ствар његових порука него форме, Бунић је својом вари- 
јантом певања обележио дубровачку барокну поезију свога 
времена. 

Бунић је испевао и један циклус „разговора пастир- 
ских“, који такође припадају љубавној тематици. То је по- 
себна варијанта љубавне поезије, познате већ од песама 
„од кола“ Динка Рањине: љубавни доживљај је смештен у 
пасторални амбијент, са којим су у стихове уношени непо- 
средност слободе коју доноси природа, ритам, лексика и фи- 
гуративност народне лирике, супротстављање „природне“ 
љубави конвенционалној, природне лепоте извештаченој и 
сл. Нови утицај је долазио и из савремене италијанске пое- 
зије. Написани су у дијалошкој форми (Љубдра и Радмио, 
Љубдраћ и Љубмир, Медан и Радаш, Заторко и Дивјак). Испе- 
вани су у двоструко римованом дванаестерцу и посвећени 
су слављењу сеоске идиличне љубави насупрот градској 

извештачености. Сви мотиви су већ имали своје место у ре- 
несансним еклогама, али је барокни разговор обогаћен иди- 
лом, која је наговештавала аркадску компоненту, чиме се 
потпуно одвојио од старе литературе. Иако су „разговори“ 
појединачне целине, повезује их унутрашњи распоред: у јед- 
ном се говори о несрећно заљубљеном, који је жртва женске 
превртљивости и притворности; као контраст, у другоме се 
слави уживање у љубави, у трећем се сједињују оба осећа- 
ња. У оквиру разговора преплитали су се типично барокни 
пратећи мотиви, сентенце, књишке асоцијације („љубав је 
пораз наш“, „млад се ш ње изгуби, а стари залуди“; „шта је 
драже нег љубити“; развијена је алегорична слика „вијека 
злаћеног“ итд). У четвртом разговору (Зорко и Дивјак) 
поново је искоришћен стари контраст, препирање између 
пастира, од којих један слави љубав, а други, коме су драги 
само лов и пас, говори против љубави и вила. Овај „разго- 
вор“ није оригиналан. То је парафраза прве сцене првога чи- 
на Верној пастира Џамбатисте Гваринија која је одговарала 
концепцији читавог циклуса. Тип лирске пасторалности 
Гваринијеве пасторале, неоптерећен идиличношћу, и даље 
је привлачио барокне песнике, иако су утицаји Маринових 
и маринистичких амбијената природе освојили поезију. По- 
пут Бунића, нешто касније, са сличним осећањем за лепоту 
лакоће Гваринијевих стихова препевао је монолог нимфе 
Амарили Габро Цријевић (1622–1663), коју је као засебну 
песму записао и тако сачувао Стијепо Градић. Препевава- 
јући и парафразирајући Гваринија, Бунић је својим стихо- 
вима изворну сцену померио према изразитијем барокном 
стилу. Последња у овом кратком циклусу, била је у основи 
шаљива песма Горштак, из реда пародија слављења иди- 
личне љубави у претходним разговорима. Монолог пастира 
Горштака, са којим је настављен живот шаљивог слева у 
дубровачкој барокној поезији, који је започео С. Ђурђевић, 
а на кога се Бунић угледа, садржи кратку „историју“ сељака 

заљубљеног у вилу, која се не развија као у спевовима, већ 
се брзо завршава његовим отрежњењем од љубави. Комика 
није у опевању љубави већ у драстичном раскораку између 
емоција и баналног исказивања осећања. Осим читаве за- 
мисли, инспирисане Дервишем Стијепа Ђурђевића, у њему 
је порекло и неких других појединости којима је грађен 
и мотивисан лик Горштака: хвалисање пореклом, које се 
истовремено обезвређује>, и лепотом која се дочарава гру- 
бостима („нијесам ни груб тако... / нег што кад се рвућ јако 
/ бих изгрђен од медвједа“). Пут до отрежњења од неприме- 
рене љубави био је кратак јер је у Горштаку преовладавала 
здрава сељачка радна психологија. У Горшшаку поједини 
детаљи указују на непосредно преузимање из Вергилијеве 
Еклоге П (подударности између Коридона и Горштака). Ис- 
певан је у осмерачким катренима (140 стихова). 
Двадесетак религиозних, рефлексивних и религиозно- 
-рефлексивних песама израз су Бунићеве контемплативне 
природе, његове искрене религиозности, барокне филозофије 
и дуализма, који је био у природи ствараоца тога времена. 
Певао је о људским греховима који спутавају живот (Врху 
гријеха, Врху лакомосши, Зазивање трешника), препевао 50. и 
129. псалам који подржавају исту тему (Мазетете тећ, Реиз, Пе 
ртојипаг статау! ад те Ротте), преносио своја размишљања 
о свемоћи Божјој (Свемотујсшво Божје, Милосраје Божје), 
о пролазности овоземаљског живота са завршном поруком 


пусти умрлу туј лјепоту, 
вјекувјечну а загрли 
у умрлом тер животу 
ишти живот неумрли. 

=: Велика сам ја племена, 

славни сви су моји били, 
од кољена до кољена 
грабили су и гусили. 

Рефлексивна поезија која је у бароку често сједињена са 
религиозном била је и код Бунића израз не само личног 
већ општег осећања које је у овоземаљском животу ви- 
дело само потврду опште пролазности. Старо поређење 
живота са бродом на узнемиреном мору метафорично је 
преносило поруку времена, на још посебнији начин иска- 
зану и стиховима 


Буди нам спомена: људска су годишта 
вихар, плам и сјена, сан, магла и ништа 


(Врху смрши) 


Са неколико пригодних песама заокружује се садржај 
Бунићеве поезије. Од књижевно-историјског су значаја по- 
хвална песма уз издање Гундулићеве Лријадне, осмртни- 
це поводом смрти Стијепа Ђурђевића, Матије Мартинија, 
Марије Франа Лукаревића, ода на латинском језику Џону 
Палмотићу у којој му је прорицао вечну славу и похвалне 
стихове Џивом Бунићем Млађим јер га повезују са савре- 
меним песницима. Занимљива је религиозно интонирана 
песма о природној појави – помрачењу сунца (Помрчање 
дана и пак расвануће на 17 дечембра 1631, које је тумачио 
као гест Божје воље. 

Мандалијена покорница, религиозно-рефлексивни 
спев о једној од најважнијих тема барокне епохе – пока- 
јању, припада познијем периоду Бунићевог књижевног 
рада. Чим је настала, постала је омиљена литература са- 
временика, о чему сведоче три издања спева“, а о важно- 
сти теме и уважавању Бунића говори дванаест похвалних 
песама, епиграма и сонета, који су пратили спев. Аутори 
су били поштоваоци његове поезије, међу којима и неки 
од најзначајнијих савременика: Џоно Палмотић, Бернард 
Ђурђевић, Кристифор Џиљатовић, Франо Бобаљевић, Ма- 


26 Настала су у размаку од тридесет година, 1630, 1639, 1659. 

ринко Орбин. Лик библијске грешнице Магдалене био 
је идеалан да понесе строго морално-дидактичку тему 
о греху, спознаји греха и покајању, што је више пута ис- 
коришћено у побожној литератури. По угледу на Гунду- 
лићев спев исте врсте, Сузе сина размешнота, у коме су 
разрешена нека од питања форме (структура, подела на 
три певања која прате три основна стања грешника, би- 
блијски мото на почетку, стих осмерац), испевао је Бунић 
свој спев. Подељен је на три „цвиљења“ која су одговарала 
њеним покајничким молитвама. Од почетка је наглашавао 
побожно-дидактичку намену спева који је био подршка 
врлини и моралној чистоти. Попут Гундулића, спев запо- 
чиње ретроспективним приповедањем о греху (Магдале- 
на се већ покајала за почињени грех). Преко њене сажете 
биографије и историје греха, која се окончава надвлада- 
вањем порока, песник уноси у спев низ савремених тема 
и размишљања: о младости и лепоти које су биле „криве“ 
за грех, о женској сујети и извештаченој лепоти са нагла- 
шеним мизогинством, о распусности и блуду. У барокном 
заносу, док проповеда најдубљу скрушеност, песник доча- 
рава Магдалену као раскошну лепотицу, сједињавајући у 
ефектном контрасту две стране духовне филозофије свога 
времена – профано и свето. Низом појединости спев је 
подсећао на барокну поезију, у њему је било типичних 
мотива и слика из савремене лирике (описи женске лепо- 
те засноване на претераностима; мотив жене пред огле- 
далом; натурализам — „поче грдит драго лице... / сва се 
искубла, сва "крвава – и макабризам у описима и поређе- 
њима којима се постиже ефекат чуда, опомињање да човек 
није друго „нег на земљи земље мало“ и др.). Стилом и 
језиком спев је чинио јединство са Бунићевом поезијом, 
у којој је било артифицијелности, али и префињености, 
клишеа и нових, свежих слика, ефектних кончета, пре- 
теране фигуративности са умноженим и испреплетаним 

фигурама27 које прерастају у праве бравуре, сентенцама, 
прећутним цитатима из Јеђуцке. Са поезијом је кан је- 
динство и лакоћом певања као једном од њених највећих 
вредности. 


Са млађим Бунићевим савремеником Џоном Пал- 
мотићем (1607–1657) дубровачка барокна књижевност се 
ширила и богатила новим књижевним жанровима, посебно 
захваљујући његовом доприносу успону и развоју мелодра- 
ме и дубровачког позоришта ХУП века. 

Барокна драма је у Дубровнику до Палмотића већ про- 
шла један део пута у своме развоју, у погледу садржаја и 
форме и као спектакл. Око организовања позоришних пред“ 
става на почетку ХУП века веома се трудио Петар Бене- 
шић (1586–1642), који је после студија поезије, филозофије 
и црквеног и световног права у Риму и Болоњи, по повратку 
у Дубровник, пре него што је постао свештеник, а потом 
наставио богату црквену дипломатску каријеру у Риму, жи- 
во учествовао у културном животу свога града, о чему је 
оставио непосредне податке његов биограф и блиски рођак 
Стијепо Градић. По њему, није било ни једне представе, као 
ни других свечаности, а да он није пружао помоћ својим 

саветима. Уз његово ангажовање изведена је у Дубровнику 
1610. године трагедија Криси Цезар, исусовца Бернардина. 
Стефонија (први пут представљена у Риму 1597) коју је са 
латинског превео Михо Градић (1580—1634),“> један од 


21 Пример репрезентативне игре речима: 
Надвор свога двора иде 
с дворкињицам дворнијем млада. 
ну је дружбе двориш слиде 
жељнијех дворан свога града. ј 
28 М. Пантић, Барокна представа Стефонијевоћ „Криспа Цеза- 
ра“ у Дубровнику, Студије и грађа за историју књижевности, Београд, 
1980, 1, 23530. 

малобројних дубровачких племића који су почетком ХУП 
века били наклоњени исусовцима. Драму су извели млади 
племићи који су „следећи старе обичаје града, у свој поду- 
хват на сцени унели много духа, труда и амбиције“. Истица- 
но је да представа може да се мери са римском, а сећање на 
њу сачувало се и касније у стиховима Антуна Кастратовића 
(„Маћеха она са свбм моћи / хотје Криспо да је обљуби..“). 
Крајем двадесетих година ХУП века једанаест мелодрама и 
мелодрамских балета П. Примовића и Џ. Гундулића створи- 
ло је одређени тип мелодраме, према италијанским узорима, 
али прилагођен дубровачком стиху и језику, што је несум- 
њиво одређивало степен учешћа музике и односа између 
речитатива и делова предвиђених за певање. Са Дубравком 
(1628) начињен је покушај да се пасторала приближи мело- 
драми, али се мешање пре свега рустикалног амбијента са 
мелодрамским елементима није срећно уклапало, па се у 
том смеру даље није ни развијало. Из тога времена потиче 
Паридов суд (Интромедиј од Париса и од часшира, одно- 
сно Париде суди од шри божице, која је од њих најљеиша 
у дубрави од Иде) Антуна Кривоносовића (1600–1638). 
Потекао је из поморско-трговачке породице, па је и сам, 
после завршене гимназије у Дубровнику, обављао исте по- 
родичне послове. Путовао је Балканом, боравио у Венецији, 
у дипломатској мисији, у Анкони, упознао маринистичку 
поезију на извору, што ће оставити трага у његовом неве- 
ликом делу. Био је у пријатељству са савременим писцима, 
песником Антуном Кастратовићем и Џоном Палмотићем 
који му је испевао доста слободну, младалачку свадбену 
зачинку 1636. године. Бавио се поезијом, а његови биографи 

су убележили да је био „лак на писању илирских песама“. 

Сачувана је његова кратка драма, са популарном мелодрам- 

ском темом о Парисовом суду. Написана је тридесетих го- 

дина ХУП века, под утицајем тада популарног спева Аџон 

Џамбатисте Марина, са траговима читања Дубравке (1628). 

Била је у форми мелодрамског балета са алузијама на са- 
времене теме, са дидактичком поруком (о подмитљивости 
судија, о злату као господару над људским разумом и др.) 
која је оптимистичка, испевана мирним језиком, без мари- 
нистичких претераности. 

Џоно Палмотић је потицао из значајне патрицијске 
породице из које је, стицајем околности, због ране очеве 
смрти прешао у дом образованог властелина и писца, сво- 
га ујака, Миха Градића. Поред школовања у дубровачкој 
гимназији, имао је срећу да у Градићевој кући, заједно са 
његовим синовима (од којих је један писац Стијепо Гра- 
дић) научи много више: подучавао их је правилном изра- 
жавању, природним наукама, обичајном и судском праву. 
Боравак у дому Градића, наклоњеног језуитима и њиховом 
учењу имао је утицаја на Палмотићеве верске и теолошке 
назоре. Неколико каснијих Палмотићевих дела (препев 
исусовачке трагедије о земљи Суева, Суевија Алесандра 
Донатија, две песме и једна ода испеване у част језуите 
Џамбатисте Барђока) показује да је усвојио прагматичну 
филозофију новог католичког реда. После уласка у Велико 
веће, током три деценије обављао је разне службе у Ре- 
публици (приватни адвокат, општински адвокат, конзул 
апелације и др.). У више наврата био је биран за кнеза у 
малим местима, најпре на Мљету (1631, 1634, 1637), потом 
у Конавлима (1639, 1640), где је испевао Гомнаиду; нај- 
дуже је био кнез и поткнез на Ластову (1642, 1645, 1652, 
1654, 1655), на коме је настала Пјесан у хвалу Свешијех 
Кузме и Дамјана. Године 1646. биран је, заједно са пе- 
сником Владиславом Менчетићем за капетана кохорте; 
са песницима Вицком Пуцићем и Франом Бобаљевићем 
извршавао је владине наредбе на Ластову итд. Захваљу- 
јући његовом биографу С. Градићу, као и неким каснијим 
открићима, познато је да је имао надимак Пупица (лут- 
кица), да је био побожан, и велики родољуб. Забележено 

Је да је поседовао редак дар да песме смишља у тренутку 
пе - На – су они који су га слушали једва стизали 
Књижевношћу је почео да се бави још у школи, када је 
састављао прве песме на латинском језику. Писао је песме 
на латинском и на народном језику, сватовске, љубавне 
религиозне, пригодне, сатире, у барокном стилу. Већ су 
његове најраније песме, У смрт војеводе Матије Марфини 
из 1627. и љубавна песма О ријеко, ка шворећ ромоне свим 
миле, у основи садржале барокне досетке. Љубавна песма 
заснована на мотиву огледала имала је своје паралелизме у 
одговарајућим песмама Т. Таса и Џ. Марина. Његове при- 
годне песме биле су знак пријатељства према савремени- 
цима – свадбена зачинка Антуну Кривоносовићу, похвала 
Бунићевој Мандалијени покорници — или израз побожних 
осећања – посвета у стиховима којом је свој препев Кри- 
сшијаде посвећивао шведској краљици Кристини, химна 
Светим Врачима. Неколико његових побожних песама ко- 
је се срећу као засебне, углавном су делови Крисшијаде. 
Испевао је и једну сатиру, под насловом / 'омнаида која је 
била бритки и груби одговор на критику неких његових 
стихова коју му је упутио извесни Соркочевић. Комиком 
карикирањем, домишљатим изненађењима у језику. позај- 
мицама из Дервиша, сатира је настављала традицију одго- 
варајуће дубровачке лирике, а баналности и непристојно- 
сти које стихови садрже могу се само тумачити моделом 
барокног дуализма. И дванаест Палмотићевих песама на 
латинском језику било је пригодног карактера. Биле су то 
опет похвалне песме, латински епиграми уз издања књи- 
га његових пријатеља (понекад је латинска верзија била 
само превод оне на народном језику), или панегирици и 
оде (Бунићевој Мандалијени и самом Бунићу, Џамбатисти 
Барђоку, песме поводом избора за кнеза М иху Градићу, као 
и осмртница, посланица Стијепу Градићу). У свим бвим 

пригодним песмама има доста вредних књижевно-историј- 
ских података (осим о другим личностима, аутор пише и 
о себи, помиње нека своја књижевна дела). 

Средишњи и најважнији део Палмотићевог књижевног 
рада био је посвећен стварању драма. Започео је са Ашалан- 
том, 1629, која је, као и Дубравка (1628), била покушај да се 
у пасторалу уведу мелодрамски елементи. Одмах затим је, 
под утицајем италијанских све бројнијих и све савршенијих 
мелодрама, пратећи модеран театар, прешао на мелодра- 
ме, које ће стварати до краја живота. После Гундулићевих, 
читаву једну деценију мелодраме се нису појављивале на 
позорници. У току четврте и у првим годинама пете деце- 
није ХУП века мелодрама у Дубровнику доживљава пуни 
процват и у жанровској и у тематској разноврсности, васпо- 
ставља се својеврсна поетика прерада и парафраза у кори- 
шћењу извора, издваја се тип псеудоисторијске мелодраме. 
У тим годинама дубровачки позоришни репертоар већим 
делом чиниле су Палмотићеве мелодраме, мелодрамске сце- 
не и балети, а мањим дела његових савременика – Парисов 
суд Антуна Кривоносовића (између 1630. и 1638), Лчи и Га- 
лашеа Џора Палмотића, Дидоне (1646) Јакете Палмотића, 
а при крају Палмотићевог бављења мелодрамама Ио Џива 
Гучетића Млађег, Софронија Вицка Пуцића, обе из године 
када су датиране последње Палмотићеве мелодраме за које 
је утврђено време настанка, Иисиџиле, и Бисерница, и Пу- 
цићева Љубица (1656). 

Мелодрамски опус Палмотићев чини низ од седамна- 
ест сценских дела, већином са податком о години извођења: 
Аталанша, 1629, Павлимир, 1632, Акиле, 1637, Нашјецанје 
Ајача и Улиса за оружје Акилово, 1639, Елена урабјена, 1640, 
Даница, 1644, Алчина, 1647, Лавинија, 1648, Цапшислава, 
1652, Ипсипиле, Бисерница, 1653; недатиране су: Армида, 
Андромеда, Дошастје од Енеје к Акизу њепову оцу, Госши 
трада Дубровника, Глас и Коломбо. 

Теме које су одговарале драмама у којима такозвана 
мелодрамска радња треба да се заснива на трагичним запле- 
тима који се, наглим преобраћањем ситуације, завршавају 
срећно, и у којој треба да буде остварен складан спој између 
музике и текста који се пева (либрето) али и онога који се го- 
вори (речитатив) потицале су најпре из античке митологије 
и књижевности, потом из романтичних епизода ренесан- 
сних епова и најзад из псеудоисторије и локалних легенди. 
Сва та три извора користио је и Палмотић. На темама из 
антике, из Овидијевих Мешаморфоза и Хероида биле су 
засноване Атшаланша, Нашјецанје Ајача и Улиса за оружје 
Ахилово, Акил, Елена уграбјена, на епизодама из Вергилијеве 
Енеиде Дошастје од Енеје к Анкизу, Лавинија, према Стаци- 
ју настао је Акиле, а све је неприметно обједињавало то што 
су се бавиле ликовима и јунацима из тројанског циклуса. 
Привидне теме из псеудонационалне историје (радња се 
догађа на дворовима у Будиму, Епидавру, Смедереву), 06- 
рађене у Даници, Цантшислави, Бисерници, у основи су биле 
преузете фабуле из античких извора. Једино је Павлимир 
засниван на домаћим легендама и народној историји. 

Са Ашаланшом је за Палмотића отпочињао процес 
преобраћања постојећих фабула у мелодрамску материју, 
коју су усложњавали музички елементи и барокни стил, 
заједнички у свим књижевним врстама, који је више захте- 
вао читаоца а не гледаоца: испреплетеност фигура и опте- 
рећеност стихова нису увек били прикладни за потребну 
драмску динамику. Палмотић је обрадио део познатог бе- 
отског мита из Овидијевих Мешаморфоза (Х) о Аталан- 
тином надмудривању просилаца у жељи да остане чедна, 
ио Хипоменовој досетки да је уз три бачене јабуке, због 
којих је у трчању заостајала, победи. Није обухватио крај 
митолошке приче, завршавала се часом у коме су сви про- 
слављали срећно сједињавање Аталанте и Хипомена. То је 
био уобичајени поступак јер је мелодрама морала да има 

срећан крај. Због пасторалних елемената, композиције, на- 
чина комбиновања дванаестераца и осмераца, амбијентне 
ведрине Ашаланша је довођена у везу са Дубравком, чак 
је у ХУП веку означена као „музичка пасторала“, што она 
није била јер је мелодрамски сиже чинио окосницу радње. 
Палмотић је одмах схватио да пасторала не одговара садр- 
жају нових драма (одавно је напуштена, а примера је имао 
и у италијанској и у дубровачкој књижевности). Мелодра- 
му ју извела Дружина Испразних 1629. Поред парафразе 
митолошке приче према Овидијевој преради, Палмотић је 
Ашаланту, У којој су се мешали митолошки и пасторални 
свет, актуелизовао, повезао са својим временом, комента- 
ришући поступке ликова према начелима човека барокне 
епохе (мизогинским алузијама коментарисао је моћ злата, 
женску охолост, погубност женске лепоте; исказивао веру 
у моћ судбине и др.). Већ у тој драми, двадесетдвогодишњи 
Палмотић створио је окосницу модела кога ће се углавном 
држати до краја: обрађујући и прерађујући познату грађу, 
митолошку, псеудоисторијску, романтичну, без обзира на 
степен зависности драмске радње од ње, на моменте је ту 
грађу стављао у службу својих идеја, а глас појединих уче- 
сника радње или хорова постајао је његов лични. То је био 
глас барокног писца који је писао у име свога времена за 
своје савременике. 

И следећа Палмотићева драма Павлимир није била ти- 
пична у односу на дотадашње дубровачке мелодраме. Била 
је то прва драма заснована на локалној традицији и словен- 
ској легенди. Павлимира је извела иста Дружина Испразних 
1632. пред Кнежевим двором. Драма се састоји од пролога 
који је говорио Епидауро град и три чина подељена на сце- 
не; испевана је у полиметрији, која је морала бити у најтеш- 
њој вези са мелодијом (имала је 3687 стихова). Драмска рад- 
ња се заснивала на познатој легенди о Павлимиру, оснивачу 
Дубровника, која је забележена у најстаријим дубровачким 

аналима, као и у Лешопису попа Дукљанина. Палмотић је 
познавао италијанску верзију ове легенде коју је Мавро 
Орбин објавио у Краљевству Словена (1601). Поред тога. 
користио је и традицију о разарању Епидаура и стварању 
Дубровника уз локалну дубровачку легенду о Светом Ила- 
ру. У Павлимиру је драмски обрађена завршна епизода из 
„историје“ о прогнаном словенском краљу Радославу који 
је бежећи од сина Часлава доспео у Рим; пошто је убијен 
Радослављев прогонитељ, његов унук Павлимир, коме је 
мајка Римљанка, на позив „словинских банова“ упућује се 
у постојбину својих предака да у њој постане краљ. На ову 
„историју“ надовезала се традиција о злим, натприродним 
силама, духовима и вилењацима који (као у народној пое- 
зији) спречавају подизање града. У споју са њом Палмотић 
је нашао драматичну окосницу за ово дело. У борби између 
злих сила (краљ Стмогор, Тмор, Снијежница), које су осу- 
јећивале Павлимирове добре намере, односно између зла 
и добра, оличеног у побожном пустињаку Срђу, Павлими- 
ровом заштитнику, у Дубравку и племенитим пастирима 
победило је добро. Та победа је мотивисала Епидаурово 
пророчанство да ће „краљ Павлимир... одскора бијеле ми- 
ри подигнути“, то јест Дубровник. И ова драма, смештена у 
далеку прошлост, везану за оснивање Дубровника, била је 
вишеструко везана за време у коме је настајала. Оквир рад- 
ње, драматично осујећивање Павлимира да подигне град 
романтична мелодрамска прича о љубави између Павлими- 
ра и Маргарите, мешање натприродних сила, пружили су 
аутору могућност да химничним стиховима велича слобо 
Дубровника: а. 


граде, вјечна гдје слобода 
има држат своје пристоље, 


хвали његово устројство (добру владу, добре законе, мири 
склад), сједињено романско-словенско порекло, морнарицу, 
2 

традиционално гостопримство (указано угарско-хрват- 
ском краљу Сигисмунду, српском деспоту Ђурђу Бран- 
ковићу и др.), да искаже своје дубровачко „словинско“ ро- 
дољубље. Павлимир је не само грађом на основу које је 
Палмотић развијао радњу већ и вишеструким додирима 
са дубровачком књижевном традицијом, „словинским“ и 
другим идејама и историјском реалношћу у највећој мери 
био национална драма. У драми је био видљив Гундули- 
ћев утицај. Исцрпно је истражен утицај Османа (Ш, Х, ХТ, 
ХЏ и ХШ певање) на Павлимира не само општим ставо- 
вима (супротстављање исламског света хришћанском, и 
то словенском; „словинско“ родољубље, хришћанска идеја 
и др.) већ и многим појединостима, што је посредно све- 
дочанство да је још 1632. Осман кружио у рукопису као 
оформљено дело. Било је и низ додира са Дубравком, из 
које је осим појединости преузео и алегорију Дубровни- 
ка. Пророчанским предсказивањем будућег Дубровника, 
какав ће Павлимир изградити, аутор је представљао Град 
свога времена. У оквиру тог предсказања било је алузија 
на актуелна збивања и на локална уверења (помен упада 
Нехан-паше у Конавле; страдања Светог Павла код Мље- 
та), на локалитете и локалне легенде (на постојање Цркве 
Светог Илара у Жупи, на бистру „Гребинштицу“, на „плахе 
Требињане... и сусједе њима Влахе“, на њихову „набунљи- 
ву“ природу, на Срђ, Вјетрњицу, Снијежницу и др). Све 
Палмотићеве мисли и осећања која су имала реалне изворе 
и која нису исказивана преносним (античким или вите- 
шким) сликама, као у другим мелодрамама, доприносила 
су посебности Павлимира. 

После првих мелодрама, које су биле у ближој вези са 
дубровачком књижевном традицијом, Палмотић се, под 
утицајем опште популарне мелодрамске тематике, окренуо 
другим изворима. Прво је то био тројански мит. Прва од 
мелодрама са том темом била је Акиле, чији је извор био 

у недовршеном епу Ахил римског песника Публија Стаци- 
ја, а потом Нашјецанје Ајача и Улиса за оружје Ахилово и 
Елена ућрабјена у којима су драматизовани кључни делови 
ове митолошке приче. Како су њихове фабуле биле добро 
познате, аутори су често били прилично ограничени, па 
су на друге начине, углавном спектаклом, надокнађивали 
очекивана уживања гледалаца. Мелодрама Акиле је наста- 
ла пет година после Павлимира, изведена је 1637. године. 
У односу на дотадашња дела исте врсте представљала је 
новину. Садржајем и формом било је то прво Палмотићево 
дело које је у потпуности одговарало новој врсти драме са 
музиком. Састојала се од пролога, који је изговарао митски 
пророк Протеј и три чина, подељена на сцене, највећи део 
драме (има 2984 стиха) испеван је у осмерачким катренима, 
у целости од те теме одударала је песма хора у славу бога 
свадбеног весеља Хименеја. Неколико катрена у шестер- 
цима, који су метриком, а самим тим и мелодијски, оду- 
дарали од осталих стихова, функционално је одговарало 
истицању делова либрета. Песма Хименеју, коју је хор пет 
пута понављао у завршном делу драме већ у то време би- 
ла је стално место у дубровачким мелодрамама (почевши 
од Гундулићеве Аријадне, чије је објављивање 1633. могло 
имати утицаја). У песничком изразу драмски стихови били 
су подударни са језиком и метафориком савремене поезије. 
У садржај драме, чија је радња унапред била позната, Пал- 
мотић је унео много својих коментара који су били део лич- 
них размишљања о времену, о своме граду, о дужности да 
се живот жртвује „за корис мјеста родна“ (одраз барокног 
култа родног места), о потреби за јединством које једино 
обезбеђује сигурност и даје снагу сваком појединцу. Као 
племић наглашавао је аристократско начело (без обзира 
на препреке, сједињују се они који су племенита рода), о 
снази „господске речи“, о племенитој части. Највеће поме- 
рање ка своме времену одавао је христијанизацијом која 


348 Злата Бојовић 


је једина могла да пружи оквир за Палмотићеве прећутне 
и експлицитне коментаре догађаја. Песма хора на крају, у 
којој је најпре слављен Хименеј, преливала се у рефлексију 
о свемоћи Божје воље (сви су догађаји у драми показивали 
да се њој није вредно противити), с поентом (која је, ина- 
че, као прећутни цитат барокизам) у којој се парафразира 
позната пословична мисао, у којој је значење судбинског 
замењено Божјим 


ер што год се кому одлучи, 
вијек не убјегне тега суда. (2893–2894) 


У целини драма Акиле је показивала да је Палмотић нашао 
погодну форму за тип мелодраме са основном античком 
радњом која је могла да буде значењски и алегоријски у 
служби новог времена, дубровачке стварности и његовог 
хришћанског погледа на свет. 

Две године касније, настала је мелодрама која је по- 
средно везана за претходну Нашјецанје Ајача и Улиса за 
оружје Ахилово, коју је 1639. извела Дружина Орлови. Те- 
ма је из средишњег дела тројапског мита – надметање два 
велика јунака, Ајанта и Одисеја за Ахилово оружје. Према 
Овидијевим Мешаморфозама (ХЛ) Палмотић је саставио 
мању драму која је у великој мери била доследан препев 
(због природе садржаја у једном рукопису је означена као 
„трагикомедија“), с тим што је унео неке појединости које 
су трагичан заплет разрешавале тако да се он схватио као 
позитиван. Натегнуто је било иронично омаловажавање 
Ајантове снаге, намера да предстојећу одлуку ослободи тра- 
гике и тумачење додељивања оружја Одисеју као срећног 
краја. Померање трагичне поенте ка трагикомичном било 
је у служби Палмотићеве потребе да мелодрамом обезбе- 
ди очекивани исход, срећно разрешење трагичног заплета. 
Осим тог одступања од прераде мита, било је и других, 
која су углавном подразумевала пишчеве алузије које су у 

оквиру митолошке приче сједињавали ауторов књижевни 
и хришћанско-моралистички кредо. Са Еленом урабјеном, 
коју је 1640. приказала Дружина Сметених, Палмотић је 
завршавао своје бављење тројанским митом. Припадала је 
његовим мањим мелодрамама (састоји се од пролога, и три 
чина, 1737 стихова). И она је испевана у полиметрији, која 
је овај поступак у драми имала важну функцију у раздваја- 
њу познатог догађаја од ауторових поука и размишљања о 
актуелним темама изван мита. У радњи Палмотићеве дра- 
ме, засноване на Овидијевим епистолама, која је, по миту, 
била шира и сложенија, крај је измењен у односу на извор. 
Купидонов пролог и симболиком и садржајем истицао је 
тему љубави. Садржајем драме тема је развијена уз намерно 
запостављање само назначеног пророчанства да ће од „огња 
од љубави... славна Троја изгорјети“ и уз пренебрегавање 
овлашне претпоставке да би Менелај пошао са војском на 
Троју да поврати Јелену. Подударност са извором заврша- 
вала се другим чиним. Палмотић је крај догађаја променио: 
представио је у трећем чину заједнички одлазак Париса и 
Јелене из Спарте, са којим је она пошла драговољно и от- 
кривањем да је њена наводна отмица била лажна. Тако кон- 
ципиран исход догађаја у драми и поступци главних јунака 
били су у блиској вези са његовим животним ставовима, 
поукама, размишљањем о раскораку између младих и ста- 
рих, посебно барокно мизогински интонираних када говори 
о жени као узроку невоља. И поред тога што су познати си- 
же и сталне асоцијације на последице Парисове и Јеленине 
љубави и њеног бекства са Менелајевог двора наводили на 
мизогинске коментаре, у драми су многи стихови испевани 
у славу љубави. 

Према постојећем датирању појединачних драма, после 
осам година, 1648, поново је изведена једна Палмотићева, 
мелодрама са темом из античке митологије, Лавинија, чији 
је извор био у Вергилијевој Енејиди. И недатирана мело- 

драма Дошасшје од Енеје к Анкизу“, имала је исти извор. 
Хронолошки, садржај Дошасшја претходио је фабули која је 
обухваћена Лавинијом. У Дошастју од Енеје к ЛАнкизу његову 
оцу Палмотић је драмски обрадио један од пресудних дога- 
ђаја са Енејиног путовања када он, вођен Сибилом, чека да 
пође у „јаз пакљени“, у коме ће видети грешнике, а потом 
у „стране блажене“, где ће се срести са Анхисом. (Утврђе- 
но је да је аутор користио неколико извора, МТ и ТУ певање 
Енејиде, уз појединости из Овидијевих Мешаморфоза, ХИ.) 
Овај део садржаја, који је лако христијанизован, био је пра- 
ва подлога за барокну мелодраму. Радња је обухватила у 
контрасту представљен боравак Енејин у подземном свету, 
у „пакљеним странама“, а потом у „блаженим странама“. 
Низом појединости дочарана је слика Хада, на чијем улазу 
стражари „троглави пас“, а у њему бораве пороци, то јест 
грешници који нису могли да им се одупру. Са елементима 
натурализма, типичним за многобројна дочаравања пакла 
у барокној литератури, симболизовани су најтежи хри- 
шћански грехови (завист, лакомост, охолост, срџба). Аутор 
је унеколико скретао ток радње од изворне варијанте како 
би обухватио касније догађаје (Христово рођење, пропаст 
Римског царства). По мноштву барокних мотива, по проме- 
нама места на којима се делови радње збивају – обале реке 
Стиге, одвожење у подземни свет, што је подразумевало 
одговарајућу позоришну, макар импровизовану машинери- 
ју, по броју учесника и мешању митолошких и историјских 
личности и по алузијама на легендарне и стварне догађаје, 
по значајном учешћу хришћанских мотива, по богатој функ- 
ционалној полиметрији која је морала бити усаглашена и 


29 На основу Палмотићевог помена своје младалачке музе и 
„илирске“ песме о Енеји у епицедију М. Градићу (1634) В. Потхоф је 
сматрао да је Дошастје од Енеје Анкизу Палмотићева прва драма и да је 
настала око 1628. године. — У/. Ронћоге, Рге Ртатеп аех Јитје Ратопе, 
Млегђадеп, 1973, 44—45. 

са музиком Дошастје од Енеје к Анкизу њетову оцу спада 
међу најзанимљивије Палмотићеве мелодраме. Осим тога, 
у њој је показивао и своју зрелост у алузијама на Дубров- 
ник, у алегорији, у развијеној хвали Дубровачке републике 
и њеног аристократског устројства, са поентом о вредности 
њене слободе: 


није ствари на сем свити 
изврсније од слободе (1400–1401). 


Барокни стилски израз био је у овој драми развијенији и 
богатији но у већем броју других Палмотићевих мелодрама, 
а у погледу полиметрије спада међу најсложеније. По свему 
овоме, не мислимо да је почетничко дело већ да припада 
ауторовом зрелијем периоду. 

Темом својом Лавинија је следила догађаје из Доша- 
стја од Енеје к Анкизу њетову оцу. Грађа из Енејиде била 
је популарна јер је одговарала тада веома наглашено изра- 
жаваном заносу дубровачког племства, које је веровало у 
своје романско порекло. Две године раније, 1646, Дружина 
Сметених извела је још једну мелодраму у којој је обрађе- 
на епизода из истог извора, Дидоне Јакете Палмотића. У 
Лавинији је поновљено пророчанство да ће потомци Лави- 
нијини и Енејини уздићи моћ Рима, у чему је дубровачка 
властела видела симболику. Радњу у драми није покретала 
жива акција, о догађајима су претежно говорили дуги мо- 
нолози, што се и иначе сматра недостатком Палмотићевих 
мелодрама. У њима су изнете неке од карактеристичних 
барокних мисли, мизогинске, хришћанске, мисао о прола- 
зности лепоте и др. Једино су били наглашенији стихови 
које су певали хорови у славу мира који доноси благостање, 
о погубности ратовања, о „складним женидбама“ и сл. а све 
су асоцирале на Дубровник и на друштвено стање над ко- 
јим је песник био забринут. Прослављањем здружења двоје 
заљубљених, похвалом брачне верности, опомињањем на 

потребу поштовања уобичајених закона мелодрама је могла 
више погодовати патријархалном духу Дубровчана но што 
је могла да их изненади музичко-сценским мелодрамским 
ефектима. 

Ипсипиле п Андромеда су последње две мелодраме за 
које је као основу Палмотић користио античке изворе. Прву 
је Дружина Сметених, извела у Дубровнику 1653. године. 
Заснована је на делу мита о Аргонаутима, обрађиваном ви- 
ше пута и у античкој и у новијој књижевности, а Палмотић 
се ослонио на одговарајуће место у Метаморфозама (УП) и 
на хероиду Хипсипила Јазону. Садржај је непосредно пратио 
епизоду са Јасоновог путовања у Колхиду по златно руно, 
сукоб између Аргонаута и господарица Лемна, мржњу ко- 
ја се преобратила у љубав, симболизовану у Хипсипили и 
Јасону. Састављајући ову драму, применио је једно неуо- 
бичајено решење: пролог, у коме су учествовали Вулкан, 
Венера и Купидон, није био ограничен само на наговештај 
радње већ је представљао засебан драмски призор који се 
посредно уклапао у целину. И поред великог броја морал- 
них поука, посредних коментара свога времена, од којих су 
неки постали стална места у његовим мелодрамама (о култу 
„родног места“, о часном животу, о верности и др.), тај слој 
мелодраме био је у сенци занимљиве митолошке приче о 
победи љубави и, нарочито, спектакуларних призора на по- 
зорници (Киклопове пећине, Аргонаута на броду у олуји, 

боја и двобоја између одважних жена и Аргонаута), што 
је био значајан напредак у представљању драма. Оно што 
није могло да буде приказано на сцени (борба коњаника, 
такмичење у рвању, у трчању) живописно је представљено 
приповедањем јунака и њиховом појавом са победничким 
венцима на главама. Све је употпуњавало богато учешће 
музике и игре (Хирон који пева свирајући уз „харпу ; „та- 
начац у прилици од боја“, „морешка с мачима“). Препушта- 
јући да претегне у драми оно што је пружало гледаоцима 

забаву и уживање, Палмотић је у највећој мери испуњавао 
њихова очекивања. 

У Андромеди је обрађен најдраматичнији део мита о 

Персеју и Андромеди у коме су се сплела два тока по главну 
јунакињу трагичних збивања: борба између њених родите- 
ља који су подржавали различите просиоце своје кћери и 
потом њихова одлука да је жртвују како би спасли земљу од 
пустошења. За Персејево ослобађање Андромеде, као глав- 
ни сиже мелодраме, Палмотићу је извор био у завршном де- 
луМ певања из Овидијевих Межаморфоза. Иако се радња 
даље одвијала код Овидија, Палмотић је зауставио на том 
месту, у његовој мелодрами све се завршавало пристанком 
срећних родитеља да се Андромеда уда за свог спасиоца 
Персеја. У драмској обради овога мита Палмотић је био 
У великој мери самосталан у односу на сиже јер је морао, 
према својој концепцији, да развије саму причу (на осно- 
ву стотинак Овидијевих стихова настала је Андромеда од 
1642 стиха). Поред занимљивог трагичног заплета, а на тој 
компоненти Палмотић је све више настојао, и драматичног 
преокрета ка срећном разрешењу и унутрашњих мелодрам- 
ских ефеката, Андромеда је и својом формом и сценским 
дејствима представљала богати призор на барокној позор- 
ници. Иу њој је улога музике била све важнија (симетрична 
полиметрија, сви су хорови били предвиђени да се певају, а 
на неколико места на то се посредно упућивало — „слав-те 
уједно свиколици /изабране вјеренике; „на час нашу пје- 
вај пцјесни“; „кор Херејида канта“. Једна од необичности је 
била што се радња одвија међу становницима егзотичног 
простора – „гди Етиопи црни стоје“. Биле су предвиђене и 
веома сликовите и тешке сцене, а за неке је била потребна 
сложена позоришна машинерија (Нереиде израњају из воде 
заједно са морском немани; Персеј долази са неба на коњу да 
се бори копљем са „звијери худом“, да му се у руци створи 
Медузина глава којом ће окаменити неман). 

Други извор барокним мелодрамама биле су роман- 
тичне епизоде из италијанских ренесансних епова, чија је 
намена постиком била одређена – „да забаве , из Беснол 
Орланда Лодовика Ариоста, из првих деценија ХМ! са И 
Ослобођенот Јерусалима Торквата Таса, насталог крајем ре- 
несансне епохе. Палмотић је написао пет мелодрама засно- 
ваних на фабулама из ренесансних епова: Даницу, Алчину, 
Цатпиславу и Бисерницу, према Ариостовом епу, Армиду 
према Тасовом. 

Посебну групу међу Палмотићевим мелодрамама чине 
три псеудоисторијске драме – Даница, Цатпислава и Би- 
серница. Заједничко им је да су настајале у другом периоду 
Палмотићевог рада на драми (од 1644. до 1653), да су имале 
изворе у романтичним епизодама Бесног Орланда, које је 
аутор парафразирао, делимично препевавао, стварао нове 
заплете и да су везане за словенски свет. Радња тих мело- 
драма збива се на дворовима босанског краља, краља Епи- 
даура, угарског краља, учесници у збивањима 5у Дате 
кћери, краљевићи српски, угарски, чешки, хрватски ани 
др., њихова имена су словенска (Даница, Цаптислава, Вла- 
димир, Градимир, Љубица, Бисерница, Бојнислав, Хрвоје и 
др.), у пролозима се појављују персонификације словенских 
река (Сава и Дунав), апострофира се Дубровник, уносе „сло- 
винске слатке пјесни“ и сл. 

Даницу је у Дубровнику приказала Дружина Орлови 
почетком 1644. године. Састоји се од пролога који говори 
река Сава, а по броју стихова (3888) спада међу најобимније 
Палмотићеве мелодраме. Изван мелодрамске, романтичне 
радње, која је пратила појединости из три певања Ариосто- 

вог епа (крај ТУ, У и М1), њеним ситуирањем у словенски 
простор Палмотић је рачунао са осетљивошћу дубровачке 
публике за ликове које је познавала из епске поезије и из 
историје (краљ Остоја, деспот Ђурађ, војвода Јанко, бан Хр- 
воје, Михајло Свилојевић и др.). Све што је из пренете епско 

радње проистицало, темељило се на Палмотићевим словен- 
ским и патриотским осећањима и на његовим морално-ди- 
дактичким хришћанским идејама. Довођење историјских 
личности у везу са неисторијским околностима, помени еп- 
ских јунака („Немањијех рашкијех цара“, „честити Свилоје- 
вићу, ... Секуло сестричићу, ... Ђурђу Скендербеже“ и др.), 
произвољности, фикције и анахронизми који су давали само 
историјски привид, нису, као поступак, били нови за Палмо- 
тића. На исти начин он је легенду о настанку Дубровника 
довео у везу са својим добом и савременим „словинским“ и 
хришћанским идејама још у Џавлимиру 1632. године. Поред 
словенизације, којом је једна епизода из Ариостовог епа до- 
бијала у Даници нови смисао, она се и свим идејама које је 
садржала приближила ауторовом времену: непосредним и 
посредним исказивањем џатриотизма, хвалама Дубровачке 
републике, хришћанско моралном дидактиком (развијен 
мотив покајања, мизогинство, критика моћи новца, идеје о 
идеалном владару и владању, о пролазности и променљи- 
вости успеха и среће, попут низа претходника — „...све што 
више узлази, све опета ниже пада“). 

Три године после Данице Дружина Сметених извела је 
1647. Алчину. Делимично је начињена према романтичној 
љубавној причи из Бесног Орланда између Руђера и Брада- 
манте. У непосредном стварању Алчине Палмотић се мно- 
го више ослонио на барокну мелодраму Фулвија Тестија 
(лаода ф А!гста, 1636). Комбинација извора је била нова: 
Алчина је највећим делом била препев Тестијеве драме, на 
неким местима писац се ослањао на Ариостов еп, а пролог 
и хорови били су његов оригинални додатак. Богатство 
необичности у самој фабули (Алчинино острво на леђи- 
ма кита, магијски предмети, преображавање ликова, итд.), 
сценска фантастика, „зачарано острво“, хорови, кулисе на 
којима су представљени необични простори као позадина 
збивања на сцени, појављивање личности у шкољци и др. 

све су то били елементи који су се све више очекивали 
међу драмским ефектима. У подтексту, међутим, Палмо- 
тић је остао исти, стално је алудирао на своје време, на 
непосредну историјску ситуацију (Кандијски рат који је 
у току), прослављао добро уређени Дубровник, умешност 
да се одржи између „источног змаја“ и „западног лава“ и 
др. Језик и стил Алчине били су изразито барокни, протка- 
ни многобројним песничким сликама које су већи утисак 
остављале када се читају но када се слушају на сцени. То 
је мелодраму одвајало од осталих, и потицало је отуда што 
је једино ова мелодрама била ослоњена на једно савремено 
барокно дело. 

С Цапшиславом, коју су Сметени извели 1652. и Бисер- 
ницом, представљеном 1653. Палмотић се поново вратио 
Бесном Орланду, у коме су се налазили извори обе драме. 
Поред Павлимира, једино је још радња Цапшиславе, његове 
најдуже драме (од скоро четири хиљаде стихова), смеште- 
на у дубровачко подручје, то јест на двор краља Епида- 
вра, чија је кћер Цаптислава носилац драмског заплета. 
Време је после насељавања Епидавра Словенима, када се 
овај град, у коме је романска традиција потиснута словен- 
ском („римски ођоше језик стари, / а словински загрлише“), 
почео називати „говором словинскијеме... стари Цаптат“. 
Непосредно (у драми), све је било везано за догађаје на 
двору краља Крунослава који је дошао као прослављени 
јунак, устројио праведну власт, стекао поверење староседе- 
лаца, који су у знак захвалности престали да употребљавају 
„римски језик“ и прихватили „словински“. Посредно, све 
се односило на Дубровник, на његово устројство, слободу. 
У позадини је тек била љубавна прича о Цаптислави која 
је била обећана једном краљевићу, а да је, по божјој вољи, 
која одређује све у „испразном људском свијету“, припа- 
ла другоме, ономе у кога је била заљубљена. Према том 
садржају, на окупу су се нашли чланови породице краља 

Епидавра, просиоци Крунослављевих кћери — Бојнислав 
син српскога краља, Лауш син чешкога краља, Градимир, 
син угарског краља. У сложном заплету и низу догађаја 
који су могли имати несрећне исходе (Цаптислава је била 
намењена српском краљевићу Бојниславу, а заљубљена је 
у угарског краљевића Градимира; Бојнислав се прославио 
тиме што је спасао Цаптиславину сестру Љубицу из чељу- 
сти змаја; храбра Цаптислава, преобучена, спасла је Гради- 
мира који је, опет, био спаситељ отете Зорке, жене „кнеза од 
Призрене“, потомка „смедеревскијех кнезова“ итд.) све се 
завршавало срећно. У складу са осећањем сваке личности, 
како је у мелодрами и имало да буде, уплетено је мноштво 
псеудоисторијских словенских појединости, које су заједно 


сведочиле о ауторовом поимању „словинског“ јединства. 
Њиме су били обједињени 


Мошки, Руси и Пољаци, 
Померани и Вандали, 
Чеси, Србљи и Бошњаци 
и словински пуци остали (45—48) 


и простори „по словинском свем језику“, 


Висла, Дунав, Сава, Драва, 
Нелер, Нестер, Волга, Тана, 
Двина, Дрина, Прут, Морава 
и Марица свуд спјевана, (1249–1251) 


„србска држава“, „обилна Босна“, „смедеревске лијепе стра- 
не“, „бијело Смедерево“, „краљевско Дренопоље“ итд. Де- 
лом словенства Палмотић сматра и угарске просторе, а бра- 
ћа су угарски краљ Владислав и чешки краљ. Ни у једној 
другој мелодрами није посвећено толико простора славље- 
њу „словинског“ језика и „словинства“. 

Фабула Цанпшиславе није била оригинална. Палмотић 
се послужио садржајем епизоде о Брадаманти и Руђеру из 


„те те те тиеуње. 
елиса 

Ариостовог Бесног Орланда. У овој драми се нашао и велики 
број мотива из домаће епске традиције и из народне исто- 
рије које су биле у функцији ауторових најважнијих идеја. 
У њој је понављао познате ставове из претходних драма и 
све пропраћао морално-дидактичким порукама, изразито у 
духу католичке обнове, у чијим је основама увек била ње- 
гова строга мисао о немоћи човековој пред судом Вишњега. 

Драмски поступци су показивали да је Палмотић на- 
ставио да своје драме све више прилагођава захтевима са- 
временог барокног позоришта. У Цаштислави је било доста 
фантастике, не само у посредном препричавању догађаја о 


летећим коњима и змајевима и др. већ и у призорима који 
су се приказивали на позорници. Фантастиком је било оба- 
вијено деловање виле Сјевернице, пророчице и чаробнице. 
Било је спектакуларних призора: на позорници се видела 
галија у брзом кретању јер У њој беже Цаптислава и Гра- 
димир („брзи ко стријел бјеже“); приказана је гора која се 
отвара и из ње излази вила Снијежница са Пигмејима. У 
музичком делу, међутим, драма је била сиромашна. Изво- 
ђена је као говорна драма, само што је на неколико места 
означено да се стихови певају. 

Последња од три псеудоисторијске драме била је Би- 
серница, из 1653. године. Радња у овој мелодрами унеколико 
је проистекла из Цаишиславе, а све три личности Даница, 
Цаптислава и Бисерница биле су родбински повезане. У 
Бисерници писац се на исти начин односио према своме 
извору: романтичне заплете и преокрете, опеване у заврш- 
ним певањима Ариостовог епа употребио је за фантастична 
збивања. Главни догађај у мелодрами било је венчање Би- 
сернице и Владимира, Цаптиславиног брата, које је имало 
да се одвије на двору у Будиму. На овој свечаности оку- 
пило се доста представника словенских народа и земаља 
(али и „од Европе све господа“ – Цаптислава и Градимир, 
друга два Крунослављева зета, српски краљевић Бојнислав 

и чешки краљевић Лауш, смедеревски деспот Лазар, син 
московско-руског владара Васиљ, пољски краљ Јагвон ма- 
кедонски јунаци, бан Мартијаш „из хрватске земље и Бо- 
сне“, где господари са својим тастом, краљевићи из север- 
них земаља, „Дан, Свек и Гот“. Радња, предсказана сном 
преокреће ток у трагичном смеру када Вилозмај отима Би- 
серницу наочиглед свих сватова, али када, уз помоћ виле 
Сјевернице, чудотворним прстеном буде поништена моћ 
злих вила, трагична кулминација се преобраћа у срећан 
крај. За разлику од претходних псеудоисторијских драма 
у којима је најважније било истицање словинског и дубро- 
вачког родољубља и моралних поука, у Бисерници је све то 
било споредно. Инсистирао је на сценским ефектима, на 
фантастици и необичним спектакуларним призорима Е- на 
већем учешћу музике. У једном од преписа то је било иу 
наслову наглашено — Бисерница мужика. У њој је било више 
певачких партија и доста играчких нумера (читаве сцене су 
протицале у певању и игри, дијалози су били преплитани 
са музиком, дидаскалије су упућивале на начин извођења 
– „овди танац води се“, „овди немани коло чине по 6- 
О у д тру 

љу“ и др.) што значи да је за њено извођење и специјално 
компонована музика. 

Једина мелодрама којој је извор у Ослобођеном Јеру- 
салиму Торквата Таса јесте Армида. Спада међу најкраће 
Палмотићеве драме (1142 стиха), у којој учествује мали 
број личности. Радња се збива на зачараном острву Среће 
које представља митску слику раја. Није познато када је 
настала, верује се, због неразвијености, да припада раним 
Палмотићевим мелодрамама. Послужио се најуспелијим 
Тасовим женским ликом у коме су здружене две фаталне 
особине, неизмерна лепота и магијска моћ коју поседује као 
чаробница. Стварни предмет драме је њена љубав према 
Риналду, а из целе историје Армидиног деловања Палмо- 
тић је обрадио Риналдово избављење са зачараног острва 


=> 

на коме је боравио покрај Армиде. Публици је требало да 
буде забавна популарном темом, фантастиком, зачараним 
простором представљеним на сцени, слободним алузијама 
на путено уживање, песмом и игром. 

Палмотићеве мелодраме, настајале у времену највеће 
популарности ове драмске врсте, слика су њенога разво- 
ја и свих њених општих карактеристика. Тематски разно- 
врене, према коришћеним изворима, оне су у потпуности 
пратиле мелодрамске теме и садржаје италијанских драма 
ове врсте. Од својих извора Палмотић се одвајао псеудои- 
сторијским, историјским и легендарним оквирима неких 
мелодрама, оригиналним комбинацијама, изменама фабула 
у складу са мотивима мелодраме, алузијама на своје доба 
и на Дубровник, општом христијанизацијом и пренагла- 
шеним хришћанским и моралним порукама. Све је то била 
потреба новога жанра али и ауторовог личног односа пре- 
ма улози књижевности, било је део његове поетике, одраз 
верских начела, израз патриотизма и осећања. родољубља 
најтешње везаног за поимање „словинства“. И у погледу 
форме Палмотићеве мелодраме нису много одударале од 
новоуспостављених односа драмских елемената у овој вр- 
сти, а они су се, у првом реду, односили на удео музике 
у њима. Специфичност његових мелодрама, као и других 
дубровачких драма ове врсте, била је у мањем или сасвим 
малом учешћу музике (понекад сведене само на песме хо- 
ра) у односу на италијанске мелодраме, тако да су оне биле 
више говорне (обимом су неупоредиво већи речитативи од 
либрета). Зна се, ипак, да је компонована музика за поједине 
драме које су изводили глумци-певачи. 

Палмотић је написао и три кратке мелодрамске сцене, 
које су извођене као балети. То су: Госши трада Дубровника, 
Глас и Коломбо. Гости трада Дубровника и Глас дотицале су 
словенске теме из псеудоисторијских драма, чак су могле да 
буду извођене као интермедији. У Гостима, насталим после 

земљотреса из 1639, који се помиње, нашли су се на окупу 
многи словенски владари, они којима је Дубровник некада 
пружио уточиште и они који су били део опште „словин- 
ске“ славе – од Бранислава (легендарног јунака из Летописа 
попа Дукљанина, који је, по легенди, погинуо око 1100. у 
Дубровнику), преко кнеза Лазара, Милоша Обилића, цара 
Душана, Сандаља Хранића, Радослава Павловића, Михајла 
Свилојевића до Сибињанин Јанка и др. Скуп најугледнијих 
личности из историјске и епске прошлости васкрсавао је у 
овом призору и славио Дубровник. По идеји, намени, са- 
држају и облику Глас је био исте врсте као и Гости града 
Дубровника. Шири је био утолико што је у првом делу шест 
„хвала“ славило шире словенске просторе (према ондаш- 
њем поимању словенске територије у давној прошлости), а 
у другом поново личности које су припадале дубровачкој 
традицији и епске јунаке. Трећа кратка сцена Коломбо у ве- 
дром расположењу је прослављала дубровачку морнарицу 
повезујући је барокном досетком са славним морепловцем 
и открићем Новог света. Претпоставља се да је Коломбо 
извођен у време поклада као маскерата. 

Напоредно са писањем драма, које су, поред свих поу- 
ка које су у себи садржале, славиле љубав, и као спектакл 
пружале задовољства гледаоцима, Палмотић се бавио и ре- 
лигиозним епским песништвом. Контраст између та два 
опредељења био је само израз барокног дуализма. Саставио 
је побожни спев Свеша Кашарина од Сијене и обимни ре- 
лигиозни еп Крисшијада. 

Света Катарина од Сијене је кратак религиозни спев 
(480 осмераца) о светици која је поштована у Дубровни- 
кузо, Саставио га је следећи популарна дела овога жанра 
Џ. Гундулића и Џ. Бунића. Опредељујући се за фабулу о 


5 Постојао је женски доминикански манастир у Дубровнику њој 
посвећен. 

светици из Сијене, Палмотић је општу тему литературе ка- 
толичке обнове да грешно у човеку треба да буде замењено 
чистотом и безрезервном преданошћу Богу прилагодио 
кратком спеву пуном барокне сензуалности и контраста. 
Спев је у целини био развијена барокна игра-досетка. Же- 
ља Свете Катарине да Христос њено грешно срце замени 
другим остваривала се у спеву сложеним и заплетеним 
путем који је водио јунакињу до мистичног заноса. Њена 
душа и његова лепота нашле су се у сплету узајамне оп- 
чињености чији је крај била екстаза у коју је падала Света 
Катарина на Христовим рукама. Под видом опевања ду- 
ховне љубави према Христу, Палмотић је певао о путеној 
страсти Свете Катарине, о Христовој телесној привлачно- 
сти и о најслободнијим еротским жељама. Реалистичност 
са којом је то песник чинио појачавала је контраст између 
теме и поуке дела и његовог садржаја, у чему и јесте била 
једна од дражи барокних изненађења која су се од лите- 
ратуре и очекивала. | 
Попут већине барокних стваралаца, и Палмотић је сма- 
трао да сваки песник своје књижевно дело треба да крунише 
епом. Пошто је дубоко веровао у моћ утилитарне литера- 
туре, одлучио је да препева са латинског језика једно од 
најпознатијих религиозних дела италијанске књижевности 
хришћанске ренесансе еп о Христовом животу Марка Јеро- 
нима Виде, који га је, по наруџбини папе Лава Х, написао 
у првим деценијама ХМ! века. Под насловом Крисшијада 
препевао га је за кратко време, а онда се дуги низ годи- 
на посветио његовом дотеривању и усавршавању барокног 
израза. Видин еп, у коме је опеван крај Христовог живота, 
суђење, разапињање, ускрснуће и одлазак на небо, према 
јеванђељима и другој литератури Палмотић је преносио 
тако што је садржај сваког певања поделио на четири де- 
ла, па је Крисшијада, испевана у осмерцима. (преко 17.000 
стихова), имала 24 певања. У превод је уносио измене и 

допуне, нарочито на местима где је хтео да појача хришћан- 
ску поуку, додавао је читаве религиозне песме о Христу 
и његовим мукама (ослањао се и на Јеванђеље по Ивану, 
док се Вида користио осталим јеванђељима). Палмотићева 
животна филозофија се поклапала са свим решењима која 
је црква његовог времена нудила за спас душе. Стога је, 
дубоком религиозношћу, ангажованим залагањем за начела 
католичке обнове, доследним подражавањем прагматичне 
исусовачке филозофије, Крисшијаду стварао као књигу по- 
уке и подршке искључивој решености барокног човека да 
све, без колебања, подреди покорности Богу. Палмотићев 
еп је био израз личне потребе да непрестано васпитава у 
духу католичке обнове. Стога су Палмотићеви стихови у 
Кристијади, без обзира у којој су мери били верни ориги- 
налу, увек били искрени и на свој начин оригинални. Еп је 
посветио негдашњој шведској краљици Кристини, поводом 
њеног покатоличења 1655. године. 3! 


Поред најзначајнијих барокних стваралаца, нове токове 
литературе је пратио, у складу са својим даром или потре- 
бом да се укључују у књижевност, и низ других писаца, 
познатих по мањем броју дела. Они су, без обзира на своје 
домете, ширили распон барокног књижевног репертоара. 


31 Иако је био припремљен за објављивање, еп није штампан за 
пишчева. живота. Песников брат Џоре Палмотић и Стијепо Градић об- 
јавили су га у Риму 1670, с тим што су првобитну посвету заменили 
новом. Дело је тада посвећено кардиналу Барберинију, дубровачком 
заштитнику у Риму, а посвету је на латинском језику написао Џоре 
Палмотић. Уз издање су објављене и песме у славу Крисшијаде, на „сло- 
винском“, латинском и италијанском језику: Брње Ђурђевића, Николе 
Бунића, Маринка Орбина, Џора Палмотића, Јакете Палмотића. – Према 
договору Стијепа Градића и руског царског дипломате у Риму Павела 
Менезијуса, припремљено је и ћирилично издање Крисшијаде 1674. го- 
дине (препис ћирилицом начинио је босански фрањевац Михајло Рад- 
нић), али није остварено. 

Антун Кастратовић (1590—1630), грађанин, био је током 
читавог живота, уз друге службе, канцелар „словенскога 
језика“. Поезијом, која је малим делом сачувана (биографи 
помињу „многобројне песме“) бавио се у време процвата 
барокне лирике у Дубровнику. Поред пригодних песама, 
једне у похвалу Гундулићевог препева покајничких пса- 
лама, уз које је и штампана, и осмртнице капетану Матији 
Мартинију, с краја 1627. године, којом се придружио дубро- 
вачким песницима у давању поште заслужном ратнику про- 
тив Турака, сачувала се и једна типична мизогинска песма, 
барокног расположења Супроћ свјешовној љубави, наста- 
ла око 1625. године, која је у основи стихована „проповед“ 
против овоземаљске недостојне љубави. У духу доктрине 
католичке обнове, богатим примерима (каталогом познатих 
личности које су биле жртве љубави, који се често узима за 
поређење у опевању овог мотива) развија песничку слику и 
илуструје мизогинско начело. 

Франо Бобаљевић (око 1600–1667)2, грађанин, из 
трговачке породице која се ванбрачном линијом одвојила 
од истоимене племићке гране, пошто је завршио студије у 
Италији, вратио се у Дубровник. Био је у оним државним 
службама које су му према грађанском статусу могле да 
припадну, један од двојице секретара Републике, више пута 
је ишао у мисије изван Дубровника, у Котор (1636, 1637), на 
Ластово (заједно са писцем Џоном Палмотићем). Заједно са 
петоро своје деце настрадао је у земљотресу 1667. године. 
Његов невелики опус чини неколико песама, сонет на ита- 
лијанском језику у славу Бунићеве Мандалијене покорнице, 
штампан 1630, у коме са барокном помпезношћу представ- 
ља аутора и његово певање о „скрушеној души“. Његово 
најважније дело је митолошки спев Троја ужежена, у којој 


За у најстаријим биографским поменима (Ђурђевић) наводи се и 
под именом Куко: Ртапс1всив Сисо Зетог Вођаћ. 

је у популарној барокној епској форми прерадио П певање 
из Вергилијеве Енејиде (у коме је опеван најдраматичнији, 
прекретни догађај Тројанског рата). Препевавао је слобод- 
но, што му је омогућавало да уноси делове мита који се 
нису помињали у П певању, да са барокног становишта 
коментарише јунаке и њихове поступке, слави уживање у 
љубави и сл. Најважније одступање је било у премештању 
тежишта са Енеје на снажан барокни мотив о женској ле- 
поти као узроку пропасти. Остала одступања су била из 
домена стила који је обележен изразитом сликовитошћу и 
доживљеношћу (дочаравање атмосфере, дирљив опис на- 
сртаја освајача на мајке са децом и сл.). Испред спева до- 
дао је Пролог, који је у основи љубавна песма у којој аутор 
своје стање пореди са „ужеженом“ Тројом. Спев је испеван 
у осмерачким катренима, у стилу који је одавао осећање 
мере, без пренатрпаности фигурама. Которски барокни пе- 
сник Живо Болица испевао је похвалну песму Троји уже- 
женој, на коју је Бобаљевић одговорио 1637. посланицом 
Живу Болици. У њој је, унеколико барокно неорганизовано, 
хвалио Боличине песме, уз алузије на хришћански страх 
од близине Турака, али и на љубав. 


ж 


После неколико изузетно вредних деценија за дубро- 
вачку књижевност, које пуноправно пристају оном време- 
ну које је названо „златним веком Дубровника“, у коме су 
настали и до врхунца се развили најважнији жанрови који 
су обележили епоху барока – епско песништво, мелодра- 
ма – у коме је поезија у потпуности изменила свој лик, од 
почетка друге половине века настаје њено друго раздобље. 
Како су из живота излазили један за другим највреднији 
носиоци барока, Џиво Гундулић, Џиво Бунић, Џоно Пал- 
мотић, постепено је књижевност губила њихов печат. После 

узлетне барокне фазе, поезија, која је прошла своје врхунце, 
остварила многе новине, изградила богат песнички израз и 
стил, како није било достојних следбеника, сводила се на 
понављања и губила у просечности. У осталим жанровима 
је било такође мало стваралачке подстицајности, за велике 
епске подухвате није било идоја, изгубила се првобитна 
драж драмске спектакуларности у мелодрамама, али је она 
још увек била привлачна за неколико запажених писаца. 
У низу других књижевних врста недостатак инвенције се 
надомештао окретањем превођењу које је обележило добар 
део литературе овога времена. И поред тога, писци овога пе- 
риода још увек имају пред собом велике узоре, можда више 
у идејама но у остварењима, још су жива сећања на њихова 
дела, која се читају и преписују, а дубровачка књижевност 
и даље задржава природу свога основног тока. 
Напоредно са последњим Палмотићевим мелодрамама. 
и непосредно после њих настајале су и мелодраме његових 
млађих савременика, Вица Пуцића и Џива Гучетића. Џи- 
во Гучетић (1623–1667) један је од првих Палмотићевих 
следбеника. Школовао се у Дубровнику и веома рано се 
замонашио, као и његов брат и три сестре. Ушао је у ису- 
совачки ред 1639. Завршио је студије реторике, филозофије 
и теологије у Римском колегијуму. После десет година на- 
пустио је ред и, пошто је примљен у Велико веће, почео да 
обавља разне државне службе. Службовао је на Пељешцу, 
био капетан Јањине (1651), Малог Стона (1653), Трстенице 
(1656), заповедник Стонске тврђаве (1658), неколико пута 
приватни адвокат, судија, члан апелације. Погинуо је у зем- 
љотресу 1667. Од 1650. може да се прати његов књижевни 
рад, када је испевао неколико песама на латинском и на ита- 
лијанком језику, пригодних и побожних (У хвалу вечне му- 


"5 Друго презиме Солтановић; надимак Џивача; потписивао се и 
као Џиво Јеров Гучетић. 

дрости, епиграм Светом Влаху, сонет у хвалу Дубровачке 
републике); касније је написао један сонет на италијанском 
и један на латинском језику у част Витала Андријашевића, 
које су објављене у Андријашевићевој књизи Кварезимале 
(1661). Од 1651. до 1653. настале су његове драме. Прва је 
била превод трагедије Леон Филозоф Џамбатисте Ђачинти- 
ја, његовог професора („истомачио из латина у дубровачки 
језик“), 1651. Друга. је била трагикомедија Ио, коју је најпре 
саставио на италијанском језику, према првом певању Ови- 
дијевих Мешаморфоза 1652, а потом превео – „истомачио у 
свој родни дубровачки“ 1653. Превод на италијански посве- 
тио је Стијепу Градићу. Исусовачка драма Леон Филозоф, са 
темом из старе византијске псеудоисторије била је наставак 
традиције овога жанра који је започет 1610. представљањем 
Криспа Цезара Мата Градића (оца Стијепа Градића), једног 
од првих присталица језуита у Дубровнику. На почетку је 
донео аргументум „историју из које је драма извађена“ са 
кратким садржајем (о царевим синовима Леону и Констан- 
тину, о Теофани, коју, због светога живота „међу свете броје 
гршка менологија“, полувернику и смутљивцу Теодору и 
трагичном заплету који је имао срећно разрешење). У са- 
мој приповести, која је ушла и у народне приче, било је 
мелодрамских елемента, па је то могао бити разлог зашто 
се Гучетић определио баш за ову тему. Посредно то је и 
објаснио у краткој поетичкој белешци на крају артуменша, 
образлажући зашто је у њој понешто измењено и улепшано, 
позивајући се на Аристотелова начела: 

„Нећеш пака, пријатељу који легаш, у трађедији њеке 
ствари за већу ње лјепоту и урешење промијењене, и при- 
ложене, које немо" за зло узети, бивши то и друзи, и знани 
веома, који су трађедије писали, учинили. Трађедија је од 
оне врсте, коју Аристотиле у тринаестому поглављу од По- 
етике другу зове, и прави да је друзи првом зову. Мнози 
је најбољу, и најлјепшу цијене; ер врх жалости, коју друга 


368 Злата Бојовић 


има, своју радос још прилага.“ Једна од најобимнијих драма, 
чија се радња збива у Цариграду, има пет чинова, учеству- 
је велики број личности и садржи широку и богату слику 
драматичних збивања. Мелодрама Ио „полужалостиво при- 
казање“ обрађивала је, за овај жанр типичну тему о моћи 
љубави, којом управљају велике страсти, али и о равнотежи 
која измирује супротности, преузету из прве књиге Овиди- 
јевих Метаморфоза (о Јову и Јунони, о вили Ио, заветованој 
Дијани, која је преображена у богињу. Радња је смештена 
у Аркадију. Са доста хорова, музичких делова („кир уПа 
па тизјса“), пренаглашених љубавних јадиковања, низом 
хришћанских морално-дидактичких порука, фигуративно- 
шћу која не оптерећује стихове ни смисао, Ио је потврдила 
Гучетића као писца који са разумевањем ствара одређену 
врсту драме. На крају верзије на италијанском додао је бе- 
лешку упућену читаоцу, у којој је објаснио узроке мешања 
античког садржаја и христијанизованих појединости, што 
је била, иначе, одлика свих драма са темама из античке ми- 
тологије и књижевности. 

Вице Пуцић (1620–1666) се својим мелодрамама при- 
дружио ауторима који су, стварајући под непосредним ути- 
цајем Џона Палмотића, у време настанка и представљања. 
његових последњих дела, доприносили тематском богатству 
у тим годинама у дубровачкој књижевности најпопуларније 
врсте. Пуцић је у младости стекао у Дубровнику широко 
хуманистичко образовање, које је допуњавано античком и 
савременом литературом која је већ више од тридесет годи- 
на била извор богатом драмском стварању. После уласка у 
Велико веће (1640) обављао је уобичајене службе у дубро- 
вачкој управи, за које је као властелин изабиран: у Граду и 
у мањим местима на територији Републике, као члан апе- 
лације више пута (1645—1659), члан разних надлештава, као 
кнез на Шипану (1647, 1654) и Ластову (1658, 1661), Стону 
(1660), заповедник тврђаве на Бргату, брода за набавку жита 

у Драчу (1649) и др. Напоредно се бавио књижевним радом, 
у коме је за њега најважније место имала мелодрама. Савре- 
меник представа од Гундулићеве Дубравке п Палмотићеве 
Аталанше с краја четврте до оних из првих година шесте 
деценије ХУП века, био је сведок развоја дубровачке мело- 
драме, њеног усавршавања, успостављања поетике и проце- 
са стварања музичке драме и напретка позоришне технике. 
Са тим искуством и сам је писао мелодраме, Софронију, 
коју је 1553. за време поклада извела аматерска позоришна 
Дружина Ждралова и Љубицу, коју је штампао 1656. У Со- 
фронији је обрађена епизода о Софронији и Олинду из П 
певања Ослобођеног Јерусалима Торквата Таса. Преношење 
радње из епског дела, у коме је изложена приповедањем, у 
драмски облик увек је подразумевало неминовне измене, 
чак и када је аутор верно следио садржај извора. До низа 
измена је дошло и у Пуцићевој драми, почевши од рит- 
ма који је наметао кратки стих, осмерац, али и потреба за 
ефикаснијим следом догађаја. Осим тих измена које је на- 
метао сам поступак у преношењу нарације у акцију, Пуцић 
је у стихове уносио свој поглед на свет, идеје дубровачког 
друштва, филозофију контемплативног човека већ одма- 
клог барока: пева се о витешком моралу, о пролазности, 
успоставља се унутар дела контраст између добра и зла, 
хришћанског и нехришћанског света, на крају се оштро на- 
глашава апсолутна надмоћ Божје воље. У драмској обради 
издвојио се карактерни лик Софроније. Запажа се да је Пу- 
цић водио рачуна о драмским ефектима које је омогућавала 
развијенија театарска техника. Мелодрама Љубица је аутору 
остављала више слободе у стварању драмског заплета јер 
није била тесно везана за један извор. Истовремено, уњој су 
се спојили утицаји и италијанске и дубровачке литературе. 
Полазиште је било у два Тасова дела, пасторали Аминша 
и еклоги Гозба насшира. Осим тога, у асоцијацијама су му 
се наметали ранији дубровачки препеви Аминте. Битан је 

био и утицај Палмотићеве Дапшиславе. Из ње је преузео 
мелодрамске елементе – псеудоисторијски оквир, витешку 
компоненту, фантастични свет вилењака, драматични за- 
плет и неочекивани расплет. Мелодрама има пролог, који је 
парафраза пролога Аминше и пет чинова са хором на крају 
сваког чина. У развоју радње Пуцић се одвојио од Тасо- 
ве пасторале уношењем мелодрамских мотива и преокрета 
(супротно предвиђеном току радње, Љубица се не Ми за 
Љубмира јер се открива да је он њен давно изгубљени рат, 
а изненадни преокрет разрешава исход – деџз ех гпасћипа). 
Мелодрама је у литератури оцењена као „контаминација 
палмотићевско-ариостовске провенијенције (С. Стипче- 
вић). У основи, Пуцићеве мелодраме, од којих је друга пока- 
зала нове могућности у избору извора, ничим се не одвајају 
од још увек живог А аи мелодрамског позоришта 
их година ХУП века. | 
Да а Менчетић (1617–1666)3" један је од ба- 
рокних песника који нису припадали реду најважнијих 
стваралаца али који су својим разнородним делом давали 
општи тон књижевности средине ХУП века. Потиче из рода 
најстарије и најугледније дубровачке властеле. Образовао 
се у Дубровнику и после двадесете године, пошто је ушао у 
Велико веће, започео са обављањем разних служби, најпре 
мање значајних; од 1639. биран је за приватног адвоката а 
потом за једног од тројице државних адвоката, 1640; упу- 
ћиван је да прати кретање херцеговачког санџакбега кроз 
Конавле, а други пут да спречава упаде на дубровачку те- 
риторију у време немирних година Кандијског рата; бивао 
је на службама у Стону, на територији Сокола, у Цавтату. 
Књижевним радом се бавио од младости до краја живота. 
Његово дело је разноврсно, али се није у целини сачувало. 


34 Имао је надимак Јериша, према очевом имену Јеро, којим се 
понекад потписивао: М1афвјаџо Мепге, део Јепвела. 

Највећи део његовог стварања био је посвећен састављању 
спевова, разне врсте, који иду у ред најомиљенијих барок- 
них жанрова. Од Менчетићевих љубавних песама, које су 
биографи познавали у већем броју, остало је само неколико; 
није сачувана ни недовршена драма Мученица Јустина. Све 
су песме са измешаним петраркистичким и новим барок- 
ним мотивима (растанак са госпођом, варљивост љубави). 
Из раног периода је и његов идилични спев Плач Радмилов, 
који је слободан препев прве половине спева Ерјастови уз- 
даси (5озрт а'Етра!о) Џамбатисте Марина. У препеву је 
италијанска имена заменио домаћим. Слободан однос рема 
изворним стиховима омогућио му је да изоставља поједи- 
не делове, да умањи аркадски удео а да уноси проширења 
која су наглашавала барокне мотиве (додао је по неколико 
нових строфа на тему „кола среће“, женске неосетљивости 
за патње заљубљеног; развија тему о пролазности лепоте, о 
свемоћи љубави и др.). Други његов спев, Радоња, оригина- 
лан је и припада низу шаљивих спевова који су се одржали 
у дубровачкој књижевности током читавог барока. У њему 
је опеван познати мотив „укроћене горопадне жене“, која 
се кроти батинама, који је аутор могао познавати и из на- 
родне традиције. Све оно што је већ постојало у народном 
доживљају, контраст између горопадне жене и потиснутог 
мужа, између његове наивности и њене осионости и гру- 
бости, између села и града, мужевљево пристајање да буде 
мучен, као и преокрет који поставља ствари на своје место, 
а све то речено бурлескним језиком и са наглашеним ми- 
зогинством давало је драж овом шаљивом барокном спеву. 
Пред крај живота, Менчетић је испевао и један историјски 
спев. То је Трубља словинска, која је требало да буде ње- 
гово животно дело. Инспирисан је спевом о опсади Сиге- 
та Петра Зринског, који је под насловом Адријанскоја мора 
Сирена објављен у Венецији 1660. (као што је познато, то 
је био препев истоименог спева који је његов брат Никола 

Зрински објавио на мађарском језику у Бечу 1651. године). 
Ова историјска тема је привукла одмах пажњу Менчетићеву 
и он је убрзо написао спев на исту тему, 1663, посветио га 
је Петру Зринском и објавио у Венецији 1665. Основ оду- 
шевљења Менчетићевог овом темом био је у антитурској 
тематици коју је он, према књижевним и историјским зна- 
њима о Сигетској бици претворио у нови спев. У првом делу 
опевао је, историјски верно, главни догађај, Сигетски боји 
јунаштво Николе Зринскога, а у другом је прослављао Пе- 
тра Зринског. Певао је под великим утицајем Гундулићевог 
Османа, следио је хришћанску идеју, али није било сразмере 
између епске теме и спева који је, у основи, панегирик јед- 
ној личности. Последње његово дело је епистоларни спев, 
Књила Маројице Каболе, у коме је реалистички опевао једну 
епизоду из савременог дубровачког живота, чији је главни 
јунак реална личност. И поред све преданости овој врсти 
певања, Менчетић није имао јасну поетичку концепцију 
спева, па се они не могу сагледавати ни у оквиру своје врсте 
ни као самосвојна појава. која има своје унутарње закони- 
тости, Но, и поред тога, он је ширио тематику дубровачког 
епског песништва и спајајући и укрштајући литерарне из- 
воре и оригиналне замисли допринео општој шароликости 
барокне књижевности. Менчетић је испевао и један пригод- 
ни сонет на италијанском језику посвећен Вицку Комнену, у 
коме је славио његове проповеди и говоре, његову речитост, 
користећи вешто симболику његовог имена Мапсеп!е — по- 
бедник за унутрашњу хиперболу о захвалности Комнену 
који својим делима чини „славнијим наша времена“. Један 
од Комненових пријатеља, Ђузепе ди Грација, академик 
напуљске Академије Неразборитих, испевао је Менчетићу 
одужу оду, у којој га назива „изврсним песником“ и „пре- 
славним сенатором Дубровачке републике“. 

Поред Менчетића још је неколико дубровачких песника 
било у вези са Вицком Комненом и напуљском Академијом 

Неразборитих педесетих година ХУП века. Вицко Ком- 
нен (1590–1667), дубровачки доминиканац, родом из Сла- 
нога, велики део живота је провео у Напуљу као угледни 
предикатор. Учествовао је у тада веома живом културном 
животу Напуља, најпре као члан Академије Доконих а по- 
том Академије Неразборитих као изузетно предузимљиви 
председник. Био је песник и музичар и у оквиру Академије, 
у којој је било доста чланова Дубровчана, организовао све- 
чаности, учене расправе и књижевне приредбе. У барокној 
еуфорији за помпезношћу, која је подгревала људску сује- 
ту, попут многих других савременика, подлегао је изазову 
да уз разне мистификације и лажне доказе васпостави то- 
божњу породичну историју која ће га повезати са славним 
личностима. Један од путева у томе подухвату био је да се 
обезбеде генеалогије које ће сведочити о аристократском 
пореклу и панегирици који ће славити. Веома заплетеним 
путевима током дуго година настајао је обиман зборник, 
богато опремљена китњаста књига са „доказима“ о Ком- 
неновом пореклу, који је природно Италијан Лоренцо Ми- 
нијати3, Међу „доказима“ и прилозима нашла су се де- 
ла неколико Дубровчана. Први прилог је била генеалогија 

коју је још 1636. израдио и објавио дубровачки фрањевац 
Бенедикт Орсинић, који је аутор и измишљене генеалогије 

своје породице“. Књигу о Комненима је посветио Петру 

Бенешићу, тада на високој дужности секретара папе Урбана 

УШ. Другу генеалогију израдио је дубровачки доминика- 


35 ге гтоте садите деП апистазта еа аирихћег та јатећа Сот- 
пепа, Венеција, 1663; – Књига је требало да покаже да је В. Комнен 
директни потомак Византијских Комнена а да се преко Охмучевића 
везује за Немањиће и цара Душана. 

36 Бенедикт Орсинић је Бенедикт Медвједовић, фрањевац, који је 
као и његов стриц Тома, припадник истога реда, узео презиме Орсини 
(полатињени облик презимена Медвједовић) и у својој фантазији повезао 
порекло са римском аристократском породицом Орсини. 

нац и песник, родом из Сланога, као и сам песник, Дезиде- 
рије Ненки. Поред ових и других генеалогија, родословних 
стабала, трактата и расправа нашао се већи број песама ита- 
лијанских и дубровачких песника чланова. Академије, али и 
неких које је Комнен ценио и било му је стало да се нађу у 
великој књизи а да нису били ни чланови Академије, нити 
су били у Напуљу, као и велики број песама самог Комнена. 
Највећим бројем песама, за барок карактеристичних врста 
(анаграми са „кључем“ и др.), рефлексивном и другом про- 
зом, чак и музичким композицијама, најзаступљенији је био 
Вицко Комнен. Иначе, био је аутор неколико књига са ти- 
пичним барокним темама (комедије Несталносш среће, ди- 
јалога о окултним наукама, разних проповеди и коментара 
античких филозофа итд,). Следили су прилози Дезидерија 
Ненкија и Томе Јеринића, доминиканца, генералног викара 
дубровачке конгрегације, који јесу били панегирици, али 
истовремено и израз барокног стила и мишљења барокног 
човека. Јеринићева парабола о ружи међу трњем алегори- 
јом јесте упућивала на Комнена, али је унутар ње све било 
усредсређено на китњасту, богату барокну бравуру која је 
надвисила функцију досетке. Од осталих песника који су 
дали своје пригодне прилоге били су Мате Наталић, Јеро- 
ним Бунић, Иван Батиста Наталић, Хијацинт Пасати, Михо 
Бобаљевић и Владислав Менчетић. 


Страдање Дубровника у земљотресу 1667. године није 
само историјски међаш у прошлости Дубровачке републи- 
ке, већ је било велика прекретница и у књижевности барока. 
Иако је барок, после генерације најважнијих стваралаца у 
области поезије, епике похвала и драме, између педесетих 
и шездесетих година био у стагнирању, његови главни то- 
кови су са овим трагичним догађајем у основи прекинути. 
Истина је да су одмах после земљотреса писци почели да се 
појављују са песмама које су имале или да пруже утеху, да 


Историја дубровачке књижевности 279 


оправдају катастрофу праведном Божјом казном за људско 
препуштање у пороцима и безверју, или да својим искреним 
патриотизмом подижу клонуле духове, подстичу на обнову 
са визијом Дубровника Феникса који се подиже из руше- 
вина. И поред искрености, ова је поезија углавном остајала 
на нивоу непосредног доживљаја страдања и реалистично- 
сти и најчешће се није уздизала изнад пригодног нивоа. У 
прво време после страдања пишу се пригодне патриотске 
песме, са позивом на обнову, и побожне, које се све сливају 
у једну молитву Вишњем да преживе, са најдубљом вером 
у његову неприкосновеност. У складу са тим, књижевност 
средишњег дела барокног периода дели 1667. година на ону 
пре и ону после земљотреса. 

Један књижевни догађај је, ипак, скренуо пажњу са 
тешких тема страдања Дубровника. Било је то штампање 
Палмотићевог религиозног епа Крисшијада у Риму 1670 
године. Пошто Палмотић није стигао да за живота објави 
еп, иако је био спреман за штампу, његову тестаментарну 
жељу је испунио његов брат Џоре. Осим тога што садр- 
жи Палмотићев еп, ово издање је важно и стога што се у 
књизи уз пригодне похвалне песме налазе посвета његовог 
брата Џора и пишчева биографија, коју је саставио Стијепо 
Градић. 

Џоре Палмотић (1606–1675) је учествовао у књижев- 
ном животу Дубровника још од раније, када су настала два 
његова невелика дела, мелодрамски балет Ачи и Галашеја 
о митским љубавницима Акиду и Галатеји, према причи 
која је садржана у ХШ певању Овидијевих Мешаморфоза 
и стихована прича о Хери и Леандру. Преносећи љубавну 
причу Акида и Галатеје у драмску форму, Палмотић је у 
односе међу главним јунацима унео, вероватно рачунајући 
са барокним ефектом изненађења, много страсти, чак похо- 
тљивости, и на тај начин се удаљио од Овидијеве дискрет- 
не еротичности. У преосталом делу комада ослонио се на 

прераду исте ове приповести у Адону Џамбатисте де о 
у коме је описано Галатејино претварање у реку. с то 
периода потиче и његова песма Еро вила илачући над со 
дром мршвијем, а то је могао бити и фрагмент неког већег 
дела са често опеваном темом о трагичној љубави Хере и 
Леандра (у којој је у основи била варијанта „лопудске си- 
ротице“). Припреме за издање Кристијаде, делиле су Џора 
Палмотића од ових раних дела и временски и по интере- 
совањима. Припремајући за штампу Кристшијаду испевао 
је једну пригодну похвалну песму У хвалу пресвјешлота 
Џона Палмошића. Осим тога, написао је и нову посвету, 
на латинском језику, којом се дело посвећује кардиналу 
Барберинију. То је била мала расправа у којој је повукао 
паралелу између античких и хришћанских писаца и исти- 
цао озбиљност и тежину књижевног посла када се опевају 
религиозно-филозофске теме. Као пример навео је поду- 
хват аутора Крисшијаде. И 
Стијепо Градић (1613–1683), потиче из „врло старе 
породице, како наглашава пишући о свом пореклу, која је 
била активни учесник у политичком животу Републике 
још од ХШ века (Иван Градић је учествовао у мана 
цији статута; Јуније је био у служби Ђурђа Бранковића 
итд.). Отац Михо Градић, познат као преводилац исусовач- 
ке трагедије Криси Цезар, био је веома образован, у својој 
кући је окупљао књижевнике и културно образоване људе, 
у њој су се водиле расправе о литератури, ма знана 
говорништву, државном уређењу итд. Стијепо Градић је, 
заједно са писцима и блиским рођацима Џором и Џоном 
Палмотићем, који су одрастали у истој кући, од ране мла- 
дости стицао најшира знања. Чим је завршио школу, као 
млади клерик, отишао је 1629. године на даље образовање 
у језуитски колегијум у Риму. После завршене филозофије 
у Риму, студирао је грађанско и црквено право у Ферму 
и Болоњи, а потом се вратио у Дубровник. После десето- 

годишњег боравка у Дубровнику, отишао је 1653. године 
поново у Рим, у коме је остао следећих тридесет година, 
до смрти. У периоду од 1653. до 1667. године водио је ди- 
пломатске послове Дубровачке републике и цркве, бавио 
се научним и књижевним радом (историјским истражи- 
вањима, књижевним, математичко-физичким, хидротех- 
ничким), учествовао у раду Краљевске академије шведске 
краљице Кристине; од 1667. до краја посветио се многим 
акцијама у помагању да се отклоне последице земљотре- 
са и одбрани слобода Републике од млетачких и турских 
претензија. Био је високи службеник у Римској курији, у 
дипломатској служби Свете Столице, саветник Конгрега- 
ције Индекса за цензуру књига итд., а потом дуго година 
библиотекар Ватиканске библиотеке. Истовремено, стал- 
но је био упућен на Дубровник, залагао се за оснивање 
исусовачког Дубровачког колегијума, за оснивање центра 
у Дубровнику за васпитавање мисионара за деловање у 
словенским територијама. Пружајући велику помоћ дубро- 
вачким писцима, сакупљајући њихове рукописе, подржа- 
вајући штампање њихових дела, допринео је да дубровачка 
књижевност лакше превазилази кризу после 1667. године. 
Књижевношћу се бавио током целог живота, интензив- 
није у периоду до 1667. године. Писао је на латинском и 
италијанском језику, испевао је већи број епиграма, при- 
годних песама посвећених римским пријатељима, опевао 
је дубровачки земљотрес (песма је објављена заједно са 
песмама Рогачића и Стојковића 1667. у Венецији), напи- 
сао животопис Џона Палмотића, песму посвећену Џону 
Палмотићу 1637, једну поводом очеве смрти, већи број 
расправа о теолошким и другим питањима („о народима 
словенског језика“) и др. Био је у пријатељству са великим 
бројем савремених дубровачких писаца, који су му посве- 
ћивали своја дела и певали похвалне стихове (Ричардић, 
Гучетић и др.). 

Јакета Палмотић (1623—1680) свој књижевни рад 34- 
почео је у време процвата дубровачке мелодраме, а наста- 
вио после 1667. године у сасвим измењеном односу према 
књижевном стварању. Под утицајем мелодрама. Џона Пал- 
мотића саставио је мелодраму Дидоне, са темом из античке 
митологије коју је Дружина Сметених извела 1646. у време 
поклада. Посветио се редовним државним пословима, од- 
лазио је као поклисар на Порту у најосетљивијим историј- 
ским тренуцима и временом је постао један од најугледнијих 
чланова владе који је давао велики допринос руковођењу 
државом у веку општег духовног и материјалног опадања и 
у годинама кратког успона прекинутог земљотресом 1667. 
Нарочито је био успешан у спољној политици, што је дошло 
до изражаја у време погоршања односа између Турске и Ду- 
бровника (путовања у Турску, у Рим). Огласио се као песник 
приликом штампања Кристијаде, уз коју су 1670. објављене 
три његове пригодне похвале аутору, од којих је једна била 
сонет на италијанском језику. Најважније његово дело је еп 
Дубровник поновљен чији је предмет био визија обновљеног 
Дубровника. Замишљен је у двадесет певања (од последњег 
певања постоји само почетак), испеваних у осмерачким ка- 
тренима. Поштовао је правила поетике епског песништва, 
али се није чврсто везивао за њих. Одступао је већ у томе 
што еп нема главног јунака и што опева савремене дога- 
ђаје. Према постичким сугестијама епско приповедање је 
прекидао дигресијама, преплитао је природни ток догађаја 
и ретроспективно излагање, појединачна певања је конци- 
пирао као мале засебне целине са стереотипним почецима 
и завршецима. У основи пратио је три нивоа збивања, који 
се међусобно објашњавају – у реалном свету (догађаји у Ду- 
бровнику, мисија поклисара, описи реалног пута и догађаја, 
присност сапутника, властелина и песника Николе Бунића, 
боравак на Порти), у небеским, „рајским“ висинама (у који- 
ма делује заштитник Дубровника Свети Влахо) и у тминама 

пакла (о нечистим силама које су овладале Турцима и од ко- 
јих их је ослободио Свети Влахо, па су тада и они изменили 
став према Дубровнику). Оквирно, еп је био у традицио- 
налној, вергилијанској форми путовања, у које је Палмотић 
уносио велике описе стварног пута кроз крајеве којима је 
пролазио од Дубровника до Порте (утврђен пут поклиса- 
ра преко Гацког, Сутјеске, Фоче, Пријепоља, Новог Пазара, 
Косова, Куршумлије, Ниша до Софије и даље до Једрена; 
опширно се опева прелазак преко Косова и кроз српске гра- 
дове, у којима су Дубровчани имали своје колоније, помињу 
се локалне легенде, јунаци из епске поезије који су били 
симбол отпора према Турцима – Милош Обилић, описује 
се Милешева, култ Светог Саве и др.). Мисао на разорени 
Дубровник била је стално међу стиховима, као израз најдуб- 
љег патриотског осећања којим је надахнут еп у целини." 


Осим значајнијих писаца мелодрама, Вица Пуцића Сол- 
тановића и Џива Гучетића, савременици Палмотићеви су 
били многи песници чија су остварења често била само ли- 
терарна сведочанства о разним збивањима или траг о уче- 
ствовању у књижевном животу Града, Бернардин Ђурђевић 
(1621), архиђакон дубровачке цркве и аутор стихова у славу 
религиозних епских дела Џива Бунића и Џона Палмотића, 
Мандалијене покорнице и Крисшијаде, синови Џива Гун- 
дулића, Франо (1630), који је 1655. описао своје путовање 
из Беча у Москву и Мато (1636), који је оставио дневник 


УУ време земљотреса, 6. априла 1667, Ј. Палмотић се још нала- 
зио у Турској као поклисар. Слутећи велику личну трагедију, он није 
престао да мисли на отаџбину, о чему је писао у писму које је упутио 
влади на повратку у Дубровник, из Фоче, 2. маја 1667: „Ја... бих још из 
својих сопствених разлога имао да умрем од јада, увјерен да нико од 
моје чељади пије више у животу. Разабрао сам то из ћутања Ваших 
преузвишености као и из ћутања мојих пријатеља. Али како сам до- 
мовини дужан више него самоме себи, хоћу да жртвујем своје несреће 
спасу државе...“ 

о путовању у Пољску и на Порту 1672. и извештај „о по- 
ложају хришћана под турском влашћу у Босни, Србији и 
Бугарској“, Мато Маров Бунић (1637) са тамним и светлим 
местима у биографији, који се стиховима огласио поводом 
земљотреса. 

Непосредно после земљотреса, доживљај свеопште не- 
среће опевало је неколико песника, док је у разним другим 
списима (дневницима, извештајима, писмима) остало доста 
трагова о овом догађају. Први су своја осећања несреће али 
и вере у обнову града у стихове пренели Никола Бунић, Ба- 
ро Бетера и Корчуланин Петар Канавеловић и објавили их у 
књижици Врху велике трешње у Анкони 1667. Књижицу је 
објавио Божо (Р!одот) Бождаревићз“. Бождаревић је у исто 
време штампао и писмо на италијанском језику Витала Ан- 
дријашевића из Дубровника са детаљним описом страдања 
(Тепета ф КавиагНо пеПа ана!е 5 зете !а 1ота!е фу титопе 
деПа ста а! Кагига да! 1еттетото аиез!' аппо 1667 116 аргПе 
оте 14 И тегсојеф зато). 

Никола Бунић (1635—1678), запамћен је у дубровач- 
кој историји као један од најоданијих и најпожртвованијих 
родољуба. Потиче из значајне старе властеоске породице, 
која је управо у његово време уживала највиши углед због 
његовог оца песника и значајног државника Џива Бунића. 
Никола Бунић је припадао генерацији писаца који су после 


38 Божо Бождаревић, члан нове властеоске породице, тек прим- 
љене међу дубровачко племство свесрдно је помагао Републици после 
земљотреса у практичним стварима (слао је мајсторе из Анконе који су 
радили на обнављању града, бринуо о дубровачким калуђерицама које 
су избегле после рушења града у Анкону, о њиховим приходима које је 
хтео да присвоји надбискуп Торес, о њиховом повратку и др.). 

39 После песама и извештаја који су преносили прве, непосредне 
утиске, о земљотресу су певали Стијепо Градић и Бенедикт Рогачић 
1678, а почетком ХУШ века Бенедикт Стојковић. Све три песме превео 
је касније на италијански Лука Стулић и објавио их у Венецији 1827. 

1667. на све начине, а то је подразумевало и литерарним 
бодрењем, учествовали у обнови Дубровника. Претежно 
заузети државним и дипломатским пословима, које су осе- 
ћали као свој први задатак у животу, литературом су се 
бавили најчешће само успут, и она је у том тренутку за њих 
имала други значај. Највећи део његовог живота посвећен је 
државним пословима и бризи за отаџбину. Током две деце- 
није, од 1658. када је започела каријера младог властелина 
– тада је изабран да се стара о обезбеђењу хране и, одмах 
затим, да пође изван града, на службу капетана Бргата – до 
последњег, све је у његовом животу било у знаку бриге за 
Дубровник. Биран је више пута за члана Малог већа, кри- 
миналног и цивилног судију, сенатора, члана апелационог 
суда. Преживео је земљотрес 1667. године и био један од 
малобројног племства које је успело да ублажи општу по- 
метњу, да заустави бежање преостале властеле из града, да 
организује војску, сузбије пљачку и чува ред. Пошто су од 
дана земљотреса па за дуги низ година потпуно ослабљеном 
Дубровнику стално претиле опасности, од стране Млетака 
и Турака, Никола Буниће је, као изасланик или као покли- 
сар, учествовао у неколико мисија којима је био циљ да, ко- 
лико је могуће, зауставе непријатељске намере. Једно од тих 
путовања на Порту, на коме су се поклисари због тешких 
преговора задржали две године (1667—1669) описао је Јакета 
Палмотић у Дубровнику поновљеном. Три пута је, у знат- 
но млађим годинама но што је стари закон прописивао, а 
прилике су га мењале, биран за кнеза Републике (1671, 1674, 
1677). У својству сенатора бавио се најважнијим државним 
пословима, од интереса и за унутрашњу и за спољну поли- 
тику. За практичне потребе, на основу постојећих правила и 
искуства ради једноставнијег и бољег регулисања правних 
послова саставио је 1672. Ргахех тшасата шжа згтујит ситае 
Кћастутае..., као и још неколико списа сличне намене, Гај- 
се дећ зтатип, Гуо Ретае е Гето слано... (израдио заједно 

са братом Саром). У годинама критичним за опстанак Ду- 
бровника, када је самовољни велики везир Кара-Мустафа. 
вршио велики притисак за повећање харача, на преговоре 
на Порту упућени су 1678. Никола Бунић и Маро Гучетић. 
И поред великог притиска на Порти, поклисари су дослед- 
но бранили интересе Дубровника, али се њихова мисија 
завршила њиховим утамничењем у Силистрији. После два 
месеца, оболевши од грознице, Бунић је умро у тамници. 
У знак захвалности за пожртвованост и оданост отаџбини 
на улазу у Велико веће постављена је плоча њему у част. 
Посмртни говор одржао је на латинском језику језуита Џам- 
батиста Толомеј. Између великих обавеза и путовања на- 
стајала су Бунићева књижевна дела. Његов невелики опус 
чине: песма Град Дубровник власшелом у шрешњу (1667), 
спев Фениче алиши срећно нарешење града Дубровника ио 
шрешњи, епиграм на латинском и на „словинском“ језику 
у хвалу Кристијаде Џона Палмотића (Јп Јаидет Шизтазуш 
дотт Р. Типи де Ратопа Сћтвзпааов... еригдгатта п У сла- 
ву истола исша ијесан у језик словински истшола Николице) 
и спев Главосјечење навјестишеља Језусова Ивана Крсши- 
теља славноћа. Написао је и драгоцени извештај о земљо- 
тресу, на италијанском језику, пуном важних података о 
збивањима, о атмосфери и која је владала у Дубровнику и 
са доста луцидних његових закључака – Каггиагћо деПе 
сове ассадше а ВКазиха дороссће ји да! теттетото дечттипа 
Гаппо 1667. Сва Бунићева дела, осим Главосјечења била су 
израз патриотског и „словинског“ осећања, у свима је вели- 
чао Дубровник, предвиђао његов спас, чак су и у стиховима 
испеваним у славу Палмотићевог епа оптимистички апо- 
строфирани будући обновљени Дубровник и „словинство“ 
(досетком је истицао величину пространства које је обје- 
дињавао „словински“ језик, парафразирајући Палмотићеве 
стихове из Цапшиславе 

кој се од наше стере стране 
чак до мора леденога, 


призивао је музе „језика нам словинскога“, узносио је „Сло- 
вина бојнех части“, хвалио „драг ромон... словинскога... је- 
зика“). Основно осећање из песме о земљотресу развио је 
у спеву под симболичним насловом Фениче, поредећи Ду- 
бровник са Фениксом који се увек изнова рађа. У оквиру 
спева садржана је опширна дигресија са детаљним описом 
спасавања реликвија из рушевина и од пожара, која је го- 
тово наивном реалистичношћу слала поруке савременици- 
ма. Најамбициозније Бунићево дело је религиозни спев са 
темом греха Главосјечење навјестишеља Језусова Ивана 
Крсшишеља славнота, познат и под називом Еродијада. По- 
зната новозаветна легенда послужила је аутору за велику 
алегорију о греху. Настављао је традицију Гундулићевих 
Суза сина размешнола и Мандалијене пиокорнице Бунићеве, 
ослањао се на одговарајуће фрагменте у Палмотићевој Кри- 
стшијади да опевајући грех унесе познати репертоар барок- 
них мотива (мизогинских – о женској похлепи, похотности, 
сујети, превртљивости; о погубности лепоте и љубави, о 
неизбежној казни која сустиже грешника и др.) и многа про- 
ширења описима телесне лепоте, Саломине заводљиве игре, 
раскошне гозбе. У песништву ове врсте су већ пре Бунића 
савладани поступци у транспоновању познате библијске 
или светачке легенде и идеје о хришћанској врлини у барок- 
ни спев у коме су се мешале и спајале крајности, профано 
и свето, телесно и духовно, у коме је човеков дуализам био 
природан а не порочан. Више спонтано но свесно Бунић је 
искористио тај утабани простор за своје поетизовано раз- 
мишљање о врлини и о пороку. У савладавању песничког 
поступка Бунић је имао тежи задатак од претходника јер 
суу „догађају“ који опева учествовале четири личности 
– Иродијада, Салома, Иван Крститељ, Ирод. Испеван је у 

традиционалном барокном стилу, који је већ умногоме по- 
стајао конвенционалан. Међутим, спев је имао једну пред- 
ност: пишући о великим темама непретенциозно и искрено, 
Бунић је у својим размишљањима задржао једноставну везу 
са реалношћу која је као утисак надвладавала све његове ус- 
пеле и мање успеле барокне слике. Савременици су хвалили 
и уважавали Бунићеву поезију, иако су те похвале више 
подразумевале његову целокупну личност и углед Ро 
рода. Корчулански песник Петар Канавеловић (1637–17 ), 
дугогодишњи пријатељ још из времена када су заједно из- 
давали песме о земљотресу, њему и брату Сару посветио 
је своју трагедију Мука Исукрстова, а Јакета Палмотић је, 
такође обојицу, хвалио као песнике: 


Пјесници оба тако знани 
у сва мудра бјеху дјела 
да им ловор свеђ избрани 
цавтијаше врху чела. (УП, 209) 


Саро Бунић (1632–1721), други син Џива Бунића, ма- 
ње је познат као песник, али је и он био један од најзначај- 
нијих и најугледнијих патриција свога времена, поштован 
такође због залагања за обнову Дубровника. Школу је завр- 
шио у Дубровнику а широко књижевно, историјско и опште 
образовање стекао у родитељској кући, У којој се налазила 
богата библиотека. Као племић обављао је од ране младости 
дужности у државној управи, био је у свим високим звањи- 
ма, члан Сената и Малога већа и двадесет и осам пута кнез 
Републике. Био је у посланству у Венецији (1692–3) заједно 
са сином Џивом. Поезијом је почео да се бави од младости, 
најпре певајући љубавне песме, у којима има пасторалних 
тонова. Писао је пригодну поезију: зачинке поводом венча- 
ња сродника и пријатеља – Врху заручења свјешовна, као и 
поводом одласка у манастир девојака из најближе околине 
(пет његових рођених сестара је отишло у манастир) – Врху 

заручења духовна; осмртницу пријатељу и песнику Џону 
Палмотићу на италијанском језику (Рет Ја тоуте де! згопоу 
Стивпо Ратопа). Највише је писао побожну поезију, а то су 
били углавном препеви и парафразе. Превео је низ побож- 
них песама које су биле намењене доминиканским калуђе- 
рицама. Оне су те мале зборнике у манастиру преписивале 
и украшавале. Написао је више песама о Светој Рози из 
Лиме, као и побожни спев Руса од новота свијеша (1671). 
У парафразама разних песама и псалама (Пјесни духовне) 
помињао је Дубровник и Светог Влаха, како би били бли- 
жи дубровачким верницима. Учествовао је у књижевном и 
културном животу када је деведесетих година ХУП века 
оснивана у Дубровнику Академија Испразних. Академија 
је основана под утицајем римске Аркадије, која је настала 
из бунта против барокне извештачености и предимензиони- 
раности, што је поезију удаљавало од класичних вредности. 
Био је један од првих чланова академије и њен заштитник. 
У знак уважавања своју збирку Пјесни посветио му је Бер- 
нард Ричардић. 

Витал Андријашевић (1616–1688) био је такође у 
групи аутора који су углавном били посвећени оној врсти 
побожне поезије која је имала популарнију намену, и која 
је давала тон овој врсти песништва у завршним деценијама 
ХУП века, а уврстио се и међу оне писце који су оставили 
сведочанство и о великом земљотресу. Потицао је из тр- 
говачке породице из Попова поља. Гимназију је завршио 
у Дубровнику, а после ступања у фрањевачки ред отишао 
је на студије филозофије у Италију. Стекавши за кратко 
време углед, био је професор у фрањевачким школама, а 
по повратку у Дубровник предавао је филозофију и рето- 
рику у фрањевачком манастиру. Веома посвећен књизи, ба- 
вио се сређивањем богате библиотеке Мале браће у којој је 
био библиотекар. Израдио је први Некрологијум фрањевач- 
ке провинције, у којој је имао важне функције (гвардијан, 

провинијал) који ће потом бити основа за сва каснија био- 
графска дела. Бавио се побожном литературом, писао дела 
на латинском и на италијанском језику, али и практичне 
књиге за вернике, намењене ширем кругу читалаца које 
су због популарности имале и по више издања Девоциони 
по либријем духовнијем скупљене и за покријеиљење душа 
уцвиљенијех у језик дубровачки сложене (1664), Разтовор ду- 
ше ботољубне за у љубави божјој дан провести ( 1667, 1686); 
Пут од раја најлошњи душам ботољубнијем (1686) и др. За 
време земљотреса налазио се на Дакси и био је међу први- 
ма који су сагледали страдање Дубровника. То је описао у 
писму пријатељу Божи Бождаревићу у Анкони, који га је 
одмах и штампао – Гепета ф КагиагПо пеПа диа!е 1 хете 
Ја тојаје флтиглопе деПа ста а! Кавиха да! теттетого аиех!' 
аппо 1667 И 6 аргпе оте 141 тегтсолеф... Проживљеност и 
непосредна реалистичност овога писма чине га вредним 
сведочанством трагике и страдања. Две песме њему у славу 
испевао је Џиво Гучетић, које је Андријашевић објавио у 
својој књизи Кварезимале (1661). 

Шишко Гундулић (1634—1682), други син аутора 
Османа је онај Сигисмунд Гундулић коме се Корчуланин 
Петар Канавеловић, у песми о дубровачком земљотресу у 
малој збирци Град Дубровник властелом у шрешњу, 1667, 
обраћао са позивом да се и он придружи својим стихови- 
ма о страдању Дубровника. (Гундулић, чија је жена поги- 
нула под рушевинама, је, иначе, пожртвовано учествовао 
у његовој обнови, у заштити својих и државних добара.) 
После завршене школе у Дубровнику обављао је низ по- 
слова у државној управи. Започео је као заповедник тврђа- 
ве Корона у Стону (1654), потом је био кнез у Конавлима 
(1658), капетан Пељешца и Трстенице (1662, 1663), касније 
је добијао важније дужности као службеник општинске 
благајне, приватни адвокат; после земљотреса постао је 
члан Сената, и у наредним годинама је учествовао у обнови 

Дубровника, потом члан Малога већа и четири пута је 6 
ран за кнеза (умро је док је вршио функцију нега) од. 
растао у кући у којој је задуго живео дух његовога. оца 
тада најслављенијег дубровачког писца, и сам је почео да 
се бави књижевношћу. Помињу се његови несачувани сти- 
хови, препев једне Катулове песме, савременици су знали 
и за другу његову поезију. У време велике популарности 
мелодрамског театра написао мелодраму Сунчаница, коју 
је позоришна дружина дубровачке властеле извела пред 
Двором 1662. године. У смишљању заплета, лоцирању рад- 
ње на словенском (чешком) двору, избору учесника у љу- 
бавним перипетијама (војвода Јанко, син угарског краља 
заљубљен у Сунчаницу, ћерку чешке краљице, борави на 
њеном двору кријући се јер је једног њеног сина убио у ви- 
тешкој игри, али другог је спасао од гусара, кога су отели 
још док је био дете), у којима се све после много заплета 
тајни и разоткривања скривених истина, завршава с ећ- 
но – Сунчаница и Јанко се на крају венчавају – Гунд нив 
је највише био под утицајем Палмотићеве Патиславе 
Осим типова заплета и перипетија, у њој је нашао модел 
и за псеудоисторијску, „словенску“ садржину и за своје 
осећање словенске повезаности са „гразим“ и тј 
суседима „језика од нашега“ (Летић). За пролог ове драме 
под насловом Ноћ из облака Гундулић се ослонио И 
ринов пролог Га попе (написан за пасторалу РИП а! 5сто 
Гвида Бонарелија), али га није доследно препевавао, већ 
га је прилагођавао, уз доста новина, својој драми уносећи 
стихове којима слави дубровачку слободу: 


Град Дубровник, ки довијека 
слободу ће уживати. 


Гундулић је желео да изда Османа, од брата Франа је тра- 
жио да му из Беча пошаље рукопис епа који се код њега 
налазио, али ту жељу није успео да оствари. 

Словински се језик има 
особито прем славити 
у похвалах нада свима 
поглавитијех ки на свити. 


Сред говора свога има 
сласти своје неизречене 
и чистоћу у ријечима 
од опћене ка је сцијене. 

Ки не самао посред ове 
славан гласи државе се, 
ну по већем дијелу слове 
свијета свега и стере се. 
Дубровник је над инима 
добросрећно мјесто оди, 
гди сједиште право има 
и језицим својем господи. 


Песму је препевао и на италијански језик у форми соне- 
та. Поезију је писао од раних година, најпре ону коју је 
означио као „веселу“, коју помиње на почетку песме Врху 
велике шрешње трада Дубровника 16677", у којој је страда- 
ње доживљавао, како је певао, као потврду краткорочно- 
сти овоземаљских вредности, бранећи се на тај начин од 
стварних несрећа које су стизале Дубровник у то време у 
свим видовима живота. Поезијом се бавио до краја живота, 
чији су велики део чинили препеви италијанских барокних 
песника. Та поезија чини збирку у чијем се првом делу на- 
лазе 33 препеване песме (сонети, мадригали, станце, поеме 
Ђ. Претија, Ђ. ди Перса, Џ. Марина, А. Абатија) по чијем 
се избору види да је био претиста и одабирао оне песме у 
којима је било више опште барокне рефлексивности (со- 
нети са моралном поуком, са мотивом пролазности и по- 
ређењем живота са сатом), без маринистичких слобода. У 
другом делу збирке су побожне и пригодне песме, посвеће- 
не пријатељима, Дружини Разборнијех, Врху сасма тешке 
немоћи Дум Луке Франки, У смрш Розе Бождар, У смрш 
ирисвешлота тоснодина Лукше Влађа де Гоце, властелина 
и свјешника дубровачкота, У похвалу језика словинскота, 


Б: Јур веселе пјесни моје 


предњи начин промијените 
и кроз горке непокоје 
сад худ пораз наричите. 

Омраза према писмама од љубави и др. У познијим годи- 
нама живота интензивно се бавио књижевним радом и на 
преласку из ХУП у ХУШ век, једно за другим, излазила 
су његова главна дела: романтични спев Оронша из Чипра 
(1699), препев са италијанског језика истоименог дела Ћ. 
Претија; Размишљања Светот Аућусшина принесена из ла- 
шинскола у језик словински и у пјесни сложена (1701), препев 
са коментарима седам покајничких псалама Ћушјенја 6010- 
љубна врху седам пјесни од покоре Давидове с веће друзи- 
јех пиомаченја и размишљанја духовнијех (1702); Ботољубне 
љубежнивосши једне душе према Боту (1705). Оронша из 
Чипра је била најзначајније Бетерино дело. Тема спева била 
је жртва младе Оронте, изузетне лепоте која је, жртвујући 
се, начинила херојски подвиг: сапалила је турске бродове 
који су превозили са Кипра у Цариград плен и заробљене 
хришћанске девојке и горећи спасла своју част и изазвала 
пропаст турских бродова. Антитурска тема и антимухаме- 
данско осећање били су у основи подстрека за препевавање 
овог Претијевог дела. Препевавајући га Бетера је користио 
Претијеве слике којима су се потврђивали врлина и жр- 
твовање за част и веру, али их је све снажније наглашавао 
антитурским револтом (опевање турске похлепе, окрут- 
ности, варварства), у коме су се сјединили сви лични и 
дубровачки страхови. Замишљеним призором доминирало 
је гесло, као барокна досетка, да је слава већа од пламена. 
У описима драматичних призора било је јаких контраста, 
натуралистичких, чаки макабристичких“! појединости које 


41 У завршним строфама опис призора како мајке на обали саку- 
пљају нагореће делове тела, својих кћери, које је вода избацила, мучећи 
се да их саставе и препознају: 

Овди у многој разликости 
главе, ка се не познава, 
притучене онди кости 
раздијељенијех посред глава... 

су биле одсјаји најјачих барокних утисака, Спев., посвеће 
Лукши Влађу Гучетићу (коме је испевао и песму ===" Љ 
смрти 1700), пропратио је похвални сонет и је нади 
(1659—1733), Бетериног млађег пријатеља, члана АвВИнкиа 
Испразних, који је и његов препев псалама славио у пуне. 
ној песми. Бетерина Ћушјенја ботољубна врху седам пјесни 
од покоре Давидове садржала су поред препева псалама 
још педесетак религиозних песама (библијских парафраза 
молитви, различитих духовних рефлексија и сл.) Начин 
на који се Бетера поистовећивао са свим овим стиховима 
показује да је парафразирање „покорних“ стихова и остала 
„истомачења“ доживљавао као извршење светог задатка 
који у том тренутку није за њега имао ништа мањи значај 
од оригиналног стварања. Од књижевно-историјског је на 
чаја што је ову књигу пратила читава збирка од шеснаест 
похвалних песама (епиграма, мадригала, сонета, на три 
језика), у којој је заступљено дванаест савремених кобне 
Антун Риги, Лука Пуцић, Рафаел Гучетић, Бернард Рича : 
дић, Вице Петровић, Франо Лалић, Стијепо Клашић та с 
Наталић, Никола Марија Антица и три анонимна а: то 
То, је била заједничка збирка чланова Академије он 
која је окупила већи број својих чланова у знак почасти 
Бетери. Неки од ових аутора оставили су и иначе траг 
дубровачкој књижевности. нај 
МИ ен Антица (1648–1722) био је један од активних 
а Академије. Породица његова потицала је са Ласто- 
ва и припадала је дубровачким грађанима. После завршене 
школе у Дубровнику бавио се трговином (поседовао је и свој 
брод), обављајући повремено неке послове у име Пе 
(два пута као изасланик провидуру у Котор). Интересовање 
за књижевност и књижевни живот уопште везало га је за 
Академију Испразних, у којој је био активни члан. Бавио се 
књижевним радом, од кога се сачувао само мали део. По- 
ред похвалне песме Бару Бетери, „словинскому томачнику 

пјесни покорнијех“, у којој му предвиђа вечну славу, са- 
чувао се почетак његовог спева Поражење праведнијех 
младенаца, веран препев познатог спева Џамбатисте Мари- 
на 5таге деоћ тпосепп који, иако није сачуван у целини, 
говори о популарности и ове врсте песништва и Марина 
у Дубровнику. Препев је настао почетком ХМУШ века и 
посветио га је племићу Џанлуки Гучетићу. 

Вице Петровић (1677–1754), који је већим делом сво- 
га живота припадао следећој епохи просветитељства, као 
сасвим млади песник огласио се у касном бароку. После 
школе завршене у Дубровнику бавио се трговином, прав- 
ним пословима, био је секретар Републике, а 1716. године 
је примљен у највиши грађански ред антунина. Писао је 
пригодну поезију којом је пропратио важне историјске и 
културне догађаје, али и оне који су се односили на његову 
породицу и пријатеље (свадбене зачинке, зачинке поводом 
ступања у манастир, елегије, епиграме). Држао је посмртне 
говоре и испевао стихове неким од најзначајнијих савреме- 
ника Џиву С. Бунићу, И. Ђурђевићу, И. Наталићу Алетину 
и др. У елегијама и говорима на латинском језику осећао се 
велики утицај аркадске струје, а неке од његових песама су 
читане и у римској Аркадији. 

Франо Лалић (1678–1724), припадник највишег слоја 
грађана, био је активни члан Академије Испразних, на чи- 
јем је скупу 1699. читао медитативну поему Бестужансуилво, 
коју је посветио песнику Бернарду Ричардићу. Певао је на 
три језика, а, према посредним поменима, испевао је и об- 
јавио Упае топагпсае е!еспо (1704). Љубавна поезија коју 
је писао у младости је изгубљена. Траг те поезије је песма 
Нехарна вила, испевана у типичном барокном маниру. У две 
похвалне песме уз Бетерина Ћушјенја богољубна поред по- 
божног тона било је и изразитијих трагова фигуративности 
и лексике љубавне лирике. Добар познавалац дубровачке 
књижевне, теолошке и културне грађе, помагао је Филипу 

Ричепутију у сакупљању материјала за црквену историју 
„илирских“ земаља (Шутсит застит). 

Јаков Наталић (1679–1713), познат је по малом броју 
песама, али је, према биографским поменима, био плоднији 
песник. Припадао је породици која је била у успону, међу 
онима које су после земљотреса примљене међу властелу. 
Поред две пригодне песме посвећене Бетери, у којима га 
прославља хиперболама, позната је и његова идила под на- 
словом Дневи моје, у којој непосредно и проживљено опева 
своје младалачке забаве у Конавлима. 

____Бернард Ричардић (1680–1716), блиског је итали- 
јанског порекла, чија се породица доселила у Дубровник из 
Падове У другој половини ХМГ века. Завршио је дубровачку 
гимназију. Био је плодан песник, писао је побожну поезију, 
која је обједињена. у збирци Пјесни разлике. Своје песме које 
у барокној посвети Сару Бунићу назива плодом „тупа ума“ 
препоручује „славном орлу“ (Бунићу), који ће их прослави- 
ти. То су били „уздаси духовни“ посвећени Исусу Христу и 
Марији. Међу њима се налазе и песме пуне барокне ретори- 
ке, уобичајене у побожној поезији, са типичним рефлекси- 
јама и темама о женској таштини (Лјеноша женска колико 
је тшашта), о пролазности (Урице од пржине). Препевавао је 
Марцијалове епиграме. На крају збирке налазио се и мали 
циклус од шест песама посвећених Бару Бетери, међу којима 
је и песма објављена уз Ћушјенја ботољубна. Писао је пригод- 
ну поезију, саставио је аркадску еклогу поводом смрти Џива 
С. Бунића, пуну реторичких хвала његових врлина, коју је 
рецитовао у Академији Испразних на његовом помену и др. 
Слику књижевног живота Дубровника употпуњавају и 
аутори који су остали изван јавности и већих комуникаци- 
Ја са другим писцима и многих промена које су се збивале 
у литератури друге половине ХУП века, међу које спадају 


двојица неупадљивих грађана, Петар Богашиновић и Влахо 
Сквадровић. 

Петар Богашиновић (1625—1700), иако је рођен у 
првој четвртини ХУП века, у књижевни живот Дубровника 
ушао је тек у деветој деценији тога столећа. Потицао је из 
нижих друштвених редова, био је берберин, повремено је 
службовао као писар на острву Ластову, а у каснијим годи- 
нама бавио се трговином. Неко време је боравио у Падови 
забављен ликом Светог Антуна. Књижевношћу се бавио у 
знатно каснијем периоду. Тај рад није био ни обиман, ни ра- 
зноврстан, али је био актуелан и њиме је песник подржавао 
неке од важних токова литературе тога времена. Подстак- 
нут за то време великим историјским догађајем, неуспелом 
турском опсадом Беча 1683. и поразом султана Мехмета и 
Кара-Мустафе, великог непријатеља Дубровника, испевао 
је историјски спев Беча града обкружење од цара Мехмеша 
и Кара-Мусшафе великола везијера сложено у ијесан у језик 
словински. Посветио га је Петру Ричардићу, стрицу песника 
Бернарда Ричардића, војсковођи и „кнезу од Лике“ (1683) и 
објавио 1684. у Линцу (1685. у Падови и 1703. у Венецији). 
Издање је било пропраћено похвалним латинским стихо- 
вима Мата Франческовића, Ивана Филипија и латинским 
епиграмом ауторовог сина Томе Богашиновића. (Тома Бо- 
гашиновић, 1661–1748, био је лекар „„п тефстае фазетрипо 
доског“, који је, иначе, апострофиран у преради Молијерове 
комедије Љубав лијечник). Петар Богашиновић је, без вели- 
ких књижевних претензија, заступао једноставну концепци- 
ју спева. Замислио је да у једноставној, чистој форми, углав- 
ном препричавајући стиховима догађај, прослави победу 
хришћана и цара Леополда 1, а да пораз Турака протумачи 
као праведну божју казну охолости. Спев је започео апо- 
строфом „таште, худе охолости“, парафразирајући почетак 
Гундулићевог Османа, а потом је све текло хроничарски 
доследно. Песник је модификовао историјску „истину“, ко- 
ја је, иначе, већ у народној поезији (о Леополду) била са- 
гледана непристрасно, наглашавањем или прећуткивањем 

детаља, од којих је најбитнија била маргинализација улоге 
Ивана Собјеског у ослобађању опседнутог Беча. Спонтано, 
Богашиновићу се фигура Ивана Собјеског наметала тако 
да је у његовом певању ипак био „круна славна Полоније“, 
издвојен изнад свих и као хришћанин и као Словен. Анга- 
жовао се и око једног важног књижевног посла, припремио 
је за штампу и објавио у Падови 1686. препев покајничких 
псалама Стијепа Ђурђевића, који аутор није стигао да изда. 
У књижици под насловом Седам салама покорнијех краља 
Давида истомачене из језика лашинскола и сложене у ије- 
сан у језик словински по тосиодину Сшијену Мара ди Ђорђи 
власшелину дубровачкому. А осшало што слиједи пио Петру 
Тома Бојашиновића Дубровчанину, поред Ђурђевићевог пре- 
пева налазе се и следећи Богашиновићеви састави: на почет- 
ку, посвета бенедиктинки Слави Кабожић, у оквиру које је 
Богашиновић хвалио Ђурђевићев препев, а после препева 
његова песма Ботољубно поздрављење, препев 70. псалма и 
низ литанија и молитви. Додао је и три похвалне песме у 
Ђурђевићеву славу, две анонимне и једну коју је испевао 
Баро Држић Глушац, који одавно није био у животу. 

Баро Држић (1580–1638) био је вршњак и пријатељ 
давно преминулог Стијепа Ђурђевића, а обојица су, ина- 
че, били у друштву песника који су испевали надгробнице 
Матији Мартинију 1627; био је син Марија Влаховог Др- 
жића, унук брата Марина Држића. Похвална песма је била 
намењена издању Ђурђевићевог препева псалама, које ни- 
је успео да оствари, па ју је Богашиновић преузео заједно 
са препевом. У време када је издавао Ђурђевићеве псалме 
Богашиновић је написао и низ мањих побожних састава и 
објавио их у Падови, књижицу молитава Светог Антона 
Падованског (1685), Официј Свешотг Јосина, (1685), Официј 
Светот Доминика (1686), Официј Светот Бенедикша (1686), 
а Молишве свакдање од недјеље, изишле су постхумно у 
Венецији 1704. 

Влахо Сквадровић (1642—1691). Био је дубровачки 
грађанин, пореклом са Колочела, у чијем је пасторалном ам- 
бијенту провео детињство, што је оставило значајног трага 
касније у његовом књижевном делу. Школовање је наставио 
у Дубровнику (1650) припремајући се за свештеника; пошто 
се заредио 1666. служио је као жупник на Колочепу. Од 
1667. боравио је у Дубровнику, преживео је разарање града 
1667, које је потом веома сликовито описао у писму ујаку 
у Напуљ („запрепашћени и избезумљени... не знађасмо ни 
куда да бежимо, видећи око нас, не куће и цркве, већ брда 
од камења и људе изгинуле и затрпане у рушевинама“)““. 
Одмах је приступио спасавању црквених добара, обила- 
зио вернике и пружао им утеху. Исте године је изабран за 
канцелара дубровачке надбискупије, коју је вршио до пред 
крај живота, потом је доста времена посвећивао сакупља- 
њу помоћи за пострадали Дубровник, у томе му је највише 
помагао ујак капетан Павао Руски, који је био дубровачки 
конзул у Напуљу, у који је и сам неколико пута путовао. 
Највећи део његовог живота одвијао се на Пилама, у згра- 
ди поповске братовштине Светог Петра, где је и становао. 
Као песник познат је по двема песмама Колочена невјесши- 
це и Примаљећа цвијеће – претпоставља се да их је било 
у већем броју – и по идиличном спеву Мачус и Чавалица. 
Почетничка песма о цвећу није изишла из оквира наивног 
опевања природе (немотивисана персонификација цвећа и 
разговор међу цветовима). Главно његово дело је спев Ма- 
чус и Чавалица, у коме је природно и непосредно опевана. 
љубавна историја двоје младих, а како се односи на коло- 
чепске ртове Мачуша и Чавалицу, делује као обрада народ- 
не легенде. Међутим, тема није била оригинална, песник 
се ослонио на пасторалу Алчео италијанског песника ХМТ 


42 Д. Павловић, Влахо Сквадровић (Занадт, Кад ЈА2 О, 1937, 259, 
183–200. 

века Антонија Онгара“, а та је пасторала опет била осло- 
њена на Тасовог Аминту, што је Сквадровићу било познато 
јер је неке детаље преузимао и од Таса. У интерпретацији 
основне приче из Онгарове пасторале Сквадровић је био са- 
мосталан и инвентиван, преузео је само фабулу а све остало 
у његовом спеву имало ја да служи прослављању његовог 
родног места. Пренео је фабулу „на свој мирни Колочеп“ 
и самостално сликовитим детаљима, непосредном дикци- 
јом, уверљивом локализацијом књишке овидијевске љубав- 
не историје преиначио у легенду која објашњава настанак 
колочепских ртова. Песма Колоченпске невјестице, која се 
у неким преписима појављује као самостална, у основи је 
епилог спева. Спев се сматра једним од најзанимљивијих 
дела дубровачке књижевности. 


После низа од четрдесетак мелодрама које су биле нај- 
омиљенији садржај дубровачког позоришта од двадесетих 
до седамдесетих година ХУП века, постепено је ова драмска 
врста почела да се повлачи, иако ће њених поклоника бити 
све до краја барока. Од краја прве половине ХУП века, на 
дубровачку позорницу се после дуге паузе од скоро једног 
века враћа комедија која ће бити важан део репертоара и 
највећим делом друге половине века. Те је била посебна 
подврста комедије, у којој су се спајали елементи основних 
типова ренесансне комедије, ерудитне и комедије дел арте. 
Све сачуване комедије су написане у прози. Познате су у 
литератури као анонимне комедије, иако је за неке везују 
имена аутора. Корпус дубровачких анонимних комедија 
садржи једанаест драма, под насловима: Јерко Шкрипало, 


Зп. Колендић, Мачуш и Чавалица, Прилози за књижевност, језик, 
историју и фолклор, 1926, МТ, 198. 

Шимун Дундурило, Пијеро Музувијер, Бено Понлесија, Џоно 
Функјелица, Старац Климоје, Љубовници, Мада, Лукреција, 
Син вјереник једне матере, Андро Сшишкеца. Осим неколи- 
ко утврђених датума о настанку или извођењу појединих 
комедија (1681, 1683, 1699, 1705), за већину се не зна када 
су написане и игране, што отежава поуздано утврђивање 
ауторства, будући да су све непотписане. Распон у коме су 
настајале утврђен је према посредним чињеницама, и обу- 
хвата време између 1648. и 1705. године. Као могући аутори 
у литератури су помињани Џанлука Антица (1611–1668), 
Франо Радаљевић (1625—1667), Шишко Влахов Менчетић 
(1663–1708), Џиво Саров Бунић (1664–1712), Игњат Ђурђе- 
вић и, најчешће, Корчуланин Петар Канавеловић. За коме- 
дију Андра Ститикеца се сматра да је у њој било утицаја 
неколико Молијерових комедија, али да ниједна није не- 
посредно парафразирана. Комедије Љубовници и Мада, на 
основу међусобних сличности и подударности са другим 
делима Петра Канавеловића везују се за његов књижевни 
корпус.4" Анонимне комедије су у основи подражавале тип 
ерудитне комедије, и још увек су то биле комедије типова. 
И поред тога што је у њима било доста традиционалних 
елемената, ове комедије су садржале и многе новине. Оне 
су биле неминовне јер су спојене две врсте комедија, две 
врсте хумора, две врсте комедиографског језичког израза 
на сцени и у њима се постепено изграђивала њихова пое- 
тика. Пошто су делом биле импровизоване, писане су са 
мање ауторске пажње јер су се многе сцене препуштале 
вештини глумаца. Захтеви нису били велики, важно је било 
изазвати што громогласнији смех код публике. Необавезни- 
ји однос према комедији допуштао је преузимање сцена, 
ликова, реплика, идентичних ситуација (то се преносило 


44 3. Бојовић, Барокни песник Пешар Канавеловић, Београд, 1980, 
171–209. 

из једне комедије у другу, али је било и низ позајмица из 
Држићевих комедија). У односу на дубровачке ренесансне 
комедије, новина је било исмевање и карикирање властеле 
(доводе се у ситуације смешних љубавника, приказују се 
као бескрупулозни и др.). Исмевање и карикирање је повла- 
чило за собом неприличне призоре на сцени, акробације, 
гегове и сл., слободан говор, непристојности, грубе псовке, 
ласцивне алузије. Карикирање ликова, подсмех, вређање 
личности доприносило је свеопштој грубости која је рачу- 
нала са тренутним ефектом. Но и поред тога, дубровачки 
аутори, иако се можда и нису потписивали зато што нису 
много држали до својих дела, респектовали су префињени 
хумор Држићевих комедија (из Дунда Мароја, Скуца), из 
којих су преузимали не само многе појединости већ и го- 
това решења за неке ситуације, стиховане доскочице које 
су измењивале слуге и слушкиње итд. Писци анонимних 
комедија никада се нису препуштали у већој мери импрови- 
зацији (јер у дубровачком аматерском позоришту за то није 
било услова), па су задржали структуру сигурних модела 
типова, иако су у новим условима они били сведенији и 
једноставнији. Сами наслови највећег броја комедија уна- 
пред су дефинисали носиоца одређене особине која ће бити 
предмет смеха, али су, истовремено томе лику давали шире 
значење. Шкрипало, музувијер, нионлесија, дундурило, климо- 
је, стишикеца, колико год су у фабулама у које су уплетени 
били локални, у себи су носили универзалне црте. Тврдица, 
преварант, немоћни стари љубавник, лажни хвалисави ју- 
нак, саможиви и намргођени „дундурило“ само су на први 
поглед, именом обележени, били из нижег рода драмских 
јунака, а по ономе што су њихови карактери носили, они 
нису заостајали за оним појавама у животу које су марки- 
рали најпознатији ликови великих комедија. Чак је у њима 
било више универзалног него у општим цртама којима су 
обележени позајмљени ликови, попут Пулчинеле. И многа 

места која су наизглед била само одраз локалне стварности, 
имала су шире значење, јер се у њима огледала стварност 
епохе, мишљења, доживљаја света и промена које се у ње- 
му збивају. Није, на пример, само зато што је у све сфере 
дубровачког живота продирао француски утицај, личност у 
једној комедији (Бено Поилесија) прерушена „аЏа Ггапсеза“. 
Био је то, фином појединошћу наглашен подсмешљив став 
према овој новини. 

Анониме комедије су у много већој мери од ренесан- 
сних, на које су се ослањале, а које су биле подређене за- 
конитостима и клишеу, биле ближе стварности и животу. 
Понекад је та стварности до те мере била опомињућа да је 
дубровачка влада „1667. строго забранила спомињање живих 
особа у комедији, биле оне мушкарци или жене, и биле из ре- 
да хришћана или Јевреја“ (М. Пантић). И поред тога, у њима 
је било много алузија на стварност, на реалност живота, на 
непосредне догађаје, на дубровачке локалитете, што је било 
део шарма хумора који се на тај начин постизао. Повратак 
комедије на дубровачку позорницу није био само прости на- 
ставак измењене комедије претходнога века. Негде се мимо 
писаца и књижевног тока, који није подразумевао развојну 
линију, одвио процес сједињавања ерудитне и комедије дел 
арте у нову врсту која је једина била независна у целој ду- 
бровачкој књижевности (за разлику од плаутовске комедије у 
претходном и од Молијерове у следећем веку) и која је оним 
што је у њој било ефемерно – локално, реално и стварно – 
држала пажњу Дубровчана током више од половине века. 


ж 


У књижевном животу и у култури Дубровника крајем 
ХУП века играла је значајну улогу Академија учених Ис- 
празник, касније је уобичајен назив Академија Испразних, 
основана под утицајем римске Аркадије, можда више сто- 

га што је настојала да организује учене људе и писце, но 
по ономе што је остварила. Римску Аркадију је у почетку 
највећим делом одређивало настојање да се књижевност 
ослободи барокне претераности и патоса, превазиђеног 
китњастог стила, да се врати класичним узорима, да нађе 
простор за лежерну аркадску атмосферу, да се, пошто је 
академија основана у окриљу Ватикана, посвети побожним 
темама, пригодној поезији, слављењу историјских догађаја и 
јунака који су се супротставили Турцима. Враћање доброг 
укуса – Ђиопризо – био је један од идеала ове академије. 
Са сличним циљем основана је Академија Испразних у Ду- 
бровнику око 1690. године. Имала је велики број присталца, 
али и противника, кратке периоде развоја и прекида, али се 
њен аркадски дух, и када се одавно угасила, у неком виду 
провлачио све до краја ХУШ века. Чланови академије су 
се организовали и окупљали око разних тема и подухвата 
(око издања књига појединих академика, обележавања важ- 
них догађаја и др.), организовали су приредбе, одржавали 
расправе и предавања, приређивали и побожне вечери и 
покладне забаве. Чланови Академије који су били заинте- 
ресовани за развој књижевног језика, донели су одлуку да 
се изради најпре латинско-италијанско-илирски речник а 
потом граматика и тај посао је требало да организују Џиво 
Бунић Млађи, Иво Наталић Алетин и Ђуро Матијашевић. 
Овај план се није остварио, али је Матијашевић, до одла- 
ска из Дубровника 1709. године, ипак сакупио доста грађе 
за речник, у којој су се сачували фрагменти неких данас 
изгубљених књижевних дела. 

Ђуро Матијашевић (1670–1728) имао је и сам ли- 
терарних амбиција, певао је родољубиве стихове јер је то 
осећање било његов основни стваралачки покретач, морал- 
но-дидактичку лирику (Суироћ свешовној љубави, Жене са- 
дање, У хвалу од злијех жена), позивао је песнике да обнове 
поезију која је утихнула после земљотреса (Пријашељу који 

жудијаше знаш зашто се сад мало ијесника находи у Ду- 
бровнику) 


Врат'те се једноме, тер с вашом свјетлости 
и с диком чудноме ожден те тамности. 


У стилу аркадских песника певао је пригодне стихове пово- 
дом смрти пријатеља Лоренца Соркочевића у Нафробници 
Ловорка Пасшијера (1707). 

Почетком нове деценије било је доста расправа о језику 
и постојала је јака опозиција против стварања на латинском 
и италијанском. Међу онима који су се залагали за стварање 
на народном „словинском“ језику био је и Џоно Растић 
(1672–1735), један од последњих барокних песника. Био је 
угледан дубровачки племић и после завршене исусовачке 
гимназије и пријема у Велико веће почео је да обавља раз- 
не дужности. Био је кнез у Жупи дубровачкој, на Мљету и 
у Стону, потом судија. Одлазио је у посланства (босанском 
паши у Сарајево). У каснијим годинама био је члан највиших 
управних тела, Сената и Малог већа, а два пута је биран за 
кнеза Републике. Као веома млад постао је члан Академије 
Испразних, у којој се, заједно са неколико других чланова 
залагао за примат „словинског“ језика у књижевном ствара- 
њу. Поезијом се бавио у младости и из тог времена потиче 
мали зборник његових љубавних песама, датиран 1699. го- 
дине (Мисли љувене, Ловац уловјен, Љубовник обљубјен, Љу- 
бовник нељубјен, Неставнос од среће), у којима у аркадским 
сликама варира познате барокне мотиве, делом преузете из 
италијанске лирике (Ђузепа Саломонија). Његови стихови, 
испевани језиком досетки, хипербола и игри речима, од- 
ликују се лакоћом ритма и спонтаношћу, често и свежим 
интерпретацијама познатих слика (о несталности среће) 


Становито биће оди 
срећа не има вик на свијети, 

и плач и смијех редом ходи 
један другом мјесто отети. 


Био је веома образован и у зрелим годинама се посветио 
писању Дубровачке хронике (Сћтотсће ф Кагиха), на ита- 
лијанском језику, на основу извора и са великим интересо- 
вањем за домаћу историју. 

И поред великог броја присталица, било је и против- 
ника Академије Испразних који су почетком ХУШ века 
основали супарничку академију под насловом Академија 
Штурака или Академија Завидних, а чланство су чинили 
песници Франо Геталдић, Антун Глеђевић и Перо Контиста 
чија су дела непозната. 

Франо Геталдић (1650–1719),% властелин, после за- 
вршене исусовачке гимназије и пријема у Велико веће био је 
на разним службама у Граду и на целој територији Републи- 
ке. Више пута је био кнез у Стону, кастелан тврђаве Корона 
кнез на Мљету, на Шипану, чиновник у соланама, чиновник 
рачуноводства Републике, члан Сената. Књижевношћу се 
бавио од младости и учествовао као глумац у позоришним 
представама. Сачувала су се два зборника његових при- 
годних, побожних, рефлексивних и сатиричних песама и 
расправе на италијанском језику. Углавном су биле упере- 
не против Академије Испразних, па је заједно са Антуном 
Глеђевићем основао своју Академију Штурака, којој је био 
и председник. Његову сатиричну и пригодну поезију, која је 
сва у барокном духу, одликује директан тон – развијајући 
мизогинске мисли о жени, био је истовремено и непосредан 


и искрен (Женидба, вјежбање онијема који се хоће вјериши 
и жениши): 


Блажен је муж тако и разлог му проси 
бјежати зли пако ки жена доноси, 


45 Друго презиме-надимак Крухорадић. 

ер на сва госпоства слобода круну има, 
ти живе без робства ки жене не има. 


У побожној поезији поновио је све сталне теме о греху и 
покајању, о несталности овога света, показујући да се и по- 
ред свих промена које су се дешавале, барок још увек њима 
опирао. | 
Антун Глеђевиће (1656—1728) потицао је из тр- 
говачке породице, пореклом из Жупе дубровачке; 1681. 
примљен је у братовштину лазарина. Школовао се у Ду- 
бровнику. Велики део живота је провео као вицеканцелар, 
па потом канцелар Конавала и Цавтата. У раним година- 
ма је почео да се бави преписивањем рукописа, посебно 
драмских дела Џива Гундулића и Џона Палмотића, што 
му је омогућило шире упознавање дубровачке књижев- 
ности, која, будући да многа дела тада нису објављивана, 
није свима ни била лако доступна. Писао је сатиричне 
песме и био један од најоштријих дубровачких сатиричара 
који је владао песничким поступцима карактеристичним 
за ову врсту (мимикрија, модели исмевања, увредљиво из- 
вртање значења имена, макаронски умеци и др.). Како је у 
обрачунавању стиховима са непријатељима био соли а 
груб и увредљив, подражавајући тон и манир Палмотиће- 
ве Гомнаиде (Авдијенца тосиодина Товарканши, Прскања, 
Женидба Илије Кошле и др.), био је кажњаван и затваран. 
У низу сатира подсмевао се женама (Пјесан тодишницам, 
Пјесан Лопујкам, Каже да сад удовице не обслужују 1од- 
пуно короша м др.) увредљивим тоном барокног мизогин- 
ства. Поред сатиричне, певао је љубавну поезију (највећим 
делом изгубљена), у коју су продирали аркадски елемен- 
ти (Бравац, алиши цвиљење Планичице пиасширице), коју 
је хвалио у посланици Глеђевићу Игњат Ђурђевић. И у 


46 Имао је надимак Звече којим се понекад и потписивао „Поета 
Звече“. 

љубавним иу сатиричним песмама није презао од грубо- 
сти и слободних израза, понекад и од крајњих непристој- 
ности и ласцивности (Љувезни ноћне). У каснијим година- 
ма доживео је душевни преокрет и, уплашен због грехова 
које је током живота чинио, кајући се, спалио је низ сво- 
јих дела. Као драмски писац био је један од последњих 
аутора мелодрама. Превео је неколико мелодрама итали- 
јанских аутора: Ермион (СП атог тјрипиох! ф! Руто) и 
Олимпија (Оптрга уептсаћа) Аурелија Аурелија; Дамира 
смирена (Ратта р!асата) Филипа Ачајуолија; Белизаријо 
алиши Елпидија (Ктуан репетоху Апостола Зена, док се за 
Зориславу није нашао извор. Написао је побожну драму 
Порођење Господиново, коју је 1703. године аматерска по- 
зоришна дружина цавтатских аматера извела и у Цркви 
Светог Николе у Цавтату и у пишчевој кући. У једном 
тренутку, из незадовољства према Испразнима, основао 
је са Геталдићем Академију Штурака, која се убрзо угаси- 
ла после Геталдићеве смрти. Садржајем, разноврсношћу, 
језичком неумереношћу, грубом реалистичношћу сатира 
Глеђевићево дело одсликава. преживелост дубровачког 
барока. 

У том периоду појављују се још два песника која сво- 
јим делима подржавају „словинство“ као једну од великих 
барокних тема, са посебним истицањем хришћанске идеје. 
То су били исусовац Игњат Градић и свештеник Стијепо 
Русић. У то време историјска ситуација је показивала да ни 
турски порази ни повлачења у ХУП веку нису отклонили 
опасност од османске силе и од мухамеданства, па су хри- 
шћанске државе постајале све заинтересованије за земљу 
која би својом моћи могла да се супротстави Османском 
царству на европском тлу. Била је то Русија у време Петра 1 
Великог за кога се веровало да има одлучности, снаге, моти- 
ва, способности и стратешке вештине да тако нешто изведе. 
Почетком ХУШ века успостављале су се многе везе између 

Дубровника и Русије која је због успеха Петра ха 
борбама са Турцима добијала све више на значају у аи 
ма хришћана. Подржавајући општу словенску зе) ; - 
Владиславић је превео на руски језик један део Об ње и 

Краљевства Словена. Дубровник је пажљиво кво“ Еј ке - 
ња која су се догађала на просторима на којима су ! урц · 
даље били претња хришћанским народима и сваки аи 

успех дочекивала је са оптимистичким надама. а и анетини 
веће је честитало Петру Великом на победи код сељана 
(1709) називајући га „диком и сјајем свега Словенског нар ~“ 
да“. Наде и одушевљења пренела су се у плин и -- 
је одмах реаговала на савремене догађаје. Подвизи Пн 

Великог убрзо су мани у историјским спевовима Игњата 

тијепа Русића. 

На а (1655—1728), исусовац, после руске по- 
беде код Полтаве већ је 1710. године саставио кратак спев 
„у хвалу мошковскога Величанства под декан по 
словом Плам сјверски и посветио га саветнику Џетра | а- 
ви Владиславићу Расгузинском. У посвети је китњастим 
барокним фразама исказивао одушевљење и славним царем 
(његов спев „дар убог и припростан ере је плод памети сла- 
бе“ под погледом Величанства претвориће се „у племенит и 
угодан“) и Владиславићем. У четири стотине и о пене 
осмераца сажимао је Градић преглед историјских 3 ажитен 
и слику препорода који је Русија проживљавала, са дру- 
гачијим осећањем од онога које су често пратиле 5 
дубровачких песника на рачун православља. Сада је Рус ја 
била „држава... ка раскоше сваке плоди , а њен владар ве 

од свих досадашњих: 


Он крепостим десне своје 
све мошковске ведре царе 
надалеко претеко је 
римске и славне све ћесаре. 

С највише жара певао је о успешном војевању против Ту- 
рака и своју „правоверну“ радост исказивао у неколико ба- 
рокних слика: супротстављањем пламена севера источном 
змају, подсећањем на легенду о стоглавом змају који израња 
из великог језера и апострофом на крају спева, којом је по- 


ново један Словен позиван да коначно ослободи хришћане 
страха: 


Живи и чини хоџа клети 
да с мунара већ не вика, 
да се оборе сви мечети 
крстјанскога противника! 
Правовјерну час обрани 
и њу из робства ослободи... 


То осећање било је и најчвршћа веза између песника и теме 
о којој је певао и оно је било толико важно за Градића да је 
искључивало све разлике међу хришћанима. 

Стијепо Русић (1678–1770), свештеник, добар говор- 
ник и проповедник, аутор практичних побожних списа, низа 
духовних (Ушехе духовне) и профаних песама, члан Ака- 
демије Испразних 1717. Саставио је такође спев о руском 
цару, под насловом Пешар Алексиовић алити пешнес зламе- 
ња дјела и части Пешра Првола цара самодршца русинско- 
га. Није издвојио само владарев лик већ је обухватио ширу 
грађу. Спев је био припремљен за штампу, испред кога су 
се налазили: посвета „Преузвишеному Величанству Петра 
првога цара...“ датирана у Дубровнику 24. јуна 1717, кратко 
обраћање читаоцу и песма под насловом Пешар Алексио- 
вић од петнаест стихова са акростихом (петнаест „словнијех 
зламења“), који је садржао царево име и презиме. У прозној 
посвети песник је, служећи се барокним играма, писао о 
тајном значењу бројева. Попут италијанских песника, на ко- 

је се угледао, смишљао је необичне комбинације, позвао се 
на античке мислиоце и Библију („слова у најпоглавнијех и 

најуреднијих језицих број кажу“, „сибиле, давње пророчице, 
приглавно име Језусово пророкујући бројом га. нарекоше“ 
итд). Затим је објашњавао мисао „да име пристаје к нарави“ 
(алузија на изреку потеп ем! отеп) и то је потврђивао име- 
ном руског цара, које „по грчкому свијетлому и праведному 
језику“ означава „непомични ками и тврђа становита према 
најјачијем противницим“. У кратком „поздраву“ читаоци- 
ма песник је тумачио уводну песму са акростихом, сложе- 
ним према ћирилици, „по буквици словенској“. Сваким од 
петнаест стихова („Пород од славнијех“, „источна шибика“, 
„османовића узда“ итд.) Русић је „с Адрианскога мора из 
Дубровачке покрајине“ са „словинским“ поносом упућивао 
речи хвале „добитнику“. Непосредни повод за Русићево пе- 
вање јесу били успешни ратови које је водио Петар 1, али 
стварни мотив је био дубљи. Иако је слев обухватао савре- 
мена историјска збивања и непосредне политичке и државне 
подухвате главног јунака, био је наглашено хришћански и 
словенски интониран. У барокном духу Русић је певао о 
хришћанским врлинама, поређењима је илустровао њихово 
отеловљење у руском цару и сл. Из свеобухватног величања 
Петра Великог, који „руски народ с частим влада“ издвајале 
су се хвале уважавања великог словенског народа „ки свако- 
га добиваше“. Поред „словинског“ Русић је изражавао и пан- 
словенско осећање. Био је један од свештеника који су тежи- 
ли зближењу источне и западне Цркве. О томе је сведочила 
дубровачка књижевна историографија, у којој је забележено 
да је написао расправу посвећену и упућену православним 
верницима. У целини, својим спевом се придруживао заврш- 
ним барокним одсјајима дубровачке књижевности. 

Својим делом, али на други начин, то је чиниоси Џиво 
Бунић Млађи (1664—1712), унук песника Џива Бунића. 
Одрастао је у средини која је била посвећена књижевности, 
уз оца Сара и његовог брата Николу, што се огледало у ши- 
рини његовог књижевног образовања. Завршио је језуитску 

гимназију, у којој му је професор био Толомеј, који је преда- 
вао реторику и увежбавао ученике у састављању латинских 
стихова. Тада је, највероватније, учио и музику. Потом се 
посветио службама које су му као племићу додељиване, а 
показало се да је нарочито био успешан у обављању прав- 
ничких послова (позната је његова одлична расправа напи- 
сана у одбрану дубровачких доминиканаца); уз друге високе 
положаје, три пута је био кнез Републике. Пет година је про- 
вео у дипломатској мисији у Венецији (1693—1697). Поезијом 
је почео да се бави у младости и његови биографи помињу 
већи број песама („многобројне италијанске и илирске пе- 
сме“) и препева (50. псалма), али је сачуван само мали део, 
препеви једног Марцијаловог епиграма и једног сонета о 
Христовој муци. Учествовао је у позоришном животу Ду- 
бровника и са аматерском дружином је приказао 1682. тра- 
гикомедију Вучисшрах Петра Канавеловића. О успешном 
раду око позоришних представа потврда се налази у томе 
што му је дубровачка влада поверила да организује јавне 
представе у част крунисања надвојводе Јосифа за угарског 
краља. Ушао је иу одбор Академије Испразних за израду 
латинско-италијанско-илирског речника. Био је уважаван 
од савременика. Једну песму му је испевао Бернард Ричар- 
дић приликом избора за кнеза; поводом његове смрти при- 
годне стихове су спевали Вице Петровић, који је одржао и 
посмртни говор на латинском језику и Бернард Ричардић, 
који је саставио, такође на латинском, аркадску еклогу, у 
којој жали за изгубљеним другом. 

У последњим деценијама ХМ П века књижевност ства- 
рана у Дубровнику губила је сјај који је имала у доба ње- 
них најбољих барокних песника. Узроци томе били су и 
књижевне и некњижевне природе, и унутрашњи, животни 
И СПОЉНИ, ОПШТИ. Припадници неколико генерација дубро- 
вачких писаца, који су се појављивали после великог зем- 
љотреса 1667. године, били су, као грађани скоро уништене 

земље, обузети материјалном, политичком и духовном 06- 
новом Дубровника, чувањем статуса Републике и органи- 
зовањем власти. Литературом су се бавили, углавном, само 
успутно, велики део књижевности био је пригодног карак- 
тера, расплињавали су се у новим жанровима који су били 
на граници књижевног стварања. Осим тога, међу њима 
није било стваралаца изузетног дара, у којима би таленат 
и вокација надвладали обузетост практичним животом. У 
то време је дубровачка школа, која је одувек имала великог 
значаја у формирању писаца јер су током протеклих векова 
домаћи и страни учитељи и професори често били књижев- 
ници и учени људи, доживљавала промене. У оснивању је 
била исусовачка гимназија, а како устројавање колегијума 
и преузимање васпитавања није ишло лако, криза је пре- 
брођавана радом неколико приватних школа. Нередовност 
и пропусти који су у школовању настајали остављали су 
трага и у књижевном животу. Истовремено, на књижевном 
простору коме је Дубровник био окренут, као и у њему са- 
мом, долазило је до значајних промена: барок је дотрајавао 
као преживели стил певања и начин мишљења и искази- 
вања, јављала се реакција на његове претераности у виду 
свеже аркадске струје. Интерес писаца, усмерених још од 
школе ка ерудитизму, ширио се према филологији, исто- 
рији и сл. На те промене, посебно у односу на традицију, 
деловао је све више утицај француског језика, литературе 
и културе. Дубровачка књижевност је ипак крајем ХУП и 
у првим деценијама ХУШ века доживела још један узлет 
појавом и делом Игњата Ђурђевића, последњег значајног 
дубровачког писца. 

Игњат Ђурђевић (1675–1737) један је од највећих и 
најсвестранијих писаца дубровачке књижевности, песник, 
биограф, историчар, драмски писац, преводилац. Велики 
ерудита, са способношћу за синтезу, на свој начин је, бавећи 
се дубровачким писцима, сажео и свео свеукупну дубровач- 

ку књижевност у великом биобиблиографском спису, а, исто 
тако, обухватајући и шири духовни и географски простор 
читаву прошлост у Историји Илирије. Крштено име му је 
било Никола. Рођен је имућној породици која је 1670. године 
примљена у дубровачко племство и била у успону. Прадед 
по мајци био му је песник Доминко Златарић. Похађао је тек 
основану исусовачку гимназију, у којој је, на самом почетку 
њенога рада, кратко време био професор и ректор лексико- 
граф Арделио Дела Бела. Амбициозни професори исусовци 
озбиљно су уводили ученике у студије класичне старине и 
неолатинске књижевности, увежбавали у савладавању ла- 
тинске метрике и писању стихова, тако да је из ње изишао 
сразмерно значајан број оних који су се касније у мањој или 
већој мери бавили литерарним радом, сакупљањем грађе за 
речник, теологијом, историографијом и др. После завршене 
гимназије Ђурђевић је кратко време обављао државне слу- 
жбе (капетан тврђаве Ловријенац, кнез на Шипану и др.). 
Убрзо се у двадесет и другој години замонашио ступањем у 
исусовачки ред (1697). Низ његових савременика са којима 
је он истих година похађао исусовачку гимназију и које је 
касније окупљало учено и књижевно друштво Академија 
Испразних, такође се опредељивало за свештенике или ка- 
луђере – Ђуро Матијашевић, Антун Риги, Франо Лекић, од 
нешто млађих Џанкарло де Ангелис, Франо Бунић, Стијепо 
Русић, Јозо Финдела, Доминко Бјанки. Пошто је прошао но- 
вицијат у Риму, студирао је филозофију и потом предавао 
неколико година у колегијумима (Лорето, Асколи Пичено, 
Прато). Забележено је да је био омиљен професор – „волео 
је све ученике, и сви су га поштовали“, да је добро познавао 
класичне језике, грчки и латински, да се посебно истицао 
разумевањем књижевности и тумачењем латинских стихо- 
ва, да је писао и стихове и прозу на грчком, латинском и 
италијанском, претпоставља се и на француском. Године 
1705. је иступио из реда, вратио се у Дубровник и 1706. 

ступио међу бенедиктинце. После извесних размирица, про- 
вео је две године у Италији у прогонству (био је учитељ 
беседништва у Напуљу, обилазио градове јужне Италије, 
о чему је остало трага у његовим песмама на латинском 
језику). Вратио се 1713. у манастир Светог Јакоба. Отада 
настаје успон у његовој каријери (проповедник на Мљету, 
опат на Шипану итд.). | 

Напоредо са обавезама које је имао према реду, Ђур- 
ђевић је учествовао у књижевном и јавном животу. Током 
низа година тај се живот одвијао у оквиру ученог друштва 
Академије Испразних (Асадепца Опозогшт). Образована 
крајем ХУП века у Дубровнику, по угледу на слична учена и 
књижевна друштва у Италији, пролазила је кроз разне фазе, 
окупљала ерудите, бавила се питањима језика, престајала 
са радом, па се обнављала. После неколико година слабог 
рада Академије, током друге деценије ХУШ века, која је 
потпуно изгубила намену ученог друштва, неки њени чла- 
нови су, у жељи да је оживе и обнове некадашњу делатност, 
изабрали 1718. за њеног председника тада најпоштованијег 
писца и ерудиту Игњата Ђурђевића. У то време помишља- 
ло се на оснивање „приватне академије за илирски језик“. 
Ђурђевић је прихватио ову дужност, израдио је нацрт но- 
вог грба за Академију, на коме је била представљена сова 
као симбол мудрости уз натпис Опозотит Кагиху и гесло 
Ретотаја Мтегуае. Није испунио очекивања и иступио је 
из Академије 1721. Међутим, његов рад је био од велике 
користи. Расправљао је годинама, што је и била једна од 
тема којом су се Испразни бавили, о предности словенског, 
матерњег језика – „Ипруа зјауа“, „Ипруа тадге“; питањима 
језика био заокупљен и као сарадник на великом италијан- 
ско-латинско-илирском речнику Арделија Дела, Беле. Сле- 
деће године је провео у Светом Јакобу и на Мљету, а 1728. 
је отишао у Падову, у манастир Свете Јустине. Помагао је 
Арделију Дела Бели око издавања речника, који се појавио 

исте године, и надгледао издања својих последњих књига, 
Уздаха Мандалијене покорнице (1728), Салшијера словин- 
скот (1729), расправе о бродолому Светог апостола Павла и 
италијански превод једног приручника за припрему за ула- 
зак у бенедиктински ред (1730). Иако је требало да преузме 
катедру егзегезе на Падованском универзитету, вратио се 
1731. у Дубровник. Бавећи се историографским радом, до 
краја живота боравио је у Светом Јакобу, у коме је умро и 
сахрањен. 

Књижевним радом почео је да се бави још као ђак гим- 
назије, „од шеснес годишта“. Поезију је певао на „словин- 
ском“ или „илирском“ језику (како га је сам називао), на 
латинском и италијанском. Књижевношћу и издавањем соп- 
ствених дела бавио се током целог живота: писао је разно- 
врсну поезију и спевове, световног и религиозног карактера, 
препевавао античке песнике, почео је да препевава Енејиду 
(прво певање препевао у 608 стихова), превео је целовит 
псалтир, почео је да пише трагедију са религиозном темом, 
Јудиту, сакупљао је грађу за дубровачку библиографију и 
написао је биографију родоначелника свога реда Живот 
Светола Бенедикта, занимао се за историју и написао обим- 
но историографско дело. 

Поезију испевану на латинском језику Ђурђевић је сам 
средио и она је сачувана у збирци насловљеној према са- 
држини Роепс! Јизих уатп (различите песме на латинском 
језику). Само је мањи број песама остао ван ове збирке. У 
збирци су заступљене идиле, химне, елегије, оде и епигра- 
ми. Теме песама су биле религиозне, сатиричне, љубавне, 
пригодне, парафразе римских песника (Марцијала, Хораци- 
ја, Овидија). У религиозним песмама опевао је витлејемску 
епизоду, певао је о Томи Аквинском, о Катарини мученици, 
грешници Магдалени, о искушенику исусовцу Станиславу 
Костки. Неколико љубавних песама садржало је углавном 
баналне алузије на рачун љубавника, а песма Сан о госиођи 

сензуални опис љубавног уживања. Најзанимљивије су 
песме аутобиографског карактера, као и оне које садрже 
алузије на Дубровник његовога времена, на боравке у ита- 
лијанским градовима. Са уважавањем је певао о својим при- 
јатељима писцима, Миху Мондегају, Вицку Петровићу, са 
којим је измењивао посланице, Николи Витовом Гучетићу. 
Изван ове збирке, која је једна од најобимнијих на латин- 
ском језику, остао је историјски спев о победама Евгенија 
Савојског над Турцима 1716. и 1717. код Петроварадина и 
Београда, Роета ае Угстотиз Ргтсћр:; Еидепи Забаист, тада 
актуелној теми о којој је певао и Вицко Петровић. У спеву 
су подржаване наде хришћана да ће се Европа ослободи- 
ти Турака. Замишљен је у четири певања, од којих су два 
сачувана, посвећен је Карлу М и у посвети се славила хаб- 
збуршка владарска кућа. У овој поезији потврдиле су се 
хвале савременика да је вешто састављао стихове на латин- 
ском језику који су одиста остављали утисак спонтаности 
и уживљености. 

Од најраније младости је певао и „словинске“ стихове 
(„..Бјех их веле веће од дјетинства сложио“) јер је већ у 
двадесет и другој години, када је полазио у Рим, 1697, имао 
обимну збирку песама, претежно љубавних. Тада их је „ко 
ствар залињу и мале сцијене“ спалио, како је забележио у 
обраћању читаоцу уз издање Мандалијене покорнице (1728). 
Како су већ биле познате, из рукописа читане и многе пре- 
писиване, сачувале су се у туђим преписима, и обједиње- 
не у збирку, која је постојала у Дубровнику, под насловом 
Разлике пјесни Ника Брње Ђорђи власшелина дубровачкота, 
под његовим световним именом. Певао је љубавне песме, 
пригодне, посланице, религиозне, свадбене зачинке, сати- 
ричне песме и парафразирао и препевавао античке и ита- 
лијанске песнике. 

Љубавна поезија Игњата Ђурђевића представљала је 
изузетно важну појаву у књижевности каснога барока. Из- 

међу претходног, најзначајнијег дубровачког лирског ба- 
рокног песника, Џива Бунића, и Игњата Ђурђевића про- 
шло је неколико деценија. У том размаку не само што је 
љубавна поезија била потиснута другим песничким врста- 
ма, религиозно-рефлексивном и пригодном лириком, већ 
се више није ни усавршавала и углавном се сводила на 
понављања клишеа. Барок је губио у ефектности, а поезију 
су почели да освајају аркадски доживљаји, лакши песнич- 
ки израз и нова поетика рационалног склада и угодности. 
И поред тога, Ђурђевић је успео да у поезији оствари са- 
мосвојност, да у још увек постојећим оквирима барокних 
тема и мотива и замкама стила, испева читаву песничку 
збирку која је свему старом дала нови тон, свежину и ори- 
гиналност. Та се поезија није могла свести под правила, ни 
у погледу форме ни садржаја, осим у традиционалним љу- 
бавним песмама, о љубави се певало у оквиру пастирских 
„згода“, „љубавних догађаја“ у природи, што је била новина 
аркадске поезије, комичних песама и др. Песме су добиле 
наслове који су тачно одражавали разна љубавна осећања 
и стања и постале индивидуалне (Љувено уживање, ЈБу- 
бици срамежљивој, Одкрива љубав тосиођи, Посила слику 
своју Тосиођи итд.), а женска имена у њима већ су садржала 
значења преко којих је песник могао да гради игру вишег 
смисаоног нивоа (Љубица, Сунчаница). Од значаја је било 
Ђурђевићево добро познавање античке и савремене итали- 
јанске поезије које су, поред стандардних тема и мотива, 
биле важан извор његових инспирација. Он је парафра- 
зирао италијанске песнике, користио је античке фабуле, 
ослањајући се на изворна дела или на посредне препеве и 
прераде, постојеће фигуре и кончета надграђивао, ширио 
их и преобраћао у нове барокизме, или их оплемењивао 
аркадским појединостима. Узоре и изворе инспирација ни- 
је крио али није имао потребу увек да их наглашава јер 
је и њихово препознавање било део поетике изненађења. 

Издвојили су се многобројни сижеи и мотиви који су во- 
дили порекло из Овидијевих дела, непосредно или посред- 
но преко италијанских барокних песника. Компаративне 
анализе (Прохаска, Касумовић, Деановић, Лахман-Шмол) 
указале су на богатство и бројност Ђурђевићевих извора 
и инспирација на широкој основи маринистичке поезије. 
Садржајима, мотивима, песничком фигуративношћу и ба- 
рокном песничком лексиком у највећој мери Ђурђевићу се 
наметала поезија Џамбатисте Марина, његових следбени- 
ка и прве генерације аркађана (Г. Кјабрера, Ћ. Фонтане- 
ла, Б. Морандо, Ф. Мелозио, Ф. Тести, П. Роли; Ћ. Ђиљи, 
Ђ. Запи, и др.). И према домаћој књижевности Ђурђевић 
се односио подједнако слободно. Између његове и поезије 
његових претходника“7 и савременика успоставиле су се 
специфичне везе које су биле одраз Ђурђевићевог манира и 
односа према литератури као извору, нарочито када је опе- 
вао типично барокне теме. Највише подударности је било 
са лириком Џива Бунића, чије је мотиве (а и Бунић их је 
већином преузео од италијанских песника) и, посебно, ме- 
тафотрику духовито и на оригиналан начин користио. Од 
Петра Канавеловића је усвојио начин уклапања аркадских 
сличица у поезију и преплитања стандардних барокних са- 
држаја са пасторалним мотивима. Имао је доста додира са 
поезијом Антуна Глеђевића. Ова два песника су се сретала 
на истим мотивима, на појединостима – на сличан начин су 
откривали своје мизогинство, макабристичким детаљима 
опевали лажну женску лепоту, парафразирали исте делове 
Јеђуцке, у стиховима расправљали о верности у љубави 
итд. И поред свих постојећих веза и додира Ђурђевићеве 
љубавне лирике са литературом, она се издваја као засебна, 
са карактеристичним садржинским и стилским обележјима 


47 В. Гасћтапп-бећтоћ, Јапја! Вотате, Ете ззпасће Џтетзисћипг 
гит маулзсћеп Вагок, Кб—Отаг, 1964. 

писца изразитог дара, својеврсне индивидуалности, који је 
поседовао својства примерена захтевима књижевности и 
укусу времена – вештину, спонтаност и духовитост. Његова 
љубавна лирика обухватила је готово све типичне барокне 
садржаје и у том погледу она је најпотпуније представљала 
своју врсту. Нижу се у Ђурђевићевој збирци стари мотиви 
– растанак (дељење) од госпође, визија заљубљеног између 
две или више жена, женска уста као извор сласти итд. – али 
су код њега увек добијали нову поетичност. Са мотивом 
растанка, као једним од општих места љубавне лирике пре- 
узео је и основно расположење петраркистичко-романтич- 
не туге, која је у барокној трансформацији, добијала ведар 
тон. Мотив о песнику заљубљеном у две жене, који је код 
претходника углавном остајао у оквиру бизарности, код 
Ђурђевића је постајао ефектна досетка (кончето), која је и 
иначе била омиљени облик његовог песничког поигравања 
(Лахман-Шмол). Барокна транспозиција старих садржаја у 
Ђурђевићевој лирици добијала је увек нова обележја. Оно 
што су други песници радили, и Џиво Бунић међу њима, 
мењајући форму (задржавали су фабулу или мотив, а ин- 
тервенисали обично само у стилском изразу) Ђурђевић 
је чинио само делимично. Он је уносио више промена у 
расположење и у свеукупан доживљај. Претходна генера- 
ција није била припремљена за то. У Љувеном уживању, 
на пример, призивајући Сунчаницу, није остао на барокној 
парафрази Овидија, како су поступали Марини и неки ма- 
ринисти, од Дубровчана Џиво Бунић. Тежиште је ставио на 
хедонистичко расположење, онако како га је доживљавао 
као човек барокног погледа на свет, уживање је славио као 
крајњи циљ, остављајући у сенци саму љубав. Употребио 
је познате слике (драга му се причињава; поиграва се са 
неизвесношћу шта је сан а шта јава и све крунише конче- 
том), али их је освежио асоцијацијом на Пелегриновићеву 
Јеђуцку 

... Тијем ко брштан ступ камени 
грли, а трава земљу своју, 

како лоза дуб зелени, _ 

како љубдраг танку хвоју. 


Обично је све било толико у власти ЕН ај 
љаја да су његови узори потпуно потиснути у поз: 54 | 
Лични однос према стиховима и према и и 4 
дио се, на специфичан начин, у песмама у аи Је Е са 5 
фирана реална личност, Дубровкиња Мара Божд 5 А 
била реткост у поезији која је увек била у домену у па 
певања, без означавања стварних индивидуалних ма : 
Био је то духовито смишљен диптих, односно 5 А 
којима опева лепоту Маре Бождарове. Сажети Е 5 _: 
њене лепоте, из строфе у строфу, изразито је барок па 
глашен хиперболама, кончетом и сл., потом – па == 
откривао песников доживљај те лепоте или уз (а -. 
је у њему изазивала и на крају се свака та пе пе 
глатшавала божјим даром, уз молбу да жена обрати зен 
на песника. Испевана у секстинама, са ЗОНИ к: – 
рефрена у шестом стиху тако што је променљиви Е Пела 
метафора сажимао расположење и садржај ма Бал а 
духовит начин је опонашао Дервиша Стијепа Ђур Ме о 
самим тим и тон пародије. У овој песми смишљене еј па 
најуспелијих барокних слика дубровачке ПОРЈИЈЕ зе пе 
дискретно поређење са годишњим добима: ој Бара Он 
љеће“, „у прсих ти јесен храни воће“ итд.). МАР гр та 
доживљај се остваривао тек са другом песмом и пак 
шипење у исте тосиође цијећ предње црвени, у по Ке 
аутор ласцивних, пластично опеваних детаља ле Но 
Бождари („гдје се ужива плод сијежани, / тдје при ЗА МА 
ње расту“ и др.), тобоже скрушено каје. У стихов Ати 
не помиње њено име. Као што је у првој преувелич 
славио женске дражи, у другој, одржавајући паралелизм 

свим нивоима (у стиховима, епитетима, метафорама) хипер- 
болама је опевао тугу јер су наде пропале. Била је све то једна 
велика досетка у најбољем барокном маниру. 

У тражењу свога пута Ђурђевић је потпуно разградио 
концепцију зборника љубавне поезије премештајући ову 
тему у разне циклусе у којима су песме биле груписане по 
некој сродности. Такав је био циклус еклога (Еклоје алити 
разговори иастијерски) које су у основи биле љубавне песме, 
у којима су се препознавали трагови Вергилијевих екло- 
га, Овидијевих песама, Теокритових идила, Гундулићевих 
пасторалних стихова из Дубравке, Бунићевих из Разовора 
иасширских. Љубав је била тема и у десет песама циклуса 
Разлике зоде несрећне љубави (са типичним барокним ста- 
вовима о „разблудној љубави“, о женској превртљивости и 
др.). Циклус иопијевки за тушке, у којима је у духу и маниру 
маскерата певао „слијепац“ и позивао на љубав, на ужива- 
ње док траје младост такође је припадао љубавној поезији. 

Међу еклоге је сврстан и комични спев Бијелка, монолог 
Медвјетка, заљубљеног у пастирицу. Спеву је претходила 
песма Раклица, која је већ садржала духовито Медвјетково 
„цвиљење“, у којој се хумор заснивао на грубом, баналном 
опевању његове патње и на стилским претераностима („че- 
мер сркну с кога цркну“ и сл.). У Бијелки је комика разви- 

Јенија, почевши од симболике у Медвјетковом имену које 
је одударало од алузија на свеопшту љубав у природи и у 
дочаравању лика заљубљеног („изчешљах се граном дра- 
че / и косором срезах браду“ и др.). Бијелка је била једини 
дубровачки шаљиви спев који је носио наслов по женском 
имену, што је, као и отворена ласцивност била новина у од- 
носу на претходна дела ове врсте у којима таквих слобода 
није било. Врхунац у поезији ове врсте достигао је у комич- 
ном спеву Сузе Марункове. Испеване су у секстинама, као 
и Дервиш Стијепа Ђурђевића, са којим су имале и других 
додирних места. Радња спева је смештена у забити сеоски 

амбијент у коме се одвија „љубавни роман“ чији су актери 
заљубљени, комични сељак и неукротива, груба сељанка. 
Зајубљени Марунко пролази кроз фазе опчињености и за- 
нетости до отрежњења од љубави, што није комично као 
осећање већ стога што је форма којом се исказују та осећања 
у традиционалној поезији, у потпуном контрасту са Марун- 
ковим приземним доживљајима љубави, лепоте и одбијања. 
Комици његовог лика, за разлику од других комичних спо- 
вова у којима је јунак углавном сам носилац своје заблуде 
и кривац за своју несрећу (Дедо Дервиш, Горштак), под- 
једнако доприноси и лик жене у коју је заљубљен, Павице 
Бабопољске, колико он сам. Све комичне црте Марункове 
који „вас ужежен и немоћан / у љувеној срцебони цијећ Па- 
вице... гине“ прети да ће од јада да се обеси о свој кајиш, 
да ће да се баци у море итд. изоштравају се и прерастају у 
хиперболе када им се придруже описи Павициних реакција 
(„далек бежи као да је / он сотона петонога“) и њене лепоте 


Имаш сапе од аршина, 

прси врле, лица охола, 

фацу од пура млијека и вина 
и свако око пусто од вола... 


У многим сликама и појединостима види се да је Ђурђевић 
парафразирао Стијепа Ђурђевића, но свака асоцијација је 
код њега снажнија и необичнија, понекад са жаоком, у чему 
се препознају одлике барокног стила на крају његовог тра- 
јања. Препознају се и у ласцивним алузијама и у језичким 
грубостима, понекад крајње простим, чега, такође није било 
у раним комичним спевовима. И поред елемената пародије, 
то није била пародија љубавне поезије (поготову не петрар- 
кистичке која је веома удаљена од овог времена) већ подсмех 
људској непристалости ситуацијама у којима се човек нађе и 
тежњама које су изван његовог досега. Марунко и Павица су 
припадали истом свету, њихови „идеали“ се нису разилази- 


_' 

ли, они су били комични не по супротности већ као пар. Све 
што је у њима било смешно, било је пројекција. ауторовог до- 
живљаја сеоског менталитета, мале, локним бојама дочаране 
средине. Према његовим мерилима, то је била карикатура 
љубавних односа. Непосредном реалистичношћу, карика- 
турама које нису обезвређивале осећања већ грубе ликове 
досеткама, изненађујућим асоцијацијама које не припадај Е 
стандардним сликама љубавне поезије, локалним ери 
сочним језиком Ђурђевић је у Сузама Марунковим оства Ио 
Један од најоригиналнијих ликова шаљиве поезије ~ 
_ У удаљавању од безличног амбијента ренесансне пое- 
зије у бароку се дошло, по угледу на античке песнике, до 
преношења опште теме у реалније оквире и фабуле, па је на- 
стао низ песама које су опевале мали љубавни догађај ИЛИ 
поенту љубавне причице, а најчешће су то биле духовит 
досетке. Ђурђевић је испевао неколико песама таквога ПЕЛЕ 
УНЕ о пчели која је убола драгу са поентом да љубав и 
п позлеђују али и награђују слашћу – Зорка рањена о 
ичеле, Даници рањеној од ичеле), које нису увек биле о = 
гиналне по замисли, али јесу по духовитој НА 
извора. Међу најуспелијима је позната песма Зтода љ .. 
у којој песник уз помоћ свица чита у мраку писмо које е: 
је драга бацила кроз прозор допуштајући да се радост п 5 
шири на све што га окружује. | 
Дуготрајна доминација барокног стила, што је под- 
разумевало не само израз већ и најразличитије садржаје 
који се ни у једној другој књижевној епохи нису у толикој 
мери испренплели и рефлектовали целовитост утиска, п - 
тераношћу, извештаченошћу, неумереношћу, често и не - - 
сом, доводила је део књижевности до бесмисла, пбтавиле | 
дотле да она више није била непосредни израз ни за јаве 
осећање (ни верско, ни љубавно, ни за доживљај природе 
ни поетизоване стварности итд.), а у мисаоној сфери губила 
је поуздане основе (рефлексивност, контемплацију и др.) 

На ту крајност, јавља се као реакција оживљавање симбола 
класичне Аркадије која је имала за циљ да свеопшту изве- 
штаченост замени природношћу. Новину и померање према 
променама које су настајале у песништву представљале 
су оне песме у којима је преовладавао аркадски дожив- 
љај, у којима је певање о љубави било растерећено фабуле 
(причице, догађаја), репертоара уздаха, реторике, низова 
барокизама којима се исказивала прекомерна патња, ми- 
зогинства (описа жене као симбола порока). Те су се песме 
ослободиле грубог парадокса да се идсал лепог замењује 
афирмацијом ружног и да се, уместо на заљубљености све 
заснива на подсмеху љубави. Оне су славиле општу радост 
у природи, у којој се сједињују импресије пролећа, цвећа, 
„прилијепих диклица“ или „сељанки гиздави х“, слатких 
гласова са радосним позивом на љубав и са благом опоме- 
ном да за један час „свијет се мијени“. У овој опомени није 
било ренесансног епикуреизма ни барокног драматичног 
предочавања старости и ружноће: све је имало тон пријат- 
ног расположења и све је одисало ведрином. Ђурђевић је 
аркадијском осећању и непосредном, неалегоријском зна- 
чењу нашао места у низу својих песама. Тој лежерности 
одговарали су и полиметријски стихови, са усаглашеним 
унутрашњим ритмом: 


У покоју 
драгу своју 
љувен славиц слави сада, 
куша љубав слатку дости 
у радости 
гора, поље, луг, ливада... 
(Свијем диклами у пролјешје) 


Израстао из традиције барокног љубавног песништва, Ђур- 
ђевић није могао одједном да уплови у токове новога стила. 
Захваљујући изразитом песничком дару, он је од општих 

познатих тема и мотива, од овешталих слика и речи, пре- 
слажући их још једном, стварао духовите, богатије, инасн 
тивније и нове постске ситуације. Благом самоиронијом и 
пародијом песник је успоставио дистанцу између поезије 
и сопствених осећања и заштитио се од опасности да га 
повуче тада већ до бесмисла и неукуса доведен песнички 
израз. Спонтано прихватајући оно што су доносили аркађа- 
ни, Игњат Ђурђевић је у једном делу своје љубавне поезије 
остварио срећну симбиозу: он није престао да пише барок- 
ну поезију већ јој је аркадским елементима дао духовитији 
и импресивнији израз. Део приближавања природности, у 
великој мери био је у складу са појачаним интересовањем 
за вредности народне поезије, коју је он, као даровит пе- 
сник, одлично препознавао. То је време када Игњат Ђурђе- 
вић у неким поглављима своје Исшорије Илирије темељно 
расправља о народној јуначкој поезији, бавећи се, поред 
осталог, питањем поузданости народних песама. када сам 
пева песме које су најближе усменим изворима и традицији 
опонашајући тематски и стилом „попијевке“ о Марку Кра- 
љевићу, или народном сликом и ритмом скривен барокни 
мотив (У нова Јована до двије дјевојке) и др. 

Ђурђевићеву пригодну поезију, која говори о његовом 
сталном присуству у животу и књижевности Дубровника 
чини неколико свадбених зачинки и неколико посланица у 
којима је певао и о негдашњим писцима (Андрији Чубрано- 
вићу, Сплићанину Александру Комуловићу који је почетком 
ХМП века боравио у Дубровнику, хвалећи његов превод Зр- 
цала од исиовијесши „у словински језик“) и о савременим 
Са Антуном Глеђевићем измењивао је посланице, хвалио је 
његову „Олимпију остављену“ (Олимпија Бирену) љубавну 
и пасторалну поезију. Одужио је и један лични дуг, бар тако 
га је он схватао, према Шимуну Златарићу, „прадунду по 
матери“ дотерујући његов препев делова Овидијевих Ме- 
шаморфоза и Хероида. 


__________________=иниии 

Велики део књижевног интересовања Игњата Ђурђеви- 
ћа био је усредсређен на религиозне теме. Двадесетак духов- 
них песама објавио је 1728. уз Уздахе Мандалијене пиокорни- 
це. У њима је певао о Христу (Врху Ппорођења 1осподинова, 
Језус дијете у бешлемској спили, у којој је понављао мотив 
опеван у песми на латинском језику), о Светој Катарини 
из Сијене, о Светом Амброзу и Августину, интерпретирао 
је Молишву Јеремије пророка, песме Томе Аквинског и др. 
Саставио је у прози обиман Жившош приблаженола ћаћка 
Бенедикта, оснивача првог манастира западног монаштва 
на Монте Казину. У Префовору уз Уздахе расправљао је о 
корисном деловању Бенедиктових следбеника, о онима који 
су „невјерне“ и „полувјерне“ приобраћали у „правовјерне“ 
и, поред осталих, поменуо је и Ћирила и Методија. Укључио 
се и у полемике које су се у његово време водиле о постој- 
бини Светог Јеронима и о легенди о бродолому апостола 
Павла и његовом искрцавању на острво Мљет. Расправу је 
објавио 1730, а полемике о том питању су се настављале и 
касније. Почео је да пише у стиховима трагедију о староза- 
ветној удовици Јудити: саставио је пет сцена првога чина. 
Најважнија Ђурђевићева дела побожне садржине били су 
Уздаси Мандалијене иокорнице и препев свих Давидових 
псалама Салшијер словински. 

Спев са темом покајања, која се налазила у средишту 
барокне моралне дидактике, Ђурђевић је испевао пре 1714. 
године, јер је већ тада хваљен у Кавањиновој Повијестши ван- 
ђелској. Помињан је и 1718. у преписци између Ђуре Матија- 
шевића и Иве Наталића Алетина, уз примедбе због пресло- 
бодних стихова. По свему не мењајући ништа, штампао га 
је 1728. у Венецији заједно са двадесетак духовних песама,“ 
На почетку се налазила посвета Вицку Змајевићу, „аркиби- 


48 Џгдаз! Мапаацјепе рокоттсе и грт оа Магзује, грјеуат ро Р. 
Тјасћји Бога, орат тетепхкоти, К бети зе јов тагпке рјехпа дићоупе 1 
ајећолгргаупе, могепе оа 1чода, ргНагаји. 

скупу задарскому, апостолскому намјеснику по Севији, Ар- 
банији“, коме се спев допао док га је још читао у рукопису и 
који је омогућио његово објављивање. Следило је обраћање 
читаоцу које је садржало низ напомена о ортографији, то јест 
о тешкоћама на које се наилази у штампи јер нису урађена 
нормативна правила, помињао је покушаје да се среде „уред- 
бе од складно писанија словинскога“. У другом делу писао 
је о самом спеву. Био је то одговор на критику да је „преу- 
решено“ певао о Магдалени описујући њен грех. Ђурђевић 
је објашњавао да је њен пример требало да буде поучан за 
младе девојке и да их сачува од погрешног пута којим је 
пошла грешница. Свој начин певања бранио је примером 
како „плаче у попијевках кнеза Николу кнегиња Видосава“, 
као и позивањем на познате ауторе који су на сличан начин 
опевали тужење светица, Ј. Виду, Ј. Саназара и др. 
Религиозно-рефлексивни спев о Магдалени која се по- 
кајањем искупила за младалачке грехове и доживела пре- 
ображај у сусрету са Христом била је из реда најважнијих 
барокних тема о покајању. Фабула о грешници Магдалени 
састављена је од неколико делова расутих у Библији (у је- 
ванђељима по Луки, МП, 37, 38, УШ, 2; Јовану, ХЈХ, 25, 
ХХ, 1; Марку, ХУ;, 9) и у њој су се спојиле три личности. 
Обрађивана је у дубровачкој литератури и пре Ђурђевића. 
Основна прича је проширена црквеним предањем да се Маг- 
далена повукла у пећину да живи у покајању. Ђурђевић је 
обрадио најпотпунију верзију ове фабуле, па је његов спев 
био садржајем богатији од свих дотадашњих дубровачких 
дела са овом темом. Спев је имао осам певања („уздисања“, 
како је одговарало наслову) у којима је песник ретроспектив- 
но пратио Магдаленин пут греха који је одражавао сва стања 
у којима се налазила: У сиознању, У сповиједању, У потрђењу, 
У напасшовању, У размишљању, У иожаљењу, У љубјењу, У 
уживању. У начелу, аутор је следио поетику покајања Су- 
за сина размешнола, било је и формалних подударности са 

Гундулићевим спевом (у структури), али се у Ђурђевићевом, 
који је настао више од једног века после Гундулићевог, мо- 
рао осећати другачији тон размишљања о свим побожно- 
-моралним и филозофским категоријама. Спев је испеван у 
типично барокној форми, подражавајући још увек велику 
досетку која је била у духу дуалистичког поимања греха (да 
се у оквиру религиозне теме пева о блуду, љубави, телесној 
лепоти и епикурејским уживањима), али је начин певања. 
ипак превазилазио маринистичку поједностављену поетику 
изненађења. И поред многобројних стилских поигравања, 
барокизми Уздаха Мандалијене покорнице нису били само 
у површинској ефектности већ су се сједињавали са темом 
и пишчевим порукама. Објашњење „што је Бог“, мање је 
деловало као барокна слика, а више као сложена рефлексија 
и покушај да се одгонетне суштина божанског. То је допри- 
носило извесној оригиналности у опевању покајања. Сам 
писац је веровао у ово своје дело, у концепцију поруке, јер га 
је и поред примедби савременика објавио, не ублажавајући 
слободно опевање греха ни „урешено“ уздисање. 

И његово друго побожно дело, препев Давидових пса- 
лама, Салтијер словински, било је завршено десетак година 
раније но што је штампано 1729. у Венецији. Посветио га је 
Марину Златарићу. Уз препев и посвету, датирану у Падови 
1729, Ђурђевић је штампао попис хебраизама у псалмима и 
Давидову биографију. У обраћању читаоцу је објаснио шта 
је био повод да псалме пренесе „у словинске пјесме“. Један 
разлог је био књижевне природе јер, по њему, његови прет- 
ходници у том послу нису били успешни. Други је био праг- 
матичан, желео је да калуђерицама, будући да оне сваки дан 
изговарају псалме на латинском, помогне да разумеју оно 
што говоре, како би још искреније прослављале Бога. Најзад, 
желео је да се овим препевом искупи за своје „испразне“ и 
„разблудне“ песме. Објашњавао је и поетику превођења, по 
којој није ишао за доследним преводом већ за преношењем 

смисла оригинала. Препевавајући одлучио се за полиметрију 
како би угодио укусу читалаца: и да би обогатио „словинско 
пјесништво новијем уредбам“. (Стихови у једном препеву 
псалма били су распоређени у облику крста.) Ипак је у осно- 
ви следио традиционални поступак дубровачких писаца да 
један библијски стих препева једном строфом, без обзира на 
њену дужину. Слободан је био у надградњи изворне мисли, 
у поређењима, у богатим асоцијацијама, у личном поимању 
живота изван датих побожних оквира. 

Ерудитизам и историзам који су били важна нова ком- 
понента барокног стваралаштва у Ђурђевићу су нашли 
вредног посленика. Велики број година посветио је двема 
областима које су одражавале његову високу свест о по- 
треби сазнања која су сведочила о духовним вредностима 
свога народа. Био је то дугогодишњи рад на дубровачкој 
биографији и на историји. Низ година је сакупљао биограф- 
ску и библиографску грађу о писцима и састављао њихо- 
ве животонисе. Податке о дубровачким писцима послао је 
Јеролиму Кавањину пре 1614. за поглавље о Дубровнику 
у епу Повијест ванђелска; разна обавештења давао је Фи- 
липу Ричепутију за Лутсит застит. Саставио је три би- 
ографска дела: писмо дубровачком попу Раду Миличићу, 
1707, са кратким обавештењима о 63 дубровачка писца, 
обимно библиографско дело познато под именом Живоши 
славних Дубровчана" са 105 биографија и посвету Марину 
Златарићу, у коју је унео биографије писаца који су били 


49 Био је то збир биографија и великог броја библиографских по- 
датака писцима који су стварали до краја ХУП века, обухваћени су и 
странци, насталих на основу личних истраживања, књига и рукописа и 
у њих је често уносио фрагменте из књижевних дела и песме у целини. 
Са исцрпвим коментарима биографије су објављене у књизи: Биотрафска 
дела Тњаша Ђурђевића, издао и објаснио Пешар Колендић; увод напи- 
сао Павле Поповић, О раду на дубровачкој библиотрафији, Београд, 1955. 
У овој књизи објављена су сва три Ђурђевићева биографска дела. 

падовански студенти, међу њима и његов прадед Доминко 
Златарић. Сва ова три састава била су од великог значаја 
за дубровачку библиографију и историју књижевности. Из 
његовог интересовања за историју Илирије проистекло је 
обимно дело Историја Илирије (Кетит Шутсакит) у три 
поглавља: Га Гтриа Тћтасит, Аппдипатег Шугсае и Кћа- 
сивгапа азота. Дуго је радио на прикупљању и обради 
грађе, писао је расправе о језику, народној јуначкој поезији, 
хомерском питању, историји Дубровника, Боке Которске, 
пореклу Словена и др. Целином својом Историја Илирије 
није се разликовала од сличних, широко заснованих по- 
вести, неодређене концепције, какве су настајале у ХУЦ 
и ХУШ веку, али је у појединим деловима, захваљујући 
ерудицији Игњата Ђурђевића, била и остала важан фило- 
лошки и историјски извор. 


ДУБРОВАЧКО 
ПРОСВЕТИТЕЉСТВО 


Почешак просветитељства. – Тражење новога ну- 
ша. – Пренлишање каснобарокне шрадиције и аркадско! 
академизма. Пуни развој просвешишељсшва. – Први пе- 
риод: ушицај францускоћ просветишељсшва. „Франче- 
зарија“. Прераде Молијерових комедија у првој половини 
ХУШ века. Марин Тудишевић. – Превођење. Франашица 
Соркочевић, Тимошеј Глеђ. – Просветишељски енцикло- 
педизам и ерудишизам: Саро Цријевић, Ђорђе Башић, 
Себастијан Сладе-Долчи, Иван Марија Матијашевић. – 
Дрући период. Два паралелна тока: Поезија. Лашинизам. 
Конзервашизам. Класицизам. – Побожна књижевност. 
Пригодна лишература. – Андро Паоли. Марија Димитро- 
вић Бешера. Лукреција Бојашиновић Будмани. Аница Бо- 
шковић. Никола Марчи – Предромантшичарски интерес 
за народну књижевност. Јозо Бешондић. Ђуро Ферић. 
– Завршни период. Маро Злашарић, Аншун Фердинанд 
Пушица. Пијерко Соркочевић. Марко Бруеровић. – Завр- 
шешак лексикографскот рада. Речник Јоакима Стулића. 
– Зашварање крула Дубровачке књижевности. Франче- 
ско Марија Апендини. – Објављивање Османа. 


Са Игњатом Ђурђевићем који је спајао два века и две 
епохе дубровачка књижевност је доживела један од својих 
врхунаца. Као велики и даровити писац, ерудицијом дора- 
стао „енциклопедијском“ времену, сачувао је самосвојност 

и са успехом надвладао све препреке које се увек на пре- 
ласку литерарних епоха појављују. Дотрајавање једне и ус- 
постављање друге, у сукобу промена, а у овом случају оне 
су за дубровачку културу у целини, самим тим и за књи- 
жевност, биле веће од уобичајених, одразило се не само на 
овај прелазни период већ умногоме и на литературу чита- 
вог просветитељства, и на његову класицистичку фазу, до 
самог почетка ХТХ века када се и завршавала велика епоха 
дубровачке књижевности. Просветитељска настојања у по- 
четку су била ограничена претрајавањем барока, или бар 
делимичним провлачењем трагова барока у литератури но- 
вије оријентације који је, преплетен са аркадском струјом и 
деловањем Аркађана унеколико задржавао литературу на 
удаљености од већег утицаја рационалистичке прагматично- 
сти. Када се, са првим генерацијама писаца који нису били 
зависни од барока васпостављао рационалистички приступ 
литератури, а то је подразумевало и значајнији утицај фран- 
цуске књижевности, спољашње околности су опет поремети- 
ле учвршћивање просветитељства. Одавно је у литератури 
закључено да и поред присуства и утицаја француске књи- 
жевности, који је започео преводима Корнеја и Молијера, она 
није изазвала веће промене, нити је имала прекретни удео у 
општој природи књижевног стварања (М. Комбол), иако је 
њених присталица било до краја епохе. На једној страни, и 
поред наклоности једног дела Дубровника према француској 
култури („франчезарија“)!, и поред све присутнијег фран- 
цуског језика („Овде [у Дубровнику] – писао је 1721. Игњат 


1 __Неглје на почетку 18. вијека и у Дубровнику (се) осјетило 
ново струјање и почео се учити француски језик, почеле су се читати 
књиге и периодичне публикације на том језику и уводити француска 
мода. Ту су појаву Дубровчани тада назвали и посебним именом фран- 
чезарије, тј. занос за све што је француско, а према талијанском називу 
јуапсезата“ (М. Пеапоује, Риђгоуаске ргетадђе Мопјетоутћ Ккотеађа, 
Руедаоуот, БРН, ХХХМТ, Хавгеђ, 1972, 7) 

Ђурђевић Ђури Матијашевићу – влада француски језик“), 
има отпора према свему францускомг чак се тајно читају 
дела Волтера, Русоа, Дидроа; на другој, преводе се фран- 
цуске комедије, шири се француски театар, а под утицајем 
енциклопедиста и њихових рационалистичких идеја шири 
се научна и просветитељска мисао и осваја литературу. 


Дубровачка књижевност, која је већ више од три ве- 
ка била окренута италијанској књижевности, у првом реду 
стога што су безмало сви њени учени људи и писци били 
образовани на италијанским универзитетима (и сви добро 
познавали латински језик), у срединама у којима су цветале 
књижевности током хуманизма, ренесансе и барока, није 
у кратком периоду могла лако да преусмери интересова- 
ња према књижевности, чији је језик знао тада релативно 
мали број људи у Дубровнику. И поред тога што је рацио- 
нализам био један од најзначајнијих преокрета у историји 
књижевности, а француски утицај са Молијером и енцикло- 
педистима бивао све снажнији у Европи, Дубровчани нису 
били сасвим спремни за нову епоху. Осећао се тај утицај 
већ и преко италијанске књижевности, постепено су и сами 
Дубровчани почели непосредно да се ослањају на францу- 
ске ствараоце. Дух рационализма који је смењивао једну 
узнемирену и бурну књижевну епоху својим „разумним“ 
односом према суштини књижевног чина и књижевне по- 
етике, ширио се неминовно, као и енциклопедизам, али то 
није било у оноликој мери у којој је француска књижевност 
тога времена заслуживала. У том моменту значајну улогу 
у успостављању односа према француској култури и књи- 


гу дубровачким преводима Молијерових комедија на више места 
се умећу реакције на француски утицај: 

„Не, не, ја нећу висина у жени, ни која умије савише тезијех писма, 
франчезарије италијанарије... нека ми дођу с њиховијем версима, с њи- 
ховом лектуром и франчезом италијаном“ (Наук од жена). 

жевности имали су и дубровачки исусовци, који су били 
против ње. Као професори имали су непосредан утицај на 
васпитавање и свести и укуса младих, али и савременика 
уопште, па су чак и спречавали ширење француских књига 
јер су оне, по њиховом ригорозном ставу, биле у несагла- 
сности са „светом вером“з. 

Од када је дубровачка гимназија званично постала ису- 
совачка – СоПевтит Каризтит, у другој половини ХУП 
века у којој су исусовци држали наставу све док њихов 
ред није укинут 1773, она је постепено све више појачавала 
свој утицај, а средином ХУШ века била је најзаслужнија за. 
стварање великог броја аутора на латинском језику и веома 
продуктивну неолатинску књижевност. Важан чинилац у 
томе била је околност што су исусовци програме из области 
језика и књижевности, према правилима која су важила за 
све језуитске школе, великим делом заснивали на антич- 
ким ауторима (поред неприкосновеног Хорација, обавезни 
су били: Хомер, Тацит, Ливије, Цицерон, Херодот, Аристо- 
тел, Платон, Хорације, Вергилије, делом Овидије и др. и 
праксом свакодневног учења латинских стихова напамет у 
школи формирали будуће писце (али и оне који су то по- 
стајали само зато што су били вешти и техници прављења 
стихова) потпуно у латинистичком духу. Многи од њих 
су потом, као плодни ствараоци, давали тон дубровачком 


3 Сликовит пример је случај сенатора Марина Соркочевића, брата 
Франатице Соркочевића, преводиоца Молијерове Психе, кога је, буду- 
ћи да је у старости читао француске књиге и писце који нису у складу 
са вером исповедник опоменуо да уместо њих „узме дела Оца Рогачи“, 
што се односило на Рогачићева Духовна вежбања. Видети: Д. Павловић, 
Француска књижевност у Дубровнику ХУШ века и дубровачки исусовци, 
Живот и рад, 1931, ТУ, УШ, 681–185. 

4 М. Маппо, Сепеза паиспе огпоуг Капо чифотит, Мтеја 1 рг1108!, 
1939, ТХ, 11–119; – М. Мгагоу1б, Ногасије и Диђгоуаскот рјегтуи 18. 1 
19. згођеса, Бад А7Л, 1971, 357, 289–290. 

класицизму и допринели развоју одговарајућих жанрова. 
(панегирика, ода, елегија, идила, филозофски интонираних 
епистола, хорацијевских сатира са благом иронијом на ра- 
чун људских мана и др.). То је, са једне стране, скренуло 
ауторску књижевност ка преводима, препевавају се највећа 
дела античке класичне литературе (Хомера, Вергилија) и 
препеви добијају веома много простора у књижевности. С 
друге стране, општа популарност певања на латинском, за 
коју су били великим делом заслужни исусовци, иако је и 
мимо њих наеолатинизам оживео заједно са класицизмом, 
учинила је да постане, условно речено, и „језик“ науке: Ру- 
ђер Бошковић, Бенедикт Стојковић и други аутори пишу не 
само поезију на латинском већ латинским стиховима испису- 
ју читаве научне расправе (Бошковићев спев о помрачењима 
сунца и месеца, Стојковић епове о Декартовој природној 
филозофији и етици и о Њутновој филозофији). Истина је да 
многи од песника измењују међусобно посланице и панеги- 
рике, да опевају историјске догађаје који се тичу и Дубров- 
ника, да пишу пригодне епиграме о многим реалностима 
из дубровачког живота, да преводе делове народне књижев- 
ности на латински. Међутим, они тиме не доприносе разво- 
Ју свога књижевног језика и духа сопствене књижевности 
што се увелико догађало изван Дубровника и припремало 
нову епоху, коју он, и да није историјски прекинут у даљем 
развоју, не би спремно дочекао. На природу просветитељ- 
ства у Дубровнику утицала су и стара разилажења између 
две странке, сорбонеза и саламанкеза, која су, наизглед, 
била израз супротности између једне конзервативне и једне 
авангардне струје, а у чијој је позадини, уистину, стајало ра- 
слојавање међу дубровачком властелом још почетком ХУП 
века, такозваном „Великом завером“ 16117. Непосредно, 


56 Соје | 
5. Сове, КМ. Мекале, Риђгоуаска ућазтеја 1гтеди ода 1 дугауе: 
заатапкег! 1 зотђопез, Хартеђ—Пубтоутик, 2005. 

то су били сукоби између старога и новога племства, који 
су кулминирали почетком седме деценије ХУШ о 
бровачки сталежи, вековима строго одељени међу собом, 
што је омогућавало да живе у унутрашњем миру, нису лако 
налазили решења за анархију на коју нису навикли, која је 
чак на неко време блокирала функционисање Републике, па 
и књижевности. Уз унутрашње притиске и спољашњи до- 
гађаји који су припремали велике историјске и политичке 
промене, борбе хришћана са Турцима на оближњим про- 
сторима и др. учинили су да књижевност буде окренута 
свим тим збивањима, да великим делом буде пригодна, у 
већој мери сведок времена но стања духа и израз стварних 
уметничких мотива. Општа стагнација, иако је било време 
отворености према спољњем свету и културама, иако се 
преводе не само француски већ и немачки писци, постоје 
додири са енглеском књижевношћу, на известан начин је 
затворила Дубровник у своју реалност. Литература тога 
времена обилује поезијом пригодног карактера, неукусним 
сатирама и полемикама међу писцима, фриволним сти- 
ховима, ефемерним темама, хроничарским песмама, које 
осим препознатљиве „фактографије“ немају у себи других 
занимљивости. Упорни, конзервативни латинизам задржа- 
вао је један значајан део књижевности у својим оквирима и 
она током просветитељства није могла да прати савремене 
токове онако како је то било у доба препорода и барока. 
Питања поетике, стила и језика нису преиспитивана у књи- 
жевној пракси, иако је било покушаја да се скрене пажња 
на језичко однародњавање (М. Златарић). Најзад, оснива- 
ње првих штампарија у Дубровнику крајем овога периода 
посредно је утицало на природу књижевног живота тога 
времена, које се, бирајући дела за прва издања, спонтано 
посветило вредновању старије и новије литературе и на тај 
начин симболично, како је историја одредила, давало свој 
закључак о њој. 

Прве деценије ХУШ века, које су се подударале са 
раним периодом просветитељства у Дубровнику биле су 
обележене и одређене преклапањем две епохе које су једно 
време паралелно утицале на књижевност и њене токове. У 
том периоду још увек су стварале генерације писаца ко- 
је су се већим делом или у целости књижевно оформиле 
и остваривале у оквиру касног барока, попут Бара Бетере 
(1637–1712), Николе Антице (1648—1722), Франа Геталдића 
Крухорадића (1650–1719), Игњата Градића (1655—1728), Ан- 
туна Глеђевића (1656—1728), Стијепа Русића (1667—1770), Ива 
Наталића Алетина (1670–1743), Џона Растића (1672—1735), 
Игњата Ђурђевића (1675—1737), Франа Лалића (1678–1742), 
Џива Шишковог Гундулића (1678–1721) и др. Они су, у нај- 
већој мери, књижевно васпитани у традицији додуше изме- 
њеног барока, чија је пренатрпаност и разбарушеност већ 
увелико коригована аркадском струјом и препознавањем 
знакова класицизма. У истом том периоду до тридесетих 
година ХУШ века у књижевност су улазиле генерације које 
су временски припадале новој епохи, а то је значило да су 
биле отвореније за нове утицаје, не само италијанског већ 
и француског просветитељства. То је литературу у целини 
чинило нејединственом и она је у том периоду великим де- 
лом била у знаку тражења новога пута. И у каснијем вре- 
мену, писци који су следили домаћу књижевну традицију, 
који су развили богату побожну књижевност (А. Паоли, Л. 
Богашиновић Будмани, М. Димитровић Бетера, А. Бошко- 
вић, Н. Марчи и др.), који се нису везали за латински језик 
или су на њему стварали напоредно, они који су се поново 
окретали француској књижевности и култури, оснивали 
академије (М. Соркочевић) нису имали одређену визију 
шта од књижевности очекују и шта преко ње остварују. За 
велики број осталих, мањих писаца, окренутих унутраш- 
њем књижевном простору Дубровника, који није имао јасне 
концепције своје улоге, састављање песама се претварало 

у необавезну забаву „препричавања“ ефемерних збивања у 
стиховима; развијају се сатирична и бернескна поезија, која 
се подсмева свему и која је била много више лична но ко- 
ректив времена, некритички се фолклоризује, препушта се 
извесној стихијности. Недостатак поетичке осе учинила је 
да се књижевност расипа на разне стране, да се не уједињује 
у ток који би је оснаживао и помогао да се развија. Општа 
превирања крајем ХУШ века, заједно са првим предроман- 
тичарским идејама за које није увек било услова да нађу ме- 
ста у књижевности, иако су се осећале и дале тон стварању 
извесног броја писаца, учинили су да се ток литературе, 
коју је стварала последња генерација за још кратко време 
настави у следећем, у коме је постепено нестајала како су 
из живота излазили један по један последњи дубровачки 
писци. Са припремом првог издања Гундулићевог Османа, 
њихов књижевни посао се и симболично завршавао. 

И поред тога што развој дубровачке књижевности то- 
ком већег дела ХУШ века није могао да прати у потпуности 
нову епоху, у њој је све важнију улогу имало француско 
просветитељство. Оно је не само упућивало литературу у 
новом правцу и ширило границе такозване „лепе књижев- 
ности“ према „знањима“, већ је увођењем новог језика у 
културну и литерарну комуникацију, и све већим интере- 
совањем за превођење, уносило и нову културу, што није 
могло да се не одрази непосредно на књижевно стварање. 
Међу првим писцима који су познавали француски били 
су Игњат Ђурђевић, који га је учио у Колегијуму у Риму 
(неколико пута се у делима позивао на француске ауторе, 
а теолошким студијама Да Ванадома, Де Мабијона и Бенеа 
служио се при састављању Живоша Свешога Бенедикша) 
и браћа Џанкарло и Кристо Ангели, који су спадали међу 
прве припаднике такозване „франчезарије“. Први је за Ду- 
бровчане превео са француског „у језик словински“ дело 
практичне побожне литературе ЕИотеа Фрање Салешког 

(увођење у живот боћољубни, 1724)5, иначе је, као члан Ака- 
демије Испразних, рецитовао на њеним састанцима оде, 
посвећивао латинске стихове пријатељима (Вицку Петро- 
вићу, у част Евгенија Савојског), певао о љубави (оде Ве- 
нери и др.)'. Други, Кристо, у збирку анегдота и шаљивих 
мисли, написаних на италијанском језику (Ба зегтуа тепоге 
де! хјирН огпо, ћећа а: арторп... 1728), унео је многе францу- 
ске причице и досетке. Пошто је утицај француских про- 
светитеља, захваљујући чињеници што је међу њима било 
неколико изузетних књижевних појава, највиших ерудита, 
био реално велики, све су чешће Дубровчани били упућени 
на Француску, од бенедиктинца Анселма Бандуровића, који 
је боравио у сенжерменској опатији, и у Паризу објавио ви- 
зантолошку студију о Источној империји и нумизматички 
приручник, до Руђера Бошковића, који је сматрао Париз 
центром астрономске науке. У њему је први пут боравио 
1759, где је, и поред тога што је био језуита (а то је подра- 
зумевало енциклопедистима страну пренаглашену религио- 
зност и конзерватизам), био уважаван, одлазио је на састан- 
ке Академије, за њега су приређивани литерарни сусрети, 
представљен је будућем Лују ХГУ. У Паризу је штампао 
1765. пето издање Теорије природне филозофије (Тћеота 
рћПозорће пагитан5) а 1779, иако су се односи променили 
(после укидања језуитског реда 1773. француска влада му 
је дала место директора оптике за поморство, али се рази- 
шао са неколико научника), објавио је француски превод са 
латинског језика спева О помрачењима сунца и месеца (Ре 
еспрхех, роете еп 51х сћатв, прев. опат Баријел) и посветио 


6 . 

У предговору је нагласио морални циљ овога превода. Стога је 
настојао да буде што разумљивији и преводио је обичним језиком „како 
се об лајто и опћено говори у нашему Дубровнику“. 

Две оде Венери, љубавног садржаја, препевао је Дубровчанин 
Лука Стулић (1772–1828), члан Аркадије, на италијански језик 

га Лују ХМ; дао је да се на француски преведе и његов 
путопис са пута од Константинопоља до Пољске (Јоштпа! 
4"ип уоуаре де Сопзтатиторл!е еп Ро!оргпе), који је штампан 
у Лозани 1772. Све се то посредно морало одразити на кул- 
турни живот Дубровника“, за који је он током оба боравка 
у Паризу обављао одређене дипломатске мисије. 

У књижевности утицај нове концепције стварања усме- 
рио је један њен део ка енциклопедизму и историзму. То 
је било од великог значаја јер су се тако током ХУШ века 
сабрала, средила и свела знања о дотадашњој дубровачкој 
литератури (у биографским речницима и библиографији), 
о историји, цркви и њеним редовима, укључујући и књи- 
жевност која је у њиховом окриљу стварана. Француска 
књижевност је преношена на дубровачко тло преводима и 
адаптацијама Молијерових комедија, које су имале више 
значаја за позориште тога времена но за књижевност јер 
нису утицале, као ни француска књижевност у целини, на 
оригинално стварање у том правцу. Природа односа према 
француској књижевности, не према идејама рационализма, 
унеколико и одређује фазе кроз које је дубровачка књи- 
жевност пролазила. Због извесне затворености и усредсре- 
ђености на себе, ту књижевност је мање одређивала пое- 
тика епохе, у њој се распоред стварао изнутра. Гледајући 
уопштеније, јер се због преплитања са барокно-аркадском 
традицијом на почетку, и недовољно дефинисаног односа 
према предромантизму на крају те епохе, јасно одређене 
фазе не могу одлучније раздвајати, дубровачка књижевност 
просветитељства се може поделити на два основна тока, 
највише према своме садржају. За први је карактеристично 
превођење Молијера, које је обележило књижевност прве 


8 М. Реапоче, Апстепз сотасв етте Ја Егапсе е1 Вавизе, Тадтеђ, 
1950; – М. Угагоуке, Ногасђе и диђгоуаскот рјезт и 18. 1 19. зођеса, 
Кад ЈАХЈ, 1971, 357, 275–252. 

половине ХУШ века, други је био период латинизма, по- 
божне књижевности и пригодне литературе, а повезивао их 
је култ науке, учености, енциклопедизма, историзма. 

На књижевном пољу француски утицај се најдоследни- 
је огледао у раду на драми, претежно током прве половине 
ХУШ века, када су превођене и прилагођаване дубровачкој 
средини Молијерове комедије. | И | 

У историји дубровачке комедије, која је у свеукупној 
књижевности Дубровника заузимала важно место, у неким 
периодима и најважније, постоје три велика поглавља. Прво 
и највредније чине ренесансне срудитне комедије, то јест 
комедије јединог комедиографа тога времена, Марина Др- 
жића. Друго чини скупина од једанаест такозваних аноним- 
них комедија, из друге половине ХУП века. Треће обухвата 
прераде двадесетак Молијерових комедија у ХУШ веку, 
које су традиционалним дубровачким начином „преноше- 
ња“ у језик „дубровачки“ или „словински“ током неколи- 
ко деценија, посебним поступком прилагођавања средини, 
времену, позоришту за које су стваране, чиниле засебну, 
јединствену целину и појаву. 

Почетком ХУШ века нестајале су са дубровачког ре- 
пертоара такозване анониме комедије ХУН века, које су 
у претходним деценијама биле популарне. Последње су 
игране још на почетку ХУШ века. Ту празнину попуњава- 
ју гостовања италијанских позоришта, која су изводила и 
„преводе француских“ комедија (Н. Беритић), али њихове 
представе нису имале драж домаћих драма јер су на стра- 
ном језику и у њима нису учествовали дубровачки глумци, 
који су, окупљени у аматерске дружине, били део спекта- 
кла. У то време, почевши још од краја ХУП века, Молије- 
рове комедије освајају Европу, и преведене и адаптиране, 
и већ се налазе и на репертоарима италијанских позори- 
шта. Заједничким снагама, дубровачке аматерске дружи- 
не, Непознани и Сједињени, за које се зна да су изводили 

прилика за ауторски допринос. Преводилац Мизаншрона 
стару француску песму замењује десетерачким стиховима 
у духу народне поезије, 


Да ми рече Осман, царска глава: 
„Бит ћеш госпар свему Цариграду, 
ал не љуби Асан-булу младу, 

ни доходи на целове к њоме“, 

ја бих реко цару великоме: 

„Ти господуј свему Цариграду, 

ја ћу љубит Асан-булу младу... 


а коментаром, којим парафразира Молијера, истиче исто 
што и комедиограф, предност „природних“ стихова над 
лошом поезијом, што је истовремено и критика једног де- 
ла савремене дубровачке поезије и израз преводиочеве 
поетике: 

„Рђа ме не убила, ако није боља ова попијевкиња 60- 
санска... колико је натуралија, слађа и лјепша.. Пенсијер је 
у њој натуро и пулитисим... и засве није перфете риме, пуре 
јес њека натуралеца и дијалект нашки веома добар, бољи 
пет пута него онезијех који се служу њекијем садањијем 
дикционаром по фразам модернијем“ (Деановић). 

На сличан начин, аутор отворено алудира на стање у 
књижевности и тако што одговарајуће песнике и Академију 
Испразних, која је управо укинута, хвали лош стихотво- 
рац, Перо Версић, чије је презиме већ било симбол подсме- 
ха, па све оно о чему он говори добија пародијски смисао, 
помиње значајна имена и дела Трубљу словинску Влади- 
слава Менчетића, Сузе сина размешнола п Османа Џива 
Гундулића и др. 

О ауторима превода и прерада Молијерових комеди- 
ја доста се расправљало у литератури. Поред уопштених 
претпоставки, изричито се помињу Петар Бош ковић 
(1704--1727), брат Руђера Бошковића, као преводилац Ови- 

дија са латинског и Молијера са француског („Мопети ех 
га со“) и, као најплоднији, Марин Тудишевић!". 

Марин Тудишевић (1707–1788) одиграо је важну 
улогу у дубровачкој књижевности просветељства својим 
великим ангажовањем да савремену, водећу француску 
литературу уведе у дубровачки ареал. Потекао је из вла- 
стеоске породице која је припадала старом племству, кон- 
зервативној багри саламанкеза. Школовао се у дубровачкој 
гимназији и код фрањеваца. Као млади племић, по уласку 
у Велико веће, почео је да обавља разне државне службе. 
Повремено се сретало његово име у судским списима као 
виновника изгреда, по чему није одударао од својих врш- 
њака. Често је обављао послове за које је било потребно 
познавање права; у више наврата био је кнез у Конавлима, 
у Жупи дубровачкој (1764, 1765); одлазио је у дипломатске 
мисије, био је посланик Републике у Цариграду (1768), у Бе- 
чу (1771). Прераде Молијерових комедија припадају ранијем 
периоду његовог живота будући да су настајале и представ- 
љане отприлике између 1724. и 1744. Двадесетак година је 
испунио том врстом рада, што би значило да је готово из 
године у годину прерађивао по једно дело. У том послу, који 
је био стваралачки, он није мењао само спољашње елементе 
(имена, помени реалија, алузије на савременике итд.). Он је 
у проширењима, додацима, коментарима посредно и непо- 
средно износио своје ставове о комедији о њеној функцији, 
о улози књижевности уопште, о савременим и прошлим 
писцима, и на тај начин у дијалоге и монологе уградио сво- 
ју имплицитну поетику. После тога у књижевности се није 


10 Издавач прерада Молијерових комедија М. Деановић сматра 
да је било више преводилаца; у делу литературе преовладава мишље- 
ње да је Тудишевић највероватније био преводилац већине комедија 
(М. Пантић, С. П. Новак), док Т. Матић и Б. Ђорђевић сматрају да је 
Тудишевић превео све комедије. В.: В. Вогдем1е, Моћет и Рибтоупки, 
Веортаа, 2011. 

оглашавао, а касније се бавио питањима права састављајући 
спис Ргакхду јигатсостућа јол Кадизт. 

Последњи од преведених Молијерових комада била је 
Псике тшраџедија (Рзусће Ттарефе-ВаПеџ, коју је у стиховима 
препевао Франатица Соркочевић (1706–1771). Потицао 
је из једне од најпознатијих дубровачких племићких поро- 
дица. Поред низа служби које је, према избору већа, вршио 
у дубровачкој управи, истицале су се оне правног каракте- 
ра и посланства у која га је упућивала дубровачка влада, у 
Турску (босанском паши као посреднику између Дубров- 
ника и Порте и у Цариград), у Беч и у Баварску. Био је вео- 
ма образован и добар познавалац француске и италијанске 
књижевности. Био је међу првима који су одлично знали 
француски језик, превео је са француског на италијански 
Монтескијев Дух закона (Ехрги де 1015). Псике је била за- 
једничко дело тројице аутора, Корнеја, Киноа и Молијера. 
(Молијер је у њој написао само пролог, 1. чин, интермедиј 
између 1. и 2. чина и прву сцену 2. чина.) Драма са антич- 
ком причом о судбини Психе и Купидона (пренета алегорија 
о трагичној лепоти) у фабули је имала нешто од трагике и 
изненадних разрешења која су се сретала у мелодрамама. 
У свом препеву Соркочевић је, држећи се барокне поетике, 
све потенцијалне мелодрамске елементе развијао, христија- 
низовао је средишњи мотив дајући преображају другачији 
смисао (преобраћање из охолости у покајање), препевавао 
је, попут Палмотића, на кога се и иначе угледао, у осмерцу 
са полиметријским партијама, које су имале одређену на- 
мену у мелодрамама. Псике је у Соркочевићевом преводу 
и извесној адаптацији била последња либретистичка драма 
у дубровачкој књижевности (С. П. Новак, Ј. Лисац). Писао 
је пригодне и шаљиве песме, везане за догађаје, личности 
и реалије малих места на територији Републике, које су их 
на ведар и непосредан начин уводиле у литературу (Ви- 
јеће, Поклад ластовски), певао је коленде пријатељима у 

Ријеци дубровачкој, свадбене зачинке (Јакову Бетондићу 
и др.), у лаком тону, „за забаву“; преводио је побожну пое- 
зију и прозу (различите религиозне песме, псалме, химне, 
исусовачке медитације и др.), у истом стилу, без претера- 
ног моралистичког оптерећивања читалаца. Соркочевић је 
припадао генерацији писаца. која је превођењем потпуно 
замењивала оригинални стваралачки чин, што се показало 
његовим преводима разних дела из европске литературе, 
неколико Овидијевих хероида, Голдонијевих дела, трагедије 
Меропе Сципиона Мафеја, Метастазијевих драма. Препеви 
су преплавили дубровачку књижевност и то све њене врсте, 
што је, с једне стране, био показатељ књижевне ерудиције 
и начин формирања укуса на најпознатијим делима, али, с 
друге, потпуно је потиснуло развој домаће књижевности, 
стиха, дикције, персоналности литературе, преношења не- 
посредног духа времена, тако да је она у преводима углав- 
ном стагнирала. 

Књижевно стварање је поистовећивао са превођењем 
на сличан начин и Тимотеј Глеђ (1696—1787). После сти- 
цања основних школских знања већ је 1713. године ступио 
у фрањевачки ред. Више година је као познати проповедник 
боравио у Далмацији а после повратка у Дубровник имао је, 
поред разних неприлика и размирица, угледна звања у хије- 
рархији фрањевачке провинције. Независно од тога, лични 
живот је испунио великим књижевним радом. Био је добар 
познавалац савремене литературе и преводио је најпопулар- 
нија световна дела погађајући укус својих читалаца. Превео 
је италијански обимни и веома познати авантуристички 
роман Дианеа Џанфранческа Лоредана (штампан десетак 
пута у ХУП веку) „из латинскога [италијанског] у дубро- 
вачки изговор или језик“. Роман је садржао сентименталну 
љубавну историју о кипарској краљици пуну замршених 
заплета, прерушавања, изненађења, које су читаоци волели, 
као и егзотични амбијент грчких острва, на којима се радња 

романа збивала. Та сентименталност је давала тон осећај- 
ности и његовим спевовима. Један је Живош с шужбенијем 
„разговором из Појаше Трашорке, дјевојчице персијанске при- 
несен из језика ћеселбајскола, алиши персијанскола, у језик 
лашински, а из лашинског у језик словински (Трашоркиња), 
који је садржао низ епизода из Хиљаду и једне ноћи, други је 
Комедија Љубаружице, сеоске ајевојчице, сијевана у ијесан 
језика словинскота, испевана за покладе, спев чија се рад- 
ња дешава у околини Дубровника, пун необичних заплета 
и јаких, иако не увек и мотивисаних, осећања. Читљива, 
сентиментална љубавна историја, одговарала би забавној 
литератури. Претпоставља се да су оба спева намењена чи- 
татељкама: 


Живот племке Траторкиње 
проштила си, вјероваћу, 
прошт" ћеш и ови сељанкиње, 
за час већу ја имаћу... 


Препевао је са италијанског, поред низа фрагмената и у 
целини популарне Метастазијеве драме Смрш Абела, По- 
светилишше Исака п Јозеф спознани, које су више биле 
за читање но за извођење на позорници. У каснијим го- 
динама посветио се религиозним садржајима, преводио је 
и разна побожна дела, разговоре о чистилишту (Разтовор 
сврху пурташорија), сачинио збирку „богољубних разговора“ 
за практичне потребе верника. Из истих разлога је превео 
Пут од крижа принесен у језик словински, приказан и и0о- 
клоњен увјешницима истота пуша од крижа, са једном од 
најпопуларнијих тема прагматичне побожне литературе. 
На неколико места у обраћању читаоцу, уз разговор о чи- 
стилишту, истицао је постојање правописних проблема, о 
којима су већ дуже време размишљали писци и филолози, 
што је било део општих настојања на нормирању језика и 
правописа и у другим центрима Европе. 

Популарнијој побожној литератури која је имала да 
буде од практичне користи верницима, допринос су дава- 
54 и мање запажени аутори, попут Лудовика Радића 
(. 35–1782), фрањевца. После завршених студија у Ита- 
лији, предавао је теологију и филозофију у Луки и у Ду- 
бровнику, у коме је организовао друштва за а иоеаве 
Христовог имена и на разне начине настојао да побожн 
књижевност учини популарном. Поред пригодних по 
ан о упућених црквеним веродостојницима, 
1 је и обичним верницима блиске стихове. Саставио 
је и штампао мало побожно дело Руколисши духовни (Ли- 
ворно, 1776), са примерима и правилима како се и којим 
молитвама припремити за исповедање, причест, „и остала 
За ОДНа вечбања свакој души правовјерној потребита“!! 

оред низа молитви, у њему се нашао и циклус од пет 
песама у част Присвеше Дјевице Марије. Његове стихове 
је одликовала лакоћа певања, што је могло доприноси 
њиховој популарности међу лаицима. " 


Просветитељски енциклопедизам био је продужетак 
барокног историзма и каснијег ерудитизма који је у првој 
половини ХУШ века можда упорније но и Вавна ЛЕ 
онализам налазио пута до дубровачких стваралаца. Инте- 
ресовања за језик, за рукописе, који су показивали већ при- 
падници Академије Испразних, Ђуро Матијашевић, Иво 
Наталић Алетин, Игњат Ђурђевић и други, био је само по- 
четак веома опсежног истраживања прошлости, биографија 
манускрипта и енциклопедијског уобличавања. грађе кој а4е 
показивала нову свест о духовним вредностима. За ас 


п О популарности ове литературе сведоче три верзије ливорн ског 
издања исте године. 


„“ 

ижевности и културе први велики корак на просвети- 
а путу у па Ел начинио је Игњат Ђурђевић 
својим „биографским делима“, која су остала, поред њу 
превазиђености, један од важних извора за дубровачку био- 
библиографију. Имао је непосредног претходника у СИН 
Градићу, образованом библиотекару Ватиканске библио- 
теке који је саставио две опширне биографије, писца Џона 
Палмотића и Петра Бенешића, које су темељно и ле 
представљале личности којима су посвећене. Палмоти е- 
ву биографију је штампао као увод у издање Задра: 
1670. у Риму, коју је објавио заједно са Џором ПН 
Угледајући се на њега, осим вредног сакупљања био уибли- 
ографске грађе, Ђурђевић је саставио на латинском језику 
опширне биографије Дубровчана падованских студената, 
истакнутих научника Марина Геталдића и Антуна Меда, 
свог деде по мајци песника Доминка Златарића, теолога 
Ђурђа Дубровчанина, Ђура Баљивија. и две кратке белешке 
о Антуну Бунићу и Франу Красу. Објавио их је у Нека 
препева Давидових псалама, Салшијера словинскоћ, 1729. 
године, упућеној рођаку Марину Златарићу (1701–1777). 
Највише је на овом пољу урадио Саро (С ерафин 
Марија)! Цријевић (1686–1759), историчар и најзначај- 
нији дубровачки биограф. Потицао је из једне од најстари- 
јих властеоских породица. Школу је похађао у Дубровнику 
(Соје шт Каричтишт), где су му професори били кан 
и писци Ђуро Матијашевић и исусовац Рафо Тудишевић. 
Рано је ушао у доминикански ред и посветио се маси 
филозофије и теологије у Италији (у Венецији и Риму). По 
повратку у Дубровник 1711. боравио је у доминиканском ма- 
настиру, који је увек био место учености, предавао је фило- 
зофију и теологију и на разним странама држао проповеди. 


12 Крштено име му је било Августин Франо, а Серафин Марија је 
добио при замонашењу. 

Схватио је међу првима стварну вредност енциклопедизма 
у коме су уједињени историјско и опште знање. Бавио се 
истраживањем свеукупне прошлости. У тежњи да оно буде 
што потпуније, претраживао је приватне и манастирске ар- 
хиве и библиотеке, добио је дозволу да користи акта архива 
Дубровачке републике и надбискупског архива. Велики део 
грађе искористио је у списима о историји и споменицима 
Дубровачке доминиканске конгрегације (Мопитета Соп- 
гтевапотв бапсп Ротте1 де Каризто, писана између 1728. 
и 1734) и у биографском речнику славних доминиканаца 
(сопотеса Шизтит јуатит...) из 1728. године са 142 живо- 
тописа. Писао је општу историју дубровачке цркве, бавио се 
историјом и друштвеним животом Републике од најстарије 
прошлости, темељно, исцрпно и са великом ерудицијом у 
Пролетомени за нову исшориорафију Дубровачке републи- 
ке,!3 1744, саставио је каталог и опис рукописа доминикан- 
ске библиотеке и др. Највећи подухват је било састављање 
Дубровачке библиотеке (Вфћотеса гавигта т аиа таризт! 
5стргогеу еотитаиг вехга е1 зстрта тесепзетир, између 1740. 
и 1743), зборника од 435 биографија свих дубровачких пи- 
саца и ерудита до средине ХУШ века. И по замисли и пд 
садржају, то је био прави енциклопедијски подухват у духу 
тога времена. 

Енциклопедијског духа био је и Ђорђе Башић (1695— 
1765), учени исусовац, који је такође дао значајан допринос 
дубровачкој биографској литератури. Потицао је из гра- 
ђанске породице антунина, пореклом из Конавала. После 
завршене исусовачке гимназије у Дубровнику отишао је у 
Рим, где је, завршивши студије хуманиоре, реторике и те- 
ологије предавао у језуитским колегијумима у Италији. За 
време боравка у Риму био је члан ученог друштва – Акаде- 


Вам. Сегуа, Руојевотепа т састит тегторопт Каргигтот, Та- 
ртеђ–Рибгоушк, 2008, приредио Реља Сеферовић. 

мије словенског језика (Ассадепта деНа Ипема чјама), 1719. У 
Дубровник се вратио 1727, у коме се до краја живота бавио 
држањем проповеди, не само у Дубровачкој катедрали већ 
и по селима на територији Републике (заједно са песником 
и ерудитом Иваном Маријом Матијашевићем). Писао је ре- 
лигиозну поезију на латинском језику, објавио је популарне 
Бесједе крсшјанске за недјељнијех и блазијех дана од тоди- 
шта, са практичним примерима (1765), коризмене беседе 
и др. За историју књижевности је од највећег значаја његов 
биографски зборник припадника свога реда који садржи 
обимне биографије 33 исусовца (Е!огла Јехинатит Кагиз!- 
потит див изаие ад аппит 1764 ођгете). 
Последњи књижевни дуг веку ерудиције било је би- 
ографско дело фрањевца Себастијана Сладе Долчи- 
ја (1699—1777), једног од најзначајнијих Дубровчана свога 
времена за кога су савременици имали највише хвале (,,40- 
век чудесног памћења и живог, скоро универзалног духа“, 
„један од најзаслужнијих за, историју своје домовине“). 
Школовао се у Дубровнику и у Италији, у којој је био члан 
три академије („Ошен “ у Сполету, „Епсоуган“ у Перуђи, и 
Академије за црквену историју – „Ассадепиа да чопа ессје- 
зјависа“ — у Венецији). Био је познат по својим „политич- 
ко-моралним беседама“ и проповедима (панегирици свеци- 
ма, Светом Влаху и др., коризмене проповеди) и у Италији 
и у Дубровнику, у којима је показивао темељну ученост 
позивајући се на Платона, Аристотела, Плутарха, Светог 
Августина, Светог Тому, Светог Јеронима и др. Током це- 
лог живота истраживао је дубровачку прошлост, историју, 
књиге и рукописе. Ерудитски рад је започео расправом са 
Стијепом Русићем који је тврдио да је Свети Влахо родом из 
албанског Севаста и доказао (у писму пријатељу и ерудити 
Иву Наталићу Алетину) да је Севаст у коме је рођен Свети 
Влахо у Јерменији или Кападокији. По угледу на Сара Цри- 
јевића, посветио се приказивању историје свога реда, издао 

је књигу Историјски споменици Дубровачке провинције Ма- 
ле браће (Напуљ, 1746), саставио је Некролотјум фрањева- 
ца, који је важан и за културну и за књижевну историју; 
саставио је историју дубровачке цркве, писао је о Светом 
Јерониму, саставио је „дисертацију“ о старини илирског 
(у значењу општесловенског) језика – Ре Шутсае триае 
уегизтате ет атршиате (Венеција, 1754), ослањајући се на 
ставове Мавра Орбина и Игњата Ђурђевића, која је била 
израз словенског заноса. Највредније његово дело је збор- 
ник од 271 биографије дубровачких писаца (Казп Јпегато 
гариу ту. То је прво дело ове врсте у коме су представље- 
ни само писци. Писао је и о историји „илирског“ језика, у 
време када још нису рађене упоредне граматике, а то значи 
веома произвољно, па је његов подухват вредан само као 
знак родољубивог заноса. Рад свих ових историчара лите- 
ратуре и културе био је од великог значаја. Да они нис 
понети енциклопедизмом, током неколико деценија па 
пили биобиблиографску грађу, пописали писце и а нана 
дела, унели их у биографске зборнике, од којих су многи 
данас изгубљени, велики део дубровачке књижевности би 
остао непознат за потоња времена. 
| Од значаја је био и просветитељски рад Ивана Ма- 
рије Матијашевића (1714–1791). Одрастао је у породици 
која је већ дала једног познатог ерудиту, Ђуру Матијашеви- 
ћа, који је започињао велике послове на сакупљању грађе 
за речник и о дубровачким писцима, што је потом наставио 
и Иван Марија Матијашевић. Школовао се у Дубровнику, 
Анкони и у Римском колегијуму; студирао је логику. њи. 
жевност, филозофију, световно и црквено право. Ступио 
Је у исусовачки ред 1738. Лексикографски рад је започео 
педесетих година ХУШ века: стицајем околности, током 
путовања бродом, између Анконе и Јерусалима упознао 
је православног свештеника из Београда Јована Младено- 
вића, са којим је саставио један мали италијанско-словен- 

3 6 а: 
ско-руски речник (О лопатено ПРО Бани 
( те а Кариха сон ајито 
гассоћо Гаппо 1751 пеГуепте а соја 
тпоут ј ивао и коментарисао стар 
Младтомећ). Сакупљао је, сређ ава 
бно лексикографску грађу и пр 
ЈЕ ЕЛИТЕ нтересовањем за 
] т пробуђеним интер 
Ђуре Матијашевића, понет пр“ суми 
средио је збирку стар 
народну књижевност па Ја 
ј пи], винске (1759) и обимну 
одне поезије Поџијевке сло - 
петао бакак пословица, записаних у ХУП ки Ре зе | 
ј | е и све спојио у 3 
лом, којима је додао и нов : Ме 
а лав Проричја словинска, са. садржајем зен 
ћа п, | а 3 
тијех и сљедећа проричја редом 
смена од којијех почињу | Ена Бе 
ађе о историји дубр 
Његове обимне збирке гр ; па 
има (тзв. 2ђајдопе) кор 
и о дубровачким писц ; пету бе 
Шутсит застит (). Колети). 
биографске речнике и за ~ 
е бавио писањем 
: ког реда 1773, углавном с 
укидања исусовач да ринг 
ла намењених верниц 
популарних побожних де сат 
мова сакупљених ру 
кругу читалаца. Преко сто том 
репа других аутора и својих завештао је библиотеци 
Фрањевачког манастира у Дубровнику. Е па ВН 
Истим књижевним пословима био је посвећен пра“ 
њевац Антун Агић (1753–1830) који се бавио Ен =) 
ањем, коментарисањем 
вањем рукописа, прикупљ не 
бровачких писаца. Завр 
тичким приређивањем ду ова 
|| ј је неко време предавао фил 
студије у Италији, где Ј 4 мр 
колама. По повратку из 
у фрањевачким ш Децо па 
градовима Далмациј 
проповедник у разним грг ле лаик 
а је ангажовала за разне 
ку. Дубровачка влада г ан ние 
је у Босну, у Цариград); дуже Ј 
мисије (одлазио је у :у Е рану 
] и обимне кодексе л 
Риму сакупљајући и преписују с 
ј || ј Ватиканској библиотеци. 
поезије Илије Цријевића у 
је Ена поезију на латинском језику (неколико песама 


14 После лошег издања А. Гиљфердинга (Петроград, 1868), ибјавио 
их је Ђуро Даничић: Розгоујсе, Тартеђ, 1871. 

упућених пријатељу, писцу Марку Бруеровићу и др.). Од 
велике користи за књижевну историју су његове ерудитске 
белешке и библиографске допуне једног извода из Дубро- 
вачке библиотеке Сара Цријевића (наставио је посао који 
је започео Иван Марија Матијашевић), као и прави научни 
подухват који је начинио доследном критичком анализом 
свих Цријевићевих латинских песама и потпуним сређи- 
вањем поезије хуманисте Дамјана Бенешића. Агић је први 
прекинуо традицију биографизма и засновао аналитички 
приступ историји књижевности. 
У општем погледу на књижевност просветитељства, у 
којој је појам књижевног проширен и на ерудитну литера- 
туру, у којој преведена дела често надвладавају оригинално 
стваралаштво, у којој се укрштају разни утицаји (италијан- 
ски, француски, немачки) и опредељења према књижевним 
струјањима и правцима (аркадски академизам, класицизам, 
предромантизам), у којој се, већ и због великог дела књи- 
жевности на латинском језику и нејединственог мишљења 
0 књижевности, не успоставља обухватнија и општеважећа 
поетика, која увек каналише главни ток стваралаштва, ипак 
је могуће сагледати поједине њене токове. Као што се пре- 
вођење Молијерових драма слило у Један такав књижевни 
ток, ограничен на прву половину ХУШ века, тако је могу- 
ће, у мањој или већој мери, сагледати и друге, међу собом 
наизглед неусаглашене токове који заједно чине књижев- 
ност дубровачког просветитељства — поезију, латинизам, 
побожну књижевност, пригодну књижевност, ерудитизам. 


ж 


Латинизам је био једно од важних обележја књижев- 
ности дубровачког просветитељства. У једном свом делу 
био је усклађен са неолатинским интересовањима која су 
била у најтешњој вези са класицизмом. Нарочито је био 

наглашен у другом периоду ове епохе, када је, под Па 
јем језуитског настојања на сузбијању А У – Ј | 
стварање на латинском требало да преузме водећу У КА 
књижевности. Конзервативност латиниста учинила је а 6 
већ прихваћене просветитељске идеје унеколико пе “ 
главног пута напретка и да се дотадашњи уленне му ја - 
на језику, на прикупљању речничке грађе (. ПИ Пт 
јашевић), на усавршавању књижевног израза, ке" паши 
жењу практичних решења за нестабилну и таи НЕ 
ортографију (о том проблему размишљају и о “ 
Ђурђевић, Т. Глеђ и др.) успори или заустави. та 
толико укоренио да су неки од значајнијих аутор пи 
стварали готово искључиво на латинском језику; о кон 
се још и почетком УЈХ века, када је књижевни дух ера 
био окренут у романтичарском смеру и У ОАВУ нон 
других вредности. И поред тога, латинизам је обог Ке 
класицистичку литературу и подстицао је на превођењ Ј 
већих античких ауторитета. Све је то развијало плена 
дух, али то није развијало оригиналну о РЕ -- 
ност. Током неколико деценија друге половине В 5 
читава једна група веома учених Дубровчана, па 
стварала је изван Дубровника. Неки од њих : ИЕ Ба 
учници, неки само песници, који су, најчеш “ упу УУ Ј 
један другом похвалне песме, или подржавајући се 5 . о 
вању дела, посредно остајали у додирима са својим гр Ле Е 
или су тек покојим стихом на свом језику урана 5 у 
са отаџбином. Најзначајнији су међу њима Руђер сети 5 
Баро Бошковић, Бенедикт Стојковић, Рајмунд Кунић, Мар 
тин Гаљуф. 
НЕ сЋ ер АНЕ (1711–1787), астроном, МЕ 
чар, конструктор, током вишедеценијског вани 
и експерименталног научног рада бавио се књижев ј у. 
Писао је само на латинском језику, песме, Баје По “ а 
ве, путописну прозу. За себе је говорио да је „астр 

песник“. Књижевност је волео и доживљавао је као задо- 
вољство („да вријеме кадшто заслади“). Потицао је из по- 
родице за дубровачке оквире значајне књижевне традиције 
(деда по мајци је био песник Баро Бетера, сестра Бошкови- 
ћеве мајке је песникиња Марија Димитровић Бетера; отац 
Никола је био аутор хроничарске прозе Старорашка сећа- 
ња; браћа Баро и Петар и сестра Аница бавили су се књи- 
жевним радом). У школи је васпитаван у језуитском духу и 
већ је са 14 година ступио у исусовачки ред. Као изузетно 
обдарен, послат је на даље школовање у Рим, у коме се 
већ налазио његов старији брат Баро, где је, под окриљем 
Римског колегијума, студирао филозофију и математику. 
Већ је тада писао поезију на латинском језику коју је, по- 
што је постао члан римске Аркадије (пастирско име Нуме- 
нио Анигрео) рецитовао на њеним састанцима. По угледу 
на своје професоре К. Ночетија и О. Боргондија, који су у 
стиховима говорили своја научна предавања, и Бошковић 
је једно од својих касније најзначајнијих дела, расправу о 
помрачењима сунца и месеца (Ре гоћ ас [ипаг аејеспђих) 
писао у форми спева, у латинским стиховима и читао их у 
Колегијуму 1735. Између 1744. и 1757. године објавио је у 
издањима Аркадије велики број латинских епиграма, при- 
годног карактера или о научним темама којима је био оку- 
пиран. После напуштања Рима 1759, када је почела његова 
европска каријера (боравци и рад у Бечу, Лондону, Паризу 
и др.) и повратак у Милано, за који је везао свој научни рад 
у последњим годинама живота (изградња опсерваторије 
Брера) његов књижевни рад се одвијао у новим условима. 
Довршио је и објавио спев о помрачењима сунца и месеца 
1760. године. У спеву је писао и о Дубровнику, помињао 


55 Дело је одмах постало популарно и штампано је неколико пута. 
На савремени језик га је препевао Ненад Ђ. Јанковић: Руђер Бошковић, 
Помрачења сунца и месеца, Београд, 1995. 

је значајне суграђане, „славног геометра“ Марина Геталди- 
ћа, Стијепа Градића, Игњата Ђурђевића, Бенедикта Стој- 
ковића, Рајмунда Кунића и чланове своје породице: брата 
Петра, као аутора „много изврсних стихова, али нам је отет 
у 22. години“, од кога је „поред другог остало више Моли- 
јерових комедија и више Овидијевих дела, преведених на 
илирски језик“, сестру Аницу, чији су стихови објављени 
у Венецији и брата Бара чије су две елегије објављене ви- 
ше пута. Закључио је „да су Дубровчани увек неговали и 
још негују књижевност са врло много успеха“. Боравећи 
на имањима и дворовима пријатеља у околини Милана, 
у Мантови, Бреши, Монци и др. писао је пригодну, духо- 
виту поезију, са даром да је са лакоћом импровизује, као 
и побожне песме, стихове о борбама хришћанских народа 
против Турака, у славу Марије Терезије; са тада популар- 
ним песником Андреом Виторелијем испевао је и објавио 
1785. малу пригодну збирку свадбених стихова посвећених 
грофовској породици Браца у Басану дел Грапа (Бошкови- 
ћеви латински дистиси, посвећени невести, у насловима су 
садржали имена славних Римљанки које су биле оличење 
неке од врлина) и др. Препевао је на италијански језик по- 
божан спев своје сестре Анице, Разтовор пасшијерски врху 
порођења Господинова једне дјевојчице. 

Баро Бошковић (1699—1770), професор реторике и 
математике у Италији, рођени брат Руђеров, који је 1714. 
године ступио у исусовачки ред у Риму, понео је такође 
из породице наклоност према књижевном стварању. После 
завршених студија остао је да живи у Италији, предавао је 
у разним школама, али је углавном у Риму обављао све- 
штеничке дужности. Писао је поезију на латинском језику 
током читавог живота. Према тој поезији био критичан и 
великим делом је уништио. Део те поезије је ипак сачуван. 
Поред латинских елегија, које је хвалио Руђер Бошковић, 
штампаних у језуитским антологијама (1741, 1742), писао је, 

на латинском, побожне песме, љубавне, пасторалне, као и 
сонете на талијанском језику. Испевао је и једну непосред- 
ну пригодну песму поводом смрти свога пријатеља: Пјесан 
оца Бара Бошковића... који под именом Радмила плаче смрт 
арула свота. 

Бенедикт Стојковић (1714–1801), образован код је- 
зуита, завршио је студије у Италији, а потом се вратио у 
Дубровник. Према неким од најзначајнијих филозофа свога 
времена, а највише по угледу на пријатеља Руђера Бошко- 
вића, написао је 1744. у преко 11.000 латинских стихова 
филозофски спев Шесш књија филозофије у стиховима 
(РћИохортае уетуђиз Ттаднае Пђтт УП). Основна замисао је 
била да измири филозофију и физику рационалистичког 
мислиоца Декарта и религиозну идеју. Поред неуобичаје- 
ног приступа теми, спев је открио истински Стојковићев 
песнички дар, који се огледао у елеганцији језика, богат- 
ству и сликовитости поређења, у књижевном изразу, због 
чега је назван „новим Лукрецијем“. Године 1746. вратио се у 
Италију у којој је остао до краја живота. Охрабрен великим 
хвалама које су долазиле и од Руђера Бошковића, саставио 
је и други обимни филозофски спев у преко 22.000 хексаме- 
тара о Њутновим научним открићима – – Десет књила новије 
филозофије у сшиховима (1755—1792), за који је Бошковић 
написао обиман коментар. 

Рајмунд Кунић (1719-–1794), похађао је исусовачку 
школу у Дубровнику и, што је било готово уобичајено, ве- 
ома млад ступио у исусовачки ред и наставио образовање 
у Римском колегијуму, у коме му је професор. математике 
био Руђер Бошковић. После завршених студија, неко вре- 
ме је предавао грчки (Фермо, Фиренца и др.), а потом је 
до краја живота био професор реторике и грчког језика у 
Римском колегијуму. Од ране младости је писао латинске 
песме, пригодног карактера и постао члан римске Аркади- 
је (пастирско име Перелаос Мегарис); најчешће, то су били 

епиграми (преко 4000), елегије и епицедији блиским прија- 
тељима и виђеним личностима (већи број стихова је испевао 
Руђеру Бошковићу, који су објављени у разним издањима). 
Као један од најбољих грециста тога времена, на подстицај 
савременог писца и ерудите Балдасара Одескалкија превео 
је Хомерову Илијаду, користећи на неким местима и Вер- 
гилијеву Енејиду, што се сматрало најуспелијим латинским 
преводом; начинио је читаву збирку парафраза из Хора- 
ција и Катула (Ратаћтахгех Сатттит ех Нотапо а! Сапићо); 
препевао је велики број песама из тада популарне Грчке 
аншолотије. Доста његових песама је, осим у појединачним 
издањима, објављено у збирци Ехо коју је приредио његов 
ученик, латиниста Дубровчанин Брњо Џамањић. Његов 60- 
гати преводилачки рад био је пропраћен и озбиљним тео- 
ретским размишљањима о превођењу јер је, у време када 
су многи аутори свој свеукупни књижевни рад сводили на 
превођење, било много неодређености и недоследности у 
схватању поступка „истомачења“, „преношења“, „парафра- 
зе“, адаптације. Овим питањем су се све чешће бавили и 
други аутори, пре њега Марин Тудишевић, а затим и Марко 
Бруеровић. Написао је читав есеј о том питању у предговору 
уз препев Илијаде (Оретт5 тапо), у коме је изнео своја насели 
Између два основна приступа – дословног и „песничког 
превођења, његов став је био да превод треба да удружи 
„верност оригиналу и оригинални песнички дух (што 
је и потврдио ослањајући се у току препевавања Илијаде 
и на Енејиду). 

Марко Фаустин Гаљуф (1765—1834) стасао је у вре- 
ме када је укинут језуитски ред, па је похађао школу ду- 
бровачких пијариста; у 15. години је отишао на студије у 


6, џраоме, Мебо о теотћ! ратајуаге 1 ртђеуода и Гиђгоусапа, 
у раду: Нотасђе и дибтоуаскот рјегтуи 18. 1 19. ггођеса, Кад ЈАДЏ, 
1971, 357, 293–296. 

Назаренски колегијум у Риму и ступио у ред пијариста. У 
Дубровник се није враћао, али није прекидао духовну везу 
са њим. На самом почетку боравка у Риму испевао је на 
италијанском језику топао Поздрав ошаџбини (Адфо аЏа 
рата), у коме је хвалио своје учене суграђане који чува- 
ју народни говор – „Говора илирског ви чувате сјеме“ (В. 
Гортан). Касније је саставио спев Дубровачки брод (Маузу 
Кагизта), посвећен бирању имена при поринућу новог бро- 
да дубровачких бродовласника браће Сенчића. У песми је 
славио шесторицу значајних Дубровчана, Руђера Бошко- 
вића, песнике и филозофе Бенедикта Стојковића, Брњу Џа- 
мањића, Рајмунда Кунића, лекара Ђуру Баљивија, матема- 
тичара Марина Геталдића, познатог по надимку Бете, по 
коме је брод добио име. Међу његовим списима је сачуван 
запис народне песме „Сјела је мома код мора“ са преводом 
на италијански и са његовим препевом на латински. Завр- 
шио је теологију и предавао неко време реторику у Урбину, 
касније и права у Ђенови; после доласка Француза и осни- 
вања Римске републике 1798, скинуо је калуђерску одежду 
и придружио се народним трибунима. У деценијама вели- 
ких политичких и друштвених преокрета, али и значајних 
промена у књижевним токовима, на крају ХУШ и још више 
у првим деценијама Х1Х века, унеколико дезоријентисан, 
боравио је у разним градовима или као професор реторике 
и библиотекар, или као гост својих пријатеља (највише у 
Ђенови); као одличан зналац француског језика три године 
је био службеник ђеновског посланства у Паризу. Поезијом 
се прославио још у раним годинама, 1784. је постао члан 
Аркадије (пастирско име Калинто Епиротико), у којој је 
био познат по театралним наступима у представљању мно- 
гих својих састава и био веома хваљен. Заузимао је угледна 
места (биран је за кустоса, држао свечане божићне беседе 
и сл.); чланови Аркадије су му упућивали похвалне песме, 
које су, као и многи његови стихови, објављени у аркадским 

публикацијама. У Академији је рецитовао стихове на за 
лијанском језику о Христовим мукама (раззтопе), канцонет 
и оде. Посебну славу је стекао импровизујући спретно (као 
и Р. Бошковић) стихове на латинском језику, у које је епи- 
грамски сажето преносио садржај песама са аи крем 
или француског језика. Са подједнаком вештином и чек 
ћом је смишљао и рецитовао без припреме латинске песм 
на задате теме (испевао је преко 500 таквих и аце-А 
од којих су многе објављене у разним зборницима. 
но је препевавао италијанске песме тада познате, окруњ 
песникиње Терезе Бендетини на латински. Са Гаљуфом и 
његовом поезијом потпуно се истањила и прекидала веза 
латиниста који су стварали изван Дубровника са дубровач- 
ком књижевношћу. Сам је ту своју позицију дефинисао у 
првом стиху аутобиографског епиграма: 


По судбини сам Дубровчанин, по живошу Ишалијан, 
по товору Лашин 


(„Зогје Кагизитив, уба Најиз, оте Гапиз“)!7, 


Други низ латиниста чине они писци који су кан ~ и 
стварали у Дубровнику и њихова дела била су много бли- 
жа дубровачкој стварносној тематици, иако их је латински 
језик држао изван главног тока дубровачке књижевности. 
Велики број њих је, осим на латинском, писао и на италијан- 
ском и на народном језику. Мањег или већег опсега, њихово 
стваралаштво је употпуњавало миље разнородне дубровач- 
ке књижевности просветитељске епохе. Њихово стварање 
се преплитало са свеукупном књижевношћу Сада па 
дела ХУШ века. Међу тим ауторима били су Луко о 
Анселм Катић, Влахо Болић, Брно Џамањић, Ђуро Ферић, 
Ђуро Хиџа, Џоно Растић. 


17 ВБ. Магдеве, Гаптапека Ктугеуповз! пакоп гепегапхе, Котгит, 
1976, ХУ, 9, 532. 

Луко Бунић (1708–1778), припадник познате дубро- 
вачке патрицијске породице, после завршене гимназије и 
студија права посветио се обављању низа државних слу- 
жби. Био је адвокат, судија криминала, повремено на слу- 
жби изван Града (кнез Конавала 1738, Лопуда и Колочепа, 
1745), у више избора члан Малога већа и Сената и шест 
пута кнез Републике. Напоредно са свим тим дужностима 
бавио се и песничким радом. У поезији, којој се посвећи- 
вао још у младости, идеал су му, према његовом класи- 
цистичком образовању, били антички грчки и римски пе- 
сници. Певао је на латинском језику ону врсту поезије која 
је подражавала античке жанрове, спиграме, оде и, тада у 
дубровачком песништву веома омиљене сатире. Међу пе- 
смама на латинском издваја се пригодна ода у част Марије 
Терезије у коју је уносио цитате из Хорацијевих песама. У 
још већој мери се посвећивао превођењу античких аутора. 
Препевавао је Хорацијеве сатире слободним дванаестер- 
цима, делимично дословно, са доста искорачења из тока 
изворних стихова (сажимања неких делова или уношење 
дескрипција), али се, у основи, као ни у другим препевима, 
није удаљавао од оригинала. Препевао је четврто певање 
Вергилијеве Енејиде, тридесетак Анакреонтових песама, 
неке са италијанског препева, одабирајући углавном оне 
са ефемерним садржајима које читаоци лако прихватају 
(У хвалу женами, Лијеци у љубави, Грду ки се направља, 
Руфу лијену у шрку, а посијешну у јеши и др.), неколико 
Марцијалових, као и известан број стихова са шпанског и 
са италијанског језика. Под утицајем Овидијевих Меша- 
морфоза саставио је спев Аретуза у тору, Арион У ријеку, 
који је Ђуро Ферић превео на латински језик. Песништво 
Лука Бунића, класицистички оријентисано, које су чинили 
пригодни оригинални латински састави, препеви античких 
песника, италијански препеви и нешто стихова на народ- 
ном језику, без одређене концепције о смислу и поруци тога 

рада у целини, било је, у највећем броју случајева, слика 
стваралаштва многих појединаца тога доба. А 5 
Савременик Бунићев био је песник Анселм Кати 
(1716–1792), фањевац, који је у своме реду уживао велики 
углед због учености и мудрости. Био је најпре професор те- 
ологије у фрањевачким школама а углед који: је имао мане 
му је избор за мрканско-требињског бискупа; неко време Ј 
живео на турској територији, у Требињу, коју је, како је сам 
писао, морао да напусти због турског зулума и врати се = 
дубровачки терен. Током целог живота писао је поезију - 
латинском језику, има и неколико сонета и канцона. У ит. 
лијанском, и то великим делом световног карактера. 4 су 
то елегије, епиграми, похвалне песме пријатељима, у Ита. 
лији и у Дубровнику (Себастијану Долчију и другим фра- 
њевцима, Кристифору Стојковићу); у песмама се освртао на 
реалије, описивао околину Дубровника (Жупу дубровачку, 
Попово поље), помињао бизарне локалне догађаје. По томе 
је његова поезија била карактеристична за доба у коме је 
литература била преплављена „ситним“ темама. Писао је 
стихове и на народном језику (Пјесан од краљице на 
Марије Терезије), и НЕ утицајем народне поезије (Л. Ку- 
; П. Касандрић). 
И рате Болић (1717–1756) је припадао латинистима 
које је однеговала језуитска школа у Дубровнику. нама 
је, у раној младости, ступио у језуитски ред, наставио ј . 
да се школује у Римском колегијуму. Студирао је рони 
фију и реторику, добро је савладао грчки и писари зена | 
провео као професор у језуитским школама у Италији. ! 
такао се у Риму латинским стиховима испеваним за Дан 
Светога Станислава Костке. По повратку у Дубровник 
1749. неко време је био професор филозофије а. пон се 
углавном посветио држању проповеди на народном пе 
ку о општим хришћанским темама у оратовпттини До ре 
смрти и ван ње, које су биле радо слушане (сачуван је 

обиман аутограф његових проповеди, као вредан пример 
народне прозе). На латинском језику је певао побожне пе- 
сме, пасторалне, пригодне, међу којима се налази осмрт- 
ница песнику Вицку Петровићу (Утсепћо Ретгтоугећо ер:- 
сефит) и парафразирао Хорацијеве песме, што је било 
најближе препричавању. Овакве интерпретације латинске 
поезије указивале су на неке новине, али нису опстале у 
књижевности. 

Брњо (Бернард) Џамањић (1735–1820), један је од 
веома активних учесника у књижевном животу свога вре- 
мена, који је повезивао многе своје савременике песмама 
које су њему упућивали и које је он упућивао њима. Имао 
је добро образовање понето из језуитских школа и рано 
постао познат као песник латинских стихова. Касније је, у 
једној елегији посвећеној песнику Бенедикту Стојковићу, 
расправљао о вредности и предности латинског језика, За 
време боравка у Риму био је члан Аркадије (пастирско име 
Трифулус Цефисиде). Године 1783. вратио се у Дубровник. 
Имао је велики број пријатеља међу писцима и ерудитама 
тога времена. Од најближих су му били Руђер Бошковић, 
коме је одржао посмртни говор 1787. (Отапо т јипете Коре- 
гп Ј. Вохсоугсћћ) и његов професор Рајмунд Кунић, коме је 
испевао две елегије (стихове објавио у оквиру своје збирке 
Ехо, 1764) и његову смрт пропратио сонетом на италијан- 
ском језику. Писао је на латинском језику епиграме (преко 
сто), посланице, учене спевове, пригодну поезију (о руском 
освајању Очакова 1788, о политичким догађајима и паду 
Наполеона, измењивао је епиграме са Михом Соркочеви- 
ћем и др.). Поред састављања оригиналних песама бавио 
се превођењем и спада међу најплодније дубровачке пре- 

водиоце. Сачинио је латинску парафразу шаљивог к ратког 
спева Радоња Владислава Менчетића. Најзначајнији му је 
препев Хомерове Одисеје, у коме је показао да су му бли- 
ски Кунићеви назори о превођењу. Препевавао је Теокрита, 

Хесиода, Моска, Биона и друге ауторе, а У збирци епистола 
(Ергвтоћае, 1796), испеваних у латинским хексаметрима 
неколицини својих пријатеља, углавном Дубровчана, по- 
казао је низ начина како је парафразирањем Хорацијевих 
стихова и цитатима из његове поезије, преносио његову 
мисаоност у своје стихове. Славу његовој поезији прори- 


цао је Ђуро Хиџа 


Так тве пјесни ке се јасне с ума бистрине, 
њих спомена вик с поразне смрти не гине. 


Ђуро Хиџа (1752–1833), чија је породица пореклом из 
Конавала, завршио је језуитску школу и примљен у грађан- 
ски ред лазарина. Студије медицине је завршио у Болоњи и 
1783. изабран је за градског лекара у Дубровнику. Радио је 
као лекар, али је његово лично опредељење увек била књи- 
жевност, којој се у зрелијим годинама у потпуности посве- 
тио. Један од најближих пријатеља му је био песник Џоно 
Растић. То је време у коме су се увелико изгубили одређени 
правци књижевне усмерености, настајале су многобројне 
парафразе туђе поезије, препевавало се са једног на други 
страни језик, песме дубровачких латиниста преношене су 
у народни језик. Хиџа је писао поезију на народном језику, 
љубавну, која је једним делом сабрана у збирку под насло- 
вом Пјесни Љубици, којој припадају и песме упућене дру- 
гим личностима, као и стихови о политичким збивањима 
(поводом одласка француске војске из Дубровника). У тим 
стиховима су дошли до изражаја и отпор према „револу- 
ционарном духу“ који су донели Французи и страх пред 
друштвеним променама: 


Прође, леле, лијепо вриме, 
вик повратит што се неће. 
Јад, убоштво, туге, смеће 
посвојише нас сасвиме. 

Упали смо, леле, пусти 
пука у руке немилога, 
как овчице кад гладнога 
вука упану у чељусти. 


Све законе погрђива, 
не клања се небу и Богу, 
путености у брљогу 
и у пјанству вик прибива. 
(Шесан Минчеши) 


Описи природе и идиличност давали су његовој поезији 
предромантичарско обележје (Долазак зиме). авина 
је дела дубровачких латиниста на народни језик (елегије Б 
Џамањића, басне Ђ. Ферића). Нарочито је био познат као 
аутор великог броја превода из класичне литературе: Ка- 
тулове, Овидијеве, Тибулове и Хорацијеве лирике Ве уги- 
лијевих Буколика, Георћика и Енеиде. Настојао је да бе га 
стилски и ритмички буде што ближи дубровачкој поези- 
ји, што му је, понекад на рачун удаљавања од оригинала 
давало свеже тонове. Његова пригодна поезија (посланице 
Дубровчанима, песницима И. Салатићу, П. Соркочевићу и 
др, „преписка“ италијанским сонетима између њега и а. 
лијана Урбана Лампредија, који је боравио у Дубровнику; 
песме са алузијама на стање у Граду и др.), укључујући и 
сатире, сачувала је у себи нешто од културне и духовне 
атмосфере епохе са којом се историја старога Дубровника 
већ под измењеним околностима, завршавала. | 
Џоно Растић (1755—1814) припадао је последњој гене- 
рацији латиниста. Конзервативних назора, противник свих 
новина, посебно оних које су долазиле са француским ути- 
цајима, све своје утиске о реалним догађајима, друштвеним 
појавама и одређеним суграђанима износио је у највећој 
мери у сатирама, али и у осталим песмама, посланицама, 

елегијама, одама. У литератури је више пута пе а 
се на њега највише односи позната Томазеова А и 
бровнику да је то „град сатире и град епиграма а “У 
дећа занга, ја са де ерртагата“). Представник стар | 
племства, низ година се бавио правничким ан 
другим државним дужностима као члан сити 5 са 
них тела Републике (сенатор, кнез). После пада ша јесен 
1808. повукао се у Трстено, у коме се, ка: паре тив 
догађаја, у преосталим годинама живота пе: те о 
Био је ерудита новога типа, поред знања латинск пена 
јанског језика, научио је грчки, француски и енгл 5656 
знавање литература на тим језицима огледало се ум бал 
појединостима у његовој поезији. Није се, попут дру 
латиниста, определио да преводи античке песнике, 5 а 
их је ценио, али је стварао оригиналну поезију угл А ЈУ. 
ћи са на њих. У сатирама се у највећој мери а ан 
Хорација и Јувенала. По тематици, којом су о па = 
призори из свакодневног живота, површност, ЈЕ не да 
људске мане, ефемерни догађаји, У ПОРру Нена У, -- с 4“ 
живој сатиричној поезији на народном језику. - = 
сатира је јасно образложио своје опредељење за о пр арану 
поезије: „..Проучавао сам... грчку и ТУ не о: 
и осјетио потребу да пишем сатиру. Гледајући мн У. а 
живот градски, гњев ме је потакао, да се Лало ЕН 
ру“ 18. Наглашавао је на другим местима да ће у њего = 
сатирама бити хумора, али де ће бити увск у песен 
тону, без ласцивности. Растићев став је био да се ти: ром, 
односно извргавањем подсмеху људских мана, м -— [ои 
цати на људску глупост, надриученост („учене“ ж | з == 
модно празно политичарење, појаву да млади зе | ~ 55: 
у туђи свет, одакле се враћају необразовани и исквар 


18 М. бгереј, О Јаппзкој роегу! Јитја Кезпја, Кад ЈА7ЛЈ, 1893, ПА, 
144. 

итд. Пишући сатире, увек је мислио на одређене личности, 
али је стварна имена замењивао литерарним. У сатири у 
којој опева ефемерни догађај, припрему обеда за просла- 
ву свога рођендана, у којој се препознаје утицај Јувенало- 
вих сатиричних стихова, појачано се одупире свему што је 
страно (нижући најбаналније појединости, јела и пића која 
ће се послужити, предност даје само ономе што је домаће) 
и наводи да ће се обед завршити веселом „илирском“ по- 
часницом („Шупса Шупсј сопмтуае Тере Буепсев“). Певао је 
и о културној клими, о променама у књижевности, о паду 
вредности драмске књижевности, о неприпремљеним 1о- 
зоришним представама (неувежбаним оркестрима, пијаним 
глумцима и др.), о неморалним садржајима и лошем утица- 
ју таквог позоришта на гледаоце; анализирао је уметност 
тога времена, сликарство, поезију, вајарство, архитектуру, 
опомињао оне који немају дара да се не баве тим вешти- 
нама, алудирајући јасно, када је музика била у питању, на 
Антуна Соркочевића. Певао је о површности и неукости, 
али је истовремено призивао књижевну историју, Ђурђеви- 
ћевог Марунка и Мљет, подсећао на стари мљетски статут 
итд. У сатирама са новим, актуелним темама осећало се 
познавање Паринијевих сатира и енглеских песника. И по- 
ред познавања страних језика и литературе, био је окренут 
Дубровнику. Показивао је озбиљна занимања за историју. 
На састанку у Академији, у кући Миха Соркочевића, чи- 
тао је своју расправу о патриотизму (Псотво 511 ратоћ- 
зто). Растићева поезија је садржала богату слику култур- 
ног, књижевног, јавног, приватног и политичког живота 
Дубровника у последњим годинама постојања Републике. 
Цењен међу песницима, ожаљен је у стиховима Брња Џа- 
мањића, Ђура Ферића, Франа Пуцића, Урбана Апендинија. 
Збирка његових песама Саттта штампана је, после његове 
смрти, 1816. у Падови. 

Поезија ХУШ века, која се по стандардној периоди- 

зацији углавном подудара са просвећеношћу, јесте својом 

главном струјом припадала новој књижевној епохи, али је 

имала и низ посебности. Временски, може да се прати од 

краја ХУП до почетка Х1Х века, до година у којима су де- 

ловали писци који су стасали у просветитељском ХУШ ве- 

ку и писали у том духу и почетком следећег (Џ. Хиџа, П. 

Соркочевић, М. Златарић, М. Бруеровић и др.) и до првог, 

дубровачког издања Гундулићевог Османа које су припре- 

мили управо писци доба просвећености, па се тим чином и 

симболично завршавала дубровачка књижевност. Поезија те 
епохе била је у знаку низа промена, условљених колико кул- 
турним, друштвеним и историјским околностима, толико 
и општим књижевним струјама које су се укрштале. Вели- 
ки број песника који је почео да ствара у време аркадског 
академизма, који је већ био опозиција бароку, наставио је 
са својим радом, али је и њихово певање, у односу на нове 
књижевне токове (то се највише односило на побожну и 
љубавну поезију) постајало анахроно. Велики налет лати- 
низма учинио је да се многе од тема и ритам високог стила 
преливају у поезију, која није имала изграђене ни постичке 
ни изражајне могућности да то прихвати као обогаћујућу 
новину. Стога песници, веома често, исту пригодну песму, 
којом се најчешће слави неко књижевно дело, објављују на 
оба језика. У складу са духом времена класицизам даје тон 
једном делу дубровачке поезије. 

У основним оквирним карактеристикама, класицизам 
је наступао у књижевности после аркадског академизма. 
Као супротност барокном хаосу и недисциплини, класици- 
зам је уводио ред и норму, захватио је већи део литературе и 
значајно је обавезивао песнике наметањем класичног метра 
који није увек био у складу са природним књижевним изра- 

зом. Окупљајући велики број писаца у академијама (многи 
Дубровчани били су запажени чланови римске Аркадије 
— Ђуро Баљиви, Јаков Баљиви, Руђер Бошковић, Рајм "и 
Кунић, Бенедикт Стојковић, Бернард Џамањић „зена 
Волантић, Марко Фаустин Гаљуф, Михо Соркочевић Ђуро 
Ферић, Џоно Растић, Радо Андровић, Антун Крша, Тома 
Крша), од којих су неке организоване у приватном кругу. у 
кућама франкофила Рада Андровића, Миха Соркочевића 

нови правац је наметао латински језик и класичну књи- 
жевност као поетичку и практичну литерарну норму, што 
је водило ка конзервативном неокласицизму. И поред тога 

неки од дубровачких аутора заузели су запажена места у 
литератури и изван Дубровника. Класицистички приступ 
књижевности учинио је да велики део дубровачке поезије 
буде писан на латинском, који одавно више није имао гип- 
кост живога језика, као и на италијанском. Али класицизам 
је имао великог утицаја у поезији уопште. Та поезија је тра- 
јала током читаве епохе, некада у сенци латиниста (који су 
и сами писали и на народном језику). Песничка традиција 
се није прекидала, али се, необезбеђена поетиком, није ни 
развијала. Природно је да је увек у поезији било и нових то- 
нова, што је више зависило од даровитости аутора но од вла- 
дајућег песничког манира. Успоставио се, у великом броју 
случајева, једнообразни профил писца, који пише љубавну 

побожну, пригодну и шаљиву поезију, преводи религиозна 

дела и драме, што стварање претвара у „занимање“, а не 
процес развоја писца у домену за који има највише склоно- 

сти и способности. 

Крајем ХУШ века развила се непретенциозна песничка 
врста, колико пригодног, толико обичајног карактера и ша- 
Љивог тона – коленда. У колендама се остварила блискост са 
народном традицијом, певале су се, по старом обичају, пред 
празнике, за породичне свечаности, појединцима за значајне 
тренутке у личном животу или, једноставно, ради забаве. 

Многе су биле анонимне. Мотивима су обухватале реал- 
не личности и збивања, понекад ефемерна и локална, али 
су духовитим коментарима, алузијама и шалама, срдачним 
пријатељским тоном, или лаком сатиром одсликавале дух 
одређене културе и књижевно расположење. Под великим 
притиском актуелних тема, примала је политичке тонове, 
преносила у своје наоко лаке, шаљиве стихове озбиљне дру- 
штвене полемике, задржавајући се, ипак, само на њиховом 
маркирању. Коленда је била, као и неке друге врсте поези- 
је (сатирична, шаљива), противтежа последњим класици- 
стичким стиховима. Аутори, који су се, иначе, огледали и у 
другим песничким врстама и певали и на другим језицима 
(италијанском, француском, латинском), Пијерко Соркоче- 
вић, Марин Златарић, Марко Бруеровић и други, пренели су 
у стихове део те књижевне и културне атмосфере. 

На самом крају ове епохе оживела је пригодна хро- 
ничарска поезија подстакнута историјским збивањима, 
што је био знак трајања дубоког антитурског, словенског 
и хришћанског осећања. Догађаји из такозваног великог 
„Турског рата“ инспирисали су песнике, уливајући наду у 
коначно прогонство Турака са оближњих простора. Они 
прослављају турске губитке, руско освајање Очакова 1788, 
једног од најважнијих догађаја у рату Русије и Аустрије 
против Турске, заједничко освајање Хоћина исте године, 
Београда 1789. 

Први се на заузимање Очакова огласио Брњо Џамањић 
латинским епиграмом а затим су други песници те стихове 
одмах препевавали или су се у одушевљењу придружили 
новим, Петар Игњат Соркочевић, Петар Башић, Иво Сала- 
тић, Никола Марчи, Ђуро Ферић, Марко Бруеровић. Читав 
циклус песама Петар Башић посветио је „Слави Катарине 
П“, чију је улогу понето величао у овим догађајима, а ано- 
нимни песник панегирик команданту руске војске Потем- 
кину, као и Иван Дадић једну сафичку оду на италијанском 

језику. Ово словенско родољубље, које се одавно неговало у 


Дубровнику, подударало се са духом предромантичарских 
словенских идеја. 


ж 


|| поред великог утицаја страних језика, под којима 
се, значајним делом, обликовала дубровачка књижевност. 
и поред унеколико организованог приступа литератури у 
оквиру неколико академија, средином и током друге поло- 
вине ХУШ века изван свега тога. развијало се стваралаштво 
на народном језику, које је у једном свом току било окре- 
нуто пробуђеном интересовању за народну књижевност а у 
дугом побожној литератури. Писци попут Андра Паолија 
Јоза Бетондића, Петра Башића, Марије Димитровић Бетере, 
Лукреције Богашиновић Будмани, Анице Бошковић Нико- 
ле Марчија и још неколико њихових савременика на свој 
начин су дали специфичан допринос и извесну равнотежу 
литератури епохе. 
| Андро Паоли"“ (1697–1783) потиче из породице која 
је у властеоске редове примљена после земљотреса. После 
завршене школе ушао је у Велико веће 1715. године и од 
тада почињу његова многа службовања. Био је постављан 
за кнеза у скоро свим подручним местима дубровачке тери- 
торије, у Конавлима (1721), на Шипану (1732, 1771), у Сланом 
(1739), на Ластову (1746, 1765), на Мљету и Кодочену (1775) 
где је могао непосредно да дође у додир са народним пе- 
смама и традицијом која се у тим срединама дуже чувала 
а коју је, како се из неких његових дела може видети добро 
познавао. Осим тога, био је службеник царине, општински 


19 + 
Под овим именом је познат у литератури, иако је његово пуно 


крштено име Андро Игњације. ј 
Ели р ције, под којим се води у многим докумен- 

судија, члан апелације. У младости је, али и у зрелијим го- 
динама, попут других племића, често доспевао на суд због 
учешћа у разним инцидентима, неки су речито говорили о 
потцењивању „нове властеле“ којој је он припадао, али су 
они и непосредне потврде о његовом учешћу у музичким и 
покладним забавама (у уличној маскерати, 1735, која га је 
због увредљивог прерушавања у свештеника, довела пред 
суд и др.). Нешто од тога духа пренело се у његову поезију. 
Писао је сатиричну поезију која иде у ред друштвене са- 
тире, у којој је ламентирао над стањем духа у Дубровнику 
свога времена 


Дубровниче, ах! њекада 
лијепи изгледу свијету свему, 
проплачем се горко сада 
у начину садањему. 

Гину у теби све крепости, 
свака изврсност, вајмех, гине, 
а краљују испразности 
и у направах све таштине. 


Сачувало се и нешто од његове шаљиве, нешто од бер- 
нескне лирике са грубим подсмехом женама (Пјесан Пу- 
љешка; Врху прца једне тоспоје, 1748; Звончац; сонет на 
италијанском; „готасерпе од вопега напапа“), заоденуте 
класицистичким изразом за који је речено да је знак њего- 
ве флексибилности (Т. Богдан – Д. Фалишевац). Издваја се 
његова песма Мужика, као мала стихована лекција, каквих 
је било у популарној просветитељској литератури, у којој 
има доста фолклорних појединости, намењена друштвеној 
забави. Садржи: преглед значајних музичара од антике до 
краја ХУШ века; опис инструмената на којима се свира- 
ло у Дубровнику; опис начина певања – „с ударањем гла- 
снијех жица“, „с гуслами попијевају“; навео је неколико 
врста народних песама – зачинке, коленде (за „почетак од 

годишта“), јуначке епске песме, које певају „од јунаштва 
храбренога“ војводе Јанка, деспота Ђурђа, Марка Краљеви- 
ћа „кијем Дубровник лијеп се реси / кијех словинске пјесни 
славе“, наглашавајући да се оне певају у Дубровнику: 


Како би се ови наши 
мири од града сачували 
да содати сви на стражи 
нијесу с гуслим попијевали7 
А од јунаштва храбренога 
да зачинке није медене, 
нит би отрашка било кога 
нити славне успомене 
који јунаци, који витези 
бијеху од наше прије државе, 
кијем Дубровник лијеп се реси, 
кијех словинске пјесни славе, 
своје деснице кијех слобода 
по свем свијету гласи и хвали, 
јунак Јанко Војевода, 
Ђурађ Деспот и остали. 


Занимљив је детаљ који се тиче схватања поетике народне 
поезије, по коме неки јунаци не би ни били познати да нису 
опевани у народним песмама. У песми има аутобиографских 
појединости (помен да је свирао виолончело). Мужику је по- 
светио пријатељу Влађу Никшином Менчетићу, са којим је 
заједно свирао у разним пригодама. Паоли се бавио и побож- 
ном књижевношћу. Поред препева химне Светог Бернардина 
са латинског језика (Битлисање о љубави Језусовој), штампане 
у књизи Срце присвешо Језусово (1783) заједно са осам песа- 
ма Анице Бошковић, имао је читаву збирку Разлике пјесни 
духовне. Прерадио је Примовићев религиозни еп Од упућења 
ријечи вјечне у еп под насловом О Породјењу Дјевичанском 
(испеван у осам певања), који је датиран 1770. 

Паолијев савременик, Јозо Бетондић (1709–1764), 
такође захваљујући околности да је велики део живота про- 
водио у Кобашу, крај Стона на Пељешцу, међу сељацима, 
где је постојала жива усмена традиција, био је у прилици да 
на извору упозна народну поезију. Записао је 18 бугаршти- 
ца (Кад је Марко Краљевић пољубио вјереницу, а она та није 
познала, Попијевка о Косовском боју, Бановић Страхиња и 
др), које је објавио Валтазар Богишић у зборнику Народне 
пјесме из старијих, највише приморских записа (1878). Ба- 
јамонти је рођен на Шипану, школу је учио у Дубровнику, 
у коме је потом и живео, уз сталне одласке у Кобаш, у коме 
је водио породичне послове и бригу о имањима. У Дубров- 
нику је учествовао у културном животу града. Бавио се 
преписивањем рукописа дубровачких писаца (Џ. Гундули- 
ћа, Џ. Палмотића, Ш. Гундулића и др.). Од његове поезије 
сачувао се мали број љубавних песама и сатирични спев, 
везан за локалне догађаје Тужба кацаморша од Трсшеника. 
Највећи део његовог књижевног посла било је превођење, 
коме се посветио попут великог броја других савремени- 
ка. Превео је низ дела из античке књижевности (тринаест 
Овидијевих хероида, четврто певање Вергилијеве Енејиде) 
и већи број дела из побожне литературе – псалме, духовне 
песме и химне, исусовачку трагедију Исукрсш судац (Ставги5 
гидех) Стефана Тучија и божићну драму Разговор пастијера 
који походе Језуса у Бешлему. 

Марија Димитровић Бетера (1671–1765), кћи пе- 
сника Бара Бетере, и по очевој и по мајчиној линији била 
је блиског италијанског порекла. Васпитана је у строго ре- 
лигиозном духу. Одрасла је у грађанској породици значајне 
књижевне традиције, у којој је стекла и богато литерар- 
но образовање: поред околности да је њен отац учество- 
вао активно у књижевном животу Дубровника, као члан 
Академије Испразних и организатор разних књижевних 
послова, посебно оних који су се тицали борбе за примат 

стварања на „словинском“ језику, издавао књиге и био у 
пријатељству са савременим писцима, члановима Акаде- 
мије, који су му посвећивали похвалне песме, и у њеном 
новом дому, после удаје за Криста Димитровића, посто- 
јао је култ његовог претка, познатог ренесансног песника 
Николе Димитровића. Бавила се књижевним радом, што 
је помињано у старијој литератури (,...написала је више 
илирских пјесама, веома цијењених због учена и побожна 
садржаја“, Фарлати, 1800)29, али су од њених дела сачувана 
само два, оба преводи са италијанског: Седам ијесанца о 
поглавишијех седам блазијех дневих Причисте Бопородице 
и Мука Исукрсшова. Први је био препев у то време вео- 
ма популарног циклуса. од седам песама у коме је опеван 
живот Богородице, повезан са седам главних светковина 
њој посвећених, Ђиролама Торнијелија (из 1738. године и 
потом штампаног више пута). Припадао је лакшој, попу- 
ларнијој побожној литератури која је у себи имала неуо- 
бичајене ведрине. Марија Димитровић је Седам ијесанца, 
које је Торнијели испевао у класичним италијанским енде- 
касилабима препевала „нашим народним тринаестерцем“ 
са двоструком римом. Иако је препев у основи био веран, 
било је у њему ауторских интервенција (проширења на 
почетку прве и друге песме), скраћивања, неке песничке 
слике су измењене, што песникиња није осећала да је то на 
штету изворне поетичности Торнијеловог дела. Мука Ису- 
крстова, означена као „приказање“, била препев једног од 
најпопуларнијих побожних дела тога времена, драмске не- 
сме италијанског песника Пијетра Метастазија (1698–1782) 
Мука Исуса Христа, Господа нашета (Та Рагзлопе ф! Сези 
СТутапо, 5ћртпот позтто). Био је то нови литерарни жанр који 
је преко превода нашао места и у дубровачкој књижевно- 
сти. Уз мање измене, изостало је у преводу све оно што 


20 7. Маткоме, Рјехт лије затог Риђтоутка, Тартеђ, 1970. 

је било део својеврсног спектакла када се Мука изводила 
у цркви уз певање и музичку пратњу, па је дубровачко 
„приказање“ било намењено само читању. 

Лукреција Богашиновић Будмани (1710–1784) 
такође је потицала из породице која је била позната у књи- 
жевном животу Дубровника: била је унука барокног песни- 
ка Петра Богашиновића, аутора историјског спева о опсади 
Беча 1683. године и низа побожних песама у славу Светог 
Антуна Падованског (и брат њенога оца Франа, Тома Бога- 
шиновић, писао је поезију на латинском језику); по мајчиној 
страни, потицала је од рода Браутића (досељени из Херцего- 
вине у Дубровник у другој половини ХУ века), међу којима 
је био познати бискуп и латински песник Никола Браутић 
(1566—1632). Била је образована и васпитана у религиозном 
духу. Помиње се у литератури и њен надимак Јакобинка, 
што се тумачи одразом културне климе Дубровника тога 
времена и ширим утицајем француских идеја. Муж њен, 
Симо Будмани (1703–1764) културну историју и филоло- 
гију је задужио својим Новопазарским записима (познато је 
да је имао и једну лексикографску бележницу из времена 
када је био конзул Дубровачке републике у Сарајеву, 1730). 
За време свог боравка у Новом Пазару 1734. сакупљао је 
речничку грађу (забележио је речник са преко шест стоти- 
на педесет речи, у коме је било упућивања на дубровачке 
песнике, као и низ конверзационих обрта и преко шезде- 
сет реченица које показују њихова значења у контексту) и 
народне умотворине (забележио је читаву малу збирку на- 
родних пословица). То се све нашло у његовом спису уз два 
сведочанства која је непосредно забележио од становника 
Новог Пазара, насловљених Ламенши Срба турских иода- 
ника, у којима је тон личне проживљености дао литерарну 
боју Будманијевим записима. По свему, прилику да ства- 
рају у ХУШ веку имале су само оне жене које су потицале 
из породица у којима се неговала књижевност. Лукреција 

Богашиновић Будмани бавила се побожном књижевношћу. 
Написала је, парафразирајући познате старозаветне библиј- 
ске приче, угледајући се на слична дела у италијанској ли- 
тератури, религиозне спевове Живош Тобијин (1763), Послух 
Абрама патријарке (пре 1764) и Очишовање Јозефа иравед- 
ноћа (1770). Саставила је, у драмском облику – „пастирски 
разговор“ о Христовом рођењу – Разтовор пастирски врху 
порођења Госиодинова (1764). Иако је писала о популарним 
темама, које су обрађивали и други песници, неки од њих 
су били њени савременици (Антун Глеђевић), Лукреција 
Богашиновић се у великој мери ослободила зависности од 
мралистичког клишеа. Она је на индивидуалан начин, не 
обазирући се ни на логику ни на форму поетике одговарају- 
ћих жанрова (спевовима је давала драмско обележје преки- 
дајући епско приповедање драмским дијалозима) преносила 
основне животне поуке и пратила своју дубоко религиозну 
и дидактичко-моралистичку идеју. Ликове је разрађивала 
осветљавањем њихових осећања а њихове поступке дово- 
дила у везу са реалним животом, тумачећи, на тренутке, на 
свој начин библијска збивања. У спевовима је било доста 
пословица, сентенци и максима, које су одговарале општем 
дидактичком тону, а на неколико места се осећао утицај 
народне поезије и њеног песничког речника. Једино драм- 
ско дело, Разтовор иасширски врху порођења Госиодиноваћ, 
песникиња је прилагодила дубровачком тлу, пастирице и 
пастири су носили дубровачка имена, у њиховим изразима 
вере било је наивне једноставности, а у ауторским интер- 
венцијама, у моралним саветима девојкама, у опоменама на 
грех и сл. животне реалистичности. 

Из тог времена потиче још један Збор пасшијерски ску- 
иљен на Пољу од Бешлема више пиорода Исусова сложен у 
словинске џјесни, песникиње Бенедикте Градић (1688— 
1771), настао 1761. године. Најпре калуђерица дубровачког 
бенедиктинског манастира Свете Марије, у који је ступила 

1708, а потом и опатица (1733), Бенедикта Градић била је у 
блиском сродству са песником Игњатом Градићем. И њен 
рођени брат Мато Градић (1692–1771) био је песник. Не- 
мирног духа, био је често у неприликама, у сукобу са поро- 
дицом, али је потом водио смирен живот вршећи уобичајене 
властелинске дужности. Писао је пригодну поезију на на- 
родним језику (поводом породичних и пријатељских славља, 
венчања, замонашења и сл). Како је његова сестра била вео- 
ма цењена у манастиру, њој су, за 50-годишњицу ступања у 
ред, 1758, калуђерице приредиле прославу и том приликом 
је настао и један мали зборник песама, које су јој рецитовале 
поједине од њих – Шесни учињене тосиођи абашеси реда С. 
Бенедикта Бенедеши Гради. Песме су дате Мати Градићу, па 
је и он испевао стихове у сестрину част. (У опису прославе, 
према коме су на крају калуђерице заједно дале једну дужу 
песму слављеници, а она им захвалила стиховима, посредно 
се помиње још један њен књижевни састав.) 2! Збор иасти- 
јерски је био кратка драма од око четири стотине стихова, 
коју су калуђерице извеле, певајући подељене у три хора; 
учесници су били пастири и пастирице, који су носили на- 
родна имена; стихови су одисали блаженством, радошћу и 
интимним празничним расположењем. 

Аница Бошковић (1714–1804), најмлађа од дубро- 
вачких песникиња ове епохе, такође је одрасла у породици 
у којој је негована књижевност. По мајчиној линији била је 
унука песника Бара Бетере. Отац јој је био угледни трго- 
вац, Никола Бошковић (1641–1721) који је такође оставио 
трага у литератури: 1720. године је, на подстицај Италија- 
на Филипа Ричепутија, који је сакупљао грађу за цркве- 
ну историју Илирика, написао „извештај о манастирима 
области Рашке“, који је познат у литератури под насловом 


21 П. Колендић, Сестра Бенедикта Градић и једна њена божићна 
сцена, Јужни преглед, 1934, ТХ, 11–12, 435—438. 

Старорашка сећ 
о РА паса а Бе аи пае  е 
А ио трговином, Никола 

Бошковић је обишао манастире тога краја које је Ричепути- 
Ју углавном сумарно представио, иако има и ширих описа 
(манастира Милешеве), присећања на поједине импресије 
(под сводовима Ђурђевих Ступова „видео сам... слике свих 
краљева куће Немањића с њиховим краљицама“) и сл. И че- 
творица браће Анице Бошковић били су писци: Божо, Баро 
Петар и Руђер. Била је образовна, поред италијанског знала 
јен француски и читала књиге на оба језика. Са двојицом 
браће који су живели у Италији, Баром и Руђером деценија- 
ма је измењивала писма, у којима је, поред породичне хро- 
нике, садржано доста појединости о њиховом књижевном 
раду. Из писма Руђера Бошковића сестри Аници, упућеног 
из Рима 1755, види се да је брату послала у писму песме 
које је оценио као „прилијеце“, „у којијем си указала да си 
права поетеса“ и да су се допале и њиховом брату Бару. 
који је, по њему, био „велики поета“. Писала је побожну и 
пригодну поезију; један циклус од осам песама објављен 
је у књизи Срце присветло Језусово (1783). За неке од тих 
песма означено је да су препеви са италијанског. Превела 
ја са италијанског једну песму Руђера Бошковића, изворно 
написану на латинском. Од пригодних песма скоро све су 
породичног карактера, посланица Придратому брату оцу 
Руђеру Јозефу Бошковићу Дружбе Језусове, у коме исказује 
своје искрено усхићење његовим успесима 


Стога радост таку у мени 

и толико уживање 

свак час, брате мој љубљени, 
доноси ми твоје знање, 


две песме поводом мајчиног стотог рођендана, у којима ми- 
сао о ништавности овога света исказује парафразом стихова 
Џива Бунића 

Ну да знаду сва годишта 

да. су магла, дим и ништа; 
и ова, на ка ја сам дошла, 

сва су како сјена прошла. 
Ја најбоље могу ријети | 

да је ништа све на свијети. 


Испевала је стихове пригодом заређивања кћери Мата Пу- 
цића (Пјесан кћерима Маша Пуцића „у избрању света реда 
и живота“), саставила је и веома топли опроштај ПН 
смрти фрањевца Урбана Гркеша (У смрш оца Урбана, ), 
познатог проповедника у Далмацији и у Дубровнику, чије су 
се проповеди (сачуване у рукопису) одликовале „лепотом и 
финоћом“ стила, у коме је повезала његову смрт са савреме- 
ним тренутком (у времену „када смеће ненадане господују 
на све стране“, „нећеш с нами већ плакати ). Најзначајније 
њено дело је побожан спев Разговор пастијерски врху ио- 
рођења Господинова једне дјевојчице (штампан дни у 
Венецији 1758), са темом коју су опевали скоро сви побо . 
ни писци тога времена, који је њен брат Руђер препевао на 
италијански. Спев је садржао посвету браћи Бару и но 
У њој је изнела основне постичке ставове којих се др 4 
ла да је функција „слагања“ песама забава, али да а 
другоме треба да буду од користи – да „дјевојчице наш 6 
словинскога језика“, којима је дело намењено, буду поуче 
не „мудрим науцима“. Савременици су је поштовали, 62 
смрт је ожаљена у две анонимне песме а један епиграм 
латинском испевао је Брњо Џамањић. 

Никола Марчи (1717—1806), од ране младости вас- 
питаван у побожном духу (одрастао је у кући свога Ш 
пароха у Бабином пољу на Мљету), определио се за св 
штенички позив, 1741. је био лерик, а 1743. заређен за све- 
штеника. Цео живот је провео у малим жупама дубровачке 
територије, бавећи се, поред свештеничког и књижевним 

радом. Припадао је низу писаца који су се определили да 
стварају за народ, за ону читалачку публику која није знала 
друге језика, а којој је, како је веровао, била потребна пору- 
ка коју могу да пренесу примери узорних светаца. Написао 
је религиозни хагиографски еп о Светој Марији Египатској, 
у шест певања (испеван у преко три хиљаде стихова) – Жи- 
вош и покора Свеше Марије Етипкиње сложени у шес цјесни 
језика славинскола (објављен 1791. у Дубровнику, у штампа- 
рији Андрије Тревизана). Посветио је Брњу Џамањићу, по- 
знатом савременом латинисти. У књизи је објављена и по- 
хвална песма Марчију У похвали тосподина Николе Марчи, 
ијеваоца живоша Свеше Марије Еџицикиње Ивана Салатића 
Млађег. Књига има и ауторов предговор, у коме износи по- 
датке о спеву, али и основне ставове своје поетике: наводи 
да су религиозни занос и потреба да прослави светицу, 
чији је живот потврда врлине, која је запостављена („није... 
ниједне цркве у нашој држави саграђене на ње име“), били 
главни узрок његовога певања. У спеву је обрађена једна од 
најлепших прича јерусалимског бискупа Софронија. При- 
хватајући легенду као „историјски извор“, подражавао је 
традицију барокног епског песништва ( Џ. Гундулића), која 
више није одговарала новом предромантичарском схвата- 
њу „књижевне истине“ и увелико уступала примат машти. 
Поред дидактике, која је пратила интерпретације светачких 
живота, било је у епу живих слика, дескрипција, песникове 
маште, која је мимо песникове воље, као нови књижевни 
глас времена сама себи проналазила место у епу. Испевао 
је две пригодне песме поводом руског освајања Очакова 
1788. Прва песма се издваја песничким сликама и алего- 
ријом (хиперболом о рекама замућеним и заустављеним 
пред великим делима; Катарина П је „сјеверна Амакона“ 
и др.); друга је занимљива по томе што садржи апострофу 
султана и не пева о победничкој руској војсци већ о пора- 
женој турској. Ови стихови су сведочанство да није био 

изван савремених збивања већ је непосредно учествовао 
у животу Града. 

Иван Салатић Млађи (1759–1829), био је дубровач- 
ки свештеник, који је у књижевности познат као плодан 
преводилац, аутор пригодних песама и као одличан позна- 
валац народног језика. Славећи при јатеља Николу Марчија, 
поводом објављивања Марије Еџникиње, хвалио га је као 


„пјесника словинскога“, а са њим се заједно нашао у групи 
песника која је прослављала руско освајање Очакова. 


ж 


Поред изричитих латиниста, класициста и писаца који 
су својим опредељењем образовали струју побожне поези- 
је, у завршном периоду епохе стварао је низ писаца ширег 
интересовања, неоптерећених конзервативизмом и већим 
утицајем вере и цркве, који су стварали на народном језику, 
а када су певали на страним, на латинском, италијанском, 
француском (Ђ. Ферић, М. Златарић, М. Бруеровић), или 
као преводиоци, углавном су били усредсређени на дома- 
ће теме, на народну књижевност, која је била део општег 
предромантичарског заноса традицијом. Дубровачку кул- 
туру, књижевност и живот тога времена на далеко лепши 
начин су доживљавали људи са стране. Посматрајући Ду- 
бровник из атмосфере далматинских градова, Сплићанин 
Јулије Бајамонти је у њему видео само предности, о чему 
је певао италијанским стиховима у Хвали Дубровнику (Тоде 
ф Кагиха). Алберто Фортис је осамдесетих година ХхХУШ 
века био „очаран складношћу дубровачког друштва, њего- 
вом културом“ (Комбол). Кустос библиотеке у Бечу, Јохан 
вон Милер, са истим одушевљењем је писао о Дубровнику, 
о обичајима, народној песничкој традицији, на основу са- 
знања из дела и писама Ђуре Ферића и Стефана Рајчевића, 

подржавајући општи занос словенством крајем ХУШ века. 

Дубровачки писци су исказивали све већу бригу за свој је- 
зик, плашили се однарођавања, показивали све изразитију 
свест о књижевној историји и прикупљали податке о пи- 
сцима, бавили се теоретским питањима стиха, ангажова- 
ли се око припремања издања Гундулићевог Османа и сл 
Настојали су да одрже домаћи драмски репертоар у 10з0- 
ришту, које је губило своју традиционалну физиономију 
(А. Ф. Путина), и да сачувају покладну сцену за театарске 
забаве (М. Бруеровић). У њиховој поезији су се рефлекто- 
вале политичке прилике, историјска, градска и друштвена 
збивања, догађаји у дубровачкој влади, појачано осећање 
родољубља и искрени занос народном поезијом и фразом 
али и општа несигурност и неодређени страх који није да- 
вао полета књижевности. Пригодна поезија, која је већ дуже 
време надвладавала друге песничке врсте, без обзира на ком 
језику је настајала, умногоме је одређивала оквире и домете 
њиховог стваралаштва. Њихова деловања и њихова поезија 
често су губили везу са литерарном суштином и ара 
у хроничарско књижевно сведочанство свога времена. Тим 
песничким генерацијама припадали су Михо Соркочевић 
Пијерко Соркочевић, Петар Башић, Марин Златарић, Ант н 
Фердинанд Путица, Марко Бруеровић. | | 
Михо Соркочевић (1739—1796) је унеколико био по- 
себна појава. Васпитаван у француском духу, доста година. 
је био у дипломатији, једну годину у Паризу, припадао је 
писцима који су били доследни у подражавању француске 
културе. У малој књижевној академији, коју је пред крај 
живота основао у својој кући („патриотско друштво“ – 50- 
стега раплошса) са жељом да пропагира идеје француског 
рационализма и која је трајала две године (1793—1794), оку- 
пљао је пријатеље: Брњу Џамањића, Ђуру Ферића Алберта 
Фортиса, Џона Растића, Тому Басељића, Франческа Марију 
Апендинија, Влаха Стулића. Неко време ова академија је 
давала тон једном делу културног живота града, у коме је, 

истовремено, било и веома много отпора према француском 
утицају. Тежили су да јој се придруже и писци са стране, 
попут Јулија Бајамонтија из Сплита. Одушевљен францу- 
ском литературом, Соркочевић је превео трагедију Федар 
и, веома слободно, познату француску фарсу о адвокату 
Патлену, под насловом Покринокат, која је изведена у Ду- 
бровнику 1792. године. Овим преводима дао је известан до- 
принос тадашњем дубровачком позоришном животу који је 
готово одумирао. Писао је и уобичајену пригодну поезију 
која је повезивала песнике пријатеље. Све је то, међутим, 
било само показатељ дотрајавања једне књижевности која 
се затварала у себе. 

Пијерко Соркочевић (1749–1828) припада генераци- 
ји песника са којима се завршавала дубровачка књижевност. 
Познат је по својој допуни два изгубљена певања Гундули- 
ћевог Османа, која су и штампана у првом издању епа 1826. 
године. Соркочевић је добро познавао Гундулићево дело, 
учествовао је и у припреми текста за издање, годинама се 
бавио њиме, настојао је да што непосредније продре у су- 
штину барокног песничког израза и стила и на основу тога 
покушао да повеже прекинуте нити радње према логичном 
следу како је веровао да их је Гундулић замислио. Препева- 
вао је песме дубровачких песника на латински језик. Писао 
је пригодну поезију, која је, веома популарна крајем ХУШ и 
почетком ХЛХ века, сама по себи била знак опадања песни- 
штва. Била је локално и лично интонирана, а сачињавале су 
је зачинке (поводом венчања блиских пријатеља) и коленде 
поводом празника, са доста приватних појединости и реали- 
ја. У њима су се препознавали тренуци ондашњег живота, 
личности и њихови односи са песником и оне, унеколико, 
представљају слику времена и друштвеног живота. 

Петар Башић (1751–1814) био је свештеник, али се 
у највећој мери бавио историјом и старинама Дубровни- 
ка, прикупљањем рукописа, филолошким и књижевним 

радом и он се трудио око припреме првог издања Османа 
(допуњавао је оштећени рукопис, преводио са италијанског 
коментаре Џ. Волантића); извршио је редакцију другог из- 
дања „италијанско-латинско-илирског“ речника Арделија 
Дела Беле (1785). Саставио је мали библиографски речник 
исусоваца који су радили у колегијуму у Дубровнику од 
1764. године до укидања реда. Преписао је у 22 волумена 
дела дубровачких писаца, што је била основа за планира- 
ну едицију „Илирски Парнас“ са дубровачким штампаром 
Антуном Мартекинијем. Препевао је једну Овидијеву хе- 
роиду, писао је и препевавао пригодну и побожну поезију; 
написао је Живош Свешола Власи, бискупа и мученика, бра- 
нишеља скупно-владања дубровачкола (Дубровник, 1803). 
Испевао је циклус песама посвећених царици Катарини П 
и успесима Русије и Хабзбуршке монархије у рату против 
Турака на Балкану, у којима се осећао утицај родољубивих 
стихова из Гундулићевог Османа и Менчетићеве Трубље 
Словинске (Д. Дукић). | 
Марин Златарић (1753–1826) био је песник несва- 
кидашње биографије, најпре припадник доминиканског 
реда, потом свештеник, а када је напустио ту службу, ак- 
тивно се укључио у друштвени живот Дубровника разним 
задужењима која су била обавеза властеле. Био је потомак 
двојице од најзначајнијих дубровачких песника, Доминка 
Златарића и Игњата Ђурђевића, што је са великим поно- 
сом истицао („Доминко Златарић, мој рођак..“; „Отац Д. 
Ињацио Ђорђи..., мој рођак... може се са свијем разлогом 
назвати поглавица над свијем спјеваоцима словинскијем“). 
Све те промене, његови оштри критички ставови према све- 
штеницима, друштву и појединим суграђанима, којих је у 
време продора француског утицаја било много, полемике са 
писцима, одражавали су се у његовој поезији. Највећи део 
Златарићеве поезије је остао неиздат, чак и непознат. Са- 
временици су га ценили по преводу Геснерових Идила (са 

италијанског превода Франческа Соаве), а у историји књи- 
жевности је најпознатији по допуни два изгубљена певања 
Гундулићевог Османа. Од поезије коју је писао залажући се, 
у духу романтичарских идеја, за стварање на народном јези- 
ку, најзначајнији су пасторални стихови овећег дела Сумње 
љубоморне. Своју хвалу стварању на народном језику, које 
је, по њему, потиснуто стиховима његових савременика ко- 
ји певају на француском, италијанском и латинском језику 
(иако је и сам испевао неколико песама на италијанском и 
на латинском, од којих је једна његов препев песме И. Ђур- 
ђевића), а притом је апострофирао посредно и непосредно 
неке од њих (латинску поезију Ђуре Ферића) исказао је У 
програмској песми Диклицам словинскијем: 


О диклице гласовите, 
ке с крепостим час и дику 
већу свакчас узмножите 
нашем славном Дубровнику... 


Пјеваоци гласовити 

од вашега били плода 

кћ ће свакчас узмножити 

Словинскога чес народа... 
Писао је пригодну поезију у којој се често разрачунавао 
са књижевним неистомишљеницима, бернескне сатире, 
похвалне песме пријатељима, коленде, неке макаронским 
стиховима, са доста банализама и епиграме, у којима се 
наилази на имена познатих савременика као и епиграмске 
„белешке“ о око шездесетак већника дубровачке владе. 


Водио је песничку полемику са Ђуром Ферићем поводом 


22 Објављено у раду: 3. Бојовић, Један рукопис Марина Злашарића 
е краја ХУШ века, Прилози за књижевност, језик, историју и фолклор, 


Београд, 2010. (2009), СХХМ, 11–130. 

његовог путописног спева Перијетезе у коме је опевао те- 
риторију Републике, историју, обичаје, природу станов- 
ника, али и негативне стране друштвеног морала Дубров- 
ника. Осим песничким радом, Златарић се, као и други 
савременици, бавио и дубровачком биографијом, као и 
филолошко-теоретским питањима. На почетку зборника 
(аутографа) његових састава из 1793, испуњеном стихо- 
вима, оригиналним и препевима, налазе се три прилога 
те врсте: у предговору мала књижевна расправа о стању у 
дубровачкој поезији крајем ХУШ века, кратко теоретско 
разматрање о версификацији „пјесни словинскијех“ – Наук 
више разликијех начина ијесни словинскијех, и биографске 
белешке о познатим дубровачким песницима – Именик 
разликијех словинскијех дубровачкијех ијесника тласовиши- 
јех (са подацима о тридесетак најпознатијих песника). Све 
је било посвећено слављењу „словинског језика“ и словин- 
ског“ књижевног стварања. 7 
Па Путица (1759–1832) спада међу 
; драмске писце. После завршене шко- 
ле, рано је ступио у доминикански ред, из кога је, после 
разлаза са доминиканцима и вишегодишњег изгнанства 
Италији, иступио 1798. До краја живота био је тен 
најпре изван Дубровника (Вировитица, Славонски брод) а 
потом на његовој територији Жупа дубровачка Конавли 
Трстено). Састављао је списе који су имали верски карак. 
тер, али су истовремено били израз размишљања о темама 
реалног живота: Свешу беседу, поводом аустријске победе 
Француза 1794, чиме се бранио од оптужби да је волтерија- 
нац; расправу Дијалог (у разговору између клерика и ма 
штеника– аутора преиспитују се општа питања догме, вере 
свештеничког морала и критикују савремени дубровачки 


23 р: Б ; 
гаоро 1игипуо, сттсо, рлосого е т 
- , ; отапе... сотрозто У 
р. Атото Ретдтапдо Рипгга Гаппо 1803. “ чари 

свештеници због неукости, раскоши, слободног понашања 
и др.). Драмским радом се бавио у ранијем периоду књи- 
жевног стварања. У аутобиографским опаскама у Дијалоћу 
навео је да је за време боравка у Италији, 1793, написао две 
комедије, које нису сачуване. Трећа комедија је Шарлашан 
у покрету (Стапагапо т топно), слична дубровачким коме- 
дијама ХУП века, у три чина, у којој је носилац радње тин 
педанта, лажно ученог преваранта који покушава да обма- 
не своје ђаке и њихове родитеље, могла је имати нешто од 
духа тога времена, а на то је указивала напомена пишче- 
ва у аргументу да у Дубровнику има сличних личности. 
Међутим, и неразвијена радња и немотивисани ликови не 
остављају изразитији утисак. И друга његова драма, Пир од 
ајеце, У којој се приказује један реални анегдотски догађај 
(венчање петнаестогодишњих супружника, који су се убрзо 
посвађајти, а претучена невеста побегла са другим у Боку) 
није у себи имала очекиване дражи драмског дела. Обе су 
највише говориле о последњим одсјајима некадашње ду- 
бровачке драме. 

Марко Бруеровић (1770–1823) био је син францу- 
ског конзула, који је као дечак дошао у Дубровник, у коме 
је провео највећи део живота и за њега је везано његово 
целокупно књижевно стварање. Био је ђак песника Ђура 
Ферића, школовао се у Дубровачком колегијуму код пија- 
риста, а потом неко време био на студијама у племићком 
колеџу у Равени. Поезију на латинском и на италијанском 
почео је да пише већ као ђак. Касније је испевао одуже 
оде на латинском језику своме учитељу Ђури Ферићу и 
Џону Растићу, хвалећи лепоте Жупе дубровачке у којој 
је он боравио; препевао је пет Хорацијевих песама. Испе- 
вао је велики број пригодних песама: честитке за свадбе 
пријатељима, поводом одлазака у манастир, осмртнице, 
побожне стихове за празнике; шаљиве коленде пријатељи- 
ма (Нику Почићу, Антуну Сијерковићу и др.), посланице 


Историја дубровачке књижевности 491 


Мари Бруеревици, својој жени, Антуну Сијерковићу, Пе- 
тру Алетићу, Миху Гргуревићу и др.; испевао је шаљиве 
маскерате Звјездознанци, Чуце, Справљенице. Писао је љу- 
бавну поезију, у којој је било одјека ритма и стила народне 
лирике. Бавећи се копзуларним пословима повремено је 
боравио ван Дубровника (у Француској, Италији, на Бал- 
кану). Активно је учествовао у културном, друштвеном и 
политичком животу града. Са групом пријатеља основао 
је аматерску позоришну дружину Сописа! стиђ (1793), ко- 
ја је играла француску фарсу о адвокату Патлену коју је 
превео и прерадио Михо Соркочевић. Почетком ХЈХ века 
посветио се позоришту и написао неколико комедија са 
темама из дубровачког живота: Вјера изненада, Пиларска 
коленда, Прешенденши од Ђуле. Све Бруеровићеве комедије 
остале су у малим оквирима дубровачких реалија, заснова- 
не на комици говора, без наглашених порука, са ликовима 
назначеним хуморним цртама, у њима је све било подре- 
ђено дочаравању ведре атмосфере. Бруеровић је показивао 
и велико интересовање за народну поезију, начинио је не- 
колико записа народних песама (Сидила мома крај мора, О 
мој боре, зелен боре, Гдино синоћ на конаку бисмо, Дивојка 
виче с висока брда и др.), на италијански језик је превео 
оригинални запис народне „попијевке“ О порази свашова 
дуждева Стјепана а на француски Хасанаћиницу. 

Један од последњих песника ове епохе, Ђуро Ферић 
(#739–1820), својим делом одсликао је пресек књижевних 
токова у којима се пред новом великом епохом романти- 
зма завршавало не само доба просвећености са последњим 
траговима преживелог барока, класицизмом, сентимента- 
лизмом и предромантизмом у себи, већ и јединственост 
појаве каква је била дубровачка књижевност. После завр- 
шене гимназије у Дубровнику, студирао је теологију и фи- 
лозофију у Лорету. Стекао је докторат и постао световни 
свештеник. У Дубровнику је био наставник, држао је и неку 

врсту приватне школе; 1777. је прекинуо да држи наставу, 
неколико година је био канцелар у француском конзулату, 
а потом се у потпуности посветио књижевном раду. Тада 
је већ био на гласу по својој поезији на латинском језику, 
изабран је за члана Аркадије (пастирско име Леукадени- 
ко Теђеатико), али у њеном раду није могао да учествује 
јер није напуштао Дубровник. Иначе, његово схватање и 
бављење књижевношћу било је веома блиско аркадском 
доживљају литературе, од интересовања за прошлост (по- 
свећено проучавању историјске и књижевне грађе, у својој 
кући је организовао преписивање рукописа) до изразито 
неокласицистичке поетике која се огледала у целокупном 
стваралаштву. Учествовао је у раду сличног друштва које 
је у својој кући основао Михо Соркочевић. Писао је на три 
језика, епистоле, сатире, елегије, шаљиве стихове и мака- 
ронску поезију, преводио је сопствене песме са латинског и 
на латински (морално-дидактичке дистихе, похвалне песме 
пријатељима и др.), у латинским јамбским стиховима испе- 
вао је „фабуле“ према народним пословицама и превео их 
на „илирски“ језик, на исти начин је поступио и са апофтег- 
мама Еразма Ротердамског и са Живошом Езоповим,; на ита- 
лијански је препевао народне песме Ге Рорјеуке палопан. 
Била је то унеколико рекапитулација песничких подухвата 
којима се завршавала дубровачка поезија. Песнички рад на 
латинском започео је под видним утицајем античких пе- 
сника. Парафразирао је Давидове псалме у хорацијевским 
стиховима (штампани су у Дубровнику 1791), а путописни 
спев Опис дубровачке обале (Ретерез огаг Кћасизапав, 
Дубровник, 1803) испевао је угледајући се на Вергилије- 
ве идиле. У складу са својим просветитељским назорима 
писао је литературу која је требало да послужи моралном 
васпитавању младих. Начинио је збирку од 113 поучних 
басни – Басне из илирских пословица – на латинском језику 
(Каушае ађ Шутсћ адарих дезитргаг) тако што је одабрао 

113 народних пословица и за сваку саставио басну. Збир- 
ка је била веома добро примљена и Ферић је наставио са 
састављањем таквих причица: укупно је саставио 346, а 
шира збирка је имала нешто измењен наслов Илирске по- 
словице објашњене баснама (Адагћа Шутсае !триае јађиће 
ехрпсала). И поред добре замисли и јасне поруке, нису све 
басне биле успеле као причице. Преко пословица Ферић се 
приближио народном стваралаштву које је сматрао веома. 
важним, почео је да сакупља и преводи поезију и уз посла- 
ницу кустосу библиотеке у Бечу Јоханесу Милеру послао је 
и 37 народних песама у преводу на латински, међу којима. 
се налазила и Хасанајиница. Поред тога послао му је и чи- 
таву малу уводну расправу о народним песмама, начину 
певања, о њиховој форми, о народним обичајима. 

За шире познавање Ферићевог бављења народном књи- 
жевношћу у Европи био је заслужан Дубровчанин Сте- 
фан Рајчевић (1739), Ферићев школски друг. Са петнаест 
година је отишао из Дубровника, најпре у Напуљ, где је 
студирао право и медицину. Потом је боравио у другим 
земљама (био је у аустријској служби, дворски секретар, 
када се и спријатељио са Милером; неко време је провео 
у Букурешту и Јаши) постао је добар познавалац турских 
прилика и у Европи цењен као аутор историје Молдавије и 
Влашке2“. Са Ферићем је током целог живота остао у вези. 
У општем заносу словенством, за време боравка у Аустрији 
писао је о пореклу, природи и вери словенских народа (36 
писама, насталих између 1794. и 1798. – Зоуаткзсћеп Вутејг), 
Милеру је давао објашњења о Ферићевим баснама и бавље- 
њу народном поезијом и прибављао његове књиге. Милер 


= Рајчевић је дело објавио најпре на италијанском Оззетуатот 510- 
теће, политаћ е роћике тотпо аНа Удассћа е Модатла, (Напуљ, 1788) а 
потом и у немачком преводу Вететкипреп иђет фће Моааи ипа РаПасћез, 
т Кискагесм! аиј Сестеће, Маттртодићте ипа Роппе (Беч, 1789) 

је о њему направио белешку: „Рајчевић, један Босанац, али 
рођен у Дубровнику... у словенским и турским стварима, 
и уопште, учен човек“2>, Остале песме које је Ферић ка- 
сније препевавао уврстио је у збирку јаугса ростапа (26 
епских народних песама, 12 лирских, 13 песама из Раз!0во- 
ра угодно! народа словинскоја Андрије Качића Миошића). 
На више места је писао о вредности народних песама а у 
посланици Сплићанину Јулију Бајамонтију назива их „чи- 
стим златом“. У Ферићевом песништву на латинском језику 
највише су заступљени епиграми: саставио је збирку од 10 
књига епиграма мудрих изрека из дела Еразма Ротердам- 
ског, коју је посветио Марку Бруеровићу; у 110 оригиналних 
епиграма певао је о шаљивим догађајима из свакодневног 
дубровачког живота; према дистисима Катоновим и он је 
испевао преко хиљаду епиграма-дистиха моралистичког и 
рефлексивног садржаја; саставио је велики број сатиричних 
епиграма (против жена, свештеника итд.) Непосредно се 
бавио истраживањем дубровачке књижевности и дубро- 
вачким писцима, којима су посвећене његове две збирке 
Похвала (Е!огла), у првој је славио песнике који су писали 
на народном језику, а у другој прозаисте („аш Шумса Ипса 
вепрзегшт“). Написао је и две макаронске песме, од којих 
је једна занимљива по томе што је у њој на сатиричан на- 
чин приказао тадашње покладне обичаје у Дубровнику. У 
Ферићевом односу према усменој традицији и у његовој по- 
езији (басне, препеви народних песама), на известан начин 
је завршен процес подизања свести о вредности народне 
књижевности, коју су имали и други његови претходници 
и савременици, који су је бележили, препевавали и расправ- 
љали о њеној вредности, од Игњата Ђурђевића и Ђуре Ма- 
тијашевића, преко Јозе Бетондића, Марка Фаустина Гаљуфа, 


25 8, Вопагга, Кагзатвсће Гиеталеп т Зртре! дет Веглећипреп уоп 
Ју. Меше ипа 51. Кајсеуге, Гле М/сј; дет Зјахеп, 2010, ТУ, 360–383. 

Ивана Марије Матијашевића, Џона Растића до Марка Бру- 
еровића. Осећање за вредности народне књижевности, за 
коју је управо у њихово време речено да је „чисто злато“ 
наговештавало је нову књижевну епоху. 


ж 


Симболично и стварно, како се ближио крај постојању 
Дубровачке републике, у складу са променама до којих је 
на помолу нове књижевне епохе природно долазило, и које 
су у свему наговештавале „друго доба“, приводили су се 
крају и добијали свој завршни облик неки од најважнијих 
филолошких послова. Завршен је и објављен велики реч- 
ник Јоакима Стулића, коме је претходио читав век дуг рад 
на томе послу и написана је и штампана, у оквиру опште 
историје, историја дубровачке књижевности у којој је она 
први пут сагледана као целина, из пера Франческа Марије 
Апендинија. 

Међу најважнијим пословима дубровачке Академије 
Испразних, још са краја ХУП века, било је сакупљање, сре- 
ђивање и објављивање богате речничке грађе. И поред тога 
што су многи чланови академије били посвећени овој идеји 
и бризи за словенски језик (Б. Бетера, Ћ. Матијашевић, И. 
Наталић Алетин), што су упозоравали писце да треба да 
се ослободе утицаја италијанског језика (Матијашевић је 
саветовао дубровачким писцима „да уче језик Бошњака, 
Хрвата и Далматинаца, па Руса, Чеха и Пољака“)26, ништа 
се у томе правцу на лексикографском плану није значајно 
померало. Задатак који је Академија поверила Матијашеви- 
ћу и Алетину да саставе речник није могао да се оствари јер 
је Матијашевић напустио Дубровник и отишао да живи у 


26 М. Реапоме, Офал таћјапоке акадетуђе „дерћ Атсадф“ ргеко 
Јаадтапа, Бад ЈАТ Ј, 1935, 250, 20. 

Риму, па је његова обимна лексикографска грађа тада остала 
неискоришћена. Средином века ту је грађу сређивао Мати- 
јашевићев рођак, Иван Марија Матијашевић, који је такође 
био заинтересован за лексикографски рад (саставио је 1751, 
са Јованом Младеновићем, свештеником из Београда, мали 
италијанско-словенско-руски речник Ртлопатепо Папапо- 
-Чјауо-Мовсоушсо тассоПо Гаппо 1751 пе! уетте а Кагиза 
со ајио а! Стоуапт Младтоулсћ). 

Шездесетих година ХУШ века тај посао наставио је 
дубровачки фрањевац Јоаким Стулић (1730–1817). Био 
је скромног порекла, као и већи број писаца из редова све- 
штеника, који су се уздигли искључиво својом ерудицијом 
и великим трудом. Стицајем околности, услед сталних не- 
слагања са сабраћом, повукао се око 1760. године у своју 
ћелију са намером да се посвети прикупљању грађе и раду 
на изради речника. Тај рад је трајао до почетка ХК века 
и годинама се одвијао на разним странама (у Риму, Бечу, 
Чешкој, Саксонији, Угарској, подразумевао је тражење не 
лаких решења о питањима графије и др.) Полазни Стули- 
ћеви погледи на језик поклапали су се са онима који су се, 
под утицајем барокног словенства развијали од Игњата 
Ђурђевић до Себастијан Сладе Долчија о великом про- 
странству словенског („илирског“, „словенског“) језика. 
Грађу је црпео из рукописа и књига старијих и савремених 
нисаца на сва три језика и из постојећих речника. По- 
сле изузетно великог рада и сређивања обимне речничке 
грађе, 1801. је објавио у Будиму први део речника под 
насловом Бежсоп Јаппо-наПпапо-Шутсит; 1806. изишао 
је у Дубровнику други део – Кјесоз!огје, у коме су на пр- 
вом месту биле „илирске“ речи, потом италијанске, па 
латинске, са предговором Франческа Марије Апендинија 

„о изврсности и старини илирског језика“ (де ргаезфапна 
ећ мећизгаје Ипруае Шупсае), насталој према списима Иг- 
њата Ђурђевића; у Дубровнику је 1810. изишао и трећи 

део, са италијанским речима на првом месту, Косађојато 
паћапо-Штео-ја то. 

У исто време када је Стулић приводио крају свој велики 
посао на изради речника и штампао његов први део, 1801, 
Италијан Франческо Марија Апендини (1768–1837) 
припремао је издање два тома својих „историјско-критичких 
бележака“ о старини, историји и књижевности Дубровчана, 
познатог дела на италијанском језику Мопгје 11отсо-стисће 
зипе аппсћпа, хопа е Јепеташта аде' Кагихег, 11 (Дубров- 
ник, 1802—1803). Други том ове књиге садржао је историју 
дубровачке литературе. На основу постојећих биографских 
речника, обавештења која је сакупљао од савременика који 
су се бавили књижевно-историјским радом, а тада их је било 
у великом броју, компилирајући многе написе о писцима 
сачинио је обиман преглед дубровачке књижевности. Уз све 
недостатке, пропусте и недовољности, рађене према старој 
концепцији књижевне историје, Апендинијеве Ношиције су 
пружале широки увид у стварање великог броја дубровач- 
ких писаца током неколико векова. Тај велики књижевно- 
-историјски посао обављен је у последњем тренутку, пред 
пад Републике, и у њему је ухваћена повезујућа нит и са- 


чувана заокружена представа дубровачке књижевности од 
њених почетака до краја. 


ж 


| Писци ХУШ века, окупљени у академијама, око за- 
Једничких издања књига, око речника и др. још једном су 
се на преласку у следећи век срели на заједничком задат- 
ку. Тај задатак је одавно стајао необављен, још од прве по- 
ловине претходнога века, а то је било штампање култне 
књиге дубровачке књижевности – Гундулићевог Османа. 
Најпопуларније дубровачко дело, које су, још од Гундулиће- 
вог времена писци свих генерација познавали и користили, 

сачувано је у око две стотине преписа (који су настајали 
још и почетком ХЛХ века). Гундулић није довршио еп (не- 
достају два унутрашња певања), па сам није ни предузимао 
да га штампа. Синови Гундулићеви су имали намеру да то 
учине, али им није пошло за руком, као што то није успео, 
како се посредно закључује, ни Стијепо Градић, библио- 
текар Ватиканске библиотеке који се залагао за издавање 
дубровачких књига и објавио Палмотићеву Крисшијаду 
1670. у Риму. Крајем ХУШ века најзад се озбиљно присту- 
пило припреми Османа за штампу. На том послу се нашла 
група дубровачких писаца и интелектуалаца, на челу са 
Џанлуком Волантићем, последњим секретаром Дубровач- 
ке републике. Пошто аутограф није сачуван, најпре је на 
основу најпоузданијих преписа сачињен рукопис за штам- 
пу. Историјске и географске коментаре, биографију Османа 
П, објашњења уз стихове припремао је Џанлука Волантић. 
Волантић је у предговору пажњу посветио објашњењима 
која су се односила на реконструкцију текста. Његови ко- 
ментари су били озбиљни и показивали су богату ерудици- 
ју, али су посредно указивали и на другачији, рационали- 
стички приступ тумачењу књижевности. Волантић је умро 
1808. године. То издање није остварено, али се сачувао део 
Волантићеве биографије Османа П. Други његов савреме- 
ник, Петар Башић, који је требало да преведе Волантићев 
предговор, написан на италијанском, па га је смрт омела у 
томе (1814), такође је припремао издање Османа, на основу 
два рукописа, за које је саставио и предговор О живошу и 
књиженсшву тосподина Џива Франа Гондола (у предгово- 
ру је расправљао и о два певања која недостају епу). Ни то 
припремљено издање није штампано. Настојало се и даље 
на томе, припремање текста је на себе преузео Пијерко 
Соркочевић, који је, иначе, за Волантићево издање испевао 
допуну – два певања која су недостајала у епу. Написао је 
предговор у стиху Прифовор иптиоцу, посвету епа песнику 

Брњи Џамањићу, као и кратке уводе за свако певање, али је 
све остало на томе. Савременик његов, дубровачки судија 
Петар Стилић (1768—1843) из љубави према овоме делу сам 
је у својој приручној штампарији објавио део Османа, у 
малом броју примерака. Током тих покушаја да се еп изда 
поред Соркочевићеве, допуну Османа је испевао и Маро 
Златарић. Песник препорода, Антун Михановић, 1818. је 
намеравао такође да штампа Гундулићев еп (прикупљао 
је претплатнике у Падови), али је одустао. Коначно, вели- 
ким делом на основу свих послова које је обавио Џанлука 
Волантић, фрањевац Амброзије Марковић, и сам радећи 
десетак година на припреми, издао је еп 1826. године у 
Дубровнику са допуном Пијерка Соркочевића. Следеће го- 
дине објавио је Јефта Поповић у Будиму ћирилично издање 
Османа, са допуном анонимног аутора. И поред низа за- 
мерки којима је пропраћен цео подухват око објављивања 
Османа у Дубровнику, са овим издањем заокружен је ду- 
ги пут Гундулићевог епа од настанка тридесетих година 
ХУП века до његовог штампања. Заједно са изласком из 
књижевности и живота, током првих деценија Х1Х века 

преосталих дубровачких писаца, који су припадали спо- 
хи просветитељста, и са штампањем Османа завршава- 
ла се дубровачка књижевност и постајала део књижевне 
и културне историје. 

431, 437, 457, 473, 476, 477 


Динић, Михаило 9, 24 

Диоген Лаертски 26 

Довићи, Бернардо да Бибиена 
159 


Долче, Лодовико 166, 217–219 

Долче, Себастијан 464 

Доменики, Лодовико 182, 212, 
216 


Дон, Џон 247 

Донати, Алесандро 340 

Драгишић, Ђорђе 21, 45, 47, 48, 
52, 54, 65, 66, 97, 101, 110 

Држић, Андрија 145 

Држић, Баро 289, 395 

Држић, Влахо 1446 

Држић, Влахо, сликар 130, 145, 
146, 240 

Држић, Јеро 145 

Држић, Марио Влахов 395 

Држић, Марин 71, 78, 96, 105— 
109, 112, 120, 137, 144–169, 
174, 179, 200, 202–206, 213, 
215, 217–219, 222, 241, 242, 
250, 251, 325, 395, 399, 441, 
443 

Држић, породица 145 

Држић, Џоре 8, 23, 34, 48, 71, 
75—78, 81, 83, 88, 96104, 106, 
123, 124, 132, 135, 145, 150, 
152, 173, 183, 185, 189, 204, 
206 

Дубровчанин, Ђурђе, теолог 450 

Дукић, Давор 487 

Дукљанин, поп 5, 40, 292, 345, 
361 

Душан, краљ/цар 10, 14, 49, 239, 
361, 373 


Индекс 509 


Ђачинти, Џамбатиста 367 

Ђиљано, Вићенцо 213 

Ђиљатовић, Кристо 281, 336 

Ђиљи, Ђ. 416 

Ђиралди, Ђамбатиста Чинцио 
221 

Ђорђевић, Бојан 173, 445 

Ђурђевић, Бернард (Брњо) 336, 
363, 379 

Ђурђевић, Игњат 201, 238, 240, 
247, 258, 260, 261, 263, 266, 
267, 273, 310, 392, 398, 404, 
410–418, 423—428, 431, 433, 
437, 438, 449, 450, 453, 456, 
458, 469, 487, 488, 494, 496 

Ђурђевић, Јаков 201, 283 

Ђурђевић, Маргарита Шишка 
29 


Ђурђевић, Матко 13 

Ђурђевић, Стијепо 201, 247, 255, 
258, 260, 263, 266, 267, 282, 
284–290, 306, 328, 334–336, 
395, 418–422 

Ђурђевић, Џоно 45 

Ђурђевић, Шишко Бонифација 
44, 48 

Ђурђевић Бундић, породица 283 


Еврипид 218, 219 

Егидије од Витерба 63, 64 
Езоп 187, 189, 192 

Ели, Ањео 290, 294 

Елије (Ламије) 234 

Еније 32 

Есхил 166 


Жигмунд П, пољски краљ 31 


Занети, Камило 12 

Запи, Ћ. 416 

Зено, Апостол 405 

Златарић, Доминко 71, 81, 136, 
195, 198, 199, 208, 215, 217, 
223–236, 240, 250, 256, 270, 
330, 411, 428, 450, 487 

Златарић, Емануел 107 

Златарић, Марин 426, 427, 450 

Златарић, Марин (Маро) 431, 
436, 470, 472, 484, 485, 487, 
489, 499 

Златарић, Михо 225, 229 

Златарић, Шимун 224, 300, 423 

Змај Огњени Вук 317 

Змајевић, Вицко 424 

Зопи, Џироламо 237 

Зрински, Ђурђе 228 

Зрински, Никола 372 

Зрински, Петар 371, 372 

Зузорић, Цвијета 215, 219, 225, 
243 


Иван, поп из Гружа 9 
Индиа, Франческо 225, 226 
Италик, Силије 66 


Јагић, Ватрослав 17, 88, 112, 
187 

Јаковић, Стијепо (в. Ђурђевић, 
Стијепо) 

Јанко, војвода 59, 354 

Јанковић, Ненад Ђ. 457 

Јеринић, Тома 374 

Јероним, Св. 26, 424, 452, 453 

Јиречек, Константин 32, 88 

Јувенал 31, 468, 469 

Јуда, Дамјан 40 
Јурић, Шиме 33 


Кабога (в. Кабожић) 

Кабожић, Евсевије 293 

Кабожић, Еузебије 38, 201 

Кабожић, Луцијан 199 

Кабожић, Марио 105, 136, 144, 
170–172, 215, 235, 240, 264 

Кабожић, Мароје Кордица (в. 
Кабожић Марио) 

Кабожић, Слава 395 

Кавањин, Јеролим 424, 427 

Калво, Јеролим 46, 64 

Каличевић, Џоно (Џонко) 71, 72 

Калучи да Сало, Џампаоло 224 

Камили, Камило 225, 283, 298, 
311, 327 

Канавеловић, Петар 265, 380, 
384, 386, 398, 409, 416, 443 

Капетановић, Амир 139 

Кара-Мустафа 267, 382, 394 

Карасек, Јосип 15 

Карафа, Оливијеро 61–63 

Каритео, Бенедето 86 

Карло, француски краљ 54 

Карло УМ 63, 414 

Каро, Анибал 181, 212, 213, 215 

Касандрић, Петар 464 

Кастратовић, Антун 300, 339, 


Кастропил, Стијепо 203, 271 

Касумовић, Иван 416 

Катарина П, руска царица 472, 
483, 487 

Катић, Анселм 462, 464 

Катон 79, 174, 177, 494 


Катул 54, 175, 184, 192, 234, 387, 
460, 467 

Качић Миошић, Андрија 494 

Кашић, Бартол 270, 290, 291 

Квантилијан 46, 58 

Керблер, Ђуро 61 

Кино 446 

Кјабрера, Габријеле 330, 416 

Клари, Данијел 46, 64 

Кларичић, Марин Жупанов 130, 
144 

Клаудијан 97 

Клаудије, Јан 235 

Клаудије, Марин 136, 235, 240 

Клашић, Стијепо 263, 391 

Клеопатра 302, 303 

Климент УП, папа 63 

Климент УШ, папа 293 

Колендић, Антун 197, 203, 275 

Колендић, Петар 10, 12, 13, 31, 
33, 36, 53, 112, 285, 397, 480 

Колети, Јакопо 454 

Колумбић, Никица 122 

Колумбо, Кристифор 241 

Комбадл, Миховил 194, 230, 432, 
“| 

Комнен, Вицко 372–374 

Комуловић, Александар 290, 
423 

Контиста, Перо 403, 443 

Коперник, Никола 239 

Корвин, Матија 24, 35, 36, 39, 
52, 55, 57–59, 61 

Корнеј, Пјер 432, 446 

Кортезе, браћа 51 

Кортезе, Павле 54 

Костка, Станислав 413 


Индекс 51 


Костка, Станислав, Св. 464 

Котруљевић, Бенко 21, 23, 25, 
26, 243 

Кравар, Зоран 122, 266 

Краљевић, Марко (1395—1331) 
317, 423, 475, 476 

Краси, Франо 450 

Кривоносовић, Антун 255, 339, 
341, 342 

Крижанић, Ћуро 57 

Кристина, шведска краљица 
341, 363, 377 

Кристићевић, Марин 75, 105, 
120 

Крухорадић, Франо (в. Гетал- 
дић, Франо) | 

Крша, Антун 471 

Крша, Томо 471 

Кукуљица, Ловро 464 

Кунић, Рајмунд 456, 458, 459, 
461, 465, 471 


Лав Х, папа 362 

Лазар, кнез 317, 361 

Лактанције 26 

Лалић, Франо 263, 267, 391, 392, 
437 

Лампреди, Урбан 467 

Лаокоонт 66 

Латиничић, Паскоје (в. Примо- 
вић, Паскоје) 

Лахман-Шмол, Р. (Гасћтапп- 
„бећтоћ), КЕ) 416, 417 

Ледезма, Јаков 12 

Лекић, Франо 411 

Леоне Х, папа 62, 63, 216 

Леополд |, цар 394 


Летић, Бранко 250, 387 

Лето, Помпоније 50–52, 54 

Ливије 31, 58, 434 

Лила, Маро 120, 204 

Лисац, Ј. 446 

Ломбарђанин, Петар 24 

Лоредано, Џанфранческо 447 

Лоренцо Величанствени (в. Ме- 
дичи, Лоренцо) 

Луј ХМ 439, 440 

Лукаревић, Јаков 235, 294–296, 
316, 317 

Лукаревић, Марија Франа 336 

Лукаревић, Франо 80, 81, 183, 
192, 195, 204, 213, 215–217, 
236 

Лукеј, Влахо 191 

Лукреције 459 

Лучић, Антун 120 


Мажибрадић, Мароје 192, 195, 
200, 201, 204, 208, 209, 211, 
220, 229, 256, 270, 274 

Мажибрадић, Хорације 118, 
208, 238, 247, 254, 258, 261, 
264, 270–275, 281, 300, 302, 
328 

Мажуранић, А. 17 

Мајети, Паоло 225, 226 

Мануци, Алдо 46 

Мардешић, Р. 462 

Марија Терезија 458, 463, 464 

Маринковић, Радмила 17 

Марино, Џамбатиста 260, 266, 
285, 330, 331, 334, 339, 341, 
371, 376, 387, 389, 392, 416, 
417 

Мариновић, Марко 195 

Марковић, Амброзије 499 

Марковић, Зденка 477 

Марс 58 

Мартекини, Антун 487 

Мартини, Матија 286, 301, 336, 
341, 364, 395 

Марцијал 65, 97, 192, 234, 393, 
409, 413, 463 

Марчи, Никола 8, 431, 437, 472, 
473, 482–484 

Матеј, јеванђелиста 64 

Матијашевић, Ђуро 17, 18, 88, 

264, 401, 424, 433, 449, 450, 

453, 454, 495, 496 

Матијашевић, Иван Марија 431, 

452, 453, 455, 456, 494–—496 

Матијашевић, Перо 43 

Матић, Тома 445 

Матуфић, Михо (в. Менчетић 
Матуфић, Михо) 

Маџгиз Меапивз (в. Ветрано- 
вић, Мавро) 

Марфеј, Јаков 39 

Мафеј, Сципион 447 

Мацаловић, Франо Ратков 10, 
п 

Медвједовић, Бенедикт (в. Ор- 
синић, Бенедикт) 

Медини, Милорад 187 

Медичи, Иван (в. Леоне Х, папа) 

Медичи, Козимо 1 182 

Медичи, Лоренцо 47, 66, 203, 
286 

Медичи, породица 147, 216 

Медо, Антун 80, 235, 240, 242, 
450 


Милеције 5 

Мелозио, Ф. 416 

Менезијус, Павел 363 

Менчетић, Владислав 247, 255, 
258, 267, 328, 340, 370—372, 
374, 444, 465, 487 

Менчетић, Влађ 443, 475 

Менчетић, Петар 30, 32 

Менчетић, Сабо Николин 149, 
168 

Менчетић (Влаховић), Шишко 
(Сигисмунд) 71, 75—77, 81, 
86–95, 104, 132, 141, 152, 171, 
183, 185, 189, 204, 226 

Менчетић, Шишко Влахов 398 

Менчетић Матуфић, Михо 136, 
183, 194, 226, 228 

Месић, М. 17 

Метастазио, Пијетро 447, 448, 
477 

Методије 424 

Мехмет, султан 394 

Мехмет, цар 267, 394 

Милатовић, Петар 33 

Милер, Јохан 484, 493 

Миличић, Радо 427 

Минијати, Лоренцо 373 

Михановић, Антун 499 

Мишетић, Сабо (в. Бобаљевић 
Мишетић, Сабо/Савко) 

Младеновић, Јован 453, 496 

Молијер, Жан Батиста 394, 398, 
400, 431–434, 440–446, 455, 
458 

Моналди, Михо 71, 80, 172, 195, 
199, 204, 212–216, 225, 226, 
228, 235, 239, 242, 243 


Индекс 513 


Мондегај, Михо 414 
Монеља, Антонио 33 
Монтеверди, Клаудије 280 
Монтескије, Шарл 446 
Морандо, Б. 416 

Моско 466 

Мрњавчевић, Вукашин 14, 317 
Муљачић, Жарко 25 
Мурат, султан 36 

Мурат Ш, султан 232 
Мусић, Срђан 244 


Наљешковић, Аугустин 138 

Наљешковић, Баро 136, 229, 240 

Наљешковић, Никола 8, 71, 75, 
78, 80, 84, 103, 105, 106, 108, 
109, 111, 118, 129–-144, 150, 
172—177, 179, 190—192, 195, 
196, 202–204, 223, 229, 239, 
240, 242, 277, 295 

Наполеон, Бонапарта 465 

Наталић, Алетин Иво 17, 392, 
401, 424, 437, 449, 452, 456, 
495 

Наталић, Иван Батиста 374 

Наталић, Јаков 263, 391, 393 

Наталић, Мате 374 

Наталић Будиславић, Гргур 235 

Наталић Будиславић, Тома 197, 
232–235, 238 

Нашимбени, Нашимбено 199, 
212 

Невенић Грабовац, Даринка (в. 
Грабовац, Даринка) 

Немања, Стефан 319 

Немањићи 239, 317, 355, 373, 481 

Ненки, Дезидерије 374 


Нехан-паша 346 

Никола „Бугарин“ 9 

Никола, жупан 14 

Никулинов, Сабо (в. Менчетић, 
Сабо Николин) 

Нифо, Агостино 82, 243 

Новак, Слободан Просперов 445, 
446 

Ночети, К. 457 


Њутн, Исак 435, 459 


Овидије 17, 31, 54, 192, 217, 225, 
303, 343, 344, 348–350, 353, 
367, 368, 375, 413, 416, 417, 
419, 423, 434, 444, 447, 458, 
463, 467, 476, 487 

Одескалки, Балдасаро 460 

Оки, А. 38 

Олимпо, Балдасаре 86 

Онгаро, Антоније 397 

Орбин, Мавро 195, 201, 242, 269, 
279, 290–296, 316, 317, 345, 
406, 453 

Орбин, Маринко 337, 363 

Орсини, Тома 373 

Орсинић, Бенедикт 373 

ФОеман П, султан 311–316, 319– 
321, 498 

Охмучевићи 373 


Џавић, Милорад 126 

Павле П, папа 50 

Павле Ш, папа 170 

Џавлимир 5, 40, 201, 344, 345 

Павловић, Драгољуб 147, 250, 
271, 290, 327, 330, 396, 434 

Павловић, Радослав 361 

Паликућа, Петар 269, 298 

Палмотић, Андро 291 

Палмотић, Јакета 247, 255, 266, 
342, 351, 363, 378, 379, 381– 
384 

Палмотић, Џиво 300, 328 

Палмотић, Џоно 247, 255, 263, 
266–269, 336, 338–366, 368— 
370, 375, 376, 378, 379, 382, 
385, 387, 404, 446, 450 

Палмотић, Џоре 342, 363, 375— 
377, 450, 476, 498 

Пантић, Мирослав 11, 107, 126, 
130, 157, 173, 175, 178, 182, 
286, 338, 400, 445 

Паоли, Андро 431, 437, 473, 475, 
476 

Парини, Ђузепе 469 

Парожић, Иван 137 

Пасати, Хијацинт 374 

Пасеро, Фелиће 281 

Пелегриновић, Микјна 197, 210, 
211, 417 

Пери, Јакопо 280 

Петанчић, Феликс (ВеПх Вги- 
#58 Регапс1и5; де Регапсп) 21, 
35–37, 46, 53, 56, 61, 64 

Петар 1 Велики 265, 405, 406, 
408 

Петковић, Миливој 197, 203, 
286 

Петрарка, Франческо 22, 82, 
83, 85, 86, 89, 92, 94–96, 99, 
103, 134, 180, 192, 194, 199, 
213, 215, 217, 230, 272, 329, 
330 


Петровић, Вице 265, 391, 392, 
409 
Петровић, Вицко 414, 439, 465 
Петровић, Светозар 84, 194, 
232 
Пиколомини, Алесандро 145, 
151, 158, 159, 163 
Пиколомини, Е. С. 38 
Пинели, Ђан Винченцо 241, 242 
Пир, Дидак 81, 11, 195, 218, 
224, 225, 233, 235, 240, 242 
Плавковић (в. Гундулић, Џиво) 
Платон 31, 60, 183, 243, 434, 452 
Плаут 51–53, 60, 106, 123, 150, 
157, 158, 160, 162, 165, 169, 
217, 443 
Плиније Млађи 26 
Плиније Старији 26 
Плутарх 26, 452 
Покрајац, Гордана 217 
Полицијано, Анђело 31, 32, 92 
Понтан, Ђовани 39 
Понтан, Ј. 51, 54 
Поповић, Јефта 499 
Поповић, Милица 182, 212, 214, 
215 
Поповић, Павле 187, 200, 208, 
427 
Порфирогенет, Константин 5 
Посинковић, А. 107 
Потемкин 472 
Потхоф, Вилфрид (РошћоЕ, Ц- 
тед) 350 
Почић, Нико 490 
Прети, Ђироламо 258, 266, 303, 
330, 389, 390 
Примовић, Јеро 276 


Индекс 515 


Примовић, Јеро Тројанов 276 

Примовић, Лука 11, 276 

Примовић (Латиничић), Нико- 
ла 147, 241, 242, 276 

Примовић, Никола, канцелар 276 

Примовић, Паскоје 247, 255, 258, 
260, 262, 263, 266, 268, 275, 
276, 278–282, 290, 294, 303, 
305, 328, 339, 475 

Примовић, Паскоје (ХУ в) 276 

Примовић, Паскоје (ХМ в,) 276 

Примовић, Петар 146, 241 

Примовић, Тројан 276 

Примовић Латиничић, Нико 132 

Проперције 60, 100, 192 

Прохаска, Драгутин 416 

Птоломеј 24 

Путица, Антун Фердинанд 431, 
485, 489 

Пуцић, Вице 247, 255, 340, 342, 
366, 368–370, 379 

Пуцић, Карло (Сагојиз Ршеџ5) 
21, 43—46, 48, 57, 65, 66 

Пуцић, Лука 391 

Цуцић, Маро Макуља 152 

Пуцић, Мато 482 

Пуцић, Франо 469 

Пуцић Солтановић, Вице (в. Пу- 
цић, Вице) 


Равењанин, Иван 5, 23 
Радаљевић, Франо 398 

Радић, Људовик 449 

Раднић, Михајло 363 
Радовановић, Лука 10 
Радослава, попадија 10 
Рајчевић, Стефан 484, 493, 494 


Рањина, Амброз 79, 180 

Рањина, Динко (Кастпа, По- 
типсиз) 71, 75, 76, 80, 84, 97, 
104, 136, 180–183, 185—195, 
198, 204, 208, 209, 212, 213, 
215, 216, 219, 232, 234–236, 
239, 244, 250, 256, 329, 330, 
333 

Рањина, Климент 79, 180 

Рањина, Ловро Николин 46, 48 

Рањина, Марко 183, 195, 196 

Рањина, Мартолица 181, 270, 
271, 273, 274 

Рањина, Никша (Никола) 13, 56, 
75, 123, 136, 138, 180 

Рањина, Хризостом 180, 201, 
204, 293 

Рањина Андретић, Никша (в. 
Рањина, Никша) 

Растић, Михо 327 

Растић, Никола 29, 30 

Растић, Паскоје 29 

Растић, Џоно 261, 402, 437, 462, 
466—469, 471, 485, 490, 495 

Ратковић, Милан 327 

Ратковић, Франо (в. Мацало- 
вић, Франо Ратков) 

Рафкини, Томаз 203 

Рафолт, Лео 217 

Раци, Серафино 242, 292, 316 

Регин, Иван Ловро 28 

Резар, Владо 38 

Рестић, браћа 201 

Рестић, Јаков 283 

Рестић, породица 283 

Решетар, Милан 12–14, 29, 50, 
75, 88, 128, 232 

Риги, Антун 263, 391, 411 

Ринучини, Отавије 280, 304 

Ричардић, Бернард (Брњо) 263, 

. 377, 385, 391–394, 409 

Ричардић, Петар 394 

Ричепути, Филип 393, 427, 480, 
481 

Рогачић, Бенедикт 377, 380, 434 

Рогендорф, Кристоф 146 

Роли, П. 416 

Ротердамски, Еразмо 492, 494 

Русић, Стијепо 265, 267, 405— 
408, 411, 437, 452 

Руски, Павао 396 

Русо, Жан Жак 433 


Сава, Свети 208, 379 

Савојски, Евгеније 264, 414, 439 

Сагроевић, Никола 240 

Сагроевић, Франо 235, 241 

Саламуновић, Хонорије 136, 
138 

Салатић, И. 467 

Салатић, Иван Млађи 483, 484 

Салатић, Иво 472 

Салвацати, Винченцо 300 

Салешки, Фрањо 438 

Салис, Иван 280 

Саломони, Ђузепе 402 

Саминијати, Федерико 241 

Саназаро, Јакоп 39, 122, 279, 
280, 425 

Сансовино, Франо 242 

Сасин, Антун 71, 81, 195, 200– 
208, 220, 241, 270 

Свети Влахо 55, 269, 378, 379, 
452 


Свилојевић, Михајло (571аву |) 
354, 355, 361 

Секи, Никола 145 

Сенека 51, 62 

Сенека Млађи 26 

Сенчић, браћа 461 

Серафим, калуђер скадарски 
12 


Сердонати, Франческо 270 

Сеферовић, Реља 451 

Сибињанин, Јанко (Хуњади, 
Јанош Иван 1387—1456) 317, 
361 

Сијерковић, Антун 490, 491 

Симонети, Чезаре 225, 226 

Синан-паша 207 

Скапић, Вицко 265 

Сквадровић, Влахо 267, 393, 396, 
397 

Скендербег, Ђурђе 355 

Сладе Долчи, Себастијан 431, 
496 

Сладоевић, Радо 291 

Сладоје 76, 100 

Сладоје, песник 100 

Сладојевић, Раде 270 

Соава, Франческо 488 

Собјески, Иван 395 

Собјески, Јан 264 

Содорини, Г. Б. 66 

Соломон 91 

Солтановић (в. Гучетић, Џиво) 

Сончин, Ђироламо 10 

Соркочевић 49, 341 

Соркочевић, Антун 469 

Соркочевић, Влахо 146 


Индекс 517 


Соркочевић, Лоренцо 402 

Соркочевић, Лука 80, 192, 213, 
215, 236 

Соркочевић, Марин 434, 437 

Соркочевић, Михо 465, 469, 
471, 435, 486, 491, 492 

Соркочевић, Паскоје 49 

Соркочевић, Петар Игњат 472 

Соркочевић, Пијерко (Петар) 
431, 467, 470, 472, 485, 486, 
498, 499 

Соркочевић, Франатица 431, 
434, 446, 447 

Соркочевић, Џоно 57–59 

Софокле 225, 228, 250 

Софроније, бискуп јерусалим- 
ски 16, 483 

Спањуоло, Пјетро 50 

Сперони, Спероне 182 

Спин, Герард 216 

Стана, попадија 10 

Станојевић, Предраг 104, 173 

Стације, Публије 343, 347 

Стефани, Франо 25 

Стефанић Драколица, Бонифа- 
ције 201 

Стефони, Бернард 338 

Стилић, Петар 499 

Стиљани, Томазо 330 

Стипанић, Ернест 241 

Стипчевић, Светлана 370 

Стојичевић, Александар 187 

Стојковић, Бенедикт 377, 380, 
435, 456, 458, 459, 461, 465, 
471 

Стојковић, Иван 23 


Стојковић, Кристифор 464 

Стојковић, Маријан 118 

Стулић, Влахо 485 

Стулић, Јоаким 431, 495—497 

Стулић, Лука 380, 439 

Сушић, Петар Ђорђев 10 

Сфондрати, Бартол 12, 28, 29, 
47 


Сфондрати, Иван 28 


Тадић, Јорјо 24 

Таколети, Бартоломео 66 

Тансило, Луиђи 307 

Тасо, Бернардо 183 

Тасо, Торквато 81, 206, 211, 223, 
225–227, 281, 283, 298, 300, 
303, 310—313, 325, 341, 354, 
359, 369, 370, 397 

Тацит 434 

Тебалдео, Антонио 86 

Темпаричић, Габрио 178 

Теокрит 419, 465 

Теренције 31, 157 

Тести, Фулвије 355, 416 

Тибул 65, 175, 192, 467 

Титус, Ливије 242 

Тицијан 130 

Толомеј, Џамбатиста 382, 409 

Томаз да Челано 294 

Томазео, Никола 468 

Торбарина, Јосип 84, 194, 198 

Торели, Пава 204 

Торес, дубровачки надбискуп 
380 

Торнијели, Ђироламо 477 

Тревизан, Андрија 38, 483 

Тривулзије, Августин 63 

Трухелка, Бранимир 481 

Тудишевић, Марин 304, 431, 
445, 460 

Тудишевић, Рафо 450 

Тудровић, Антун 107 

Тучи, Стефан 476 


Ћирило 424 
Ћосић, С. 435 


Угљеша, деспот 14 
Урбан УШ, паца 373 
Урбин, војвода 47 


Фабрицинус, Ј. А. 62 

Фалишевац, Дуња 329, 474 

Фанцев, Фрањо 12, 18 

Фарлати, Данијеле 477 

Фарнезе, Александар 51, 54, 55, 
66 

Фачендић, Марин (Морежин) 
270 

Фердинанд И, тоскански војво- 
да 264 

Ферић, Ћуро 431, 462, 463, 467, 
469, 471, 472, 484, 485, 488, 
491, 493, 494 

Филелфо, Ксенофон 28 

Филелфо, Франческо 28 

Филипи, Иван 394 

Финдела, Јозо 411 

Фичино, Марсилије 44 

Фонтанела, Ђ. 416 

Фортис, Алберто 484, 485 

Франки, Луко 389 


Франкопан, Гргур 38, 39 

Франческовић, Мато 394 

Фрања, брат (у Цријевићевој 
песми) 60 

Фрањо |, француски краљ 66 

Епедпећ, Н. 257 


Хам, Јосип 97 

Ханибал 58 

Хекторовић, Петар 120, 136, 
137 

Хенрик УШ, енглески краљ 
62 

Херодот 434 

Херцигоња, Едуард 16 

Хесиод 26, 466 

Хипократ 234 

Хиспани, Мато 75, 105, 144, 172— 
174, 176 

Хиџа, Ћуро 462, 466, 470 

Хомер 26, 64, 95, 134, 234, 314, 
434, 435, 460, 465 

Хорације 31, 120, 192, 214, 234, 
413, 434, 460, 463, 465—468, 
490 

Хоткјевич, Карло 311 

Носке, 6. Е. 252 

Хранић, Сандаљ 361 

Христофоровић, Руско 17 


Цезар 38 

Церва, С. М. 451 

Цинцуловић, Влахо 138 

Циполић, Маро 274 

Цицерон 26, 31, 38, 46, 53, 58, 
97, 434 

Цријевић, Габро 334 


Индекс 519 


Цријевић, Илија (Аећиз Гат- 
рпф из Сегуа) 21, 30–32, 34, 
37–39, 43–46, 48–61, 64–66, 
106, 110, 150, 454 

Цријевић, Лудовик (Алојзије) 
Туберон 21, 35, 37–44, 46, 
48, 49, 54, 66, 294 

Цријевић, Саро (Серафин Ма- 
рија, Августин Франо) 431, 
450, 452, 455 

Цријевић, Џоно 29 


Чале, Франо 212, 214 

Чеки, Ђ. М. 158 

Чубрановић, Андрија 188, 195— 
197, 204, 233, 423 


Џамањић, Бернард (Брњо) 195, 
236, 460–462, 465, 467, 469, 
471, 472, 482, 483, 485, 499 

Џамањић, Мартолица Хајди- 
нов 146 

Џамањић, Матула 39, 57 

Џамањић, Петар 35 

Џиљатовић, Кристифор 300, 336 


Шалабалић, Радмила 53 
Шафарик, Павле Јосиф 12 
Шрепел, Миливој 468 
Штефанић, Вјекослав 12 
Шумичић, Фјора 149, 204 
Шундрица, Здравко 47 


БЕЛЕШКА О ПИСЦУ 


Историчар књижевности, редовни професор Филоло- 
шког факултета у Београду на Катедри за српску књижев- 
ност до 2007. године, др Злата Бојовић рођена је 24. децембра 
1939. године у Београду. У родном граду је завршила основну 
школу и гимназију. Студије књижевности завршила је 1963. 
године на Филолошком факултету Београдског универзите- 
та, на коме је магистрирала и докторирала. 

Од почетка научнога рада посветила се историји књи- 
жевности епоха ренесансе и барока, истраживању извора, 
поетици, компаративистичким изучавањима и то је остала 
њена трајна преокупација. Средишњи део њених научних 
интересовања је дубровачка књижевност. 

Објавила је велики број радова и књига, у највећем броју 
из области ренесансне и барокне књижевности, међу којима 
су Барокни песник Пешар Канавеловић, Дундо Мароје Мари- 
на Држића, Осман Џива Гундулића, Џиво Гундулић – „краљ 
илирске идезије“, Ренесанса и барок, Дубровачки писци, Ста- 
ри Дубровник у српској књижевности, као и студијску анто- 
логију Поезија Дубровника и Боке Кошорске (2010) и књигу 
посвећену Гундулићу (2014) у оквиру едиције „Десет веко- 
ва српске књижевности“. Покренула је едицију „Књижевна 
баштина старога Дубровника“, у којој је до сада приредила 
четири књиге (Мавра Ветрановића, Динка Рањине, Игњата 
Ђурђевића, Џона Палмотића). 

Године 2010. добила је Награду за изузетан допринос 
проучавању српске књижевности из Фонда Александра Ар- 
наутовића; 2013. Повељу за животно дело Удружења књи- 
жевника Србије и награду „Матија Бан“. 


САДРЖАЈ 


ПУТЕВИ ХУМАНИЗМА. ска ни фсењивец у кенкике 19 


Корени хуманизма. – Хришћански хуманизам. – Пре- 
илишање хуманисшичко! и ренесанснот језичко! израза. 
– Хуманисшичка универзалност. – Научна проза. Бен- 
ко Кошруљевић. – Учешће странаца у развоју хумани- 
стшичке кутиуре. – Прва 1енерација хуманисша — Џиво 
Гучешић. Франо Луцо Гундулић. Хуманистшичка проза. 
Зачеци хуманистичке поетике. – Историчари. Феликс 
Пешанчић. Хуманистички ерудишизам. Лудовик Цри- 
јевић Туберон. — Успон хуманизма. Ђорђе Драишић у 
Дубровнику. Друга тенерација хуманиста. Карло Пуцић. 
Илија Цријевић, Јаков Бунић и Дамјан Бенешић. — Ху- 
манисшички илашонизам. – Укрштање хуманистичких 
и ренесансних идеја. 


ВЕК РЕНЕСАНСЕ 7 а 155 2 а БЉљи па вјуз БрјЕ Бак Ба њ6% 69 


Развој ренесансне књижевносши. – Родови и врсше. — 
Први период. Рани пнешраркизам. – Страмботисти. 
Шишко Менчешић. – Бембисши. Џоре Држић. — Друти 
нериод. -- Ренесансна драма: митолошка и пасторална 
еклота; побожна драма; фарса; пасторално-рустикал- 
на еклола; ерудишна комедија; трагедија. – Хришћанска 

ЕПОХА БАРОКА 


ДУБРОВАЧКО ПРОСВЕТИТЕЉСТВО 


ренесанса. Мавро Вешрановић. – Никола Наљешковић. 
– Марин Држић. – Никола Димишровић. – Трећи пе- 
риод. — Поезија. – Динко Рањина. — Покладна иоезија 
(Јеђуцка). – Аншун Сасин. – Стварање на ишалијанском 
језику. Савко Бобаљевић. Михо Моналди. – Прераде ан- 
тичких траледија. – Доминко Злашарић. – Поешички и 
научни таракшаши. Никола Гучешић. 


ада ЗРИНЕЕ Фра СЕ ба жар паран 1 прмд #9љ 476 ша а 245 


Рани барок на раскрсници епоха. „Словинсшво“. – Књи- 
жевни родови и врсше. Маринизам. Прешизам. — Хо- 
рације Мажибрадић. – Стијено Ђурђевић. – Паскоје 
Примовић. – Усион барокне књижевносши. – Епско не- 
снишшво. Џиво Гундулић. – Џиво Бунић. — Развој мело- 
драме. Џоно ПЏалмошић. – Други период: сиканирање 
литерарног шока барока до 1667. тодине. Вице Пуцић. 
Владислав Менчетић. – Књижевност после 1667. године. 
Јакеша Палмошић. Никола Бунић. Баро Бешера. – Ано- 
нимне комедије. — Академија Исиразних. — Успон књи- 
жевносши крајем барокне епохе. – Ињаш Ђурђевић. 


пара виа 429 


Почешак просвешишељсшва. – Тражење новота пута. 
– Преилишање каснобарокне тарадиције и аркадскот 
академизма. Пуни развој просвешишељства. – Први 
нериод: ушицај француског просвешишељсшва. „Фран- 
чезарија“. Прераде Молијерових комедија у првој иоло- 
вини ХУШ века. Марин Тудишевић. – Превођење. Фра- 
нашица Соркочевић, Тимошеј Глеђ. – Просвешишељски 
енциклонедизам и грудишизам: Саро Цријевић, Ђорђе 
Башић, Себастијан Сладе-Долчи, Иван Марија Мати- 
Јашевић. – Други иериод. Два паралелна шока: Поезија. 
Лашинизам. Конзервашизам. Класицизам. – Побожна 
књижевност. Приодна лишерашура. – Андро Паоли. 
Марија Димишровић Бешера. Лукреција Боташиновић 

Будмани. Аница Бошковић. Никола Марчи — Предро- 
маншичарски иншерес за народну књижевносш. Јозо 
Бешондић. Ђуро Ферић. – Завршни период. Маро Зла- 
тарић, Аншун Фердинанд Пушица. Пијерко Соркочевић. 
Марко Бруеровић. – Завршетак лексикттрафског рада. 
Речник Јоакима Стулића. – Зашварање круга Дубровач- 
ке књижевносши. Франческо Марија Аиендини. — О6- 
Јављивање Османа. 

